
ASMUO IR ISTORIJA 


ŽMOGAUS ISTORIŠKUMO PRASMĖ IR VERTĖ 


Dėkodamas už suteiktą man garbę savu įnašų pradėti dešim- 
tąjį Lietuvių Katalikų Mokslo Akademijos suvažiavimą, giliai 
apgailestauju, kad tai galiu padaryti, ne pasirodydamas Jums sava 
išvaizda, o tik prabildamas į Jus savu žodžiu. Mano kelionių laikas, 
deja, yra jau pasibaigęs, ir man belieka tik rašto ar garso ryšys. Tačiau 
jei tikėsime, kad « stilius yra žmogus », tai sava paskaita būsiu atkeliavęs 
pas Jus ir ašen pats. Priimkite tad šį mano žodį kaip mano paties 
pabuvojimą tarp Jūsų — bent trumpą valandėlę, nors savo dvasia ir 
širdimi esu su Jumis visados. 


Manoji paskaita yra skiriama panagrinėti santykiams tarp asmens 
ir istorijos, 6. y. pasiklausti, kokia prasme Žmogus kaip vienkartinis 
Aš gali turėti istoriją ir ją iš tikro turi. Iš sykio atrodo, kad tai labai 
atsaji tema, vargu ar liečianti mūsų gyvenimą, todėl labiau tinkanti 
filosofijos sekcijai, negu visų mokslo atstovų posėdžiui. Ir vis dėlto šis 
įspūdis yra apgaulus. Giliau pažvelgus, aiškėja, kad formulė “asmuo 
ir istorija' gana tiksliai nusako tiek apskritai dvasinę mūsų meto 
nuotaiką, tiek skirtinai mūsų pačių kaip tremtinių būklę. Todėl ir 
pasirinktasis klausimas įgyja ir žmogiškosios, ir tautinės reikšmės, 
pralauždamas vienos katros plotmės rėmus ir virsdamas visuotiniu 
mūsų rūpesčiu. Šį tad rūpestį ir mėginsime dabar bent trumpai 
pasklaidyti. 


1 


Yra visiškai tikra, kad istorinė žmogaus sąmonė šiandien yra 
nepaprastai paaštrėjusi : dabarties žmogus pergyvena ir suvokia save 
visų pirma kaip istorinę būtybę. Prie daugybės vardų, teiktų žmogui 
laiko eigoje — ens rationale, ens orationale, ens sociale, ens adorans — 
šliejasi mūsų dienomis dar vienas vardas, būtent: ens historicum. 
Žmogus esąs istorinė būtybė tokia pat prasme, kokia jis yra protinga, 
kalbanti, visuomeninė ir Dievą garbinanti būtybė. Tai reiškia : 

istorija yra vidinis jo apsiprendimas arba, naujoviškai kalbant, 
'egzistencialija'. Žmogus ne turi istoriją, bet jis yra istorija. Istorija, 
kalbant N. Berdiajevo žodžiais, esanti ne fenomenas, vadinasi, 
apraiška, 0 «noumenalinė tikrovė» arba tai, kas sudaro «pačios 
būties esmę » ir kas žmogų su šia esme tiek suriša, jog be istorijos 
ar šalia istorijos negalima jo nei svarstyti, nei suprasti. « Žmogus 
buvoja istorijoje, ir istorija vyksta žmoguje»!, šitaip Berdiajevas 
nusako mūsų ieškomą santykį. Būdinga, kad ši samprata yra išdėstyta 
Berdiajevo knygoje Istorijos prasmė net keletą metų anksčiau (1923), 
negu egzistencialiai-ontologinė žmogaus istoriškumo sklaida M. Hei- 
deggerio knygoje Būtis ir laikas (1926). Tai prasmingas Rytų ir Vakarų 
mąstymo sutapimas, kurio vidurkyje stovi žmogaus laikinybė. 
Tai « stebėjimas žmogaus dramos laiko tėkmėje », kaip šią problema- 
tiką apibrėžia pastarųjų dienų mąstytojas C. Mūnsteris, kviesdamas 
«iš naujo permąstyti žmogaus santykį su laiku »2. Žmogaus istoriš- 
kumas kaip jo būsena pasaulyje iš tikro yra šiandien visų lūpose, 
nors jo prasmė tebelieka vis dar gana tamsi. 

Istorinės sąmonės paaštrėjimo priežastį Berdiajevas randa pačios 
istorijos lūžiuose. Istorijos filosofija kaip gnoseologinė istorinės 
sąmonės lytis kylanti kaip tik lūžių metu : pranašas Danielius Izrae- 
lyje, Augustinas senovėje, Joachimas da Fiore viduramžiais, Giam- 
battista Vivo ir Joseph de Maistre naujaisiais laikais, Oswaldas 
Spengleris ir pats Berdiajevas mūsajame amžiuje — visi jie yra 
mąstę istorinių krizių bei katastrofų akivaizdoje, ir visos jų teorijos 
yra susijusios su istorijos posūkiais, dažnai skaudžiais ir grėsmingais. 
Istorijos filosofija kyla ne iš nuostabos ir ne iš abejonės, bet iš kan- 
čios — asmeninės ir tautinės. Nūn, Berdiajevo įsitikinimu, « visas 
pasaulis žygiuoja į katastrofinį savo išsivystymo tarpsnį; mes gy- 
vename didžiulio istorijos lūžio metą ; istorinio išsivystymo greitis 
yra iš esmės pakitęs, ir šis greitis nesileidžia kitaip pavadinamas kaip 
tik katastrofa » 3. Visa tai įtaigauja mūsų sąmonę, ir «+ žmogaus protas 
imasi persvarstyti istorijos filosofijos pagrindus bei iš naujo perstatyti 
pačią istorijos filosofiją »*. Nes istoriniai lūžiai niekad nėra atjūngti 
nuo asmeninio žmogaus būvio : jie visados ištinka jį grėsmės pavidalu ; 
jie išstumia jį iš įprastinės gyvenimo eigos ir tuo jį pajausdina, kad 
jis nėra istorijos taip jau saugiai globojamas, kaip buvo tikėjęsis. 


1 Nicolai BERDIAJEV, Der Sinn der Geschichte, Tūbingen 1947, 35-36 psl. 

2 Clemens MūnsTER, Der Mensch gegen die Zeit, kolektyviniame veikale Inter- 
pretation der Welt (R. Guardinio 80-ties metų amžiaus sukakčiai), Wūrzburg 1965, 
131 psl. 

3 N. BERDIAJEv, Der Sinn der Geschichte, 17-18 psl. 

* Ten pat, 18 psl. 

Tai ir skatina žmogų susimąstyti. Istorijos filosofija yra žmogiškojo 
likimo apmąstymas ; likimo ne amžinybėje, o šioje apčiuopiamoje 
mūsų laiko tėkmėje. Ir juo istoriniai lūžiai yra gilesni, juo istorinė 
sąmonė darosi aštresnė. Svarstyti tad asmens ir istorijos santykį 
reiškia klausti mūsų būvio prasmės ir likimo. 

Tačiau formulė “asmuo ir istorija' nusako sykiu ir mūsų pačių 
būklę, kadangi ir ši būklė yra susikūrusi kaip mūsų istorijos lūžio 
pasekmė. Tr ji yra palietusi bei ištikusi mus kaip asmenis, todėl 
prašosi būti apmąstoma mūsų pačių likimo dėlei. Juk kuo gi yra 
būdinga dabartinė mūsų padėtis tremtyje? Ne kuo kitu, kaip klau- 
simu : kas mes esame? Tai mūsų tapatybės arba vadinamojo 'iden- 
titeto ' klausimas. Jis kyla visiems — vis tiek ar būtumei senosios ar 
jaunosios kartos. Kiekvienas, palikęs savo šalį, neišvengiamai klausia : 
kas gi aš dabar esu? Atsakyti į šį klausimą galima labai įvairiai. 
Bet pats jo buvimas ir degimas mūsų sieloje paverčia jį mūsų padėties 
vidurkiu, aplinkui kurį telkiasi mūsų pažiūros ir mūsų veiksmai. 
Mūsoji būklė svetur yra mūsosios tapatybės išraiška. 

Vis dėlto stipriai klystume, jei šią mūsų ieškomą tapatybę norėtume 
suprasti metafiziškai. Mes klausiame, kas esame, anaiptol ne tam, 
kad patirtume, ar esame tapatūs patys sau. Asmens tapatybė sau 
pačiam yra savaime aiškus dalykas, niekad nerandamas, kadangi 
niekad neprarandamas. Kiek žmogus yra Aš, tiek jis visados yra 
tas pat — nuo gimimo ligi mirties, o pagal tikėjimą ir po mirties. 
Kinta mano prigimtis iš vidaus, kinta mano aplinka iš viršaus, bet 
aš pats kaip šis vienkartinis asmuo, kaip Jonas, Petras ar Povilas, 
visados lieku tas pat Aš, kuris žino, kad iai jis yra visų savo kaitų 
subjektas, šiose kaitose nedingstąs ir kiiu nevirstąs. Būtų tad nesusi- 
pratimas ieškoti savos tapatybės kaip santykio su savimi pačiu. 
Niekad šio santykio neprarasdamas, žmogus negali jo nei ieškoti, 
nei rasti. 

O vis dėlto mes šiandien savos tapatybės tiesiog aistringai ieškome. 
Ypač mūsų jaunimui ji yra pasidariusi aktuali, nes jis, augdamas bei 
bręsdamas, pirmiausia ir klausia, kas esąs. Tačiau ką tai reiškia ? 
Ko gi mes iš tikro ieškome, klausdami, kas esame svetur? Ar šis 
ieškojimas yra tik tuščias metafizinis klydinėjimas? Pasiskaičius 
spaudoje mūsų jaunimo atoliepių, atsakyti į tai yra gana lengva : 
mes ieškome ne metafizinio santykio su savimi pačiais, bet mūsų 
santykio su istorija. Mūsų klausimas, kas esame svetur, yra iš esmės 
klausimas, kuri istorija dabar yra * mano istorija '. Kitaip sakant, mes 
ieškomės istorinės tapatybės, kurią tariamės esą praradę. Kol žmogus 
gyvena savoje šalyje, tol istorinė jo tapatybė yra jam taip lygiai 
akivaizdi, kaip ir metafizinė tapatybė: Lietuvoje aš esu lietuvis 
istoriškai, kaip kad pasaulyje esu žmogus metafiziškai. Tačiau atsi- 

dūrus svetur, istorinė tapatybė susvyruoja — pirmoje eilėje tiems, 
kuriems “svetur? virsta tėvyne". Nes istorinė būtybė žmogus yra 
ne abstrakčiai, o visiškai konkrečiai : jo istorija yra jo tėvynės istorija. 
Aš negaliu turėti savos asmeninės istorijos, kuri nebūtų išraiška 
mano tėvynės istorijos. G. Marcelis yra prasmingai pastebėjęs, kad 
jei žmogus mėgina kurti bei pasakoti asmeninę savo istoriją, jis suba- 
nalina patį save; subanalina todėl, kad mėgina išsakyti tai, kas 
neišsakoma, būtent: asmenį, tajį individuum ineffabile. « Mano 
gyvenimas, sako Marcelis, niekad nėra buvęs toks, kokį aš pasakoju, 
kaip kad tikroji kelionė nėra tokia, apie kurią kalbu, grįžęs namo » 5. 
Žmogus turi istoriją tiek, kiek jis yra suaugęs su erdve ir laiku, ku- 
riuose buvoja. Jeigu tad, iškeliavęs svetur, padarau šį 'svetur" savo 
*tėvyne", tai šiojo “svetur" istorija, atrodo, ir turinti būti 'mano istorija". 

Bet kaip tik čia ir prasideda įtampa tarp asmens ir istorijos. 
Buvodamas tėvynėje, žmogus yra su ja suaugęs todėl, kad yra iš 
jos išaugęs — ligi neatmenamų laikų. Tarp jo asmens ir jo istorijos 
nėra plyšio; istorinė jo tapatybė yra jam savaime suprantama. 
Atsidūręs gi svetur, žmogus žino, kad jis į čia yra atkilęs, bet ne iš 
čia yra kilęs, net jeigu ir būtų čia gimęs. Nes biologinis gimimas 
dar anaiptol nėra istorinis žmogaus kilimas. Svetur žmogus visados 
buvoja naujakurio būdu. Jis yra čion atėjęs iš šalies, o ne išaugęs 
iš vidaus, čia nėra jo šaknų, o tik tuščia erdvė ir tuščias laikas, kuriame 
jis dar tik turi įsišaknyti. Tačiau kokiu gi būdu svetimos erdvės 
ir svetimo laiko istorija galėtų būti dirva šioms šaknims leisti ? Kaip 
galėčiau vadinti sava tokią istoriją, kurioje nesu dalyvavęs jokia 
prasme : nei kaip asmuo, nei kaip šeimos palikuonis, nei kaip tautos 
augintinis ? Kokiu būdu esu “istorinė būtybė?, buvodamas svetur? 
Štai klausimai, kurie įaštrina ir net įskaudina istorinę mūsų s3monę ; 
mūsų jau ne kaip žmonių apskritai, gyvenančių dvidešimtajame 
šimtmetyje, bet kaip lietuvių, atsidūrusių išskirtinėje tremties būk- 
lėje. Todėl formulė “asmuo ir istorija? klausia ne tik žmogaus išto- 
riškumo, bet ir lietuvio istoriškumo. Šio klausimo įžvalgos užtat 
anaiptol neatitrūksta nuo mūsų gyvenimo. Priešingai, jos šį gyve- 
nimą skleidžia ir istorinę mūsų tapatybę kelia aikštėn. 


2 


Pats pirmasis klausimas, kuris kyla šios sklaidos eigoje, skamba : 
kokiu būdu laikas virsta istorija ? Nes laikas ir istorija nėra tas pat. 


5 Plg. Roger TRoIsFONTAINES, De UEzxistence d VEtre. La philosophie de Gabriel 
Marcel, Namur 1953, I t., 243 psl. 

Gamta — jos daiktai ir jos įvykiai — turi laiką, bet jie neturi 
istorijos. Tik perkelta prasme galėtume kalbėti, sakysime, apie žemės 
ar skruzdės 'istoriją'. Antra vertus, žmogus, kaip matysime kiek 
vėliau, gali būti ir be istorijos, bet jis niekad negali būti be laiko. 
Laikas yra visuotinis matmuo, kuriame buvoja kiekviena būtybė. 
Tačiau jis virsta istorija, tik įgijęs tam tikrą savybę : istorija yra 
ypatingas laikas. Užtat ir klausiame : kas sudaro šį ypatingumą ? 

Kalbant apie laiką, reikia visados turėti galvoje šv. Augustino 
žodžius, parašytus XI-joje jo « Išpažinimų » knygoje, toje ligi šiol 
nepralenktoje laiko metafizikoje: « Kas yra laikas? Kol niekas 
manęs neklausia, žinau ; bet jei norėčiau klausiančiajam išaiškinti, 
nežinau — guid ergo est tempus? Si nemo ex me guaerat, scio ; si 
guaerenti ecplicave vellim, nescio »Š. Tai reiškia: subjektyviai laikas 
yra patiriamas it pergyvenamas; tačiau objektyviai jis nesiduoda 
nusakomas. Kodėl? Ar tai tik mūsų pačių negalia ? O gal ši negalia 
atskleidžia laiko pobūdį? Yra labai prasminga, kad ir M. Heideg- 
geris, apmąstydamas laiką kaip “esantį? anksčiau, negu kas nors 
subjektyvaus ar objektyvaus, irgi klausia: « Ar laikas iš viso turi 
būtį?»7. Į šį klausimą Augustinas atsako neigiamai : laikas būties 
neturi. « Tik todėl sakome tiesą, kad laikas yra, kadangi jis sten- 
giasi nebūti — non vere dicamus tempus 0580, nisi guia tendit ad non 
esse »8. Nes jei laikas būtų, vadinasi, nepraeitų, tai jis, pasak Augus- 
tino, būtų « nebe laikas, o amžinybė » 9. Laikas yra tik tada laikas, 
kai praeina. Užtat laiko esmė yra laikinumas : praeiti, dingti, išnyk- 
ti — lendere ad non esse. Kitaip tariant, laiko esmė yra grynai 
neigiama ; tai reiškia : laikas esmės iš viso neturi, todėl ir negali 
būti nusakomas. Neigiamybę galima pergyventi subjektyviai, tačiau 
jos negalima ištarti objektyviai, kadangi joje nėra ko ištarti. Laikas 
savyje yra tuščias; jis sudyla mūsų svarstymuose, nepalikdamas 
nieko, ką galėtume kitam išaiškinti. N. Berdiajevas vadina laiką 
tiesiog šmėkla, nes, norėdami sugauti jį kaip tikrovę, besireiškiančią 
trimis matmenimis — praeitimi, dabartimi ir ateitimi — nesu- 
gauname jo nė vieno matmens rėmuose : laikas « dingsta nebūties 
tamsybėse » 10, 

Čia tad ir atsiskleidžia skirtumas tarp laiko ir istorijos. Nes jeigu 
laikas ir istorija būtų tapatūs, tai neturėtume jokios istorijos, o tik 


s Šv. AucusTINAS, Išpažinimai (Confessiones), XI, 14. 

* Martin HEIDEGGER, Sein und Zeit, Tiibingen 1949, 19 psl. 
* Šv. AucusTINAS, Išpažinimai, XI, 14. 

* Ten pat. 

19 N. BERDIAJEV, Der Sinn der Geschichte, 111 psl. 

nuolatinį viso ko slinkimą praeitin ir visišką dingimą nebūtyje. 
Istorijai suprasti laiko laikinumo nepakanka. Gal todėl M. Heideg- 
geris ir laiko vulgariu «istorijos apibūdinimą laiko pagalba »11, Juk 
istorija anaiptol nėra laiko slinktis nebūtin, Į tai nurodė jau ir Augus- 
tinas, kalbėdamas apie išganymo istoriją, kurią jis vadina « guče- 
tem ex temporev12, vadinasi, rimtimi, išėjusia užu laiko taigi nebe- 
nešama nebūtin, o pasiliekančia amžinai. Be abejo, visu svoriu tai 
tinka tik išganymo istorijai, kadangi jos vadovas yra Kristus, buvojąs 
nebe laike, o amžinybėje, todėl savo žygio skleidimąsi kreipiąs į 
save patį ir tuo gelbstįs jį iš slinkties į nebūtį. Tam tikru betgi būdu 
tai tinka ir kiekvienai istorijai, nes istorija yra galima, tik laiką 
susiejus su žmogumi. Tuo tarpu žmogus niekad nesusitaiko su laiko 
dingimų. Žmogus žino, kad jis praeina, tačiau jis nenori praeiti ir 
stengiasi nepraeiti. Laikas veikia prieš žmogų, užtat ir žmogus vei- 
kia prieš laiką. C. Minsteris teisingai apibūdina žmogaus santykį 
su laiku kaip « kovą prieš laiką »13, Žmogus neigia pačią laiko esmę, 
būtent jo laikinumą arba jo slinktį nebūtin. 

Šį tad laikinumo neigimą arba šią žmogaus kovą prieš laiką kaip 
dingimą nebūtyje mes ir vadiname istorija. Laikas yra būdingas 
tuo, kad praeina ; istorija yra būdinga tuo, kad pasilieka. Žmo- 
gaus kova prieš laiką esmėje yra kova už praeinamybės pasilikimą 
arba už praeities dabartinybę. Todėl praeitis yra pagrindinė istorijos 
kategorija, nes kaip tik ją žmogus ir nori pasilaikyti, kovodamas 
prieš laiką. Istoriška yra ne tai, kas dar bus, ir ne tai, kas yra čia 
pat, bet tai, kas yra praėję, sykiu betgi ir išgelbėta iš dingimo nebū- 
tyje. Teisingai užtai pastebi M. Heideggeris, kad «istorijos sampra- 
toje praeičiai tenka pabrėžtinas vaidmuo — eine betonte Funktion y 4: 
ji turi pirmenybę prieš kitus du laiko matmenis — dabartį ir atei- 
tį — todėl, kad praeitis neša dabartį ir grindžia ateitį. 

Svarstydamas muziejuje sudėtus dalykus, buvojančius čia pat 
dabar prieš mūsų akis, Heideggeris klausia. « Kokia teise vadiname 
šiuos dalykus istoriniais, jeigu jie nėra praėję? 15 Mūsų atsakymas : 
kaip tik todėl juos ir vadiname istoriniais, kadangi jie nėra praėję. 
Kas yra praėję laiko slinkties nebūtin prasme, tas nėra istorinis. 
Karste sudūlėjęs žmogaus kūnas, sudaužyta ir smiltimis virtusi 


11 M. HrzIDEGGER, Sein und Zeit, 377 psl. 

12 Šv. AucusTINAS, Išpažinimai, XIII, 37. 

23 Cl. MūNsTER, Der Mensch gegen die Zeit, kolektyviame veikale Interpretation 
der Welt, 143 psl. 

* M. HEIDEGGER, Sein und Zeit, 379 psl. 

15 Ten pat, 380 p.l. 

statula, sudegę bibliotekos rankraščiai nėra istoriniai. Jie yra dingę. 
Jų praeitis yra absoliuti : ji nebebuvoja ir todėl nebepriklauso isto- 
rijai. Istorinė yra praeitis tik tada, kai ji buvoja kaip praėjusi, vadi- 
nasi, kai ji yra praeitis ir dabartis kartu. Praeitis įtaigauja dabartį 
ir šia savo įtaiga yra dabartinė. Be praeities dabartis virstų iš tikro 
grynai formalia akimirka be turinio. Tik praeitis padaro, kad dabartis 
pergali akimirkos matmenį ir tampa “ilga dabartimi", vadinasi, toly- 
dine, o ne sutrūkusia į laiko trupinėlius ir byrančia pro mūsų būvį 
tarsi smėlis pro pirštus. « Mano dabartis, sako G. Marcelis, siunčia 
mane į mano praeitį, it mano praeitis prašosi mano dabarties » 16. 
Ir tik šioje praeities-dabarties dialektikoje kuriasi mūsų istorija. 

Tas pats tinka ir ateičiai. Ir ji būtų tik tuščias laiko sravėjimas 
artyn, laukiamas siaubingu rūpesčiu dėl tamsių savo galimybių, jei 
mes jau iš anksto jos nepripildytume mūsų užmojų turiniu. Savais 
tikslais, savais planais, savais lūkesčiais bei viltimis mes užbėgame 
ateičiai už akių, atkeldami ją į dabartį anksčiau, negu ji atvyksta 
kaip laiko matmuo. Kiek praeitį sulaikome, kad nepracitų, tiek ateitį 
paskubiname, kad ateitų. Dabartis yra praeities ir ateities susiti- 
kimas, kurio erdvė yra patsai mūsų būvis: mes buvojamė iš praei- 
ties į ateitį. Užtat ir negalime kurti ateities taip, tarsi neturėtume 
praeities. Norėdami žinoti, kur einame, turime žinoti, iš kur atei- 
name. Ispanų filosofas ir sociologas J. Ortega y Gasset teigia, kad 
«žmogui nėra jokios kitos galimybės susivokti ateityje, kaip tik 
nagrinėjant praeitį, kurios veidas vienaprasmis, nusistovėjęs ir nekin- 
tamas [...] Praeitis yra vienintelis sandėlis, kuriame galime rasti 
padargų ateičiai apipavidalinti [...] Mes atsimnename praeitį kadangi 
laukiame ateities »!17. Tai ir esanti «istorijos kilmė »: žmogus atsi- 
deda istorijai todėl, kad buvoja atskubančios ateities akivaizdoje, 
kurios jis apvaldyti negali ir kuri jį todėl baugina savo nežinomybe. 
Tada jis patiria, kad praeitis yra vienintelė, kurią jis turi kaip savą ; 
ją vienintelę jis gali užčiuopti ; ji yra, sako Ortega žodiškai, « lai- 
velis, kuriuo žmogus keliauja į neramią ateitį » 18, 

Šisai praeities ir ateities sudabartinimas sujungia visus laiko 
matmenis į vienį ir padaro, kad laikas tampa ne nesugaunama šmėkla, 
o patirtine tikrove arba istorija. Istorija yra sąryšingas laikas. Tai 
laikas, kuriame praeitis nėra dingus: ir ateitis nėra tik lūkestis. Isto- 
rija susigrąžina praeitį ir pasilaiko ; ji anticipuoja ateitį žmogaus 


15 Cit. Roger TRoIsFONTAINES, De V Existence d UV Etre, 254 psl. 

17 Josė ORTEGA vy GassET, Das Wesen geschichtlicher Krisen, Stuttgart 1951, 
86-87 psl. 

18 Ten pat, 87 psl. 

siekiais. Tuo yra nugalimas laiko laikinumas arba jo praeinamybė. 
ir tuo istorinis laikas darosi metafizinio laiko priešingybė. 


3 


Tačiau kaip tai yra įmanoma? Kokiu būdu žmogus įsijungia į 
aną laiko matmenų vienybę, gelbėdamasis, kad nesudiltų laiko sra- 
vėjime? Kitaip sakant, kokia galia žmogus išvengia laiko laiki- 
numo ir įžengia istorijon kaip savon saugyklon ? Nes buvoti istori- 
joje iš tikro reiškia buvoti saugiai. Tiesa, turime pripažinti, kad ir 
istorinis saugumas yra tik reliatyvus : mirtis ištinka net ir pačią 
istoriją. Betgi antra vertus, turime taip pat pripažinti, kad istorija 
sureliatyvina mirtį : niekas istorijoje nemiršta visiškai. Žinomi Hora- 
cijaus žodžiai «n0n omnis moriar, multague pars mei vitabit Libi- 
tinam — nevisas mirsiu, geresnioji mano dalis išvengs laidotuvių 
deivės »19 — poetiškai nusako asmens mirties reliatyvumą istorijoje. 
Kaip praeitis apskritai nedingsta, o yra istorijos atsikviečiama į 
dabartį, taip nedingsta nė asmuo. Tačiau kokiu būdu ? 

Nereikia beveik nė aiškinti, kad esminė laiko priešininkė, o tuo 
pačiu ir žmogaus gynėja nuo praeinamybės yra aimintis. Atmintis 
yra tai, kas pergali laiko slinktį nebūtin ir kas praeitį atkelia dabar- 
tin. Todėl teisingai N. Berdiajevas vadina atmintį «istorijos pagrin- 
du»20, Atmintis prikelia visa, ką laikas buvo prapuldęs, kas buvo 
nuo mūsų nutolę ir tapę mums svetima — visa tai atminties galia 
atgyja, priartėja ir pasidaro sava. « Atmintis, sako Berdiajevas, 
yta amžinas ontologinis principas, dedąs pagrindą kiekvienai istori- 
jai»ž!. Metaliziškai laikas yra nebeatsukamas ; joslinktis yra viena- 
kryptė. Egzistencialiai tačiau atmintis grąžina į dabartį visa, kas 
buvo praėję, ir visa tai dabartyje išlaiko. Šv. Augustinas, apmąs- 
tęs atmintį taip lygiai giliai kaip ir laiką, vadina ją « galinga ir bega- 
line ertme — penetrale amplum et infinitum »?2, kūrios niekas negali 
išsemti. Šitoje tad ertmėje ir gyvena praeitis kaip pagrindinė 
istorijos kategorija. 

Tačiau atmintis istorijos grindėjos prasme nėra individualinė 
atmintis psichologiškai. Istoriškai atsiminti yra visai kas kita, negu 
psichologiškai atsiminti. Psichologiškai atsiminti galime tik tai, 
ką patys esame patyrę. Tačiau praeities — anų tolimų šimtme- 


1* HoRaTIuUs, Carmina, III, 30. 

20 N. BERDIAJEV, Der Sinn der Geschichte, 116 psl. 
21 Ten pat. 

232 Šv, AucusTINAS, Išpažinimai, X, 8. 

čių — mes nesame patyrę jokiu būdu. Visas istorijos plotas yra 
likęs anapus individualinės mūsų patirties. Tai reiškia: praeitis 
prisikelia ir buvoja ne individualinėje mano atmintyje : aš kaip Aš, 
kaip šis konkretus asmuo, nesu istorijos nešėjas. Aš esu istorinis tik 
todėl, kad buvoju bendruomenėje. Istorijos plotis ir ilgis, būdamas 
nepasiekiamas bei neaprėpiamas individualinės atminties, prisikelia 
ir gyvena bendruomeninėje atmintyje, konkrečiai: tautos atmin- 
tyje. Tik per šią tautinę atmintį jis pasiekia mane ir tampa mano 
būvio turiniu, tačiau jau ne kaip atsiminimas, o kaip dabartinis 
mano dvasios turtas. Per tautos atmintį praeitis pasidaro man dabar- 
tinė. Anie visi šimtmečiai, kurie sudaro mano istoriją, yra man praėję 
metafizinio laiko prasme, bet jie visi buvoja čia pat prie manęs ir 
manyje egzistencinio, vadinasi, istorinio laiko prasme. "Tiksliau 
sakant, aš buvoju juose ; aš esu jų laikomas, kad nepraeičiau. Nevi- 
sas mirsiu tik todėl, kad teikiu geresniąją savo dalį mano paties 
dabartimi tapusiai mano tautos istorijai. Nes tautos atmintimi 
susigrąžinta praeitis yra nebepraeinanti: ji buvoja tol, kol buvoja 
ir pati tauta. Tuo pačiu buvoju ir aš pats kaip asmuo, kol esu šios 
nuolatinės dabarties dalyvis. 

Istorija kaip tautos praeitis, gyvenanti jos atmintyje dabarties 
pavidalu, anaiptol nėra psichinis vaizdas, kaip tai esti individua- 
linės atminties atveju. Tai objektyvus kuliūrinis pavidalas, įpras- 
tas vadinti tradicija. Neretai — net ir mūsų pačių — tradicija 
yra suprantama gana siaurai, būtent: kaip atgyvenę papročiai. 
Iš tikro gi tradicija yra žymiai platesnė sąvoka. Žodis "tradere? reiškia 
ne tik "pasakoti", *pranešti" ar “dėstyti, bet ir ką nors patikėti", 
“pavesti', testamentu 'palikti'. Ir štai, šia pastarąja prasme tradicija 
ir sudaro tautos atminties turinį. Praeitis susiklosto tautoje kaip testa- 
mentinis palikimas, vis iš naujo perteikiamas ateinančioms kartoms, 
kurios jį papildo savu įnašu, taip kad tradicija virsta nepertrau- 
kiama kultūrinio tautos lobio kūryba. Tradicija yra ir veiksmas ir 
išdava kartu. Kaip veiksmas ji apgaubia visas buvusias, esamas ir 
būsimas kartas. Kaip išdava ji pripildo turiniu laiką ir padaro jį 
nebepraeinantį. Nes kultūrinis žmogaus kūrinys nenyksta pačia 
savo esme. Kultūrinis kūrinys gali būti sunaikintas iš viršaus, bet 
jis nesudyla pats iš savęs. Tradicija užtat ir yra susigrąžintos praei- 
ties laidas, kad ši praeitis paliks dabartinė. Šia prasme tradicijai 
priklauso visa, ką tauta yra sukūrusi amžių eigoje: pasakos, dainos, 
šokiai, dailė, visuomeninio santykiavimo lytys, jos literatūra, jos 
filosofija, jos religija, o svarbiausia jos kalba. Būdama žmogaus 
santykio su pasauliu įkūnijimas, kalba neša su savimi tautos pasaulė- 
jautą ir net pasaulėžiūrą, kuri reiškiasi regimai visuose tautinės 
kultūros pavidaluose, tarsi šie būtų tik kalbos atmainos. Kalbos 

mokslininkas ir filosofas J. Lohmannas, savo jaunystėje lankęsis 
Prienuose, kad pramoktų lietuviškai, drąsiai teigia, kad «istorija 
gali būti suprasta tik kaip kalbos istorija »2š. Tiriant kalbos praeitį, 
yra tiriamas tautos būvio būdas. Pasisavinant kalbą, yra pasisavi- 
mamas šisai būdas : istorijoje mes buvojame taip, kaip kalbame. 

Pastarasis sakinys yra kartu ir atsakymas į ankstesnį klausimą, 
kokiu būdu asmuo įsijungia į laiko matmenų vienybę arba istoriją. 
K. Jaspersas yra gražiai pasakęs, kad «mes tampame žmonėmis 
ne biologiniu paveldėjimu, o visados tik tradicijos turiniu »*4. Meta- 
fiziškai esame žmonės jau pačią pradėjimo akimirką. Tačiau kaip 
metafizinis laikas dar nėra istorinis laikas, taip ir metafizinė žmo- 
gaus būtis dar nėra istorinė jo būtis. Kaip laikas virsta istorija, tik- 
sujungęs savo matmenis nedingstančion vienybėn, taip ir žmogus 
tampa istorinis, tik įžengęs sąryšingo laiko vienybėn. O įžengti šion 
vienybėn jis gali, tik įžengdamas tradicijon testamentinio tautos 
palikimo prasme. Mano istorija prasideda pirmuoju mano žodžiu 
kaip ano palikimo pirmapradžiu. Paprastai tai esti žodis “mama - 
motina', pagimdžiusi mane ne tik kūniškai, bet ir istoriškai, perteik- 
dama man galimybę paveldėti aną tautos palikimą, be kurio aš 
būčiau pasimetėlis savame būvyje, kaip pasimetėlis yra žmogus, 
netekęs atminties. Be kultūrinio praeities lobio niekad negalėčiau 
tapti žmogumi asmenybės prasme. Tik tada, kai dalyvauju tautos 
atmintyje ir kai šios atminties turinį padarau savuoju, esu žmogus 
kaip istorinė būtybė: ens historicum, vadinasi, ne taškas svrovėje, 
0 pati ši srovė, neaprėpiamai tolima savo praeitimi ir kartu dabar- 
tinė man patikėtų jos palikimu. Būti istoriškai reiškia būti praplės- 
tam savame žmogiškume — tiek į neaprėpiamą praeitį, tiek į 
neįžvelgiamą ateitį. Istorija suvisuotina asmenį. Kaip istorinė būtybė 
žmogus yra gimęs ne tais ar kitais metais : jis yra pagimdytas ilgų 
amžių kultūrinio vyksmo arba tradicijos. Kaip istorinė būtybė žmo- 
gus ir nebuvoja tik savyje: jo būvis yra visos tautinės tradicijos 
plotis. Galop kaip istorinė būtybė žmogus nė nemiršta dingimo pras 
me: jis gyvena tuose, kuriems perteikė tautos palikimą — savo 
vaikuose, savo mokiniuose, savo darbuose. 


4 


Jei betgi žmogus yra šitaip suaugęs su praeitimi kaip tautos 
palikimu, ar gali tad pasitaikyti atvejų, kad asmuo iškristų iš istori- 
jos? — Kol gyvename tėvynėje, tol ši galimybė yra tik teorinė, 


28 Johannes LoHMANN, Philosophie und Sprachwissenschaft, Berlin 1975, 62 psl. 
24 Karl JaseERs, Vom Ursprung und Ziel der Geschichte, Mūnchen 1949, 294 psl. 

daugių daugiausia tik laikina. Tiesa, esama žmonijos gyvenime 
tarpsnių, kai jos dvasia ypatingu būdu panūsta žvelgti ateitin, kai 
lūkestis persveria atmintį ir kai viltis darosi reikšmingesnė už meilę. 
Atrodo, kad tokį tarpsnį pasaulis dabar ir gyvena. Jo metu kuriasi 
« futuristinis gyvenimo stilius », kyląs «iš ateities kulto », kurį Ber- 
diajevas vadina «tikru žmonių pamišimu »28, pamišimu todėl, kad 
čia remiamasi tuo, ko dar nėra ir ko mes negalime tiesioginių būdu 
įtaigauti, nei kad būtų, nei kad šitaip būtų, vadinasi, taip, kaip mes 
norime. Tai revoliucinė nuotaika ir revoliucinis stilius. Ir vis dėlto 
jis ištraukia žmogų iš istorijos tik tariamai. Pabrėždamas ypatingu 
būdu ateitį, revoliucininkas savaime neigia praeitį. Tačiau, kad 
galėtų ją neigti, jis turi ją turėti čia pat kaip dabartinę, nes neko- 
vojama su tuo, kas yra praėję ir dingę. Užtat išskirtinis žvilgis atei- 
tin esti paprastai trumpaamžis. Apgriovęs — ne sugriovęs — 
tradiciją, revoliucininkas grįžta atgal ir šliejasi prie jos net stipriau, 
negu ankstesnio tarpsnio žmogus. Gražus šiam reikalui pavyzdys 
yra komunistinė revoliucija Rusijoje, kur pradžioje buvo pasišauta 
tiesiog pamiršti visą rusiškąją praeitį — mat, marksizmas esąs bikro- 
sios istorijos pradžia, — o galop buvo baigta, perimant šią praeitį 
visa jos pilnatve — net ligi karininkų antpečių ir imperialistinių 
senosios rusiškosios valstybės užmačių. Kol žmogus gyvena savoje 
šalyje, tol net ir giliausia revoliucija neįstengia — bent ilgesnį 
laiką — išplėšti jo iš istorijos : istorija neša jį net ir į pačios revo- 
liucijos glėbį. Revoliucija niekad nėra be praeities, užtat niekad 
nėra nė antiistorinė. “Futurologija', kuria ne vienas dabar domisi 
ir tarp mūsų, yra prasminga tik tada, kai atsiremia į 'praeierito- 
logiją', vadinasi, į istoriją kaip praeities mokslą. 


Tačiau visai kitokia susidaro padėtis, tėvynę palikus ir nebeno- 
tint ar nebegalint jon grįžti. Tokiu atveju iš tikro kinta asmens san- 
tykis su istorija, atverdamas galimybę žmogui iš istorijos iškristi 
ir virsti klajokliu laike. Jeigu, esant tėvynėje, ši galimybė yra tik lai- 
kinas revoliucinis mostas, tai atsidūrus svetur, ji virsta sunkiai iš- 
vengiama tikrove. Nebenorįs ar nebegalįs grįžti tėvynėn žmogus 
istorijos atžvilgiu paprastai elgiasi dvejopai: arba įsikabina į savos 
tėvynės praeitį, kurią išsinešė iškeliaudamas, arba ieškosi ateities 
svetino krašto istorijoje, kurią tariasi atradęs kaip savąją. 

Pirmuoju atveju jis teregi tai, kas jo tėvynėje yra buvę, jam 
išvykstant. Jo tėvynės praeitis yra jam gyvai akivaizdi bei dabar- 
tinė, tačiau tik praeitis. Tėvynės gi ateitis kuriasi, išvykėliui neda- 
lyvaujant, todėl ji ir nėra jam sava. Sakysime : rusinamos ir komu- 


2 N. BERDIAJEv, Der Sinn der Geschichte, 116 psl. 

nistinamos Lietuvos ateitis nėra mūsų, svetur gyvenančiujų, ateitis, 
todėl mes ja ir kratomės, kaip kratėsi sovietinės Rusijos ateitimi 
rusai išeiviai po pirmojo pasaulinio karo. Tačiau kaip tik todėl išvy- 
kėliai ir atsiduria šalia tėvynės istorijos, kadangi, kaip jau sakėme, 
istorija nėra tik praeitis, bet ir ateitis, mūsų užmojais atkelta į da- 
bartį. Be abejo, ir gyvenantieji svetur turi užmojų tėvynės atžvil- 
giu, kartais net labai plačių. Deja, šie jų užmojai nėra tėvynėje vykdo- 
mi, todėl lieka neistoriniai, kaip neistoriniai esti gryni lūkesčiai bei 
svajingos viltys: tėvynės ateities tokie užmojai neapipavidalina. 
Svetur gyvenančiųjų žmonių istorija yra netekusi ateities matmens, 
todėl pasidariusi dažniausiai konservatyvi : išlaikyti — conservare — 
tai, kas išsinešta. Kūryba ateičiai čia sumažėja ligi skurdaus Jaips- 
nio, kadangi ši kūryba eina visai kita — dažnai net priešinga — 
kryptimi, negu tėvynėje: ji nevirsta tėvynės ateities užuobėga. 
Ateities netekimas todėl ir nuistorina svetur gyvenančiųjų būvį, 
paversdamas jį seniena, turinčia, tiesa, praeitį, bet nebeturinčia 
ateities, esančia istorijoje, bet nebe istorija, vadinasi, yra srovė, 
einanti iš praeities į ateitį. 


Konservatyvi išvykėlių būsena pažadina savo priešingybę : 
nusigrįžti nuo tėvynės praeities ir regėti savą ateitį svetimo krašto 
istorijoje, prarastą ateitį tėvynėje pakeisti ateitimi svetur. Tai papras- 
tai esti jau išeivių vaikų ar vaikaičių nuotaika, kurią gražiai yra 
nusakęs vienas mūsų tautietis savame laiške Europos bičiuliams : 
« Amerika, suteikusi mums materialinę gerovę, atima mūsų vaikus » 28, 
Mūsų atveju šie žodžiai tinka ne tik Amerikai, bet ir visiems kraš- 
tams, kuriuose gyvenama lietuvių: visi šie kraštai atima mūsų 
vaikus. Tai skaudūs žodžiai — ne tik psichologiškai, ir gal net ne 
visų pirma psichologiškai. Nes kad vaikai neina tėvų keliais, kad 
jie mėgina, kaip anas tautietis toliau rašo, atsiplėšti nuo tėvų idėjų 
ir jų gyvenimo principų, yra visiškai suprantama, pateisinama ir 
net būtina : kitaip nebūtų jokios kultūrinės pažangos. Anų žodžių 
tragika slypi ne tėvų sielvarte, kad vaikai nesą tokie, kokie yra tėvai : 
tikroji tragika slypi pačiuose vaikuose, būtent: jų savęs apgaulėje, 
kad jie galį tapti istoriniai svetimos istorijos dėka. Posakis « Ame- 
rika atima mūsų vaikus», objektyviai žiūrint, nusako asmens iškri- 
timą iš istorijos apskritai ir jo virtimą klajokliu laike. Kaip esama 
klajoklių erdvėje — valkatos, perėjūnai, klajūnai — taip esama 
ir klajoklių laike. Tai žmonės, iškritę iš savos istorijos ir neįžengę į 
svetimą istoriją, kadangi įžengti į istoriją iš viso neįmanoma. Isto- 
riją galima kurti, bet jos negalima priimti, tarsi ji būtų ne kultūrinė 


* Dr. V. Majauskas, žr. Europos LF bičiulis, 1976, m. 1 nr., 17 psl. 

tradicija, 0 tik teisinė pilietybė. Užtat posakis « Amerika atima 
mūsų vaikus, yra tragiškas patiems šiems vaikams: Amerika atima 
juos iš tėvų, bet ji nepasiima jų sau. Ji palieka šiuos vaikus tuščio 
laiko matmenyje, padarydama juos žmonėmis be istorijos, vadinasi, 
tikrais klajokliais istorijos atžvilgiu. 

Istorija, kaip visoje šioje paskaitoje pabrėžiame, yra sąryšingas 
laikas, vadinasi, laikas, einąs iš praeities į ateitį, grąžindamas praeitį 
dabartin ir paskubindamas ateitį ton pačion dabartin. Užtat praei- 
tis ir sudaro istorijos pagrindą bei šaltinį. Mūsų himno žodžiai «iš 
praeities tavo sūnūs te stiprybę semia » reiškia ne tik dorinę stiprybę, 
kad eitume praeities didvyrių pėdomis, bet jie reiškia giliausia pras- 
me ir istorinę stiprybę, kad praeitį laikytume versme, iš kurijos isto- 
rija atiteka į mus pačius, mus laikydama dabartyje ir nešdama į 
ateitį. Tačiau kur rasti istorinės stiprybės tuo atveju, kai tėvynės 
praeitį nupiauname ir iš tautinės atminties išsijungiame — iš anos, 
pasak Augustino, visa apimančios begalinės ertmės — peneirale 
infinitum ? Kur yra tuomet ta srovė, kūri mus neštų į ateitį? Į ką 
gi atsirėmę, buvodami svetur, mėginame išsilaikyti kaip istorinės 
būtybės, jei užu mūsų yra tik tuščio laiko matmuo? Atsakant į 
šiuos klausimus, kaip tik ir išeina aikštėn savęs apgaulė tų žmonių, 
kurie norėtų ana srove laikyti svetimo krašto istoriją ; krašto, kuriame 
jie yra atsitiktinai gimę ir kurio dabartyje jie mėgina sąmoningai 
įsitaisyti. 

Gimimas pats vienas, kaip sakyta, dar neįjungia žmogaus į isto- 
viją: tai padaro tik kultūrinė krašto tradicija. Betgi ar svetimo 
krašto tradicija yra mano tradicija ? Ji nėra pagimdžiusi mane kaip 
istorinę būtybę ; jos praeities šimtmečiai nėra man dabartiniai, nors 
aš jų turinį ir išmokčiau iš istorijos vadovėlio. Nes išmokti galima 
kiekvieno krašto istoriją, tuo anaiptol nepadarant šios istorijos mana 
istorija. Kiekvienas senovės istorijos profesorius moka graikų ar 
egiptiečių istoriją geriau, negu patys graikai av egiptiečiai. Bet ar 
dėl to Graikijos ar Egipto praeitis tampa jo praeitimi? Svetimo 
krašto praeitis niekad nevirsta istorinio mano būvio sudedamąja 
dalimi todėl, kad aš šios praeities nekūriau jokia prasme ir jokių 
atžvilgiu : ji nėra mane įpareigojusi ar užangažavusi: jos akivaiz- 
doje aš galiu laikytis tik abuojai ; jos garbė ar gėda nėra mano garbė 
ar gėda ; aš nesijaučiu už ją atsakingas nei teigiamai, nei neigiamai ; 
manęs nedžiugina jos laimėjimai ir neslegia jos kaltės. Svetimo 
krašto praeitis nėra gyva svovė, kuri būtų mane atnešusi į mano 
dabartį ir dabar ruoštųsi nešti mane ir į ateitį. Mane atnešė visai 
kita srovė, būtent : mano tėvų krašto praeitis. Tai ji yra tikroji isto- 
rinio mano būvio versmė. Tačiau aš ją, iškeliavęs ar gimęs svetur, 
paneigiau bei pamiršau ana minėta tautinės atminties prasme. To- 

dėl dabar ji manęs mano svetimoje dabartyje ir nelaiko, kadangi 
ji šioje dabartyje negyvena: svetimo krašto dabartis nėra mano 
tėvų krašto praeities buvojimas. Lietuvos praeitis neglūdi Ameri- 
kos ar Brazilijos dabartyje. Visa tai reiškia, kad, apsisprendęs bei 
pasiryžęs kurti savą ateitį, remdamasis svetimo krašto istorija, aš 
istorijos kaip tik netenku, kadangi neturiu versmės, iš kurios ši isto- 
rija plauktų. Savo tėvų krašto praeitį paneigiu savo apsisprendimu, 
o svetimo krašto praeities neprisiimu savo nedalyvavimu joje. Nė 
viena tad praeitis nėra mano praeitis : savoji prarasta valingai, sve- 
timoji nerasta savaimingai. Neturėdamas gi praeities, esu klajoklis 
laike, galėdamas tik bastytis tarp dviejų istorijų, kurios abi man 
nepriklauso ir kuriose aš esu tik perėjūnas. 


Nėra abejonės, kad šitoks istorinis nomadizmas įtaigauja žmo- 
gaus kaip asmenybės išsivystymą bei brendimą tiktai neigiama 
prasme. Klajoklis laike virsta nepajėgiu valdyti laiko. Gal dėl to 
J. de Maistre ir yra metęs savotišką prakeikimą žmonėms, pali 
kusiems tėvynę: «Išeivija nieko negali ir nieko nereiškia — ne 
peut rien ei ne vaut rien». Tr iš tikro ? Išsijungti iš savo tėvų tradici- 
jos ir negalėti įsijungti į svetimo krašto tradiciją savaimingu vyksma 
reiškia suskaldyti save patį ir psichologiškai, iv doriškai. Tėvų krašto 
praeities atžvilgu toks asmuo virsta atkritėliu : svetimo krašto atžvil- 
giu jis virsta pataikūnu; atkritėliu todėl, kad paneigia tai, kas iš tikro 
yra jo ; pataikūnu todėl, kad meilinasi tam, kas nėra jo. O tai niekad 
nevyksta be gilaus sąžinės sankirčio su pačiu savimi. Atrodo, kad 
kaip tik čia ir glūdi giliausia priežastis, kodėl mūsų jaunimas taip 
aistringai ieško savos tapatybės arba “identiteto': šis ieškojimas 
turįs užgrįsti atsivėrusį dvasios plyšį ir nuraminti atbudusią sąžinę. 
Santykis tarp asmens ir istorijos yra skaudžiausia išeivių vaikų ir 
vaikaičių problema. 

Tačiau ši problema tegali būti išspręsta, ne tapus žmogumi be 
istorijos, vadinasi, ieškantis savos ateities svetimoje istorijoje, bet 
tik įsiglaudus į istorija, kurią nuoširdžiai, vadinasi, pačiomis savo 
dvasios gelmėmis galiu vadinti sava istorija. O kurią istoriją aš galiu 
šitaip vadinti, man nurodo ne nauda, ne mada, ne poaukščio siekis, 
bet tai, kas mane amžių eigoje yra atnešę į dabartį, nes nesu, liau- 
diškai kaibant, “iš kelmo išspirtas', vadinasi, atsirades nesąryšingai, 
o amžių išnešiotas ir pagimdytas kaip istorinė būtybė. Mano sąsaja 
Su praeitimi yra manoji egzistencialija, kurios netekęs atkrintu į 
taško buvojimą : istorijos gyva srovė teka tuomet pro mano šalį. 
Šitoks savos praeities pažinimas ir pripažinimas yra vienintelis kelias 
išlikti žmogui istorine būtybe, negyvenant savoje tėvynėje. Sve- 
tima, praeitis tokios galimybės sukurti negali. Todėl ja vaduodamasis, 

asmuo ir nuistorina pats save, tapdamas arba vienišius, arba pasi- 
nerdamas į tokių pat beistorinių asmenų pilką bevardę minią. Tik 
aiški bei ryžtinga sav0s istorijos — jos praeities ir jos ateities — 
sąmonė išgelbsti asmenį iš šio žudančio klystkelio. Tik ši sąmonė 
parodo tikrąją asmens tapatybę arba "identitetą? kaip nenutrūks- 
tamą jo santykį su sava praeitimi. Užtat 'identiteto' klausimas 
ir tegali būti išspręstas, tik apmąstant savo santykį su sava istorija. 
Ir niekas mums šiuo tarpu nėra tiek aktualu, kaip toksai apmąs- 
tymas — viešas ir asmeninis. Ši paskaita užtat ir nori būti mažutis 
įnašas į didįjį mūsosios tapatybės ieškojimą. 


Tebūnie man leista užbaigti ją žodžiais asmens, kuris savo san- 
tykį su istorija išsprendė kaip tik čia dėstytų minčių šviesoje. Tai 
žodžiai Kazimiero-Kenneto Stewarto, Philadelphijos kunigų semina- 
rijos paskutiniojo kurso auklėtinio, tarti šv. Kazimiero šventės metu 
ir paskelbti Ateities žurnalo 1976 metų 5-jame numeryje. Istorinis 
Kazimiero Stewarto apsisprendimas skamba šitaip : 


Iš mano vardų matyti, kad esu lietuvis ir skotas. Mano vardai yra 
Kenneth ir Kazimieras, pagerbiant abi šeimos puses. Mano kraujas, kilmė, 
paveldėjimas kilę iš abiejų tų gražių kraštų ... Aišku, aš gimęs čia. Tačiau 
krauju ir kilme esu lietuvis. Myliu tą kilmę kasmet daugiau. Neužmirštu 
šio (gimtojo) krašto, tačiau, būdamas vaisius šimtų metų lietuviško darbo, 
meilės, didvyriškumo ir lietuviškoje žemėje pralieto kraujo ir skausmo aš 
esu lietuvis. Žmogų formuoja jo kalba, tradicijos, papročiai. Jie mane 
padarė tuo, kas esu. Jeigu aš nebeturėčiau savo tautos tradicijų ir papročių, 
jausčiau tuštumą, praradimą. Mano asmens identitetas susijęs su mano 
kultūra, su mano tautos istorija. Žmogus nėra salelė, bet noromis nenoro- 
mis priklauso savo kultūrai [...] Nė nejausdamas, žmogus susidaro iš šitų 
kultūros siūlų. Jis tampa tęsiniu šimtų metų istorijos ir kilmės [...] Aš 
šitaip jaučiuos [...] Aš esu lietuvis. Aš turiu savo tėvynę. Aš esu savo tautos 
dalis ir pasididžiuodamas galiu gerbti kitų kultūras [...] O mano vieta Lietu- 
vos istorijoje ? Dirbti jai ir melstis už ją, nes aš jos vaikas. Dirbti jos 
laisvei ir visų žmonių teisėms. Kovoti už savo tautos laimę, nes dabar 
mano kraujas liejamas, mano gyvybę kiti nori užtroškinti. Aš esu lietuvis, 
dalis savo tautos praeityje, dabartyje ir ateityje. Ar aš, ar mes galimo 
išsižadėti savo kraujo, tautos, kilmės ? Tik per mus tauta lieka amžinai 
gyva ?!. 


Kas yra šiuos giliaprasmus žodžius skaitęs anksčiau, galėjo leng- 
vai pastebėti, kad visa mano paskaita buvo tik filosofinis jų 
komentaras. 

ANTANAS MACEINA 


* Kazimieras-Kenneth STEwART, Vieno jaunuolio apsisprendimas būti lietuviu, 
žr. Ateitis, 1976 m. 5 nr., 172-173 psl. 


PROF. ANTANAS SALYS — KALBININKAS 


Nėra lengva žmogaus gyvenimą žodžiais pasverti. Ypač žmogaus, 
kuris savo aštriu protu, logišku galvojimu, giliu įžvelgimu paliko 
neišdildomus pėdsakus lietuvių kalbotyroje bei lietuvių kalbos isto- 
rijoje. Todėl aš ir siaurinsiu paskaitos rėmus: kalbėsiu apie a. a. 
prof. Antaną Salį kaip kalbininką — mokslininką, tik vienu kitu 
brūkšneliu paliesdamas jo taip pat labai svarius darbus lietuvių 
kalbos kultūros bei praktikos klausimais. Kitaip sakant, kalbėsiu 
apie jo darbus lyginamojoje indoeuropiečių kalbotyroje, baltistikoje, 
lituanistikoje. Kam kitam — gal kita proga — teks plačiau prisi- 
minti jo nuopelnus taikomosios kalbotyros, kalbos pedagogikos bei 
kalbos publicistikos srityse. 

Kai būsimasis profesorius dr. Antanas Salys 1930 metų pradžioje 
pradėjo darbą Vytauto Didžiojo Universitete, jis jau buvo gerai 
pasiruošęs visą savo gyvenimą pašvęsti kalbotyrai. Tais laikais 
lietuvių kalbotyros padėtis buvo nepavydėtina: profesorius Kazi- 
mieras Būga buvo miręs jau prieš šešerius metus. 1930 metų pačioje 
pradžioje (1930.11.23) mirė ir profesorius Jonas Jablonskis. VDU 
kai kuriuos kalbotyros kursus dėstė šveicaras prof. Alfredas Sennas 
(Alfred Senn) ir dar vienas kitas užsienietis kalbininkas. Abu tik 
ką sugrįžusius iš Vokietijos jaunuosius kalbininkus — dr. Praną 
Skardžių ir dr. Antaną Salį griūte užgriuvo dėstymo, mokslinių 
tyrimų, praktinio lietuvių kalbos vartojimo darbai. Jie abu turėjo 
atlikti keliolikos, o gal net keliasdešimties žmonių darbus : ir moksli- 
ninkų, ir dėstytojų, ir pedagogų, ir redaktorių, ir valdininkų, ir 
kalbos patarėjų, ir net kalbotyros bei kalbos klausimų populiarintojų. 

Padėtis, aišku, buvo suprantama istorine prasme: juk tik prieš 
keliolika metų, konkrečiai 1918.II.16 d., lietuvių kalba pirmą kartą 
savo ilgoje istorijoje buvo tapusi valstybine kalba, taip pat aukštojo 
mokslo, teatro, radijo, tarptautinio susižinojimo kalba! O pati 
lietuvių kalba nebuvo tam nei ** pasiruošusi * nei ““ paruošta ", nes 
tam ji nebuvo turėjusi nei pakankamai laiko, nei sąlygų, nei pakan- 
kamo skaičiaus “ paruošėjų ". Beveik visos kitos Europos tautos 
turėjo šimtmetines tokio pasiruošimo bei paruošimo tradicijas. 

Iš tikrųjų tik du akademiškai pasiruošę kalbininkai Didžiojoje 

Lietuvoje buvo kurį laiką vertę lietuvių kalbos ir kalbotyros dirvo- 
nus: tai Kazimieras Būga ir Jonas Jablonskis, kurių tuo metu, kai 
pradėjo dirbti Skardžius ir Salys, jau nebebuvo gyvųjų tarpe, 

(Anksčiau dirbę genialieji kun. Kazimieras Jaunius ir vysk. 
Antanas Baranauskas kalbotyroje buvo savamoksliai — mėgėjai). 
Ligi šio laiko — nuo pat moderniosios kalbotyros pradžios XIX 
šimtmetyje — beveik visiems užsienio kalbininkams lietuvių kalba 
pirmoje eilėje buvo buvusi tik mokslinių tyrinėjimų objektu. Žinoma, 
ko kito ir laukti beveik negalima. Sakysime, 1908 metais išleistame 
viename vokiečių populiariame enciklopediniame žodyne buvo 
parašyta : 


Lietuvių kalba, kuri yra kalbama Prūsijos Gumbinės provincijos 
šiaurinėje dalyje, taip pat Rusijos Kauno ir Vilniaus provincijose, tačiau 
ši kalba yra jau beišmirštanti (originale : stirbt jedoch aus, mano pabraukta, 
A.K.)1. 


Taigi, suprantama, kodėl tik ką iš užsienio sugrįžęs Salys pasi- 
nėrė įvairių kalbotyros darbų mariose: ir dėstyti reikėjo, ir reda- 
guoti, ir mokslinius darbus rašyti, ir populiarius ; reikėjo patarinėti, 
taisyti, sudarinėti reikalingus naujadarus. Ir taip tęsėsi visus ketu- 
riolika metų, ligi siaubo dienos užgriuvo Lietuvą. 

Apie 1930 metus, apskritai kalbant, kalbotyra — bent Euro- 
poje — buvo suprantama kaip istorinė lyginamoji indoeuropiečių 
kalbų kalbotyra. Nors tuo metu jau kai kur buvo žinomi Trubeckoj 
ir kitų vadinamųjų Prahos mokyklos kalbininkų darbai, padėju- 
sieji pagrindą vėliau išsivysčiusiam struktūralizmui, tačiau tik vienas 
kitas indoeuropiečių kalbotyros specialistas tuo kiek giliau domėjosi. 

Tuo tarpu ir pati indoeuropiečių kalbotyra pergyveno lyg ir 
savo nužydėjimo laikus, t. y., tuos laikus, kai nebuvo padaryta 
— bent indoeuropiečių kalbų tyrinėjimuose — kokių stambių ar 
svarbių naujų atradimų, o buvo daugiau dirbama XIX šimtmečio 
pabaigoje vadinamais jaungramatikių išdirbtais metodais, tik juos 
pritaikant platesnėms ir įvairesnėms kalbotyros problemoms. 

Lemiamą įtaką 1920-1930 metų laikotarpiui indoeuropiečių 
kalbotyrai turėjo jau ne vokiečių kalbininkai, kurių darbai aiškiai 
dominavo visą XIX šimtmetį (Bopp, Pott, Jacob Grimm, Schlei- 
cher, Leskien, Johannes Schmidt, Osthoff, Delbrūck, Brugmann ir 
t. 6.), bet šį kartą svarbiausia figūra šioje srityje tapo žymusis pran- 
cūzų kalbininkas Antoine Meillet. 


! MEvERS, Kleines Konversationslezicon, 7-ji laida, IV t., Leipzig irViena, 448 psl. 

Meillet svarbiausia pažiūra — ir labai aiškiai jo paties suformu- 
luota — buvo tai, kad kalbotyros dėmesio centre turėtų būti tar- 
mės, kaip natūralios kalbės išsivystymo liudininkės. Mk tarmės 
duodą kalbininkui tiesioginius duomenis kalbos išsivystymo bei 
keitimosi tyrinėjimams. Anot Meillet, bet kokia bendrinė, ypač 
rašto, kalba esanti jau sunorminta, dirbtinė kalba, nes jos susidary- 
mas, formavimasis, ugdymas esti įtaigojimas ne paties natūralaus 
ir normalaus kalbos išsivystymo dėsnių, bet išviršinių jėgų: poli- 
tinių, istorinių, geografinių, socialinių, ekonominių ir t. t. 

Antras labai svarbus Meillet teiginys buvo tai, kad jis nuolat 
pabrėžė, kad kalba gyvena, keičiasi tik žmonių bendruomenėje, 
visuomenėje, t. y., kalba yra socialinių sąveikų išdava. 

Kaip jau daugeliui mūsų gerai žinoma, pirmieji Salio mokslo 
darbai kaip tik buvo atlikti tarmių tyrimo srityje. Šia proga reikia 
paminėti, kad Salys čia ir naują gražų terminą pasiūlė: vietoje grai- 
kiško dialektologija jis siūlė tarmėtyrą. Abu šie terminai yra kartais 
pagrečiui ir dabar dar vartojami. 

Pirmas didelis, svarbus ir naujoviškas Salio darbas lietuvių kalbos 
tarmėtyros srityje buvo jo 1930 metais išspausdinta disertacija : 
Die žemaitischen Mundarten I: Geschichte des žemaitischen Sprach- 
gebiets (* Žemaičių tarmės I: žemaičių tarmės srities istorija'). Panau- 
dodamas daug lig šiol netyrinėtų istorinių šaltinių, jis smulkiai 
aprašė žemaičių tarmės išsivystymą bei išsiplėtimą, jos ribas, jos 
ploto keitimąsi. Šis jo darbas buvo ir yra pagrindas vėlesniesiems 
tyrinėjimams ir ligi šiol — dėl metodų preciziškumo, dėl panaudotų 
duomenų gilaus analizavimo — jis ne tik nenustojo vertės, bet visiems 
laikams pasiliks žemaičių tarmių tyrinėjimo kertiniu akmenimi. 

Vėliau Salys pats pėsčiomis, dviračiu bei motociklu apkeliavo 
kelių tarmių pakraščius, aiškiau ir griežčiau nustatydamas tarmių 
ribas. Šio darbo rezultatai: a) 1933 metais išspausdintas labai svar- 
bus Salio straipsnis, pavadintas tipiškai kukliu vardu: Kelios pasta- 
bos tarmių istorijai, žr. Archivum Philologicum IV, 1933. Ypač svarbus 
buvo jo čia pridėtas tarmių žemėlapis, kuris nuo to laiko ir yra 
pagrindinis lietuvių kalbos tarmių žemėlapis. b) 1935 metais išleista 
0 1946 metais Tūbingene pakartota Salio knyga: Lietuvių kalbos 
tarmės. 

Kai po maždaug dvidešimties metų, 1966 m., pasirodė Zigmo 
Zinkevičiaus didelė monografija, Lietuvių dialektologija, visi šie 
Salio inovatoriški, originalūs, beveik pirmapradžiai darbai užėmė 
labai svarbią vietą, nors, suprantama, nevisur tai yra pačiame Zin- 
kevičiaus darbe minima. Sakysime, nors Zinkevičius naudoja kito- 
kius pagrindus tarmių skirstymui, tačiau jo paskelbtieji tarmių 
žemėlapiai pagrinde nedaug skiriasi nuo Salio 1933 metais paskelbto 


22 ANTANAS KLIMAS *4 


ir 1946 metais pakartoto lietuvių kalbos tarmių žemėlapio. Zinke- 
vičiaus knygai pasirodžius, Salys švelniai kritikavo šį metodą, ypač 
naujuosius tarmių pavadinimus, kurie remiasi apylinkės miestų bei 
miestelių vardais ž. 

Savaime aišku, pasitraukęs iš Lietuvos, Salys prie betarpinio 
tarmių tyrinėjimo sugrįžti negalėjo. 

Savo įžvalgų metodą, kurį Salys naudojo tirdamas lietuvių kalbos 
tarmes, vėliau panaudojo, rašydamas labai įdomų straipsnį apie 
baltų kalbas3. Čia jis duoda vėl bent du naujus dalykus : 

1) Labai reikšmingą baltų kalbų savitarpio santykių aprašymo 
schemą, kartu su smulkiu tų santykių moksliniu aprašymu. (Tarp 
kitko, gaila, kad ta schema taip sumažinta spausdinant, kad beveik 
reikia padidinamojo stiklo jai aiškiai įskaityti). 

2) Tiksliau negu bet kas ligi šiol aprašė genetinius, arba kilmi- 
nius, baltų kalbų santykius su kitomis indoeuropiečių kalbų grupė- 
mis bei atskiromis kalbomis. 

Šiame, iš tikrųjų gal net per « moksliškame » enciklopediniame 
straipsnyje Salys taip pat aiškiai pasisakė ir tuo nepaprastai kon- 
troversiniu, ginčijamu klausimu, būtent, apie genetinius, arba kil- 
minius, baltų ir slavų kalbų santykius. Vienas iš jo čia ypač iškeltų 
argumentų niekuomet nenustos reikšmės lyginamojoje indoeuro- 
piečių kalbotyroje. Būtent, jeigu suponuojama, prileidžiama bet 
kokio pobūdžio vadinamoji « baltų-slavų prokalbė », tai tada reikėtų 
laukti tarp baltų ir slavų kalbų kokių nors tarpinių, pereiginių tar- 
mių, bet tokių tarpinių, pereiginių tarmių, atseit, « maišytų baltų- 
slavų tarmių » nėra ir niekados nėra buvusių. Tai argumentas, parem- 
tas gerai žinomais faktais, kurio ligi šiol net ir patys energingiausi 
« baltų-slavų. prokalbės», arba «baltų-slavų vienybės» hipotezės 
šalininkai negalėjo paneigti. 

Vėliau, 1969 metais Chicagoje įvykusiame I-jame Mokslo ir kūrybos 
simpoziume Salys jau visiškai atmetė kokią nors galimybę, kad kada 
nors būtų galėjusi egzistuoti vadinamoji «baltų-slavų prokalbė ». 
Jis toje paskaitoje, kuri, deja, ligi šiol niekur nėra paskelbta, išda- 
lino padalą, kuriame smulkiai išdėstė viso šio ginčo istorijos svarbiau- 
sius punktus ir nurodė konkrečius, nenuginčijamus senuosius baltų 
ir slavų atskirų prokalbių skirtumus. Šioje paskaitoje Salys nurodė 
konkrečius kalbinius duomenis, kurie rodo, kad senosios baltų ir 
slavų prokalbės turėjo tokių skirtumų, kurie jokiu būdu neleidžia 


* Lietuvių kalbos tarmės, žr. Lietuvių Enciklopedija, XV t., Bostonas, 1968 
571-589 psl. 
3 Baltų kalbos, žr. Lietuvių Enciklopedija, II t., Bostonas 1954, 132-138 psl. 

rekonstruoti vadinamos «baltų-slavų » prokalbės. Vadinasi, baltų 
prokalbė ir slavų prokalbės išsivystė atskirai ir savarankiškai tiesiog 
iš indoeuropiečių prokalbės. Tik vėliau šios dvi atskiros indoeuropie- 
čių kalbų grupės, arba šakos, buvo kiek suartėjusios ir viena kitai 
padarė kiek įtakos — ir tai daugiausia tik žodyno srityje. Konkrečiai 
kalbant, Salys nurodė vienuolika baltų prokalbės bruožų, kurių nė 
pėdsako nėra slavų prokalbėje; taip pat aštuonis svarbius kalbinius 
bruožus, kurie yra slavų prokalbėje, bet jų nė žymės nematyti baltų 
prokalbėje 4. 

1956 metais, Salys paskelbė nepaprastai reikšmingą indoeu- 
ropiečių kalbų šeimos grupių, arba šakų, pasklidimo ir savitarpio 
santykių schemą *. Deja, ši schema, kaip ir anksčiau minėta schema, 
liečianti baltų kalbas, spausdinant taip sumažinta, kad sunku ir 
įskaityti. Griežtai nepasisakydamas dėl visiškai konkrečios indoeu- 
ropiečių protėvynės bei prokalbės lokalizacijos, savo modeliu, arba 
schema, Salys labai moderniai apima ir susintetina tris pagrindines 
indoeuropiečių kalbų pasklidimo schemas (modelius): kilmės medžio 
teoriją (August Schleicher ir jo pasekėjai), bangų teoriją (Johannes 
Schmidt, jo pasekėjai, ypač jaungramatikiai iv jų pasekėjai — 
ligi šių dienų imtinai) ir vadinamą lingvistinės arba arealinės geo- 
grafijos, kitų vadinamos dialektologinės krypties teoriją (Meillet, 
Bonfante, Pisani ir jų pasekėjai). 

Būtent — pagal Salio modelį-schemą — centrinėje srityje 
liekančios, nors gal kiek ir pasistūmėdamos iš pirmgimio išeities 
taško, šios grupės, arba šakos: baltai, slavai, indai-iranėnai, trakai- 
frigai, armėnai, ilyrai ir albanai ; jau kiek anksčiau šiek tiek pajudėję 
į periferijas: tocharai — į rytus, italikai-keltai — į vakarus, hetitai 
— į pietus ir germanai — į šiaurę. Tai buvęs pats pirmasis indoeu- 
ropiečių grupių, arba šakų, pajudėjimas, įvykęs dar priešistori- 
niais laikais, vėliau daug kartų šių judėjimų kryptis keitūsis ir t. t. 

Čia būtų mums labai pravartu prisiminti dar vieną dalyką: 
šia Salio sudaryta ir pasiūlyta schema (modeliu) labai metodiškai 
galima išspręsti vieną gana opų indoeuropiečių lyginamosios kalbo- 
tyros ir, apskritai, istorinės kalbotyros klausimą. Mat, ilgai būvo 
ir tebėra ginčijamasi, kurios kalbos ir tažmės daugiau bei ilgiau 
išlaiko tam tikrus senesnius, archaiškesnius bruožus — ar vadina- 
mosios centrinės, t. y., kurios lyg ir pasilieka prokalbės bei protė- 
vynės vietoje, ar vadinamosios periferinės, t. y., tos, kurios anksčiau 


* Plačiau apie tai galima pasiskaityti: Antanas KLimas, Baltic and Slavic 
Revisited, žr. Lituanus, 1973 m. 1 nr., 7-26 psl. 
Š Indoeuropiecių kalbos, žr. Lietuvių Enciklopedija, VIII t., 487-490 psl. 

išsikelia į naujas, kraštines, periferines vietoves. Sakysime, baltų 
kalbos vra daugiau centrinės, o baltų kalbose pati centrinė kalba 
yra lietuvių kalba, kuri iš tikrųjų yra ir labai archaiška ir labai konser- 
vatyvi. Bet, iš kitos pusės, hetitų ir tocharų kalbos yra periferinės 
kalbos, bet ir jos turi išlaikiusios kai kuriuos tokius arehaiškus bruo- 
žus, kurių nerasi centrinėse kalbose. Pagal Salio pasiūlytąjį modelį 
(schemą), pritaikant jį jo pasiūlytąja prasme, ir šis klausimas išspren- 
džiamas tokiu būdu : 

a) ir centrinės kalbos, pasilikusios arčiau protėvynės srities, 
išlaiko tam tikrus archaiškus bruožus (sakysime, baltų kalbos yra 
išlaikiusios labai archaišką vardažodžių morfologinę sistemą ir t.t.) ; 

b) ir periferinės kalbos, anksti apleidusios savo protėvynę, 
gali, kaip tam tikros rūšies kolonialinės kalbos, užkonservuoti ir 
išlaikyti labai archaiškus bruožus, kas dažnai pastebima apskritai 
izoliuotose kalbose ir tarmėse (sakysime, toks senųjų bruožų išlai- 
kymas labai aiškiai matyti hetitų kalboje: vienas iš tų bruožų yra 
tai, kad hetitų kalba visiškai neturi moteriškosios giminės. Tai reiškia, 
kad kai hetitų prokalbė — apie 2000-1800 pr. Kr. — išsiskyrė iš 
indoeuropiečių prokalbės, tai dar pačioje indoeuropiečių prokalbėje 
moteriškoji giminė nebuvo išvystyta, kaip atskira gramatinė kate- 
gorija). 

Kita didelė ir labai svarbi vaga Salio buvo išvaryta lietuvių kalbos 
onomastikos, vardotyros srityje. Giliai susipažinęs su garsų mokslu, 
atseit, fonetika, pirmasis iš lietuvių tyrinėjęs garsų susidarymą, jų 
artikuliaciją bei keitimąsi moderniais laboratoriniais metodais ; 
išstudijavęs artikuliacinėje bei istorinėje plotmėje mūsų tarmes bei 
jų išsivystymą, jis buvo kaip niekas kitas ligi šiol pasiruošęs tarti 
mokslinius sprendimus ir taip labai istorinių įvykių suraizgytoje 
mūsų vardų sistemoje. 

Istoriniuose šaltiniuose mūsų vietovardžiai buvo per ištisus 
šimtmečius nelietuvių kronikininkų, istorikų, rašytojų įvairiausiai 
rašomi, iškraipomi, o vėliau dažnai pripuolamai aiškinami. Tokie 
aiškinimai nuvesdavo kartais tuos « aiškintojus », net ir rimtus kalbi- 
ninkus, į tokias nesąmones, kad vienas lenkas kalbininkas ėmėsi 
aiškinti, kad lietuvių vietovardis Sūduva yra kilęs iš lietuvių kalbos 
žodžio * excrementum '; arba net toks lenkas profesorius Jan Otrę- 
bski, kuris ir lietuviškai labai gerai mokėjo, pradėjo aiškinti, kad 
miesto Ukmergė vardas kilęs metatezės keliu iš mergukė, tuo tarpu 
kai jau seniai yra žinoma, kad Ukmergė tai niekas kitas kaip dėsnin- 
gas tos tarmės išsivystymas iš senesnio Vilkmergė, ir panašiai. 

Salys ėmėsi šio darbo metodiškai. Tik labai gaila, kad du dideli 
jo šios srities darbai nebuvo išspausdinti. Tai jo su kitais nuo 1938 
metų ruoštas, ir jo galutinai redaguotas Pavardžių žodynas, likęs 

rankraštyje. Žinoma, juo naudojasi darbartinėje Lietuvoje dirbą 
kalbininkai. Dalis šio darbo yra išspausdinta — kad ir kitokioje 
formoje — didžiajame lietuvių vokiečių kalbos žodyne 6. 


Lietuvių kalbos vietovardžius, kurie anksčiau, o kartais dar ir 
dabar užtinkami ir labai toli nuo dabartinių Lietuvos etnografinių 
ribų, irgi visi, kaip kas išmanė — vokietino, lenkino, gudino, rusino. 
Čia irgi reikėjo daug patirties ir daug darbo. 

1939 metais, atgavus Vilniaus kraštą, buvo parengtas sulenkin- 
tųjų ir sugudintųjų vietovardžių atlietuvintų, t. y., senųjų, origina- 
lių lietuviškų formų sąrašas. Salys redagavo ir šį leidinį, kuris 1943- 
1944 metais jau buvo pradėtas spausdinti. Šio leidinio korektūri- 
niai lankai yra Vilniuje. Dalis šio darbo rezultatų buvo išspausdinta 
prie Lietuvos žemėlapio“. Savo prakalboje bei įvadinėse pastabose 
Salys rašė: . 


Prieš keletą metų, sumanius leisti Lietuvos žemėlapį, buvau papra- 
šytas peržiūrėti ir pataisyti jo vardus. Vėliau, jo leidimą perėmus Lietuvių 
Enciklopedijos Lieidyklai, nusistatyta žemėlapį žymiai papildyti. Papil- 
dinėjant pagausėjo vietovardžių, o vandenų tinklas proti. S. Kolupailos 
rūpesčiu buvo veik dvigubai sutankintas. Teko vėl naujai visą jo vardyną 
tikrinti. Tam nebepakako spausdintųjų kalbiškai patikimų šaltinių. 
Reikėjo ieškotis gyvojo žodžio talkininkų. Kreipiausi spaudoje, ir jų atsi- 
liepė net per tris dešimtis, kilusių iš įvairių Lietuvos vietų. Su tų talki- 
ninkų pagalba pavyko nustatyti visur trūkstamųjų vardų lytis bei kirtį 
ir daugeliu atžvilgių dar patikslinti šaltininius duomenis 8. 


Lietuvos vietų vardai — nelaimingiausias viso 
pasaulio «sutvėrimas». K. Būga. 


Šie mūsų žymiausiojo kalbininko žodžiai tebegalioja ir šiandien. 
Lietuviškųjų žemių vardai amžiais kaimynų savaip perdirbinėta — len- 
kinta, vokietinta, rusinta. O mūsų laikais M. Lietuvos lietuviškasis var- 
dynas nacių ir sovietų bandyta šluote nušluoti. Pagaliau įkandine seka 
ir sovietinimas. Marijampolei — prieš visus lietuvių kalbos dėsnius — 
jau prikergtas « tarybinis » Kapsukas. 


* A. SENN ir SaLYs, Wėrterbuch der litauischen Schriftsprache, V t., 490-560 
psl. (L. K. M. Akademija jį perspausdino SaLio Raštų II tome, Roma 1983, 186- 
266 psl.) 

7 A. SaLys, Lietuvos žemėlapio vardynas, žr. Lietuvos Žemėlapis, Lietuvių Enci- 
klopedijos leidykla, Bostonas 1956, 11-46 psl. (Ištisai šį sąrašą išleido Lietuvių Kata- 
likų Mokslo Akademija: Prof. Salys, Raštai, II t., Roma 1983, 489-569 psl.: Vil- 
niaus krašto gyvenamųjų vietų vardai). 

8 Ten pat, 12 psl. 

Bet nemaža vietovardžių, iš nežinios ir neapdairumo, prigadina ir 
mūsų pačių spauda, net mokykliniai vadovėliai. Blogiausia, kad vardynas 
iki šiol nebuvo tvarkingas nė Lietuvos žemėlapiuose. Paskutiniais prieš- 
kario metais čia buvo imtasi planingo darbo, bet jį nutraukė okupacija. 
Pvz. Lietuvių Kalbos Instituto paruoštas kirčiuotas Vilniaus krašto 
gyvenamųjų vietų sąrašas (lietuviškai-lenkiškas) 1943-44 m. buvo spau- 
doje. Po karo kartkartėmis skelbta jį išleisiant. Bet, matyti, bus užkliuvęs 
už « gamtos pertvarkymo plano» ar ko kito 9. 


Kartu su žemėlapiu leidžiamas kirčiuotas vardynas yra pirmas tos 
rūšies mūsų leidinys. Jis galės eiti patarėju laikraštininkams, vadovėlių 
autoriams ir visiems kitiems rašto žmonėms. Į jį pravartu bus žvilgterėti 
ir šiaip inteligentui, prireikus patikrinti kurios vietovės, upės ar ežero 
vardą, jo kirtį. Juk paprastai tos rūšies varduose daugiausia daroma ir 
kirčio klaidų 10. 


Ar mūsų «laikraštininkai, vadovėlių autoriai ir visi kiti rašto 


žmonės » šiuo dideliu darbu — nors ir nedidelės apimties: 30 labai 
smulkiu šriftu spausdintų puslapių — naudojasi, tai jau kitas 
Klausimas. 


Daug ištisų studijinių straipsnių, paremtų šaltiniais, dažnai 
pavartotais pirmą kartą, Salys išspausdino Lietuvių Eneciklope- 
dijoje, ypač apie svarbių Lietuvos upių, vietovių vardus, pavardes, 
krikštavardžius ir t.t. Daugelis jų liečia ir kitas baltų kalbas, ypač 
prūsų atskirų kilčių vardus, gyvenamąsias vietas, tarmes ir panašiai. 

Todėl labai malonu girdėti, kad Lietuvių Katalikų Mokslo 
Akademija ėmėsi didžiulio darbo — išleisti prof. Salio rinktinius 
raštus!!. Redaguojami dr. Petro Joniko, tie keturi tomai yra labai 
reikalingi ir naudingi mūsų kalbos mokslui ir praktinei lietuvių 
kalbos vartosenai. 

Neužmirštamas ir didžiulis darbas Salio yra atliktas ir leksiko- 
grafijos bare. Čia jo labai plačios žinios, paremtos dar ir jo nepapras- 
tai gera atmintimi ir jo studijomis labai daug prisidėjo prie pasku- 
tinių pusketvirto tomo jau minėto bendrinės, arba rašytinės lietuvių 
kalbos žodyno: Wėrterbuch der litauischen Schriftsprache. Jo paruo- 
šime nuo pat pirmųjų puslapių dalyvavo prof. Alfredas Sennas, 
kuris ir buvo vėliau viso žodyno vyriausiasis redaktorius. Kaip pats 


* Ten pat, 12 psl. 

19 Ten pat, 13 psl. 

1 I tomą Bendrinė kalba, XXIV-570 psl. Lietuvių Katalikų Mokslo Akademija 
išleido Romoje 1979 metais. II tomą Tikriniai vardai — 1983 m. 

žodyno pradininkas ir autorius bei redaktorius prof. A. Sennas 12 
rašo baigiamajame žodyje, Salys duodavo dažnai apie 309, papil- 
dymų; Salys taip pat peržiūrėdavo visą rankraštį, papildydavo, 
pataisydavo. Tada abu autoriai, t.y., Sennas ir Salys, dar kartą viską 
nuodugniai išdiskutuodavo. Todėl šis žodynas kalbininkų tarpe ir 
yra žinomas kaip Senno ir Salio žodynas. 

Šis didžiulis penkiatomis žodynas, turįs apie 3000 puslapių, apie 
120.000 žodžių, yra tikras aruodas mūsų studentams, mokytojams, 
rašytojams, redaktoriams, tik deja, reikia nors kiek mokėti vokiečių 
kalbą. Yra jame ne tik atskiri žodžiai, bet labai daug idiomatinių 
išsireiškimų, posakių ir t.t. 

Jau tik labai trumpai suminėsime vieną kitą Salio darbą prakti- 
niais lietuvių kalbos vartojimo klausimais. Tai yra jo įvairūs straips- 
niai laikraščiuose, žurnaluose, pradedant nuo Židinio ir Lietuvos 
Aido ligi Švietimo Gairių, Aidų ir Draugo imtinai. Labai svarbūs 
yra Salio straipsniai Encyclopedia Britannica 13-je laidoje ir taip 
pat Catholic Encyclopedia. Minėtini ir plačiau būtų dar daugelis jo 
darbų: Žemaitės raštų redagavimas, LKM Akademijos Suvažia- 
vimo Darbų II-jo tomo koredagavimas, jo darbas Švietimo Mini- 
sterijos komisijose kalbos klausimais, Lituanistikos Institute Lietu- 
voje ir vėliau jau JAV. JAV jis keliolika metų redagavo didžiulės 
metinės MLA bibliografijos Rytų Europos kalbų ir literatūrų skyrių. 

O kiek gražių naujų žodžių Salys yra sukūręs ir paleidęs į sėkmingą 
gyvenimą lietuvių kalbos vartosenoje: tarmėtyra, staigmena, javie- 
niai, padalas ir daugelį kitų. 

A.a. prof. Salys buvo labai rūpestingas ir geras universiteto 
dėstytojas: visuomet giliai pasiruošęs, remdamasis neklaidinga 
savo atmintimi, jis savo paskaitose bei seminaruose itin giliai nagri- 
nėdavo einamuosius dalykus. Apie jį, kaip dėstytoją dar Lietuvoje 
rašo jo kiek jaunesnis kolega dr. Vincas Maciūnas : 


Man pačiam nebeteko klausyti Salio skaitomų kursų, bet daug kartų 
teko girdėti palankius atsiliepimus apie juos. To didžiai talentingo kal- 
bininko ir puikaus dėstytojo paskaitos buvo jo gausių klausytojų labai 
mėgstamos. 

Per keturiolika metų jo klausė šimtai mūsų studijuojančių litua- 
nistų » 13, 


Čia galėjome — laiko ir temos ribose — suminėti tik dalį Salio 
darbų. Minėjome kiek plačiau tik, mūsų nuomone, pačius svarbiau- 


* Alfred SENN und Anton Sanys, Wėrterbuch der litauischen Schriftsprache, 
V t, 561-565 psl. 
* Draugas, 1972.X.28. 


28 ANTANAS KLIMAS 10* 


sius, jeigu ir ne taip plačiai žinomus. Ypač tuos, kuriais mūsų jaunai 
kalbotyrai buvo statomi tvirti pamatai, kuriais dabar Lietuvoje 
remiasi profesoriaus Salio mokiniai ir jo mokinių mokiniai, 

Pabaigai leiskime lyg ir prabilti pačiam a.a. profesoriui Šaliui. 
Savo jau tik juostelėn įrašytame žodyje, skirtame II Pasaulio Lie- 
tuvių Jaunimo Kongresui, jis tarp kitko, sakė : 


O dabar mūsų pareiga tai turimai vertenybei. Ji savaime suprantama, 
nes esame lietuvių tautos vaikai. Mums visų pirma svarbu tos pareigos 
praktiškoji vykdomoji pusė (...). Praktiškai lietuvybės išlaikymas susiveda 
į kalbos išlaikymą. Jei nueisime tuo keliu, kad lietuviškai tik šoksime 
ir dar vieną kitą dainą, kad ir prisvilusiu liežuviu pajėgsime sudainuoti, 
tai bus tik lietuviškos dekoracijos, o ne lietuvybės išlaikymas 14. 


PRoF. DR. ANTANAS KLIMAS 


M Antanas SaLys, Lietuvių kalba — vertenybė ir pareiga, žr. Laiškai Lietuviams, 
XXIII, 1972 m. 9 nr., 306 psl. 


PROFESSOR ANTANAS SALYS (1902 - 1972), LINGUIST 


by 
PRoF. DR. AnTANAS KLiMas 
Summary 


Antanas Salys had a deep impact upon research and publication in 
the area ot Lithuanian, Baltic and Indo-European linguisties. This paper 
deals, primarily, with his scholarly work in the areas outlined above, and 
merely touches upon many of Salys' work in the area of practical usage 
ot Standard Lithuanian. 

Salys' dissertation, published in 1930, deals with the painstaking 
discussion of the area of the Samogitian dialect. This work remains the 
cornerstone of investigations in this area. 

In 1933, Salys published a very important article dealing with the 
precise establishment of the boundaries and areas of Lithuanian dialects. 
This was the result of his many field trips during which he investigated this 
problem on the spot. Many of these boundaries are still valid, although 
some changes in terminology have been made since then. 

In several important articles published in the Lietuvių Enciklopedija 
(“Lithuanian Encyclopedia! 36 volumes, Boston 1954-1969), Salys discussed 
the interrelationships of the Indo-European language groups. In this 
connection he pointed out, among many other important things, the fact 
that there are no transitory dialects between Baltic and Slavic. 

Many of Salys' works also deal with Lithuanian onomastics, partic- 
ularly geographical names, and family names. 

In lexicography, Salys' most important contribution is his work, 
together with Professor Alfred Senn, for the five-volume huge dictionary : 
Wėrterbuch der litauischen Sehrifisprache (Carl Winter, Heidelberg 1932- 
1959). 

Salys' many contributions to the practical usage of Standard Lith- 
uanian are mentioned very briefly, hoping that a special paper will 
be written on that topic. 

As a university teacher, Salys taught all his life at four universities : 
Kaunas, Vilnius, Tibingen, and University of Pennsylvania. His students 
have contributed many important contributions in the area of Baltic, 
Lithuanian, and Indo-European linguistics. 


JUOZAS BRAZAITIS — LITERATŪROS MOKSLININKAS 


Paskutinis Akademijos (LKMA) suvažiavimas Bostone prieš 
trejus metus buvo baigtas (1973.IX.2) prof. Juozo Brazaičio paskaita. 
Ir tai buvo iš viso paskutinis jo viešas žodis. Akademijos 50 metų 
sukakčiai paminėti jis pasirinko temą Akademija tautos kryžkelėse 1. 
Šįkart savo dešimtąjį suvažiavimą baigiame, minėdami patį prof. 
Juozą Brazaitį: kaip tik šiandien (1976.XI.28) sukanka dveji metai, 
kai jis baigė savo žemiškąją kelionę. 

Žmogaus gyvenimas išties yra kelionė besikryžiuojančiomis, 
vadinasi, vis apsisprendimo reikalaujančiomis kryžkelėmis. Pasi- 
rinkdamas tema Akademijos penkiasdešimtinei sukakčiai jos vaid- 
menį tautos kryžkelėse, Brazaitis savaime nurodė kryptį jos veiklai : 
būti šviesa savo tautai. Tarnavo tautai Brazaitis tiek visu gyvenimu, 
tiek savo moksliniu darbu. Gyvu žodžiu prof. Juozas Brazaitis jau 
nebeprabils į mus, bet jis byloja į mus visa savo gyvenimo šviesa. 

LKMA veikloje nepriklausomybės metais Brazaitis (anuomet — 
Ambrazevičius) buvo iš pačių pagrindinių šulų. Visuose trijuose 
Akademijos suvažiavimuose, kurie vyko Lietuvoje, jis buvo aktyvus 
dalyvis. I suvažiavime (1933) jis skaitė paskaitą prieš metus mirusio 
poeto Maironio minėjime Maironio vieta lietuvių religinėj literatūroj * ; 
be to, pirmininkavo rezoliucijų komisijai, buvo išrinktas į Kalbos 
ir literatūros sekcijos vadovybę. II suvažiavime (1936) Brazaitis 
vadovavo Kalbos ir literatūros sekcijai ir joje skaitė paskaitą Naujo- 
sios lietuvių literatūros idėjinės ir forminės linkmės3, III suvažia- 
vime (1939) iškilmingame prel. A. Dambrausko-Jakšto ir kan. J. 
Tumo-Vaižganto minėjime Brazaitis skaitė apie juos paskaitą Jakšto 
ir Vaižganto jungas 4. 

Šiame (III) suvažiavime Juozas Brazaitis buvo išrinktas Aka- 
demijos nariu mokslininku, anuometiniu terminų — akademiku. 


1 LKMA Suvažiavimo Darbai, IX t., Roma 1982, 3-17 psl.; Aidai, 1974 m. 1 
nr., 64-69 psl. 

* Suvažiavimo darbai, I t., 333-348 psl. 

3 Ten pat, II t., 233-246 psl. 

* Ten pat, III t., 234-242 psl. 

Šių rinktinių narių mokslininkų, arba akademikų, skaičius buvo 
nedidelis, ir į jį patekti reiškė tikrą įvertinimą. I suvažiavime nariais 
akademikais tapo prel. A. Dambrauskas-Jakštas, prof. Pr. Dovy- 
daitis ir prof. St. Šalkauskis, II suvažiavime — vysk P. Būčys (buvęs 
universiteto rektorius), prel. B. Čėsnys (ilgametis prorektorius) 
ir prof. J. Eretas. III suvažiavime narių mokslininkų vardas pripa- 
žintas vysk. dr. M. Reiniui, prof. K. Pakštui, Brazaičiui ir doc. dr. 
Z. Ivinskiui. Pastarasis buvo jauniausias (31 m.), o Brazaitis (36 m.) 
buvo žemiausios pozicijos universitete — neetatinis lektorius. Šalia 
ilgamečių universiteto profesorių Juozą Brazaitį iškėlė į Akademijos 
narius mokslininkus per trumpą laiką laimėti Moksliniai pasiekimai. 


BRAZAITIS KAIP VIENAS MŪSŲ LITERATŪROS MOKSLO PRADININKŲ 


Mokslinio darbo dešimtmetis. — Mokslinį darbą Juozas Bra- 
zaitis iš tiesų dirbo neilgą laiką — vos dešimtį metų, vienaip ar antraip 
skaičiuojant. Universitete dirbo nuo 1933 m. iki 1944 m. (iš pradžių 
vyr. asistentu, vėliau neetatiniu lektoriumi, nuo 1941 m. rudens 
profesoriumi) su pertrauka pirmuoju bolševikmečiu. Tačiau galbūt 
tiksliau skaičiuoti ne universitete dėstymo metus, bet faktinį mMoksli- 
nio reiškimosi laiką. Ir šiuo matu susidaro taip pat dešimt metų: 
pirmą žurnalinį straipsnį paskelbė 1930 m. rudenį, paskutinį — 
1940 m. pavasarį9. Okupacijų metais išspausdino tik vieną studi- 
jinį straipsnį iš tuo metu rašytos Maironio monografijos. Egzilyje 
Brazaitis nebeturėjo sąlygų moksliniam darbui: Vokietijoje buvo 
įsitraukęs į Vliko veiklą (1945-1951), o Amerikoje ligi pat mirties 
dirbo Darbininko redakcijoje (1952-1974). O koks žmogų alinantis 
darbas išeivinės spaudos redakcijose, iš šalies negalima nė įsivaiz- 
duoti. 

Per trisdešimt egzilio metų Brazaitis galėjo tik priebėgomis, dau- 
giausia atostogų savaitėmis, imtis mokslinio pobūdžio darbų (talka 
enciklopedijai, keletas straipsnių Aiduose, palydimosios analizės 
Maironio, V. Krėvės, A. Vaičiulaičio, A. Jasmanto knygose). Pri- 
skaičiavus recenzijas ir rašytojų sukaktuvinius aptarimus ar nekro- 
logus, ne taip jau mažai susidaro ir išeiviniais metais parašytų dalykų. 
Tačiau vis dėlto nebe šiais literatūriniais rašiniais remiasi Brazaičio 
mokslinis įnašas. Žinoma, ir šie rašiniai yra reikšmingi: papildo 


5 Faustas Kirša, žr. Židinys, 1940 m. 5-6 nr., 600-608 psl. Straipsnis baigtas 
nuoroda, kad «bus daugiau». Šis paskutinis Židinio numeris nebepasiekė JAV, ir 
dėl to čionykštėse bibliotekose jo nėra. Autoriui pavyko šį Židinio numerį gauti iš 
Lietuvos. 

ankstesnius jo darbus, be to, liudija visai neišblėsūs jo domėjimosi 
savąja mokslo sritimi. Ne vieną kartą laiškuose Brazaitis minėjo, 
kad dar norėtų parašyti lietuvių literatūros « šimto puslapių istori- 
jėlę». Be abejo, berašant «šimtą puslapių », būtų pasirašę ir dau- 
giau šimtų. Bet užtat šis noras ir liko tik svajonė, nes jam pristigo 
laiko. Kiek pajėgė sutaupyti laiko nuo redakcinio darbo, Brazaitis 
visų pirma jį skyrė kitiems darbams — nebę literatūros, o rezisten- 
cijos istorijai (Vienų vieni, pora leidinių vokiečių kalba). 

Tad, norėdami apibūdinti Juozą Brazaitį kaip literatūros moksli- 
ninką, faktiškai turime visų pirma žvelgti į minėtojo nepriklauso- 
mybės dešimtmečio (1930-1940) balansą. 

Plunksnos Brazaitis ėmėsi nuo studento dienų : antraisiais studijų 
metais (1923) pradėjo dirbti Lietuvoje. Pirmąją literatūrinę recen- 
ziją 1925 m. jis ir paskelbė šiame dienraštyje. Baigęs Teologijos- 
filosofijos fakultetą (1927) ir pradėjęs mokytojauti Kauno Aušros 
mergaičių gimnazijoje, Brazaitis dar labiau suintensyvino savo 
literatūrinį rveiškimąsi. Nuo 1928 m. pradėjo savo recenzijas spaus- 
dinti Židinyje. Pagaliau 1930 m. jis išspausdino pirmąjį studijinį 
straipsnį ir išleido vadovėlį Literatūros teorija. 

Tuos metus ir laikome Juozo Brazaičio mokslinio reiškimosi 
pradžia. Iškart parodė retą produktyvumą. Nors 1931-1932 mokslo 
metais gilino studijas Bonnos universitete, pajėgė 1931 ir 1932 m. 
parengti po tris studijinius straipsnius, o vėliau kasmet tokių straips- 
nių paskelbdavo po keturis ar penkis. Iš viso 1930-1940 dešimt- 
mečiu išspausdino apie 35 studijinius straipsnius žurnaluose (Židinyje, 
Naujojoje romuvoje, Tiesos kelyje, Athenaeum, po vieną straipsnį 
lenkų, latvių ir estų leidiniuose) ar savo parengtuose mūsų klasikų 
raštų naujuose leidimuose. Išleido studiją Vaižgantas ir iš straips- 
nių sudarė knygą Lietuvių rašytojai. Be jau suminėtojo vadovėlio, 
pasikvietęs talką, gimnazijoms išleido dar du vadovėlius ir parengė 
tris chrestomatijas. Per dešimt metų išleistos 8 knygos, paskelbti 
apie 45 studijiniai straipsniai ir apie 60 smulkesnių rašinių litera- 
tūros klausimais ar apie atskirus rašytojus, įvairių recenzijų, meti- 
nių literatūros derliaus apžvalgų — įspūdingas balansas, liudijantis 
Brazaičio ir gabumus, ir darbštumą. 

Dera priminti, kad Brazaitis, ir pradėjęs dėstyti universitete, 
visą laiką dirbo ir gimnazijoje. Nieku būdu neužsidarė savo kabi- 
nete. Gausiai rašė ir publicistinių straipsnių, būdamas 1936 m. pra- 
dėjusio eiti dienraščio XX amžius redaktorių kolektyve. Aktyvus 
buvo ne vienoje organizacijoje. Visą laiką nuo įsisteigimo iki užda- 
rymo (1935-1940) pirmininkavo Lietuvių kalbos ir literatūros moky- 
tojų draugijai. O reikėjo laiko ir publicistiniam, ir visuomeniniam 
darbui. 

Skurdi mūsų literatūros mokslo padėtis. — Ko verti buvo Juozo 
Brazaičio moksliniai darbai? Patys skaičiai, nors ir įspūdingi, dar 
neliudija jų vertės: dažnai produktyvumas apmokamas skaudžia 
kaina. Kokia Brazaičio įnašo į Lietuvos mokslą vertė ? 

Visu savo darbų plotu Brazaitis pasireiškė kaip vienas pagrin- 
dinių mūsų literatūros mokslo pradininkų, sakyčiau, lygiomis su 
savo mokytoju V. Mykolaičiu-Putinu. 

Konstatuoju tai apgalvojęs, nemanydamas nei perdėti Brazaičio 
mokslinių nuopelnų, nei retoriškai šokiruoti savo klausytojų. Bet 
kadangi galbūt ne vienam gali susidaryti superlatyvumo įspūdis, 
turiu bent pora žodžių nurodyti, kuo grindžiu tokį savo vertinimą. 

Sena mūsų valstybė, sena ir mūsų istorija. Bet tautinė mūsų 
kultūra yra naujakurė, turinti savo amžių skaičiuoti ne šimtme- 
čiais, o kukliais dešimtmečiais. Visai be kultūros nebuvo ir senoji 
Lietuvos valstybė, kai kuriais atžvilgiais ji buvo net aukšto kultū- 
rinio lygio. Tačiau vis dėlto mažai ji buvo tautiška. Lietuviškos 
dvasios stokojo ir senasis Vilniaus universitetas (1579-1832). Atgi- 
mūsiai tautai reikėjo savo mokslą kurti be paveldėjimo, iš naujo. 
Tik 1922 m. Kaune įkurtas Lietuvos universitetas buvo pirmasis 
tikrai lietuviškas mokslo židinys. 

Kaip kituose moksluose, taip ir literatūros moksle reikėjo darbą 
pradėti iaktiškai tuščiomis rankomis. Humanitarinių mokslų fakul- 
teto pirmieji lietuvių literatūros dėstytojai prof. M. Biržiška ir doc. 
kan. J. Tumas-Vaižgantas buvo savamoksliai (vienas — teisinin- 
kas, antras — kunigas). Abu jie uoliai rinko medžiagą apie mūsų 
rašytojus, bet analizuoti jų kūrybą paprasčiausiai nebuvo pasirengę. 
Teologijos-filosofijos fakultetas laimingai pasirengė V. Mykolaitį, 
Vakaruose išsilavinusį literatūros mokslininką. Prof. V. Mykolai- 
čiui perėjus į Humanitarinių mokslų fakultetą (1929), jo įpėdiniu 
Teologijos-filosofijos fakultete nuo 1933 m. tapo Juozas Brazaitis. 
Jiedu ir yra mūsų literatūros mokslo pirmieji grindėjai. Lietuvių 
literatūros istorijoje galbūt daugiau nuveikė Mykolaitis (daugiau 
ir metų galėjo jai skirti), bet Brazaitis plačiau pasireiškė visose lite- 
ratūros mokslo srityse. 

Brazaitis iš tiesų dirbo visuose literatūros mokslo baruose: ir 
literatūros teorijoje, ir literatūros istorijoje (lietuvių literatūros 
istorija ir buvo tiesioginė jo specialybė), ir literatūros kritikoje (gana 
gausus recenzijų pluoštas). Nors tiesiogiai jo specialybė buvo lietuvių 
literatūra, parūpino gimnazijoms ir visuotinės literatūros dvitomį 
vadovėlį. Lietuvių literatūrai nusipelnė ir keturių mūsų klasikų 
raštų naujų leidimų parengimu. Nesiribodamas individualinę lite- 
ratūrine kūryba, gilinosi ir į mūsų liaudies kūrybą — tautosaką. 

Literatūros teorijos samprata. — Literatūros teorijai pas mus 
ryškiausiai atstovavo kaip tik Juozas Brazaitis (V. Mykolaitis skaitė 
estetikos kursą, bet jo nepaskelbė : išskyrus polemiką su A. Jakštu, 
nepaskelbė nė straipsnių teoriniais literatūros klausimais). Brazaitis 
1930 m. (atseit dar prieš pradėdamas dėstyti universitete) parengė 
gimnazijoms Literatūros teoriją, o vėliau universitete skaitė jos kursą, 
privalomą visiems studentams, pasirinkusiems kurią nors iš kalbų 
bei literatūrų šaką. Šio kurso išlikę užrašai, atrodo, parengti nau- 
dojantis paties profesoriaus skaitytu tekstu, tad — patikimi 6, 

Literatūros teorijos objektas, pagal Brazaitį, yra «žmogiškoji 
grožio kūryba, kuri reiškiasi žodžio formomis ». Pagal tai jos užda- 
vinys yra «susekti literatūrinės kūrybos priemones ir dėsnius ». Tir- 
dama literatūros dėsnius, savaime ji neturi praktiškų, utilitarinių 
tikslų, tik nori « pažinti literatūros esmę, jos dėsnius ir atsitiktinės 
žymes». Tai literatūros teoriją ir daro mokslą: «ji nenori nei kri- 
tikui, nei kūrėjui tarnauti, ji tik nori tiesą surasti, kaip fizika ar 
psichologija, kaip apskritai mokslini spažinimas». Savo ruožtu «suras- 
tos literatūros teorijos tiesos, kaip fizikos ar psichologijos, vėl esti 
praktiškajam gyvenimui pritaikomos». Kaip visi mokslai, taip 
ir literatūros teorija «iš gyvenimo gimsta ir juo maitinasi, o išaugusi 
vėl grįžta gyvenimo gerinti ar jo naikinti ». Tokia literatūros teorijos 
samprata vadovavosi Brazaitis. 

Savo universitetiniame kurse išsamiai apžvelgęs literatūros teo- 
rijos istorinę raidą, Brazaitis visur renkasi vidurio kelią : « apžvelg- 
toji istorija mus apsaugo nuo vienašališkumo ». 

Subjektyvinė literatūros teorija kreipiasi į kūrėją, objektyvinė- 
— į kūrinius. Brazaitis pripažįsta, kad pravartu pažinti kūrėjo asme- 
nybę, bet šį psichologinį kelią laiko tik įvadu, nesgi literatūros visumą 
sudaro ne kūrėjai, bet kūriniai. Todėl, Brazaičio nuomone, daugiau- 
sia dėmesio reikia kreipti į pačią literatūrą: «išeisime iš veikalo, 
0 įvairius jo dėsnius stengsimės pagrįsti kūrybos ir grožėjimosi psi- 
chologija ir sociologija ». Tai iš esmės sintetinis kelias. 

Metodo klausimu Brazaitis pirmenybę teikia empiriniam (patir- 
tiniam) — induktyviniam metodui — iš faktų daryti išvadas. Spe- 
kuliatyvinis — deduktyvinis metodas geras tuo, kad sutrumpina 
kelią, bet pavojingas tuo, kad reikalauja pripažinti neginčijamą 
prielaidą, iš kurios galėtume daryti išvadas. Pavojingas dėl to, kad 
lengva tą prielaidą klaidingai suprasti ir padaryti netikslias išvadas 


* Remiu šio kurso patikimumą tuo, kad abu turimi jo užrašai visai sutampa- 
Toliau ir bus iš jų cituojama, dėstant Brazaičio pažiūras literatūros teorijos klau- 
simais. 

Bet ir iš faktų darant išvadas, taip pat lengvai galima suklysti, jei 
jos daromos iš per mažo faktų skaičiaus, jei faktuose pastebima 
tik dalis žymių, jei iš vienos faktų grupės padarytos išvados mėgi- 
namos paversti visuotinėmis. Todėl, pagal Brazaitį, pravartu patir- 
tinį metodą papildyti ir spekuliatyviniu metodu, kad, jo žodžiais, 
išvados «iš apačios » sutiktų su išvadomis «iš viršaus ». 

Normatyvinė ar aprašomoji literatūros teorija? Į šį klausimą 
Brazaitis atsako: istorija įspėja, kad teikiamieji receptai dažnai 
pasirodė netikri. « Griežtai turime pasibrėžti, kad literatūros teorijos 
nėra uždavinys nurodinėti normas, kaip ir kas rašyti, lygiai kaip 
fizikos nėra uždavinys nurodyti, kaip namus statyti. Kaip fizika 
stengiasi surasti mechaninius gamtos dėsnius, taip literatūros teo- 
rija — veikalo dėsnius. Tuos dėsnius, kurie glūdi pačiame veikale, 
literatūros teorija tekonstatuoja». Taigi, Brazaičio supratimu, lite- 
ratūros teorija «iš esmės yra tik aprašomoji: jos uždavinys nurodyti 
būdus ir žodžio priemones, kuriomis grožis pasireiškia literatūros 
veikale ». Kitoje vietoje galutinai apibrėždamas literatūros kurso 
pobūdį, Brazaitis būdingai šiek tiek «susubjektyvina » savo požiūrį, 
būtent « grožį » pakeičia « kūrėjo išgyvenimais ». Nurodęs, kad lite- 
ratūros teorijos pagrindas yra literatūros veikalas, pabrėžia : «Nagri- 
nėtinas pats veikalas su jo žodžio priemonėmis, kuriomis jis išreiškia 
kūrėjo išgyvenimus ir per kurias tuos išgyvenimus pasisavina 
skaitytojas ». 


BENDRAS BRAZAIČIO MOKSLINIO DARBO CHARAKTERIS 


Brazaitis tarp Jakšto normatyvinio absoliutizmo ir Sruogos subjek- 
tyvistinio reliatyviamo. — Tokia Brazaičio literatūros teorijos sam- 
prata. Kur jis šitokia samprata atsistojo mūsų literatūriniame 
gyvenime ? 

Kaip pats Brazaitis nurodė, dviem kraštutiniausiems poliams 
atstovavo A. Jakštas ir B. Sruoga. A. Jakštas savo teoriją rėmė 
Amžinojo Logoso absoliutinė prielaida ir atstovavo objektyvinei 
(svarsto ne kūrėją, bet pačią kūrybą), normatyvinei (teigia dėsnius, 
kurių kūryba neprivalo peržengti), spekuliatyvinei (dėsnius veda iš 
pagrindinės prielaidos) pozicijai. Kadangi Dievas yra sukūręs žmogų 
savo paveikslu ir panašumu, A. Jakštas iš šios tiesos daro išvadą: 
ir žmogus, « kūrėjėlis », turi savo kūryboje laikytis tų dėsnių, kuriais 
pagrįsta paties Dievo kūryba, pažįstama iš gamtos ir dieviškojo 
Apreiškimo. Analizuodamas gamtą ir pasiremdamas Apreiškimu, 
A. Jakštas randa keturis pagrindinius principus: dėsningumą, pro- 
porcingumą, gerumą ir aiškumą. Šiais principais A. Jakštas ir vado- 

vavosi savo kritikose (gausiose recenzijose). Trumpai suglaudžiant 
A. Jakšto nusistatymą, apsaugoti visuomenę nuo «pseudogro- 
žio kontrabandos » reikalingi absoliutūs grožio kriterijai: « Būdami 
absoliučiai objektyvūs, jie yra visiems privalomi, lygiai, kaip visiems 
privaloma viena tikra filosofija ir viena tikra religija » 7. 


Aštriausiai A. Jakšto poziciją kvestionavo B. Sruoga, tardamas, 
kad A. Jakšto siūlomas absoliutus grožio kriterijus iš viso — «joks 
kriterijus ». Ironiškai B. Sruoga klausė: kokiu keliu A. Jakštas iš 
savo Logoso gauna instrukcijų ir kokiu būdu galėtume patikrinti, 
« kad jis instrukcijas gauna iš pirmojo šaltinio, kad jis jas gerai nugirs- 
ta ir supranta, kad jis jų pagaliau nefalsifikuoja ?». B. Sruogai 
aktualiausias gyvenamos valandos uždavinys atrodė ieškojimas 
kelio tautinei kūrybai, jos požymių. O kadangi A. Jakšto Amžinojo 
Logoso formulė mums visai nepadeda ieškoti tautinei kūrybai kelio, 
tai « A. Jakšto kriterijus mūsų gyvenimui nereikalingas». Užuot 
šaukusis į Amžinąjį Logosą, mums reikia analizuoti mūsų lietuviš- 
kosios kūrybos duomenis, juos apibendrinti ir iš jų daryti atitin- 
kamas išvadas 8. Savo ruožtu A. Jakštas atsakė B. Sruogai: galima 
ir Sruogos metodu prieiti pozityvių rezultatų, jei tik bus imami 
«visi mūsų žymesni kūrėjai nuo seniausių lig naujausių », bet jei 
kas imtų analizuoti B. Sruogos, Butkų Juzės, S. Šemerio ir kitus 
kūrinius, juos «apibendrinti» ir iš jų daryti atitinkamas išvadas, 
tas «labai lengvai prieitų rezultatų, kad mūsų tautos dvasia yra 
iškrypusi, anarchiška, linkstanti futūrizman, bevaikanti 'keturius 
vėjus?'. Tuo tarpu tai būtų toli gražu ne tiesa » 9. 

Kaip A. Jakštui būdingas normatyvinis absoliutizmas, taip 
B. Sruogai — subjektyvistinis reliatyvizmas. Tarp jų, kraštutinių 
srovių atstovų, į vidurį Brazaitis deda V. Mykolaitį ir St. Šalkauskį. 
Bet šių vidurio pozicija taip pat skirtinga: Mykolaitis buvo arčiau 
subjektyvinės ir patirtinės pakraipos, St. Šalkauskis, bendrojon 
savo estetikos sistemon įglaudęs literatūrą, labiau vadovavosi spe- 
kuliatyviniu ir normatyviniu požiūriu. 


O kur stovėjo pats Brazaitis ? Man rodos, viduryje tarp V. Myko- 
laičio ir St. Šalkauskio. Jeigu lygintume du bendraamžius Myko- 


? Meno kūrybos problemos, Kaunas 1931, 325 psl. 

5 B. Sruoga savo straipsnį, kritikuojantį Ad. Jakštą, paskelbė žurnale Baras, 
1925 m. 3 nr., 47-59 psl. Šiek tiek sutrumpintas šis straipsnis perspausdintas lei- 
dinyje Lietuvių literatūros kritika, II t. (1918-1940), Vilnius 1972. B. Sruoga cituotas 
iš šio leidinio, 263-265 psl. 

3 Meno kūrybos problemos, 315 psl. 

laičio ir Šalkauskio buvusius studentus, reikėtų konstatuoti: dr. 
J. Grinius aiškiai linko Šalkauskio pusėn, o Brazaitis daugiau laikėsi 
Mykolaičio (ar bent lygiai tarp abiejų balansavo). 

Nors ir griežtai pasisakydamas prieš «pedagogizmą » ir nesu- 
tikdamas su A. Jakšto absoliutizmu, nė Mykolaitis nebuvo «+ menas 
menui » šalininkas ir neskelbė neriboto reliatyvizmo. « Ne, ne dailė 
dailei, bet dailė žmogui, dailė gyvenimui, didžiam gyvenimui, gyve- 
nimo pilnybei pasiekti » 10 (tokio nusistatymo, pareikšto dar 1921 m., 
Mykolaitis neišsižadėjo nė vėliau). Šalkauskis glaustai suformulavo 
savo estetinį principą : « menas grožiui, grožis gyvenimo tobulumui ». 
Ir Brazaitis panašiai išpažino šį principą: « kada grožis ir gėris su- 
plazda vienam kūriny kartu, jis yra aukštesnio meno laimėjimas » 11, 
Tačiau iš istorinės patirties Brazaitis suvokė, kad grožio ir gėrio suderi- 
nimas yra daug sudėtingesnis dalykas, negu tai atrodė A. Jakštui ir 
St. Šalkauskiui. Todėl Šalkauskio formuluotąjį principą Brazaitis 
interpretavo daug plačiau, sakyčiau, liberaliau, laikydamasis ne 
griežto absoliutizmo, bet nuosaikaus sintetizmo, suvokdamas meni- 
nės kūrybos dėsningumo savitumą. Vienas būdingas atvejis: Putino 
romanas Altorių šešėly papiktino katalikų kritikus ir stūmė į pasau- 
lėžiūrinę polemiką, o Brazaitis galėjo visai ramiai šį romaną, recen- 
zuoti Lietuvos aide ir jį teigiamai vertinti kaip «romaną žmogišką, 
lietuvišką, putinišką » 12, 


Pasaulėžiūros vieta literaiūros istorijos darbuose. — Platėliau 
ryškinau Brazaičio literatūros teorijos sampratą dėl to, kad tai 
būtina sąlyga jo literatūros istorijos darbų teisingam supratimui. 
Teisingai nesupratus pagrindinės Brazaičio pozicijos, jis gali pasi- 
rodyti ideologinis dogmatikas, pirmiausia besidomintis rašytojais 
kaip savos ar svetimos pasaulėžiūros reiškėjais, arba kaip tautinis 
utilitaristas, daugiausia dėmesio kreipiantis tik į nagrinėjamų rašy- 
tojų tautinį vaidmenį. Tokį įspūdį ypač lengvai gali susidaryti jau- 
nesnieji, iš vienos pusės besilaikydami dabar madingo vienašališko 
formalizmo, iš antros pusės pakankamai nepažindami mūsų literatū- 
ros istorinės raidos. 

Iš tiesų Brazaičiui buvo svetimi ir ideologinis dogmatizmas, 
vedantis į netoleranciją, ir tautinis utilitarizmas, pamirštantis este- 


W Logos, 1921 m. 1 nr., 62 psl. 

" Premijuotinė literatūra, žr. XX amžius, 1937. 1I.6, 30 nr. 

1 Brazaitis Lietuvos aide recenzavo visus tris Altorių šešėly tomus: 1933 m. 2 
ir 25-26 nr.; 1934 m. 2, 3 ir 4 nr. Pirmųjų dviejų tomų recenzijas pasirašė įprastiniu 
V. Kiečio slapyvardžiu, trečiojo tomo — J. Ambrazevičius. 

tinį vertinimą. Visur saugodamasis vienašališkumo, jis nieku būdu 
nepamiršo formos kaip estetinio kriterijaus, bet taip pat nepamiršo, 
kad kalba yra minties išraiška. Tik šia prasme Brazaitis yra rašęs, 
kad kalba yra «pati ryškioji ideologijos ir tautybės žymė » 13. 

Kad «pati kūryba neįmanoma be ideologijos »14, tai ne kokio 
ideologinio dogmatizmo skelbimas, o tik faktinės tiesos konstata- 
vimas. Vienokia ar kitokia pasaulėžiūra vadovaujasi kiekvienas 
žmogus. Išimties nesudaro nė rašytojas. Neišvengiamai jo pasau- 
lėžiūra apsprendžia jo kūrybą ir joje atsispindi. Mūsų ankstesnėje 
literatūroje kaip tik visų pirma buvo diferencijuojamasi pagal skir- 
tingas ideologines pasaulėžiūras. A. Nyka-Niliūnas teisingai paste- 
bėjo: «tik nepriklausomybės epochoje susiformavo individualinė 
lietuvių poezija tikrąja to žodžio prasme, iškilo estetiškai forma- 
linės problemos ir susikūrė skirtingos poetinės pasaulėžiūros » 15, 
Prie šių žodžių galima pridurti: net ir nepriklausomybės metais 
visai neišnyko ideologinė įtampa. O anksčiau buvo skiriamasi ne 
tik pagal skirtingas ideologines pažiūras, bet ir tiesiog pagal visuo- 
menines sroves. Specializuodamasis mūsų literatūroje iki I pasau- 
linio karo, Brazaitis natūraliai turėjo kreipti dėmesį į tai, kaip skir- 
tingi ideologiniai sąjūdžiai veikė mūsų literatūrą, kaip kiekvienas 
įvairių pasaulėžiūros tipų paliko pėdsakų mūsų literatūroje. 

Brazaitis iš tikrųjų savo darbuose kreipė dėmesį ir į pasaulė- 
žiūrinį momentą, bet niekur nesiėmė pasaulėžiūrinės polemikos. 
Literatūriniu požiūriu jį domino ne tai, kiek kuri pasaulėžiūra tei- 
singa, bet tik tai, kiek kūrybiškai išreikšta. Kartą Brazaitis tiesiog 
pripažino: «Vienoje tautoje pasireiškiančios įvairios ideologijos 
yra tas pat, kaip iš vieno krūmo išaugę nevienodos spalvos žiedai y 18, 
Nieku būdu nebūtų galėjęs taip spręsti Ad. Jakštas (ar net ir Šalkaus- 
kis). Bet užtat Ad. Jakštas net tos pačios pasaulėžiūros poetą Bern. 
Brazdžionį buvo apšaukęs dekadentinės poezijos atstovu. Priešingai, 
Brazaitis galėjo laisvu žvilgiu dalykiškai vertinti ir skirtingų ar net 
visai priešingų pasaulėžiūrų rašytojus. 

Sakysime, nepriklausomos Lietuvos literatūros antrosios gene- 
racijos viršūnėmis Brazaitis nesvyruodamas pripažino poezijoje 
V. Mykolaitį-Putiną, prozoje — V. Krėvę-Mickevičių17. Apie Putiną 
dar 1937 m. rašė kaip apie «stipriausią, talentingiausią poetą asme- 


15 Ar lietuvis menininkas turi liktis ištikimas, žr. Aidai, 1960, 6 nr., 248 psl. 
M Nepriklausomos Lietuvos literatūra, žr. Aidai 1968 m., 2 nr., 68 psl. 

15 Nepriklausomos Lietuvos poezija, žr. Aidai, 1949 m. 24 nr., 112 psl. 

* Lietuvių rašytojai, Kaunas 1938, 148 psl. 

17 Aidai, 1968 m. 2 nr., 64 psl. 

ninės poezijos ir viso laikotarpio, kurio literatūroje dominavo asme- 
niniai interesai »18. V. Krėvę Brazaitis yra vadinęs naiviu politiku, 
bet didžiai jį vertino kaip rašytoją: « Tikrasis Krėvės kelias buvo 
rašytojo(...) Tarp savo amžininkų Lietuvoje Krėvė buvo giliausias 
ir šakočiausias talentas »19. Ne be Krėvės sutikimo Dainavos šalies 
senų žmonių padavimų naują leidimą 1948 m. Brazaitis palydėjo 
savo straipsniu. 

Tiesa, aplamai imant, Brazaitis daugiau rinkosi analizuoti sau 
artimos dvasios rašytojus, visų pirma Vaižgantą ir Maironį. Matyt, 
intuityviai jautė, kad lengviau įsijausti į kūrybą, kuri alsuoja gimi- 
ninga žmogaus samprata. 

Toks Brazaičio nusiteikimas visai atitiko jo pažiūrą, kokiu būdu 
pasaulėžiūra sąlygoja literatūrinę kūrybą. Be jokio apgailėjimo jis 
pripažino (kaip anksčiau cituota), kad didesnius ar mažesnius pėd- 
sakus mūsų literatūroje paliko visi pasaulėžiūriniai tipai. Bet tame 
pat sakinyje Brazaitis nurodė sąlygą: «jeigu tik jo pasaulėžiūra 
nuoširdžiai buvo išgyventa», o kitu sakiniu įsakmiai šią sąlygą api- 
brėžė: « Nuoširdus susigyvenimas su sava pasaulėžiūra yra viena 
iš būtinųjų sąlygų vaisingai kūrybai »20. Konkrečiu pavyzdžiu Bra- 
zaitis nurodė S. Nėries atvejį. 1931 m. perėjus į marksistinį Trečiąjį 
frontą, jos poezija buvo dvejopa. Proletarinė S. Nėries poezija liko 
skurdi, ir tas skurdumas rodė, kad proletarinė ideologija jai tebėra 
svetima. Svetima liko ir toliau. Priešingai, antroji jos, kaip mylin- 
čios moters ar motinos, poezija ir vėliau buvo « nuoširdi, gaivališkai 
tekanti iš širdies kaip ir anksčiau » 21, 

Kai Ad. Jakštui vis rūpėjo rašytojo pasaulėžiūros priimtinumas, 
savumas ar svetimumas, tai Brazaičiui išvis nekilo toks klausimas. 
Vienokios ar kitokios pasaulėžiūros būtų rašytojas, svarbu, kad 
Jis savo pasaulėžiūrą nuoširdžiai išgyventų, nes tik nuoširdus išgy- 
venimas yra kūrybiškai našus. Dar Lietuvoje Brazaitis įspėjo tuos, 
kurie skatino, kad rašytojai imtųsi kurti tam tikros ideologijos vei- 
kalus. Įspėjo tokiais žodžiais: « prieš kuriant kitos linkmės veika- 
lus, reikia patį save perkurti: pirma gyventi bet kuria ideologija, 
o tik tada išplauks šia ideologija pagrįstas veikalas »22. Šia prasme 
jis citavo ir St. Šalkauskį, kad kūrėjų žodis neprivalo skirtis nuo 
jų gyvenimo. 


1š Kelių ir kryžkelių recenzija, žr. XX amžius, 1937 m. 1 nr. 
** V. Krėvės nekrologas Darbininke, 1954.VI1.9, 49 nr. 

* Lietuvių rašytojai, 239 psl. 

2 Aidai, 1968 m. 2 nr., 67 psl. 

* Lietuvių rašytojai, 240 psl. 

Šiuos St. Šalkauskio žodžius Brazaitis suprato ne paprastu mMora- 
liniu «receptu», kas įrikiuotų jį į paprastus Ad. Jakšto tipo mora- 
listus. Brazaičio nusistatymas neabejojamai peržengia paprastą 
moralizmą ir apskritai bet kokį ideologinį dogmatizmą. « Kūryba 
yra laisvos kūrybinės asmenybės išraiška. Kas kūrėjo nėra pergy- 
venta, jame pribrendę, prinokę; kas nėra virtę jo dvasios dalim, 
kuri veržiasi išsakoma, — tas negali būti kūryba » 28. 

Vadovaudamasis šiuo kūrybinio pergyvenimo principu, ir egzilio 
metais (1960) į klausimą, ar kūrti saviems ir tad savo kalba, ar kurti 
kitiems ir tad kita kalba, Brazaitis atsakė: 1. « skatinimas palenkti 
rašytojus į tą ar kitą tematiką yra svetimas kūrybos prigimčiai », 
2. «kūrybinis pergyvenimas negali būti nei užsakytas, nei įsakytas, 
o turi plaukti iš žmogaus pergyvenimų visumos » 24, 


Metodinis pliuralizmas tautos dvasios raidos beieškant. — Iškart 
šitoks Brazaičio pasisakymas opiuoju klausimu, «ar lietuvis meni- 
ninkas turi liktis ištikimas », gali pasirodyti tarytum ne patrioto, 
Tačiau ko ne ko, o patriotizmo Brazaitis nestokojo. Savo literatūrinį 
žvilgį jis tiek siejo su tautiniu, kad gali sudaryti net tautinio uti- 
litaristo įspūdį tam, kas nėra giliau susipažinęs su mūsų literatūros 
istorija. 

Įžvalgiai šiuo reikalu yra rašęs mūsų senosios literatūros isto- 
rikas V. Maciūnas : « Mūsų literatūra, kad ir nepasiekusi kokių ypa- 
tingai svarbių kūrybinių laimėjimų, nusipelno meilės ir pagarbos 
ypač dėl tam tikro tauraus bruožo, lydėjusio ją per visą sunkųjį 
jos istorijos kelią. Ji visą laiką buvo, vaizdžiai tariant, aktyvioje 
tautos tarnyboje. Mūsų rašytojai niekuomet neišleido iš akių savo 
tautos ir visuomenės reikalų » 25. 

Tokią mūsų literatūros raidą natūraliai turi atitikti ir jos analizė, 
Tokiu ėjo keliu ir Brazaitis. Savo universitete dėstyto lietuvių lite- 
ratūros kurso uždavinį jis taip apibrėžė: «pasekti lietuvių tautos 
dvasios raidą, kiek ji reiškiasi dailiosiomis žodžio formomis; Čia 
sutelpa ir visuomeniškumo, ir estetiškumo momentai ». Sutelkdamas 
savo literatūrinius straipsnius į knygą Lietuvių rašytojai, įvadinį 
žodį Brazaitis skiria įsakmiai pabrėžti mūsų literatūros tautinį vaid- 
menį: « Tauta yra brangenybė, kurioje glūdi retų dvasinių verty- 
bių lobis »; liaudies mene ir dviejų šimtmečių rašytinėje literatūroje 
« skaidriausiai spinduliuoja tautos dvasia, jos evoliucijos etapai bei 


2 Aidai, 1960 m. 6 nr., 249 psl. 
* Ten pat, 252 psl. 
25 Mūsų literatūra tautos tarnyboje, žr. Aidai, 1948 m. 12 nr., 104 psl. 

veiksniai »; didieji rašytojai « prašoka gyvenamąją epochą » ir « daros 
tautos pranašai ir vadai »; « Pro žmogų ir žodį skaidrėja tautos dva- 
sios plastėjimai. Šiam tautos dvasios plastėjimui per atskirus lietuvių 
rašytojus iliustruoti yra surinkti šie palaidi literatūros straipsneliai » 28. 

Nenuostabu, kad dabarties literatūros mokslininkas, pasiskaitęs 
tokį šios Brazaičio knygos įvadinį žodį, gali tarti, kad « pagrindinis 
šios knygos tikslas nėra literatūros kritika», kad gal tiksliau būtų 
buvę duoti šiai knygai ir kitą antraštę, sakysime, « Lietuvių tautos 
vadai ir pranašai»??, Tiesa, kad Brazaitis laikė literatūrinę kūrybą tau- 
tos dvasios išraiška ir kad mūsų literatūros raidoje ryškino tautinės 
sąmonės skaidrėjimą. Pats Brazaitis atvirai išdėstė savo pažiūrą šiuo 
klausimu. Tačiau nebūtų teisinga jį taip interpretuoti, tarytum būtų 
nepajėgęs metodiškai skirti visuomeninę analizę nuo estetinės ir 
būtų tautinį kriterijų iškėlęs viską atleidžiančiu literatūrinio verti- 
nimo matu. Tiesa, kad jis savo literatūrinėse analizėse kėlė ir visuo- 
menines problemas. Bet nebūtų teisinga daryti išvadą, kad apskritai 
jam buvo neįmanoma «išsijungti iš visuomeninių problemų ». Vei- 
kiau reikėtų tarti: kadangi visą ankstyvąją mūsų literatūrą gimdė 
tautiniai rūpesčiai, tai ir jos nagrinėjime natūraliai turi iškilti visuo- 
meninė interpretacija. Ne Brazaitis, pati mūsų literatūra ilgai neiš- 
sijungė iš visuomeninių problemų. Brazaitis savo tyrinėjimuose tik 
ryškino, kaip šios problemos apsprendė atskirų rašytojų kūrybą. 
Tačiau nieku būdu jis nesiriboja tik visuomeninėmis problemomis 
(tai būtų jį pavertę katalikų K. Korsaku). 

Kaip tik tai Brazaitį — šalia V. Mykolaičio — iškėlė į mūsų lite- 
ratūros pagrindinius pradininkus, kad jis ėmėsi lietuvių literatūrą 
nagrinėti su visų metodiniu platumu. Būdingiausias Brazaičio, kaip 
literatūros istoriko, bruožas yra atvirumas visiems metodams — 
metodinis pliuralizmas. 

Nagrinėdamas kurio nors rašytojo keliamas visuomenines pro- 
blemas, Brazaitis nušviečia jas iš platesnės istorinės ir socialinės 
perspektyvos. Tai, jo paties terminu, literatūros sociologija. Skyrė 
dėmesio ir psichologiniam kūrėjo asmenybės charakterizavimui, jo 
pasaulėjautos savitumo išryškinimui. Šį psichologinį metodą kar- 
tais niuansavo ir etniniu metodu, nurodydamas gentines ypatybes. 
Gilindamasis į rašytojo kūrybos pasaulėžiūrinius pagrindus, naudojosi 
filosofiniu metodu. Bet ypačiai reikia pabrėžti, kad Brazaitis pirmasis 
kūrybiškai praktikavo estetinį metodą — formalinę kūrybos analizę. 


* Lietuvių rašytojai, 5-7 ir 10 psl. 
* B. CIPLIJAUSKAITĖ, Juozas Brazaitis kaip literatūros kritikas, žr. Aidai, 
1977 m. 10 nr., 455 psl. 

PAGRINDINIAI LITERATŪROS ISTORIJOS DARBAI 


Literatūrinė studija « Vaižgantas». — Brazaičio įnašą į mūsų 
literatūros istoriją sudaro dvi originalios knygos. 

Pagrindinis jo veikalas yra studija Vaižgantas (1936, 192 psl.). 
Tai pirmoji pas mus tokios apimties monografija. O ir kuklesnės 
apimties darbų ligi tol buvo pasirodę vos trejetas: B. Sruogos apie 
P. Vaičiūno dramaturgiją (1930, 119 psl), J. Griniaus apie Putino 
lyriką (1932, 108 psl.) ir V. Mykolaičio apie Vydūno dramaturgiją 
(1935, 117 psl.). 

Savo monografiją apie Vaižgantą Brazaitis kukliai pavadino 
«apmatai kūrybos studijai». Visai nesileisdamas į Vaižganto bio- 
grafiją, autorius domisi tik jo kūryba. Apžvelgia visus Vaižganto 
kūrinius, juos analizuoja ir sveria. Dr. Tg. Skrupskelis su pagrindų 
šią Brazaičio studiją sutiko kaip metodiniu atžvilgiu « beveik visiškai 
naują dalyką »: iškart leisdamasis «į pačias kūrybos gelmes », Bra- 
zaitis « savo darbą pradėjo maždaug ten, kur kiti literatūros istorikai 
pozityvistai paprastai jį baigia »28. Pasirinktasis kelias išties sun- 
kesnis, bet vaisingesnis: šioje savo studijoje Brazaitis parodė sub- 
tilų įžvalgumą ir mokslinį kritiškumą. Pasirodė pajėgus ir kaip ana- 
litikas, ir kaip sintetikas. 

Visi šios Brazaičio studijos vertintojai ypačiai kėlė dvi jos savy- 
bes: vispusiškumą ir sintetiškumą. J. Keliuotis, pabrėžęs naudoji- 
mąsi visais metodais, rašė: « Toks vispusiškas priėjimas prie Vaiž- 
ganto kūrybos J. Ambrazevičiaus veikalą daro ypatingai turtingą, 
objektyvų ir vertingą »29. A. Vaičiulaitį džiugino, kad studijoje 
išryškinami «gausūs mūsų beletristo atžvilgiai, prie jų prieinant 
įvairių metodų keliu ir pagaliau iš atskirų nagrinėjimo dalių duodant 
pilną ir visą Vaižgantą — susintetintą Vaižgantą »30. Dr. V. Maciū- 
nas, priminęs, jog «iš literatūros nagrinėtojo reikalaujama ypatingos 
savo objekto meilės », pripažįsta, kad kaip tik tuo pasižymi auto- 
rius: «Jis džiaugte džiaugiasi Vaižganto talento blykčiojimais ir 
visai nė nemano jo pasmerkti dėl kai kurių nenusisekusių vietų, 
kurių vis dėlto nenutyli ». Kita Brazaičio teigiama literatūros nagri- 
nėtojo savybe Maciūnas laiko « gilų įsijautimą į beletristinį kūrinį, 
estetinę nuovoką ir, sakytume, kūrybinę gyslelę »31, 


28 Židinys, 1937 m. 8-9 nr., 242-243 psl. 

* Naujoji romuva, 1937 m., 23-24 nr., 512 psl. 
30 Dienovidis, 1938 m., 1 nr., 53-54 psl. 

2 XX amžius, 1937.V1.12, 130 nr. 

Ilgą ir palankią recenziją skyrė ir tautininkų kultūros žurnalas 
Vairas 32. Šiltai Brazaičio studiją Lietuvos aide sutiko A. Merkelis, 
pats anksčiau paskelbęs plačią Vaižganto biografiją33. Tik kairioji 
spauda ignoravo šį Brazaičio veikalą, kaip buvo įpratusi ignoruoti 
viską, kas «ne sava», ir domėtis tik savųjų darbais. (Toks princi- 
pinis nusistatymas skyrė kairiąją Kultūrą ir nuo katalikų Židinio, 
ir nuo tautininkų Vairo). 

Žodžiu, ano meto literatūros kritikai Brazaičio Vaižgantą vertino 
itin palankiai, tiesiog su džiaugsmu. Bet kaip tą pačią Brazaičio studiją, 
po keturiasdešimt metų vertintų mūsų dienų kritika ? Į šį klausimą 
daugmaž atsako prof. dr. Birutės Ciplijauskaitės straipsnis apie 
Brazaitį kaip literatūros kritiką, 34. 

« Vaižgantas yra pats rimčiausias Brazaičio kaip literatūros kritiko 
darbas», — pripažįsta B. Ciplijauskaitė. — Ten į autorių ir jo kūrybą 
žvelgiama iš daugeriopos perspektyvos, duodami išsamūs bei įžvalgūs 
aptarimai, ir galutinis įspūdis, kurį susidaro skaitytojai, yra vispusiš- 
kas». Taigi ir B. Ciplijauskaitė pastebi Brazaičiui būdingą vispu- 
siškumą, žveėlgimą «iš daugeriopos perspektyvos», kaip tai buvo 
pabrėžę ir anuometiniai Vaižganto vertintojai. Savo ruožtu B. Cipli- 
jauskaitė dar priduria, kad « tik jau vėliau » E. Staiger bandė įrodyti, 
kad « neužtenka vieno riboto metodo », nes « tik daugialypis priėjimas 
padeda studijuojamąjį veikalą pilnai atskleisti, nors ir neišvardinant 
visų kelių ». Tačiau, užuot tai vertinusi kaip pažangumą, B. Ciplijaus- 
kaitė toliau tęsia : « Brazaitis juos («visus kelius» — J. G.) parodo 
— ir tuo nusižengia šių dienų “nowvelle critigue? dvasiai, — tačiau 
tuo jis lieka nuosekliu savo ideologijai: į literatūrinį kūrinį negali 
žiūrėti tik kaip į estetinę vertybę; jo galvosenoje šis yra neatida- 
lomai susietas su tauta». Bet ir B. Ciplijauskaitė pripažįsta : « Nors 
aptarimuose dažnai užsimenama apie Vaižganto kaip tautos žadin- 
tojo reikšmę, neprasilenkiama su estetiniais kriterijais: nuo pat 
pirmųjų veikalėlių iškeliama, kas yra pasisekę, bet lygiai taip pat 
nuosekliai kritikuojama, kas ten bereikalingai įkišta». Žinoma, 
kitas reikalas, kad Brazaičio vertintoja ne su visais jo pasisakymais 
gali sutikti : « Pasitaiko šiandieninės kritikos šviesoj visai nepriim- 
tinų pasisakymų ». 


32 Vairas, 1937 m., 5 nr., 120-125 psl. Recenziją pasirašė: J. Vks. 

3 Lietuvos aidas, 1937.1V.24, 181 nr. 

“ Juozas Brazaitis kaip literatūros kritikas žr. Aidai, 1977 m. 10 nr., 452-459 
psl. Visos citatos imamos iš šio straipsnio, tad atskirai puslapiai ir nenurodomi. Šis 
B. Ciplijauskaitės straipsnis buvo išspausdintas jau po LKM Akademijos suvažia- 
vimo, bet rankraštį buvau gavęs anksčiau ir galėjau panaudoti savo paskaitai. 

Šiandien madinga literatūrinę kūrybą analizuoti tik formaliniu 
požiūriu. Šiuo požiūriu ir B. Ciplijauskaitė apgailestauja, kad Vaiž- 
ganto studijoje «literatūros kritikai, kaip ji šiandien suprantama, 
skiriama mažiausiai vietos». Vienašališkumo vengusiam Brazai- 
čiui iš tiesų buvo svetimas kurio nors Metodo absoliutinimas. Jis 
neabsoliutino ir formalinio estetinio metodo, nors, kaip anksčiau 
pažymėjau, pas mus pirmasis įvertino šį metodą ir juo naudojosi. Ir 
būtent naudojosi sėkmingai. B. Ciplijauskaitė, šiuolaikinė litera- 
tūros kritikė, Brazaičio darbus apskritai vertina itin kritiškai (kai 
kur galbūt net perdėtai, ne visur jį teisingai supratusi). Tačiau tie 
Brazaičio tekstai, kurie skirti formalinei analizei, patenkina ir šią 
reiklią kritikę. Vaižganto studijos baigiamąjį skyrių, skirtą Vaižganto 
stiliaus analizei, ji pripažįsta literatūros kritikos atžvilgiu « pačia 
stipriausia » knygos dalimi. Apie šią dalį B. Ciplijauskaitė taip rašo : 

« Čia Brazaitis pasirodo pasisavinęs pačius naujausius savo laiko 
metodus, nuosekliai naudojantis tikslią terminologiją. Savo anali- 
zėje niekur nelieka abstrakčiu: viskas atliekama anatomiškų būdu, 
remiantis tekstu. Tad jau 1936 m., atsivertęs skyrių apie Vaiš- 
ganto stilių, literatūros studentas turėjo kompetentingą explica- 
tion de tezte pavyzdį, kokių ir pažangesniuose kraštuose ne taip gau- 
šiai dar pasitaikydavo ». 


Žmogus ir žodis tautos kūryboje. — Antroji Juozo Brazaičio 
knyga yra Lietuvių rašytojai (1938, mažesnio formato 326 psl.). Tai 
ne vientisas veikalas, o 17 straipsnių rinkinys. Tik vienas straipsnis 
(apie B. Brazdžionį) specialiai šiai knygai parašytas, o visi kiti per- 
spausdinti iš žurnalų, kur jie buvo įdėti 1931-37 metų laikotarpyje. 
Perspausdinti be didesnių pakeitimų, vienur šį tą papildant, kitur 
šį tą išleidžiant. Vienu ar kitu požiūriu aptariama 12 rašytojų (Pie- 
tariui ir Maironiui skiriama po du straipsnius) ir publicistas A. Sme- 
tona. Pora straipsnių skirti bendrosioms mūsų literatūros proble- 
moms. 

Galima šiuos straipsnius pavadinti proginiais ta prasme, kad 
jie rašyti kaip paskaitos minėjimuose ar jubiliejinėmis sukakčių 
progomis. Būdinga šiems nors ir proginiams straipsniams tai, kad 
kiekvienas jų imasi atitinkamą rašytoją panagrinėti kuriuo nors 
specialiu atžvilgiu, rūpinantis duoti ką nors naujo ir vengiant kartoti 
žinomus dalykus. Tai ir padaro šį straipsnių rinkinį vertingą mūsų 
literatūros istorijai. 

Nors visi straipsniai rašyti be išankstinio plano ir skirtingu laiku, 
knygoje autorius juos ne chronologiškai sudėjo, o taip sistemingai 
surikiavo, kad per atskirus rašytojus išryškėtų ne tik mūsų litera- 

tūros, bet ir tautinės sąmonės raida. Atitinkamai šios knygos pra- 
tarmė pavadinta: Žmogus ir žodis tautos kūryboje. 

Knyga suskirstyta į penkis skyrius. Pirmasis skyrius charakte- 
rizūuoja tautinio atgimimo pirmuosius pradininkus S. Daukantą ir 
M. Valančių su prieštaringuoju A. Baranausku. Antrasis skyrius 
analizuoja  vėlesniuosius rašytojus: V. Pietario tautinės minties 
istoriosofinį pagrindą, Maironio lyrikos herojinę dvasią ir jo vietą 
mūsų religinėje literatūroje, G. Petkevičaitės-Bitės kūryboje visuo- 
meninių interesų persvarą, Ad. Jakšto puoselėtą religinės sąmonės 
brandinimą visuomenėje ir literatūroje. Trečiasis skyrius iš laiškų 
aprašo Lazdynų Pelėdos (S. Pšibiliauskienės) pergyventų rūpesčių 
melodramą ir J. Biliūno «išsivadavimą» — pasaulėžiūrinį lūžį, 
nukreipusį jo kūrybą kita linkme ; prie jų prijungiamas dar J. Lindė- 
Dobilas kaip naujo pasaulėžiūrinio posūkio ieškotojas — «rene- 
sanso » skelbėjas. Ketvirtasis skyrius panoramiškai apžvelgia nau- 
josios mūsų literatūros linkmes ir specialiai aptaria formos problemos 
joje iškilimą. Penktasis skyrius telkia konkrečius formalinės analizės 
pavyzdžius: nagrinėja beletristo V. Pietario, publicisto A. Sme- 
tonos ir poeto B. Brazdžionio stilių ir Šatrijos Raganos Irkos tra- 
gedijos kompoziciją. 

Aptardami Lietuvių rašytojus, recenzentai kėlė daugmaž tuos 
pačius Brazaičio kritikos bruožus, kurie buvo išryškėję Vaižganto 
studijoje. Dr. J. Grinius Židinyje rašė, kad Brazaitis «nėra kurio 
vieno metodo sekėjas », bet « naudoja visus ir kiekvieną, jei tik jis 
tiesesniu keliu veda į tiesą arba į tam tikrą aspektą». Specialiai 
pabrėžė, kad ypač originalus Brazaitis pasirodo, taikydamas for- 
malinį metodą: «jis pirmas Lietuvoje yra ėmęsis iš pagrindų tirti 
autorių stilių, 0 nesitenkinti tik bendromis pastabomis »35. Tau- 
tininkų Tautos mokykloje P. Navardaitis aptarė naują Brazaičio 
knygą kaip «labai vertingą veikalą»; gėrėjosi, kad iš autoriaus 
plunksnos ir žinomieji mūsų rašytojai « išeina kitoki, gyvesni, aiškes- 
nių bruožų »; pripažino, kad Brazaitis «išsamiai pradėjo nagrinėti 
grožinės literatūros formą », o nebesitenkino tik turiniu 36. 

Ilgesnėje recenzijoje Dienovidyje kritiškai vertino šią Brazaičio 
knygą rašytojas V. Katilius. Pripažino ir jis, kad knygoj « beveik 
sistemingai apžvelgta visa 100 metų literatūros raida», kad «auto- 
rius Moka metodingai tirti; tai atsispindi net ir stiliuje, ypatingai 
sklandžiame ». Tačiau drauge V. Katilius kelia Brazaičiui šališkumo 


5 Židinys, 1938 m., 4 nr., 568 psl. Šią recenziją J. Grinius pasirašė slapyvar- 
džiu J. Ž-kas, kurį pats man atskleidė. 
3 Tautos mokykla, 1938 m., 9 nr., 246 psl. 

priekaištą : « nėra čia kai kurių asmenų », autorius « stengiasi užšešė- 
liuoti nereligiškųjų idėjų įtaką ir pilną vertę literatūroje», reikia 
«jau visai protestuoti prieš autoriaus tendenciją visą naująją lite- 
ratūrą aiškinti hedonistine psichologija »37 etc. Priekaištai iš esmės 
ne literatūriniai, o pasaulėžiūriniai, tad daugiau ir atspindi tik skir- 
tingą pasaulėžiūrinį žvilgį, dažnai Brazaičio žodžiuose įžiūrėjus ir 
tai, ko nebuvo teigta. Ironiškai to paties šališkumo priekaišto auto- 
rius sulaukė iš priešingos pusės — katalikų konservatorių Drau- 
gijos. Šiame «religinio ir kultūrinio gyvenimo » žurnale prikišama 
Brazaičiui, kad nesiima vertinimo («patiekia tik konkretų ir nuogą 
faktą, beveik visai neįkainavęs jo vertės »), « skaitytoją palieka savo 
apsisprendimo valiai», būtent atrodo, kad autoriui « visos ideolo- 
gijos vienodos vertės »38. Taigi: kai V. Katiliui ši Brazaičio knyga 
atrodė neleistinai prisunkta pasaulėžiūrinio tendencingumo, tai 
Draugijos slapyvardžiu pasirašęs recenzentas autorių kaltino pasau- 
lėžiūrinio vertinimo stoka — « bepasaulėžiūriškumu » kaip vienodu 
visų pasaulėžiūrų vertinimu literatūrinėje kūryboje. 

Kokį įspūdį Brazaičio Lietuvių rašytojai sudarė šiuometinei 
kritikei B. Ciplijauskaitei? Autoriaus pratarmė apie tautos dvasios 
spinduliavimą literatūroje B. Ciplijauskaitei tik patvirtino « neįma- 
nomumą išsijungti iš visuomeninių problemų ». Tad ji ir interpre- 
tuoja autoriaus pratarmę kaip pasisakymą, kad «pagrindinis šios 
knygos tikslas nėra literatūros kritika ». Savo ruožtu ir pati B. Cipli- 
jauskaitė sprendžia, kad knygoje «į autorius žiūrima visų pirma 
kaip į susipratusius lietuviškos dvasios puoselėtojus, savo darbą 
vykdančius efektingu literatūrinių priemonių vartojimu». O kri- 
tikė, atrodo, būtų laukusi, kad jeigu ne išskirtinai, tai bent visų 
pirma būtų buvęs analizuojamas pasirinktųjų rašytojų stilius. Straips- 
niuose, skirtuose S. Daukantui ir M. Valančiui, «apie jų stilių 
beveik neužsimenama ». Dėl Brazaičio straipsnių apie Maironį B. Cip- 
lijauskaitė pažymi: « Nors ir prabėgomis pažvelgdamas į jo stili- 
stines priemones, autorius jas labai taikliai apibūdina. Tad ir vėl 
aiškiai matome, kad ne dėl nesugebėjimo stiliaus svarstymui ski- 
riami vos keli puslapiai, o dėl to, kad, ir apie “Lietuvos dainių' kal- 
bant, Brazaičiui visų pirma rūpėjo Lietuva, o tik paskui jos daina ». 
Panašiai kritikė žvelgia ir į ketvirtojo skyriaus bendrąsias mūsų 
literatūros apžvalgas : « Vertingi yra atskirai pateikiami apmąstymai 
apie visų šių kartų vystymąsi ir jų žvilgsnį į stiliaus problemas. Šis 


37 Vikt. KaTILIUS, Maži netikslumai, žr. Dienovidis, 1939 m. rugsėjis, 2 nr., 
81-85 psl. 

3 Draugija, 1938 m., 5-6 nr., 183-184 psl. Recenzija pasirašyta slapyvardžiu 
H. Artis. 

skyrius galėtų būti ilgesnis: čia Brazaitis pakartotinai parodo savo 
akylumą ir sugebėjimą savo pastebėjimus aiškiai, tiksliai, tikrai 
*“profesoriškai' formuluoti». Tad ir atrodo keistoka, kad Brazaitis 
tik knygos paskutinį skyrių specialiai skiria jau formos problemoms : 
« Kaip ir Vaižgante, artėdamas prie pabaigos, autorius tartum susi- 
griebia savo uždavinio pilnai neatliksiąs, jei nepaskirsiąs daugiau 
dėmesio ir gilesnės analizės grynai stilistinei išraiškai». B. Cipli- 
jauskaitės požiūriu, kaip tik šia paskutine dalimi « Brazaitis atlieka 
gal didžiausią pasitarnavimą ». 

Savo metu Brazaičio metodinis vispusiškumas (įvairiais meto- 
dais naudojimasis) buvo sveikinamas kaip vaisingas pažangumas. 
Priešingai, dabarties kritikei B. Ciplijauskaitei tas pats Brazaičio 
metodinis pliuralizmas atrodo tik gundęs jį nuo tikrosios literatū- 
ros kritikos į šalį. Ar iš tiesų į šalį? Kūryba atspindi kūrėją. Bra- 
zaičio žodžiais, rašytojo kūryba tampa permatomesmė jo gyvenimo 
žone39. Dar labiau daro ją permatomą kūrėjo asmenybės psicholo- 
ginis nušvietimas. Pasaulėžiūrinis rašytojo nusistatymas apspren- 
džia jo kūrybos tematinę kryptį. Pagaliau tai, kiek rašytojui pavyks- 
ta pasiekti skaitytojus, byloja apie jo vaidmenį tautoje. Nėra 
pagrindo teigti, kad visa tai literatūros istorikas turėtų laikyti ne 
savo reikalu. 

Naujoji literatūros kritika techniškai ištobulino formalinę analizę, 
o tai savo ruožtu suintensyvino pačioje literatūroje formos eksperi- 
mentus. Su pagrindu buvo galima Brazaičio abiem knygoms prikišti, 
kad jis «neskiria užtektinai dėmesio bendrai struktūrai ». Betgi anuo- 
met dar nebuvo iškilęs struktūralizmas, kūris dabar toks madingas. 
Kitas klausimas, ar kraštutiniais atvejais jam negresia pavojus išvirs- 
ti į sterilizmą. Ne čia vieta leistis į šį klausimą. Šioje vietoje pakanka 
konstatuoti: pati šių dienų literatūros kritikė pripažįsta, kad Bra- 
zaitis neignoravo nė formalinio metodo, nors jūo jis ir nesiribojo. 

B. Ciplijauskaitės straipsnis apie Brazaitį kaip literatūros kri- 
tiką yra pirmasis jį šiuo atžvilgiu sistemingai analizavęs, su reikliu 
nusiteikimų, bet lygiai su objektyviu nusistatymu. Reikėtų galbūt 
tik vieną pastabą padaryti. B. Ciplijauskaitė Lietuvių rašytojus 
vertino, tartum neatkreipusi dėmesio, kad tai straipsnių rinkinys, 
o ne vientisas veikalas. Kiekvieną pasirinktą rašytoją Brazaitis 
ėmėsi aptarti kuriuo nors vienų atžvilgiu — ribojosi tuo, ką turėjo 
naujo pats pasakyti ar, kaip Lazdynų Pelėdos ir J. Biliūno atveju, 
paskelbti naujos laiškų medžiagos. Kai kurie straipsniai buvo paskai- 
tos, skaitytos tokiai auditorijai, kur formalinės stiliaus, kompozi- 


32 Židinys, 1936 m., 12 nr., 529 psl. 

cijos, struktūros problemos nebūtų nė tikusios. Pavydžiui, apie 
M. Valančių jis kalbėjo ateitininkų kongrese, apie A. Baranauską 
Joo metų gimimo sukakties minėjime, Naujaromuvių grandies sureng- 
tame visų fakultetų studentams. Formalinei analizei skirtieji straips- 
niai Lietuvių rašytojuose įdėti paskutiniajame skyriuje. Tai ir 
galėjo sudaryti įspūdį, kad tik « artėdamas prie pabaigos » autorius 
«susigriebė » skirti «daugiau dėmesio ir gilesnės analizės grynai 
stilistinei išraiškai». O iš tiesų pats paskutinysis knygos straipsnis 
(apie Šatrijos Raganos Irkos tragedijos kompoziciją) buvo išspaus- 
dintas pats pirmasis 40, 

Pats Brazaitis apsunkino savo Lietuvių rašytojų vertinimą, pasi- 
tenkindamas tik antrine antrašte, jog tai « literatūriniai straipsniai », 
bet nenurodydamas po straipsnių, nei kur, nei kada jie buvo spaus- 
dinti, nei pagaliau pažymėdamas, kurie jų buvo paskaitos ir kurio- 
mis progomis (kokiai auditorijai). 

Dera dar priminti, kad ir po knygos Lietuvių rašytojai išleidimo 
Brazaitis spėjo paskelbti dar keletą literatūrinių straipsnių nepri- 
klausomos Lietuvos metais. Čia, egzilyje, taip pat prisidėjo keletas 
literatūrinių straipsnių Aiduose ar kaip palydimieji žodžiai mūsų 
rašytojų knygose (V. Krėvės padavimų, A. Vaičiulaičio pasakojimų, 
A. Jasmanto poezijos, Maironio baladžių). Visus tuos rašinius drau- 
gėn sudėjus, susidarytų turbūt panašios apimties tomukas, kaip 
Lietuvių rašytojai. 


Studija « Maironis » ir paskaitos universitete. — Trečia Juozo 
Brazaičio parašyta knyga, deja, likusi neišspausdinta, yra Mairo- 
nio monografija. Šią studiją jis ruošė itin kruopščiai. Baigė ją rašyti 
vokiečių okupacijos metais. Rankraštis liko Lietuvoje; nėra jokių 
žinių, koks jo likimas. 1943 m. išleistame Varpo almanache Bra- 
zaitis iš šios monografijos paskelbė straipsnį Maironio asmenybės 
portretas 11. Maironiu Brazaitis domėjosi nuo seno: jau 1932 m. apie 
jį išspausdino du straipsnius. Iš viso parašė dešimt straipsnių, įvai- 
riais atžvilgiais svarsčiusių Maironio kūrybą. Keturi šių straipsnių 
parašyti jau egzilyje. Apgailestaudamas, jog nebeįmanoma čia para- 
šyti « monografiją, kokia būtų reikalinga apie Maironį », Brazaitis 
buvo užsimojęs čia bent « sutraukti lig šiol paskelbtas žinias ir nuo- 
mones apie Maironio gyvenimą, jo talentą ir jo poveikį tautos atgi- 
mimui». Liko tik nebaigto darbo pluoštas ranka rašytų puslapių. 
Užuot sulaukęs savo parašytosios Maironio monografijos, Brazaitis 


40 Židinys, 1931 m. 1 nr. 
*1 Varpas, t. 1, Šiauliai 1943 m., 181-197 psl. 

turėjo pasitenkinti tik recenzija Lietuvoje V. Zaborskaitės 1968 m. 
išleistos studijos Maironis 42. Recenzavo ramiai ir objektyviai, supras- 
damas, kokiomis sąlygomis veikalas buvo rašomas.  Neužsiminė 
nė to, kad autorė, pasinaudojusi straipsniu iš Varpo almanacho, šį 
šaltinį nurodė be autoriaus pavardės. Buvo uždrausta net jo pavardę 
minėti. 


Lietuvių literatūros istorijos kursą Brazaitis skaitė, tekstą pasi- 
rašęs. To kurso rankraštis taip pat liko Lietuvoje. Tepavyko gauti 
šio kurso, skaityto kelis semestrus, tik studentinių užrašų dalį. Kaip 
visi studentiniai užrašai, taip ir šio kurso klausytojų užrašai tėra 
šešėlis to, kas dėstytojo buvo dėstyta. Tačiau vienu atžvilgiu šie 
užrašai yra didžiai reikšmingi — jie paliudija, su kokiu moksliniu 
objektyvumu Brazaitis buvo savo kursą parengęs. Studijiniams 
savo straipsniams daugiausia rinkosi sau artimos dvasios rašytojus. 
Tai ne vienam sudarė įspūdį, kad Brazaitis ignoruoja kitos pasau- 
lėžiūros rašytojūs. Susilaukė jis dėl to priekaištų. Turimi studenti- 
niai užrašai 70d0, kad šališkumo priekaištai neteisingi : matė visus, 
«savus» ir «nesavus», bet kiekvieną vertino sulig tuo, ko buvo 
verta kurio kūryba. 

Tiems rašytojams, kuriuos Brazaitis vadino patriotinio pozity- 
vizmo grupe, skyrė visą semestrą. Kaip tik šio semestro užrašai 
pažymi ir paskaitų datas. Iš nedatuotų užrašų galima tik apytik- 
riai pagal puslapių skaičių spręsti, kiek kuriam buvo skirta dėmesio. 
O skirtų valandų skaičius tiesiogiai dokumentuoja, kiek kuriuo 
domėtasi. Ir būtent kalbamojo kurso 15 valandų buvo taip paskirs- 
tytos: V. Kudirkai — 21/3, J. Mačiui-Kėkštui — 11/2, Bitei — 
2, Žemaitei — 3, iš Lazdynų Pelėdų S. Pšibiliauskienei — 3, M. Las- 
tauskienei — 1, J. Biliūnui — 233, Aišku, valandų skaičius irgi re- 
liatyvus: kiek kuriam rašytojui reikia skirti laiko, priklauso ir nuo 
jo kūrybos gausumo. Ne todėl J. Mačiui-Kėkštui buvo teskirta pusan- 
tros valandos, kad jis buvo socialistinių pažiūrų, o dėl to, kad jis 
teišleido vieną poezijos tomelį, be to, ne lygios vertės. Dėl kūrybos 
negausumo ir J. Biliūnui buvo skirtos tik dvi valandos, bet jo kūry- 
bos vertė buvo įsakmiai pabrėžta. 


DARBAI KITOSE LITERATŪROS MOKSLO SRITYSE 


Recenzijos. — Ligi šiol kalbant apie Brazaičio literatūrinius darbus, 
ne kartą buvo pavartotas literatūrinės kritikos terminas. Griežtai 


42 Aidai, 1969 m., 6 nr., 281-283 psl. 
* Užrašai paskaitų, skaitytų 1936 m. rudens semestrą : 1936.IX.28 - 1936.XI1.9. 

imant, tie darbai priklauso mūsų literatūros istorijai. Bet Brazaitis yra 
ėmęsis ir tiesioginės kritikos recenziniuose vertinimuose. Recenzijomis 
Brazaitis ir pradėjo savo literatūrinį reiškimąsi. Dirbdamas Lietuvos 
redakcijoje, jau 1924 m. ėmėsi recenzuoti įvairius leidinius bei žur- 
nalus. Grožinės literatūros pirmąją recenziją tame dienraštyje išspaus- 
dino 1925 m. rudenį — vertino K. Borutos debiutinį poezijos. 
rinkinėlį 4-10*4. Vėliau Lietuvoje parašė dar keletą recenzijų, kuriose 
vertino A. Venclovos, K. Binkio, K. Puidos, M. Vaitkaus, P. Taru- 
lio ir kitų kūrinius. Nuo 1928 m. Brazaitis pradėjo recenzijomis 
bendradarbiauti Židinyje, tapo šio kultūros žurnalo bendradarbiu, 
daugiausia jame skelbė ir savo straipsnius. Daugiausia recenzijų Židi- 
myje paskelbė 1929-1934 m. laikotarpiu: 28 recenzijas per šešerius 
metus. Recenzavo naujus kūrinius ir vyresniųjų rašytojų, kaip Šat. 
rijos Raganos, Vaižganto, V. Krėvės, A. Vienuolio, ir pradedančiųjų 
autorių, kaip J. Paukštelio, J. Grušo, K. Inčiūros, A. Vaičiulaičio. 
Vėliau Brazaitis recenzijų ėmėsi rečiau. Labai uoliai rašė vedamuo- 
sius XX amžiaus dienraštyje, bet recenzijų tedavė vieną kitą (labiau 
pažymėtinos tik jo rašytos metinio literatūros derliaus apžvalgos). 
Vokietijos metų Aiduose 1948 m. lyg vėl grįžo prie recenzijų, para- 
šydamas apie J. Baltrušaičio, F. Kiršos, J. Jankaus knygas. Ameri- 
koje, dirbdamas Darbininko redakcijoje, tik retkarčiais vieną kitą 
recenziją išspausdino (daugiau prisimindavo kurio nors rašytojo 
amžiaus sukaktį ar atsisveikindavo nekrologū). Iš naujo literatū- 
rinėmis recenzijomis susidomėjo į gyvenimo pabaigą : 1969 ir 1971 m. 
parengė Darbininkui net po kelias recenzijas. Tarp kitų recenzavo 
beletristus A. Baroną, K. Barėną, C. Grincevičių, poetus L. Andriekų, 
K. Bradūną, K. Grigaitytę, Vl. Šlaitą, V. Bogutaitę. Patraukė jo 
dėmesį ir pačių jauniausiųjų poetų leidinys Tiltai ir tuneliai. Ame- 
rikos Aiduose Brazaičio rašytų recenzijų taip pat negausu, vos viena 
kita. | 

Surinkus visas Brazaičio kone per penkiasdešimt metų parašy- 
tas recenzijas, literatūrinių recenzijų taip pat susidarytų keliasde- 
šimt (gal apytikriai apie 80, bet šimto nesiektų). 

Brazaitis turi savo vietą tarp mūsų literatūros kritikų — dau- 
giau savo vertinimų kokybe negu recenzijų kiekybe : prusino mūsų 
skaitytojų estetinę nuovoką ir skonį. Buvo pavyzdys ir kitiems 
kritikams, kaip reikia savo uždavinį vykdyti. Recenzuojamuosius 
kūrinius Brazaitis vertino su nepaperkamu tiesumu, reikliai, bet 
drauge ramiai, su dideliu taktų. Vertino taip atsargiai rinkdamasis 
žodžius, kad kartais jo mintį reikėjo iššifruoti iš potekstės. Visai 


*4 Lietuva, 1925.X.12, 228 nr. Pasirašyta V. Kiečio slapyvardžiu. 

jam buvo svetima per greit susižavėti, entuziazmą, išlieti pagyro- 
mis. Dar svetimiau jam buvo tiesmukai autorių «sumalti», savo 
vertinimu įskaudinti. Šiuo atžvilgiu Brazaitis buvo priešybė tiek 
entuziastingajam J. Tumui-Vaižgantui, tiek atžariajam B. Sruogai. 

Kadangi vertę matuoja ne kiekybė, bet kokybė, Brazaičio įnašas 
į mūsų literatūros kritiką yra svarus. Tačiau vis dėlto visų pirma 
jis reiškėsi literatūros istoriko, o ne kritiko darbais. Kaip kritikai 
daugiau už jį pasireiškė kiti: Ad. Jakštas, L. Gira (E. Radzikaus- 
kas), K. Korsakas, J. Grinius, J. Keliuotis, A. Vaičiulaitis. 

Iš pradžių Brazaitis gana gausiai rašė vertinamųjų recenzijų, 
vėliau jis mieliau ėmėsi istorinių, o ne kritikinių darbų. Pradėjus 
rašyti istorinius literatūrinius straipsnius, galbūt mažiau beliko 
laiko imtis paprastų recenzijų. Tačiau galimas dalykas, kad verti- 
namoji kritika jam nebuvo prie širdies. Literatūros istorikui pakanka 
analizės, nereikia tiesiogiai vertinti, nes jis imasi autorių, kurių vertė 
jau pripažinta, o jų pačių dažnai nebėra tarp gyvųjų. Tuo tarpu recen- 
zijoje reikia tiesiogiai spręsti, ko vertas recenzuojamasis kūrinys, 
o tai drauge, reiškia ir paties autoriaus vertinimą. Kad ir kaip taktiš- 
kai, net diplomatiškai vertinsi, tiesa bus skaudi autoriui, jeigu ati- 
tinkamas kūrinys bus įvertintas daugiau neigiamai negu teigiamai. 
Kartą, pakartotinai prašomas parecenzuoti vieną knygą, Brazaitis 
laiške redaktoriui taip atvirai ir atsakė: « Nepakyla ranka vyro 
smerkti, nes gero labai nedaug ką turėčiau sakyti. O to smerkimo 
tiek jau šiandien daug»45. O kiti recenzentai 43 knygą jau buvo 
apipylę komplimentais ... 


Lietuvių VUteratūros klasikų leidiniai. — Atsidėjęs literatūros 
istorijai, Juozas Brazaitis reiškėsi ir dar viename darbo bare: ėmėsi 
leisti mūsų literatūros klasikų veikalus, parašydamas lydimuosius 
jų aptarimus, parengdamas žodynėlius. Tuo būdu parengė naujus 
leidimus šių kūrinių: V. Pietavio pasakų Lapės gyvenimas ir mirtis 
(1930) ir pirmojo mūsų istorinio romano Algimantas (1940), Lazdynų 
Pelėdos apysakos apie 1905 metus Klaida (1939), Maironio Pavasa- 
rio balsų VII-IX leidimus (1940-1944). Pažymėtina, kad ir Pie- 
tario Algimantas, it Lazdynų Pelėdos Klaida sovietiniuose šių autorių 
raštų leidimuose nebuvo įdėti — tebėra « juodame sąraše ». 

Specialiai pabrėžtinas K. Donelaičio Metų naujo leidimo paren- 
gimas. Brazaitis pirmasis iš lietuvių paruošė tekstą pagal Donelaičio 
rankraštį ir, kur originalas nebeišliko, pagal J. Hohlfeldto nuorašą. 
Rengė tą leidimą su visu galimu atsidėjimų. Dirbo Karaliaučiaus 


45 1971.TV.30 d. laiškas Aidų redaktoriui. 

valstybiniame archyve ir universiteto bibliotekoje, aplankė ir Done- 
laičio gimtinius Lazdynėlius, ir Metų gimtinį Tolminkiemį (dar 
1936 m.). Bespausdinant tą reikšmingą darbą, Lietuvą ištiko sovietų 
invazija. Buvo įsakyta dail. V. K. Jonynui pakeisti porą iliustracijų, 
o Brazaičio straipsnį Būrų kultūros poetas išmesti. Tačiau pirmieji 
lankai jau buvo išspausdinti su tituliniame puslapyje įrašu, kad 
Metų leidimą «spaudai paruošė J. Ambrazevičius», o išleido Švie- 
timo ministerijos knygų leidimo Komisija. To nepaisydama, sovie- 
tinė propaganda vis kartoja, kad «buržuazinė Lietuva » slėpė nuo 
liaudies Donelaitį ir tik «tarybinė Lietuva» padarė jį populiarų. 
Užtat slepiama, kas tą Metų leidimą paruošė. Net K. Donelaičio 
bibliografijos leidinyje nurodomas tik knygos iliustratorius, 0 ne 
paruošėjas 4. Užuot pripažinus, kad naują Metų leidimą parengė 
Brazaitis, susigalvota šį leidimą vadinti « 1940 m. leidimu »*7. Tary- 
tum patys 1940-ji metai be žmogaus paruošė jais išleistus Metus. 

Dera šioje vietoje prisiminti dar vieną Brazaičio atliktą darbą. 
Paruošė spaudai Ad. Jakšto-Dambrausko septyniasdešimt laiškų 
J. Vaižgantui-Tumui, rašytų nuo 1903 balandžio 15 iki 1932 bir- 
želio 12 d. Be įžanginės tų laiškų apžvalgos, išnašose pateikė trumpų 
pastabų apie šiuose laiškuose liečiamus dalykus 48. 


Tautosakos studijos. — Be lietuvių literatūros istorijos, Brazai- 
tis dėstė ir lietuvių tautosakos kursą. Gilindamas studijas Bonnos 
universitete (1931-1932 mokslo metais), klausė paskaitų ne tik lite- 
ratūros mokslininko O. Walzelio, bet ir tautosakininko H. Nau- 
manno. Iš turimų Brazaičio tautosakos kurso studentinių užrašų 
galima matyti, kad jis pakankamai buvo susipažinęs ir su užsienio 
tautosakininkų darbais, iv su mūsų tautosakos lobiais. O šio kurso 
klausytojai savo atsiminimuose liudija, kad Brazaitis ne tik pats 
su didele meile mūsų tautosakai ją dėstė, bet ir juos, klausytojus, 
užkrėsdavo savo entuziazmu. 

Rašydamas apie tautosaką mokykloje ir aiškindamas, dėl ko visur 
į programą įtraukiama tautosaka, Brazaitis nurodė: « Iš tautosakos 
žmogus turi pažinti tautos charakterį, papročius, pažiūras, reaga- 
vimą į aplinką, žodžiu, visa, kas dar Herderio buvo pavadinta tautos 
siela. Per tautosaką jis turi susigyventi su pačia tautos praeitimi : 
įsijausti į jos galvojimą, jausmo būdą, suprasti jos idėjas bei nusi- 


* E. LEBEDIENĖ, Kristijono Donelaičio bibliografija, Vilnius 1964, 34 psl. 

* Kristijonas DoNELAITIS, Raštai, Vilnius 1977. L. Gineičio įvadas, 20 psl. 

4 Jakšto-Dambrausko laiškai Vaižgantui-Tumui, žr. Athenaeum, IX t., 1938 m., 
3-41 psl. 

teikimus. Per tautosaką jis turi nujausti tautos ateities kelius ir 
juos tiesti, atsižvelgiant į tautos charakterio pagrindus ». Tuo būdu 
norima tautosaką padaryti « ne atšalusiu lavonu, kurį mokslininkai 
skrostų ir analizuotų, bet ir gyvąja mokomąja bei auklėjamąja me- 
džiaga mokykloje». Pagal tai, atrodo, ir pats Brazaitis stengėsi 
savo kursą dėstyti, kad klausytojai «tautosakoje pajustų plazdan- 
čią tautos dvasią ir su ja suaugtų »49. Tokio nusistatymo Brazaitis 
laikėsi ir vėliau, pasisakydamas, kad jam svetimi tokie tautosakos 
tyrinėtojai, kuriems «trūksta 'dūšios' — žiūri į tautosakos kūrinį 
ne kaip į gyvą tam tikrą epochą, tam tikra psichine nuotaika alsuo- 
jantį veikalą, bet kaip į lavoną, kurį imasi operuoti » 50, 

Visų pirma Brazaitis atsidėjo lietuvių literatūrai, bet paliko 
savitą įnašą ir mūsų tautosakos tyrinėjime. Tautosakinių straipsnių 
žurnaluose paskelbė septynis, be to, recenzavo keliolika tautosa- 
kinių leidinių. Iš studijinių straipsnių ypač pažymėtini du: Tau- 
tosakos literatūrinis perdirbimas ir sekimas. Lyginamoji vienos pasakos 
analizė 5 ir Metmenys pasakos poetikai 32. Kituose straipsniuose nagri- 
nėjo tautosakos autoriaus problemą, lietuvių liaudies pasakojimus, 
karį ir karą tautosakoje ir rašytinėje literatūroje, mūsų tautinio 
charakterio atsispindėjimą tautosakoje. 

Tautosakininkas dr. J. Balys Brazaičio šios srities darbus taip 
įvertino: «apskritai, jis rašė dalykiškai, blaiviai, pirmiausia jam 
rūpėjo literatūrinė tautosakos pusė, tačiau jis gerai žinojo, kad 
tautosaka nėra tik literatūra »53. Apibendrindami galėtume sakyti : 
tautosaka Brazaitį domino ypač dviem atžvilgiais: kaip tautos 
dvasinė kūryba — iš vienos pusės, kaip grožinė kūryba — iš antros 
pusės. Būdamas artimai susipažinęs su mūsų tautosaka, tas savo 
žinias naudojo ir literatūriniuose nagrinėjimuose tų rašytojų, kurių 
kūryboje jaučiamas tautosakos poveikis. 

Tautosakos rinkimo Brazaitis tiesiogiai nesiėmė. Tačiau visą 
laiką, nuo 1935 iki 1939 m., priklausė Švietimo ministerijos įkurto 
ir jos žinioje veikusio Tautosakos archyvo tarybai. (Tautosakos 
archyvą 1935 m. įsteigė Švietimo ministerija vietoje anksčiau, 1930- 
1935 m., prie Humanitarinių mokslų fakulteto veikusios Tautosakos 
komisijos. 1939 m. Tautosakos archyvas perėjo Lituanistikos insti- 
tuto žinion). 


Tautosaka mokykloje. Metodinis ėjimas į tautosaką, žr. Židinys, 1940 m., 3 nr. 
50 1967.X.9 laiškas šios paskaitos autoriui. 

a Athenaeum, IV t. 1933 m., 145-158 psl. 

52 Ten pat, V t., 1934 m. 126-142 psl. 

1976.II.19 laiškas šios paskaitos autoriui (Brazaičio monografijos reikalui). 

Vadovėlių mokykloms paruošimas. — Pagaliau sritis, kurią pali- 
kome pabaigai, bet kurioje Juozas Brazaitis išvarė ypač reikšmingą 
barą. Tai vadovėliai mūsų vidurinėms mokykloms (gimnazijoms). 
Parengė tiis vadovėlius, sudarančius šešias knygas. 1930 m. išleido 
Literatūros teoriją, 1931-1932 m. — dviejų dalių Visuotinės Vitera- 
tūros istoriją (pirmąją dalį su J. Griniaus, antrąją dalį dar ir su A. Vai- 
čiulaičio talka), 1936-1938 m. — trijų dalių lietuvių literatūros chres- 
tomatiją Naujieji skaitymai (su A. Skrupskeliene ir A. Vaičiulaičiu). 

Vadovėliai — menkas reikalas, kada jų yra, bat labai svarbus, 
kai jų tinkamų nėra. Kai stokojama gerų vadovėlių, mokyklos lygis 
neišvengiamai turi likti žemas. Tokia buvo literatūros mokslo pa- 
dėtis vidurinėse mokyklose pirmąjį nepriklausomos Lietuvos dešimt 
metį. Naudotasi vadovėliais, kuriuos nespecialistai buvo skubomis 
paruošę pagal senus rusų vadovėlius. V. Krėvės paskatintas, Bra- 
zaičio klasės draugas E. Viskanta buvo tiesiog išvertęs ruso J. Gli- 
venkos visuotinės literatūros vadovėlį. Ne be pagrindo recenzuojant 
vieną Brazaičio vadovėlių, buvo rašoma: «Ilgai mūsų mokyklose, 
ypač aukštesniosiose, buvo tiesiog nenormali būklė ... neturėta jokio 
žmoniškesnio lietuvių ir pasaulinės literatūros vadovėlio... Kol 
jaunieji mūsų pedagogai — literatai tuo dalyku nesirūpino, tol, 
galima sakyti, buvo viskas pastira, nenormalu ... Perskaičius knygą 
(Brazaičio su talkininkais — J. G.) ir vėliau ją ėmus taikyti mokyk- 
lai, tenka tik džiaugtis ir mokiniams, ir jų mokytojams » 54, 

Tiesa, kad vadovėlis, B. Ciplijauskaitės žodžiais, «ne originali 
studija». Bet savo požiūriu, ypač pedagoginių, ir vadovėliai gali 
būti originalūs. Tokie buvo Brazaičio — ir vieno, ir su kitų talka — 
paruošti vadovėliai. Tas daro juos taip pat reikšmingus, kaip ir 
kitus jo darbus. 

Pasirodžius pirmajam Literatūros teorijos vadovėliui, palankiai 
sutiko jį abu to meto pedagoginiai žurnalai: ir katalikų Lieiuvos 
mokykla, ir kairiųjų Mokykla ir gyvenimas. J. Senkus Lietuvos mokyk- 
loje rašė : « Žinių patiekimo metodas yra, jei taip galima išsireikšti, 
moderniškai pedagogiškas, paremtas vaizdingumo ir praktiškumo 
principu »95. Antrąjį Visuotinės literatūros istorijos leidimą aptar- 
damas, Židinio recenzentas, padaro kritiškų pastabų, bet drauge 
pripažįsta, kad «autorius rodo ir kitiems vadovėlių autoriams, kaip 
turi būti rašomi mokyklai vadovėliai »56. Vertindami Visuotinės 


* Visuotinės literatūros istorijos antrosios dalies recenzija, pasirašyta J. Paslavo 
slapyvardžiu, žr. Naujoji Romuva, 1932 m., 50 nr., 1099 psl. 

55 Lietuvos mokykla, 1930 m., 11 nr., 430 psl. 

56 Židinys, 1934 m., 3 nr., 329 psl. Recenzija pasirašyta slapyvardžiu El-a 
Stas (Eligijus Lastas ?). 

literatūros istoriją, recenzentai ypačiai pabrėžė šio vadovėlio siste- 
mingumą ir tai, kad daugiausia buvo vartojamas naujas estetinis 
formalinis metodas. 

Svarbiausia, Brazaičio vadovėlių vertę parodė pats gyvenimas : 
anksčiau vartoti vadovėliai dingo iš mokyklų, o jo vadovėliams vis 
reikėjo naujų leidimų. Literatūros teorijos Lietuvoje išėjo keturi 
leidimai : 1930, 1933, 1936 ir 1938 m. Visuotinės literatūros istorijos 
abiejų dalių Lietuvoje taip pat išėjo po keturis leidimus ; pirmosios 
dalies — 1931-1942 m., antrosios dalies — 1932-1942 m. Vidurinės 
mokyklos pirmosioms trims klasėms skirtos lietuvių literatūros 
chrestomatijos Naujieji skaitymai pirmųjų dviejų knygų Lietuvoje 
pasirodė po tris leidimus (1936-1941), trečiosios knygos, berods, pora 
leidimų (1938 ir 1942 m.). Nauji leidimai buvo proga atitaisyti vieną 
kitą klaidą, recenzentų nurodytą ar paties pastebėtą, šį tą papildyti, 
žodžiu, šiek tiek dar patobulinti. 

Vokietijoje veikusioms lietuvių gimnazijoms 1947 m. buvo per- 
spausdinta Visuotinės literatūros istorijos antroji dalis (iš pirmojo 
leidimo 1932) ir 1948 m. hektografuota Literatūros teorija (iš antrojo 
leidimo 1934 m.). Amerikoje, Bostone 1953 m. išleistas Naujųjų 
skaitymų I dalies IV pataisytas leidimas, « skiriamas tremties mokyk- 
lai ». 


BRAZAIČIO ASMENYBĖ 


Prof. B. Ciplijauskaitė savo straipsnį apie Juozo Brazaičio para- 
šytas dvi knygas užsklendė tokiu samprotavimų: «Savo antrąją 
knygą (Lietuvių rašytojai — J. G.) Brazaitis pradėjo konstatavimu : 
*Skurdu ir primityvu, kai palygini tuos mūsų 19 amžiaus raštus su 
europiniais'. Žvelgiant į jo literatūros kritiką, tie žodžiai nebepri- 
taikomi. Nors nedaug puslapių jai paskyręs, jis juose aiškiai parodė 
savo sugebėjimą ir pasiruošimą. Tad tiksliau gal būtų užbaigti šiuos 
įspūdžius kitu tvirtinimu: Graudu, pagalvojus, kad tiek pajėgumo 
parodęs, davęs tokį gražų pažadą pakelti ir lietuvių literatūros kri- 
tiką iki tarptautinio lygio, Brazaitis sąmoningai paaukojo save — 
mokslininką, kad pavirstų “kamščiu', kemšamu į tiek daugelį mūsų 
tautiniame ir visuomeniniame gyvenime atsirandančių skylių. Šiaip 
ar taip, jis lieka vienu pajėgiausių savo kartos kritikų » 57. 

Per dešimtį metų Juozas Brazaitis daug pasiekė mūsų literatūros 
mokslo įvairiose srityse. O kiek būtų pasiekęs, jei su tuo pačiu darbš- 


5 B. CIPLIJAUSKAITĖ, Juozas Brazaitis kaip literatūros kritikas, žr. Aidai, 
1977 m. 10 nr., 457 psl. 

tumu dar trisdešimt metų būtų atsidėjęs literatūros mokslui ! 
Daugelis kultūrininkų, siųsdami savo atsiminimus rengiamai mono- 
grafijai apie Brazaitį, panašiai kaip B. Ciplijauskaitė, apgailestavo, 
kam jis leidosi įtraukiamas į politiką ir žurnalistiką. Pats Brazaitis 
ne kartą itin karčiai pasisakė, kad politinį darbą dirbo, « dantis 
sukasdamas »58. Betgi tai, kas kitiems tebuvo politika, jam buvo 
rezistencijos šventa pareiga. Jai save aukojo, nepaisydamas, kad 
šioj veikloj jam buvo lemta tik kartėlį patirti. 

Pats Juozas Brazaitis savo gyvenimo saulėlydyje taip išsakė 
savo likimo kelius: « Literatūra virš politikos, 0 pedagogika virš 
literatūros. Politinis-valstybinis gyvenimas manęs niekuomet nedo- 
mino ir niekados netraukė. Jeigu teko į jį įsileisti, tai ne dėl pamė- 
gimo, o dėl reikalo. Kada buvo likviduoti tie draugai, kurie turėjo 
imtis politinio gyvenimo ir jį vykdyti, teko kam nors juos pavaduoti. 
Pavadavau juos, atlikdamas draugiškumo pareigą, kurios turėjo 
imtis dar likę gyvi. Tą pareigą teko perimti ne iš malonumo, bet 
daugiau kaip naštą, kurią kas nors turėjo nešti » 59. 

Ar vertinsime prof. Juozo Brazaičio mokslinius darbus, ar žvelg- 
sime į jo rezistencinę veiklą, galutinai ir jo atveju turiu pakartoti 
tai, ką esu rašęs apie Praną Dovydaitį: yra žmonių, kurių neišsemia 
tik jų darbai. Ir Brazaitis yra daugiau negu jo visi raštai ir visos 
veiklos. Tai jis kaip žmogus, reto idealizmo, reto taurumo, reto 
pareigingumo. Jo žmogiškoji asmenybė didžiau už viską, ką jis 
nuveikė. 


DR. JUORAS GIRNIUS 


5 1961.V.20 d. laiškas šios paskaitos autoriui. 

5 Iš Brazaičio pasisakymo kun. A. Kezio susuktame filme (pačioje Brazaičio 
gyvenimo pabaigoje). Perrašyti Brazaičio pasisakymai išspausdinti jėzuitų leidinyje 
Mūsų žinios, 1975.XII.21 d., 21 nr., 403-404 psl. 

ANTROJO VATIKANO BAŽNYČIA 
BE VALSTYBINĖS RELIGIJOS 


Kas yra Bažnyčia. — Bažnyčios sąvoka yra labai sudėtinga. 
Sudėtinga yra ir jos visa tikrovė, kurioje turi veikimą Dievas ir 
žmogus. Žmonių bendruomenė negali būti vadinama Bažnyčia, jei 
nebus pabrėžtas tos bendruomenės santykis su Dievu. Kai mes kal- 
bame apie Bažnyčią, tai visada turime nors ir atvirai nepareikštą 
mintį, jog tai yra Kristaus atpirkta žmonių bendruomenė. Antrojo 
Vatikano dogminėje konstitucijoje apie Bažnyčią sakoma: « Pabai- 
gus darbą, kurį Tėvas buvo pavedęs atlikti Sūnui žemėje, buvo at- 
siųsta Šventoji Dvasia Sekminių dieną, kad nuolat šventintų Bažny- 
čią ir tokiu būdu tikintieji per Kristų vienoje Dvasioje turėtų priė- 
jimą prie Tėvo»1. Mes sakome, kad Kristus įkūrė Bažnyčią. Jis ją 
įkūrė, nes jis savo mirtimi ir prisikėlimu iš numirusiųjų atpirko 
visą žmonių giminę. Bažnyčios įkūrimo atbaigimas įvyko Sekminių 
dieną, kai Šv. Dvasia nužengė ant apaštalų, ir šie pradėjo skelbti 
džiugią naujieną. Sekminių dieną prasidėjo Bažnyčios regimoji 
veikla, kuri pasiekė mūsų laikus ir, kaip Kristus žadėjo, tęsis iki 
amžių pabaigos, nes pragaro vartai jos nenugalės 2. 

Šitoji ant uolos pastatytoji Bažnyčia yra paties Dievo karalystė. 
Kristui atėjus į mūsų pasaulį, «laikas pasidarė pilnas, ir Dievo kara- 
lystė priartėjo »3. Apie šią karalystę Kristus kalbėjo palyginimais, 
paimtais iš piemenų gyvenimo, iš žemdirbystės, iš statybos, iš sužie- 
duotuvių ir šeimos gyvenimo. Šv. Povilas žmonių giminės atpirkime 
mato žmogaus perkeitimą į naują kūrinį4 pagal Kristaus Kūną 
ir Dvasią. Kristus yra pirm visų dalykų ir visa juo laikosi. Jis yra 
Bažnyčios galva ir turi visame kame pirmenybę 3. Todėl atpirktoji 
žmonija, atseit, naujoji ir perkeistoji kūrinija, šiandien teologų vadi- 


1 L. G. (Lumen Gentium, Dogminė konstitucija apie Bažnyčią), 4 nr. 
2 Mato 16, 18. 

3 Morkaus 1, 15. 

* Galatams 6, 15; 2 Korintiečiams 5, 17. 

5 Kolosiečiams 1, 15-18. 

nama Kristaus mistiniu kūnu. Antrojo Vatikano Tėvai, vartodami 
Šv. Rašto kalbą, Kristaus įsteigtą Bažnyčią pavadino Dievo tauta. 
Šv. Petras sako, kad tikintieji yra «išrinktoji giminė, karališkoji 
kunigystė, šventoji tauta, įgytoji tauta, kurie kitados buvo ne tauta, 
o dabar Dievo tauta»9. Bažnyčia yra regimoji žmonių bendruo- 
menė, kurią Kristus įsigijo savo krauju *, todėl ji yra dieviškos kilmės. 
« Dievas pašaukė tuos, kurie su tikėjimu žvelgia į Kristų, kaip išganymo 
autorių ir vienybės bei taikos pagrindą, ir įkūrė Bažnyčią, kad ji 
būtų visiems bendrai ir kiekvienam atskirai šios išganingos vienybės 
matomas sakramentas » Š. 

Taigi, Antrojo Vatikano mintimi, Bažnyčia yra regimas ženklas, 
kad Kristaus įkurtoje tikėjimo, vilties ir meilės bendruomenėje, 
kaip matomame organizme, yra sudėtos visos dieviškos dovanos, 
kurių mes nematome, per jas betgi mes patenkame į išganymo kelią, 
kuriuo reikia mums visiems nueiti pas Kristaus Tėvą ir mūsų Tėvą. 

Bažnyčia yra hierarchiškai sutvarkyta draugija, kurios nema- 
tomas vyriausias valdytojas ir galva yra tasai, kuris ją įkūrė, — Jėzus 
Kristus, o matomieji jos valdytojai yra apaštalų įpėdiniai vyskupai, 
«kurie su Petro įpėdiniu, Kristaus vietininku ir visos Bažnyčios 
regimąja galva, valdo gyvojo Dievo namus » 9. 


Mokytojai ir valdytojai. — Po prisikėlimo, prieš įžengdamas į 
dangų, Jėzus Galilėjoje ant kalno, kurį Jis buvo nurodęs apaštalams, 
davė jiems įsakymą: « Man duota visa valdžia danguje ir žemėje. 
Tad eikite ir padarykite mano mokiniais visų tautų žmones, krikš- 
tydami juos vardan Tėvo, ir Sūnaus, ir Šventosios Dvasios, moky- 
dami laikytis visko, ką tik esu jums įsakęs. Ir štai aš esu su jumis 
per visas dienas iki pasaulio pabaigos »19. Iš čia vyskupai, kaip apa- 
štalų įpėdiniai, turi pareigą skelbti Evangeliją. Jie yra autentiški 
mokytojai ir apdovanoti autoritetu bei galia mokyti, kad visi žmonės 
pasiektų išganymą tikėjimu, krikštu ir įsakymų vykdymu !, 

Antrasis Vatikano susirinkimas vyskupams pripažįsta galią val- 
dyti jiems pavestus tikinčiuosius. Ši valdžia, plaukianti iš paties 
Kristaus, yra vyskupams sava, ordinarinė ir tiesioginė, tačiau aukš- 
čiausioji bažnytinė valdžia [popiežius] gali ją kontroliuoti ir apriboti. 


* 1 Petro 2, 9-10. 

"7 Apaštalų darbai 20, 28. 
* L.G., 9 nr. 

? Ten pat, 18 nr. 

10 Mato 28, 18-20. 

11 L. G., 24 nr. 

+ Šios valdžios galia vyskupai turi šventą teisę ir pareigą prieš Dievą 
savo valdiniams leisti įstatymus, juos teisti ir visa tvarkyti, kas 
priklauso kulto bei apaštalavimo sričiai » 12, 

Kunigai, Antrojo Vatikano žodžiais tariant, yra vyskupų luomo 
nauti 13. Žemesniame hierarchijos laipsnyje yra diakonai, kurie drauge 
su vyskupais ir kunigais yra taip pat Dievo tarnystėje ir turi smul- 
kiai nusakytas pareigas 14. 

Išdėsčiusi hierarchijos vaidmenį, konstitucija apie Bažnyčią 
daug kalba apie pasauliečius ir jų apaštalavimą. Pasauliečiai yra 
visi tikintieji, išskyrus minėtą hierarchiją ir vienuolių luomą. Pasau- 
liečiai yra taip pat pašaukti į Bažnyčios išganomąją misiją. «Į šį 
apaštalavimą yra visi Viešpaties skiriami krikšto ir sutvirtinimo 
sakramentais »15. Apaštalavimas iš pasauliečių pusės pagal Lumen 
Gentium mokymą turi reikštis jų dalyvavimu Kristaus liudijime ir 
Evangelijos skelbimu, atseit, Kristaus mokslo skleidimu. Berods, 
pirmą kartą Bažnyčios istorijoje pripažįstama visuotiniame Bažny- 
čios susirinkime, kad ne vien tik hierarchija gavo mokymo ir Kris- 
taus karalystės plėtimo pareigą, bet taip pat visi pasauliečiai, visi 
tikintieji, nes jie krikšto ir sutvirtinimo sakramentų galia dalyvauja 
Kristaus kunigystėje. 

Skyriuje apie pasauliečių santykius su hierarchija nieko nemi- 
nima apie pasauliečių teises Bažnyčioje, bet primenama jiems krikš- 
čioniškasis klusnumas hierarchijai, kuri « kaip mokytojai ir vadovai 
Bažnyčioje atstovauja Kristui » 16, 

Jei Bažnyčia yra bendruomenė ir draugija, tai kas nors turi jai 
vadovauti ir būti jos galva. Jei Bažnyčia yra Kristaus mistinis kūnas, 
tai negali visi būti to kūno galvos. Turi būti kas valdo ir kas klauso. 
Valdžios tad teisės, Antrojo Vatikano mokymu, atitenka hierar- 
chijai, kuri atstovauja visą krikščionišką bendruomenę, arba Bažnyčią. 


Bažnyčios Žemiškasis veidas. — Kažin ar bus kada gyvenimo 
tikrovėje tobulai išrištas klausimas, kokia turi būti valdžios forma 
Bažnyčioje ir kaip toli gali siekti tos valdžios teisės į tikinčiuosius 
ir netikinčiuosius, ir koks konkrečiai turi būti santykis bažnytinės 
valdžios su politine bei valstybine. Bažnyčia yra regimoji ir nere- 
gimoji tikrovė. Ji yra Kristaus Įsikūnijimo paslapties istorinis apsi- 


12 Ten pat, 27 nr. 
23 Ten pat, 28 nr. 
4 Ten part, 29 nr. 
*5 Ten pat, 33 nr. 
16 Ten pat, 37 nr. 

reiškimas visoje žmonijoje. Per visus amžius buvo įtampa tarp žmo- 
gaus veikimo ir Dievo veikimo. Gal tik amžių pabaigoje galutinai 
ta įtampa bus baigta, kai viskas būs pajungta Kristui, kad Dievas 
būtų viskas visame kame!?. Antrasis Vatikano susirinkimas išpa- 
žįsta, kad «kol Bažnyčia, keliaudama žemėje, yra toli nuo Viešpa- 
ties, ji save laiko tremtine, nes ieško ir trokšta to, kas yra aukštai, 
kur Kristus yra besėdįs Dievo dešinėje »18. Kiek Bažnyčia yra regima 
tikrovė, tai tiek ji yra ir keleivė ir tremtinė, nes negali ji išvengti 
šio pasaulio judėjimo bei jo keitimosi. « Bažnyčia kaip keleivė žemėje 
yra nuolatos kintanti kaip ir pasaulis, per kurį ji keliauja »19. Ji per 
visų amžių sąvartą eina prie Viešpaties su vienu ir tuo pačiu tikslu, 
— įgyvendinti šioje žemėje Jo karalystę, kuri atrodo kaip horizontas 
keleiviui, bet keleivis to horizonto vis dar nepasiekia. 

Peržvelgiant Bažnyčios istoriją ir ją vertinant pagal Kristaus 
Evangeliją, nerasime nė vieno šimtmečio, kad galėtume pasakyti, 
jog, va, ten ir tada buvo tobulai įgyvendinta žemėje Kristaus kara- 
lystė, kaip tikėjimo, vilties ir meilės bendruomenė. Jos žemiškasis 
veidas visą laiką keitėsi. 

Bažnyčios įsikūrimo pradžioje po pirmųjų Sekminių tikintieji 
labai ištvermingai laikėsi apaštalų mokslo. Visi jie «laikėsi drauge 
ir turėjo visa bendra. Nuosavybę bei turtą jie parduodavo ir, ką 
gavę, padalydavo visiems, kiek kam reikėdavo »20. Dabar pasaky- 
tume, kad pirmųjų krikščionių valdymosi forma buvo komunistinė. 
Jų tarpe buvo didelis meilės entuziazmas. Tačiau šitoji bendro gyve- 
nimo forma neilgai truko. Graikiškai kalbančiųjų tarpe kilo nepasi- 
tenkinimas vietiniais žydais, nes aptarnavime būdavo aplenkiamos 
jų našlės2l. Tai reiškia, kad krikščionys, kurių daugelio atmintyje 
dar skambėjo Kristaus žodžiai, pajuto, jog jie gyvenimo tikrovėje 
Viešpaties teisingumo ir meilės idealo neįvykdo. Apaštalų pasiū- 
lymu jie išsirinko septynis vyrus ir pristatė apaštalams, kad juos 
paskirtų krikščioniškos meilės tarnybai. Apaštalams prireikė diakonų, 
kad jie patys galėtų atsidėti maldai ir Evangelijos skelbimui 22. 

Šitaip prasidėjo Kristaus karalystė šio pasaulio besikeičiančioje 
tikrovėje ir vis dar nėra pilnai įgyvendinta iki mūsų laikų. Pirmieji 
trys šimtmečiai buvo persekiojimų šimtmečiai. Krikščionys laukė, 
kada gi pagaliau ateis jiems laisvės dienos, ir Kristaus karalystė 


1? 1 Korintiečiams 15, 28. 

18 L. G., 6 nr. 

19 A. MacEINA, Bažnyčia ir pasaulis, Chicaga, Ill., 1970, 66 psl. 
20 Apaštalų Darbai, 2, 44-45. 

21 Ten pat, 6, 1. 

22 Ten pat, 6, 4. 

įsiviešpataus šiame pasaulyje. Pagaliau Konstantinas Didysis 313 m. 
Milano ediktu paskelbė krikščionybei laisvę, ir kai jau visas impera- 
toriaus dvaras buvo pilnas krikščionių, Konstantinas krikščionybę 
paskelbė imperijos valstybine religija. Tada imperatorius pasijuto 
lyg ir Summus Pontifex (vyriausias kunigas), panašiai kaip prieš 
tris šimtus metų jo pranokėjas imperatorius Augustas. 

Būdamas dar nekrikštytas, jis iš imperatoriaus sosto nedarė 
teologinio autoriteto tikėjimo tiesoms spręsti ir aptarti, bet jautė 
pareigą valstybinę religiją ginti ir globoti. Jis sušaukė pirmąjį Bažny- 
čios susirinkimą 325 m. Nikėjoje, kur buvo parkelbtas oficialus Bažny- 
čios tikėjimo išpažinimas. Taigi IV šimtmetyje prasidėjo taip vadi- 
namas cezaropapizmas, o Rytuose Bažnyčios galva pradėta laikyti 
imperatorių. 

Iš pirmo žvilgsnio atrodo, kad krikščionybės apsaugojimas, 
iškeliant ją į valstybinę religiją, yra labai didelis laimėjimas, bet 
tai yra religijos nužeminimas iki valstybinio bei politinio lygio. Tas 
pats Konstantinas, kuris Nikėjos susirinkime gerbė ir pripažino 
Bažnyčios dvasinę autonomją, vėliau, apsuptas Konstantinopolyje 
pataikūnų vyskupų, labai pasikeitė. 335 m. sušaukė jis Tyre vyskupų 
suvažiavimą ir paskyrė suvažiavimui vadovauti iš savo dvaro val- 
stybininką Dionyzą su galia neklusnius vyskupus bausti mirtimi. 
Tame susirinkime buvo teisiamas Šv. Atanazas, apskųstas, jog 
jis būk sustabdęs javų gabenimą iš Egipto į Konstantinopolį. Šv. 
Atanazas buvo nuteistas ir ištremtas į Trierą. Šitai parodo, kaip 
suvalstybintoje krikščionybėje dvasinis autoritetas patenka į pavojų 
būti panaudotu politiniams tikslams. Konstantino globojimo pavyz- 
dys perėjo į vėlesnius laikus, kai valstybės autoritetas turėjo paremti 
Bažnyčios mokomąjį autoritetą. 3835 m. imperatoriaus teismas nuteisė 
vyskupą Priscilioną mirčiai už tai, kad jis išpažinęs manicheizmą 
ir užsiėmęs magija. Tokių teismų viduramžiuose net iki XVI šimt- 
mečio buvo labai daug. Ir nežinia, kur veikė Bažnyčios valdžia ir 
kūr valstybės. 

Kai Konstantinas Didysis apleido Romą ir apsigyveno Konstan- 
tinopolyje, tai Romos vyskupas vis daugiau ir daugiau darėsi Romos 
miesto valdytojas. Imperatorius iš Rytų pavesdavo savo žemes 
valdyti vyskupams Vakaruose. Vyskupai tada pasijuto kaip Romos 
senatoriai. Patiko jiems ir senatorių togos, kurias jau nuo tada pra- 
dėjo per iškilmes dėvėti. Tai vis, atrodo, laimėjimai Bažnyčiai. 

Per keturis šimtmečius po Milano edikto, kai Konstantinas Didy- 
sis persikėlė į Rytus, niekas apie Romos imperiją nekalbėjo. Liko 
Roma be imperatoriaus, kurio vietą turėjo atstoti popiežius. Septin- 
tojo šimtmečio pabaigoje krikščionybė įgavo ypatingą reikšmę, 
kai Frankai pasidarė popiežių alijantai. Aštuonišimtaisiais metais 

per Kalėdas Romoje apsilankė Frankų karalius Karolis Didysis, 
Pepino sūnus. Apsilankymas tuo žymus, kad Karolis Didysis tuo 
metu popiežiui Leonui III pripažino savo tėvo atiduotas 754 m. 
centrinėje Italijoje žemes, atseit, pripažino bažnytinę valstybę, 
kurios vyriausias valdytojas turėjo likti niekas kitas kaip tik patsai 
popiežius. Leonas III, iš savo pusės atsilygindamas, Senojo Įsta- 
tymo papročiu patepė Karolį Didįjį šventais aliejais, apvainikavo ir, 
pavadinęs jį imperatorium, pirmas jam pagarbos ženklan nusilenkė. 
Taip buvo Vakaruose atstatyta Romos šventoji imperija. Impera- 
torius su popiežiaus palaiminimu liko bažnytinės valstybės protek- 
torius, 0 popiežius turėjo visą karališką valdžią. Vėliau sunkų buvo 
iš Bažnyčios pusės pasipriešinti, kai Karolingų dinastijos pavyz- 
džiu karaliai kišosi į Bažnyčios tvarkymo reikalus. 


Dviejų karalysčių įtampa ir Kristaus pavyzdys. — Su žemiškąja 
karalyste Bažnyčiai, kaip Kristaus karalystei ne iš šio pasaulio, 
atėjo didelės nesėkmės. Romos įtakingosioms šeimoms buvo svarbu, 
kas būs popiežium. Iš čia prasidėjo varžymasis dėl popiežiaus sosto, 
nes tas sostas buvo drauge ir valstybės sostas. Žinia, kur tik šios 
žemės gėrybės įsiterpia, visada atsiras nesutarimų. Gali būti nesu- 
tarimų klausime, kur yra tiesa, bet ja gali dalintis su kitais, ir ji nesu- 
mažės. Bet nėra taip su turtais. Juos mažai kas šiame pasaulyje 
ramiai pasidalino. Turtų ir garbės žmogui vis nepakanka. Karališkojo 
sosto garbė, atsikliuvusi tarp italų temperamentingų charakterių, 
popiežiaus orumą labai nužemino. Nuo 867 m. iki 1048 m. iš 44 
popiežių devyni buvo nužudyti: du nunuodyti, keturi kalėjime 
nužudyti, vienas pasmaugtas ir du mirė įtartinomis, neišaiškintomis 
aplinkybėmis. Tame popiežiams negarbingame laikotarpyje, kai 
apaštališkasis sostas buvo politinių kovų sūkuryje, Bažnyčia betgi 
išlaikė tyrą Kristaus mokslą. 

Bažnyčia neprasilenkė su savo pašaukimu pagal Kristaus įsa- 
kymą: « Eikite į visą pasaulį ir skelbkite Evangeliją visai kūrini- 
jai»28, nors daugeliu atvejų per ištisus šimtmečius jos aukštieji 
atstovai prasilenkė su Kristaus duotu pavyzdžiu. Kristus nesusidėjo 
su politiniais valdovais ir neieškojo iš jų privilegijų. Jis nė vienu 
žodžiu neprisiminė apaštalams, kad šie jo mokslo skelbime ir įgy- 
vendinime ieškotų politinės jėgos. Tasai, kuris apie save sakė, jog 
jis yra tiesa, kelias ir gyvenimas, skelbdamas Dievo karalystę, niekur 
nepanaudojo politinės jėgos tos karalystės tiesai įgyvendinti. Kristūs 
savo žmogiškame gyvenime sekė Dievo valdymo būdą. Nuostabus 


23 Morkaus, 16, 15. 

yra Dievo valdymas. Mes negalime iš dievybės, kaip beribės būties 
išeiti, — « mes jame gyvename, judame ir esame »24, o jo valdymas 
yra toks, kad Dievo tarsi visai nebūtų. Apie Kristų, įsikūnijusį Dievą, 
sakoma : « Jis, Dievo šlovės atšvaitas ir jo esybės paveikslas, nešan- 
tis savo galingu žodžiu visatą, nuplovęs nuodėmes, atsisėdo Dievo 
didybės dešinėje aukštybių aukštybėse »25, o šioje žemėje jis nepri- 
siėmė karališkosios garbės bei valdžios. Kai po duonos padauginimo 
minia norėjo Kristų paskelbti karaliumi, tai jis pasitraukė pats 
vienas į kalną 2. Teisme pas Pilotą Jėzus prisipažino, kad jis yra 
karalius, bet drauge ir išpažino, jog jo karalystė nėra iš šio pasaulio. 


Kristaus valdžia Bažnyčioje. — Pijus XI 1925 m. gruodžio 
11 d. paskelbė encikliką Ouas primas. Šia enciklika įvedė į Bažnyčią 
Kristaus Karaliaus šventę ir išdėstė, kokią Kristus turi valdžią. 
Kaip Dievas, jis yra dangaus ir žemės Viešpats, nes jis yra gam- 
tinės ir antgamtinės tikrovės kūrėjas. Be to, Kristus dvasinę val- 
džią į visūs žmones įsigijo nauju titulu, kai jis savo mirtimi ir pri- 
sikėlimų iš numirusiųjų atpirko visus žmones. Jam taip pat teisėtai 
priklauso visos šio pasaulio gėrybės ir visos viešpatystės. Jis yra 
« karalių karalius ir viešpačių viešpats »27. Visas regimasis pasaulis 
orientuojasi į įsikūnijusio Dievo paslaptį. 

Tačiau, kaip Trijų Karalių šventės himne sakoma, tasai, kuris 
duoda dangiškas karalystes, praeinančių karalysčių neatima, nes 
jo įkurtoji karalystė nėra iš šio pasaulio. Kristaus viešpatavimas 
leidžia visoms valdžioms reikštis šiame pasaulyje. Šv. Tomas Akvi- 
nietis sako, kad Kristus buvo paties Dievo padarytas karaliumi, 
bet, gyvendamas šioje žemėje, atsisakė panaudoti savo teisinę galią 
valdyti žemišką karalystę, nes jis visų pirma buvo atėjęs atvesti 
žmones prie dieviškų dalykų 28. Todėl Karalių Karaliaus gyvenimo 
būdas buvo toks, kad, kai lapės turi urvus, paukščiai lizdus, Žmo- 
gaus Sūnus neturėjo kur galvos priglausti 29. 

Kristaus Bažnyčia vadinama jo mistiniu kūnu. Ji yra pastatyta 
ant uolos taip, kad pragaro vartai jos nenugalės. Vadinasi, savo 
pašaukime skelbti Kristaus tiesą ir skleisti jo karalystę žemėje ji 
yra neklaidinga, nes pati Dievo Dvasia veda Bažnyčią į tiesos paži- 


2 Apaštalų Darbai, 17, 28. 

25 Žydams, 1, 3. 

28 Jono, 6, 15. 

*7 Apreiškimo 19, 16. 

28 Summa Theologica, III, ą. 59, a. 4, ad 1. 
25 Mato, 7, 20. 

nimo pilnatvę30. Duodamas apaštalams įsakymą eiti į pasaulį ir 
mokyti visas tautas, krikštijant vardan Tėvo ir Sūnaus ir Šv. Dva- 
sios, Kristus davė jiems pažadą: «Ir Štai aš esu su jumis per visas 
dienas iki pasaulio pabaigos »31. Taigi Bažnyčia, kaip krikščioniškoji 
bendruomenė ir jos atstovai yra tiek neklaidingi, kiek Bažnyčioje 
ir per jos atstovus veikia Šventoji Dvasia ir Kristus. Žmogus pats 
iš savęs yra ir klaidingas, ir netobulas. Todėl, einant atsitiktinumo 
dėsniu, reikia laukti, kad jis be išorinės pagalbos kada nors suklys. 

Kai Petras išpažino, jog Kristus yra Dievas, Kristus pažadėjo 
jam duoti dangaus karalystės raktus ir valdžią taip, kad, ką jis suriš 
žemėje, bus surišta ir danguje ir ką atriš žemėje, bus atrišta ir 
danguje3ž. Iš čia Petras Bažnyčioje turi išskirtinę galią ir valdžią. 
Popiežius vadinamas Petro įpėdiniu ir Kristaus vietininku. Šitai 
reiškia, kad popiežius turi Kristaus paliktas galias Petrui ir atsto- 
vauja žemėje patį Kristų. Sekant Kristaus Karaliaus enciklikoje 
Ouas primas išvardintas galias, klausimas kyla, su kokiomis galio- 
mis Romos vyskupas atstovauja Kristui žemėje. 

Kristus, kaip Dievas ir regimo ir neregimo pasaulio kūrėjas, 
savo dieviškų galių niekam neperleido. Jis savo Bažnyčią įkūrė 
kaip Dievo karalystę žemėje, kad būtų tęsiamas žmonių išganymo 
darbas. Taigi Bažnyčiai paliktos yra visos dvasinės galios, išplau- 
kiančios iš Mesijo, kuriam reikėjo kentėti ir mirti. Tos galios yra 
dvasinė valdžia, duota paties Kristaus, kad atpirkimo nuopelnai 
būtų gyvenime pritaikyti, kad Dievo tautai būtų nurodyta, kas yra 
tiesa, kelias ir tikrasis gyvenimas. Tos valdžios sankcija yra: « kas 
įtikės ir pasikrikštys, bus išgelbėtas, o kas netikės, būs pasmerktas » 38. 

Ouas primas enciklika moko, kad Kristui Karaliui priklauso visa 
valdžia ir visos žemiškos gėrybės. Niekas, regis, negalėtų paneigti, 
jog įsikūnijusiam Dievui pagal visas teises visi turtai ir visa val- 
džia priklauso. Išeitų, kad Kristaus Bažnyčios atstovams taip pat 
ta pati valdžia teisiškai turėtų priklausyti. Iš Evangelijos betgi 
matome, jog Kristus šiame pasaulyje neieškojo savo žemiškųjų 
teisių ir nebandė įkurti mesijaniškosios politinės valstybės. Jo kara- 
lystė yra įkurta per kryžių ir yra dvasinio pobūdžio taip, kad joje 
laiminami vargdieniai, taikos nešėjai, tyraširdžiai, tie, kurie yra per- 
sekiojami dėl teisybės34, Iš čia matome, jog Kristus, skelbdamas 


30 L. G. 4 nr. 

31 Mato, 27, 20. 

32 Mato, 16, 19. 

33 Morkaus, 16, 16. 
3 Mato, 5,1-11. 

savo karalystę, visų žemiškųjų teisių atsisakė. To negalėjo perpras- 
ti išrinktoji žydų tauta. Ji laukė atstatymo mesijaniškosios kara- 
lystės, paremtos politine jėga. 

Apaštalai taip pat laukė žemiškosios karalystės ir ruošėsi būti 
jos aukštais valdininkais. Zebediejaus du sūnūs, Jonas ir Jokūbas, 
su savo motina prašė Kristaus, kad juodu Jo karalystėje sėdėtų 
vienas dešinėje, o kitas kairėje39. Po Jėzaus prisikėlimo iš numiru- 
siųjų atrodė apaštalams, kad žadėtoji karalystė vis dar neatkurta. 
Jėzui įžengiant į dangų, « susirinkusieji ėmė jį klausinėti: Viešpatie, 
gal tu šiuo metu atkursi Izraelio karalystę ? 39. Jėzus tada jiems 
priminė Šv. Dvasios atėjimą, kurios galybe jie taps jo liudytojai ligi 
pat žemės pakraščių. Jis įžengė į dangų, ir taip liko lauktoji žemės 
karalystė neįsteigta, kaip mes šiandien pasakytume, Kristus išrink- 
tajai Dievo tautai nepriklausomybės akto nesudarė. 


Žemiškosios karalystės gundymai. — Atbaigiamasis Kristaus 
karalystės įsteigimo aktas įvyko su Šv. Dvasios atėjimu. Jeigu apaš- 
talams Dievo Dvasios įtakoje pagaliau paaiškėjo, koks yra Kris- 
taus karalystės pašaukimas, tai vėliau po trijų šimtmečių perse- 
kiojimų apaštalų įpėdiniams atėjo mintis, kad Bažnyčiai vis dėlto 
būtų labai pravartu užimti stiprią politinę poziciją. O kas gali užgin- 
čyti, kad Kristus tokių teisių neturėjo ir kas įrodys, jog jis jų Baž- 
nyčiai nepaliko ? Aleksandras VIII prieš prancūzų teologus, mokan- 
čius, įog Kristus savo vietininkams nepaliko civilinės žemiškosios 
valdžios, 1690 m. rugpiūčio 4 d. paskelbė konstituciją Inter multi- 
plices, kurioje smerkiama tokia nuomonė kaip klaidinga 37. 

Žmogaus, nors ir patį Dievą atstovaudamas, visada pasilieka žmo- 
gus, visada netobulas ir su žmogiškomis silpnybėmis. Todėl jam 
neužtenka nei garbės nei turtų, ir jis ieško valdžios. Tas pats nesusi- 
pratimas, kuris aprašomas Evangelijoje ryšium su Kristaus kara- 
lystės steigimu, atvejų atvejais iškyla Bažnyčios istorijoje. Sklai- 
dydamas istorijos lapus, atrandi, jog Kristaus gundytojo strate- 
gija vyksta visoje Bažnyčios istorijoje. 

Kodėl Kristus atmetė visus tris gundytojo pasiūlymus, žmogiš- 
kajai išminčiai taip ir neaišku. Tyruose Jėzus buvo gundomas pavers- 
ti akmenis duonos kepalais, paskui nuo šventyklos bokšto nusi- 
leisti ant žmonių. Galiausiai gundytojas parodė nuo kalno visas 
karalystes ir jų didingumą ir žadėjo viską atiduoti su sąlyga, kad 


35 Mato, 20,21. 
3 Apd. 1,6; 
37 Denzinger (DExzZINGER, Enchiridion symbolorum), 1322. 

Jėzus gundytojui nusilenktų ir jį pagarbintų 38. Taigi visos galimy- 
bės buvo pasiūlytos įkurti čia žemėje mesijanišką karalystę. Šitai 
svarstydamas, matai, kad tiktai Dievas gali atsisakyti tokių progų. 
Jis tik vienas yra amžinas ir gali laukti. Žmogus visas progas išnau- 
doja, nes jos jam tik kartą gali pasitaikyti. Tie, kurie nesugeba 
pasinaudoti proga, vadinami gyvenime nepraktiškais. 

Jeigu Kristus buvo gundomas, tai ir Jo Bažnyčia yra gundoma 
visais amžiais, ir sunku yra atsisakyti gražių progų, kai Dievo tautai 
yra siūloma duona ir turtai. Labai gražiai žmogaus išminčiai atrodo, 
jei Dievo tauta dėl duonos, nors ir ne visai laisvai, bet išpažins tikrąjį 
Kristaus mokslą. Kasgi nenorės pasidalinti dėl Bažnyčios laisvės 
šio pasaulio viešpatystėmis, kad tik vienas tikėjimas būtų išpažįs- 
tamas ir Kristaus mokslas būtų politiškai apsaugotas. 

Aštuonišimtaisiais metais atėjo Bažnyčiai proga atkurti savo 
žemiškąją karalystę. Tada Kristaus vietininkas tapo vienu iš šios 
žemės karalių. Su tokiais žemiškais laimėjimais prasidėjo betgi 
dideli nesusipratimai ir kovos ir vis dėl tų karalysčių, kurios Kris- 
tui buvo parodytos nuo kalno. 

Popiežius karalius vainikuodavo. Kilo klausimas, panašiai kaip 
tarp apaštalų, kas yra didesnis. Atrodo, kad yra aukštesnis tasai, 
kuris vainikuoja. Todėl po tūkstančio metų po bažnytinės valsty- 
bės įsteigimo, 1804 m., Paryžiuje Napoleonas per vainikavimo apeigas 
pagriebė iš Pijaus VII rankų vainiką ir pats sau jį užsidėjo ant galvos. 
Daugiau kaip tūkstantį metų Bažnyčia turėjo savo rankose civi- 
linę valdžią, kurią savinosi Kristaus vardu. Bonifacas VIII varžy- 
bose dėl valdžios su Pilypu IV rašė jam laišką Auseulta fili (klausyk, 
sūnau), sakydamas, kad jo, Prancūzijos karaliaus, viršininkas yra 
bažnytinės hierarchijos galva. Kovodamas prieš Pilypą IV, Bonifacas 
VIII rado reikalinga 1302 m. lapkričio 18 d. paskelbti bulą Unam 
Sanctam, kurioje tvirtina, jog Kristaus vietininkui priklauso aukš- 
čiausioji žemiškoji ir dvasiškoji valdžia. Kad aiškiau būtų, buloje 
sakoma, jog Kristaus vietininko valdžioje yra dviašmenis kardas, 
iš vienos pusės dvasinis, iš kitos žemiškasis. Todėl dėl sielos išganymo 
kiekvienas žmogus turi visiškai paklusti popiežiui 39. 

Visą laiką teologai mokė, kad dvasiškoji valdžia yra aukštesnė 
už civilinę ir kad moralinis autoritetas yra kilnesnis už politinę jėgą, 
tačiau per visus viduramžius to laiko kultūroje atrodė, kad Kris- 
taus mokslo nešimas ir bažnytinio autoriteto palaikymas turi būti 
atsirėmę į politinę jėgą. Įsigalėjo pažiūra, jog Bažnyčia negali būti 


38 Mato, 4, 1-10. 
3 Denzinger, 469, 

atskirta nuo valstybės, o pati Bažnyčia be valstybės būtų kaip žmo- 
gus be kūno. Kai Garibaldi užpuolė Romą ir 1870 m. buvo panai- 
kinta bažnytinė valstybė, tai atrodė, kad tai buvo Bažnyčiai dide- 
lis pralaimėjimas. 

Kai kurie betgi šitame pralaimėjime įžvelgė Bažnyčios išlais- 
vinimą nuo žemiškųjų rūpesčių ir apie tai viešai kalbėjo. Šią nuo- 
monę Pijus IX pasmerkė kaip klaidingą 19. Po šimto metų 1970 m. 
prie Porta Pia, kur Garibaldi įsiveržė į Romą, Italijos ir Bažnyčios 
atstovai džiaugsmingai minėjo Italijos susivienijimo sukaktį kaip 
bendrą Bažnyčios ir Italijos laimėjimą. Šitas minėjimas įvyko jau 
po Antrojo Vatikano susirinkimo, kai jau Bažnyčia buvo laisva 
nuo savosios valstybės politinių rūpesčių. 


Žmogiškojo asmens teisės Kristaus karalystėje. — Valdant dan- 
gišką ir žemišką karalystes ir turint savo galioje dviašmenį dvasiš- 
kos ir politinės valdžios kardą, Bažnyčios hierarchijai reikėjo ginti 
neatskiriamumą Bažnyčios nuo valstybės, ir kad tik Romos katalikų 
tikėjimas gali turėti valstybines teises. Atrodo, kad visai suprantama, 
jog tik tiesa gyvenime turi galioti ir turėti visas teises. Išpažįstant 
Kristaus mokslą nepažeistą tik Romos katalikų tikėjime, priešingos 
religijos netenka tada jokių teisių. Todėl Pijus IX enciklikoje Ouanta 
cura, paskelbtoje 1864 m. gruodžio 8 d., laiko klaidingomis tas nuo- 
mones, kurios moko, jog krikščioniškoji vyriausybė neturi varžyti 
klaidatikių dėl jų religijos41. Aštuoniasdešimtyje sudarytų klaidų 
sąraše yra Pijaus IX pasmerktos nuomonės, pagal kurias Bažnyčią 
reikėtų atskirti nuo valstybės42, kad mūsų laikais jau nebetinka 
katalikų tikėjimo laikyti vienintele valstybine religija, išskiriant 
kitas 43, kad katalikiška valstybė turi duoti kitatikiams emigran- 
tams viešai išpažinti savo religinį kultą 44. Iš čia matome, kaip viena 
suvalstybinta religija atima žmogui sąžinės laisvę. Grigaliaus XVI 
Mirari vos arbitramur enciklika 1832 m. rugpiūčio 15 d., smerkdama 
Fėlicitė de La Mennais indiferentizmą, pasmerkė taip pat ir jo nuo- 
monę, kad kiekvienam reikia duoti sąžinės laisvę 45. Vėliau Pijus IX, 
yemdamasis savo pranokėjo enciklika, įsakmiai pasmerkė nuomones 
kaip sielos išganymui kenksmingas ir klaidingas, jog tvarkingoje 
civilinėje bendruomenėje kiekvienas žmogus turi teisę į sąžinės 


*9 Denzinger, 1776. 
*1 Denzinger, 1689. 
42 Denzinger, 1755. 
3 Denzinger, 1777. 
44 Denzinger, 1778. 
5 Denzinger, 1613. 

laisvę, jog toji teisė turi būti paremta įstatymais taip, kad nei civi- 
linė nei bažnytinė valdžia tos teisės nevaržytų. Tokią laisvę Pius IX 
pavadino pražūties laisve 46. Šitokia Bažnyčios pasaulėžiūra oficia- 
liai buvo skelbiama, ginant tikrąjį tikėjimą ir tiesos teises prieš 
šimtą metų. 

Antrasis Vatikano susirinkimas nepakeitė katalikų tikėjimo ir 
nepasakė, kad tiesa turi lygias teises su klaida. Juk « Jėzus Kristus 
yra tas pats vakar ir šiandien, tas pats ir per amžius »47. Antrojo 
Vatikano susirinkimas yra Bažnyčios istorijoje pirmas toks visuo- 
tinis susirinkimas, kurio svarstymų centre buvo ne Kristaus tiesos 
aptarimas, bet žmogus, kurio Kristus atėjo gelbėti ir už kūrį mirė. 
Kristaus tiesos šviesoje buvo rišamas klausimas, kas yra žmogus ir 
kokias jis turi teises Kristaus karalystėje. 

Pastoracinėje konstitucijoje apie Bažnyčią šiuolaikiniame pasau- 
lyje (Gaudium et Spes), jau neklausiama, kokias žemiškas teises 
gavo Bažnyčia iš Kristaus ir ar popiežius turi politinę pirmenybę 
prieš valstybių vyriausybes. Pirmieji konstitucijos žodžiai yra apie 
Bažnyčios glaudų sąryšį su visa žmonijos šeima. Svarstymuose apie 
žmogaus sąrangą Gaudium et Spes konstitucija iškelia viso žmogaus 
vertę. Nepaneigiant dvasinio prado pirmenybės, sakoma, kad « kūno 
ir sielos vienybėje žmogus savo kūniškąja būtimi apima medžia- 
ginio pasaulio elementus tokiu būdu, jog medžiaga jame pasiekia 
savo viršūnę ir savu balsu laisvai šlovina Kūrėją »48. Antrojo Vati- 
kano Tėvai šioje konstitucijoje moko, kad «žmogus turi savo šiT- 
dyje Dievo įrašytą įstatymą, kurio klausyti reikalauja pats žmo- 
gaus kilnumas ir pagal kurį jis būs teisiamas » 49, 

Prieš šimtą metų nuomonės apie sąžinės laisvę buvo paskelbtos 
klaidingomis, o Antrojo Vatikano susirinkimas skelbia, jog « sąžinė 
yra slaptingiausias žmogaus branduolys bei šventykla, kur jis lieka 
vienas su Dievu, kurio balsas skamba žmogaus viduje »20. Sąžinės 
laisvę Gaudium eit Spes konstitucija grindžia tuo, kad «žmogaus 
orumas reikalauja, kad jis veiktų, turėdamas sąmoningą ir laisvą 
apsisprendimą, kad jo veiksmai išplauktų iš vidinio asmenybės 
sprendimo, o ne iš aklo vidaus impulso ar dėl išorinės prievartos » *1. 


* Denzinger, 1960. 

* Žydams, 13, 8. 

* G. S. (Gaudium et Spes, Pastoracinė konstitucija apie Bažnyčią šiuolaiki- 
niame pasaulyje), 14 nr. 

9 G.S., 16 nr. 

50 Ten pat, 16 nr. 

5 Ten pat, 17 nr. 

Iš amžių patirties ir iš Evangelijos mokslo tyrumo Bažnyčia 
visą laiką artėja prie Kristaus dieviško gyvenimo, bet tik mūsų 
amžiuje paskelbė religinės laisvės deklaraciją, kuria ji, įvertindama 
žmogaus asmens vertę, atsisakė nuo sąžinės varžymo vardan Kris- 
taus tiesos ir atsiribojo nuo politinių valstybingumo idėjų. Išei- 
dami iš artimo meilės įsakymo, teologai visą laiką kalbėjo apie reli- 
gijų toleranciją, o dabar po Antrojo Vatikano susirinkimo dėl žmo- 
gaus asmens orumo reikia išpažinti visuotinį religinės laisvės dėsnį, 
kuris šitaip skamba: « Šis Vatikano Susirinkimas skelbia, kad žmo- 
gaus asmuo turi teisę į religinę laisvę. Tos laisvės esmė glūdi, kad 
visi žmonės privalo būti apsaugoti tiek nuo atskirų žmonių prie- 
vartos, tiek nuo socialinių grupių ir bet kokios žmonių valdžios prie- 
vartos, kad tuo būdu religiniuose dalykuose niekas nebūtų verčia- 
mas elgtis prieš savo sąžinę ir nebūtų trukdomas elgtis pagal savo 
sąžinę, deramose ribose, tiek privačiai ar viešai, tiek pavieniui ar 
susibūrus su kitais. Taip pat jis skelbia, kad teisė į religinę laisvę 
yra iš tikrųjų pagrįsta pačiu žmogaus orumu, kiek jis pažįstamas 
Dievo apreikštu žodžiu i“ paties žmogaus protu. Ši žmogaus asmens 
teisė į religinę laisvę privalo būti juridinėje visuomenės santvarkoje 
taip pripažinta, kad ji taptų valstybiniu įstatymu » 82. 

Iš čia seka, jog žmogaus orumo teisės yra aukščiau tikrosios 
religijos teisių. « Teisė į apsaugą pasilieka galiojanti ir tiems asme- 
nims, kūrie nevykdo tiesos ieškojimo ir priėmimo pareigos; šios 
teisės veikimo negalima varžyti, jei tik išlaikoma teisinga viešoji 
tvarka » 53, 


Bažnyčios atsiskyrimas nuo valstybės. — Jei valstybė pripažįsta 
religinę ir sąžinės laisvę, tai tada atkrinta Bažnyčiai reikalas rūpin- 
tis, kad katalikų tikėjimas taptų valstybine religija. Tada ir val- 
stybė yra atskirta nuo Bažnyčios, o Bažnyčia, išpažindama reli- 
ginę laisvę, valstybinės globos ir ypatingų privilegijų tikėjimui apsau- 
goti atsisako. Ji negali betgi atsisakyti nuo visų žemiškų dalykų. 
Būdama ne iš šio pasaulio, ji yra vis dėlto šiame pasaulyje. Ji « nau- 
dojasi žemiškais dalykais, kiek šito reikalauja jos pašaukimas. Vis 
dėlto ji nesudeda savo vilčių į pilietinės valdžios privilegijas » 94. 

Antrasis Vatikano susirinkimas tikrojo tikėjimo apsaugai iš 
valstybės prašo tik vienos civilinės pagalbos, — kad žmogaus asmens 


52 D. H. (Dignitatis Humanae, Religinės laisvės deklaracija), 2 nr. 
3 D.H. 2 nr. 
4 G.S., 76 nr. 

teisė į religinę laisvę taptų valstybiniu įstatymu 95. Pripažįstant 
sąžinės laisvę ir duodant visiems piliečiams religinę laisvę, Bažnyčia 
jau neieško, kad jos šventės būtų valstybinės šventės, ar kad jos 
dvasiškoji valdžia į tikinčiuosius būtų paremta civiliniais įstaty- 
mais ir paskui garantuota politine jėga. Tada bažnytiniai įstatymai 
nėra valstybiniai įstatymai ir civilinės sankcijos skiriasi nuo reli- 
ginių sankcijų, nors visi teisėti įstatymai įpareigoja sąžinę 58. « Poli- 
tinė bendruomenė ir Bažnyčia savo srityje yra nepriklausomos ir 
autonomiškos »57. Šitai ir reiškia Bažnyčios atskyrimą nuo valsty- 
bės. Bet iš čia neseka, kad Bažnyčia neturi bendradarbiauti su vals- 
tybe. « Tiesioginis uždavinys, kurį Kristus pavedė savo Bažnyčiai 
nėra politinio, ekonominio ar socialinio pobūdžio » 58, tačiau, turė- 
dama laisvę skelbti tikrąjį tikėjimą, ji gali daryti moralinius spren- 
dimus, susijusius su politinės tvarkos dalykais, kai «šito reikalauja 
pagrindinės asmens teisės ar sielų išganymas » 99. 

Skelbdama religinę laisvę, Bažnyčia atsisako žmogaus sąžinės 
kontrolės ir varžymo vardan Kristaus tiesos. Bet Bažnyčia negali 
atsisakyti dėl sielų išganymo nuo sąžinės auklėjimo ir formavimo. 
Sąžinę nuo pat mažens reikia auklėti, kad išaugtų žmogus geros 
valios ir ieškotų tiesos, reikia ją formuoti, kad pažintų tiesą, ir žinotų, 
jog Kristus yra tiesa, kelias ir gyvenimas, ir kad tik Jame yra 
išganymas. 

Religinės laisvės dekreto paskelbimas neatėjo iš Bažnyčios susi- 
rinkimo Tėvų sauvališko apsisprendimo ar iš moderniųjų laikų demo- 
kratinių pažiūrų. Žinoma, visuotinis susirinkimas pripažįsta, kad 
zeliginės laisvės teisės glūdi asmens vertybėje, kurios reikalavimai 
išryškėjo žmogaus protui per amžių patirtį, tačiau «ši doktrina apie 
laisvę savo šaknis turi šventajame apreiškime, taigi tuo labiau krikš- 
čionys privalo jos šventai laikytis » 90, 

Religinės laisvės samprata yra priešinga religijos valstybinei 
kontrolei ir politinių jėgų globai. Bažnyčia, būdama Dievo kara- 
lystė žemėje, yra aukščiau visų karalysčių ir atsisako nuo jungties 
su bet kokia valstybe. Galima sakyti, kad po Antrojo Vatikano susi- 
rinkimo Bažnyčia atsisako valstybinės religijos. Išpažindama visiems 
religinę laisvę, ji pati nori būti laisva. Iš žmonių bendruomenės 


5 D.H., 2 nr. 
5 G. S. 74 nr. 
57 Ten pat, 76 nr. 
58 Ten pat, 42 nr. 
5 Ten pat, 76 nr. 
“ D.H., 9 nr. 

ir iš kiekvienos viešosios valdžios Bažnyčia reikalauja sau laisvės, 
nes ji turi iš paties Kristaus duotą autoritetą, « kuriam dieviškuoju 
pavedimu priklauso pareiga eiti į visą pasaulį ir skelbti Evangeliją 
visam sutvėrimui » 91. Todėl jos veikimo ribos yra viso pasaulio ribos. 
« Skirta išplisti visuose kraštuose, ji įeina į žmonių istoriją, tačiau 
tuo pat metu peržengia laiko ir tautų ribas» 92. Tuo pačiu ji 
peržengia ir visokio valstybingumo ribas. Taigi jai netinka apsi- 
riboti valstybine religija. 


Chicaga V. RIMŠELIS, M. I. C. 


*“ Ten pat, 13 nr. 
* Gaudium et spes, 9 nr. 


ISTORINIS JĖZUS IR TIKĖJIMO KRISTUS 


Vienoje knygoje 1 iš šiandieninės Lietuvos skaitome apie du senus 
romėnus: Pontijų Pilotą ir Titą Lamiją. Rašoma: «+ Kažkada jau- 
nystėje jie abu gyveno Palestinoje: vienas buvo prokuratorius, 
imperatoriaus vietininkas, kitas — tremtinys. Ir štai dabar jie sėdi 
ir kalbasi, ir amžiams išnykę praeities šešėliai iškyla prieš juos ». 

Pokalbis labai gyvas : 


Žinai, — sako Lamija, — ką čia grieką slėpti, patiko man Jeruza- 
lėje viena šokėja, kurios žvilgsnis buvo kaip Kleopatros. Bet ji dingo, 
kai atėjo į Jeruzalę pranašas ir stebukladarys — Jėzus Kristus. Tu, tik- 
riausiai, jį atsimeni? Piloto nuostabi atmintis; tik ką, kalbėdamas su 
Lamija, jis prisiminė begalę smulkmenų apie savo prokuriatoriavimo laikūs 
Judėjoje: Šimtąsyk turtingų ir beturčių žydų minios su šventikais prie- 
šaky apspisdavo mano dramblio kaulo krėslą ir, kabindamiesi už mano 
togos skverno ir už sandalų diržų, šaukdavosi manęs, reikalaudami kokiam 
nors nelaimingajam mirties bausmės, kurio aš nematydavau jokios kaltės 
ir kuris buvo mano akyse tokiu pat bepročiu, kaip ir jo kaltintojai. Ką aš 
kalbu — šimtąsyk ! Taip būdavo kiekvieną dieną, kiekvieną valandą... 

Jėzus Nazarietis, — pakartoja jis paskui Lamiją. — Ne, iš tiesų, 
kažkaip neatsimenu. 

Veltui jis stengiasi atsiminti, raukia antakius, trina ranka kaktą, 
inintimis perbėgdamas praeitį. 

“Juk vėliau šis žmogus buvo nukryžiuotas už kažkokį nusikaltimą", 
— primygtinai tvirtina Lamija, — "nejaugi tu jo neatsimeni, Pontijau ?' 

*Ne', — šnabžda Pontijus, — "neatsimenu ...“ 


Knygos autorius kelia klausimą : « Buvo ar nebuvo ? Ar iš tikrųjų 
apvylė Pontijaus Piloto atmintis ir teisus Lamija, kuris užsispyręs 
tvirtina, kad “ stebukladarys iš Galilėjos', Jėzus Nazarietis, Ponti- 
jaus prokuriatoriavimo laikais pasirodė Jeruzalėje, o vėliau būvo 
nukryžiuotas ? Bet kaip galėjo Pontijus Pilotas, kuris, pasak evan- 
gelijų parodymų, atidavęs Kristų nužudyti, 'nusiplovė rankas?, 


1 A. VARšAVSKIS, Atradimai prie Negyvosios jūros. Versta iš rusų kalbos J. Išga- 
naitytės, Kaunas 1970, 70-73 psl. 

kaip jis galėjo neatsiminti ne tiktai jo nukankinimo, bet ir iš viso 
pamiršti, kad, įvykdant mirties bausmę, visą žemę trims valan- 
doms apgaubė tamsa, kad atsivėrė nesuskaitoma daugybė karstų, 
prisikėlė ištisa minia palaimintųjų; juk taip pasakoja evangelija ? 
Ir kaip iš viso jis galėjo pamiršti įvykį, kuris turėjo sukrėsti amži- 
ninkų protus? Ką ten Jeruzalė, — pati Roma turėjo paskęsti tam- 
soje? Visi amžininkai, visi, kas ne aklas, turėjo matyti šį stebuklą » 2. 

«*Ne, negaliu, negaliu atsiminti ..? Su iš tikrųjų baisiu sarkaz- 
mu nuvainikuojama legenda apie Kristų, kurio neatmena net pats 
Pontijus Pilotas, žmogus, kuris pasiuntė Kristų mirti »3, rašoma 
knygoje iš Lietuvos. Daroma išvada, kad Jėzus Kristus tėra tik 
« dirbtinė konstrukcija», o ne realiai egzistavęs asmuo 4. 

Ši vaizdi ištrauka yra ateistinio katekizmo Lietuvoje gabaliukas. 
Ar yra galima, kad Jėzaus nebuvo? Mūsų amžiaus pradžioje buvo 
ir daugiau balsų, kurie kėlė abejonių dėl Jėzaus istoriškumo : Arthur 
Drews rašė apie Kristaus mitus5 Vokietijoje, jo mokinys William 
B. Smith aiškino Evangelijos gimimą $ be Kristaus Jungtinėse Val- 
stijose, o Maurice Goguel statė klausimą apie Jėsų iš Nazareto : 
Mitas ar Istorija?? Ir mūsų tautos pirmūnas-kankinys Pranas 
Dovydaitis šiuo klausimu labai domėjosi. Tam liudija jo veika- 
liukas Kristaus problema, išleistas 1914 metais 8. 

Smith Jėzų laiko tik mitologiniu asmeniu, sukurtu žydų krikš- 
čionių, norint sužydinti pagonis. Mat visuotinis išganymas buvo 
gimstančios krikščionybės esmė. Gi Senojo Testamento pranašystės 
ir samprata nebuvusios pakankamos pritraukti pagonis į visuoti- 
nio išganymo sąjūdį. Užtat, anot Smith, « Tebuvo vienintelė prie- 
monė, kuri galėjo patarnauti ir buvo čia pat po ranka: sekti Izaiju, 
žydams taip artimu ir įprastų pranašu, ir pristatyti jo Teisųjį Tarną 
[Iz 42,1-4; 49,1-6; 50, 4-9; 52, 13-53,12], Ugnies nešėją, Tautų 
šviesą, kaip žmogų, kenčiantį žemės sūnų, 'gundytą visame, panašų 
mums, be nuodėmės? »?. Taigi Geroji Naujiena (Evangelija) negimė 
su Jėzumi Kristumi, bet buvo sukurta. Kūrimo raida prasidėjo su 
kančios atpasakojimu. Prie jo vėliau buvo prijungta Jėzaus viešo- 


2 Ten pat, 72 psl. 

3 Ten pat, 72 psl. 

* Ten pat, 87 psl. 

5 Arthur DREws, Die Christusmythe, Jena, 1909-1911, du tomai. 

* William B. SmiTH, The Birth of ihe Gospel: A Study of the Origin and Pur- 
port of the primitive Allegory of the Jems, New Yorkas, 1927; perspausdinta New Yorke 
1957. 

? Maurice GocuEL, Jesus de Nazareth : mythe ou histoire ?, Paris 1925, 

3 Juozas GiRNIUS, Pranas Dovydaitis, Chicaga 1975, 751 psl. 

> W. SmITH, ten pat. 651 psl. 

sios veiklos ir jo amžinosios būties apsakymai. Gi dabar turimos 
keturios evangelijos tesančios tik raštinės nuosėdos ano pasako- 
jimo apie Jėzų, kuriuo norėta įvaizdinti Izaijo Teisusis Tarnas ir 
Izraelio visuotinė savimonė. 
Ar Jėzus tikrai buvo? Ar jis nėra vien tikėjimo kūrinys bei « dirb- 
tinė konstrukcija »2 Klausimas prieš mus neišvengiamas ir aiškus. 
Atsakymą į šį klausimą galime rasti tik rūpestingu šaltinių apie 
Jėzų nagrinėjimu. Mums prieinami dvejopi šaltiniai apie Jėzų : 
1. Nešventraštiniai, t.y. Jėzus šalia Naujojo Testamento. 
Ką sako apie Jėzų, kaip istorinį asmenį, nekrikščioniškoji pirmųjų 
amžių raštija ? 
2. Šventraštiniai, t.y. Jėzus Naujajame Testamente. Ką 
sako apie Jėzų, kaip istorinį asmenį, krikščioniškoji tikėjimo raštija ? 


I. JĖzUS NEKRIKŠČIONIŠKOJE RAŠTIJOJE. 


Mūsų istorikai, krikščionys ir nekrikščionys, būtų labai paten- 
kinti duomenimis apie Jėzų iš Betliejaus, Nazareto ir Jeruzalės įstaigų. 
Turimos užuominos graikų ir lotynų kalba tekalba tik apie sąjūdį, 
kuris turi šaknis Jėzaus asmenyje ir veikloje. Atrodo, kad Jėzus iš 
Nazareto nekrito į akis I amžiaus istorikams ! Jis liko jų beveik 
nepastebėtas. 


Žydų istorikas Juozapas Flavjius (37-100? m. po Kristaus) buvo 
pirmosios krikščionių kartos amžininkas. Pirmojo žydų sukilimo 
prieš Romą metu (67-70 m. po Kristaus) jis buvo vienas iš vado- 
vaujančių asmenų Galilėjoje. Po pralaimėto mūšio pasidavė romė- 
nams ir tapo jų šalininku. Savo veikale Žydų senovė 10 apie Jėzų 
užsimena dūusyk: pirmusyk, žydų išsišokėlių sąraše ir, antrusyk, 
aprašydamas Jokūbo, Jėzaus giminaičio ir Jeruzalės vyskupo, nukan- 
kinimą. Juozapo išsišokėlių » sąraše skaitome : 


Maždaug šiuo metu [t.y., Pontijui Pilotui valdant Judėją, 26-36 
m. po Kristaus] gyveno Jėzus, išmintingas vyras, jeigu ir galima jį iš viso 
vadiuti žmogumi. Jis pasižymėjo nuostabiais darbais ir buvo tiesą mylin- 
čiųjų mokytoju. Savo mokslui laimėjo daug žydų ir pagonių. Jis buvo 
Mesijas [t.y. Kristus — Pateptasis Dievo užmojui ir veiklai asmuo]. 
Pilotui, pagal mūsiškių šulų [t.y. žydų valdžios] kaltinimus, pasmerkus 
jį mirčiai ant kryžiaus, tie, kurie jį buvo pamilę, nesiliovė jį ir toliau mylėję. 


10 J. FLavIuS, Antiguilies of the Jews, Loeb laida, IX tomas, vertė L. H. Feld- 
man, Cambridge, Mass., 1965. 

Trečiąją dieną jis pasirodė jiems prikeltu, nes Dievo pranašai buvo prana- 
šavę šiuos ir kitus nuostabius dalykus apie jį. O krikščionių giminė, pava- 
dinta jo vardu, yra gyva iki šiai dienai 11. 


Dar prieš septynerius metus buvo rašoma apie šią užuominą: 
« Netikėtina, kad Juozapas būtų parašęs šią apybraižą apie Jėzų, 
nes jos autorius tegalėjo būti tik krikščionis. Čia aiškiai išpažįstama 
Jėzų buvus Mesiju [Kristumi ]»12. Daugeliui Juozapo eilutės atrodė 
įtartinos. Mat nekrikščionis autorius, o galvoja ir rašo taip krikščio- 
niškai! Apšvietos amžiuje imta šią apybraižą visiškai nuvertinti 
kaip istorinį šaltinį apie Jėzų. Imta ją laikyti vėlesniu krikščionių 
intarpų į Juozapo tekstą. 

Vos prieš penketą metų užtikti nauji duomenys apie šią užuominą 
apie Jėzų pas Juozapą. Du Jeruzalės universiteto profesoriai — Šlomo 
Pines ir David Flūsser — atrado tą pačią Juozapo apybraižą X amžiaus 
arabiškame tekste, kuris yra nepriklausomas nuo krikščionių « patai- 
sytojo». Ir čia Jėzus vadinamas «išmintingų vyru », kurio « elgesys 
buvo geras». Užtat ir buvęs daugelio žmonių mylimas. Neminimi 
žydų šulai, kurie dalyvavo Jėzaus teisme. Pines ir Fliūsser nuomone, 
šis tekstas nebuvo patekęs į krikščionių rankas. Krikščionis apolo- 
gistas, dėdamas intarpą į tekstą, būtų neiškentęs žydų šulų nepa- 
minėjęs. Gi apie Jėzaus prikėlimą šiame X amžiaus rankraštyje 
rašoma: «Jo [t. y. Jėzaus ] mokiniai... skelbė, kad jis pasirodė 
jiems trims dienoms praėjūs [t. y. nuo mirties ]... ir yra gyvas; 
todėl jis galbūt ir buvo Mesijas [t. y. Kristus], apie kurį iškiliai 
kalbėjo pranašai » 13, 

Šių naujų duomenų šviesoje, užuomina apie Jėzų Žydų seno- 
vėje laikytina paties Juozapo Flavijaus ranka parašyta, o ne krikščionių 
prirašyta. Tačiau ji lieka tik užuomina. Aišku, kad būta žmogaus, 
vardu Jėzus. Aišku taip pat, kad Jėzaus viešoji veikla daugeliui 
krito į akis ir smigo į širdį. Vieni jį laikė «išmintingi vyru », kiti gi 
— romėnų valdžia — pasmerkė jį mirčiai ant kryžiaus už ramybės 
ardymą. Tikėjimas į jo prikėlimą gimė vos jam mirus. Juozapo žinia 
apie Jėzų Kristų patvirtina pagrindinius Naujojo Testamento duo- 
menis, tačiau jų nepapildo M, 

Antrusyk Juozapas Flavijus užsimena apie Jėzų, aprašydamas 
varžybas dėl valdžios Judėjoje prieš žydų sukilimą 66 metais. Jokūbas, 


11 Ten pat, 18, 63. 

12? H.C. KeE, Jesus in History, New Yorkas 1970, 32 psl. 
13 Josephus and Jesus, žr. Time, 1972.11.28, 55. 

4 J. FLavius, Antiguities of the Jews, 18, 65-80. 

Jėzaus giminaitis, buvo tapęs Jeruzalės krikščionių bendrijos galva 
ir, atrodo, turėjo labai gerą vardą ir žydų tarpe. Skaitome : 


Ananijas [t.y. tuometinis vyriausias kunigas] sušaukė Sinedriją 
[t. y. aukščiausiąjį teismą] posėdžiui, kuriame apkaltino Jokūbą, Jėzaus, 
vadinamojo Kristumi [t. y. Mesiju], giminaitį su keleta kitų ... ir buvo 
jų užmušimo akmenimis [t. y. bausmės už piktažodžiavimą] prieža- 
stimi 15, 


Jėzus minimas tik netiesiogiai. Tačiau ir čia patvirtinama Evan- 
gelijų duomenys: Jėzus buvo gerai pažįstamas asmuo I amžiaus 
žydijos tarpe. Juozapas pasitenkina priminti, kad jo sekėjai laikė 
jį savo Kristumi — Mesiju. Nėra nė mažiausio įtarimo, kad ši 
užuomina būtų krikščionių intarpas. Taigi, ši nors ir netiesioginė, 
bet istorinė užuomina rodo į istorinį Jėzų, o ne į « dirbtinę konstruk- 
ciją». Nėra abejonės, kad Juozapui Flavijui Jėzus buvo istorinis 
asmuo, 0 ne nakties šmėkla. 


Romėnų istorikai: Plinijus, Svetonijus ir Tacitas. — Seniausia 
mums žinoma užuomina apie Jėzų romėnų istorikų tarpe yra viename 
Plinijaus Jaunesniojo (62-113 m. po Kristaus) laiške. Laiškas adresuo- 
tas imperatoriui Trajanui. Jo data apytikriai 112 metai. Plinijus 
kreipiasi laišku į imperatorių, prašydamas nurodymų kaip elgtis 
bei susidoroti su augančiais skaičiumi ir įtaka krikščionimis Biti- 
nijoje (ant Juodosios jūros kranto Mažojoje Azijoje), savo valdo- 
moje provincijoje. Mat krikščionys buvo taip gausūs ir įtakingi, 
kad pagonių dievų šventyklos buvo ištuštėjusios 16. Plinijus praneša 
imperatoriui, kad krikščionys esą neaptašyta ir prietaringa grupė. 
Tam tikromis savaitės dienomis jie renkasi draugėn dar prieš aušrą 
ir « gieda giesmes Kristui kaip Dievui »17. Be to, minima ir neįprastos 
krikščionių vaišės (Eucharistija su įžangine Agape — džiugiais ben- 
drijos pietumis). Taigi Plinijus mus užtikrina, kad krikščionybė 
jau buvo stipri Bitinijoje ant Juodosios jūros krantų vos 80-čiai 
metų tepraėjus nuo Jėzaus mirties. 


Romėnų istorikas Svetonijus, Jaunesniojo Plinijaus amžininkas, 
mini krikščionis savo knygoje Dvylikos cezarių gyvenimai 18. Jo tei- 


5 Ten pat, 20,9, 

16 PiiNIUS, Letters, 10.94. Angliškas tekstas su plačiais komentarais pas A. N. 
SHERWIN-WHITE, Fijty Letters of Pliny, New Yorkas 1967. 

17 Ten pat, 10, 96. 

18 SuETOoNIUS, Lives of the Twelve Caesars. Vertė Joseph Gavorse, New Yorkas 
1931; perspausdinta 1959. 

gimu, imperatoriui Klaudijui (41-54 m. po Kristaus) valdant, kilo 
Romos žydų tarpe tokia didelė maišatis, kad teko juos visus iš Romos 
ištremti. Maišaties kaltininku minimas « Chrestos »!19. Svetonijus 
rašo: « Kadangi žydai nuolat kėlė riaušes, Chrestos kurstomi, jis 
[t.y. Klaudijus] ištrėme juos iš Romos »20. Svetonijaus naudoja 
vardą « Chrestos » (reiškia « Naudingas») vietoje « Christos » (Kri- 
stus graikų kalba). « Chrestos » buvo gerai žinomas jo lotyniškai 
kalbantiems skaitytojams. Maišaties priežastimi Romoje nebuvo 
pats Kristus, bet jo sekėjų skelbiama žinia, kad Jėzus yra Kristus, 
t. y. Mesijas. 

Žydų ištrėmimas iš Romos palietė ir vieną, mums gerai žinomą, 
žydų krikščionių šeimą (žr. Apd 18,2-26; Rom 16,3; 1 Kor 16,19) 
— Priskilę ir Akvilą. Jiems teko dangintis iš Romos į Korintą, 
Graikijoje. Priskilė ir Akvila padėjo apaštalui Pauliui steigti ir 
stiprinti krikščionių bendriją Korinte. 


Turime ir dar vieno romėnų istoriko liudijimą apie Jėzaus sekėjus 
T amžiuje. Tai Tacito Metraščiai ?1. Tacitas (55 ?-1172 m. po Kristaus) 
ir Plinijus Jaunasis buvo amžininkai. Savo Metraščiuose Tacitas 
smulkiai ir vaizdžiai aprašo Romos gaisrą Neronui esant impera- 
toriumi (54-68 m. po Kristaus). Tuo jis tapo labai svarbiu liudi- 
jimu apie krikščionybę Romoje I amžiaus antrosios pusės pradžioje. 
Anot Tacito, Romoje sklido gandai, kad pats Neronas Romą padegė. 
Mat, ieškojo erdvės savo rūmams (Domus aurea — Aukso rūmai) 
ir sodams. Miesto gyventojams ėmus širsti, Neronas, save gindamas, 
kaltę suvertė ant krikščionių, kurių «labai daug » buvo rasta kal- 
tais. Tacitas tęsia : 


Nebuvo įmanoma užslopinti pasibjaurėjimą bei užslopinti gandus, 
kad gaisras ištiko Nerono įsakymu. Todėl Neronas, siekdamas užbėgti 
gandams už akių, apkaltino ir labai žiauriai nubaudė grupę žmonių, kurių 
liaudis nemėgo dėl jų ydų ir vadino krikščionimis. Kristus, kurio vardu 
šie žmonės buvo vadinami, buvo nubaustas mirties bausme Tiberijaus 
[14-37 m. po Kristaus] valdymo metu, Pontijaus Piloto, prokuratoriaus, 
sprendimu. Pragaištingi jų prietarai buvo laikinai pristabdyti. Tačiau 
neilgam, nes jie vėl prasimušė į gyvenimą ne tik Judėjoje, šios ligos gim- 
tinėje, bet ir pačioje sostinėje [Romoje], kurioje visa kas pasaulyje šlykštu 
ir baisu yra madinga. Visų pirmiausia žinomi šios sektos nariai buvo suimti. 
Po to, daug jų, pagal jų pačių prisipažinimą, buvo pasmerkti mirčiai ne 


29 Ten pat, 25, 4. 
20 Ten pat. 
21 TaciTus, Annals, Loeb laida, vertė J. Jackson, Cambridge, Mass., 1931. 

tiek dėl padegimo kaltės, kiek dėl jų neapykantos žmonijai. Pajuoka ir 
žiaurumas lydėjo juos iki mirties. Apmautus žvėrių kailiais užsiundydavo 
šunimis, prikaldavo prie kryžiaus ar uždegdavo, o dienai baigiantis jie 
liepsnodavo tarsi naktiniai žibintai. Tam reginiui Neronas paskyrė savo 
sodus ir rengė cirko rungtynes, su vežėjo rūbais įsimaišęs minioje, arba 
valdė keturkinkę. Nors krikščionys buvo nusikaltę ir nusipelnę žiauriausios 
bausmės, žmonės pradėjo jų gailėtis, nes tų kankynių buvo griebiamasi 
ne visuomenės labui, o tik dėl vieno Nerono kraugerystės *2. 


Iš Tacito aprašymo galima lengvai suvokti, kad Romoje būta 
krikščionių bendrijos, kuri buvo ir gausi, nes atkreipė dėmesį 
į save, ir veikli, nes iššaukė minios įtarimą ir net neapykantą. Mato- 
mai, Tacitas krikščionių nemėgo, — krikščionybė jam baisi ir šlykšti ! 
Mini patį Kristų, kuris buvo nubaustas mirtimi Tiberijaus laikais 
(apie 30 m. po Kristaus), Pontijui Pilotui esant Judėjos prokura- 
toriumi. 

Tacito pasakojimas yra tiksliausias ir plačiausias šaltinis apie 
istorinį Jėzų, kurį randame pas pagonis istorikus. Čia minimos smulk- 
menos pilnai sutinka su krikščioniškųjų šaltinių duomenimis. Ta- 
čiau Tacitas, lygiai kaip ir Plinijus su Svetonijumi, nieku nepapildo 
to, ką žinome apie Jėzų iš Naujojo Testamento. Nežiūrint to, romėnų 
istorikų užuominos yra labai reikšmingi ir svarūs liudininkai, kad 
Jėzus buvo istorinis asmuo, o ne «dirbtinė konstrukcija ». Galime 
daryti išvadą, kad šie autoriai ir jų skaitytojai žinojo, kad Jėzus 
buvo neseniai buvęs. Be to, jų akyse Jėzaus mirtis ir pomirtinė 
įtaka buvo svarbi ir minėtina. 


Jėzus religinėje žydijos raštijoje. — Žydiški šaltiniai hebrajų 
kalba, kuriuose Jėzus minimas arba apie jį užsimenama, yra kruopš- 
čiai ištirti tiek žydų?3, tiek krikščionių mokslininkų 24. Pagrindi- 
niu šaltiniu yra žodinis Mozės Įstatymo aiškinimas, kurį sukūrė 
pirmųjų dviejų krikščionybės amžių vadovaujantys rabinai. Šis 
žodinis Mozės Įstatymo aiškinimas trečiajame amžiuje buvo surinktas 
į knygą vardu Mišnah (Pakartojimas). Tolimesnis Mozės Įstatymo 
aiškinimo papildymas, — III ir IV amžiuje —, sudarė kitą knygą, 
kuri vadinama Gemarah (Papildymas). Ilgainiui jos abi tapo viena 


22 TaciTUS, ten pat, 15, 44. Lietuviškas vertimas: Publijus Kornelijus 
TaciTas, Rinktiniai raštai, Vilnius 1972. vertė D. Dilytė ir J. Mažiulienė. 

23 Žr. Joseph KLausNER, Jesus of Nazareth, New Yorkas 1925 ; perspausdinta 
Bostone 1964, 17-54 psl. 

24 Žr. R. T. HzRrono, Christianity in Talmud and Midrash, Londonas 1903; 
perspausdinta Clifton, N. J., 1966. 

knyga. Tokiu būdu gimė raštija žydijoje, pažįstama Talmudo 
(Mokymo) vardu. Mums žinomos dvi Talmudo laidos: Palestinos 
Talmudas (arba Jeruzalės iš IV amžiaus) ir Babilonijos Talmudas 
(iš V amžiaus). 

Talmude tad randama dvejopa medžiaga: pirmųjų dviejų krikš- 
čionybės amžių rabinų Mozės Įstatymo aiškinimas, arba pirminė, 
ir III, IV, V amžiaus rabinų Mozės Įstatymo aiškinimo papildymai, 
arba antrinė. Trumpai tariant, Mišnak yra pirminė, o Gemarahk — 
antrinė. Istorinio Jėzaus klausime tik pirminė, t. y., senesnioji pir- 
mųjų dviejų amžių Medžiaga turi svarbos. 


Jėzus Talmude: pirminė medžiaga. — Apskritai paėmus, užuomi- 
nos apie Jėzų ir jo mokinius Talmude yra retos ir alsuoja noru užbėg- 
ti už akių krikščionių skelbiamai Gerajai Naujienai (Evangelijai)?5, 
Kodėl taip retai teužsimenama apie Jėzų? Dvi priežastys yra gali- 
mos: 1. Talmudas iš viso nesidomi įvykiais. Net apie Makabiejų 
sukilimą nieko nesakoma ! 32. Jėzus ir jo atskala I amžiaus audrose 
(66-70 žydų sukilimas ir Jeruzalės sunaikinimas bei tremtis) atrodė 
daugeliui nereikšmingi. Vėliau, Talmudo rabinų laikotarpyje, — kai 
krikščionybė jau buvo stipri religija, įvykiai, susiję su jos kilme, 
buvo apmiršti ir liaudies pasakojimai apie Jėzų buvo tapę pašaipos 
dalyku. J. Klausner, mūsų amžiaus žydų istorikas, pirmųjų dviejų 
amžių rabinų užuominas apie Jėzų šitaip aprašo: krikščionybės 
kūrėjas buvo atsimenamas kaip rabinas iš Nazareto, vardu Jėzus ; 
kaip užkerėtojas ir Izraelio tautos suvedžiotojas; kaip tyčiojęsis 
iš rabinų, aiškinęs Raštus panašiai, kaip ir fariziejai ; turėjęs penketą 
mokinių ; sakęsis neatėjęs nei atimti, nei pridėti prie Mczės Įsta- 
tymo; pakartas už klaidingą mokymą bei suvedžiojimą Pesah 
(t. y. Perėjimo, arba Velykų šventės) išvakarėse; jo mokiniai gydę 
ligonis jo vardu?6. Daugumas užuominų alsuoja polemika ir noru 
parodyti Jėzų galimai blogesnėje šviesoje. Vengiama Jėzų net vardu 
vadinti. Vardo vietoje pasitenkinama arba « kažkoks asmuo », arba 
«tas anas», arba net « Balaamas » (Senajame Testamente Balaa- 
mas pasirodo žyniu, pakviestų užkerėti žydus, — jis pats buvo 
nežydas ir pranašavo už pinigus. Dievas jį sudraudė per kalbantį 
asilą. Žr. Sk 22,21-35). Talmude rašoma: 


*5 Ypač daug įtakos šiuo laikotarpiu turėjo rabinas Johanan Ben Zakkai, Jėzaus 
amžininkas, ir rabinai Agiba Ben Joseph, Išmael Ben Eliša ir Eliezer. Žr. James 
L. PRicE, Interpreting the New Testament, New Yorkas 1961, 60 psl.; H. C. KEE, Jesus 
in History, New Yorkas 1970, 37 psl. 

* J. KLaUsNER, Jesus of Nazareth, Bostonas 1964, 19 psl. 


9* ISTORINIS JĖZUS IR TIKĖJIMO KRISTUS 85 


Žinoma iš praeities, kad rabinas Eliezer klausė išminčius [t. y. 
rabinus — Mozės Istatymo aiškintojus], “Ar neparnešė Ben Stada [t. y. 
Stada sūnus] užkerėjimo iš Egipto savo kūno žaizdoje "* Jie gi jam sakė, 
“Jis buvo kvailys ir jie [t. y. krikščionys] remiasi kvailio parodymu'. 
[Ben Stada yra Ben Pandira]. Rabinas Hisla gi sakė, "Vyras buvo Stada, 
o meilužis buvo Pandira'. [...] Motina buvo Marija, moterų kirpėja; 
anot gandų, Pumbeditha mieste [t. y. rabinų mokyklos centras Babilone], 
“Ji buvo neištikima savo vyrui ' ?7. 


Nėra aiškų, ką norima pasakyti žodžiais «savo kūno žaiz- 
doje». Galima tik spėti, kad turėta reikalo su magija ir užkerėtojo 
priemonėmis. Rabinams būdinga ne Jėzaus istoriškumą paneigti, 
bet teršti Jėzaus ir jo motinos vardą, ir tuo parodyti, kad jie nebuvo 
verti dalyvauti Dievo plane. Talmude randama, ir šiai krypčiai prie- 
šingų balsų. Anksčiau minėtasis Eliezer, — rašoma —, taip domė- 
jęsis krikščionimis ir taip jiems buvęs palankus, kad romėnai jį 
palaikė krikščioniu. Tai turbūt įvyko vieno prieškrikščioniško 
pogromo metu, imperatoriui Trajanui valdant (maždaug 110 m. po 
Kristaus) : 


Rabinas Eliezer [...] buvo suimtas dėl minuth [t. y. krikščionybės 
išpažinimo] ir buvo nutemptas į teismą sprendimui. Gubernatorius jo 
paklausė : 'Nejaugi toks senis, kaip tu, turėtų tokiais dalykais užsiimti ?? 
Jis atsakė jam: “Teisėjas man linki gero'. Gubernatorius manė, kad tai 
sakoma apie jį, bet jis [t. y. Eliezer] galvojo apie savo Tėvą, kuris yra 
danguje. Gubernatorius tarė jam : *'Kadangi tu manimi pasitiki, aš noriu 
būti vertu tavo pasitikėjimo. Aš sakiau [ir sakysiu], kad anos bendrijos 
[t. y. krikščionys] klysta šiuose dalykuose. Dimissus! Esi laisvas [ir 
gali eiti]. Teismo išlaisvintas, jis ėmė krimstis ir sielotis, nes buvo suimtas 
del minuth [t. y. krikščionybės išpažinimo]. Mokiniai ėjo pas jį, norė- 
dami paguosti, bet tai visai nepadėjo. Ir rabinas Agiba (gyvenęs II 
amžiaus pradžioje] užėjo ir kalbino jį: 'Rabine, ar galiu tau pasakyti ko- 
dėl tu kremtiesi "* Jis atsiliepė: "Pasakyk". Jis jam ir priminė: “Tur- 
būt, vienas iš minim [t. y. krikščionių] tau pripasakojo apie minuth 
[t. y., krikščionybę) ir tu ja gėrėjaisi'. Jis [t. y. Eliezer) atsakė : “Prisie- 
kiu Dangumi, kad tu man dabar priminei. Kartą aš vaikštinėjau Sepphoris 
[miestas Galilėjoje] gatvėmis ir sutikau Jokūbą iš Sichnin kaimo, kuris 
man pripasakojo apie minuth [t.y. krikščionybę] Jėzaus, Pantiri sūnaus, 
vardu, ir tai man patiko. Aš buvau suimtas dėl minuth [t. y. krikščio- 
nybės] tiesų, nes nusižengiau Torah (t. y. Mozės Įstatymo] tiesoms 23. 


27 Šabbat 1040, cituojama pas R. T. HeRFoaRD, Chistianity in Talmud and Mi- 
drash, Londonas 1966, 35 psl. 
28 Ten pat, 137-138 psl. 

Šių užuominų rabiniškoje raštijoje, Talmude, svarba yra ta, 
kad jų dėka galima atpažinti, jog su Jėzumi ir jo mokslu skai- 
tėsi ne tik romėnų, bet ir pačių žydų įstaigos, stengdamosi užslo- 
pinti jo mokinių sąjūdį. Nors ir nebūdamos tiesioginiais duome- 
nimis apie patį istorinį Jėzų, šios užuominos puola Jėzaus pradėtą 
krikščionybės sąjūdį, vadindamos jį minuth, — atskala, arba here- 
zija. Jėzaus istoriškumas jose yra savaime aiškus. Taigi rabiniš- 
koji pirmųjų dviejų krikščionybės amžių raštija su Jėzumi skai- 
tosi ir laiko jį buvus istoriniu asmeniu. Smulkesnio Jėzaus veiklos 
aprašymo čia nerandame. Talmudas suprastinas žydų (t.y. Sina- 
gogos) ir krikščionių (t. y., Bažnyčios) polemikos fone. Pavyzdžiui, 
anas pareiškimas Jėzų buvus vienos svetimautojos sūnumi. Mini- 
mas ir romėnų kareivis, su kuriuo ji svetimavo, vardu Pandira, arba 
Panthera. Krikščionys gi tikėjo ir tiki Jėzų gimus iš mergaitės Ma- 
rijos, kuri pradėjo iš Šventosios Dvasios (žr. Lk 1,26-37 ; Mt 1,18-23). 
Šis mergaitiškas pradėjimas ir būvo polemikos centre. Arba ir kitas 
pavyzdys. Talmųde užsimenama, kad keturiasdešimt dienų prieš 
Jėzaus mirties bausmės įvykdymą buvęs pasiųstas per visą šalį 
šauklys, kad paskelbtų apie jo nuteisimą mirčiai 17 maldautų stoti 
ginti Jėzų. Tačiau neatsiradęs nė vienas, kuris jį gintų 29. Naujojo 
Testamento teigimu, Jėzaus teismas ir mirties bausmė įvyko pasku- 
bomis. Polemikos centre buvo ne Jėzaus istoriškumas, bet Sine- 
drijos posėdžio teisėtumas: paskubomis, nakties metu (žr. Mk 14, 
53-15,1; Mt 26,47-27,2; Lk 22,47-23,2). 

Jėzus pirminėje Talmudo medžiagoje nėra «dirbtinė konstru- 
keija». Dar daugiau. Talmudas nebando neigti Jėzų buvus, — Jėzus 
yra istorinis faktas —, bet bando Jėzų parodyti buvus atskalūnu 
ir nevertu dalyvauti Dievo išganymo plane. 


Jėzus Talmude : antrinė medžiaga. — Ieškant istorinio Jėzaus vėles- 
niuose Talmudo sluoksniuose, randame daugiau duomenų ir dau- 
giau polemikos. Užtat ši medžiaga ir mažiau svarbos mūsų klau- 
sime teturi 30. 

R. T. Herford savo veikale Krikščionybė Talmude ir Midraše 
duoda šitokią duomenų apybraižą : 


Jėzus, vadinamas Notsri [t. y. Nazarietis] Ben SŠtada arba Ben 
Pandira [t. y. Stada sūnus, arba Pandira sūnus], buvo gimęs šalia san- 
tuokos. Jo motina buvo vadinama Miriam ir buvo moterų kirpėja. Jos 
vyras buvo Pappos Ben Jehudah. Jos meilužis buvo Pandira. Pasakojama, 


2 J. KLaUsSNER, Jesus of Nazareth, 46 psl. 
3 Žr. R. T. HzRrFoRD, Christianity in Talmud and Midrash, 348-349 psl. 

kad ji kilusi iš kunigaikščių ir karalių giminės ir svetimavusi su vienu 
staliumi. 

Jėzus buvo buvęs Egipte, kur išmoko magijos. Jis buvo burtininkas 
ir užkerėjo bei prigavo Izraelį. Jis pats daug nusidėjo ir nuvedė daugelį 
į nuodėmę. Jis tyčiojosi iš išminčių [t. y. oficialių Mozės Įstatymo aiškin- 
tojų] aiškinimų ir buvo išmestas iš žydų bendrijos [t. y. ekskomunikuotas ]. 
Jis buvo atskalūnas, arba heretikas. 

Save laikė Dievu, taip pat Žmogaus Sūnumi ir sakėsi, kad eisiąs į 
dangų. Sakėsi, kad visa darąs Dievo vardu. 

Jis buvo teisiamas Lud [t. y. Lydda, šiek tiek į rytus nuo šiandie- 
ninio Tel-Avivo] mieste kaip suvedžiotojas ir atskalos [t. y. herezijos] 
mokytojas. 

Liudininkai iš pasalų klausėsi jo pareiškimų [teimo metu ?], lempa 
buvo užžibinta virš jo, kad būtų galima stebėti jo veidą. Jis buvo atiduo- 
tas Beth Din [t. y. Teismui — raidiškai Teisingumo Rūmams]. Jis 
buvo teisiamas Lud [mieste] Pesah [t. y. Perėjimo, arba Velykų šventės] 
išvakarėse, kurios buvo taip pat ir subatos išvakarės. Jis buvo užmuštas 
akmenimis [t.y. bausme už piktažodžiavimą] ir pakartas arba nukry- 
žiuotas. Kaip Balaamas jis buvo pasmerktas mirčiai plėšiko Pinhas [t. y., 
Pontijaus Piloto] ir mirė būdamas 33 metų amžiaus. Bausmė buvo įvyk- 
dyta Gehinnom [t. y. Hinnom slėnyje, į pietvakarius nuo Jeruzalės, 
kuris buvo paverstas miesto šiukšlynu nuo senų laikų]. 

Jis buvo maištininkas. Jis buvo arti karalystės. Turėjo penketą 
mokinių *1, 


Kaip matome, duomenys kartojasi. Tik polemika paaštrėjusi 
ir duomenys išpučiami. Tačiau nei čia Jėzaus buvimas nėra neigia- 
mas. Žinoma ir apie Jėzaus viešąją veiklą ir apie jo mirties bausmę. 

Dar vėliau, jau X amžiuje, pasirodė romanas vardu ToPVdoih 
Ješua — Jėzaus istorija. Pasakojama apie Jėzaus gyvenimą pagal 
Naująjį Testamentą su pagražinimais, kuriuos sukūrė dar vėlesnė 
polemika ir pajuoka. Anot žydų istoriko Klausner, šis romanas « tėra 
tik liaudies padavimas » 32. 

Talmudo poleminiai teigimai turi ir istorinės vertės. Pavyzdžiui, 
teigimas, kad Jėzus mirė Hinnom slėnyje yra dvigubai svarus. Pole- 
mikos fone šis teigimas yra simboliškas : Izraelio tauta atmetė Jėzų, 
nes jis yra šiukšlės. Tačiau šis teigimas apie Hinnom slėnį gali bū'i 
ir istorinė svari detalė, nes Jėzus mirė ant pakalnės guburio, iš kurio 
buvo galima apžvelgti šio slėnio viršutinę dalį. Taip pat nesunku 
suprasti kodėl Jėzų Talmudas laikė maištininku, nes Jėzus iš tikrųjų 
romėnų buvo nukryžiuotas kaip Mmaištininkas, — maištininkų 


31 Ten pat. 
3 KLAUSNER, Jesus of Nazareth, 57 psl. 

sąjūdžio vadas, skelbęs « karalystę», kuri pasirodė pavojinga romėnų 
valdžiai. 


Negyvosios jūros ritiniai ir Jėzus. — Prieš trisdešimt metų (1947), 
beduinai, gyveną Judėjos dykumoje, atrado senų raštų ritinius 
Negyvosios jūros šiaurės vakarų pakrantėje. Jiems ir buvo duota 
Negyvosios jūros ritinių vardas. Tolimesni archeologų tyrinėjimai 
šlyninėje pakrantėje ir jos uolose davė ne tik tūkstančius ritinių 
skiaučių, bet ir keletą sveikų ritinių. Jų tarpe buvo Senojo Testa- 
mento hebraiškojo teksto nuorašai (visų knygų, išskyrus Esteros 
knygą), Šventraščio komentarai ir keletas ritinių su bendruomenės, 
kuriai šie ritiniai kadaise priklausė, įstatais. Ši bendruomenė kadaise 
(tarp 150 prieš Kristų iki 70 m. po Kristaus) gyveno netolimoje gyven- 
vietėje, kuri vietos žmonių vadinama Khirbet Gumran — Kum- 
rano Griuvėsiai 33, 

Istoriniai šaltiniai rašė apie bendruomenes, kurios būriavosi apie 
Negyvąją jūrą ir vadinosi esenais. Archeologai dabar turėjo kon- 
krečiūs duomenis: Negyvosios jūros ritiniai rištini su esenais. 

Tačiau koks šių ritinių ryšys su istoriniu Jėzumi? Jau XVIII 
amžiuje buvo mesta mintis, kad Jėzus turėjo būti vienu iš esenų, 
nes jo iššūkis atsisakyti turtų ir gyventi vien tik Dievo valios pil- 
dymu esą remiasi esenų etika. Taip pat buvo pastebėta, kad 
tiek krikščionys, tiek esenai « Ką turėjo, nė vienas nevadino savo 
nuosavybe, bet jiems visa buvo bendra » (Apd 4,32-37). XIX amžiuje 
Ernestas Renan vadino Jėzų esenų «broliu», o krikščionybę laikė 
esenizmu, kuriam pasisekė. Negyvosios jūros ritinių atradimas ir 
jų surišimas su esenais vėl prikėlė anuos bandymus surišti krikščio- 
nybės kilmę su esenais. 

Vienas kitas žurnalistas, pastebėjęs panašumus tarp krikščionių 
ir esenų, džiugiai nusprendė, kad krikščionių pasakojimas apie Jėzų 
yra jų kūrinys. Iš tikrųjų gi, sako jie, Jėzus buvo esenas iš Kumrano, 
kurio sekėjai sugalvojo pasakas apie jį, turimas Naujojo Testa- 
mento evangelijose34. Šių pasakų pagrindu esą buvo Kumrano 
bendruomenės steigėjo, Teisėto Mokytojo, nukryžiavimas ir tariamas 
jo prisikėlimas iš mirties. Tokiu būdu krikščionių pasakos apie 
Jėzų tesančios tik pastangos pagražinti esenų pasakojimus apie savo 


23 A, RuBšyS, Šviesa iš Kumrano, žr. Aidai, 1975 m. 4 nr., 145-157; 6 nr.,272-277. 
J. T. MiLik, Ten Years of Discovery in the Wilderness of Judaea, Naperville, II., 1959. 

“4 Žr. Hugh ScHoNFIELD, The Secrets of the Dead Seael Scrolls, Cranbury, N. J., 
1954 ; to paties autoriaus The Passover Plot: New Light of the History of Jesus, Lon- 
donas ir New Yorkas 1966. 

Teisėtą Mokytoją. Įsidėmėtina, kad ši galvosena remiasi tik lakia 
žurnalisto vaizduote. Istorikai gi, tirdami krikščionybę jos gimimo 
amžiuje, jau seniai buvo atpažinę panašumus tarp esenų ir pirmi- 
nės krikščionių bendruomenės Jeruzalėje trijose srityse : 

1. Bendrijos sąrangoje, 

2. Religinėse apeigose, ir 

3. Savimonėje 33, 

Negyvosios jūros ritinių šviesoje, Jėzus ir jo sekėjai pasi- 
rodo tikrai istoriški. Naujasis Testamentas nebėra vieniša knyga, 
nes esenų raštai ne tik praturtina mūsų I krikščionybės amžiaus 
pažinimą, bet ir duoda foną Jėzui ir jo sąjūdžiui. Iš kitos pusės, 
buvo atpažinta, kad Kumrano bendruomenė ir Jeruzalės krikščionys 
skyrėsi iš esmės vieni nuo kitų. Kumranas dar laukė galutinės Dievo 
pergalės. Jeruzalės krikščionys jau sulaukė. Kumranas mylėjo tik 
savo vienmintį kumranietį. Krikščionys skelbė ir gyveno meile ir 
atleidimu kiekvienam. Kumrano bendrija panaši į krikščionybę 
tik savo paviršiumi, nes jai trūksta krikščionybės širdies — paties. 
Jėzaus 36, 


Išvados apie istorinį Jėzų nekrikščioniškoje raštijoje. — Nekrikš- 
čioniškieji šaltiniai apie istorinį Jėzų nėra gausūs, bet pakankami. 
Jie patvirtina duomenis apie istorinį Jėzų, kuriuos patiekia pats. 
Naujasis Testamentas. 

Nekrikščioniškųjų šaltinių apie istorinį Jėzų svarbą galima išreikš- 
ti dviem būdais: 

1. Negyvosios jūros raštai atskleidžia užuolaidą nuo žydijos. 
Jėzaus laikais. Patiriame, kad žydija nebuvo monolitinė, bet reiškėsi 
spalvingomis grupėmis (sadukėjai, fariziejai, esenai) ir rodė gilų 
nusivylimą vadovaujančiais veiksniais Jeruzalėje. Nors esenai Ski- 
riasi iš esmės nuo krikščionių, jie savo aistringųu Naujojo amžiaus 
laukimu duoda istorišką foną ir Jonui Krikštytojui ir pačiam Jėzui 
tuometiniame žydijos gyvenime ir laukime. 

2. Nekrikščioniškieji šaltiniai apie istorinį Jėzų verčia modernų 
žmogų skaitytis su Jėzumi, — Jėzaus faktu istorijoje. Laikyti Jėzų 
«< dirbtina konstrukcija » bei krikščionių išmislu gali tik tas asmuo, 


35 Žr. Sherman E. JouNsoN, The Dead Sea Manual and the Jerusalem Church 
of Acts veikale, kurį suredagavo Krister STENDAHL, The Scrolls and the New Tesia- 
ment, New Yorkas 1957, 129-142 psl. ir W. R. STEGNER, The Self-understanding of 
the Oumran Community Compared with the Self-understanding of the Early Church. 
Nespausdinta disertacija, Drew University, 1961. 

3 H.C. KEsE, Jesus in History, New Yarkas 1970, 45-60 psl. 

kuriam nerūpi istorinė tiesa. Neįtikėtina, kad romėnų ir žydų auto- 
riai būtų įamžinę kaip istorinį faktą neistorinį asmenį, kurio jie negerbė 
ir nekentė. Jie skaitėsi su Jėzumi kaip su nemėgiamu, bet istoriniu 
asmeniu. Jėzaus istoriškumo jie neneigė ir net nebandė neigti. 


II. JĖZzUS KRIKŠČIONIŠKOJE RAŠTIJOJE: NAUJAJAME "TESTAMENTE. 


«O jūs kuo mane laikote»? (Mk 8,29) buvo Jėzaus klausimas 
savo mokiniams pakeliui į Pilypo Cezarėjos kaimus. « Kuo jūs lai- 
kote Kristų»? yra pagrindinis Naujojo Testamento klausimas. Ir 
visa krikščionybės istorija rodo šį klausimą nuolat likus pagrindiniu. 
Atsakymas gi į « Kuo jūs mane laikote ? » istorijos tėkmėje priklausė 
nuo tikėjimo arba netikėjimo. Mūsų amžius didžiuojasi kritiškų 
istorijos metodu. Užtat kritiško istorijos Metodo padedami, ir tikin- 
tysis ir netikintysis ne tik kelia iš naujo klausimą apie istorinę Nau- 
jojo Testamento (ypač evangelijų) vertę, bet ir atpažįsta jame isto- 
xinius faktus (įvykius) bei vėlesnę jų sampratą (galvojimą tikėjime 
apie įvykius). Vien faktų (įvykių) perdavimas nėra istorija. Tai 
tik kronika: dienos arba savaitės įvykių kronika laikraštyje, chro- 
nologinė metų įvykių kronika metraštyje, visuomeninio gyvenimo 
aktualijų kronika televizijos ekrane. Istorija gi — įvykiai plius 
prasmė. Naujasis Testamentas (evangelijos) nėra kronika; jis — 
istorija : įvykiai iš Jėzaus Nazariečio gyvenimo ir jų prasmė 37. 

Naujasis Testamentas nėra viena knyga, bet ištisa biblioteka : 
27 rašiniai. Susiduriame su keleta svarbių ir įdomių matmenų : 

1. Visi Naujojo Testamento raštai atspindi Jėzaus mokinių 
— pirmųjų krikščionių — tikėjimą ir gyvenimą Jėzuje Kristuje 
(Mesijuje). 

2. Keturios Naujojo Testamento evangelijos rašo apie Jėzaus, 
Dievo Kristaus (Mesijo), darbus ir žodžius jo viešosios veiklos metu. 

3. Apaštalų darbai, Pauliaus laiškai ir likusieji Naujojo 
Testamento raštai kalba apie nuostabias Jėzaus, Dievo Kristaus 
(Mesijo), gyvenimo pasekmes. 

Ši Naujojo Testamento apžvalga rodo, kad jo pagrindinis siu- 
žetas yra Jėzus, jo asmens ir veiklos svarba bei būtinė reikšmė 
krikščionių Bažnyčiai. Nuo pirmojo puslapio iki paskutinio 
Naujasis Testamentas alsuote alsuoja įsitikinimu, kad Jėzuje iš 


37 Anglų kalba turi du būdvardžius: historical ir historic «istorinis (dokumen- 
tuotas) įvykis » ir «istoriškai svarbus (prasmingas) +. Vokiečių kalba — du daikta- 
vardžius: Historie ir Geschichte — istorinių faktų seka ir būtinė istorijos prasmė. 


15* ISTORINIS JĖZUS IR TIKĖJIMO KRISTUS 91 


Nazareto Dievas apreiškia patį save ir per Jėzų iš Nazareto Dievas 
išgano žmoniją ir visatą. Pagal Naująjį Testamentą, istorinė Jėzaus 
gyvenimo drama Palestinoje yra vienkartinis Dievo užmojo ir vei- 
klos įkūnijimas išganymo istorijos dramoje. Galime atpažinti, kad 
turime reikalo ne tik su istoriniu Jėzumi, — vyru iš Nazareto 38, 
bet ir su Jėzumi kaip Dievo Kristumi (Mesiju), — tikėjimo Kristumi 39. 
Naujasis Testamentas nėra įvykių kronika, bet tikėjimo istorija. 
Aišku, kad ir Jėzaus Kristaus (Mesijo) samprata nėra vientisa, bet 
sudėtinga: istorinis šaltinis apie Jėzų ir istorinis šaltinis apie krikš- 
čionių tikėjimo į Jėzų, kaip Dievo Kristų (Mesiją), pradžią. 


Naujasis Testamentas : istorinis šaltinis apie Jėzų iš Nazareto. — 
Keturios evangelijos rašo apie Jėzaus darbus ir žodžius. Koks yra 
jų istoriškumas ir istorinė vertė? Kas iš viso yra istoriškumas ir 
istorinė vertė? Tukididas ir Herodotas, Livijus ir Tacitas, Simonas 
Daukantas rašė apie praeitį. Ar nūdien jų darbai laikytini istoriški ? 
Ar tik modernus istorikas gali būti tikrai istoriškas ? Žmonijos 
istorinė raštija yra spalvinga ir daugiaveidė. Norint ją deramai 
įvertinti, neįmanoma ribotis vien moderniu istoriku; neįmanoma 
apsieiti be anos gyvosios aplinkos, kurioje jos gimta, pažinimo. 
Evangelijos daug kuo skiriasi nuo modernios istorijos rašymo, tačiau 
jos nelaikytinos mažiau istoriškomis. Modernus žmogus, imdamas 
jas į rankas, turi atsiminti, kad jo XX amžiaus akiniai nėra pakan- 
kami. Naujojo Testamento gyvoji aplinka buvo Bažnyčios skel- 
bimas (kerygma) apie vienkartinį Dievo užmojį ir veiklą Jėzuje 
Kristuje. Gi evangelijų autoriai yra šio skelbimo (kerygma) apie 
Jėzaus Kristaus gyvenimą, mirtį ir prisikėlimą liudytojai. 

Evangelijos pagal Matą, Morkų it Luką. — Pirmosios trys evan- 
gelijos giminingos ir medžiaga ir sąranga: tie patys stebuklai, tie 
patys palyginimai ir tie patys sankirčiai 40, Šis bruožas yra itin ryškus 
jas palyginus su ketvirtąja — evangelija pagal Joną. Čia istoriniai 
duomenys ir jų teologinė samprata kur kas glaudžiau susieti*!. Kiek- 


3 «Jėzus» yra asmeniškas Jėzaus vardas (graikiškai Iesous, hebraiškai Ješua). 
Vardo prasmė: « Dievas yra išgelbėjimas » arba « Dievo (siųstas) gelbėtojas ». 

33 Žodis « Kristus» nėra asmeniškas vardas, o pašaukimo ar pareigos titulas. 
Juo Senajame Testamente buvo paženklinami karaliai. « Kristus » reiškia Dievo 
pašventintą ir savo užmojui bei veiklai istorijoje įgaliotą asmenį. Graikiškai Christos, 
hebraiškai Mašiah (Mesijas), o lietuviškai Paieptasis. 

* Jos vadinamos sinoptinėmis arba Sinoptikais. Mat galima vienu žvilgsniu 
Xsynopsis) atpažinti panašumus ir skirtumus, kurie turi šaknis raštiškame giminingume. 

*1 Žr. Xavier LžoN-DurouR, The Gospels and the Jesus of History, Garden City, 
N. Y., 1970, 104-105 psl. ; Raymond E. BRowN, The Gospel According to John I-IIX, 
Garden City, N. Y., 1966, xLI-LI psl. 

viena evangelija perduoda Bažnyčios tikėjimo kraitį, — atmintį 
apie istorinį Jėzų iš Nazareto ir jo būtinę svarbą žmogui, — pagal 
savo vietos krikščionių bendruomenės poreikius. Todėl evangelijos 
nėra vien giminingos savo medžiaga ir sąranga, bet ir skirtingos. 
Už kiekvienos jų slypi krikščionių bendruomenė, kurioje gyveno ir 
kuriai rašė evangelistas. 


Evangelija pagal Matą. — Mato evangelija turi dvigubą teologinę 
temą : Jėzus Kristus (Mesijas) ir jo Bažnyčia. Abi temos itin ryškios. 
programiniuose Prisikėlusiojo žodžiuose Vienuolikai : 


Man duota visa valdžia danguje ir žemėje. Tad eikite ir padarykite 
mano mokiniais visų tautų žmones, krikštydami juos vardan Tėvo, ir 
Sūnaus, ir Šventosios Dvasios, mokydami laikytis visko, ką tik esu jums. 
įsakęs. Ir štai aš esu su jumis per visas dienas iki pasaulio pabaigos (Mt 
28,18-20). 


Jėzus pristato. save kaip Žmogaus Sūnų (Dan 7,13-14), kuriam 
Dievas davė valdžią visatoje. Taigi, pagal Mato evangeliją, ateityje 
visi, kurie pripažįsta Dievą visatos Viešpačiu turi pripažinti ir Jėzų 
Kristų. Tai yra pirmoji Mato evangelijos teologinė tema. Šalia jos. 
yra ir antroji teologinė mintis. Bažnyčia, kurią žemėje sukūrė Jėzus, 
turi istorinę misiją Dievo užmojyje ir veikloje, perimdama Izraelio 
vietą ir būdama, tauta, « kuri duos vaisių » (Mt 21,43). Jėzaus moki- 
nių Bažnyčia, priešingai istoriniam Izraeliui, bus visuotinė, nes 
Jėzus siunčia Vienuolika daryti «mokiniais visų tautų žmones » 
(Mt 28, 19). Pagal Mato evangeliją, Dievo užmojis Dangaus karalys- 
tei siekia sukurti Bažnyčią, kurios branduoliu nuolat lieka ana 
pirminė istorinė Jėzaus bendruomenėlė (Apd 1,15-26) — Dvylika. 

Mato evangelija yra gili ir iškili Bažnyčios teologija. Ko ji verta. 
kaip istorinis šaltinis apie Jėzų iš Nazareto? Ar jos autorius skai- 
tosi su istorine tiesa ? 

Šis klausimas bus galima atsakyti, tik iš arčiau pažiūrėjus į kitas 
dvi Matui giminingas evangelijas. Dabar gi svarbu patį klausimą 
pilniau išreikšti. Aišku, kad Mato evangelijos autorius nerašė Jėzaus 
biografijos, kaip ją būtų rašęs bešališkas nekrikščionis autorius 42. 
Evangelijos autoriui rūpėjo praturtinti savo krikščionių bendruo- 
menės tikėjimą, išryškinant istorinio Jėzaus svarbą Dievo Sandoros 
su žmogumi istorijoje. Užtat jis ir rašo, kad Jėzuje, kaip Dievo Kri- 
stuje ir Dievo Sūnuje, buvo atbaigta Izraelio istorija. Tokiu būdu 


*2 Pavyzdžiu gali būti Jungtinių Valstijų nepriklausomybės karas. Turime 
dvejopus šaltinius: kolonistų ir anglų. Tie patys įvykiai trylikos kolonijų gyvento-- 
jams buvo žygdarbiai, o anglams gi — išdavystė. 

jis parodo savo skaitytojams, kad praeities įvykiai yra istoriškai 
svarbūs ne tik jų amžiui, bet ir visiems ateities amžiams. Jėzaus 
iš Nazareto gyvenime, mirtyje ir prisikėlime išsipildė didžioji Izrae- 
lio viltis, nes jis — Dievo užmojo istorijoje privilegijuotas momentas. 
Jame turi šaknis visa Bažnyčios ateitis. 

Mato evangelija nėra nei vieniša, nei nepriklausoma. Autorius, 
ją rašydamas, naudojosi šaltiniais 8. Nūdienis istorikas gali atskirti 
evangelisto naudotus šaltinius nuo jo paties teologinės įvykių sam- 
pratos. Be to, istorikas, lygindamas Mato evangelijos pasakojimą, 
apie Jėzų su jam gimininga medžiaga evangelijoje pagal Morkų, 
gali atkurti istoriškai patikimą Jėzaus gyvenimo apybraižą 44, 


Evangelija pagal Morkų. — Morkaus evangelijoje ryškūs du ele- 
mentai: savo akimis mačiusiųjų liudijimas ir Morkaus krikščionių 
bendruomenės Jėzaus teologija. Autorius yra gyvas ir patrauklus 
pasakotojas, nes perduoda apaštalo Petro prisiminimus, — savo 
akimis mačiusiojo liudijimą, brangintą Morkaus bendruomenėje 35. 
Morkus nėra stiprus kaip katechistas. Jėzaus žodžius, mokslą, jis 
perducda, palyginus su Mato evangelija, šykščiai. Pas Morkų 
tėra tik pora Jėzaus kalbų : palyginimų rinkinys (Mk 4,1-34) ir escha- 
tologinė apokalipsė (Mk 13). Gi Jėzaus pamokymų, duotų moki- 
niams, randame tik skiauteles. Tik ketvertas eilučių apie mokinių 
apaštališką tarnybą (Mk 6,8-9.10-11) ir tik virš dešimties eilučių 
apie Bažnyčią (Mk 9,33-43; 47-50). Fariziejų ir Rašto aiškintojų 
apkaltinimo aktas teturi vos trejetą eilučių (Mk 12,38-40)! Tuo 
tarpų Lukui reikia bent 16 (11,37-53), o Matui net 36 eilučių 
(23:1-36) ! Atrodytų, kad Morkaus evangelijos centru yra ne Jėzaus 
žodžių perdavimas, o jo gyvenimo atpasakojimas. Ir tai tik iš dalies 
tiesa. Tik penketas pasakojimų apie Jėzaus gyvenimą yra ilgesni 
ir pasižymi pasakotojo spalvingumu bei žaismu: paralitiko pagydy- 
mas (2,1-12), demonų išvarymas gerasiečių krašte (5,1-17), sina- 
gogos vyresniojo dukrelės prikėlimas (5,21-43), Jono Krikštytojo 
nužudymas (6,17-29) ir jauno epileptiko išgydymas (9,14-29). Šiaip 
ir pasakotojas Morkus tik trumpai teatpasakoja įvykius iš Jėzaus 
gyvenimo. Gundymui dykumoje jam užtenka poros eilučių (1,12-13), 


* W.F. KiūMMmEL, Introduction to the New Testament, New York 64 Nashville 
1965, 75-84 psl.; A. WikENHauUSER, New Testament Introduction, New York 1963, 
239-253 psl. 

4 G. BOoRNKAMM, Jesus von Nazareth, 1956; anglų kalba Jesus of Nazareth, 
New York 1960, 13-26 psl; to paties autoriaus straipsnis The Significance of the Hi- 
storical Jesus for Faith, knygoje Die Frage nach dem historischen Jesus ; anglų kalba 
What Can We Know About Jesus?, Philadelphia 1970, 69-86 psl. 

*5 Žr. X. LtoN-DurouR, The Gospels and the Jesus of History, 138-141 psl. 

pirmųjų mokinių pašaukimui aprašyti — penketos (1,16-20), o 
sankirčiai su fariziejais Galilėjoje suburiami į ketvertą esminių bruožų: 
«atėjau pašaukti ne teisiųjų [fariziejų — save teisiais laikančių], 
o nusidėjėlių [tų, kurie žino save bėdoje esant ]» (2,13-17), seni 
nuostatai ir nauja dvasia (2,18-22), žmogus ir įstatymas (2,23-28) 
ir «ar subatoje leistina gera daryti»? (3,1-5). Atrodo, kad Morkaus 
dėmesio centru nėra vien atpasakoti Jėzaus gyvenimą. Savo evan- 
gelijos antrašte «Jėzaus Kristaus, Dievo Sūnaus, gerosios naujie- 
nos pradžia » (1,1) Morkus prašnekina savo vietos krikščionis Baž- 
nyčios vardu. Jis nepasitenkina būti pasakotojų, nes nori būti 
Gerosios Naujienos skelbėja — evangelistu. Morkaus skelbime ryšku 
dvi tikrovės : istorinė. — Jėzaus darbų ir žodžių kraitis Bažnyčioje ir 
teologinė — būtinė Jėzaus svarba Bažnyčiai. Pirmajai tikrovei 
liudija savo akimis mačiusieji. Antroji gi — būtinė Jėzaus svarba — 
augte įaugusi į istorinius Jėzaus darbus ir žodžius. Morkus, labiau 
negu Matas ir Lukas, kreipia skaitytojo dėmesį į Jėzaus asmens paslap- 
tį. Antraštėje panaudota frazė «Jėzaus Kristaus, Dievo Sūnaus, 
gerosios naujienos pradžia» Morkui yra labai būdinga. « Dievo 
Sūnus » yra Jėzaus titulas, kurį Morkus panaudoja taupiai ir drama- 
tiškai — svarbiausiose savo pasakojimo vietose. Pats Dievas dusyk 
vadina Jėzų savo Sūnumi. Po krikšto Jordane jam sakoma: «4 Tu 
mano mylimasis Sūnus, tavimi aš gėriuosi » (Mk 1,11). Atsimainymo 
metu ant kalno trijų apaštalų — Petro, Jokūbo ir Jono — akivaiz- 
doje patvirtinama : « Šitas yra mano mylimasis Sūnus. Klausykite 
jo! «(Mk 9,7). Pagonis šimtininkas, vos Jėzui mirus, šaukia: « Iš. 
tikro šitas žmogus buvo Dievo Sūnus ! «+ (Mk 15,39). Kryžius, evan- 
gelijoje pagal Morkų, yra Jėzaus — Dievo Sūnaus — sostas. Ir 
demonai dusyk išpažįsta Jėzų esant Dievo Sūnumi (Mk 5,7; 3, 11). 
Morkui Jėzus iš Nazareto yra Dievo Sūnus žmogaus varge. 

Morkui svarbu prašnekinti skaitytoją su Jėzaus būtine svarba. 
Tačiau jis lieka ištikimas istorinei tiesai. Tai ryšku iš Jėzaus vie- 
šosios veiklos — Jėzaus darbų ir žodžių prieš jo prisikėlimą — apra- 
šymo. Jėzus vadinamas «+ mokytojūmi » (Rabinu). Titulai « Dovydo 
sūnūs» (Mk 10,47-48), «pranašas» (Mk 6,15; 8,28) ir «Viešpats» (Mk 
11,3; 7,28) evangelijos puslapiuose labai reti, o titulas « Marijos sūnus » 
(Mk 6,3) skaitytoją nustebina, Morkus vadina Jėzų «Jėzumi» 81 
sykį, 0 « Jėzumi Kristumi» tik evangelijos antraštėje (1,1). Jėzus 
savęs nevadina « Kristumi (Mesiju)»49. Priešingai, griežtai reika- 


* Mk 9,41: «Kas duos jums atsigerti taurę vandens dėl to, kad priklausote 
Mesijui, — iš tiesų sakau jums —, tas nepraras savo užmokesčios. Šie Jėzaus 
žodžiai atspindi Bažnyčios savimonę. 

lauja, kad jo mesijinė pareiga ir pašaukimas būtų laikomi paslap- 
tyje (Mk 8,30). Jėzus pats šią paslaptį apreiškia aukščiausiajame 
teisme (Mk 14,61-62). Titulas, kuriuo Jėzus save vadina, yra « Žmo- 
gaus Sūnus » (14 kartų). Jėzus — Žmogaus Sūnus — Paskutiniame 
Teisme teis nusidėjėlius (Mk 8,38). Jėzus — Žmogaus Sūnus — 
duoda išganymą ir nuodėmių atleidimą jau dabar (Mk 2,28) ir yra 
Kenčiantysis Tarnas, apie kurį pranaušauja Izaijas (Mk 8,31; 9,31; 
10,33; 9,12 ; 10,45). 

Morkaus evangelijoje Jėzus laikomas «mylimuoju Sūnumi » ir 
save vadina mįslingų «Žmogaus Sūnaus» vardu. Peršasi išvada, 
kad viešosios veiklos metu Jėzus sąmoningai slėpė savo mesijinę 
pareigą ir pašaukimą iki teismo Sinedrijoje (Mk 14,61-62). Be to, 
gaunasi įspūdis, kad Jėzaus asmens paslaptis buvo pilnai suprasta 
tik po jo mirties. Šis būdingas Morkaus christologijos bruožas yra 
vadinamas « Mesijine paslaptimi» ir verčia istoriką susimąstyti. 
Kada gimė ši « Mesijinė paslaptis »9 Ar ją sukūrė evangelistas Mor- 
kus? Ar jai davė pradžią pats Jėzus savo veiklos metu 1 

Morkui svarbu savo skaitytoją prašnekinti būtine Jėzaus svarba. 
Tačiau jis skaitosi su istoriniu faktu, kad Jėzus savo viešosios vei- 
klos metu save tik iš dalies teapreiškė. Kryžius — Jėzaus kančia 
ir mirtis — turėjo apreikšti pilną naudotų titulų prasmę. Istorinis 
Jėzus pamažėle ir žingsnis po žingsnio vedė savo mokinius į pilną, 
savęs apreiškimą. Nenuostabu, kad ir mokinių tikėjimas į Jėzų, kaip 
Dievo Sūnų ir Mesiją (Kristų), augo pamažėle ir žingsnis po žing- 
snio. Kaip matėme, Morkus turėjo po ranka asmenišką Petro 
liudijimą 47. Petras, Jėzaus mokinys ir palydovas, palengva 
atpažino jo asmens paslaptį ir įtikėjo. Morkaus skaitytojas supažin- 
dinamas su augančiu tikėjimu į Jėzų, kaip Dievo Sūnų ir Kristų 
(Mesiją). Morkus nori atpasakoti Jėzaus gyvenimą priešvelykinėje 
šviesoje. Todėl « Mesijinė paslaptis » ir yra ryški pas Morkų. Jėzus 
neleidžia demonams jį garsinti (Mk 1,34; 3,12), pagydytuosius pri- 
grasina tylėti apie patirtą išgydymą (Mk 1,44; 5,43; 7,36; 8,26) ir 
savo paties mokinius draudžia kalbėti apie jo paslaptį (Mk 8,30; 
9,9). Morkus šį faktą dar labiau paaštrina, pabrėždamas, kad moki- 
niai nepajėgė suprasti Jėzaus asmens paslaptį (Mk 4,41; 6,51-52 ; 
8,16-21 ; 9,33-34; 10,35.41-42), o pats Jėzus mokė palyginimais, 
kad pašaliniai «regėti regėtų, bet nematytų, girdėti girdėtų, bet 
nesuprastų, kad neatsiverstų ir nebūtų jiems atleista » (Mk 4,11). 
« Mesijinė paslaptis » Morkaus evangelijoje labai ryški. Ji nėra Mor- 
kaus sukurta. Šalia « Mesijinės paslapties » tekstų, randame ir tekstų, 
kuriuose Jėzus nedraudžia skelbti apie jo paslaptį (Mk 2,10.28; 


7 Žr. X. LėoN-DurouB, The Gospels and the Jesus of History, 145 psl. 

10,47-52). Medžiagą šiems tekstams Morkus perėmė iš tikinčiųjų 
šaltinių. Ištikimumas šaltiniams vertė jį abu bruožus perduoti, 
nes abu turėjo šaknis istorinėje Jėzaus veikloje. Tuometinė žydija 
mesijinę karalystę suprato perdėm politiškai ir medžiagiškai. Jėzui 
reikėjo šią karalystės sampratą ištiesinti. Be to, Jėzus, viešai save 
Dievu laikydamas, būtų buvęs neišvengiamai nubaustas mirties 
bausme už piktažodžiavimą. Todėl Jėzaus laikysena, išreikšta « Mesi- 
jine paslaptimi», kyla iš paties apreiškimo prigimties. Jėzui save 
vienukart apreikšti nebuvo įmanoma, nes neįmanoma žmogui vie- 
nukart Jėzaus paslaptį apimti. Apreiškimas prasidėjo klausimu : 
+ Kas jis»? Jėzaus istorinė viešoji veikla ne tik klausimą gilino, 
bet ir žingsnis po žingsnio atsakymą davė. Istorinis Jėzus ir apreiškė 
ir slėpė save. Tokiu būdu Kenčiantis Kristus (Mesijas) pilnai apreiš- 
kė Dievo užmojo ir veiklos paslaptį istorijoje. 

Morkus — pasakotojas ir katechistas — įrėmino savo Gerąją 
Naujieną į istorinį Jėzaus gyvenimą. Jis perėmė paskirus pasako- 
jimus ir albumus apie Jėzų iš pirmųjų krikščionių ir davė jiems 
teologiniūs rėmus. Trys momentai labai svarbūs Morkaus rėmuose : 
Jėzaus krikštas (1,9-11), Petro išpažinimas (8,27-30) ir Jėzaus kančia 
(14,1-16,8). Petro išpažinimas Pilypo Cezarėjoje jo evangeliją dalina 
į dvi dalis: Mesijo paslaptis (1,14-8,30) ir Žmogaus Sūnaus paslaptis 
(8,31-16,8). 


Evangelija pagal Luką. — Luko evangelija yra gimininga savo 
pirmtakams. Tačiau ji ir daug kuo skiriasi. Mato evangelija 
tarnavo tikinčiųjų poreikiams, Morkaus gi turi daug bendro su 
asmenišku apaštalo Petro liudijimu. Lukas sakosi norįs pasekti 
daugelį jau mėginusių 


«išdėstyti raštu pasakojimą apie mūsuose buvusius įvykius, kaip mums 
perdavė nuo pradžios savo akimis mačiusieji ir buvusieji žodžio tarnai 
[pirmieji Gerosios Naujienos skelbėjai: Jėzaus apaštalai ir mokiniai] 
1,1-2). 


Lukui rūpi «rūpestingai viską nuo pradžios ištirti ir surašyti 
sutvarkytą pasakojimą», kad būtų įmanoma «įsitikinti tikrumų 
mokslo » apie Jėzų Kristų (1,3-4). Užtat jis ir pasakoja 


«apie viską, ką Jėzus nuo pat pradžios veikė ir mokė iki tos dienos, kurią 
buvo paimtas į dangų. pirmiau per Šventąją Dvasią davęs savo išrinktie- 
siems apaštalams įsakymą » (Apd 1,1-2) 48, 


* Lukas yra dviejų Naujojo Testamento knygų autorius: Trečiosios evange- 
lijos ir Apaštalų darbų. Naujojo Testamento leidimuose Jono evangelija šias knygas 
atskiria nuo viena kitos. 

Lukui rūpi parašyti rūpestingai ištirtą pasakojimą. Savo pareiš- 
kime jis mini «savo akimis mačiusius », kurie buvo «žodžio [Gero- 
sios Naujienos] tarnai» (1,2). Taigi, jis savo šaltiniuose rado ne 
tik «savo akimis mačiusius», bet ir skelbėjus: galinčius perduoti 
ir žinią apie istorinį Jėzų, nes matė jį savo akimis ; galinčius perduoti 
ir Jėzaus darbų bei žodžių būtinę svarbą, nes tikėjo. 


Lukas istorikas. — Istorikas, rašydamas apie praeitį, ieško šaltinių, 
kurie yra artimi įvykiams. Patikimas ir pastabūus «savo akimis 
matęs» — šaltinio idealas. Lukas sakosi rūpestingai ištyręs « savo 
akimis mačiusiųjų » liudijimą. Jam buvo svarbu parodyti, kad jo 
meto Bažnyčios mokymas buvo tapatus su apaštališku atminties 
kraičių. 

Luko amžiaus krikščionys grūmėsi su gimstančiomis atska- 
lomis. Jau apaštalas Paulius įspėjo Efezo bendruomenės vadovus 
apie «žiaurius vilkus » (Apd 20,29-30). Ganytojišjieji laiškai pakar- 
totinai ragino Timotiejų ir Titą saugoti « patikėtą palikimą » (1 Tim 
1,3-7; 4,1-3; 6,3-4; Ti 1110-11; 3,9-10; 2 Tim 32,14-16.18; 3,1.8; 
4,3). Lukas irgi sielojosi įspėti krikščionis prieš klaidintojus. Jėzaus 
mokiniu jis nebuvo buvęs. Būdamas istoriku, jis apsisprendė sutvar- 
kytu pasakojimu parodyti, kad tiesa yra krikščionių mokyme, nes 
jis tapatus su «savo akimis mačiusiųjų » atmintimi. Morkus pasi- 
tenkino Gerosios Naujienos apreiškimu istorinio Jėzaus veikloje. 
Lukas gi norėjo persijoti, rūpestingai viską nuo pradžios ištiriant, 
tikinčiųjų mokymą apie istorinį Jėzų. 

Lukui rūpėjo praturtinti tikinčiųjų katechezę. Svarbu turėti 
nuovoką apie ją. Krikščionijos pradžioje, skelbimo (kerygmos) ir 
mokymo (didachės) gijos susidėjo iš metmenų apie svarbesniuo- 
sius Jėzaus gyvenimo ir veiklos įvykius kartu su jo žodžių rinkiniais. 
« Viešpaties žodžiai » buvo šios katechezės širdimi 49. Apaštalo Petro 
kalba šimtininkui Kornelijui yra šaunus pirminės katechezės pavyzdys 
(Apd 10,34-43). Be abejo, Lukas turėjo po ranka keletą panašių 
istorinės Jėzaus tarnybos pasakojimų ir « Viešpaties žodžių » rinkinių. 

Kaip Lukas panaudojo turimus šaltinius? Luko graikų kalba 
Apaštalų Darbuose labai iškili (pavyzdžiui, audros aprašymas Apd 27), 
tačiau evangelijoje šalia iškilios išraiškos graikų kalba randame 
semitizmus ir aramajizmus. Tas pat sakytina ir apie sintaksę. Galima 


49 Net keletą « Viešpaties žodžių » santraukų galima atpažinti Ganytojiškuose 
laiškuose. Frazė « tikras žodis ir vertas pilno pritarimo » rodo į + Viešpaties žodžius » 
— žr. 1 Tim 1,15; 3,1; 4,9; 2 Tim 2,11; Ti 3,8. Luko minimi « sutvarkyti pasako- 
jimai» (Lk 1,3) turbūt ir bus Jėzaus viešosios veiklos apybraižos ir jo žodžių 
rinkiniai. 

tik viena išvada: Lukas savo šaltinių neperdirba, nes su jais skai- 
tosi ir juos vertina. Jam buvo arčiau širdies rūpestingai perduoti 
turinį negu parašyti literatūriškai iškilų pasakojimą. Ta pati užti- 
krinanti išvada peršasi įr ryšium su evangelijos sąranga. Lukas 
seka Morkaus evangelijos chronologinę ir geografinę medžiagos apie 
istorinį Jėzų sąrangą. Sau būdingą medžiagą jis neprikergia prie 
Morkaus medžiagos, bet, dviem atvejais, padaro intarpus į Morkaus 
Jėzaus gyvenimo sąrangą. Luko intarpus galima išryškinti dia- 
grama : 


Lukas Morkus 
Prologas 1,1-2,52 
A. Galilėjoje 3,1-9,50 1,1-9,50 
a) 3,1-6,19 = 1,1-3,19 
b) 6,20-8,3 ———-- 
e) - (3,20-35) 
d) 8,4-9,50 4,1-9,50 


: (išskyrus 6,45-3,26) 
B. Pakeliui į Jeruzalę 


9,51-18,14 - 
18,15-19,27 =  10,13-52 
C. Jeruzalėje 19,28-24,53 =  11,1-16,8 


Kaip matome, Lukas sau būdingą medžiagą apie istorinį Jėzų 
įglaudžia į Morkaus sąrangą dviem stambiais intarpais: Lk 6,20-8,3 
ir Lk 9,51-18,14. Liukas skaitosi su Morkaus — vieno iš savo šal- 
tinių — pasakojimo turiniu ir medžiagos sąranga. 


Lukas — istorijos teologas. — Istorikas turi būti ištikimas savo 
šaltiniams. Tai yra sveorbu ir rišlųu. Tačiaus istorikas, būdamas 
atokiau nuo įvykių, atpažįsta juose gijas. Ir Lukas, «rūpestingai 
viską nuo pradžios ištyręs », parašė « sutvarkytą pasakojimą » (1,3), 
kad parodytų Dievo atpirkimo planą visuotinėje istorijoje. Jo tikslu 
buvo teologinė istorinio Jėzaus ir jo viešosios veiklos samprata. 

Lukas žino Jėzaus gimimo datą 50; 


50 Krikščioniškoji era prasideda su Jėzaus gimimu. Tačiau Jėzus negimė pir- 
maisiais krikščioniškosios eros metais. Mat padaryta apskaičiavimo klaida. Ją padarė 
Dionyzas Exiguus (Mažutis), gyvenęs apie 525 m. po Kristaus, skitas vienuolis, vieno 
vienuolyno Romoje abatas. Jis sulygino pirmuosius Annum Domini (Viešpaties me- 
tus) su 754-iais Ab Urbe Condita (Nuo Miesto (Romos) įsteigimo). Vėliau, iš duo- 
menų pas Josephus Flavius (Antiguitates Iudaicae 17.8, $ 191, Bellum Iudaicum 1.33, 

Anomis dienomis [Jėzaus gimimo] išėjo ciesoriaus Augusto [27 m. 
prieš Kristų iki 14 m. po Kristaus] įsakymas surašyti visus valstybės 
gyventojus. Toks pirmasis surašymas buvo padarytas Kvirinui [apie 
10? m. prieš Kristų iki? m. po Kristaus] valdant Siriją. Taigi keliavo 
užsirašyti, kiekvienas į savo miestą » (Lk 2,1-3). 


Lukas žinojo Jono Krikštytojo veiklos pradžią: 


Penkioliktais [28 m. rugpiūčio 19 d. (pradžia) arba 29 m. rugpiūčio 18 d. 
(pabaiga)]ciesoriaus Tiberijaus [14-37 m. po Kristaus], Pontijui Pilotui [26- 
36 m. po Kristaus] valdant Judėją, Erodui [Antipui ; nuo 4 m. prieš Kristų 
iki 39 m. po Kristaus] esant Galilėjos tetrarchu, jo broliui Pilypui [Erodui; 
nuo 4 m. prieš Kristų iki 34 m. po Kristaus] — Iturėjos bei Trachonitidės 
krašto tetrarchu, Lazanijui — Abilėnės tetrarchu, prie vyriausiųjų kunigų 
Ano ir Kajafo [18-36 m. po Kristaus], pasigirdo Viešpaties žodis Zacha- 
rijo sūnui Jonui dykumoje. Jis apėjo visą Pajordanę, skelbdamas atsi- 
vertimo krikštą nuodėmių atleidimui gauti » (Lk 3,1-3). 


Lukas žinojo, kad istorinis Jėzus «augo išmintimi, metais ir 
malone Dievo ir žmonių akyse » (Lk 2,52). 

Lygindami Luko evangeliją su evangelijomis pagal Matą ir Morkų, 
atpažįstame, kad Lukui svarbu perduoti faktus ir « išdėstyti raštu » 
Dievo rūpesčio pasauliu istorijoje gijas. Ir geografija jam tampa 
teologinė. Luko evangelijos geografinis centras yra Jeruzalė. Apreiš- 
kimas Zacharijui evangelijos pradžioje (Lk 1,5-25) ir Jėzaus mirtis, 
prisikėlimas, dangun žengimas evangelijos pabaigoje (Lk 19,28-28,53 ; 
Apd 1) padaro Jeruzalę išganymo istorijos centru. 

Jėzus pradeda savo viešąją veiklą Nazarete (Lk 4,16-30). Saviškių 
atmestas, apsigyvena Kafarnaume, Galilėjos mieste, prie Tiberijos 
ežero (Lk 4,31). Pirmoji Jėzaus viešosios veiklos pūsė Luko evange- 
lijoje ribojasi Galilėja (Lk 4,31-9,50). Lukas išleidžia Morkaus pasa- 
kojimą apie Jėzų « užsienyje» — šalia Galilėjos — Tyro ir Sidono 
apylinkėse (Mk 6,45-8,26). 

Abiejuose intarpuose (Lk 6,20-8,26; Lk 9,51-18,14), Lukas 
tematiškai suburia Jėzaus žodžius — pamokinimus. Jų tema yra 
Kristaus sekimas. Chronologinių ir topografinių detalių čia nėra. 
Jėzaus pamokinimai tematiškai įrėminami į pastraipą Pakeliui į 


8 $ 665), buvo atpažinta, kad Dionyzas Exiguus padarė ketverių metų klaidą. Hero- 
das Didysis, kūdikio Jėzaus priešas, mirė 750 m. po Romos miesto įkūrimo. Be to, 
pagal Mato 2,16-18, Herodas išžudė Betliejuje ir jo apylinkėje + visus berniukus dvejų 
metų ir jaunesnius pagal laiką, kurį buvo patyręs iš išminčių ». Taigi dar bent porą 
metų reikia pridėti. Tokiu būdu, klaidos eros apskaičiavime dėka, Jėzus gimė apie 
6 m. prieš mūsų erą. 

Jeruzalę. Trissyk skaitytojui primenama, kad «Jėzus ryžtingai nu- 
kreipė savo žingsnius į Jeruzalę» (Lk 9,51-53; 13,22.33-35; 17,11). 

Luko išdėstymas raštu apie istorinę Jėzaus veiklą baigiasi Jeru- 
zalėje teismu, mirtimi ir prisikėlimu. Tokiu būdu, Dievo rūpestis 
žmogaus išganymu, prasidėjęs Šventykloje, baigiasi Šventajame 
Mieste. Ir Apaštalų darbuose skaitome, kad Geroji Naujiena ėmė 
banguoti iš Jeruzalės į Judėją, Samariją ir į visus žemės pakraščius 
(Apd 1,8). 


Lukui — istorijos teologui — svarbu parodyti Dievo atpir- 
kimo planą istorijoje. Jam istorinė Jėzaus viešoji veikla — įvykiai 
Jėzaus gyvenime prieš dangun žengimą — yra vienkartinė ir išga- 


nanti istorijos pervarta su būtine svarba visai žmonijai ir kiekvienam 
asmeniui. 


Evangelija pagal Joną. — Nė Jonas nerašė Jėzaus biografijos 
nūdiene prasme. Ir jam rūpėjo Evangelija — Geroji Naujiena. Jis 
pats sakosi : 


Savo mokinių akivaizdoje Jėzus padarė dar daugel kitų stebuklų, 
kurie nesurašyti šitoje knygoje. O šitie surašyti, kad tikėtumėte, jog Jėzus 
yra Mesijas, Dievo Sūnus, ir tikėdami vardan jo turėtumėte gyvenimą 
(Jn 20,31). 


Ir Jono evangelija yra kvietimas atpažinti Jėzuje iš Nazareto 
— istoriniame Jėzuje — Kristų (Mesiją) ir Dievo Sūnų. 

Jono evangelija pabrėžia begalinę praeities svarbą. Jėzaus gyve- 
nimo pažinimas yra pirmasis žingsnis į Mesijo (Kristaus) ir Dievo 
Sūnaus atpažinimą Jėzuje iš Nazareto. Ir Jonui, kaip ir nūdienian 
istorikui, historia est magistra vitae (istorija yra gyvenimo mokytoja). 

Jono evangelija iš esmės praturtina mūsų istoriškojo Jėzaus 


pažinimą. Jėzaus gyvenimas pas Sinoptikus — Matą, Morkų ir 
Luką — yra suprastintas. Šešetoje vietų Jonas Sinoptikus pra- 
turtina : 


1. Bent du iš Jėzaus mokinių buvo buvę Jono Krikštytojo 
mokiniai (Jn 1,35). 

2. Jėzus skelbė Gerąją Naujieną pirma Judėjoje, o tik paskui 
Galilėjoje (Jn 2,13-4,3). 

3. Duonos padauginimo stebuklas paskatino žydus smar- 
kuolius paskelbti Jėzų politiniu Mesiju (Jn 6, 14-15). 

4. Jėzus kurį laiką prieš savo Kančią buvojo pietinėje Pale- 
stinoje (Jn 11,54). 

5. Paskutinė Vakarienė buvo prieš 15-ją Nisan (diena prieš 
Perėjimo — žydų Velykų — šventę) (Jn 18,28). 

6. Po suėmimo Jėzus buvo apklausinėjamas pas buvusį vyriau- 
siąjį kunigą Aną, «anų metų vyriausiojo kunigo Kajafo» uošvį 
(In 18,12-13). 

Iš Jono sužinome ir daugiau istorinių detalių : Jėzaus mokiniai 
krikštijo (Jn 4,1-2); romėnų kareiviai dalyvavo Jėzaus suėmimeė 
(Jn 18,3). 

Aplamai, Jono evangelijoje apčiuopiame dvigubą liudijimą : 
liudijimas įvykiams Jėzaus gyvenime ir liudijimas istorinio Jėzaus 
būtinei svarbai krikščionių gyvenime. Abu jie augte suaugę. 
Atkabinti vieną nuo kito tolygu pirmąjį ar antrąjį iš jų sunaikinti. 
Nėra įmanoma atkabinti suaugusį asmenį nuo jo vaikystės. Jono 
evangelijos autorius ėmė istorinius įvykius apie Jėzų iš Nazareto 
ir juos panaudojo būtinės Jėzaus svarbos sudabartinimui. 


2. Istorinis Jėzus ar Tikėjimo Kristus? — Keturios evangelijos 
rašo apie Jėzaus, Dievo Kristaus (Mesijo) ir Dievo Sūnaus, darbus 
bei žodžius jo viešosios veiklos metu. Jos perduoda krikščionių tikė- 
jimo istorinį kraitį. Atpažinus jose skirtingus požvilgius ir Baž- 
vyčios poreikius, jų savitumai bei skirtumai darosi suprantami. 
Evangelistai ne tik liudija, bet ir aiškina Bažnyčios skelbimą 
(kerygma) apie Jėzaus gyvenimą, mirtį ir išaukštinimą. Krikščionybė 
neprasidėjo su žmonių sambūrio paskelbta savivalda arba Konsti- 
tucija, bet su sąjūdžiu žmonių, kurie patyrė Dievo artumą istorinio 
Jėzaus gyvenime, išgyvendami Dievo karalystės audrą ir giedrą. 
Net patys ankstyviausieji Naujojo Testamento tekstai alsuoja būtine 
istorinio Jėzaus svarba: 


Aš [Paulius] aiškinu jums Evangeliją [Jėzų, kaip Gerąją Naujieną), 
kurią esu jums paskelbęs, kurią priėmėte, kurioje stovite ir kuria pasieksite 
išganymą, — jeigu jos laikysitės taip, kaip esu jums paskelbęs; kitaip 
būtumėte veltui įtikėję. Pirmiausia aš jums perdaviau, ką esu gavęs, būtent ; 
Kristus numirė už mūsų nuodėmes, kaip skelbė Raštai; jis buvo palai- 
dotas ir buvo prikeltas trečiąją dieną, kaip skelbė Raštai; jis pasirodė 
Kefui [Petrui], paskui dvylikai apaštalų. Vėliau jis pasirodė iš karto 
daugiau negu penkiems šimtams brolių, kurių daugumas tebegyvena iki 
šiolei (1 Kor 15,1-6)51, 


Pirmoji krikščionybės karta laikė šią atmintį apie istorinį Jėzų 
faktu, o ne «tikėjimo konstrukcija ». Evangelijų autoriams istorinė 
praeitis nėra vien tik atmintimi atkuriamas faktas, bet ir Dievo 


51 1 Kor buvo parašytas Efeze (Azijos provincijos sostinėje) tarp 54-56 m. po 
Kristaus, Vos 25-ius metus po Jėzaus mirties. 

užmojo istorijoje apreiškimas. Jėzuje jie atpažįsta vienkartinį ir 
baigminį Dievo žodį istorijoje ir kūrinijoje (Jn 1,1-18). Jėzaus isto- 
Tinis gyvenimas evangelijose suveda skaitytoją veidas veidan su 
Asmeniu, kuris skelbė išganymą, paguodą ir ramybę; kentėjo ir 
mirė ant kryžiaus, kad sutaikius žmogų su Dievu. Ši istorinio Jėzaus 
gyvenimo dalis yra prieinama kiekvienam istorikui. 

Naujasis Testamentas tvirtina, kad istorinis Jėzaus gyvenimas 
nesibaigė tragiška mirtimi ant Kryžiaus, bet Prisikėlimų iš mirties. 
Čia istorikas susiduria su aštria problema. Jėzaus Prisikėlimas iš 
mirties yra įvykis, kurį liudija savo akimis mačiusieji. Jų liudijimu, 
Jėzus numirė ir buvo palaidotas (buvo tikrai negyvas !); Jėzus 
buvo prikeltas ir pasirodė (buvo tikrai gyvas !). Istorikas, norėda- 
mas deramai įvertinti šį savo akimis mačiusiųjų liudijimą, turi aštrią 
problemą : ar galimumas prisikelti iš mirties yra tikėtinas ? Istorikas, 
kuris priima prisikėlimo iš mirties galimumą, mažina filosofinius 
ir istorinius priekaištus. Istorikas, kuris laiko prisikėlimą iš mirties 
negalimu, temato tik fifosofinius ir istorinius užmetimus. Krikščio- 
nybė — Naujasis Testamentas — Prisikėlimą laikė ir laiko paslap- 
timi, kuriai suprasti reikia tikėjimo. 

Paskutinių aštuoniasdešimt metų  būvyje priimta daryti 
skirtumą tarp «istorinio Jėzaus» ir «tikėjimo Kristaus »92. Abi 
frazės, kaip matėme, turi daug niuansų. Aplamai, «istorinis Jėzus » 
aprašo tą Jėzų, kurį istorikas gali apčiuopti istorinių duomenų 
pagalba; « tikėjimo Kristus » gi — Jėzaus, amžinojo Dievo Sūnaus, 
garbinamo Krikščionių Bendruomenėje, teologinė samprata. Ar 
šis skirtumas yra galimas? Matyti Jėzuje du — istorinį ir teolo- 
ginį— buvo madinga XIX a. pabaigoje. Tuomet istorikai teigė su 
aistra, kad jie gali būti pilnai daiktiški ir bešališki. Buvo gilinamasi 
į praeitį su tuo pačiu tariamu bešališkumu, kuriuo buvo pilinamąsi 
į gamtą. Buvo stengiamasi asmeniškumą, nuomones ir prielaidas 
palikti prie darbo kambario durų. Istoriko tikslu buvo atpažinti 
«žaliavą» — daiktišką medžiagą — apie istorinius faktus ir juos 
surikiuoti į chronologinius bei geografinius rėmus. Norėta ir Jėzų 
apčiuopti bei atpažinti tokį, koks jis buvo buvęs. Nūdien, ši XIX a. 
istorikų savimonė yra tapusi atgyvena. Istorikas tapo kuklesniu, 
pripažįsta savo asmeniškumą, nuomones bei prielaidas ir yra jautres- 
nis savo kolegoms iš praeities. 

Straipsnio tikslu buvo istorinė tiesa apie Jėzų iš Nazareto. Ji 
yra ši: Jėzus iš Nazareto prašnekino žmogų istorijoje su klausimu 


52 Martin KžAnLER, Der sogenannte historische Jesus und der geschichtliche Chri- 
stus (1892). Žr. Carl E. BRAATEN, New Directions in Theology Today, I: History 
and Hermeneutics, Philadelphia, 1966, 53-77 psl. 

« Kuo tu mane laikai»? Pilnas atsakymas į šį prašnekinimą yra 
galimas tik tikėjimu. 

Dievo tapimas Žmogumi turi datą ir vietą. Jis yra istorinis. Ne 
tik krikščioniškuose kraštuose, bet it nekrikščioniškuose — visuose 
žemynuose — Dievo tapimas Žmogumi yra įvykis, kuris dalina 
pasaulinę istoriją į amžius prieš Kristų ir amžius po Kristaus. Su 
tuo skaitosi net pati Sovietų Rusija. 

Krikščionybė turi gyvą ir nesunaikinamą jungtį su Dievo tapimu 
Žmogumi. Pirminė Krikščioniškoji Bendruomenė prašnekino tau- 
tas su Evangelija tik dėl to, kad ji pati buvo prašnekinta su anuo 
lemtingu klausimu: « O kuo jūs mane laikote »? (Mk 8,29). Istorinės 
ir dalykiškos tiesos ieškant, svarbu atkreipti visą akylumą ne tik 
į Bažnyčios pirminį liudijimą, bet ir į jos liudijimo pagrindą 
— Jėzų iš Nazareto. Analizė verčia skirti tikėjimo Kristų — 
Bažnyčios liudijmą — nuo istorinio Jėzaus — Bažnyčios liudijimo 
pagrindo. Tačiau istorijoje šie du bruožai yra augte suaugę, nes yra 
viena ir ta pati tikrovė. 

Naujajame Testamente istorija ir tikėjimas žengia kartu, nes 
ir vienas ir kitas padeda pažinti Jėzų Kristų. Istorija duoda faktus 
ir klausimą laiko tėkmėje ; tikėjimas duoda faktų sampratą ir atsa- 
kymą laiko tėkmėje. Istorikui svarbu istorinio Jėzaus gyvenimo 
ir pirminės Bažnyčios tikėjimo analizė. Tikinčiajam svarbu abiejų 
sintezė, nes istorinis Jėzus turi būtinę svarbą dabarčiai. 

HISTORICAL JESUS AND THE CHRIST OF FAITH 
by 

Summary 


The lecture deals with a double issue: 1. Did Jesus exist ? 2. What is 
the meaning of « The Christ of Faith » ? 

The lecture examines two types oi literature regarding the historical 
Jesus and the Christ of Faith : 

1. Non-biblical, i.e., the Jewish and the Roman references to Jesus 
and the early Christians during the first Christian century, and 
2. Biblical, i.e., the writings oi the New Testament. 

The non-biblical references to Jesus are limited : Josephus Flavius' 
Jewish Antiguities, Plinius the Younger Letters, Suetonius' Lives of the 
Twelve Caesars, Tacitus' Annals, Jowish Talmud, Dead Sea Scrolls. Even- 
though there are only limited references to Jesus, he is not a « myth », 
but an historical person. 

The New Testament is a faith document and a witness to the reality 
of God in Jesus of Nazareth. All the writings of the New Testament 
reflect the beliefs and practices of the early Christian Church. The four 
Gospels witness to the words and deeds of Jesus, the Christ of God, 
during His public Ministry. The Acts of the Apostles, the Letters and 
he rest of the New Testament speak of the amazing conseguences of the 
historical Ministry of Jesus. į 

The lecture draws the following conclusion : the historical Jesus can 
be ascertained by the historian by means of the historical evidence ; the 
Christ of Faith is the theological understanding of Jesus as the Risen 
Lord and witnessed to in the writings of the New Testament. 


SITUACINĖS-EGZISTENCIALINĖS ETIKOS GRĖSMĖ 
MORALINIAM-RELIGINIAM GYVENIMUI 


« Skaityti, interpretuoti laiko ženklus» — tai žodžiai, kuriais 
popiežius Jonas XXIII kreipėsi į Vatikano II dalyvius jau pačioje 
šio visuotiniojo Bažnyčios susirinkimo pradžioje. Šis energingas 
kvietimas garsiai nuaidėjo šv. Petro bazilikoje ir rado atgarsio ne 
tik susirinkimo tėvų tarpe, bet taip pat ir oficialiai pakviestųjų 
patarėjų-ekspertų pasitarimuose ir eventualiai atkreipė dėmesį 
plačiuose filosofų bei teologų, apskritai, intelektualų sluoksniuose. 
Po susirinkimo paskelbtieji dokumentai taip pat rodo, su kokiu 
rimtumų anam Vatikano susirinkimą sušaukusio popiežiaus para- 
ginimui buvo duota eiga. 

Jau prabėgo daugiau kaip dešimt metų po iškilmingo Vatikano 
II susirinkimo uždarymo, bet šis Jono XXIII raginimas nė kiek 
nėra praradęs savo svarbos bei aktualumo. Vienas iš centrinių nerimą 
keliančių «laiko ženklų » yra taip vadinamos «naujosios » moralės, 
situacinės etikos nuostabiai greitas augimas ir plėtojimasis, besi- 
skverbiąs į visas žmogiškojo gyvenimo bei veiklos sritis. Šio mūsų 
Akademijos suvažiavimo bendroji tema savo svarstymuose natū- 
raliai įglaudžia ir šį moralinio-religinio gyvenimo fenomeną, todėl 
ir verta prie jo sustoti ir jį pakedenti iš praktinės teologijos pusės. 

« Situacinė etika » yra terminas, kuris, rodos, pirmą kartą mūsų 
čia rūpimam kontekste buvo panaudotas žymaus vokiečių mora- 
linės teologijos profesoriaus, Theodoro Steinbūchel, ilgą laiką dėsčiusio 
Tūbingeno ir Mūncheno universitetuose. 1938 m. paskelbtame veikale 
Die philosophischen Grundlagen der katholischen Sittenlehre jis atkreipė 
dėmesį į naujai besireiškiančias nuotaikas moraliniame gyvenime 
ir pavadino jas «situacine etika». Ši sąvoka tačiau tapo visuotiniu 
technišku terminu po to, kai popiežius Pijus XII dviem atvejais 
pakartotinai 1952 m. kovo mėn. 25 d. ir tų pačių metų balandžio 
mėn. 19 dieną 1 pasmerkė naujosios moralės plėtojimąsi ir veržimąsi į 


1 Pilnas Pijaus XII pareiškimo tekstas: Allocutio ad Delegatas[...] Fėdėration 
Mondiale des Jeunesses Fėminines Catholigues, žr. Acta Apostolicae Sedis, 1952 
m. 44 nr., 413-419 psl. 

katalikų Bažnyčią, pavadindamas ją «situacine etika ». Šiose popie- 
žiaus oficialiose kalbose Pijus XII kreipėsi į viso pasaulio katalikus, 
perspėdamas nepasiduoti įvairioms tendencijoms, gręsiančioms jų 
moraliniam gyvenimui. Jis mini kelis konkrečius atvejus, kur jau 
ir katalikų tarpe linkstama pritaikyti situacinės etikos postulatus : 
atvejai, kai atsižadama savo tikėjimo tariamai iš noro likti dvasiš- 
kai sąžiningu, sau ištikimu; moterystėje gimimo apribojimo prak- 
tikavimas, lytiniai santykiai susižiedavusiųjų tarpe; augąs išsisky- 
rimų (divorsų) skaičius; bažnytinio autoriteto nepaisymas ir kiti 
faktai. Šv. Oficijos kongregacija, po Vatikano II pavadinta Tikėjimo 
Doktrinos kongregacija, ketveriems metams praslinkus, 1956 m. 
vasario Mėn. rado reikalą padaryti viešą pareiškimą (Instructio), 
patvirtindama ir dar paryškindama tai, kas Pijaus XII buvo prieš 
tai pasakyta, pabrėždama principus, kodėl situacinė etika yra nepri- 
imtina: « Šios sistemos šalininkai mano, kad norma, apsprendžianti 
žmogaus veiksmus, yra atremta ne į objektyvią vertybių sistemą, 
pagrįsta prigimties įstatymu, bet į taip vadinamą vidinę šviesą ir 
atskiro asmens individualų apsisprendimą, kuris jam nurodąs ką 
konkrečioje situacijoje privaląs daryti. Galutinis apsisprendimas, 
pagal juos daromas pritaikant visuotinį įstatymą pavieniam atvejui, 
protingai pasveriant ir apsvarstant aplinkybes, bet vien tik sekant 
tą «vidinę šviesą». Tuo būdu paneigiamas bet koks objektyvus 
standartas ir pasikliaujama vien tik žmogaus subjektyviu esamos 
situacijos vertinimu »2. Kaip matom, šie pareiškimai ir pasmerkimai 
nėra taikomi kokiems nors specifiniams autoriams ar pavieniams 
asmenims, bet jie smerkia tam tikrą susidariusį kenksmingą menta- 
litetą ir moralinį klimatą, sparčiai besiveržiantį į plačiąsias tikin- 
čiųjų mases. 

Kas gi yra šis mentalitetas, iš kur jis kilo ir dėl ko jis taip lengvai 
pradėjo dezorientuoti tikinčiuosius, kad prireikė popiežiaus griežto 
perspėjimo ir pasmerkimo? Nesiimsime čia išsamios kultūrinės, 
sociologinės Vakarų pasaulio dvasinės raidos analizės pastarųjų 
30 metų laikotarpyje. Tik pastebėsime, kad po antrojo pasaulinio 
karo prasidėjo labai gilus krikščionių moralinės sąžinės pasikeitimas. 
Kas dabar vadinama «situacine etika» arba «naująja morale », 
tai nėra kokia aiškiai suformuluota doktrina ar sistema, nors ir yra 
bandymų iškylančias įvairias nuomones bei sugestijas šiuo klau- 
simu susisteminti. Čia todėl turime reikalo pirmoje eilėje su savo- 


* Žr. Šv. Oficijos Kongregacijos vasario 2 d. 1956 m. paskelbtąją oficialiąją pozi- 
<iją: Instructio[...] de + Ethica situationis », žr. Acta Apostolicae Sedis, 1956 m. 48 nr., 
144-145 psl. 

tišku fenomenu, dvasinio gyvenimo drastišku posūkiu nauja lNnkme, 
Šį procesą paveikė ir tebeveikia ypač du veiksniai: iš vienos pusės 
— laipsniškai silpnėjanti socialinės struktūros atrama, kuri taip 
reikalinga asmens sąžinei, ir iš kitos pusės — labai stipriai augantis 
socialinis spaudimas į šią sąžinę. 

Per pastarąjį šimtmetį atsiskleidusi savimonė, savo aš vertės 
vis ryškesnis pajautimas, šių laikų žmogui padiktavo reikalą siek- 
ti subrendusios asmeninės autonomijos ir pagimdė jame degantį 
laisvės troškimą ir norą nusikratyti bet kokių normų bei priklau- 
somumo. Dabar jau beveik visuotiniu yra tapęs pajautimas ir iškyląs 
įsitikinimas, kad yra atėjęs laikas žmogui tapti pilnai (panaudojant 
mūsų Vydūno terminą) «sau-žmogumi». Pirmą kartą istorijoje 
žmogus pradeda pastebėti, kokia nuostabi įvairių galimybių gausa 
atsiveria prieš jo akis, kaip jam dabar nesunku, pasinaudojant mokslo 
ir technikos priemonėmis, išsivaduoti iš jį supančios ir dominuo- 
jančios gamtos bei daiktų varžtų, nusikratyti kitų žmonių pavergimo 
pančių. Emancipacijos šūkiai dabar randa gyvo atgarsio vis pla- 
tesnėse masėse, ir tai ne vien tik darbo žmonių, proletariato, deko- 
lonizacijos, rasinės lygybės plotmėse, bet, kaip pastebime ypač čia 
Amerikoje, suaktualėjęs moterų emancipacijos sąjūdis ir kiti jam 
panašūs sąjūdžiai daro milžiniškus šuolius. Visa šitai tapo priežas- 
timi eilės socialinių struktūrų iširimo bei dezintegracijos tų struk- 
tūrų, kurios dar taip neseniai, nors ir buvo stipriai žmogų suvar- 
žiusios, iš tikro buvo sykiu jam ir atrama, protekcija jo paties dar 
nesubrendusiai sąžinei. Dabar mes esame liudininkai beveik visuo- 
tinio fakto, rodančio, kad vos poros dešimtmečių bėgyje iki šiol buvęs 
gana ramus ir reguliarus kaimo gyvenimas staiga, patobulėjusių 
komunikacijos priemonių dėka, pasijuto atviras įvairiausioms besi- 
kryžiuojančioms įtakoms bei idėjoms. Mes šitai matome labai aki- 
vaizdžiai įvairiuose pasikeitimuose šeimos gyvenime, vaikų ir tėvų 
santykiuose. Vedybinių praktikų ir tradicijų drastiškas keitimasis 
iš taip vadinamo uždaro šeimos ratelio psichologijos į « atvirų durų » 
šeimos koncepciją yra dabar neužginčyjamas faktas. Šisai naujas 
dvasinis klimatas labiausiai paveikė asmens santykio su bend- 
ruomene išgyvenimą. Išsilaisvinęs iš byrančių socialinių struktūrų 
ir praradęs jųjų atramą, asmuo dabar pasijuto likęs vienas ir pri- 
verstas daryti lemtingus sprendimus bei ieškoti ir skinti savo, dar 
nepramintus, kelius. 

Visu svoriu iškilo asmeninės atsakomybės pajūutimas, bet ryšium 
su juo taip pat ir praregėjimas, kad savo naujai atrastoje autono- 
mijoje jis nėra saugus, o priešingai, išstatytas nuasmeninimo, robo- 
tizacijos grėsmei,kylančia i iš komplikuoto moderniško gyvenimo. 
Ir štai šio laiko žmogus, naujai susidariusios atmosferos supamas, 

lengva ranka atmeta visus varžtus, normas, kurios jam dabar siū- 
lomos priemone moralinių apsisprendimų momentuose. Jis piktai 
nuo jų nusisuka, nes ideologijos, institucinės struktūros jo akyse 
dabar tik atgyvenusios socialinio gyvenimo struktūros griuvėsių 
liekanos. Jam nepriimtinos net naujos moderniškos struktūros, naujos 
jam siūlomos minties konstrukcijos. Bet kokia išorinė pagalba bei 
sugestijos dabar privalo nutilti ir sustoti prie jo asmeninio apsi- 
sprendimo, jos asmens laisvės šventovės durų. Vienintelė jėga, kuri 
dabar jam gali vadovauti, tai jo neribota vidinė laisvė. 

Klausiame: iš kur šitoks nusistatymas, ši nuotaika ? Nesileisda- 
mi į išsamesnį priežasčių ieškojimą, paminėsime tik, kad «naujo- 
sios moralės » atsiradimui apskritai ir josios sugestijų prasiveržimui 
netgi į katalikų Bažnyčios gyvenimą labai didelės įtakos padarė 
egzistencialistinė moralinio gyvenimo samprata, evoliucionizmo ir 
Bergsono « dvigubos moralės šaltinių » idėjos ir, ypač Europoje, freu- 
dinės psichoanalizės pritaikymas moraliniam gyvenimui (pavyzdžiui, 
A. Hesnard veikalas, skelbiąs « moralę be nuodėmės »)3. Čia galė- 
tume dar pridurti, kad iki tam tikro laipsnio šitai naujai nuotaikai 
susiformuoti galėjo taip pat prisidėti ir protestantiškoji tradicija, kuri 
pabrėžė malonės iv įstatymo prieštaringumą ir aštriai pasisakė prieš 
prigimties įstatymo idėją. 

Visos čia paminėtos minties srovės pamažu formavo tą nuotaiką, 
kuri pradėjo kurtis dar prieš antrąjį pasaulinį karą ir milžiniškais 
šuoliais prasiveržė į plačiąsias mases pokario laikotarpyje. Šio referato 
tikslas yra apsiriboti šito fenomeno raida bei įtaka katalikų Bažny- 
čios gyvenime. Po popiežiaus Pijaus XII anksčiau minėtųjų pra- 
kalbų ir šv. Oficijos kongregacijos pareiškimų bei perspėjimų, aišku, 
katalikų teologai veik išimtinai visi pasisakė neigiamai situacinės 
etikos adresu. Dar prieš 1952 ir 1956 metų autoritetinguosius pareiš- 
kimus Karl Rahneris jau 1949 m. kritikavo 4 kito kataliko teologo, 
E. Michel veikalą 5. Šis Michel veikalas, berods, buvo vienintelis iš 
katalikų pusės, parašytas «situacinės etikos » dvasioje. Nesistebė- 
tina, kad jis buvo netrukus įtrauktas į Indeksą. Karl Rahueris. 
ir kiti ryškesnieji Europos katalikų teologai, kaip J. Fuchs, M. 
Thurian, W. Schėllgen, J. Danielou ir kiti, paskelbė eilę studijų, 
kurios pasirodė jau po anų oficialiųjų Vatikano perspėjimų, ir todėl 


3 Plg. A. HEsNARD dvi knygas: L'Univers morbide de la faute, Paris 1949, ir 
Morale sans pėchė, Paris, 1954, kuriose jis aštriai kritikuoja krikščionių moralę. 

* Situationsethik und Sūndenmystik, žr. Stimmen der Zeit, 1949 m. 145 nr. 

5 E. MichEL, Ehe. Eine Anthropologie der Geschlechlsgemeinschajt, Stutt- 
gart 1948. 

jose kritiškai kedenama situacinė etika ir apskritai « naujoji moralė » 
bei josios auganti grėsmė katalikų moraliniam-religiniam gyvenimui 6. 

Šioje paskaitoje mums rūpi arčiau panagrinėti dabarties situa- 
cinės etikos ir po jos skraiste susispietūsias panašias « naujosios 
moralės » tendencijas. Jos, tiesa, neretai viena kitai prieštarauja, 
pasivadina įvairių įvairiausiais vardais, kaip antai, kontekstualiz- 
mas, egzistencinė moralė, nominalizmas, antinomizmas, įkvėpimo 
etika ir kitais. Faktas tačiau lieka, kad jųjų skelbiamos idėjos randa 
vis platesnį atgarsį ne vien tik netikinčiųjų, humanistų, protestantų, 
bet taip pat ir katalikų tarpe. Praktiškai mes jau susiduriame su 
jų padiktuotais veiksmais kasdieninio gyvenimo aplinkoje, tad 
neleidžia mums nuo jų nusisukti, užmerkti akis, numojus ranka, 
juos ignoruoti, pasitikint, kad viskas savaime praeis, susitvarkys, 
nurims. 


Dabar pažiūrėkime, kokie gi yra pagrindiniai situacinės etikos 
teigimai ? Atsakymo ieškosime pirmiausia tų moralistų veikaluose 
ir straipsniuose, kurie save mėgsta vadinti « krikščioniškaisiais kon- 
tekstualistais ». Jų žymesnieji ir gal daugiausiai padarę įtakos kitiems 
yra: Europoje — J. A. T. Robinson, anglikonų vyskupas Woolwich'e, 
ypač pagarsėjęs savo dviem knygom: 1963 m. pasirodžiusia 
Honest to God ir 1965 m. išleistąja Christian Morals Today; Ameri- 
koje gi centrinę vietą užima profesorius Joseph Fletcher, taip pat 
episkopalų-anglikonų bendrijos narys, kuris 1966 m. išleido knygą, 
pavadintą Situation Ethics?. Šių autorių ir kitų, prieš juos rašiusių 
trumpesnes studijas naujosios etikos klausimais, mąstymo gijas 
galima būtų suvesti į trilypį teigimą: a. situacinė arba konteks- 
tualinė moralė pirmoje eilėje rūpinasi žmogumi, jo gerove, o ne ver- 
gauja abstraktiems principams; b. šitokia moralė yra efektyvi, 


* Svarbesnieji veikalai, paskelbti situacinės etikos tema iš katalikų teologų 
tarpo: J. Fucus, Situation und Entscheidung, Frankfurt 1952; idem, Morale thėo- 
logigue et morale de situation, žr. Nouvelle Revue Thėologigue, 1956, 78 nr.; J. M. Le 
BonpD, Sincėritė et vėritė. A propos de la morale de situation, žr. Etudes, 1957, 238 psl. 
D. von HirDEBRAND, Alice JoURDAIN, True Morality and its Counterfeits, New Yorkas 
1957; R. GLEAsoN, Situational Morality, žr. Thought, 1957 m. 32 nr., 553 psl.; 
J. DaNIELOU, La morale au service de la personne: Etudes, 1963, 317 nr., 145 psl.; 
W. WaLLacE, Ezistential Ethics of K. Rahner. A Thomistic Appraisal, žr. Thomist, 
1963, 27 nr. 493 psl.; W. ScHOELLGEN, Konkrete Ethik, Dūsseldorf 1961 ; M. THURIAN, 
La Confession, Neuchatel 1953. 

* John A. T. RoBINSoN, Honest to God, Londonas 1963; A. T. RoBINSON, 
Christian Morals Today, Philadelphia 1964; Joseph FLETcHER, Situation Ethics : 
The New Morality, Philadelphia 1966; J. FLETcHER, Moral Responsibility : Situation 
Ethics ai Work, Philadelphia 1967. 

kadangi ji apeliuoja į vidinę, asmeninę laisvę ir nevartoja prievar- 
tos ; C. ji pripažįsta tik vieną vienintelį absoliutų įstatymą — meilės. 
įstatymą. « Mano didžiausias rūpestis, kad krikščionys, ir kare ir 
meilėje, kovodami ir mylėdamiesi, niekad neprarastų tos nuostabios 
laisvės, kuria juos Dievas yra apdovanojęs, ir kad jie ją atsakingai 
panaudotų. Jie turi patys laisvai apsispręsti[...] Man labai rūpi, 
kad jaunuoliai, kaip visi kiti, būtų autentiškai laisvi ir galėtų laisvai 
apsispręsti pačiose savo būties gelmėse », rašo minėtasis vysk. Ro- 
binson 8. 

Norint plačiau ir išsamiau su šia naująja situacine morale susi- 
pažinti, mums tenka kreiptis į šios etinės linkmės žymiausią ir iškal- 
bingiausią atstovą — Joseph Fletcher. Apie pusmetį prieš jo išgarsė- 
jusios knygos pasirodymą Fletcher paskelbė straipsnį?, kuriame 
trumpai išdėstė savo pagrindinius teigimus, kurie išsamiau pateikti 
jo knygoje, papildant ir pailiustruojant gausybe pavyzdžių. Kas. 
seka, bus daugiausia Fletcherio knygoje patiektų minčių santrauka. 

Joseph Fletcher tvirtina, kad esą trys pagrindiniai keliai, kuriais. 
žmogus gali pasiekti moralinį apsisprendimą : legalistinis, jam visiš- 
kai priešingas, antinominis ir situacinis. Istorijos bėgyje šie visi 
trys keliai vaidinę labai svarbią rolę. Dabarties gyvenimas, sako: 
Fletcheris, reikalauja situacinio kelio moraliniuose apsisprendi- 
muose. Dabar pažvelkime, ką ši situacinė linkmė mums sako. Situa- 
cinės etikos autorius mums į šį klausimą atsako, tvirtindamas, kad 
krikščioniškoji etika dabar turi būti atremta ant naujo, agapeinio 
pagrindo, išreikšto sekančiais postulatais : 

1. Yra tik vienintelis dalykas, kurį privalome laikyti iš esmės. 
«geru» — būtent meilė, ir niekas kita; 

2. Vienintelė norma, kuria krikščionis turi vadovautis savo morali- 
niuose sprendimuose, yra meilė, ir niekas kitas ; 

3. Meilė ir teisingumas yra vienas ir tas pats dalykas, nes teisin- 
gumas yra ne kas kita, kaip lygiai paskirstyta meilė ; 

4, Meilė siekia artimui gėrio, nesvarbu ar mes jį (artimą) mėg- 
stame, ar ne; 

5. Niekas kitas, o tik tikslas pateisina priemones ; 

6. Meilės sprendimai atliekami ne įsakymo, ar taip vadinamu 
preskriptyviniu keliu, bet situaciniu kelių. 

Pagal Fletcherį, ne neapykanta esanti meilei diametraliai prie- 
šinga, bet indiferentiškumas, abejingumas, nes neapkęsdami mes 
vis tiek dar žmogų traktuojame kaip asmenį, kaip tu, gi abejingumui 


8 J. RosBiINSON, Christian Morals Today, 26 psl. 
* Love is the only measure, žr. žurnalą Commonweal, 1966 m. sausio mėn. 

žmogus yra tik « daiktas ». Fleteheris laikosi personalistinės krypties 
interpretacijos krikščioniškoje etikoje ir todėl jis pakartotinai tvir- 
tina : « Visiškai nėra tokio dalyko kaip * vertybė ?, bet yra tik daiktai, 
kurie esamoje situacijoje šiuo metu taip pasitaiko, kad yra asmenų 
vertinami »10. Taigi, pagal šį autorių, kai kas tampa vertingu tik 
tada, kai jis kuriam nors asmeniui tampa vertybe. Jam nėra jokių 
absoliučių principų ar normų moraliniame gyvenime, išskyrus meilę, 
kuri žmogų skatina daryti kitiems gera iki aukščiausio galimo laips- 
nio. Šis nusistatymas labai akivaizdžiai matomas kad ir sekan- 
čioje citatoje iš jo pagrindinio veikalo : « Jei kas meluoja ir tai daro 
be meilės, tai yra bloga; tačiau, jei meluoja mylėdamas, tai šitai 
yra visiškai priimtina ir gera. Kanto legalizmas pagimdė universa- 
linį nuostatą, būtent, kad melas yra visada blogybė, visada neleis- 
tinas. Bet kaip tuo atveju, kai reikia meluoti, idant išlaikytų paža- 
dėtąją paslaptį? Tada gal tu imsi meluoti ir, jeigu taip, tai šis aktas, 
meilei vadovaujant, bus tau gėris, jeigu tik leisi meilei tave vesti [...] 
Jei meilė kada nors aplenks tiesą, tai tegu taip ir būna. Situacionis- 
tas yra įsitikinęs, kad tai, kas duotoje situacijoje daroma nuošir- 
džiausios meilės vardu, yra teisinga ir gera. Tai nebus netgi atleis- 
tinas blogis, bet pozityviai geras dalykas » 1. Kiek toliau toje pačioje 
knygoje Fletcheris, komentuodamas Dešimt Dievo Įsakymų, štai 
ką sako: «Situacinė etika visai pagrįstai skelbia, kad žmogui yra 
net pareiga kai kuriose situacijose vieną kitą ar net visus tuos Įsta- 
tymus sulaužyti. Žmonėms būtų daug geriau visiškai nusikratyti 
legalistinio įstatymo sąvokos, ir ją pakeisti meilės įstatymu »12. Nors. 
Fletcheris tvirtina, kad esąs tik vienas vienintelis principas . krikš- 
čioniškoje etikoje — meilė, tačiau jis taip pat pabrėžia, kad ši meilė, 
apie kurią jis savo knygoje kalba, nėra identifikuotina su sentimen- 
talumu. Krikščioniškajai meilei, jis sako, būtina protingumas ir 
geras apsvarstymas, kalkuliacija. Iš čia plaukia jo išvada, kad į 
meilės aktą būtina įterpti teisingumą, bet ne kaip atskirą principą, 
bet kaip integralinę meilės veiksmo dalį. « Meilė labai dažnai yra 
priversta būti apskaičiuojanti, atsargi, protinga ir lygiai visiems 
dalinanti »18. Fletcher įsitikinimu, jei mes atskirsime teisingumo 
dorybę nuo meilės dorybės, tai šitai neišvengiamai pavers meilę 
sentimentalumu, 0 gi teisingumas be meilės ir atskirtas nuo jos pataps 
neasmeninis, legalistinis. Jeigu šios yra atskirtos, tai tikrumoje nei 


9 J. FLETCHER, Situation Elthics, 50 psl. 
11 Ten pat, 65 psl. 
12 Ten pat. 74 psl. 
15 Ten pat, 89 psl. 

viena nei kita nebus tobulai įvykdytos. Todėl, jo žodžiais, « agape 
yra ne kas kita, kaip tai, ką mes privalome praktikuoti ir duoti savo 
artimui, gi teisingumas yra ne kas kita, kaip meilė sprendžianti 
savo problemas »14, 

Pacitavome čia keletą būdingesnių vietų iš Fletecherio knygos 
Situation Ethics. Jis yva pats būdingiausias ir gal iškalbingiausias 
naujosios moralės skelbėjas, bet ir kiti, kaip pavyzdžiui, vyskupas 
Robinson Anglijoje, Harvey Cox čia Amerikoje ir dar keli jaunes- 
nieji protestantų teologai bei filosofai, bendrai sutinka su šiomis 
mintimis ir lieka artimi egzistencialistinės bei humanistinės moralės 
šalininkai, nors skelbiasi atstovaują krikščioniškąją moralės linkmę. 
Iš šitų anksčiau paminėtų teigimų turėjo mums šiek tiek paaiškėti 
šio naujojo sąjūdžio moraliniame gyvenime bruožai. 


Kad geriau galėtume atsekti, kur veda šitokia moralinio gyve- 
nimo samprata ir naujai pasiūlytieji šūkiai, trumpai pažvelkime, 
kaip tie postulatai atrodo konkrečiame moralinio vertinimo bei apsi- 
sprendimo procese. Tradicinė moralinė filosofija ir teologija, sek- 
dama Aristotelį ir šv. Tomą Akvinietį, sako, kad lemiamieji faktoriai 
arba determinantai, apsprendžią žmogiškojo veiksmo moralamą ir 
nemoralumą bei jų kokybinį laipsnį, yra trys : pats aktas, jo kokybė, 
plaukianti iš jo esmės; žmogiškojo veiksmo tikslas bei motyvacija ; 
ir aplinkybės, kuriose veiksmas atliekamas. Be to, tradicinė etika 
pabrėžia glaudų proto ir valios bendradarbiavimą apsisprendimo 
procese, kuriame pirmiausia atpažįstamas tikslas ir proto patie- 
kiamas valiai kaip patrauklus bei siektinas, paskui išegzaminuo- 
jamos ir pasveriamos įvairios priemonės, kurių pagalba tas tikslas 
galimas būtų pasiekti, pasirinkimas ir galutinis praktiškas, konkretus 
apsisprendimas kreipti visus veiksmus to tikslo linkme ir, jei iš tikro 
pasiekiamas, tai po to sekanti džiaugsminga, palaiminga atsiekimo 
nuotaika, džiaugsmas. Kritiškas momentas šioje schematiškai atvaiz- 
duotoje dinamikoje, yra tas konkretus, egzistencinis ir galutinis 
apsisprendimas pasirinkti tas, o ne kitas priemones tikslui siekti. 
Šitame kritiškajame momente iškyla laisvės ir atsakomybės rolė. 
Tradicinė etika teigia, kad žmogus, svarstydamas, vertindamas, 
pasverdamas, natūraliai ieško atramos objektyvioje normoje, kuri 
yra vadinama plačiausia šio žodžio prasme — žmogaus prigimtis. 

Dabar pažiūrėkim, ką mums siūlo šiuo atveju daryti naujoji 
moralė arba situacinė etika. Visų pirma, taip vadinamieji « sitūa- 


4 Ten pat, 95 psl. 

cininkai», « kontekstualistai » reikalauja atmesti bet kokias taisyk- 
les, įstatymus, absoliutinius principus, bet kokias autoritetų siūlomas 
normas jų rekomenduojamus papročius. Ypač juos erzina, kaip jie 
sako, jau seniai atgyvenusi prigimties įstatymo idėja ir ja grindžiamoji 
moralinė sistema. Būdami ištikimi nominalistinei krypčiai filoso- 
fijoje, šie naujosios moralės skelbėjai griežtai paneigia objektyviosios 
tradicinės etikos postulatą, kuris sako, kad yra eilė žmogiškųjų 
veiksmų, kurie savo esmėje turi objektyvią vertę, kurie pačia savo 
esmine sąranga jau yra arba geri arba blogi. Čia glūdi atsakymas, 
kodėl vienu iš trijų moralinės vertės determinantų, apsprendėjų, 
yra, kaip anksčiau minėta, paties akto kokybė. Situacinės etikos 
atstovams galioja tik du determinantai, būtent: aplinkybės, t. y. 
situacija, ir motyvas — Agape, nesavanaudiškoji meilė. Situa- 
cininkai kviečia žmogų pasitikėti savimi, savo kūrybinėmis galiomis, 
naudotis niekieno neaprėžiamąja laisve. Spręsdami žmogiškojo veiks- 
mo morališkumą, jie tvirtina, turime tik vieno klausti: ar ir kiek 
šis veiksmas geriausiai pasitarnaus šitaip suprastai meilei. Šis cen- 
trinis teigimas yra pailiustruojamas įvairių įvairiausiais pavyzdžiais, 
kurie, deja, veik išimtinai paimti iš lytinio, seksualinio gyvenimo 
sferos. Naujosios moralės atstovai tada daro apibendrinančias išvadas 
ir dargi nesivaržo pridurti, sakydami, kad jeigu ir pastebėtume, 
kad šitoks agapeinės meilės motyvuojamas ir situacijos padiktuotas 
veiksmas kartais susikirstų ar net prieštarautų dekalogui ir žmonių 
bendruomenės priimtoms normoms bei įstatymams, turime jųjų 
nepaisyti, ir, reikalui esant, net juos peržengti, nes Agape tai didžiau- 
sias ir vienintelis įstatymas, gi konkrečioji situacija savaime duo- 
danti veikėjui teisę kūrybiškai ir laisvai daryti visa, rinktis prie- 
mones ir t. t., klausiant tik vieno: ar ir kiek šitai prisidės prie šios 
aukščiausios meilės įstatymo vykdymo. 


Kame slypi šitokios etikos sugestyvioji galia ir kodėl ji, kaip 
praktika rodo, taip palyginti efektyviai ir dezorientuojančiai pradėjo 
Sklisti į vis platesnes tikinčiųjų mases? Norint nustatyti dabar jau 
akivaizdžiai visiems pastebimo moralinio pasimetimo, beveik epi- 
demijos, diagnozę, nėra lengva pirštu tiksliai nurodyti vieną kurį 
vyraujantį simptomą. Gal arčiausia prieisime prie šios dvasinio gyve- 
nimo žaizdos, pripažindami, kad daugelis iš situacinės etikos tei- 
gimų vis dėlto neša savyje daug tiesos. Tiesa, kad ir dalinė ir neretai 
iškreiptu veidu mus pasiekusi, slepia savyje kažką nuostabiai patrau- 
klaus, ypač kai ji paskelbiama sugestyviu stiliumi ir būtent tuo 
laiku ir tiems žmonėms, kurie yra tiesai atviri ir josios desperatiškai 
ieško. Imkime, pavyzdžiui, dabar jau beveik visuotinai pastebimą 
reiškinį — žmonių nusistatymą prieš šaltą, sustingusį legalizmą, 

kuris visur ir visada operuoja griežtų taisyklių, potvarkių, nega- 
tyvinių įstatymų rėmuose; arba tą augantį nepasitenkinimą vado- 
vėline moraline filosofija bei teologija, kuriai dabar užmetama, kad 
jinai reiškiasi vien tik negatyviai ir proteguojančiai ir tuo stabdanti, 
neleidžianti žmogui bręsti, paliekanti jį savotiškoje infantilizmo 
būklėje, užgožianti žmoguje savimi pasitikėjimą bei kūrybiškumą. 
Arba dar šis priekaištas: legalizmas esą galutinėje sąskaitoje nuas- 
meninąs Žmogų, išstatąs jį abstrakčiai ir šaltai kazuistikai. Todėl 
naujosios moralės atstovai skelbia, kad jie šituo protestuoją prieš 
tą gausybę įstatymų, negatyvių draudimų, pretenduojančių iki 
smulkmenų pramatyti kas žmogui dera ir kas ne, kas yra gėris ir 
kas ne, ir tuo fragmentuojančių natūralų, vieningą ir vispusišką 
žmogaus tapsmą pilnutiniu ir atsakingu asmeniu. Arba dar: kam 
gi negalėtų patikti dabar dažnai kartojamas akcentavimas, kad 
žmogus yra individuali, konkreti, nepakartojama asmenybė, savo 
sąžinėje nešanti laisvės daigus? Kas gi iš mūsų nenorėtų sutikti, 
kad agapes tipo meilė yra krikščioniui pati aukščiausioji vertybė ? 
Šios ir panašios su jomis sukergiamos idėjos, aišku, yra viliojančios, 
nes jose pastebima atsispindint tiesos saulę. Nenuostabu tad, kad 
šiandien atsiranda labai daug žmonių visuose socialinės padėties 
bei išsilavinimo sluoksniuose, kurie lengvai duodasi įtikinami naujo- 
sios sitūuacinės etikos pajėgumu jiems vadovauti painiuose moder- 
ninio gyvenimo pažadintuose klausimuose bei jų sprendimuose. Pavyz- 
džių galėtume surasti labai ir labai daug, kiekvienas iš mūsų galėtų 
priskaityti visą eilę įvykių, pastebėtų šeimyninio gyvenimo kasdie- 
nybėje, lyčių santykiuose, medicinoje, griežtųjų mokslo šakų, ypač 
biologijos, embriologijos ir medicinos šakose, ten kur liečiama gyvybės. 
problemos, ir, pagaliau net pačiame krikščionių religiniame gyvenime. 

Visa šitai apžvelgus ir giliau panagrinėjus, nesunkiai paste- 
bėsime, kad tai, kas taip patraukliai situacionistų mums dabar patei- 
kiama, yra tik dalinė tiesa, tik viena medalio pusė. Situacinės etikos, 
būtent tokios, kurią mums siūlo krikščioniškieji josios atstovai, 
kaip vysk. Robinson ir Joseph Fletcher, silpnosios pusės buvo greit 
pastebėtos. Todėl ne nuostabu, kad vos Fletcherio knygai pasirodžius 
viešumoje, iš visų pusių pasipylė įvairiausių kritiškų straipsnių, 
recenzijų it keletas platesnių studijų ne vien tik iš tradicinės objek- 
tyviosios Moralės gynėjų tarpo, bet ir iš eilės kitų, kurie paprastai 
yra identifikuojami su taip vadinamąja liberaline, progresyviąja, 
egzistencine kryptimi krikščionių teologijoje 15. 


15 Amerikos žemyne minėtinos dvi knygos, kuriose yra svarbesnieji straipsniai 
bei recenzijos: The Situation Ethics Debate, Philadelphia 1968, ir Situationism and 
the New Morality, New York 1970. 

Imkime visų pirma moralinės filosofijos teoretikus. Kaip žinia 
normatyvinėje etikoje šiandien išskiriamos dvi pagrindinės linkmės 
pagal tai, kaip traktuojamas moralinės pareigos klausimas, būtent, 
kaip atsakoma į klausimą: kuris yra tikrasis, teisingiausias kelias 
moralinėje elgsenoje, siekiant moralinio gėrio ? Teleologinės krypties 
atstovai sako, kad pagrindinis ir aukščiausias mastas arba standar- 
tas, kuris žmogui pasako kas jam privaloma ir gera daryti, yra ver- 
tybė, kurios atrama yra ne pačiame veiksme, moralinėje akcijoje, 
bet už josios ribų. Taigi moralinis aktas kvalifikuojamas ne iš vidaus, 
bet kokios nors vertybės ar gėrio, kuris yra už šio moralinio akto 
plotmės. Kitaip tariant, kai žmogus klausia, kas jam tuo ar kitu 
reikalu moraliai privalu daryti, jis turi žvelgti į tikslą, kurin šis ar 
kitas moralinis pasielgimas galėtų vesti, pavyzdžiui, šeimos gerovė, 
tautos gyvybė, visuomenės gerbūvis ir t. t. Į šitą moralistų grupę 
paprastai įtraukiami: etiniai ir psichologiniai egoistai, kuriems 
moralinio gerumo standartu bei motyvacija yra visa, kas vienu ar 
kitu būdu stiprina bei puoselėja asmens gerovę; utilitaristai, kurie 
laikosi principo, kad tai yra moraliai gera ir pateisinama, kas veda 
prie galimai tobuliausio balanso gėrio naudai prieš blogį. Šie pasta- 
rieji dar skirstomi į taip vadinamus akto-utilitaristus, kuriems 
visai nesvarbios jokios taisyklės bei nuostatai, 0 tik situacija, 
kurioje veiksmas vyksta, ir taip vadinamieji taisyklių-utilitaristai, 
kurie pripažįsta reikalą turėti tam tikrą kiekį pagrindinių taisyklių 
bei nuostatų, kuriais vadovaudamiesi galėtų geriausiai pasiekti 
utilitarinio tikslo, t. y. tobuliausio balanso gėrio naudai. 

Teleologinei moralistų krypčiai priešinga yra vadinamoji deon- 
tologinė moralinio apsisprendimo ir įsipareigojimo kryptis. Deon- 
tologinės krypties moralistai skelbia, kad pagrindo, kuris padėtų 
žmogui apsispręsti, kas moraliai yra darytina ir kas vengtina, nereikia 
ieškoti už moralinio veiksmo ar situacijos kokioje nors ne-moralinėje 
vertybėje, kad moralinės pareigos bei moralinio gerumo ar blogio 
nebūtina laikyti funkcija arba rezultatu to, kas išplaukia iš siekia- 
mojo tikslo, t. y., kas daugiausia ar geriausiai prisidėtų prie to utili- 
taristų skelbiamojo balanso tarp gėrio ir blogio. Deontologistai 
skelbia, kad ir pačiame moraliniame veiksme privalu ieškoti jojo 
gerumo pagrindo, pavyzdžiui, galima klausti, ką ir kaip pažadas 
suteikia šiam veiksmui, ką autoritetas, Dievas ir t. t., sako apie šį 
veiksmą, ir panašiai. Kitais žodžiais, deontologistas šitam kontekste 
mums sako, kad esama veiksmų, taisyklių, nuostatų bei įstatymų, 
kurių moralinis gėris ir įpareigojimas gali mus saistyti netgi ir tada, 
jei šis veiksmas kaip toks ir nevestų prie tobuliausio galimo balanso 
gėrio prieš blogį asmeniniame arba visuomeniniame gyvenime, 
Deontologinės krypties moralistai dar skirstomi į dvi pagrindines 

grupes: akto-deontologistai, kurie reikalauja apsispręsti atskirai 
kiekvienu nauju atveju, nepripažindami įpareigojančių taisyklių, 
ir taip vadinamieji taisyklių-deontologistai, kurie kritišku apsis- 
prendimo metu leidžia kreiptis į pagrįstus nuostatus ir jų šviesoje 
daryti galutinį sprendimą moralinio įpareigojimo reikalu. 
Situacinės etikos atstovus kai kurie teoretikai nori įglausti į 
akto-utilitaristinę moralistų grupę, nors žymesnieji situacionistai, 
kaip vysk. Robinson ir J. Fletcher bei jų simpatikai protestantų 
krikščionių tarpe, nenori su tuo pilnai sutikti. Jie tvirtina, kad krikš- 
čioniui utilitaristinė kryptis nėra pakankama, todėl jie siūlo utili- 
tarizmą papildyti, kaip jie vadina, agapeine moralinės pareigos dok- 
trina, kuri, atrodo, yra daug artimesnė egzistencialistų moralei, 
negu krikščioniškajai autentiškai suprastos meilės-agapės mMoralei. 


Grįžkime dar kartą prie pagrindinių situacinės etikos, būtent tos, 
kuri save laiko tikrai krikščioniškąja, tezių. Pirmiausia imkime kad 
ir tą jų labai aštrų pasmerkimą to, kas tradicinėje krikščioniškoje 
etikoje vadinama prigimties teise. Atrodo, kad yra dvi priežastys, 
kurios situacionistus verčia šią prigimties teisę paneigti: atviras 
atsistojimas nominalistinės pasaulėžiūros pusėje ir nominalizmo 
šviesoje statymas savo moralės pagrindų: antra, labiau pridengta, 
bet nemažiau svarbi šiai krypčiai suprasti, tai protestantiškoji 
teologija ir ja paremtoji moralinė sistema, kurios įsitikinimu, 
žmogaus prigimtis po pirmapradės nuodėmės buvo pačiuose savo 
pagrinduose visiškai palaužta, ir vien tik Dievo malonės laisvu pa- 
kvietimu, apdovanojimu, žmogus gali būti iš šitos būklės pakeltas, 
išteisintas, išgelbėtas 19. Iš to plaukia labai aiški išvada: šitokia 
palaužta žmogaus prigimtis negali būti dorinio apsisprendimo nor- 
ma, o žmogaus veiksmai todėl patys savyje nėra nei blogi, nei geri, 
bet indiferentiški, ir dėl to žmogus kiekvienoje naujoje situacijoje 
privato daryti vietos ir laiko padiktuotus apsisprendimus, kurie 
būna vis kiti, nauji, nepramatomi. Jeigu yra šitaip, tada šios moralės 
kritikai ir klausia Pletcherį, kuo gi jojo skelbiamoji situacinė etika 
skiriasi nuo akto-utilitaristų arba net Sartre tipo egzistencialistų 
moralės, jei kiekvieną kartą, naujon situacijon patekęs, žmogus 
privalo daryti kic et nunc vis naują moraliai įpareigojantį sprendimą 1", 


* Luther J. BiNKLEY, Conflict of Ideals. Changing Values in Western Society, 
New York 1969, 262-264 psl. 

17 Herbert McCaBE polemika su Fletcheriu straipsnyje The Validily of Abso- 
lutes, pirma paskelbtame Commonweal žurnale 1966 m. ir vėliau atspausta knygoje 
Situationism and the New Morality, 65-86 psl., ir Louis DupRĖ šitoje pačioje knygoje 
atspausdintą straipsnį Situation Ethics and Objective Marality, 90-102 psl. 

Kritikai kelia dar ir kitą klausimą situacionistų adresu, būtent, 
jie nori sužinoti, kodėl situacinės etikos skelbėjai insistuoja, kad 
esanti opozicija tarp meilės ir įstatymo. Kritikams atrodo, kad šitoks 
priešpastatymas nėra įtikinantis. Čia juk turima reikalo su skirtin- 
gomis sąvokomis, kurios savo aptartimi viena kitai neprieštarauja, 
gali egzistuoti nepriklausomai viena nuo kitos ir ne būtinai turi 
viena kitą išskirti. Dar daugiau, kritikai nurodo, kad šios sąvokos 
gali net pozityviai koegzistuoti. Jie sako, kad situacininkų kartoja- 
mas vienintelis, absoliutus principas — agapė juk yra moralinis 
gėris, šalia kurio nėra nieko kito. Argi tai neskamba kaip absoliutus 
įstatymas ? Dar daugiau: sutikime, sako kritikai, kad niekas negali 
įstatymais reguliuoti meilės, bet tada, kada agapes-meilės sąvoka 
šitaip išplečiama į visuotiną atvirybę, t. y. visiems norėti gero, kad 
šitoji agape šioje moralėje jau nebeskiriama, bet susilieja su teisin- 
gumo ir protingumo dorybėmis, — kas tada lieka, ar ne tas pats 
kas tradicinėje moralinėje filosofijoje buvo vadinama pirmuoju 
prigimtinės teisės principu: daryk gera, venk blogio ? Toliau, kalbė- 
dami apie agape situacijoje, kritikai klausia: kaip gi iš tikro prak- 
tiškai įmanoma būti tikram, ar šis dabar atliekamas veiksmas 
yra tikrai meilė ? Arba ta pati « situacijos » sąvoka. Ji nėra nė vieno 
iš minėtųjų situacinės etikos autorių pakankamai išryškinta ir kelia 
eibę klausimų, pavyzdžiui, kaip ir kuo remiantis «situacija » 
aptariama ? Yra visa eilė kritikų, kurie Fletcheriui ir kitiems jo ben- 
draminčiams primeta, kad jie šitokiu universalios, visus įpareigo- 
jančios, bet tik labai bendrais bruožais aptartos, meilės skelbimų 
skatiną tam tikros rūšies infantilizmą 18. Cituodami pažodžiui šv. 
Augustino garsųjį posakį ama et fac guod vis (mylėk, ir daryk ką 
nori), situacionistai iš tikro blogiausiai pasitarnauja šių laikų jau- 
nimui, kuriam trūksta visapusiško subrendimo ir kuris tokiais šūkiais 
gali visiškai būti išvedamas iš kelio. Laikantis šitokios etikos, sako 
kritikai, visada liks nepakankamai atsakytas pats pagrindinis klau- 
simas: kaip aš galiu spręsti, iš ko aš galiu sužinoti, ar aš iš tikro 
myliu ? Tik šventieji ir vispusiškai subrendę asmenys galėtų aną šv. 
Augustino posakį imtis sau už moralinį vadovą. 


Po to, kas čia buvo pasakyta, galėjo šiek tiek paaiškėti, kad situaci- 
nės etikos fenomenas yra tikrai nerimą keliantis faktas, verčiąs 
visus susimąstyti, ypač krikščionis moralistus ir teologus. Situacinės 


15 Žr. Renford BaMBROUGH, Jonathan BENNET, A. C. EwING, Eugene FONTINELL, 
Aurel KoLNar, Charles FarED pasisakymus, paskelbtus knygoje Siluationism and the 
New Morality, ir Luther J. BInKLEY pastabas knygoje Conflict of Ideals, 265-270 psl. 


118 VALDEMARAS CUKURAS 14+ 


etikos reiškinių proveržiai ir tas nepaprastas gajumas, kuriuo ši naujoji 
moralė leidžia šaknis į žmonių sąmonę, ypač jaunųjų mokslus einan- 
čių studentų tarpą, jautresniems teologams ir socialinio gyvenimo 
stebėtojams jau ne šiandien buvo ženklas iš esmės imtis persvarstyti 
tradicinės, objektyviomis vertybėmis bei principais paremtos morali- 
nės teologijos uždavinius, priemones bei įtaką žmogaus sąžinei for- 
muoti ir vadovauti. Situacinė etika, kurios pirmieji reiškiniai ir 
proveržiai katalikų tarpe, kaip anksčiau buvo minėta, buvo popie- 
žiaus Pijaus XII pasmerkti ir bandymai panašia kryptimi kai ką 
naujo ieškoti laikinai sustabdyti, nežiūrint to, vis dėlto ir toliau 
nesulaikomai vystėsi ir plėtojosi būtent tuose sluoksniuose, kur 
Romos vyskupo balsas nebuvo paisomas. 

Neliko abejingi šitam sąjūdžiui nei katalikų teologai. Pasmerkę 
kai kurių pirmųjų situacionistų išsišokimus, ryškesnieji katalikų 
teologai, pavyzdžiui, minėtasis Theo Steinbūchelis, Karl Rahneris 
ir kiti nepasitenkino tik negatyviai reagavę. Jie skatino katalikų 
mintytojus, moralistus, auklėtojus atkreipti dėmesį į teisėtus nepasi- 
tenkinimo bei protesto ženklus, smerkiančius sustingusį legalizmą, 
per daug glaudų moralinės teologijos ryšį su kanonų teise, kas laiko 
bėgyje kažkaip iškreipė pradžioje gerai suprastą prigimties įstatymo 
sąvoką. Mes neturime pamiršti, sakė šie teologai, kad vienintelis 
ir esminis šv. Tomo Akviniečio ir kitų klasikų teologų noras, iške- 
liant ir pabrėžiant esminį žmogaus prigimtyje slypintį dėsningumą 
ir Dievo sukurtą tvarką, kaip tik ir buvo tikslu šią prigimtį apginti 
nuo įvairių autoritetų, pozityviuosius įstatymus skelbiančiųjų sau- 
valės, grasinančios šią Dievo sukurtą tvarką išardyti ar pažeisti. 
Suprantama tad, kodėl jau nuo 1930 metų vienur kitur, ypač cent- 
rinėje Europoje, pasigirsta balsai, pradžioje dar nedrąsūs, bet greit 
vis stiprėjantys, reikalaują katalikų moralinėje teologijoje pralaužti 
naujus kelius 19, 

Pirmas, kuriam pavyko visu pločiu įlieti naujos gyvybės į katalikų 
moralinį mąstymą, buvo redemptoristas T. Bernhard Haring, 1954 
metais vokiškai paskelbęs monumentalų trijų tomų veikalą „Das 
Geseiz Christi. Šis autorius iki pat šių dienų nenustoja judinęs mora- 
linės teologijos reformos reikalą, gausybe straipsnių, knygų ir paskaitų 
ciklais Europoje ir Amerikos žemyne sugebėjęs pasiekti gana plačius 
katalikų ir kitų krikščionių mintytojų sluoksnius. Jis net planuoja 
leisti visai naują, pataisytą savo didžiojo veikalo laidą, kuriame bus 
inkorporuoti naujausi šiuo reikalu pasiekti laimėjimai. Karl Rahne- 


1* Žr. moralinės teologijos raidą, taikliai aprašytą Bilanz der Theologie im 20. 
Jahrhundert, III t., Herder 1970, 315-355 psl. 

ris taip pat pakartotinai grįžo prie šio klausimo savo raštuose Sehrif- 
ten zur Theologie20. Rahnerio yra patiekta eilė įdomių sugestijų, ką 
jis pavadino, « egzistencialinės etikos » kūrimo reikalu, kur išeina- 
muoju tašku būtų konkretusis individas, kaip jis sako, individuum 
ineffabile, o ne principai ar universalieji įstatymai. Tokioje Rahnerio 
moralinėje teologijoje nebūtų reikalo paneigti nei žmogaus prigim- 
ties, kaip objektyviosios moralinės normos akcentavimo, nei indivi- 
dualaus asmens kūrybingumo konkrečioje situacijoje, pabrėžiant 
pirmoje eilėje krikščionių kaip Dievo vaikų laisvės ir atsakomybės 
kilnumą, agapeinės meilės nelygstamąją vertę, o situaciją būtų galima 
suprasti daug giliau ir dinamiškiau, ne vien tik kaip kažką neu- 
tralaus ir išorinio, bet biblinio kaitros prasme. 

Čia tenka dar pridurti, kad Vatikano II metu 1964 metais įvai- 
Tiose teologinėse komisijose ir net plenumo posėdžiuose vyko aštrios 
diskusijos tarp tų, kurie norėjo palikti moralinės teologijos tradicinę 
schemą, ir tų, kurie kėlė balsą, reikalaujantį naujos moralinės teolo- 
gijos, galinčios vadovauti šių laikų žmogui moraliniuose dalykuose 
labai komplikuotose dabarties gyvenimo sąlygose. Vienas susirinkimo 
dalyvis iškalbingai šaukė: Moralinė teologija — tai ne sirena, aliar- 
muojanti, nerimą kelianti, gąsdinanti, bet švyturys, rodąs kelią į 
pilnutinį krikščionio gyvenimą Kristaus meilėje?! Būdinga, kad 
ir naujausioje Hans King knygoje toji vieta, kur jis dėsto savo 
pažiūras į moralinius klausimus, patvirtina šią linkmę 22, 


Žiūrėdami atgal į ši pastarųjų dešimties metų laikotarpį ir į 
tuos pirmuosius bandymus, akcijas ir reakcijas, kurias pažadino 
pirmieji situacionistų straipsniai bei knygos, tas įkaitusias disku- 
sijas ne tik akademijose, bet ir eilinių tikinčiųjų tarpe, turime pri- 
pažinti, kad jų pasėtoji sėkla yra dar labai gyva. Laikas dabar jau 
rimtai ir pozityviai, o ne vien tik polemiškai, reaguoti, ne vien 
negatyviai pasmerkiant perdėtuosius išsišokimus, bet viską pasverti 
iš teologinio taško. Belgų teologas Louis Monden teisingai pastebi, 
kad atsakymo į situacionistų iššūkį negalėsime rasti, jei diskutuo- 
dami pasiliksime vien tik natūralioje plotmėje 23. Grynai natūralioji 
plotmė nėra pakankama, nes joje nei įstatymo, nei laisvės, nei atsa- 
komybės, nei meilės tikroji samprata negali pilnai atsiskleisti. Žino- 
ma, sako Monden, kad, žiūrint vien tik iš instinktyvinės pusės, bet 


20 Schrifien zur Theologie, II t., 227-230 psl. ir VI t., 521 ir sek. psl. 

21 Bilanz der Theologie des 20. Jahrhunderts, III t., 344-356 psl. 

22 Christ sein, Mūnchen 1975, 239-252 psl. 

23 L. MoNDEN, Sin, Liberty and Law, vertė Joseph Donceel, New Yorkas 
1965, 73-144 psl. 

koks įsakymas ar įstatymas, reguliavimas ir nurodymas yra išgyve- 
namas kaip varžymas, kaip prievarta užkraunama iš viršaus ir todėl 
suvaržąs laisvę, užgožiąs meilę. Pasiliekant tik šioje plotmėje, be 
abejo, subrendūsiam žmogui pasirodys, kad jo laisvė ir įstatymas 
yra visiškai nesuderinami priešai. Tačiau, tęsia minėtasis belgų 
teologas, kai pažvelgiame į viską moralinėje plotmėje, tada pama- 
tome, kad šių dviejų elementų — laisvės ir įstatymo — santykiai 
iškyla visiškai naujoje šviesoje ir jų dinaminė dialektika tampa 
prasminga. Kaip ši prasmė iškyla? Ogi, jei laikysimės krikščionybės 
tiesom pagrįstos filosofijos, mums paaiškės, kad žmogaus laisvės 
negalima suredukuoti, sutapatinti su kūrybiškąja sauvale. Krikš- 
čioniškosios pasaulėžiūros šviesoje žmogaus prigimtis savo gelmėse 
lieka nuolatiniame būtybiniame ryšyje su Kūrėjų — Dievu. Faktas, 
kad žmogus savo egzistenciją išgyvena kaip kūrinys, priklausąs nuo 
Kūrėjo, negalės nepadaryti įtakos jo pastangoms savo asmens pil- 
natvės atbaigimo procese. 

Nors ir turime sutikti, kad žmogaus laisvė, augdama, bręsdama 
kuria pačią save kaip vertybę, užimančią žmogaus gyvenime centrinę 
vietą, bet šitoji laisvė nėra vien laisvė « nuo ko», t. y. nuo išorinės 
prievartos, bet visada ji taip pat išgyvenama kaip laisvė «kam» — 
būtent, pilnam ir vispusiškam savęs, savo pašaukimo realizavimui. 
Ši laisvės ir asmenybės išsivystymo pilnatvė, iš teologinio taško 
žiūrint, nėra abstrakti schema, kaip koks architekto išbrėžtas planas, 
kurį žmogus yra pašauktas įvykdyti, bet kažkas daugiau — tai 
yra žmogų dinamiškai masinanti, kviečianti, užangažuojanti galimybė 
konkrečiai save užbaigti konkrečių gyvenimo situacijų sudarytoje 
aplinkoje. Tai yra Dievo pakvietimas, apeliuojantis į patį žmogiš- 
kojo asmens centrą — čia ir šiuo metu — malonės dovanotų mo- 
mentu — kairos, kuris laukia mano laisvo ir brandaus atsakymo. 

Sena graikų išmintis sako : tapk kuo esi. Šitai pastatant į aukš- 
tesnę, moralinę plotmę, pastebėsime, kad minėtasis raginimas kaip 
tik ir tampa tuo esminiu įstatymu, pagal kurį Žmogaus tapsmo vyks- 
mas yra nuolat matuojamas, pagal kurį jo išsivystymo autentiš- 
kumas yra sprendžiamas. Vakarų filosofinė ir teologinė tradicija 
šį vidinį, giliausią žmogaus būtį liečiantį įstatymą vadina « prigim- 
ties įstatymu », kas visai nieko bendro neturi nei su biologiniais, nei 
su fiziniais dėsniais. Šitaip į dalykus žiūrėdami, galėsime suprasti, 
kodėl dabar, kada biologijoje, fizikoje ir kituose taip vadinamuose 
griežtuosiuose moksluose «prigimties» samprata yra labai pasi- 
keitusi, šisai tradicinis «prigimties įstatymo» terminas skamba 
kaip atgyvenusi liekana, dabar visai nevartotina ir nieko nepasa- 
kanti. Tačiau, jei kokia nors sąvoka ar terminas moksle ar filosofi- 
joje ir teologijoje laikui bėgant keičiasi, tai dar nereiškia, kad atsi- 

sakant ar keičiant terminą tuo pačiu ir reikia paneigti visa, kas ori- 
ginalinėje sampratoje buvo norima išreikšti, būtent tąjį giliausią 
žmogaus būties atsiskleidimo dėsningumą. 

Perkeliant šią žmogaus prigimties sampratą į dar aukštesnę, 
teologinę plotmę, pamatysime, kad, kaip jau savo laiku ir šv. Tomas 
Akvinietis buvo pastebėjęs, žmogus iškyla čia kaip iš visos kūri- 
nijos išsiskiriąs, racionalūs, nepakartojamas asmuo, savo tobulumu 
iškyląs virš visų kitų Dievo kūrinių ir dalyvaująs amžinajame Kūrėjo 
įstatyme 24. Šisai dalyvavimas ir dalijimasis amžinuoju įstatymu 
žmoguje tampa ir reiškiasi prigimties įstatymu, kuris savo ruožtu 
ir lieka pagrindu visiems žmogaus veiksmams, tampa jo elgesio nor- 
ma. Šitaip suprastas prigimties įstatymas savo esme yra dinamiš- 
kas pilnutinio žmogaus būties atsiskleidimo pagrindas ir todėl 
pačia savo aptartimi reiškia, kad negali būti suprastas kaip kažkas 
galutinio, sustingusio, bet nuolat gyvybiškai atviro, kūrybiškai 
besiskleidžiančio ir naujo. Iš čia galima padaryti išvadą, kad viena 
iš pagrindinių problemų, kurią turėtų spręsti naujoji šių laikų krikš- 
čioniškoji etika ir moralinė teologija, būtų ieškojimas būdų, kaip 
geriau suprasti ir išreikšti, dabarties žmogui prieinamai atskleisti 
žmogaus prigimties dinaminį charakterį. Pati silpniausioji vieta 
sitūuacinėje etikoje arba taip vadinamoje «naujojoje moralėje » yra 
ne kas kita kaip tvirtos, objektyvios atramos neturėjimas. Todėl 
Monden ir pastebi, kad gerai suprasta krikščioniškoji moralė galima 
būtų iš tiesų ir daug pagrįsčiau pavadinti «situacine morale » 25, 
nes joje geriausiai gali atsispindėti ir būti įgyvendinti tie troškimai, 
toji agape — meilė, kuri buvo įrašyta jųjų vėliavoje. 

Visi tie gražūs, kartais labai sugestyvūs, patrauklūs situacio- 
nistų kalbėjimai apie laisvę, atsakomybę ir meilę, kaip taikliai pa- 
stebi Louis Dupre, galutinėje išvadoje lieka ne kas kita kaip besiblaš- 
kąs impulsas — aimless impulse26. Aišku, kad laisvė yra toji nuostabi 
galia žmoguje, kuri jį varo pirmyn, nuolat jį ragina vis tobulesniam 
brendimui bei atsiskleidimui, bet jinai juk negali egzistuoti ir savęs 
determinuoti tuštumoje. Ši didingoji dovana gali savo šaknis leisti 
ir augti tiktai konkrečioje objektyvioje žmogaus prigimtyje. 


Baigdamas noriu pastebėti, kad, teologiškai kalbant, situa- 
cinė etika būtų galėjusi tapti geru pakaitalu šio laiko žmogui, jei 


4 Summa theologica, I, Ilae, g. 91, a. 2, c. 

25 L. MONDEN, Sin, Liberty and Law, 104 psl. 

8 L. Dueras, Situation Ethics and Objective Morality, žr. Situationism and the 
New Morality, 100 psl. 

šalia laisvės bei atsakomybės, kūrybinės iniciatyvos ir agapeinės 
meilės akcentavimo nebūtų paspyrusi į šalį, nominalistų vilionių 
paveikta, stiprios, gerai suprastos žmogaus prigimties atramos ir 
būtų pagalvojusi ir savęs paklaususi: ar agapei, krikščioniškai 
suprastai meilei, vis kartojamai autonomiškajai laisvei, nebūtų 
reikalingas labai svarbus papildymas — paklusnumas? Pažiūrė- 
kime arčiau į visą krikščioniškąjį gyvenimą, į tą idealą, kurį mums 
paliko Kristus. Paklusnumo ir laisvės dialektika besivystanti aga- 
peinės meilės atokaitoje, kurią visais amžiais vienaip ar kitaip, 
daugiau ar mažiau tobulai svarstė moralinė teologija, yra išskir- 
tinai krikščioniškosios moralės žymė 27, 

Gi moralinės filosofijos, etikos plotmėje šiais laikais pastebimoji 
įtampa tarp anksčiau vyravusios, tradicinės «įsitikinimų etikos » 
ir dabar vis stipriau akcentuojamos « atsakingumo etikos », manome, 
taip pat yra akivaizdus ženklas ir iššūkis, įpareigojąs krikščioniš- 
kosios moralės bei etikos formuotojus nei vieno, nei kito neišskirti, 
bet, šią dialektiką respektuojant, būsimojoje krikščioniškojo gyve- 
nimo dinamikoje leisti abiem kryptim reikštis ir natūraliai išsiba- 
lansuoti. 

Su tikinčiojo žmogaus viltimi žvelgdami į ateitį, krikščionys tūrėtų 
drąsiai atsakyti į situacionistų bei apskritai «naujosios moralės » 
skelbėjų bei jų pasekėjų iššūkius, atviromis akimis žvelgti į dabar 
gaivališkai pirmyn gyvenimo srovės nešamą žmogų ir jame iškelti, 
kas yra gera, kad jisai iš savo pusės pajustų tikinčiajame krikščionyje 
simpatingai jį užjaučiantį ir suprantantį brolį-seserį, o nebūtų atstum- 
tas ir priverstas graibstytis kur prieblandoje jam ištiestų įvairiausių 
situacionistų ar panašių neaiškių pakeleivių rankos. Situacinė etika 
skatina visus krikščionis skaityti, studijuoti laiko ženklus, nepasi- 
tenkinti vien stovėjimu savo pasaulėžiūros įtvirtintoje pozicijoje, 
tarsi ant aukšto dabarties gyvenimo putojančios upės kranto, bet 
eiti į dėl savo egzistencijos kovojančių, pavojinguose vandenyse ant 
lūžtančio ledo lyčių savo gyvenimą balansuojančių, brolių tarpą 
— siūlant ir kviečiant įsijungti į dieviškąją Agape. Laikas tam yra 
pribrendęs — dieviškasis Kairos yra mums visiems giliausiai supras- 
toji situacija, kurioje mes visi privalome laisvai atsiskleisti. 


KuUN. VALDEMARAS CUKURAS 


*? Būdinga yra Hans Kūnxa išvada, kurią jis daro savo naujausioje knygoje 
Christ sein, užbaigdamas skyrių, iškeldamas Dievo valią ir malonės įstatymą kaip 
pagrindinę atramą tikrajai krikščioniškajai moralei (237 ir 263 psl.). 


SITUATION ETHICS AND ITS DEBILITATING INFLUENCE 
ON PRESENT DAY RELIGIOUS AND MORAL LIFE. 


by 
Rev. Dr. VALDEMARAS CUKURAS 
Summary 


The « new morality », as sometimes the defenders of Situation Ethics 
prefer to call a new and constantly growing tendency of ethical thinking, 
had a religious rather than philosophical beginning. It seems to have 
sprung up in Germany between the two World Wars as a protest against 
overlegalistic interpretation of the Christian life, both Catholic and Prot- 
estant. More recently it has been popularized by Bishop John A. T. Ro- 
binson in England and by Joseph Fletcher in the United States. It could be 
considered as part of a larger movement known as contextualism. Situa- 
tion ethics is proposed as a middle ground between two extremes, lega- 
lism on the one side and antinomism on the other. Situation ethices ac- 
knowledges its affinity with pragmatism, relativism, positivism, and per- 
sonalism. The main tenents of situationism : only love is always good, 
it is the only norm, is the same as justice ; the end is also love and it justi- 
iies means, and decides in the situational there and then; morality is 
not intrinsic to acts, but extrinsie addition they acguire from the situa- 
tion ; morality is relative, not absolute ; no law can be formed that could 
take in all varieties of all possible situations; if there must be an 
absolute, it is the agape-love, but love does not command, it invites. 
"The half-truths of situation ethics, with the appeal to human freedom, 
love and responsibility, have a strong attraction, and therefore, consti- 
tute a grave danger to Christian moral conscience by disorienting and 
loosing any objective ground, opening men to selfdestructing relativism 
which eventually aifects the entire religious life of a person. Christian 
moralists should see in the rapid growth of Situation Ethics a serious 
challenge to rethink the basic truths revealed by Christ and the true ideal 
of agape-love, based on the creative richness oi human nature, thus 
maintaining a solid objective ground based on the inexaustable dyna- 
mism of human nature. Situation ethics and Christian morality can be 
mutually enriching and become a source of real hope for the modern man. 

FILOSOFIJOS SEKCIJOS VADOVO ĮŽANGINIS ŽODIS: 
FILOSOFIJOS SEKCIJŲ APŽVALGA 


LKMA dešimtąjį — sukaktuvinį suvažiavimą laikau proga apžvelg- 
ti, kiek juose atsispindėjo mūsų filosofinė mintis tiek filosofijos 
sekcijose, tiek visumos posėdžių ar kitų sekcijų paskaitose. Aiškų,. 
apžvalga bus tik schemiška. 


I suvažiavime (1933) suorganizuota bendra filosofijos ir peda- 
gogikos sekcija, kuriai vadovavo pedagogas dr. K. Ruginis. Iš filo- 
sofų paskaitą skaitė doc. dr. L. Bistras tema Philosophia perennis 
ir jos aktualumas mūsų laikais, bet jos nepateikė Suvažiavimo darbuose 
paskelbti. Kitas tris paskaitas skaitė pedagogai. Tačiau netiesio- 
giai filosofijai atstovavo dvi visumos posėdžių paskaitos: prof.. 
dr. J. Ereto Katalikai ir mokslas (Suvažiavimo darbams autorius 
savo paskaitą išplėtė į 288 puslapių veikalą) ir prof. Pr. Dovydaičio 
Šių dienų mokslininkų minčių kryptis ir mokslininkų pasaulėžiūra 
(paskaita liko nepaskelbta). Be to, kalbos, literatūros ir meno sekcijoj 
Rygos universiteto lektorius Ad. Raulinaitis skaitė paskaitą Lietu- 
vių kalbos filosofijos reikalo tema. Filosofijos sekcijoje nutarta: a. 
rūpintis filosofijos propedeutikos kurso praplėtimu mūsų aukštesnio-- 
siose Mokyklose ir jo įvedimu į visų tipų aukštesniąsias mokyklas, 
b. išleisti elementarų filosofijos vadovėlį ir pasirūpinti tinkamu 
universitetinio filosofijos kurso «katalikišku veikalu». Filosofijos 
propedeutikos kursas bene po šešerių metų buvo išties praplėstas, 
bet nepavyko išleisti nei elementaraus filosofijos vadovėlio, nei 
universitetinio filosofijos kurso veikalo. Sudaryta sekcijos vadovybė 
iš pedagogų dr. K. Ruginio, kun. K. Žitkaus ir filosofo Pr. Mantvydo. 


II suvažiavime (1936) taip pat jungtinėje filosofijos-pedago-- 
gikos sekcijoje priv. doc. vysk. dr. M. Reinys skaitė paskaitą Subjek- 
tyvaus objektyvaus problema, priv. doc. dr. A. Maceina — Ideolo- 
giniai šių dienų pedagogikos pagrindai. Filosofiniu žvilgiu rėmėsi abi 
visumos posėdžiuose skaitytos prof. dr. St. Šalkauskio ir J. Ereto 
paskaitos, kuriose buvo ryškinami dabarties dvasinės krizės ideo- 

loginiai pagrindai. Filosofas prof. prel. dr. Pr. Kuraitis teologijos 
sekcijoje skaitė paskaitą Nacionalizmas krikščioniškosios doktrinos 
šviesoje. Atidarydamas filosofijos-pedagogikos sekcijos posėdį, A. Ma- 
ceina nurodė, kad ši dvilypė sekcija turi du uždavinius: palaikyti 
prasidėjusį pedagoginį sąjūdį ir pradėti filosofinį, nes tuo tarpu filo- 
sofinio sąjūdžio « dar beveik visai nėra ». Dr. J. Pankauskas diskų- 
sijose skatino gaivinti ir psichologinių problemų sprendimą — psi- 
chologijos padėtis esanti dabar daug neaiškesnė kaip pedagogikos. 
Į naują sekcijos vadovybę išrinkti dr. A. Maceina, dir. I. Malinauskas 
ir dr. O Norušytė (pedagoginę paskaitą apie dorinį auklėjimą šeimoje 
skaičiusi moterų sekcijoje — būta tąkart ir tokios !). Pažymėtina, 
kad sekcija sutraukė 140 asmenų, daugiau kaip bet kuri kita. 


III suvažiavime (1939) buvusi jungtinė sekcija pasidalijo į dvi: 
pedagogikos (suorganizavo A. Maceina) ir psiehologijos-filosofijos. 
Kadangi psichologų tebuvo kokia pora, faktiškai šįkart sekcija buvo 
Tilosofų rankose. Posėdį atidarė dr. Pr. Mantvydas, į prezidiumą 
pakvietė mkt. Br. Stočkų (pirm.) ir J. Girnių (sekr.). Paskaitų buvo 
trys: M. Reinio — Rasė ir psichika, Pr. Kuraičio — Tauta ir jos 
filosofija, J. Girniaus — Egzistencialinė filosofija ir ateities filoso- 
favimo rūpesčiai. Diskutuota, kaip sekciją pavadinti: psichologijos- 
filosofijos (M. Reinys) ar filosofijos-psichologijos (Pr. Kuraitis). 
Nutarta galutinai šį vardo klausimo sprendimą palikti nuolatinei 
sekcijos vadovybei, į kurią išrinkti psichologas dr. J. Pankauskas, 
filosofai dr. Pr. Mantvydas ir J. Girnius. (Šiame suvažiavime buvo 
sudaromos visų sekcijų nuolatinės vadovybės). 


IV suvažiavime (1957 Romoje) filosofijos sekcijos posėdžio 
nebuvo. Tačiau negalėjęs Romon atvykti dr. J. Norkaitis pateikė 
Suvažiavimo darbams paskaitą Istorinis materializmas katalikiškos 
filosofinės doktrinos šviesoje. Iš dalies galima filosofijai priskirti kun. 
dr. Pr. Brazio paskaitą apie medicinos etiką. Ypač pažymėtinas 
filosofo St. Šalkauskio minėjimas, kuriame J. Eretas skaitė paskaitą 
Šalkauskio idėjų keliais. 


V suvažiavime (1961 Chicagoje) filosofijos sekcijai vadovavo 
dr. J. Girnius. Paskaitas skaitė prelegentai, įsigijusieji doktoratus 
po karo Vokietijoje: kun. P. Celiešius — Egzistencializmas krikš- 
čionybės šviesoje, kun. A. Baltinis — Modernusis žmogus ir tikė- 
jimas į Dievą, psichologas prof. J. Pikūnas — Žmogaus uždaviniai 
mokslo šviesoje. Sutrauktų klausytojų skaičiumi — apie 100 asmenų 
— prilygo tik pedagogikos sekcija. Abi visumos posėdžių paskaitos — 

J. Girniaus Istorinė krikščionių atsakomybė ir J. Ereto Krikščionybė 
ir kultūra — irgi iš esmės buvo filosofinės. 


VI suvažiavime (1964 Fordhamo universitete New Yorke) filo- 
sofijos sekciją suorganizavo ir jos posėdžiams vadovavo J. Girnius. 
Sekcijos posėdyje skaityta tik viena paskaita: kun. dr. F. Jucevi- 
čiaus Medžiagos samprotis, sukėlusi daug diskusijų. Antrasis numa- 
tytas prelegentas buvo perleistas atidarymo visumos posėdžiui. 
Jame prof. dr. J. L. Navickas skaitė paskaitą Veriybių prasmė mate- 
rializmo akivaizdoje. 


VII suvažiavime (1967 Hūttenfelde, Vokietijoj) filosofijos sekci- 
jos nebuvo. 


VIII suvažiavime (1970 Toronte, Kanadoje) filosofijos sekcijai 
vadovavo J. L. Navickas. Pirmąkart visi prelegentai buvo pasau- 
liečiai — ir būtent jaunesniosios kartos. Posėdyje skaitytos šios 
paskaitos: prof. dr. K. I. Skrupskelis — ERoyce žmogaus sampratos 
pagrindiniai bruožai, prof. dr. V. A. Mantautas — Žmogus, idėja 
ir idėjos problema Vlado Pūtvio filosofijoje, J. L. Navickas — S4- 
monės brendimo vyksmas Hegelio filosofijoje. Negalėjęs suvažia- 
viman atvykti dr. V. Vyčinas pateikė Suvažiavimo darbams ketvir- 
tąją paskaitą Mitinė etika Heideggerio filosofijos principų šviesoje. 
Sekcijos posėdyje klausytojų tebuvo vos 25 (daugumą nutraukė tuo 
pat laiku vykusi lietuvių kalbos ir literatūros sekcija). Atidarymo 
visumos posėdyje filosofas J. Girnius skaitė paskaitą Tauta kaip žmo- 
giškoji tikrovė. Filosofinio pobūdžio buvo ir teologijos sekcijos vadovo 
kun. dr. Pr. Gaidos suorganizuotas simpoziumas Krikščionis tarp 
individualizmo ir kolektyvizamo (kunigai Pr. Gaida, V. Cukuras ir 
prof. dr. A. Ramūnas-Paplauskas). 


IX suvažiavime (1973 Bostone) nepavyko suorganizuoti filoso- 
fijos sekcijos (buvo numatyta simpoziume nagrinėti A. Maceinos 
filosofiją). 


Apžvelgęs filosofijos sekcijas LKMA suvažiavimuose, apiben- 
drinu duomenis. Pirmuose trijuose suvažiavimuose, vykusiuose 
Lietuvoje, filosofija iš pradžių buvo sujungta su pedagogika, IIT-me 
suvažiavime — su psichologija. Išeivinės LKMA suvažiavimuose 
filosofijos sekcija nebebuvo su niekuo jungiama — tapo visai sava- 
ranki. Iš dešimties suvažiavimų nepasisekė filosofijos sekcijos suor- 
ganizuoti tik trijuose (dukart Europoje ir kartą JAV). Ne atsitiktinai 
šioje apžvalgoje nesiribojau tik filosofijos sekcijų aptarimu. Filoso- 

finei minčiai atstovavo ir daugelis paskaitų, skaitytų visumos posė- 
džiuose. Ne kartą ir kitose sekcijose buvo keliami «ribiniai » klau- 
simai, susiję ir su filosofija. Iš visos LKMA filosofijos sekcijų ap- 
žvalgos savaime matome ir tai, kaip laiko tėkmėje išsitęsia mūsų 
filosofų grandis — karta po kartos. Aplamai imant, ir išeivijoje 
sulaukiame naujų filosofų ne mažiau kaip kad ir Lietuvoje sulauk- 
davome. Filosofų niekada nėra gausu, nesgi filosofija nėra profesija 
įprastine reikšme. 

Džiugu, kad ir šiame suvažiavime mūsų sekcijoje sulaukiame ir 
du pačios jaunosios kartos atstovus. Pirmą kartą filosofijos sekcijoje 
prabils ir moterų atstovė, kiek žinau, pati pirmoji iš lietuvių moterų 
įsigijusi filosofijos doktoratą. Visi trys prelegentai antrąsyk yra 
pasauliečiai. Primenu tai dėl to, kad tradiciškai daugiausia filosofų 
buvo iš dvasininkų. 


DR. JuozAs GIRNIUS 


MORALĖS PAGRINDŲ KLAUSIMAS 


Kalbėsiu apie dvi plačias ir turbūt pagrindines šiuolaikines 
moralės teorijas. Tačiau nelygiai skirsiu joms dėmesio. Vieną iš jų, 
kurią pakrikštysiu pasekmizmu ir jos sekėjus pasekmistais, plačiau 
pristatysiu, norėdamas ją kritiškai įvertinti. Antrą teoriją, absoliu- 
tizmą, tik greitosiomis paminėsiu, siekdamas išryškinti kuo ji ski- 
riasi nuo pasekmizmo. Be to, absoliutizmas nėra dar pilnai išsivys- 
čiusi teorija, neaišku, kokia bus jos galutinė forma. Paskaitoje bus 
liečiami dar ir du kiti reikalai. Pradžioje trumpai aptarsiu kokias 
savybes turi principai, kuriuos laikome moraliniais, 0 užsklandai 
panagrinėsiu vieną konkretų klausimą, būtent, ar Lietuvos inte- 
lektualai ir kitos rūšies kitaminčiai turi teisę palikti tėvynę ir emi- 
gruoti į užsienį. Paskaitos pagrindinis tikslas — supažindinti klau- 
sytojus su klausimais, kuriais rūpinasi vadinamieji analitiniai 
filosofai. 


MORALINIŲ PRINCIPŲ NUSTATYMAS 


Norėdami nustatyti, kokie principai yra moraliniai, reikia atri- 
boti moralinius principus nuo kitokių elgesį apsprendžiančių normų, 
kaip estetikos, biznio, ar mandagumo, tuo pačiu nesusiaurinant mo- 
ralės sąvokos taip, kad tik mums priimtini principai būtų laikomi 
moraliniais. Tad moralės sąvoka turi būti pakankamai siaura, kad 
atskirtų mandagumo ir kitokių rūšių principus nuo moralinių prin- 
cipų, bet pakankamai plati, kad aprėptų marksistų, liberalų, ir kitų 
žmonių moralinius įsitikinimus. 

Prima facie moraliniai principai yra tie, kurie apsprendžia mūsų 
elgesį, ir kurių vykdymas surištas su darniu visuomeninių gyvenimu, 
Formaliau kalbant, klausimai «4 Kodėl aš turėčiau vykdyti savo 
moralinius principus?» ir «Kodėl mano moraliniai principai 
surišti su darniu visuomeniniu gyvenimu ? » tūrėtų būti analitiniai 
panašūs į klausimą «Kodėl viengungis yra nevedęs vyras ? ». 
Nors vieni filosofai teigia, kad moraliniai principai susieti tik su 
vienu iš šių klausimų, pasiūlysiu abu apjungiančius apibrėžimą, 

būtent, asmuo turi moralinius principus, jei jis įsipareigoja elgesį 
apsprendžiantiems principams, kuriuos (1) jis laiko visuotiniais, (2) 
kartu ir viešpataujančiais, bei (3) apskaičiuoja jų vykdymo poveikį 
kitiems žmonėms, nesivadovaudamas vien tik asmeniniais sume- 
timais. Ką reiškia šis apibrėžimas ? Ar negalima moralinių principų 
apibrėžti be visų trijų sąlygų ? 

Teigti, kad moralinis principas yra universalus ar visuotinis 
reiškia, kad moralinis principas yra toks principas, kuris taikomas 
visiems žmonėms esantiems panašioje padėtyje, ir kurio išpažinimas 
reikalauja, kad jam įsipareigoję atitinkamomis sąlygomis elgiasi 
pagal jo nurodymus. Jei individas teigia, kad nedera meluoti, bet 
pats meluoja, ar pritaria savo draugų melavimui, tai rodo, jog jis 
veikiausiai nelaiko reikalavimo nemeluoti moraliniu principu. 

Visuotini principai skiriasi nuo bendrų principų, kurie išreiškiami 
plačiai apibendrintomis sąvokomis ir be ypatingų apribojimų I. 
Bendrų principų pavyzdžiais galima nurodyti šiuos principus: Nevok, 
nemeluok. Bet principas « Nevok, išskyrus jei vaikai išalkę, neturi 
santaupų, ir negali rasti darbo » nėra bendras principas. Bet jis bus 
visuotinis, jei be išimčių bus taikomas visiems panašioje padėtyje. 

Vieni filosofai yra teigę, kad asmens moraliniai principai yra kaip 
tik tie, kuriuos žmogus laiko visuotiniais ir kurių nurodymų vykdy- 
mui jis įsipareigoja 2. Tačiau, atrodo, kad ne visi visuotiniai princi- 
pai yra moraliniai, nors visi moraliniai principai yra visuotini. Įsivaiz- 
duokime tobulai fanatišką nacį, pasak kurio, — visi turi pareigą žydus 
naikinti. Jis pripažįsta, kad įsipareigotų žydų naikinimui net tuo 
atveju, jei jis pats būtų žydas. Panašiai šitoks apibrėžimas įleistų į 
moralinių principų gretas visą eilę smulkių principų, kurių taip pat 
nenorėtume laikyti moraliniais. Kadangi įvairūs žmonės turi viso- 
kiausių polinkių, poreikių ir pomėgių, kuriuos jie laiko itin svar- 
biais jiems ir kitiems, koks nors pedantas ar neurotikas visuotiniais 
principais galėtų laikyti šitokius nurodymus : gerk kavą be cukraus, 
dėvėk mėlynas kojines su geltonu kostiumu, kasdien pakeisk pata- 
lines. Šitokio elgesio gal reikalauja švara, mandagumas, bet tikrai 
ne moralė. 


Principas yra viešpataujantis, jeigu vykdomi jo nurodymai net 
ir tuo atveju, kai jie nesuderinami su kitų principų nurodymais. Jei 
viešpatavimas nebūtų moralinių principų būtina sąlyga, tai asmuo 


1 Skirtumą tarp bendrų ir visuotinių principų paaiškina R. M. HaRE savo kny- 
goje Freedom and Reason (Oxford 1963), 37-40 psl. 
* Geriausias pavyzdys yra R. M. HaRE knyga Freedom and Reason. 

galėtų sakyti, kad jis reikalavimą nemeluoti laiko doroviniu prin- 
cipū, nors jis meluoja tais atvejais, kai šis principas nesutapatinamas 
su ūkiniu reikalavimu uždirbti kuo daugiau pinigų. Tačiau mora- 
liniai principai lyg ir turėtų būti itin svarbūs bei normaliomis aplin- 
kybėmis paskata veikti. Tada viešpatavimo reikalavimas yra tolygus 
reikalavimui, kad moraliniais principais būtų laikomi tik tie elgesį 
apsprendžiantys principai, kurių vykdymui žmogus rimtai įsiparei- 
gojęs. Pabrėžtina, kad ne visi viešpataujantys principai laikytini 
moraliniais principais. Juk individui, pavyzdžiui, gali būti svar- 
biau pinigus krauti negu tinkamai išlaikyti savo šeimą, bet neno- 
rėtume teigti, kad jo noras praturtėti tampa moraliniu principu. 

Viešpatavimas ir visuotinumas yra formalios principų savybės 
ta prasme, kad principai šias savybes gali įkūnyti, nesvarbu koks 
būtų jų turinys. Kai kurie filosofai mėgina moralinius principus api- 
brėžti pagal jų turinį. Jų manymu, moraliniais principais laikytini 
tik tie principai, kurie nurodo žmonijai kaip nors naudingą elgesį. 
Yra įvairiausių pasiūlymų, antai, moraliniai principai yra tie, kuriuos 
savotiškai pateisiname, nurodydami, kad jų įgyvendinimas susietas 
su visuomeniniu darnumuų, žmonių laime ir t.t., arba tie, kurie turi 
tam tikrus tikslus ar siekius, arba tie, kurie sukelia atitinkamas 
pasekmes 3. Pabrėžtina, kad vien tik principo turinys neleidžia mums 
moralinių principų atriboti nuo kitokios rūšies principų, ypač teisės, 
kurie irgi turi panašų turinį. Antra vertus, principo turinys neužtik- 
rina, kad žmogus jam įsipareigos, o moraliniai principai, kaip mi- 
nėta, turėtų būti paskata veikti. 


Tad moralinių principų apibrėžimo keblumai šitokie: jei mora- 
liniai principai aptariami principų formaliomis savybėmis, būtent, 
visuotinumų ir viešpatavimu, tai lengva išaiškinti, kodėl individas 
jiems įsipareigoja. (Juk viešpatavimas ir visuotinumas yra taip 
aptarti, kad tik tie principai, kurių nurodymų vykdymui įsiparei- 
gojama, laikytini visuotiniais ir viešpataujančiais, taigi ir dorovi- 
niais). Bet vien formalių savybių apibrėžimu negalime išskirti iš 
dorovinių principų klasės fanatikų, pedantų, ar neurotikų įsitiki- 
nimų, kuriems jie giliai įsipareigoję. Apibrėžimai, pagrįsti tik prin- 
cipo turiniu, leidžia mums laikyti moraliniais tik tuos principus, 
kurie turi kokį nors sąlytį su visuomeniniu gyvenimu, žmonių inte- 
resų derinimu, ir t.t. Bet tada nepajėgiame išaiškinti, kodėl indivi- 


* Įvairūs moralės apibrėžimai svarstomi G. WaLLACE ir A. D. M. WALKER, 
Introduction, knygoje G. WaLLACE and A. D. M. WaLkER (red.), The Definition 
of Morality, Londonas 1970, 11-20 psl. 


134 KĘSTUTIS GIRNIUS 4* 


das turi vykdyti principų nurodymus, o ne vien pasitenkinti tuščių 
jų deklamavimu kaimynams. 

Šiems sunkumams išvengti buvo siūlomas trijų sąlygų api- 
brėžimas4. Bet gali iškilti klausimas, ar šis apibrėžimas nėra 
per daug siauras ir nesuderinamas su principais, kuriais normaliai 
laikytume moraliniais. Atrodo, lyg šis principas iš moralinių prin- 
cipų klasės išbrauktų nacių, komunistų ir įvairių kitų ideologijų šali- 
ninkų įsitikinimus. Juk kalbama apie nacių dorovę, nors ji buvo 
klaidinga ir nežmogiška. Bet iš tiesų mūsų peršamas moralės api- 
'brėžimas randa vietos ir nacių ir komunistų įsitikinimams. Antai, 
nacizmas neprieštarauja trečiajai sąlygai, jei naciai nuoširdžiai tiki, 
kad žydų naikinimas kaip nors reikalingas kitų žmonių klestėjimui. 
Juk siūlomas dorovinių principų turinio aptarimas nereikalauja, 
kad visų žmonių norai būti lygiai įvertinami, bet kad būtų atsi- 
žvelgiama į nurodymo vykdymo poveikį kai kuriems kitiems žmo- 
nėms ir ne tik asmenišku požiūriu. 

Panašiai moralės apibrėžimas sutapatinamas su komunistinė 
morale. Pavyzdžiui, bolševikas gali teigti, kad Dzeržinskis buvo 
geras žmogus ir kaip tik todėl, kad stokojo buržuazinio ištižimo 
ir žiauriai be jokio gailesčio naikino Spalio revoliucijos priešus, 
nes šie neva kovojo prieš šviesią pasaulio ateitį. Vėliau paaiškės, 
kad šitoks vienų žmonių sunaikinimo pateisinimas kitų klestėjimu 
nėra tik nacių ir bolševikų moralių ypatybė. Pasekmistai irgi daro 
panašius apskaičiavimus. 


PASEKMISTINĖS IR ABSOLIUTISTINĖS MORALĖS TEORIJOS 


Pasekmizmas yra teorija, kad bet kokio elgesio ar veiksmo mo- 
ralinė vertė visada slypi jos pasekmėse, ir kad tik apskaičiavus pasek- 
mes galime pateisinti ne vien tik asmenišką elgesį, bet ir mūsų insti- 
tucijas bei teisių sistemas. Absoliutizmas atvirkščiai teigia, kad 
moralinė vertė slypi pačiame žmogaus elgesyje, būtent, ką jis pats 
daro, o ne kokią padėtį sukuria jo elgesys 5. Ne sukurta padėtis ar 
elgesio padariniai, bet pats elgesys, yra lemiantis momentas, nusta- 
tant veiksmo vertę. 

Pasekmizmas plačiai priimtas ir skirtingai suprantamas. Klasi- 
kinė pasekmizmo teorija yra anglų utilitarianizmas, anot kurio 


* Žr. William K. FRANKENA, The Concept of Morality, knygoje WaLLAcE and 
WALKER, op. Cit., pp. 156-58. 

5 Šis absoliutizmo aptarimas labai provizoriškas, nes yra įvairių absoliutizmo 
rūšių. 

morališkai teisingas elgesys tai tas, kuris suteikia daugiausia laimės 
ar malonumo didžiausiam žmonių skaičiui. Skirtingos pasekmizmo 
teorijos teikia skirtingus pasekmių įvertinimo kriterijus — anot 
vienų, žmogaus džiaugsmas ir laimė yra vienintelis kriterijus, pasak 
kitų, tai žmonių malonumas. Net ir tie, kurie siūlo tą patį pasekmių 
matą, pavyzdžiui malonumą, skiriasi vieni nuo kitų, nes įvairiopai 
tuos malonumus vertina. James Bentham teigė, kad visi malonu- 
mai lygūs, kad nėra skirtumo tarp pushpin ir poezijos. James Stuart 
Mill aiškino, kad intelektualiniai malonumai vertingesni, jog geriau 
būti nepatenkintu Sokratu negu patenkintų durniumi. Marksizmas 
irgi yra pasekmistinė teorija 9. 

Čia gal laikas truputį patikslinti anksčiau minėtą bet nevisiškai 
teisingą pasekmizmo aptarimą. Apibrėžimas netikslus, nes pasek- 
mistas, norįs išvengti užburto rato, turi pripažinti, kad, nors elgesių 
moralinė vertė slypi jų pasekmėse, yra vienas savyje morališkai 
teisingas elgesys, būtent, tas, kuris sukelia padėtį, kuri turi teigia- 
miausias pasekmes. Tad būtų galima manyti, kad pasekmizmas 
skiriasi nuo absolutizmo, kaip tik tuo, kad pasekmistui svarbu sukurti 
savyje vertingą padėtį, o absoliutistui, kad žmogus kaip nors speci- 
tiškai elgtųsi. Bet ir šis aptarimas turi trūkumų iš dalies dėl « padė- 
ties » sąvokos neaiškumo. Sakykime, kad absoliutistas tiki, kad 
žmogui nedera meluoti. Bet ar negalėtume tada sakyti, kad abso- 
liutistas taip pat siekia sukurti ypatingą padėtį, būtent tą, kurioje 
žmonės nemeluoja. 

Tikrąjį skirtumą tarp pasekmizmo ir absoliutizmo galima šitaip 
išreikšti: pasekmistui elgesys yra moraliniu požiūriu teisingas, nes 
jis turi geresnes pasekmes. Tai yra, pasekmistui neįmanoma teigti, 
jog žmogus teisingai elgiasi, jei jis būtų galėjęs kitu veiksmu sukurti 
geresnes ar lygiai geras pasekmes. O absoliutistas gali sakyti, kad 
poelgis teisingas, nors jo pasekmės blogesnės už kito galimo veiksmo. 
Įsivaizduokime šią padėtį: absoliutistas tiki, kad nedera meluoti: 
tuo pačiu jis tiki, kad pasaulis būtų juo geresnis, juo mažiau žmonių 
meluotų. Bet galima įsivaizduoti aplinkybių, kuriomis absoliutisto 
nemelavimas paskatintų kitus meluoti, kurie kitaip to nedarytų. 
Absoliutistas vis tiek teigtų, kad nedera meluoti, kad jis teisingai 
elgiasi nemeluodamas, nors taip elgdamasis jis sukelia blogesnę 


* Marksizmas yra pasekmistinė teorija, nes jis teigia, kad morališkai teisingas 
elgesys yra tasai, kuris paskatina proletariato diktatūros įsteigimą. Bet šios dikta- 
tūros įvedimas yra svarbus, nes tada išnyks klasių kova, žmonių išnaudojimas ir 
taip toliau. Tad marksizmą galima laikyti pasekmistine teorija sa devyniolikto šimt- 
mečio metafizikos elementais. 

padėtį?. Pasekmistas negali šitaip galvoti. Jam elgesys yra teisingas 
tik todėl, kad jis sukelia geresnę padėtį. 


Pasekmizmas gali būti tiesioginis ir netiesioginis. Tiesioginis 
pasekmizmas reikalauja, kad mes kiekvieną individualų elgesį vertin- 
tume pagal jo tiesiogines pasekmes, o netiesioginis pasekmizmas 
teigia, kad yra elgesių klasių, pavyzdžiui, pareiga nemeluoti, ištęsėti 
pažadus, ir t.t., kurias turėtume beveik automatiškai įgyvendinti, 
nepaisant kiekvieno atvejo pasekmių. Tačiau ne todėl, kad šitoks 
elgesys yra savyje vertingas, bet todėl, jog patirtis yra mums paro- 
džiusi, jog šitoks elgesys per ilgesnį laiką suteiks geriausias pasek- 
mes visiems. Tad nors netiesioginiai pasekmistai laiko melą uždrau- 
džiantį principą beveik visada galiojančiu ir normaliai smerkia jo 
pažeidimą, jie vis dėlto principą galutinai pateisina pasekmių apskai- 
čiavimu. Pasekmių apskaičiavimas nustato, kokius principus visuo- 
menė turėtų priimti, bet juos priėmus, asmuo praranda teisę nuspręs- 
ti, kada juos galima pažeisti, siekiant dar geresnių padarinių. 

Tačiau abejotina, ar iš tiesų yra koks nors skirtumas tarp tie- 
sioginio ir netiesioginio pasekmizmo. Prileiskime, kad yra netiesio- 
ginis pasekmistinis principas, uždraudžiantis melavimą, nes apla- 
mai melas sukelia neigiamas pasekmes, bet taip pat yra ir ypatin- 
gesnių aplinkybių, kuriomis melavimas kaip tik padidintų žmonių 
laimę. Laivas nuskęsta ir du žmonės, vienas iš jų turtuolis, nuplau- 
kia į žmonių neapgyvendintą salą. Prieš mirdamas, turtuolis įtikina 
antrąjį pasižadėti, kad, jei pastarasis išliktų gyvas ir sugrįžtų į civi- 
lizaciją, jis pakeistų turtuolio testamentą taip, kad palikimas atitektų 
ne ligoninei, bet šunų kapinėms. Antrasis žmogus pasižada ir yra 
išgelbėtas, turtuoliui jau numirus. Tačiau jis pažado neištęsi, pasi- 
teisindamas tuo, kad ligoninė pinigus vertingiau pavartos. Tad 
padėtis šitokia: Jei taisykles nelaikome šventomis (it visi pasek- 
mistai tai teigia), tai turime būti pasiryžę jas pakeisti arba padaryti 
sudėtingesnėmis, kad jos atspindėtų ypatingesnes sąlygas bei aplin- 
kybes, sukeliančias geresnes pasekmes. Kadangi visuotiniai prin- 
cipai gali būti be galo sudėtingi, tai kiekvieną kartą, kai paaiškėja, 
jog netiesioginio pasekmizmo taisyklės įgyvendinimas neturi geriausių 
pasekmių, taisyklę reikia keisti. Naujai pertvarkyta taisyklė kaip 
tik nurodys tą elgesį, kurį vykdytume, jeigu tiesiogiai apskaičiuo- 
tume elgesio pasekmes. Tai yra, tos pačios aplinkybės, kuriomis 


" Pasekmizmą aptaria ir jo trūkumus nurodo Bernard WiLLIAMS savo straips- 
nyje A Critigue of Utilitarianism, knygoje J. J. C. SMART and Bernard WiLLIAMS, 
Utilitarianism: For and Against, Cambridge 1973. 

tiesioginis pasekmizmas atmestų taisyklę ar principą, yra tos, kuriomis 
netiesioginis pasekmistas pakeistų taisykles. Tad abi pasekmizmo 
formos nurodo tą patį elgesį 8. Tr kadangi gyvenimas sudėtingas ir 
nepajėgiame įsivaizduoti ir apibūdinti visas taisykles pakeičiančias 
aplinkybes, tiesioginis pasekmistas gali tvirtinti, kad kiekvieną 
poelgį turėtume vertinti pagal jo tiesiogines pasekmes. 

Toliau nesigilindami į skirtingas pasekmizmo formas, galime 
sakyti, kad, pasak pasekmizmo, moraliniu požiūriu teisingas yra 
tas elgesys, kuris sukelia daugiausia laimės ar džiaugsmo didžiausiam 
žmonių skaičiui. Jei norime sužinoti, ką turėtume daryti, reikia 
tik aptarti skirtingas elgesio ar veikimo galimybes, numatyti jų 
pasekmes ir pasirinkti tą elgesį, kuris suteiks daugiausia malonumo 
didžiausiam žmonių skaičiui. 

Ši teorija gana patraukli. Pirma, ji pagrįsta apibendrintų gera- 
dariškumu (generalized benevolence), kuris iš dalies atitinka mūsų 
nujautimą, kad žmonės turi būti lygiai traktuojami, kad žmogus 
žmogui lygūs, kad doras žmogus rūpinasi kitais. Antra, pasekmizmas 
yra graži ir elegantiška teorija, suteikianti visuotinį matą elgesiui 
vertinti, ir vertinimas pagrįstas tariamai nesudėtinga malonumo 
ar laimės sąvoka. Nebeturime daug skirtingų moralinių principų, 
kurie įvairiomis aplinkybėmis gali vienas kitam prieštarauti, bet 
turime vieną vyraujantį ir racionalų principą, kūris visuotinai pri- 
taikomas asmeniniam, tautiniam ir visuomeniniam gyvenimui. Pasek- 
mizmas taip pat gundo savo moksliškumu, savo pažadu išspręsti 
kebliausius moralės klausimus — juk tie klausimai jau teoriškai 
išspręsti, tik reikia dar truputį palaukti, kol visuomeninių mokslų 
pažanga įgalins teisingai numatyti elgesio pasekmes ir kol bus sukurti 
matematiniai malonumo apskaičiavimai. 


Kita itin svarbi pasekmizmo savybė — tai apibendrintos atsa- 
komybės samprata ?. Kadangi individo moralinė pareiga, jo vienin- 
telė pareiga, yra taip sutvarkyti pasaulį, kad jame būtų kuo daugiau 
laimės ar malonumo, o ne elgtis pagal kokius kitus nurodymus, 
pavyzdžiui, nežudyk, nemeluok, tai individas ne tiek atsakingas už 
tai ką jis pats daro ar nuveikia, kiek už tai kad pasaulyje susida- 
rytų tam tikra padėtis. Tad jei žmogus žino, kad jam padarius X, 
seks pasekmės A, o jei jis nedarys X, tai seks pasekmės B; ir B yra 
blogesnė padėtis už A, tai jis atsakingas ir už B, jei jis laisva valia 


* Įvairių pasekmizmo rūšių tapatybę įrodė David Lvoys, Forms and Limits 
of Utilitarianism, Oxford 1965. 
* Bernard WiLLIAMS, žr. 7 išnašą. 

atsisako vykdyti X. Tad pasekmistui nesudaro skirtumo, ar indi- 
vidas ką nors pats padaro, ar atsisako ko nors daryti. Jis už savo 
veikimo ir už savo neveikimo pasekmes lygiai atsakingas. 

Pravartu pastebėti, kad ši atsakomybės samprata nėra visuo- 
tinai priimta. Ne vienas žmogus jaučia, ir tai atsispindi kitose moralės 
teorijose, jog žmogus daugiau atsakingas už savo poelgius, o ne už 
tai, kas įvyksta, jei jis nieko nedaro, ar tarpininkaujant kitam 
žmogui. 

Bet teigiamas pasekmizmo savybes nulemia kelios nepriimtinos 
šios teorijos išvados. Pasekmizmas gali reikalauti, kad žmogus būtų 
pasiryžęs sau pačiam susvetimėti (alienate oneself) bei atsisakyti 
savo moralinio orumo ir integralumo. Tr tai daugiausia dėl tos api- 
bendrintos atsakomybės sampratos, kuri sukuria kilnumo regimybę, 
reikalaudama, kad lygiai vertintume ir savo ir kitų elgesį, kad lygiai 
vertintume, ką veikdami pasiekiame ir savo neveikimo pasekmes. 
Tas susvetimėjimas atsiranda šitaip: kadangi pasekmizmas tvirtina, 
kad mes atsakingi už specifišką padėtį (už tą, kuri turi geriausias 
pasekmes), tai visi priežastingumo santykiai, kurie priveda prie 
šios padėties, yra lygūs. Mes atsirandame pasaulyje, kurio santvarka 
nustato mūsų veikimą. Atsiradę vienokioje ar kitokioje padėtyje, 
mes esame moraliniu požiūriu priversti daryti tai, kas toje santvar- 
koje sukurs geriausias pasekmes, nepaisant, ar mes, ar kiti esame 
atsakingi už priežastingumo santykius. Vis vien ar mūsų ar kitų 
poelgiai sukūrė šią padėtį, mes turime daryti tai, kas užtikrins tei- 
giamiausias pasekmes. Ir šis reikalavimas priveda prie visai nepriim- 
tinų padarinių 10. Keliais pavyzdžiais tai išryškinsime. 


Pirmas pavyzdys iš John Fowles knygos Magus. Vokiečiai įsako 
burmistrui sunaikinti tris partizanus ; ne nušauti, bet šautuvo buo- 
žėmis užmušti. Jei burmistras įsakymo nevykdo, tai patys vokiečiai 
nužudys dešimt įkaitų. Ką turi burmistras daryti? Antras pavyzdys 
— jaunas lietuvis, prijaučiantis Lietuvos pogrindžio siekiams ir 
giliai įsipareigojęs su okupantu turėti kuo įmanona mažiau ryšių, 
yra pakviestas tarnauti saugume, kad iššifruotų pogrindžio leidinių 
bendradarbius ir platintojus. Jis žino, kad jam atsisakius šių pareigų, 
jas užims kitas pilietis, kuris su tikru pasišventimu ir entuziazmu 
įsijungs į šį darbą. Ar jaunuolis turėtų įstoti į saugumą? Pagal pasek- 
mizmą atsakymas į abu klausimus yra aiškus ir neproblematiškas. 
Burmistras turi partizanus užmušti, nes dešimties žmonių gyvybė 
svarbesnė už trijų. Jaunuolis turi įstoti į saugumą, nes kitaip pogrin- 
dis ir lietuviškas reikalas daugiau nukentės. 


“ Ten pat. 

Tačiau abejotina, kad reikalai tokie paprasti kaip juos vaizduoja 
pasekmistai. Ar burmistras iš tiesų įpareigotas ne vien tik užmušti, 
bet ir kankinti tuos partizanus. Pasekmisto atsakymas iš dalies 
nepriimtinas, nes jaučiame, kad turime didesnę atsakomybę už tai, 
ką laisva valia darome ar sukuriame, negu už tai, ką kiti daro ir 
tuo priverčia mus kaip nors elgtis. Juk burmistras nėra atsakingas 
už nacių kėslus įkaitus nužudyti, ir juk ne jis, bet smogikai, juos 
sušaudys. 

Pasekmistas gali bandyti reikalavimą partizanus nužudyti pa- 
švelninti, aiškindamas, kad nesame apskaičiavę visų pasekmių, jų 
tarpe, kaip priverstinas elgesys paveiks burmistrą psichologiškai, 
ir kaip jo elgesys paveiks kitus panašioje padėtyje. Tad pasekmistas 
gali aiškinti, kad burmistras ar jaunuolis nukentės psichologiškai 
dėl tokių poelgių. Bet čia ir yra nesupratimas. Jei burmistras ir jau- 
nuolis yra įsitikinę savo poelgių moraliniu teisingumu, tai jie nejaus 
kokio nors sąžinės graužimo, bet didžiuosis, kad sunkiomis aplin- 
kybėmis įgyvendino savo pareigą. Kitaip tariant, pasekmistui nusi- 
kaltimo jausmai būtų neracionalūs. 

Net jei per daug nekritikuojame pasekmisto prielaidą, kad nesą 
skirtumo tarp to, ką patys padarome ar laisvai vykdome, ir to, 
kas įvyksta dėl mūsų neveikimo ar kitų tarpininkavimo, vis tiek 
iškyla klausimas, ar yra kokių nors ribų mūsų beveik begalinei parei- 
gai sukurti pasaulį su geresnėmis pasekmėmis. Kaip galima šią 
atsakomybę suderinti su laisve gyventi, kaip mes norime, siekti 
tokių tikslų, kurie mums artimi ir brangūs ? Tik sekli psichologija 
teigtų, kad mes tiesiogiai siekiame džiaugsmo ar malonumo. Nor- 
maliomis aplinkybėmis individas įsipareigoja kokiam nors gyvenimo 
būdui. Jis sukūria šeimą, pasirenka profesiją, priima visokeriopų 
įsipareigojimų. Jis tikrai džiaugsmo neieško, iš dalies nes džiaugsmas 
ne toks dalykas, kuris tiesiog siekiamas, ar jei tiesiog siekiamas, tai 
surandamas. Atvirkščiai. Žmogus turi konkrečius siekius, kurių 
įgyvendinimas nebūtinai atneš laimės, bet dažnai jų neįgyvendinimas 
užtikrina, kad jis bus nelaimingas. Be to žmogus yra iš dalies tai, 
ko jis siekia, kaip jis save įsivaizduoja. Šitokie siekiai jam nėra šalu- 
tiniai norai ar pomėgiai, kaip noras rytą valgyti keptus kiaušinius, 
bet tai, kas jam brangiausia, ir be kurių jis jau nebūtų tas pats 
žmogus. Tad yra nesąmonė reikalauti, kad būtume pasirengę atsisa- 
kyti net ir šių mus giliai įpareigojančių siekių, tik todėl, kad kokio 
nors kito žmogaus elgesys, ypač nuožmus ar žiaurus, taip apspren- 
džia priežastingumo santykius, jog mūsų siekių vykdymas nesude- 
rinamas su geriausiomis pasekmėmis. Ir negalime laikyti šių siekių 
kokiais nors laikinais ir lengvai pakeičiamais pomėgiais, nes žmogus 
dažnai save taip sutapatina su šiais giliais siekiais, kad jie jam ir 

nustato gyvenimo tikslą. Priverstas jų atsisakyti, žmogus nuo savęs 
susvetimėja, atmesdamas tai, kas jam brangu. Tad pasekmizmas 
reikalauja tokios žmogaus vizijos, pagal kūrią asmuo yra pasiryžęs 
linksmai atsisakyti savo asmenybės ir įsijungti į visuotinio priežas- 
tingumo tinklą, reikalaujantį, kad jis paaukotų savo giliausiūs 
įsitikinimus. Žmogus nebėra laisvas individas, bet tampa panašus 
į robotą, kurio programa kitų nustatyta. 

Dar viena pastaba. Jei visi pasaulio gyventojai nėra pasekmistai, 
tai gali atsitikti, kad nuoseklus tiesioginis pasekmizmas sukels blo- 
gesnes pasekmes visai žmonijai. Kadangi žmogus atsakingas ne 
vien tik už savo veikimo pasekmes, bet taip pat ir už neveikimo 
pasekmes, tai jį galima visada šantažuoti ir priversti daryti tai, 
kas jam kitaip būtų šlykštu. Pavyzdžiui, vokiečiai, norėdami sunai- 
kinti kaimo žydus, gali kaimiečiams pranešti, kad jei jie neišžudys 
žydų, vokiečiai tai vis tiek atliks ir dar nušaus kelis kaimiečius. 
Nedoras asmuo visada gali grasinti kokiu nors nuožmumų, kuris 
sukeltų pasekmistui moralinę pareigą įvykdyti kokią nors mažes- 
nę šlykštybę, jei tuo būdu galime išvengti grasinimo įgyvendinimo. 

Pasekmizmas ilgą laiką turėjo vyraujantį vaidmenį anglosaksų 
filosofijoje. Net ir kai kuriomis pasekmizmo savybėmis nepaten- 
kinti filosofai nebuvo linkę visai jį paneigti, ne vien dėl to, kad netu- 
rėjo geresnių teorijų, bet iš dalies dėl to, kad pasekmizmas lyg ir 
atstovavo kažkokiam moksliniam racionalizmui, kuriam priešintis 
galėtų tik obskurantai. Tiesa, prieš dešimtmetį dar nebuvo visai 
atskleisti pagrindiniai pasekmizmo trūkumai. 


Absoliutizmo šalininkų filosofų tarpe pirmoji ir pagrindinė buvo 
katalikė-konvertitė Elizabeth Anscombe. Jau 1939 m. ji su kitu 
filosofu parašė ir savo lėšomis išleido brošiūrą, kuri teigė, kad Anglijos 
karas su Vokietija moraliniu požiūriu buvo nepateisinamas. Šeštame 
dešimtmetyje ji griežtai protestavo prieš Oksfordo universiteto spren- 
dimą suteikti garbės daktoratą buvusiam Amerikos prezidentui 
Trumanui. Pasak Anscombe, Trumanas buvo atsakingas už dvi 
masines nekaltų žmonių žudynes, būtent Hiroshimos ir Nagasakio 
gyventojų sunaikinimą atominėmis bombomis. Antras pagrindinis 
susidomėjimą absoliutizmu skatinęs veiksnys buvo Vietnamo karas. 
Nemažai filosofų laikė morališkai nepateisinamus kai kuriuos Ame- 
rikos karinių pajėgų veiksmus, ypač napalmo vartojimą ir vadinamų 
free-fire zones paskelbimą. (Paskelbus, kad koks nors rajonas yra 
free-fire zone, visi tenai rasti žmonės buvo laikomi priešais ir buvo 
leidžiama atidengti ugnį). Pasak jų, moraliniu požiūriu neleistina 
naudoti šias ir panašias priemones, net ir siekiant kilnių tikslų (mažai 
kas tikėjo, kad Amerikos tikslai kare buvę taurūs). 

Yra įvairiausių absoliutizmo rūšių. Jas jungia bendras nusista- 
tymas prieš pasekmizmo mėginimą visą moralę suvesti į pareigą 
sukurti kuo daugiau malonumo. Absoliutizmas taip pat atmeta api- 
bendrintos atsakomybės sampratą, nurodydamas, jog žmogus nėra 
vienodai atsakingas už visas pasekmes, kurios yra įvairiais būdais 
susietos su jo veikimu ir neveikimu. Vieni absoliutistai labiau 
remiasi krikščioniškąja morale!!, kiti labiau vadinamosiomis mora- 
linėmis teisėmis. Bet ir čia yra įvairių nuomonių. Jei visi krikščio- 
niškojo absoliutizmo šalininkai laiko nekaltų žmonių žudymą mora- 
liniu požiūriu nepateisinamu elgesiu, tai jie nesutaria dėl kitų nuro- 
dymų, pavyzdžiui, ar principai uždraudžiantys melavimą ir sveti- 
moteriavimą visada galioja. Nėra sutarimo ir dėl šitokių kategoriškai 
galiojančių principų skaičiaus. Moralinių teisių teoretikai irgi nesu- 
taria beveik visais pagrindiniais klausimais, pavyzdžiui, kokias 
konkrečias teises turi žmogus, kurios svarbesnės, kuriomis aplin- 
kybėmis, jei iš viso, jos pažeistinos, kaip jos grindžiamos ir pateisi- 
namos. Jei vieni filosofai tvirtina, kad pagrindinė teisė yra teisė į 
laisvę, tai kiti atsako, jog visos kalbos apie šią teisę yra nesusipra- 
timas. Vieniems aišku, kad moralinės teisės pagrįstos kiekvieno 
asmens savitumu bei neliečiamybe, o kiti nedvejoja, kad jos atspindi 
visų lygią vertę. Vieniems pagrindinė moralinių teisių paskirtis yra 
apginti žmogaus laisvę, kitiems jos turi užtikrinti lygybę. Vis dėlto 
moralinių teisių šalininkus vienija įsitikinimas, kad pasekmizmo rei- 
kalavimas visada atsižvelgti į elgesio pasekmes per daug riboja asmens 
laisvę, nepakankamai įvertina jo savitumą bei ailsakomybę dėl 
tiesioginių veiksmų. 

Kaip minėta, pasekmizmas moralinę elgesio vertę nustato pagal 
jo pasekmes. Absoliutizmas lemiantį vaidmenį elgesio moraliniame 
įvertinime suteikia pačiam poelgiui, tai yra, ką žmogus pats daro 
ar veikia. Nevalia tik atsižvelgti į galutinės kelių galimų veiksmų 
pasekmes, nes reikia įvertinti specifinį pasekmių sukėlimo pobūdį, 
konkrečius priežastingumo ryšius. Kai vienas padarinių sukėlimo 
būdas yra nuožmus a7 draustinas elgesys, tai, pasak absoliutisto, 
vien pasekmių apskaičiavimas yra nesusipratimas. 

Vienas aiškiausių absoliutizmo moralinių principų yra draudi- 
mas tiesiogiai žudyti nekaltus žmones. Pavyzdžiui, negalima vieno 
asmens nužudyti, jei taip galima išgelbėti keturių asmenų gyvybę. 
Kare negalima pulti civilių, mažai kuo prisidedančių prie karo eigos. 
Tad masiniai miestų bombardavimai, kaip Dresdeno, Hiroshimos, 


11 Šis rėmimasis turi būti suprastas plačiausia prasme. Nemažą įtaką turi ir 
I. Kanto dorovės teorijos. 

Hamburgo ir Nagasakio, pažeidžia moralės nuostatus. Šie bombar- 
davimai lieka nepateisinamais, net jei jais siekiama sutrumpinti 
karo eigą, net jei ir būtų kaip nors įrodyta, kad dėl civilinių gyventojų 
aukų žūtų daug mažiau kareivių. 

Absoliutisto doroviniai principai yra susieti su žmogaus sąmo- 
ningu elgesiu, kuriuo jis bando kitiems ką nors daryti. Absoliutizmas 
uždraudžia mums daryti įvairius dalykus kitiems žmonėms. Tačiau, 
jis nereikalauja, kad savo elgesiu, be kitų tarpininkavimo ar su 
juo, sukurtume kokias nors pasekmes, ar jų išvengtume. Absoliu- 
tizmas draudžia nekaltus žmones žudyti, bet jis nereikalauja, kad 
žmogaus veiksmai nebūtų dalis priežastinės grandies, privedusios 
prie nekalto mirties12, Pastarasis reikalavimas yra nepriimtinas dėl 
to, kad atsiranda padėčių, kuriose neišvengiamai žus nekaltų žmonių. 


Aiškindami savo draudimų apimtį, absoliutistai vartoja katalikų 
moralinės teologijos principą, vadinamąją dvigubų padarinių dok- 
triną (docirine of double effect) 13. Pagal šią teoriją moraliniu požiūriu 
labai svarbus skirtumas tarp elgesio, kuris priveda prie nekalto 
mirties (šiai mirčiai būnant elgesio tikslu arba priemone kitam tikslui 
įgyvendinti), ir elgesio, kuris priveda prie žmogaus mirties kaip 
kitokio siekio pasekmė. Net jei kito mirtis yra neišvengiamas ir 
numatomas elgesio padarinys, jis nebūtinai pažeidžia absoliutisto 
draudimą. Tad dvigubų padarinių teorija nurodo, kad moraliniu 
požiūriu kartais leistina žmogui savo veikimu sukelti šalutinius pada- 
rinius, kurie yra uždrausti tiesiogiai arba kaip priemonė kitiems 
tikslams. Tad leistina karo metu bombarduoti karių telkinius ar 
karo pramonę, nors numatoma, kad dėl bombardavimo žus ir civilių 
gyventojų. Bombardavimu siekiama morališkai priimtino tikslo, 
būtent, priešo karo pramonės sunaikinimo, o civilių mirtis yra neiš- 
vengiamas ir numatytas padarinys. Tačiau atominės bombos vartoji- 
mas ar masiškas Vokietijos miestų naikinimas buvo smerktini veiks- 
mai, nes jų tikslas buvo nužudyti kuo daugiau civilių ir tuo būdu 
užtikrinti greitesnę pergalę. Civilių mirtis buvo priemonė tikslui 
įgyvendinti. 

Pasak absoliutisto, skirtumą tarp karo pramonės gamyklų nai- 
kinimo ir masinio miestų bombardavimo galima šitaip išryškinti. 
Karo pramonės sunaikinimas yra tikslas, kurį būtų galima pasiekti 
be civilių aukų. Tačiau masinis bombardavimas, siekiąs priešą demo- 


12 Elizabeth ANscoMBE, War and Murder, knygoje Richard A. WassERsSTROM 
(red.), War and Morality, Los Angeles 1970, 50-52 psl. 
1š Ten pat 50-51 psl. 

ralizuoti, nebus veiksmingas be šių aukų. Tad vienas elgesys yra 
kategoriškai draustinas, o kitas moraliniu požiūriu pateisinamas. 
Pabrėžtina ir tai, kad kartais ir karo pramonės gamyklų užpuolimas 
būtų neleistinas, jei iš to būtų mažai naudos, bet žūtų daug žmonių. 

Dvigubų padarinių teorija bando išaiškinti, kodėl burmistrui 
neleidžiama partizanų žudyti. Jų mirtis yra tiesioginė priemonė 
tikslui pasiekti; jų nenužudžius, kaimiečiai nebūtų išgelbėti. Tačiau, 
jei šiek tiek skirtingomis aplinkybėmis burmistras, siekdamas išva- 
duoti kaimiečius, sunaikina vokiečius, įmesdamas granatą į bunkerį, 
jo poelgis nėra smerktinas, net jei jis ir žinojo, jog bunkeryje belais- 
viais yra laikomi tie partizanai, kurie neišvengiamai žus kartu su 
vokiečiais. Pagal dvigubų padarinių teoriją burmistras siekė išlais- 
vinti kaimiečius, jo priemonė buvo vokiečių nukovimas, o parti- 
zanų mirtis buvo nesiekiamas, bet numatytas padarinys. 

Pagrindinė dvigubų padarinių teorijos problema yra susieta 
su veikėjo tikslų aptarimu. Aplamai elgesio aptarimas yra itin sudė- 
tingas reikalas, nes tas pats poelgis gali būti skirtingai apibūdintas, 
o apibūdinimas nemaža dalimi nustato elgesio moralinę vertę. Antai, 
aš nuskinu kelis obuolius nunešti sergančiam vaikui. Mano manymu, 
aš tik gera darau, norėdamas sergantį vaiką pradžiuginti. Obels 
savininkas tą patį elgesį gali pavadinti vagyste. 

Masinio bombardavimo organizatoriai galėtų tvirtinti, kad jų 
tikslas buvo sunaikinti gyvenamųjų namų dalį ir priversti bent dalį 
karo pramonės darbininkų savo jėgas skirti namų atstatymui. Kad 
namuose gyvenantys žmonės žus, būtų nesiekiamas, bet numatytas 
padarinys. Šitoks tvirtinimas yra per aiškiai sofistiškas, bet parodo, 
kaip gali iškilti problemų, mėginant pritaikyti dvigubų padarinių 
teoriją, kuriai labai svarbu, ar sukurta padėtis yra tiesioginė veikimo 
išdava, priemonė kokiam tikslui, av tik numatytas, bet nesiekiamas 
padarinys. 

Kiti absoliutistai atmeta dvigubų padarinių teoriją, tačiau neat- 
Sisako kai kurių absoliutistų draudimų. Jie kitomis sąvokomis 
aiškina mūsų moralinius nujautimus. Antai, kartais filosofai suskirsto 
moralines pareigas į dvi rūšis: neigiamas ir teigiamas 14. Neigiamos 
pareigos įpareigoja, ko nors nedaryti, dažniausiai kitų neskriausti. 
Teigiamos pareigos reikalauja, ką nors daryti, kitam žmogui padėti. 
Konflikto atveju neigiamos pareigos laikytinos svarbesnėmis ir 
reikia jas pirmiausia įgyvendinti. Tad burmistras turi teigiamą 
pareigą kaimiečiams padėti bei neigiamą pareigą partizanų neskriausti. 


M Philippa FooT, The Problem of Abortion and the Doctrine of Double Effect, 
knygoje Philippa FooT, Virtues and Vices, Berkeley 1978, 26-30 psl. 

Kadangi neigiamoji pareiga yra vyraujanti, jis negali partizanų 
žudyti. 


Pastaruoju metu anglosaksų filosofijoje daug dėmesio yra ski- 
riama moralinių teisių teorijoms. Ne visos jos laikytinos absoliu- 
tizmo rūšimi, ypač jei jos nurodo, kad teisės gali būti pažeidžiamos, 
siekiant daugiau gerovės. Gana įtakingą moralinių teisių teoriją 
paskelbė Robertas Nozick 15. Pasak Nozicko, moralės pagrindą sudaro 
trys absoliučios moralinės teisės, būtent, teisės į gyvenimą, laisvę ir 
nuosavybę. Kol asmuo nepažeidžia kitų žmonių panašių teisių, jo 
teisės turi būti visada gerbiamos. Asmuo gali nusižengti tik vienu 
būdu, būtent, pažeisdamas kitų teises. Nozicko nuomone, pasekmis- 
tinės teorijos nepakankamai įvertina žmogaus neliečiamybę bei 
jo savitumą. Žmogus yra nepaliečiamas, jis negali būti vartojamas 
kaip įrankis, ar paaukojamas kitų laimės siekimui, bent jam nedavus 
leidimo tai daryti. Tik asmens neliečiamybė užtikrina, kad žmogus 
gali vesti prasmingą gyvenimą. Norint šią neliečiamybę išsaugoti ir 
neleisti žmogui -būti traktuojamu kaip žaliava žmonijos laimei, mo- 
ralė turi kategoriškai uždrausti poelgius, varžančius jam prasmingai 
gyventi. Todėl ir turime moralines teises, kurios, metaforiškai kal- 
bant, nustato žmogaus laisvo veikimo sferą 16. Jos nubrėžia ribas, 
kurios yra šventos ir kurios niekada negali būti pažeidžiamos ar 
laikinai atidėtos, net ir siekiant kilniausių tikslų. Nozickas pabrėžia, 
kad žmogaus teisių pažeidimo niekada negalima pateisinti. Galima 
galvoti apie geresnių pasekmių sukėlimą, tik nustačius, kad pasekmes 
sukeliantis veiksmas nepažeis jokio asmens teisių. Pažymėtina, kad 
ir krikščioniškos krypties absoliutistai pabrėžia reikalą rūpintis 
Žmonių gerove, bet kad pirmų pirmiausia reikia nepažeisti kate- 
gorinių draudimų 17, 

Moralinių teisių teorijos irgi turi nemažai silpnumų, ypač nusta- 
tant, kokias teises žmogus turi ir kaip jos pateisinamos. Neaišku, 
ar absoliutistai sugebės trūkumus pašalinti, bet manau, kad betkokia 
priimtina moralinė teorija negalės būti pasekmistinė. 


KoNKRETUS MORALINIS ATVEJIS 


Dabar panagrinėsime vieną konkretų moralinį klausimą, būtent, 
ar Meras, Jurašai, Venclova ir kiti lietuviai intelektualai turi teisę 


15 Robert NozIckK, Anarchy, State and Utopia, New Yorkas 1974. 

16 Ten pat, 33-34 psl. 

17 Elizabeth AnscomBE, War and Murder, knygoje R. A. WassERsTROM (red.), 
War an Morality, Los Angeles 1970, 50 psl. 

iš Lietuvos emigruoti. Gana aišku, kad šis klausimas kaip nors suriš- 
tas su pareiga lietuvių tautai ir jos kultūrai. Asmenys, kurie pasi- 
sakė prieš jų išvykimą, davė suprasti, kad savo elgesiu jie kaip nors 
pakenkia lietuvybės reikalui. Jei Venclova būtų buvęs ne rašytojas, 
bet kepėjas, kuris norėtų Amerikoje praturtėti, pardavinėdamas ries- 
tainius, tai jo išvykimo klausimas turėtų būti skirtingai svarstomas. 
Kas nors kepėjui primintų, kad Amerikoje ne taip lengva sutau- 
pyti pakankamai kapitalo nusipirkti kepyklą, kad jo planai ir sva- 
jonės gal neišsipildys. Bet tai pasakius, negalime laukti ar reikalauti, 
kad kepėjas mūsų klausytų, panašiai kaip nesame įpareigoti klau- 
syti svetimų patarimų, kaip geriau gyventi. Kas liečia tik mane, 
tai priklauso nuo asmeniškų nutarimų, o kitų pasiūlymus bei pata- 
rimus galiu atmesti, net ir teisėtai supykdamas, kad geradėjai kiša 
nosis į svetimą reikalą. Bet jei klausimas liečia moralės reikalus, 
tai turiu kitus išklausyti, ypač jei jie nurodo, kad mano elgesys gali 
kitiems pakenkti. Ką čia sakytų pasekmistas ? Jis negali teigti, kad 
nedera iš Lietuvos emigruoti, tuo pačiu netvirtindamas, jog emigra- 
vimas kaip nors pakenks kitų lietuvių interesams. Kaip tai gali 
įvykti? 

Peršasi šis atsakymas: kadangi intelektualas iš Lietuvos išvykęs 
neturės sąlygų rašyti, tai kiti lietuviai neturės malonumo jo kūryba 
džiaugtis ir, tarybiškai kalbant, jo veikalai nejeis į lietuvių literatūros 
aukso fondą. 

Bet Venclova ar kitas intelektualas galėtų atsakyti, kad jie kaip 
tik turi išvažiuoti ir dėl panašios priežasties. Mat jų darbai Lietu- 
voje dabar nebespausdinami, o išeivijoje atsiras leidėjų. Pasekmis- 
tas toliau argumentuoja : Esate per daug nekantrūs, palaukite, pri- 
sitaikykite prie valdžios ir jūsų veikalai vėl bus išspausdinti. Kadangi 
Lietuvoje yra daugiau skaitytojų, tai tenai parašyti veikalai suteikia 
malonumą didesniam skaičiui. Savo ruožtu intelektualas galėtų 
aiškinti, kad Lietuvoje jų darbai bus menkesnės vertės, nes jie bus 
cenzūros apkarpomi, arba jie patys paklus partijos reikalavimams. 
Antra vertus, ne visi Lietuvos skaitytojai įvertina sudėtingesnius 
darbus, nemažai kas veikiau skaito paprastus nuotykinius romanus, 
tad vargu, ar knygų spausdinimas Lietuvoje suteiks daugiau malo- 
numo didesniam skaičiui. O tie, kuriems iš Lietuvos išvykstančių 
rašytojų darbai labai įdomūs ir svarbūs, suras būdą veikalą ir Lietu- 
voje gauti. 

Prieiname prie pasekmisto svariausio argumento: Jeigu visi 
emigruos, tai neliks rašytojų Lietuvoje, o išvykstančiųjų pavyzdys 
kaip tik sudaro kitus panašiai elgtis skatinantį precedentą. Jei visi 
negali išvykti, tai niekas negali išvykti. 

Venclovos ir kitų atsakymas galėtų būti šitoks. Tiesa, jei visi 
emigruotų, tai būtų Lietuvai blogai, ir mes sutinkame, kad gal netu- 
rėtume palikti krašto, jeigu mūsų išvykimas turėtų šias pasekmes. 
Bet mes galime įsipareigoti visiems išvykti uždraudžiančiam prin- 
cipui, ir tuo pačiu pateisinti ir savo išvykimą. Juk kai mes išvy- 
kome, nebuvo pavojaus, kad visi išvyktų. O ateityje iškilus visų 
išvažiavimo pavojui, būtų skirtingos aplinkybės ir mes gal skirtingai 
elgtumėmės. 

Šitokiu teigimu jie sau neprieštarautų. Jie sau prieštarautų tik 
tuo atveju, jei jie tomis pačiomis aplinkybėmis, kuriomis jie išvyko, 
draustų kitiems iškeliauti. Bet ateityje numatytos aplinkybės, būtent, 
kad jau visi pradėtų emigruoti, kaip tik yra skirtingos. Šitą atsa- 
kymą pravartu įsisąmoninti, nes pasekmistai linkę įjungti į pasekmių 
apskaičiavimą ne vien elgesio tiesiogines pasekmes, bet kaip elgesys. 
gali paveikti ir kitų elgesį. Antai, pasekmistai kartais argumentuoja, 
kad nors asmens elgesys yra teisingas savyje, jis paskatins kitus. 
panašiai elgtis. Visiems tai darant, pasekmės tampa neigiamomis, 
ir todėl elgesys neteisingas. Pavyzdžiui, jei uždrausta per žolę vaikš- 
čioti, tai aš neturėčiau tai daryti (nors vien tik mano vaikščiojimas 
žolei nepakenks), nes jei visi sektų mano pavyzdžiu, žolė būtų ištryp- 
ta. Bet šis argumentas yra pagrįstas nesusipratimu. Jei padėtis ta 
pati, tai kas man leistina daryti, leistina ir kitiems. Bet jei aš vaikš- 
čioju per žolę, ar išvykstu iš Lietuvos, kai šitokio elgesio tiesio- 
ginės pasekmės nėra žalingos, tai padėtis yra skirtinga nuo tos, 
kurioje vaikščiojimas ir iškeliavimas jau yra pasidarę žalingais. 
Jeigu padėtis nebūtų skirtinga, tai būtinai ir kitų išvykimas nebūtų 
žalingas. Bet pasekmistas šiuo atveju, kaip tik teigia, kad dabartinis 
Jurašų ar Venclovos emigravimas nėra žalingas. Asmuo, kuris vėliau 
ketina emigruoti iš Lietuvos, kai toks išvykimas jau žalingas, atsi- 
randa kitoje padėtyje, ir tad tas pats principas nebegalioja. Aš irgi 
nebūčiau vaikščiojęs per žolę, jei būčiau pastebėjęs, kad kiti jau tai 
daro, nes tuo atveju mano vaikščiojimas žolei pakenktų. Tad netikslu 
įskaičiuoti į mano elgesio pasekmes, tai kas įvyktų, jei kiti sektų mano 
pavyzdžiu tuo atveju, kai, ką aš darau, nėra kenksminga, o ką jie 
daro, yra kenksminga. Mano elgesys jau yra pakeitęs sąlygas. 

Iš Lietuvos išvykę intelektualai galėtų teigti, kad kai kurių rašy- 
tojų emigravimas turi teigiamą poveikį. Jiems sėkmingai įsikūrus 
Amerikoje, kiti padoresni rašytojai gal bus paskatinti drąsiau rašyti, 
nes atsiras viltis, kad gal valdžia leis ir jiems išvykti. Kompartija, 
pastebėjusi didėjantį rašytojų norą palikti tarybinę tėvynę, Lietu- 
voje galėtų rašytojams sukurti pakenčiamesnes sąlygas, siekdama 
iš dalies sumažinti norinčių išvykti skaičių. Bet ir atmetus šį pasku- 
tinį argumentą, Jurašai, Meras ir Venclova galėtų drąsiai teigti, 

kad jų išvykimas tokiomis sąlygomis, kuriomis jis įvyko, pakan- 
kamai skiriasi nuo po jų išvykimo susiklosčiusių aplinkybių, kad jų 
žygiai nesudaro precedento, kuris būtinai turės neigiamas sąlygas. 

Tad mūsų argumentas yra šis: Pasekmistas gali teigti, kad nedera 
intelektualams iš Lietuvos emigruoti, tik jei toks žygis konkrečiai 
pakenks Lietuvos gyventojams ar jų kultūrai. Bet atrodo, kad taip 
nėra, ypač jei tie keli išvykėliai Vakaruose parašys tai, ko negalėjo 
Lietuvoje. Tad jei intelektualų elgesys nebuvo savyje kenksmingas, 
o vėliau emigruojančių veiksmai būtų žalingi, tai pasekmistas negali 
teigti, kad Jurašų-Venclovos elgesys paskatino kitus panašiai elgtis, 
nes padėtis jau skirtinga. Tad pasekmistas galėtų smerkti intelek- 
tualus, tik jei jų elgesys savyje buvo žalingas, ir tai labai abejotina. 

Absoliutistui Jurašų ar Venclovos klausimas nesudarytų jokių 
sunkumų. Kadangi emigruodami iš Lietuvos, jie tiesiogiai nedaro 
to, kas morališkai smerktina; net ir jei jų elgesys turėtų nei- 
giamų pasekmių, jie galėtų naudotis savo teise išvykti. 


KĘsTUTIS K. GIRNIUS 


CONCERNING FUNDAMENTAL GUESTIONS OF MORALITY 
by 


KĘsTuUTIs K. GiRNIUS 


Summary 


This essay attempts to (a) present a metaethically natural definition 
of morality, (b) sketch the salient features of conseguentialism and abso- 
lutism, and (e) show how moral considerations effect one particular pro- 
blem, namely whether Lithuanian intellectuals have the right to emigrate 
under the current circeumstances. The core of the essay is devoted to a 
sustained criticism“ of conseguentialism. 

Any metaethically neutral definition of morality must be capable 
of differentiating moral principles from other kinds of action guiding pre- 
scriptions, such as those of law and etiguette, while being broad enough 
to encompass the breadth and variety of principles that are commonly 
said to be moral. It is suggested that a moral principle is an action guid- 
ing principle that an individual (1) considers to be universal, (2) overrid- 
ing, and (3) calculates the effects on others of its implementation from a 
point of view that is not purely self-centered. 

Conseguentialism is a generic term for moral theories that hold the 
moral value of an action to be determined solely by its conseguences. 
Its most popular form is utilitarianism, which states that an act is morally 
right if it causes more happiness for the greatest number of individuals 
than any other action available to the agent. Utilitarianism makes geno- 
ralized benevolence the guiding feature of moral action, for all indivi- 
duals are considered as having egual value. Yet conseguentialism is ulti- 
mately unacceptable because the superficially attractive reguirement 
of generalized benevolence implies a generalized responsibility to bring 
about an optimal state of affairs, even when this leads to an individual's 
alienation, loss of autonomy, and his actions' being determined even by 
the malevolent behavior of others. Absolutism is the generic term for 
moral theories that claim that certain actions in themselves are subject 
to moral evaluation, regardless of their conseguences. Absolutist theo- 
zies are usually based on the Judeo-Christian and Kantian traditions or 
on so-called moral rights. While some categorical prohibitions, such as 
that against the killing of innocents, are universally accepted by absolu- 
tists, there is great disagreement about what other prohibitions or rights 
have general applicability and how they are to be adeguately justified. 

It is been argued that Lithuanian intellectuals should not leave 
Lithuania because such acts ultimately cause harm to the national culture. 
Arguments of this kind are generally conseguentialist and gain whatever 
force they have from appealing to what would be the case if everyone 
acted like that. It is shown that a strict generalization, based on a careful 
description oi what constitutes «+ everyone doing the same», does not 
support a condemnation of the intellectual's actions. 


POETINĖS MINTIES PRIGIMTIS 


Šia apybraiža stengiamasi išaiškinti poetinio žodžio raiškumą, 
lemiantį poetinės kalbos savitumą ir estetinę vertę. Norima parodyti, 
jog poetinio žodžio raiškumas nėra dirgiklinio pobūdžio, priklausąs 
nuo skaitytojo užgaidų ar dvasinės būsenos. 

Skaitytojo dėmesį visų pirma reikia atkreipti į šios apybraižos 
antraštės problematiškumą. Kartais laikoma, jog poetinis žodis — 
išreiškiantis vien tik jausmus, o sukeltos mintys esančios pašali- 
niai, nieko bendra neturintys su poetinio žodžio prigimtimi, įspūdžiai. 
O kitų laikoma, jog, anaiptol, poetinis žodis išreiškiantis mintį, 
turinčią sąvokinį pradą. Pastaruoju požiūriu, jausmai laikomi vien 
pašaliniais, nieko bendra neturinčiais su poetinio žodžio prigimtimi, 
įspūdžiais. 

Parinkta antrašte nenorima įtaigauti, jog poetinės kalbos raiš- 
kumas turi vien tik sąvokinį pradą. Anaiptol, stengiamasi parodyti, 
jog sąvokinis momentas esmiškai susijęs su jausminiu. Taigi, parinkta 
antrašte norima pabrėžti, jog poetinė mintis turi savitą prigimtį, 
nesutapatinamą su apibendrintos sąvokos prigimtimi. 

Kiekvienas mokslas žino, kurie duomenys yra jo tyrinėjimams 
aktualūs. Panašiai ir šiuose estetiniuose tyrinėjimuose reikia nuspręsti, 
kur ieškoti tų duomenų, kurie atskleis poetinės minties prigimtį. 
Kaip tik čia estetika susiduria su dideliais sunkumais. 

Pozityvizmo įtakoje išsivysčiusi amerikiečių estetika, remda- 
Mmasi reliatyvumo teze, poetinės minties prigimtį aiškina vien empi- 
Tinės psichologijos metodais. Šiuo požiūriu, visa tai, kas nulemia 
estetinę vertę, esą vien tik minčių bei emocijų virtinė, sužadinta 
paprastų, estetiniam suvokimui neatitinkančių, dirgiklių. 

Tačiau subjektyvistinis poetinės minties aiškinimas sunkiai priim- 
tinas todėl, kas jis poetinę mintį sutapatina su iliuzoriniu vaizduotės 
tvėriniu. 

Objektyvizmas, iš kitos pusės, laikosi nuomonės, jog visos este- 
tinį pasigėrėjimą žadinančios bei estetinę vertę lemiančios ypatybės 
esančios pačiose eilėse. Panašiai poetinę tikrovę aiškino ir Vosylius 
Sezemanas, nuo 1923 iki 1963 metų profesoriavęs Kauno, paskui 
Vilniaus universitetuose. Šiuo požiūriu, eilėraščio žodžiuose bei 


152 MIRGA GIRNIUVIENĖ 2* 


jų sąrangoje slypintis emocialumas, kurį atskleisti galintis betar- 
piškas estetinis suvokimas. Norint atskleisti poetinės minties prigimtį, 
xeikią apibrėžti estetinę tikrovę, tariamai slypinčią pačiame eilė- 
raštyje. 

Objektyvistinis metodas priveda prie itin sunkaus klausimo — 
kaip suprasti tas guasi-dvasines ypatybes, tariamai glūdinčias žo- 
džiuose ? Tiksliai kalbant, emocijos ir mintys yra tik žmoguje, ne 
ženkluose ar kituose daiktuose. O čia teigiama, jog emocijos bei 
mintys esančios taip pat ir poetiniame kūrinyje. Be aiškesnių nuro- 
dymų peršasi mintis, jog tos guasi-emocinės ypatybės yra paprasti 
dirgikliai, sukelią žmoguje įvairias mintis bei emocijas. Deja, pasta- 
rasis aiškinimas kaip tik ir paneigia poetinio suvokimo tariamą obje- 
ktyvumą. 

Norint įvertinti objektyvistų požiūrį į «estetinį objektą », kurį 
jie randa eilėse, reikia atsižvelgti į filosofines šaknis, iš kurių šis 
požiūris išaugo. 

Dekartas suvokimo objektą aiškino taip: Suvokimas esąs turi- 
ningas ta prasme, kad jis turintis imanentišką, ar betarpišką objektą. 
Kai daiktas tampa suvokimo objektu, anot Dekarto, jis įgyja egzi- 
stenciją pačiame suvokimo akte, t. y., « objektyvią » egzistenciją. 
Taigi, daiktas, kuris suvokiamas, turintis ne tik formalią egzisten- 
ciją (suvokimui nepriklausančioje tikrovėje), bet ir objektyvią egzi- 
stenciją (suvokimo akte). Tuo būdu gimė esse-concipi požiūris į 
„suvokimo objektą. 

Šis aiškinimas buvo pritaikomas ne tik daiktų suvokimui, bet 
ir abstrakcijų, ar idėjų suvokimui — ir jos įgyjančios objektyvią 
egzistenciją suvokimo akte. Tačiau, skirtingai nuo daiktų, jos 
formaliai neegzistuojančios. 

Kanto daiktas savyje maždaug sutampa su Dekarto formalia 
tikrove, o patyrimo objektas — su objektyvia tikrove. Tik Kantas 
skirtingai nuo Dekarto suprato suvokimo turiningumą. Jo manymu, 
suvokimas įgyja turinį ne įgydamas betarpišką objektą, bet įgy- 
damas loginę (plačiąja prasme) formą. Šiuo atžvilgiu Kantas sugrįžo 
prie seholastikų (pvz., Akviniečio) suvokimo sampratos, praradusios 
savo reikšmę Dekarto požiūryje. Kanto transcendentalinė psicho- 
logija yra laiko, erdvės, bei priežastingumo, kaip teisingo suvokimo 
formų, analizė, 

Kanto požiūris skyrėsi nuo Dekarto dar ir tuo, kad jis pirmasis 
atskyrė abstrakciją ar idėjų suvokimą nuo konkrečių objektų suvo- 
kimo. Pastarasis turi laiko-erdvės-priežastingumo formą, kurios 
neturi abstrakcijos suvokimas. Ši erdvės-laiko-priežastingumo forma 
nulemia objekto konkretumą laiko-erdvės-priežastingumo koordi- 

natų sistemoje. Tuo būdu Kantas išaiškino konkrečių suvokimo 
objektų viešai prieinamą tikrovę, kurios neturi idėjos. 

Neo-hegelistai yra šio dekartiško idealizmo tradicijoje, tačiau 
jie turi savitą objekto sampratą. Pirma, jie atsisako tradicinio suvo- 
kimo turiningumo aiškinimo. Suvokimo turiningumą jie aiškina 
nei Dekarto betarpiško objekto pagrindu, nei kantiškos loginės for- 
mos pagrindu, bet ontologijos kategorijomis. Pvz., vienų neo-hege- 
listų laikoma, jog «suvokimas turi objektą» reiškia «suvokimas 
būtų objektas, jei jis būtų išplėtotas », o kitų laikoma, jog tai reiškia 
«suvokimas yra sukonkretizuotas objekte», ir panašiai. Antra, 
nepriimdami kantiškai suprastos suvokimo formos, jie nepajėgia 
griežtai atskirti abstrakčius objektus nuo konkrečių. Tuo būdu, 
fizinis objektas jiems pasidaro idėjų sistema, o esteti:1is objektas — 
idėjų ir emocijų sistema. 

Taigi, anksčiau minėtos eilių dvasinės ypatybės šiuo požiūriu 
nesutapatintinos su paprastais dirgikliais. Patys dirgikliai suta- 
patinami su platoniškomis idėjomis, o juk estetinis suvokimas turi 
turiningesnį krūvį negu paprasto dirgiklio suvokimas. 

Kantiškas objekto apibrėžimas turi svarbias pasekmes este- 
tikai. Kadangi estetinės ypatybės nėra gamtinės, mokslui priei- 
namos, ypatybės, jos nepriklauso, griežtai imant, kantiškam kon- 
krečiam objektui viešoje laiko-erdvės-priežastingumo tikrovėje. 
O kadangi šis objektas yra vienintelis konkretus ar viešas objektas, 
išeina, jog, kantiškai imant, estetinis objektas, nors gal ir yra idėjų 
bei emocijų sistema, tačiau neturi viešai prieinamos tikrovės, kurią, 
turi fizinis objektas. 

Svarbu pabrėžti, jog, vis dėlto, Kantas atmetė reliatyvizmą poe- 
tinio suvokimo atžvilgiu. Todėl šiuose tyrinėjimuose pasirinksiu 
verčiau kantišką metodą, t. y., objektą suprasiu taip, kad jo fiziš- 
kumas nebūtų sutapatintas su nefizine tikrove. O tai suponuoja 
jog poetinės minties reikės ieškoti ne objekte (kantiškai suprastame), 
bet subjekte. 

Ir fenomenologija, ir Kanto transcendentalinė psichologija 
tariasi išaiškinusios poetinio suvokimo objektyvumą. Tačiau feno- 
menologija suteikia estetiniam objektui realybę, kurią Kantas jam 
paneigė. Užtat kyla klausimas, kaip Kantas supranta poetinio suvo- 
kimo objektyvumą: kaip poetinis suvokimas gali būti objektyvus, 
jei poetinė tikrovė slypi ne objekte, bet pačiame subjekte ? 

Poetinis suvokimas yra buvęs dvejopai objektyvistų aiškinamas, 
Vieni objektyvistai laikosi nuomonės, jog poetinė tikrovė yra betar- 
piškai suvokiama. Poetinis suvokimas esantis spontaniškas ir emo- 
cinis, — šaltas nagrinėjimas jam tik trukdąs giliau į poetinę tikrovę 
įsiskverbti. Kiti objektyvistai nagrinėjimui skiria esminę rolę. 


154 MIRGA GIRNIUVIENĖ 4+ 


Pastaruoju požiūriu, pilnoji poetinė tikrovė nesanti mums betar- 
piškai prieinama, — gilesnių poetinių minčių suvokimas galintis 
įvykti tik nagrinėjimui tarpininkaujant. 

Dažnai filosofijoje esti, jog du nusistatymai kai kuriuo klau- 
simu remiasi į neaiškiai suvoktą tiesą, klaidingai atsietą nuo tariamai 
priešingos nuomonės. Atrodytų, jog taip yra ir šiuo atveju. 

Perskaičius vienas ar kitas eiles, pakankamai išsilavinęs skai- 
tytojas gal ir tuoj suvokia, kas eilėse išreikšta, tačiau yra ir tokių 
skaitytojų, kurie ne tuoj įstengia suprasti eilių poetinę mintį. Pa- 
starieji turi nagrinėti paskirus žodžius ir frazes, iki kol jiems eilių 
mintis išryškėja. Pavyzdžiui, perskaitę sekančias eilutes iš Nykos- 
Niliūno eilėraščio Motina, 


Ir tada suliepsnoji nors vienai sekundei 
Paskutinėm ugnim jiems kelius šviesdama ...! 


jie turi surasti analogiją tarp « paskutinėm ugnim » ir « paskutinėm 
jėgom», tarp «jiems kelius šviesdama» ir «vaikus mokydama, 
stengdamasi jiems gyvenimą palengvinti», tarp «suliepsnoji » ir 
«parodai meilę, sutelki jėgas», ir t.t. Taigi, kas vienam žmogui 
yra «betarpiškai» prieinama, antram yra prieinama tik nagrTi- 
nėjimo dėka. 

Tam tikra prasme ir pastarajam skaitytojui poetinis suvokimas 
gali pasidaryti betarpišku. Išnagrinėjus eiles, jis gali taip su jom 
susipažinti, jog jų prasmė jam beskaitant betarpiškai iškiltų. Tuo 
būdu, jo poetinis suvokimas jau nebereikalautų nagrinėjimo ir būtų 
spontaniškas, savaime besiskverbiąs į poetinę tikrovę. Ta prasme, 
kiekvienam poetinis suvokimas gali būti betarpiškas. 

Nors pačiam suvokimui nagrinėjimas gali pasidaryti neberei- 
kalingas, ginčo atveju, jis vėl pasidaro reikalingas. Neteisinga į 
klausimą atsakyti, jog paties interpretacija yra savaime aiški, 0 
kito ne. 


1 Kadangi grįšime prie šio pavyzdžio, čia duodamas visas eilėraštis : 


Gęsdama paslaptingoj šviesoj El Dorado, 
Begalinių laukų apkabintam name, 

Tu klausai, kaip vaikai tavo šviesą praradę, 
Lyg apakę klajoja naktim neramia. 


Tada suliepsnoji nors vienai sekundei, 
Paskutinėm ugnim jiems kelius šviesdama 
Ir užgęsti tenai, lyg šešėlis be skundo, 
Kaip žvaigždė, begalinėn naktin krisdama. 

Tačiau nagrinėjimas yra reikalingas kiekvienam poetiniam suvo- 
kimui dar ir antra prasme. Žmogiškas suvokimas, jei atskirsime 
jį nuo pasyvaus pojūčio, implikuoja dėmesio atkreipimą į vieną 
tikrovės dalį, tuo pačiu dėmesio nukreipimą nuo kitų tikrovės dalių. 
Todėl žmogiškasis kurios nors visumos suvokimas implikuoja atskirų 
suvokimų sujungimą. Taigi, nors «betarpiškas» poetinis suvoki- 
mas gali įvykti nagrinėjimui netarpininkaujant, tačiau vis dėlto 
jis yra proto sukurtas junginys. O kadangi tai « betarpiškai » sukur- 
tas junginys, jo pagrindas pačiam subjektui nėra visai aiškus, ar 
bent nėra sąmoningas. Nagrinėjimas kaip tik ir išaiškina pačiam 
subjektui kodėl jis, būtent, vienaip, o ne kitaip supranta « betar- 
piškai » suvoktą eilėraščio mintį. 

Taigi, neklysta tie, kurie teigia, jog poetinė tikrovė gali būti betar- 
piškai suvokiama. Tai gali įvykti, kai pakankamai išsilavinęs skai- 
tytojas be sąmoningo nagrinėjimo supranta eilių mintį. Tačiau neklys- 
ta ir tie, kurie neigia poetinio suvokimo betarpiškumą. Juk kiek- 
vienam suvokimui tarpininkauja nesąmoninga proto (vaizduotės) 
veikla. O tos veiklos pagrindui išaiškinti reikalingas nagrinėjimas. 

Dažnai objektyvus suvokimas apibrėžiamas kaip tas, kuris betar- 
piškai atspindi tikrovę. Šiuo požiūriu, subjektyvusis suvokimo mo- 
mentas esąs tasai, kuris tarpininkaujamas vaizduotės veiklos. Objek- 
tyvu, kas gauta iš objekto, o subjektyvu, kas kyla iš subjekto. 
Tačiau ši objektyvumo samprata remiasi į klaidingą suvokimo 
betarpiškumo sampratą. Ne tik subjektyviam, bet ir objektyviam 
suvokimo momentui tarpininkauja vaizduotės veikla. Teisingai 
supratus poetinio suvokimo betarpiškumą, reikia vadovautis nauja 
objektyvumo samprata. 

Tai dar nereiškia, jog objektyvumas iš viso nepriklauso nuo 
tikrovės atspindėjimo — juk tas atspindėjimas neturi būti betar- 
piškas. Iš tiesų, suvokimo objektyvumas kartais aiškinamas kaip 
pačios vaizduotės sukurto vaizdo atitikimas tikrovei. Pavyzdžiui, 
nagrinėjant Nykos-Niliūno eiles, vaizduotė sujungia liepsnos ir 
meilės idėjas. Šiuo požiūriu, vaizduotės junginio objektyvumas 
priklausantis nuo to, kad jis atspindintis ryšį tarp liepsnos ir meilės, 
ryšį, tariamai slypintį pačioje eilių poetinėje tikrovėje. 

Norint atskirti atsitiktinai tikrovę atitinkantį vaizduotės junginį 
nuo objektyvaus junginio, pastarasis dar apibūdinamas kaip būtinas 
junginys. Pavyzdžiu, ugnies ir meilės idėjų sujungimas, skaitant 
eiles iš Nykos-Niliūno eilėraščio Motina, turėtų būti laikomas būtinu. 
O ugnies ir linksmo laužo sujungimas tose aplinkybėse turėtų būti 
laikomas atsitiktiniu, nebūtinu. 

Tačiau to dar nepakanka objektyviajai vaizduotės veiklai atskirti 
nuo subjektyviosios. Pastaroji taipogi yra, žiūrint iš empirinės psi- 

chologijos perspektyvos, neatsitiktinė. Ji būtina ta prasme, kad ji 
yra subjekto tuolaikinės dvasinės būsenos pasekmė. Pavyzdžiui, 
jei Nykos-Niliūno eilės yra skaitomos stovykloje, ir jei klausytojų 
vaizduotės sukuria laužo vaizdą išgirdus žodį «suliepsnoja », to 
vaizdo sužadinimas yra tuolaikinių aplinkybių, būtent, kad stovyk- 
lautojai laukia laužo ir negali susikaupti, pasekmė. Tuo atžvilgiu, 
subjektyvi vaizduotės veikla taipogi neatsitiktinė. 

Todėl ir daromas skirtumas tarp subjektyvios būtinybės ir obje- 
ktyvios būtinybės. Pirmoji turinti savo pagrindą subjekto dvasinėj 
būsenoj, o pastaroji — pačiame objekte. Tai yra, objektyviai būtinas 
ryšys tarp minčių atitinkantis būtiną ryšį, slypintį pačiame objekte, 
o subjektyvi būtinybė tokio atitikmens neturinti. Apie būtinybę, 
kurią objektyvus poetinis suvokimas atspindintis iš poetinio kūrinio 
Mikel Dufrenne rašo šitaip: 


Egzistencinė būtinybė negali būti atpažinta išorėje, bet turi būti 
patirta manyje, kadangi aš pajėgiu atsiverti šiai būtinybei. Tai tokia yra 
būtinybė estetiniame objekte, kurią aš turiu tuo pačiu atpažinti savyje *. 


Objektyvus poetinis suvokimas esąs tasai, kurio būtinumą galįs. 
atpažinti pats subjektas, ir kuris atitinkantis būtinumą pačiame 
poetiniame kūrinyje. 

Čia estetika susiduria su sunkiu epistemologiniu klausimu, su 
klausimu, kurį pirmas iškėlė Hiumas. Anot Hiumo, mes neturime 
jokio pagrindo prileisti, jog būtinybė, kurią jaučiame savyje taip 
pat randasi objekte: jokia patirtis negalinti tą būtinybę mums 
atskleisti. Mūsų stebėjimui prieinama esanti tik būtinybė subjekte, 
bet ne būtinybė objekte. Iš šios pastabos Hiumas priėjo išvadą, jog 
būtinybė, kurią jaučiame savyje, neatspindinti tikrovės; 0 jei ji 
neatspindi tikrovės, vaizduotės sukurti junginiai negalintys būti 
laikomi objektyviais. Tuo būdu gimsta skepticizmas, ne tik mokslinio 
pažinimo, bet ir poetinio suvokimo atžvilgiu. 

Skeptiko vertė filosofijai glūdi tame, kad jis verčia mus vėl susi- 
mąstyti ir stengtis nuodugniau išaiškinti klausimus, kurie mums 
anksčiau atrodė tokie aiškūs. Taigi, kaip išaiškinti vaizduotės veiklą 
poetiniame suvokime ir tuo pačiu išvengti išvados, jog poetinė mintis. 
yra iliuzorinis vaizduotės kūrinys ? 

Kantas sutiko su Hiumu, kad būtinybę reikia aiškinti grynai 
psichologiškai, tačiau jis nesutiko, kad tai reiškia, jog ji yra subjek- 


* M. DuFRENNE, Phenomenology of the Aesthelic Experience, išvertė Edward 
S. Casey, 396 psl. 


7 POETINĖS MINTIES PRIGIMTIS 157 


tyvi. Anot Kanto, objektyvią būtinybę reikia aiškinti tik kaip 
loginę (plačiąja prasme) būtinybę. O loginė būtinybė neglūdi objek- 
tuose, bet subjektuose. Tačiau, kadangi loginė būtinybė implikuoja 
normatyvinę dimensiją, ji galioja visiems subjektams, todėl ir nėra 
subjektyvi. Kitais žodžiais tariant, skirtumą tarp objektyvumo ir 
subjektyvumo galima aiškinti kaip skirtumą tarp racionalios ar 
nuosaikios (logiškos plačiąja prasme) vaizduotės veiklos, ir vaizduo- 
tės veiklos, kuriai šios kategorijos nepritaikintinos. 

Matėme, jog būtų nevaisinga poetinės minties ieškoti « poeti- 
nėje tikrovėje». O ieškojimas poetinės minties subjekte be abejo 
atskleistų subjektyvių, tačiau ne būtinai objektyvių, vaizduotės 
junginių prigimtį. Kantiškai imant, poetinės minties reikėtų ieškoti 
racionaliame subjekte, kurio vaizduotė pajėgia sukurti junginius, 
galiojančius visiems subjektams. Užtat dabar stengsimės išaiškinti, 
kurie racionalaus subjekto pajėgumai nulemia jo sprendimų, 0 ypač 
jo poetinio suvokimo objektyvumą. Tuo būdu priartėsime prie 
šios apybraižos tikslo — išaiškinti poetinės minties prigimtį. 

Dažnai prileidžiama, jog racionalumas slypi pajėgume iš vienų 
sprendimų išvesti kitus. Tik ne visada sutinkama, kas sudaro visų 
išvadų loginį pagrindą. Empiristų požiūriu, jutiminiai sprendimai 
sudaro visų racionalių sprendimų loginį pagrindą (mokslas kaip 
induktyvinė sprendimų sistema). Racionalistų požiūriu, bendri 
dėsniai sudaro visų racionalių sprendimų loginį pagrindą (mokslas 
kaip deduktyvinė sprendimų sistema). Tačiau ir vieni, ir antri susi- 
duria su sunkumais. 

Nesileidžiant į gilesnius nagrinėjimus, galima atkreipti skai- 
tytojo dėmesį į vieną šių požiūrių trūkumą. Ir vienas, ir antras 
racionalumo apibūdinimas duoda pernelyg statišką pažinimo vaizdą. 
Mokslo istorijos bėgyje žmogus nėra absoliučiai pasikliovęs nei bend- 
rais dėsniais, nei percepcija. Jis yra pajėgęs pervertinti ir vieno, ir 
antro pobūdžio pagrindus. 

Lietuvoje peršamo marksizmo požiūriu, racionalumas taipogi 
suprantamas kaip pajėgumas iš vienų sprendimų išvesti kitus. Tačiau 
marksistai mėgsta pabrėžti, kad bendri dėsniai nėra absoliutūs, 
kad jų kitimas regimas mokslo istorijos bėgyje. Tačiau mokslinių 
dėsnių nepastovumas marksistams nežadina skepticizmo. Anot 
marksistų, reikia pasikliauti tais dėsniais, kuriuos turime, jei norime 
būti racionaliais. Be dėsnių, nors ir kintančių dėsnių, nė nebūtų mokslo 
ar racionalių mokslinių išvadų. Šis požiūris neįstengia (geriau ta- 
riant — nesistengia) išaiškinti, kodėl racionalu pasikliauti klaus- 
tukiniais dėsniais. 

Taigi, nei racionalistų absoliutizmas, nei pozityvistų skepticizmas 
bendrų dėsnių atžvilgiu, nei marksistų dogmatiškumas, nepajėgia 

pilnai įšaiškinti žmogišką racionalumą. Nesigilinant į šį klausimą, 
reikia atkreipti skaitytojo dėmesį į tai, jog dėsnius pajėgiame įver- 
tinti ir priimti be loginio pagrindo ir vis dėlto ne be priežasties, t. y., 
ne neracionaliai. Išeitų, jog racionalumas neslypi vien tik sprendimų 
išvedžiojime iš prielaidų. Taip grįžtame prie klausimo, kaip aiškinti 
racionalumą. 

Kantas, panašiai kaip Platonas, daro skirtumą tarp apibrėžiančio: 
sprendimo ir reflektyvinio sprendimo. Apibrėžiantis sprendimas 
yra kaip tik toks, kuris remiasi į bendrą dėsnį ar kokią kitą bendrą 
idėją. Tačiau reflektyvinis sprendimas nesiremia į jokį loginį pagrindą, 
o yra, verčiau, loginio pagrindo suvokimas ar sukūrimas. Pavyz- 
džiui, sprendimai sekančiame išvedžiojime : 


Kaip tik sužaibavo. 
Taigi, tuoj bus griaustinis. 


yra apibrėžiantys, kadangi jie remiasi į bendrą dėsnį: Kai tik 
sužaibuoja, tuoj seka griaustinis. O sekančiame išvedžiojime spren- 
dimai yra reflektyviniai : 


Yra racionalu tikėti, jog kai tik sužaibuoja, tuoj seka perkūnija. 
Yra racionalu tikėti, jog kaip tik sužaibavo. 
Taigi, yra racionalų tikėti, jog tuoj bus griaustinis. 


Pastarieji sprendimai nesiremia į jokį loginį pagrindą, o verčiau 
išreiškia suvokimą, jog yra racionalu remtis į tam tikrą (jau žinomą) 
dėsnį. 

Mokslas stengiasi surasti ar sukurti tuos bendrus dėsnius ar bend-- 
ras sąvokas, pavyzdžiui, šviesos teoriją, kurių pagrindu galėtume 
remtis, apibrėžiant specifinius gamtos reiškinius. Taigi, mokslas ne 
tik mąsto jau turimu pagrindu, bet reflektuoja, ieškodamas turimo 
pagrindo patikslinimo bei papildymo. Užtat tenka klausti, kaip- 
suprasti refleksijos racionalumą 3. 


3 Neabejotina, jog Kanto pažinimo teorijoje jaučiamas statiškumas. Tačiau tai 
neišplaukia iš jo racionalumo sampratos, o verčiau iš tais laikais vyraujančios įgimtų 
idėjų dogmos. Atmetus šią dogmą (tik mūsų laikais ją yra pradėjusi pakeisti mokslo,. 
kaip visuomeninės tikrovės momento, idėja), kantiškam požiūriui nepriešinga būtų 
mokslo kaip racionalios bet kintančios sistemos samprata. Taigi, nepriešingas (anaip- 
tol, išplaukiąs iš kantiškos sprendimo sampratos) kantiškam racionalumo supra- 
timui būtų požiūris, jog pažinimas yra racionalus todėl, kad jis gali pats save patiks- 
linti, pataisyti, žingsnis po žingsnio artėdamas prie pilnesnio tikrovės pažinimo. 

Jei teoretiniai išvedžiojimai yra tie, kurie remiasi į mokslinius 
dėsnius, tai railektyviniai sprendimai nepriklauso, griežtai imant, 
teoretiniam mąstymui, o verčiau praktiniam mąstymui, kadangi 
jo išvados pasako ne kas yra, bet ką reikėtų priimti. Taigi, refleksijos 
racionalumą reikia suprasti kaip praktinio mąstymo racionalumą. 

Priėmimas, kaip bet koks kitas racionalus darymas, turi remtis 
į savitą tikslą. Matėme, jog refleksija ieško bendrų minčių, kurios 
sujungtų turimas mintis Todėl galima sakyti, jog sprendimas, ką 
reikėtų priimti, remiasi į sekantį tikslą : sujungti daugelį minčių po 
viena bendra mintimi. 

Gamtos pažinimo atveju, reflektyvinis mąstymas implikuoja 
tikslą sudaryti visų teisingų sprendimų sistemą, sistemą, kurioje 
nuoseklių dėsnių kuo mažesnis skaičius derintųsi su specifinių gamtos 
reiškinių didesniu įvairumu. Šiuo tikslu operuodamas, žmogus pajėgia 
racionaliai priimti ar atmesti bendrus dėsnius, t. y., atsižvelgdamas 
į tai, ko siekia mokslas, žmogus gali su pagrindu (nors be teoretinio 
pagrindo), priimti ar atmesti mokslinį dėsnį 4. Todėl ir galime sakyti, 
jog žmogaus apibrėžiantys sprendimai, kurie kaip tik ir remiasi į 
kintančius bendrus dėsnius, vis dėlto yra racionalūs. 

Tradicinis požiūris, jog racionalumas slypi pajėgume išvesti spren- 
dimus iš kitų sprendimų, turi svarbias pasekmes estetikoje. Vieni 
filosofai, norėdami išaiškinti interpretacijos objektyvumą, stengiasi 
nurodyti tą pagrindą, kuriuo pasikliaudami, kritikai visuomet priei- 
siantys prie teisingos interpretacijos. Dažnai šio pagrindo funkcija 
atitenka poeto dvasinei būsenai. Esą, norint prieiti prie teisingos 
interpretacijos, reikia atsižvelgti į paties poeto pasaulėžiūrą bei jį 
supančias visuomenines nuotaikas. Ypatingai reikalingas šis princi- 
pas pasidarąs, kai norima nuspręsti sunkiai prieinamų, arba įvai- 
rias interpretacijas sugestijonuojančių eilių mintį. Iš dėsnių, jog a) 
visuomenė paveikia poetą, ir b) poeto pasaulėžiūra atsispindi jo 
poezijoje, išplaukianti teisingoji to poeto eilių interpretacija. 

Tačiau akivaizdu, jog šis principas per daug riboja racionalų 
poezijos interpretavimą. Pirma, traktuodamas poeziją kaip vieno 
laikotarpio nuotaikų pasekmę, jis neleidžia poezijoje atrasti tai, 
kas nulemia jos amžiną, ar belaikę vertę. Antra, šis principas nepri- 
pažįsta, jog vieną ar kitą žmonijos amžių mes pažįstame dalinai ir 
per literatūrą ir, naujai suprasdami jo literatūrinį palikimą, galime 
prieiti prie naujo to amžiaus supratimo. 


* Panašiai racionalumą aiškina Wilfrid Sellars savo straipsnyje Induclion as 
Vindication, žr. Philosophy of Science, 31 (1964). 

Kiti filosofai, nesitikėdami atrasti tokį pagrindą, iš kurio galėtų 
išplaukti teisinga eilių interpretacija, nepriima jos objektyvumo. 
Pastarieji filosofai, kaip Isenberg ir Stevenson, poezijos nagrinėjimą 
aiškina, kaip stengimąsi išreikšti mintis, be jokio pagrindo iškylan- 
čias beskaitant eiles. Šiuo požiūriu, kiekviena interpretacija yra 
subjektyvi, reliatyvi. 

Tačiau kyla klausimas, ar iš viso tokį nesuvaržytą eilių skaitymą 
galima vadinti interpretacija, Interpretacija, tai kurios nors minties 
supratimas. O supratimas suponuoja pajėgumą sujungti mintis, ir 
surasti tam junginiui pagrindą. Taigi, profesorius, tikrindamas stu- 
dentų supratimą, netikrina kiek jie atsimena, bet kiek jie pajėgia 
sujungti paskaitose nesujungtas mintis. Taigi, interpretacija supo- 
nuoja ne laisvą skaitymą (asociacijų laisvą sužadinimą), bet skai- 
tymą, suvaržytą pastangos sujungti kylančias mintis į vieną mintį. 

Matėme, jog racionalumas kaip tik ir slypi žmogaus pajėgume 
surasti bendrą mintį, kuri sujungtų kuo daugiau ir kuo įvairesnės 
mintis. Dabar matome, kodėl tai sudaro racionalumo esmę, — racio- 
nalus mąstymas yra stengimasis suprasti nagrinėjamą klausimą. 
Pažinime racionalumas pasirodo mokslo pastangose sukurti kuo papra- 
stesnę dėsnių sistemą, iš kurios išplauktų visi teisingi apibrėžiantys 
sprendimai apie specifinius gamtos reiškinius. Šiuo atveju, racio- 
nalumas išplaukia iš mokslo tikslo — suprasti gamtą. 

Kadangi interpretacija tolygi supratimui, išeitų, įog racionalu- 
mas (kaip pajėgumas surasti vienybę įvairume) taip pat pasireiškia 
ir poezijos interpretavime. 

Poezijos suvokime įvairumas — tai metaforų bei garsų sužadintos 
mintys. Skaitydamas eiles, skaitytojas gali, iš vienos pusės, leisti 
savo vaizduotei laisvai veikti. Pvz., jis gali pastebėti, jog eilutėje 


Gęsdama paslaptingoj šviesoj El Dorado... 


iš Nykos-Niliūno eilėraščio Motina, El Dorado šviesa gali būti moti- 
nos neišsipildžiusių svajonių atsiminimas, gali taip pat būti pomir- 
tinio gyvenimo viltis, gali būti ir paties poeto praėjusių laikų ilgesys, 
kurio centre yra jo, kaip mažo vaiko, motina, gali būti ir visų žmonių 
ilgesys kažko nepasiekiamo, gali būti ir prarasta, ir niekada neį- 
vertinta tėviškė, ir t. t. 

Tačiau, norint, iš kitos pusės, racionaliai interpretuoti šias eiles, 
reikia atsižvelgti į racionalaus mąstymo tikslą, būtent, surasti tą 
mintį, kuri sujungtų kuo daugiau ir kuo įvairesnės mintis, ir pritai- 
kyti jį poezijos nagrinėjimui. Taigi, nagrinėjimo tikslą galima trumpai 
apibūdinti taip: Reikia stengtis atrasti vieningą interpretaciją, 
kuri išsaugotų kiek galima daugiau metaforų turtingumo. 

Taigi, racionaliai nagrinėdamas Nykos-Niliūno eilėraštį Motina, 
skaitytojas turi atsižvelgti, kaip vienos eilės interpretacija ar vienos 
metaforos interpretacija susiderina su visų kitų eilių ar metaforų 
interpretacija. Pavyzdžiui, jis gali pastebėti, jog paskutinė eilutė 
nesiderina su El Dorado šviesos aiškinimu, kaip pomirtinio gyve- 
nimo viltis. Taigi, operuodamas tikslu sukurti vieningą interpreta- 
ciją, jis gali prieiti prie sprendimo, jog eilėraštis išreiškia meilę, nesi- 
remiančią į jokią viltį. Išnagrinėjęs visas metaforas ir jas suderinęs, 
skaitytojas gali prieiti prie išvados, jog eilės išreiškia gryną motinos 
meilę, kaip pasiaukojimo meilę. 

Eilėraščio interpretacija sukuria loginį pagrindą, kuris leidžia 
vienaip, bet ne kitaip, suprasti paskiras eilių metatoras. Tai racio- 
nalus pagrindas, kadangi jis racionalaus praktinio mąstymo sukur- 
tas, t. y., sukurtas besiremiant į tikslą atrasti vieningą bei vaisingą, 
interpretaciją. 

Savaime aišku, skaitytojas gali klysti vienaip, o ne kitaip eilė- 
raštį suprasdamas. Jis gali būti nepastebėjęs vieno žodžio turtingos 
reikšmės ir neįtraukęs jos į savo interpretaciją. Tačiau tai dar nereiš- 
kia, jog jo interpretacija neracionali. BRacionalumas suponuoja 
ne absoliučią tiesą, bet pajėgumą suprasti klaidas ir jas atitaisyti 
pagal racionalias gaires. 

Čia galima trumpai grįžti prie objektyvistų siūlomo interpreta- 
vimo principo. Matėme, jog ne jis, o pati eilių pagrindinė mintis 
(priimta nagrinėjimo, kaip praktinio mąstymo, pagrindu) sudaro 
loginį pagrindą teisingam paskirų metaforų supratimui. Tačiau 
negalima paneigti, jog šis principas turi savo reikšmę poezijos nagri- 
nėjime: jis funkcionuoja kaip gairė, palengvinanti nagrinėjimo 
darbą. Kaip nagrinėjimo gairė, šis principas nieko neįrodo, tik padeda 
išpildyti nagrinėjimo tikslą. 

Fenomenologija taipogi refleksijai duoda svarbią rolę poezijos 
interpretavime. Jos dėka skaitytojas galintis prieiti prie pagrindinės 
eilių minties ar pagrindinio jų emocinio tono. Tačiau refleksijos 
objektyvumą jie aiškina ne psichologiškai, bet « ontologiškai », kaip 
pajėgumą įsiskverbti į « poetinę tikrovę » ir atrasti, kas joje slypi. 
Kaip tik šis paslaptingas pajėgumas reliatyvistui yra klaustukinis. 
Kantišku požiūriu, tai gali būti tik metafora, išreiškianti žmogaus 
pajėgumą suprasti poetinę mintį. Šis pajėgumas nėra paslaptingas, 
bet gali būti psichologijos (transcendentalinės, ne empirinės psi- 
chologijos) aiškinamas. 

Dar noriu atskirti požiūrį, kurį čia esu apibrėžusi, nuo požiūrio, ku- 
ris, paviršutiniškai žiūrint, gali atrodyti į jį panašūs. Monroe Beardsley 
yra teigęs, jog visos interpretacijos remiasi į prielaidą, jog meno 
kūrinys yra vieningas ir raiškus. Kaip tik ši prielaida gali atrodyti 

panaši į mūsų surastą nagrinėjimo tikslą. Tačiau Beardsley požiūris 
remiasi į skirtingą racionalumo sampratą. Jo požiūrių, racionali 
interpretacija turi išplaukti iš loginio pagrindo. Deja, kaip tik šis 
loginis pagrindas yra klaustukinis — kaip galima įrodyti, jog visi 
eilėraščiai, kurie bet kada bus parašyti, yra vieningi ir raiškūs ? 
Mūsų požiūriu, nagrinėjimas nesiremia į hipotezę apie poeziją, bet 
verčiau į hipotezę apie skaitytoją, būtent, kad jis pajėgia sujungti 
minčių įvairybę. Tačiau tai yra tik racionalaus subjekto definicija. 

Poezijos nagrinėjimas, kaip esu ligšiol jį čia apibrėžusi, yra įdomus 
užsiėmimas, tam tikrais atžvilgiais panašus į galvosukio sprendimą. 
Šis įdomumas turi savyje malonumą — ne jūtiminį malonumą, 
bet intelektualinį malonumą, sužadintą protinių žaidimų. 

Intelektualinis malonumas yra malonumas, kuriuo visi intelek- 
tualiai pajėgūs žmonės pajėgia džiaugtis. Gal dalinai ir dėlto yra 
filosofų, kaip Roger Fry, kurie objektyvų estetinį pasigėrėjimą kaip 
tik ir sutapatina su malonumu, kurį jaučiame suvokdami estetinio 
objekto vieningą sudėtingumą. Jie vadinami formalistais, kadangi 
jų požiūriu ne mintis, o forma nulemia kūrinio vertę. 

Tačiau panašiai jaučiame malonumą suprasdami mokslinių teo- 
rijų vieningą sudėtingumą. Todėl kyla klausimas, ar nėra kitas jaus- 
mas, kuris estetiniam suvokimui būtų savitas. Kadangi poezijos 
interpretacija suponuoja minties suvokimą, kyla klausimas, ar ne 
ši mintis kaip tik ir bus tas pagrindas, kuriuo būtų galima atskirti 
estetinį pasigėrėjimą nuo paprasto intelektualinio malonumo. 

Formalistų nuomone, pasigėrėjimas, sužadintas kūrinio minties 
yra: a) ne estetinis, o verčiau moralinis pasigėrėjimas, ir b) ne objek- 
tyvus, t. y., ne pasigėrėjimas, kurį jaus visi intelektualiai pajėgūs 
žmonės. Tačiau gal formalistai per siaurai supranta, kas yra grožiui 
aktualu. Ir gal jie per tradiciškai supranta objektyvumą ... 

Formalizmui priešingas požiūris, tai ekspresionizmas. Ekspre- 
sionistų tarpe yra ir Dufrenne, kuris kaip tik kūrinio atskleistoje 
mintyje randa jo estetinę vertę. Ekspresionistų požiūriu mes pajė- 
giame kūrinio mintį suvokti į jį «įsijausdami ». Šis «įsijautimas » 
kaip tik ir esąs tasai jausmas, kuris savitas estetiniam suvokimui. 
Tai objektyvus jausmas, kadangi jis atspindintis emocialumą, sly- 
pintį pačiame kūrinyje. 

Nesigilinant į klausimą, kas sudaro žmogišką pajėgumą įsijausti 
į kūrinį, reikia atkreipti skaitytojo dėmesį į tai, jog įsijautimas 
nesuponuoja malonumo jausmo. Malonumas, ekspresyvistų nuo- 
mone, yra subjektyvus jausmas ta prasme, kad jis negali atspindėti 
poetinės tikrovės. Tačiau pasigėrėjimas kaip tik implikuoja malo- 
numo jausmą. Išeitų, jog ekspresionistai estetiniam pasigėrėjimui 
nenori suteikti objektyvumo. 

Taigi, ekspresionistai ir formalistai nesutinka, kaip suprasti 
estetinio jausmo objektyvumą. Tuo pačiu jie nesutinka, kas yra tas 
jausmas, kuris yra savitas objektyviam estetiniam suvokimui. Supras- 
dami objektyvumą kaip universalumą, formalistai sutapatina este- 
tinį jausmą su intelektualiniu malonumu, kurį visi intelektualiai 
pajėgūs žmonės gali jausti. O ekspresionistai, suprasdami objekty- 
vumą kaip tikrovės atspindėjimą, sutapatina estetinį jausmą su 
< įsijautimu ». 

Be abejo ir intelektualinis malonumas ir įsijautimas gali turėti 
rolę poetiniame suvokime. Tačiau akivaizdu, jog estetinis suvokimas 
taip pat susijęs su estetiniu pasigėrėjimu, +. y., sa malonumo jausmu, 
kuris pagrįstas minties suvokimu. Kaip suprasti šio jausmo objek- 
tyvumą ? 

Matėme, jog poezijos interpretacija yra objektyvi ta prasme, 
kad kiekvienas racionalus subjektas, kuris pajėgia suprasti mintį, 
o ne tik ją atsiminti, turėtų tą interpretaciją priimti. Panašiai kaip 
žaidimo taisyklės privalo vienokį, o ne kitokį elgesį, taip ir racio- 
nalumas privalo priimti vieną, o ne antrą interpretaciją. Tačiau 
dabar kalbame apie malonumo jausmą — ar jis gali būti panašia 
prasme objektyvus, t. y., privalomas ? 

Reikia prisiminti, jog čia nekalbama apie paprastą jutiminį 
malonumą. Vienam subjektui vienas dalykas gali būti malonus, o 
kitam — kitas. Neteisinga reikalauti, kad visiems patiktų, kas man 
patinka. Tačiau malonumas, kuris yra grožio sužadintas, kaip tik 
turi teisę reikalauti, kad su juo sutiktų visi. T. y., grožio objekty- 
vumas slypi kaip tik tame, kad galima reikalauti, kad visi gražiu 
objektu gėrėtųsi. 

„Panašiai kaip poetinio suvokimo kontekste pasigėrėjimo jaus- 
mas gali teisėtai būti reikalaujamas iš visų, taip ir moralinio spren- 
dimo kontekste pagarbos jausmas gali būti teisėtai iš visų reika- 
laujamas. Aplamai mums, kaip moraliniams subjektams, priva- 
loma džiaugtis doru elgesiu (ar bent jausti pagarbą), ir piktintis 
nedoru elgesiu. 

Todėl gali kilti mintis, jog tas jausmas, kuris privalomas este- 
tinio suvokimo kontekste, yra pasitenkinimas gėriu. Šis pasiūlymas 
panašūs į seniau paplitusią nuomonę, jog menas turintis lavinti 
žmonių sąžines, sužadindamas juose pasitenkinimą suteiktu mora- 
liniu pamokymų. 

Tačiau akivaizdu, jog šis požiūris per siaurai supranta grožį. 
Pirma, sunku šį kriterijų pritaikyti poezijai, kuri neaprašo jokio 
elgesio ir jokių nutikimų, į kuriuos būtų galima reaguoti su mora- 
liniu pasitenkinimu. Antra, šių dienų literatūra bei menas linkę 
nupiešti tokį pasaulį, kurio negalėtume aprobuoti. Vis dėlto, mūsų 

amžiaus menas bei literatūra nenustoja grožio. Kaip pavyzdį galime 
paimti kad ir Mero knygą Siriptyzas, kurios ne viena dalis sužadina 
ne moralinį aprobavimą, o verčiau pasišlykštėjimą. Visdėlto, pakan- 
kamai įsigilinus ir supratus kūrinyje iškeltas mintis, jaučiamas ne 
moralinis pasitenkinimas ar pasišlykštėjimas, o verčiau estetinis 
pasigėrėjimas. Kaip tik šio pastarojo jausmo objektyvumą čia 
stengiamasi suprasti. 

Šis požiūris dar ir trečiu būdu klaidingai apibrėžia estetinį pasi- 
gėrėjimą. Jis prileidžia, jog estetinis pasigėrėjimas yra sužadintas 
suvoktos minties, t. y., tik suvokus mintį. Tačiau dažnai atsitinka 
atvirkščiai: pirma jaučiame pasigėrėjimą dar nepilnai suvokta 
mintim ir, to pasigėrėjimo skatinami, gilinamės į eilių mintį. 

Pavyzdžiui, perskaičius sekančias eiles iš Nykos-Niliūno eilė- 
raščio Reguiem H 


... Pingvinas krito 
Snapu žemyn ir dingo tamsoje: 
Nes jis žinojo daug daugiau už mus. 


žinome, jog poeto mirtis yra lyginama su pingvino pasinėrimu, 
tačiau dar nepilnai suvokiame to panašumo. Verčiau jaučiame, 
jog konkretus pingvino vaizdas duos mums daug medžiagos mąsty- 
mui apie poeto mirtį. Įvaizdis džiugina mus ne savo pilnumu, 0 savo 
pažadu. Kitais žodžiais tariant, estetinis pasigėrėjimas sužadinamas 
ne pačios eilėse išreikštos minties, o verčiau pačiu pasikėlimu į min- 
ties pasaulį iš konkrečių vaizdų pasaulio. 

Šis pasikėlimas į žmogiškos tiesos pasaulį iš jutiminio pasaulio 
leidžia žmogui suprasti savo paties dvasinį kilnumą. Juo gilyn eilių 
nagrinėjimas mus įveda į idėjų pasaulį, t. y., juo aukštyn pakylame 
virš jūtiminio pasaulio, juo stipresnį malonumą jaučiame, ir juo 
eilės yra mums gražesnės. 

Nors šis pasigėrėjimas nėra, griežtai imant, dorovinis sentimentas, 
tačiau jį gali pajusti tik būtybė, kuriai dorovė yra brangi. Žmogus, 
kuris pasitenkina vien jutiminiais malonumais, teisėtai laikomas 
morališkai nejautrus. Todėl estetinį pasitenkinimą grožiu galima 
teisėtai reikalauti iš visų: a) visi daugiau ar mažiau pajėgia kon- 
krečiuose vaizduose rasti moralines idėjas ir b) šis pakilimas į žmo- 
giškos tiesos pasaulį turi būti kiekvienam moraliniam subjektui 
malonus. 

Vienas sunkiausių klausimų, ryšium su estetinio pasigėrėjimo 
klausimu, gali būti šitaip išreikštas: estetinis pasigėrėjimas kyla 
spontaniškai, t. y., pats žmogus nutaria, kas jam gražu. Tačiau 
jo sprendimas yra objektyvus. Taigi, kaip grynai subjektyvus, iš 

subjekto kylantis sprendimas, gali būti objektyvus ir reikalauti kitų 
sutikimo? Atsakymas į šį klausimą, kurį čia schematiškai apibrė- 
žiau, slypi tame, jog, Kanto žodžiais tariant, grožis yra moralinių 
idėjų simbolis. Kaip moralinių idėjų simbolis, iškeliantis žmogų 
iš jūtiminio pasaulio į dvasinį pasaulį, grožis gali teisėtai reikalauti 
kiekvieno moralinio subjekto pasigėrėjimo. Šis pasigėrėjimas ir 
yra objektyvusis estetinis jausmas. 

Tik išaiškinę estetinio pasigėrėjimo objektyvumą galime pilnai 
suprasti poetinės minties prigimtį. Poetinė mintis yra ne bet kokia, 
o mintis, kuri išreiškia žmogišką tiesą. Taigi, poezijos nagrinėjimas 
turi būti pagrįstas pastanga surasti žmogišką tiesą, kurią galime 
giliau suprasti eilių dėka. Tik taip išaiškinus poetinės minties prigimtį 
paaiškėja, kodėl poetinio žodžio vertė nėra subjektyvi, bet galioja 
visai žmonijai. 


DR. MiRGA GIRNIUVIENĖ 

PASTANGOS ĮSTEIGTI LIETUVOS BAŽNYTINĘ PROVINCIJĄ 
NUO MINDAUGO LAIKŲ 


Lietuviai pasižymėjo tuo, kad buvo paskutinė pagonių tauta 
Europoje. Ką šis dalykas reiškia, skaudžiai ant savo kailio patyrė. 
mūsų protėviai. Kai krikščioniškomis tapusios kitos tautos palen- 
gva žengė pirmyn kultūros bei apšvietos keliu, lietuvių gentys buvo: 
užsitvėrusios savo neįžengiamose giriose ir ramiai tebegarbino gamtos 
reiškinius medžius ir žalčius, juos savaip įdvasindami. Lietuviai 
laukė tol, kol jų pašonėje įsikūrė bent du vokiečių kariniai ordinai, 
kurie pajungė jų giminingas kaimynines gentis šiaurėje ir pietuose. 
Kalavijuočiai su kryžiuočiais skelbėsi einą krikštyti pagonių. Šiems. 
tačiau nebuvo lemta pažinti krikščionybę kaip meilės religiją, tik 
iškreiptą jos veidą. Dviejų šimtų metų istorija — XIII ir XIV 
amžiai — parodė, kad teutonams buvo svarbu ne Kristaus mokslą 
nešti Lietuvon, o tik užimti kraštą. Kaip sakoma, kryžių jie nešė 
ant kardo smaigalio ir krikštijo krauju. Šiems ir vėliau kitiems Lietu- 
vos krikštatėviams rūpėjo ne vien globoti krikštasūnį, bet paimti 
visam laikui ir jo lopšį. Jie nesistengė žmones paruošti krikštui dvasiš- 
kai ir jiems parūpinti savų misionierių. Jau buvo praėję tie vidu- 
rinių amžių laikai, kada pasišventę vienuoliai ėjo į pagonių sritis 
ir auklėjo vietinius misionierius, kad jie su pasišventimu mokytų 
žmones krikščioniškai tikėti ir gyventi. Nenuostabu, kad dar ilgą 
laiką ir oficialiai įvedus krikščionybę, Lietuvoje trūko savų kunigų, 
o parapijų beneficijas užimdavo kalbos nemoką svetimtaučiai. Ta- 
čiau, anot žinomo «+ Žemaičių skundo», skaityto Konstancos visuo- 
tiniame susirinkime, lietuviai nuo seno įpratę laisvėje gyventi, vis. 
kovojo dėl savarankiškumo ir bažnytiniuose dalykuose. Aišku, 
jiems sunku buvo kovoti, nes visą laiką jie buvo traktuojami kaip 
naujakrikštai, nepatikimi, kurie, ątsiskyrę nuo savo krikštatėvių 
galėjo nuklysti kreivais keliais. Šia proga noriu priminti jau dau- 
geliui žinomų faktų, kad paaiškėtų lietuvių pastangos siekti nepri- 
klausomumo, geriau sakant, savarankiškumo ir religijos srityje, 
nors tai, žinoma, labai priklausė nuo žinomų politinių aplinkybių. 

Pirmasis, toli pramatąs, Lietuvos valdovas, norėjęs užmegzti 
pastovius ryšius su Vakarų krikščionių šalimis, buvo Mindaugas. 
Matyt, jam buvo įgrįsę dažni kalavijuočių ir kryžiuočių puldinė- 
jimai į Žemaičių kraštą, taigi siekė ramybės ir norėjo išvesti iš tamsy- 
bių į šviesą Lietuvos kraštą. Jam pasitaikė gera proga suartėti su 
Livonijos (buvusių kalavijuočių) vadovybe. Pas Rygos vyskupą 
jau buvo pasikrikštijęs jo brolėnas ir varžovas Tautvilas. Su savo 
šeima ir nemažu būriu savo bajorų apsikrikštijęs, Mindaugas išsiuntė 
savo pasiuntinius pas popiežių Inocentą IV. Pasiuntiniams vado- 
vavo lietuvis Parnus. Popiežius tuo metu būdamas Milane gražiai 
priėmė lietuvių delegaciją, parodydamas didelį prielankumą. Min- 
daugo reikalu jis liepė išsiųsti net šešis laiškus (1251 m. tarp liepos 
15 ir 26 d.)1. 

Laiške Mindaugui popiežius rašo buvęs didelio džiaugsmo apimtas, 
sužinojęs, kad jis su didele daugybe pagonių per krikšto malonę 
atgimė Dievo garbei, « visiškai pavesdamas savo asmenį, karalystę 
ir visas savo gėrybes Apaštalų Sosto jurisdikcijai ir globai ». Toliau 
popiežius rašo: « Kadangi per iškilmingus ir ypatingus pasiuntinius 
mūsų nuolankiai prašei, kad tave priimtume kaip šventos Romos 
Bažnyčios ypatingą sūnų ir tėvišku prielankumu globotume, mes 
tavo teisingus troškimus su pilniausiu nuoširdumu pripažįstame ir 
su meilės jausmais priimame Lietuvos karalystę ir visas žemes, 
kurias su Dievo pagalba jau išvadavai ar ateityje galėsi išvaduoti iš 
netikinčiųjų rankų, į palaimintojo Petro teises ir nuosavybę, prii- 
mame visa tai, kartu su tavo žmona, vaikais ir šeimyna į Apaštalų 
Sosto globą ir nuolatinę apsaugą, griežtai pareikšdami, kad niekas 
nedrįstų tau trukdyti ar tave varginti » 2. 

Kulmo vyskupui Henrikui popiežius tuomet parašė net tris 
laiškus. Viename jį įspėja, kad švelniai elgtųsi naujakrikšto Lie- 
tuvos karaliaus ir jo valdinių atžvilgiu, ypač renkant įprastą dešim- 
tinę, kuri lietuviams buvo nežinoma. Antruoju laišku vyskupą įpa- 
reigoja Mindaugą vainikuoti karaliumi. Trečiuoju laišku jį įgalioja 
paskirti ir konsekruoti naujai Lietuvos vyskupijai tinkamą vyskupą, 
įsteigti ir aprūpinti jo katedros bažnyčią. Čia popiežius pažymi : 


1 Kadangi nė vienas paties Mindaugo laiškas neužsiliko Vatikano archyve, 
apie viską sužinome tik iš popiežiaus Inocento IV siunčiamų laiškų nuorašų : Vat. 
arch., Reg. Vat. 22 f. 113rv. kuriuos išsp. A. THEINER, Vetera monumenta Poloniae 
et Lithuaniae (VMPL), I, Romae 1860, 49-51. 

2 Vat. arch., Reg. Vat. 22 f. 113, ep. 1; VMPL I, 49: Monumenta Poloniae 
Vaticana, III, Cracoviae 1914, 36. 

« Kai jau bus pagal mūsų įgaliojimą paskirtas minėtas vyskupas, 
kuris pagal mūsų norą tik popiežiui turi priklausyti, tu priimsi iš 
jo mūsų ir Romos Bažnyčios vardu įprastą ištikimybės priesaiką, 
kurios formulę siunčiame tau kartu su mūsų bula »3. Penktas popie- 
žiaus laiškas buvo nusiųstas Ezelio ir Kuršo vyskupams, įspėjant 
juos, kad remtų naujakrikštus ir niekam neleistų kokiu nors būdu 
varginti Apaštalų Sosto globojamų Lietuvos tikinčiųjų. Panašiai 
(VII. 26) buvo išsiųstas laiškas Rygos, Dorpato ir Ezelio vysku- 
pams, kad pagelbėtų, kiek galima, Mindaugo valdiniams priimant 
krikštą, ir kad niekas nesibrautų į Lietuvos žemes. 

Nauju Lietuvos vyskupu Mindaugas pasirinko Livonijos ordino 
kunigą Kristijoną, kuris gal ir jį patį buvo parengęs krikštu. Tačiau, 
nepaisant popiežiaus įgaliojimų, Kulmo vyskupas ilgai delsė kon- 
sekruoti naują vyskupą. Taigi 1253.VI.24 pop. Inocentas IV Lie- 
tuvos vyskupą konsekruoti pavedė Rygos arkivyskupui Albertui, 
jau minėtomis Kulmo vyskupui duotomis sąlygomis4. Popiežius 
tačiau nustebo, gavęs Mindaugo pranešimą, kad Rygos ganytojas, 
konsekravęs vysk. Kristijoną, iš jo priėmė priesaiką savo vardu, 
tuo būdu Lietuvos vyskupiją priskirdamas kaip sufraganiją Rygos 
arkivyskupijai. Vadinasi, buvo peržengti popiežiaus duoti įgalio- 
jimai. Aišku, tiek Rygos arkivyskupui, tiek Livonijos ordinui rūpėjo 
užsitikrinti savo valdžiai Lietuvos plotus. Kaip tik tuo metu (1251) 
buvo panaikinta Žiemgalos vyskupija, kuriai anksčiau buvę numa- 
tyta priskirti dar nenukariautos Lietuvos sritys. Ta vyskupija buvo 
prijungta Rygos vyskupijai, kuri nuo to laiko pakelta į arkivysku- 
piją. Mindaugui buvo žinomi vokiečių kėslai taigi jis greitai pasi- 
skundė popiežiui. Inocentas IV tuč tuojau įsakė Neuenburgo vysku- 
pui Saksonijoje kad Šv. Sosto vardu naujai priimtų iš vyskupo 
Kristijono priesaiką, panaikindamas aną Rygos arkivyskupo priimtą. 
Naumburgo vyskupui popiežius 1254. IX.3 d. rašė, kad Rygos arkivys- 
kupas priėmė iš vysk. Kristijono priesaiką savo bažnyčios vardu, 
kam visai nebuvo įgaliotas, « ypač kad Lietuvos žemė priklauso pal. 
Petro teisėms ir nuosavybei ir to karaliaus garbei, kurį nuo jo atsi- 
vertimo pradžios priėmėme kaip ypatingą Bažnyčios sūnų ir kara- 
liškos didybės titulu liepėme atžymėti; jokio kito ten nenorime 
vyskupo, kuris kam nors kitam, o ne Romos popiežiui, būtų priklau- 
somas. Kadangi tas karalius nuoširdžiu laišku mūsų prašė, kad šį 
dalyką sutvarkytume pagal Apaštalų Sosto apdairumą, mes paten- 
kindami jo prašymą, tavo Broliškumui apaštaliniu raštu įsakome, 


* Vat. arch., Reg. Vat. 22 f. 113, ep. 4; VMPL I, 50. 
* Vat. arch., Reg. Vat. 22 f. 283, ep. 788; VMPL I, 53. 

kad [...] minėtam arkivyskupui padarytos priesaikos tas vyskupas 
nesilaikytų, bet kad. priimtumei iš jo įprastą ištikimybės priesaiką 
mūsų ir Romos Bažnyčios vardu, pagal formulę, kurią esame pri- 
siuntę minėtam arkivyskupui »5. Popiežius apie tai parašė ir vysk. 
Kristijonui 1254.IX.20 6. 

Mindaugo žygius ir religijos plitimą Lietuvoje laimino ir Inocento 
IV įpėdinis pop. Aleksandras IV. Vatikano archyve yra du Mindau- 
gui rašyti jo laiškai (1255.III.6): viename leidžia vainikuoti kara- 
liumi Mindaugo sūnų, o antru laišku sveikina karalių, kuris, lai- 
mėjęs naujas žemes, duoda vilčių krikščionių tikėjimui 7. 

Iš viso to matome, jog karalius Mindaugas norėjo savarankiškai 
veikti. Jo rūpesčiu įsteigta Lietuvos vyskupija turėjo būti nepri- 
klausoma nuo teutonų-vokiečių. Iš vėlesnių kryžiuočių pranešimų 
sužinome, kad pirmajam vyskupui katedrą Mindaugas pastatė 
Vilniuje. 

Krikštatėviams reikėjo atsilyginti. Naujam vyskupui išlaikyti 
Mindaugas užrašė Žemaičiuose pusę žemių Raseinių, Betygalos 
Ariogalos ir Laukuvos srityse. Kita pusė tų žemių buvo užrašyta 
Livonijos ordinui, kad padėtų vyskupui laikytis8. Toliau sužinome, 
kad vyskupas iš « visų tų žemių, kurias gavo nuosavybėn iš Lietuvos 
karaliaus Mindaugo » dešimtinę tuojau atidavė ordinui, kuris padėjo 
jį apginti nuo pagonių puolimų. 

To negana. Livonijos ordinas netrukus pradėjo rimtai spausti 
Mindaugą. Pagal 1255 m. dokumentą, Mindaugas užrašė Livonijos. 
ordinui Sėlių žemę. Ordinas skubėjo tą dokumentą Romoje patvir- 
tinti. Po 2 metų Mindaugas esą užrašęs Karšuvą ir Nadruvą, dar 
po 2 metų (1259) užrašęs Sūduvos sritis, visą Žemaitiją ir Skalvą. 
Pagaliau ir visa Lietuva buvusi užrašyta ordinui, jei jis būtų miręs 
bevaikis. Tačiau yra žinoma, kad tuo metų Mindaugas turėjo 3 sūnus: 
Vaišvilką, Ruklį ir Rupeikį, o duktė buvo nutekėjusi už kng. Danie- 
liaus sūnaus Švarno. — Greičiausiai tie dokumentai nėra autentiški,. 
nes be parašų. Tai buvo tik Livonijos ordino dokumentų projektai. 
Kaip ten bebūtų buvę, tokių besočių reikalavimų negalėjo išpildyti 
nei Mindaugas, nei Lietuvos kunigaikščiai. Tai turėjo vesti į konilik- 
tą. Jau 1260 m. įvyko Durbės mūšis, o 1263 m. buvo nužudytas 
Mindaugas. Kovos tęsėsi ir toliau. Lieka neišrištas klausimas, ar 


5 Pop. Inocento IV laiškas Naumburgo vyskupui: Vat. arch., Reg. Vat. 23- 
1.170, ep. 178; VMPL I, 58. 

“S Vat. arch., Reg. Vat. 23 f. 175v; VMPL I, 59. 

* Vat. arch., Reg. Vat. 24 f. 29v, ep. 220 ir 221; VMPL I, 60-61. 

* Liu-, Esih- und Curlandisches Urkundenbuch, I, išl. Fr. v. BuUNGE, Ryga 
1857, 345. 

Mindaugas liko krikščioniu, ar atsimetė. Vyskupas Kristijonas 
1259 m. turėjo trauktis iš Lietuvos. 

Teisingai pastebi vokiečių istorikas Kurt Forstreuter 9, jog «4 vo- 
kiečių ordinas savo draugystę su Mindaugu be saiko išnaudojo, kai 
jis be kitko perėmė lietuvių giminės žemes Žemaičius, kurie sudarė 
tiltą tarp Prūsų ir Livonijos». O kam tas tiltas? — Kad geriau 
būtų galima kariauti su Lietuva ir ją visą užimti. 

Gaila, kad nepriklausoma mindauginė Lietuvos vyskupija tetvėrė 
tik keleris metus 10, 


2. VILNIAUS IR MEDININKŲ VYSKUPIJOS 


Staiga prašvitusi Mindaugo laikais krikščionybės aušra turėjo 
vėl išblėsti. Štai paradoksas ! Oficialūs pagonių krikštytojai kry- 
žiuočiai (paėmę savo žinion kalavijuočius), gavę imperatorių ir popie- 
žių privilegijas, tapo didžiausia kliūtimi lietuviams apsikrikštyti. 
Ištisus pusantro šimto metų lietuviai turėjo kęsti žiaurius kryžiuočių 
puolimus, be jokios vilties priimti krikštą. Nieko nepadėjo Gedi- 
mino laiškai ir derybos. Lietuvių kunigaikščiai statė sąlygą, kad 
kryžiuočiai atsižadėtų smurto ir liautųsi brautis į jų žemes. Jie siūlė 
kryžiuočiams keltis į Aziją ir ten atversti pagonis totorius 1, «4 Vo- 
kiečių ordinas atliko nelaimingą paslaugą krikščionybės idėjai» 
(Ivinskis). Kryžiuočiai žūt būt siekė užimti Lietuvos žemes, pir- 
moje eilėje Žemaitiją, visai nesirūpindami žmonių krikščioninimu. 
Jie tiesiog trukdė Aukštaičiams, kai šie Vilniuje apsikrikštijo 1387 m. 
Jie patys prisipažino bažnytiniame susirinkime Konstancoje, kad 
deginę Aukštaičiuose krikščionių bažnyčias, nes jos esą buvusios 
panašios į tvartus. Ilgų karų laikotarpy tik pora atvejų težinoma, 
kai kryžiuočiai krikštijo mažus būrelius lietuvių, patekusių į nelais- 
vę. Šiaip belaisviai dažniausiai buvo žudomi. 

Tokiam kryžiuočių apaštalavimo būdui esant, lietuviai iš viso 
nenorėjo iš jų imti krikšto. Atsirado nauja galimybė savarankiš- 
kumui palaikyti. 

Jogailai tapus lenkų karaliumi, lietuviai priėmė krikštą veng- 
dami officialiųjų krikštytojų, ir tuo būdu įėjo į krikščionių tautų 
tarpą. 


? Deutschland und Litauen in Mittelalter, Koln-Graz 1962, 7. 

10 Plačiau apie Mindaugo krikštą ir Lietuvos vyskupijos įsteigimą žr. Z. IVIN- 
skIs: Darbininkas 1951.V1.5-26 (6 atkarpos); Lietuvos istorija, Roma 1978, 169-180. 

11 Žr. Z. Ivinskis, Lietuvos istorija, 261. 

Lenkai giriasi, kad Lietuvą atvertė karalienė Jadvyga ir jie. 
Tačiau yra žinoma, kad taip svarbiam Lietuvos krikštijimui 1387 m. 
į Vilnių neatvyko nei Jadvyga, nei bažnytinės provincijos primas 
Gniezno arkivyskupas. Jo žinybai buvo priskirtas Vilnius, o vėliau — ir- 
Medininkai. Atvežti lenkai kunigai lietuvius krikštijo būriais. Apie 
krikštą, matyt, pats Jogaila davė paaiškinimų. Yra žinoma, kad 
jis išvertęs į lietuvių kalbą Tėve mūsų ir Sveika Marija. Galima čia 
pastebėti, kad, kaip pirma kryžiuočiai nesirūpino gražiu apaštala- 
vimu, taip ir dabar antrieji Lietuvos krikštatėviai neruošė kunigų 
iš vietinių žmonių, 0 jų pačių dvasiškiai braudavosi į Lietuvą tiktai 
turtingas beneficijas medžiodami. Dvasiškių stoka todėl buvo jau-. 
čiama per XV ir XVI amžius. 

Vėliau, jau po Žalgirio mūšio, 1417 m. dramatiškomis aplinky- 
bėmis įvykdytas Žemaičių krikštas. Vytautas ir Jogaila nusiuntė 
į Konstancos susirinkimą 60 jau apkrikštytų žemaičių ir davė viešai 
pagarsėjusį « Žemaičių skundą ». Susirinkimo Tėvai patenkino lietu- 
vių prašymą delegatais siųsti į Žemaitiją Vilniaus ir Lvovo vysku- 
pus, kad jie ten įsteigtų vyskupiją. Paprastai naujas vyskupijas 
steigia popiežius, gi Medininkų vyskupija Žemaičiuose įsteigta visuo- 
tinio Bažnyčios susirinkimo 12, 

Kryžiuočiai ir vėl bandė reikšti pretenzijų į Žemaičius, ištraukę 
senus apdulkėjusius Mindaugo laikų pergamentus. Tačiau nieko 
nebepešė. Vytautas, jau nebeišleisdamas iš savo rankų Žemaičių 
žemės, ryžtingai ir pastoviai globojo naujakrikštūs. Jis ir jo įpė- 
diniai steigė parapijas, bet, deja, vietinių kunigų per mažai teparū- 
pino. Kad ordinas daugiau Žemaičių nevargintų, Konstancoje išrink- 
tas naujas popiežius Martynas V parašė įspėjimo laišką Rygos 
arkivyskupui ir jo žinioje esantiems vyskupams, taip pat ir džiugų 
sveikinimo laišką patiems žemaičiams. 


3. DRAMATIŠKOS VARŽYBOS DĖL ŽEMAIČIŲ VYSKUPO SOST0 1574-1575m.. 


Prijungus Vilniaus ir Žemaičių vyskupijas Gniezno arkivyskupo 
jurisdikcijai, kiekviena lietuvių pastanga atsitraukti iš tos globos. 
Romai buvo aiškinama krikščionybės griovimu. Ir Vytauto noras. 
vainikuotis karaliumi lenkų buvo pristatytas Romoje kaip pavojus 
krikščionybei rytų Europoje. 

Vyskupų skyrimai tiek Vilniui, tiek Medininkams dažnai Romos 
kurijoje buvo užrašomi esą « Lenkijoje ». Taip buvo nuo pat pradžių, 


121 Apie Žemaičių vyskupijos įsteigimą žr. Z. IvINSKIS: Suvažiavimo Darbai, 
VII, Roma 1972, 55-132. 

bet ir vėliau, kai nuo XVI a. vidurio Lenkijoje rezidavo popiežiaus 
nuncijai. Jie, dažnai Lietuvon kojų neįkėlę, Romai apie Lietuvą 
teikė informacijas iš lenkiškų šaltinių, kurie dažnai buvo keistai 
nuspalvinami. Savarankiškumą saugodami, lietuviai pagaliau susi- 
rėmė su pačiu Gniezno arkivyskupu. 

1574 m. antroje pusėje mirė Medininkų vyskupas Jurgis Petkū- 
nas (Petkevičius). Jo įpėdiniu Gniezno arkiv. Jokūbas Uchanskis 
pasiūlė savo sesers sūnų Jokūbą Voroneckį. Jo pasiūlymą rėmė 
popiežiaus nuncijus Vincenzo Laureo. Jis pakartotinai rašė popie- 
žiaus Valstybės sekretoriui kardinolui Galli, rekomenduodamas 
šio iškilaus Lenkijos hierarcho siūlomą kandidatą. Lietuviai tačiau 
stojo skersai kelio toms galingoms lenkų užmačioms. Dar neseniai 
buvo padaryta Liublino unija, kuri Lietuvai užtikrino laisves. 
Taigi neturėjo būti priimtas Lietuvoje vyskupas, kuris nėra Lie- 
tuvos pilietis. Lietuviai statė savo kandidatą Vilniaus katedros 
kapitulos prelatą Merkelį Giedraitį. Iškeldami tą savybę, kad Gied- 
raitis moka žemaičių kalbą ir galės geriau bendrauti su vietos žmo- 
nėmis, popiežiui siuntė laiškus Vilniaus vysk. Protasevičius, Medi- 
ninkų kapitula ir Lietuvos didikai, prašydami, kad Giedraitis būtų 
paskirtas Medininkų vyskupu 13. Vilniuje įsikūrę jėzuitai tuo reikalu 
rašė savo generolui Ev. Merkurianui 4. Lietuviai ypač siekė dva- 
sinės naudos: Žemaičiams reikėjo atsidavusio religinio vado, kuris 
nuoširdžiai pasišvęstų savo tautiečių labui. 

Lenkams tuo tarpu rūpėjo paimti savo tiesioginėn įtakon dar 
vieną vyskupiją, nes jos valdytojas būvo ir senatorius. Ir kiti žemiš- 
ki reikalai jiems buvo svarbūs. Lenkijoje vyravo nepotizmas, 
būtent, siekimas savo artimus gimines iškelti į aukštas valstybines 
ir bažnytines vietas. Arkiv. Uchanskio seserėnas Voroneckis kle- 
bonavo Lovicuose, prie Gniezno, be to, dar valdė turtingą beneficiją 
Vilniaus vyskupijoje, Geranainius, ir turėjo beneficiją Kaune. Taip, 
nesant pakankamai lietuvių kunigų, daugelis lenkų buvo įsibrovę į 
Lietuvos parapijas. Gniezno arkivyskupas užsispyrusiai siūlė savo 
giminaitį, 0 nuncijus, būdamas glaudžiuose santykiuose su juo, rėmė 
tą Voroneckį. 


13 Vysk. Protasevičiaus laiškas popiežiui Grigaliui XIII yra Vat. arch., Polo- 
nia 8 f. 289-290; išsp. A. TaEINER, Ann. eccl., II, Romae 1856, 105-106 ; jo laiškas 
popiežiaus Valstybės sekretoriui Vat. arch., Pol. 8 f. 298rv. Medininkų kapitulos 
laiškas popiežiui Vat. arch., Pol. 8 f. 281rv. THEINER, Ann. eccl., II, 106. 

4 Vilniaus jėzuitų kolegijos rektoriaus T. St. Varševickio laiškas jėzuitų gene- 
rolui Ev. Merkurianui yra Romos jėzuitų archyve (ARSI), Germ. 136 f. 356rv ; Lie- 
tuvos didikų laiškas karaliui Henrikui IV (nuorašas) yra ARSI, Epp. Ext. 27 f. 239. 

Vyskupą skiriant, paprastai reikėjo gauti karaliaus nominaciją 
— pristatymą popiežiui, tuo tarpu kapitulai išrenkant kandidatą 
(elekcija) ; paskui, gavęs informacinio proceso aktus, popiežius patvir- 
+indavo, t. y. paskirdavo vyskupu. Lenkai prašė karaliaus Henriko 
Valois, kad duotų nominaciją Voroneckiui. Šis, neseniai dar išrink- 
tas Lenkijos karalium, 1574 m. birželio mėn. grįžo Prancūzijon 
ir tapo jos karalium. Žadėjo grįžti. Titulavosi jau Prancūzijos ir 
Lenkijos karaliumi. Nuncijus Laureo rašė popiežiaus Valstybės 
sekretoriui šitaip: «... Šiomis dienomis negalėjau praleisti progos 
ir parašiau karaliui [į Paryžių], rekomenduodamas Lovicio kleboną 
jo [= Uchanskio] seserėną, gerą kataliką ir tinkamą Žemaičių 
vyskupijai » 15, 

Lietuviai, tai sužinoję, ėmė kovoti dėl savo nepriklausomumo. 
1574.XI.1 Vilniuje buvo sušauktas luomų suvažiavimas, kuris nutarė : 
jei Henrikas negrįš, balsuoti už imperatoriaus sūnų Habsburgą 
Ernestą, nes jis apsaugosiąs Lietuvos teises. (Lenkai tuo tarpu ruo- 
šėsi balsuoti už Steponą Batorą). Lapkričio 5 d. tas lietuvių seimas 
parašė karaliui Henrikui raštą, kuriuo siūlė į Žemaičių vyskupus 
prel. Merkelį Giedraitį, buvusį Žygimanto Augusto kanceliarijos 
sekretorių. Dar vis tikėdamies, kad Henrikas grįš, 1575 m. pradžioje 
lietuviai siuntė atskirą pasiuntinį pas jį, — ir tas pasiuntinys buvo 
Merkelis Giedraitis. Atrodo, kad Giedraitis, būdamas pas karalių, 
gavo ir savo nominaciją. Jei jis tuojau būtų nuvykęs Romon, gal būtų 
gavęs ir popiežiaus konfirmaciją, bet dėl karaliaus rinkimų skubiai 
turėjo grįžti namo. 

Senas Vilniaus vyskupas Protasevičius dar kartą rašė popiežiui 
"Grigaliui XIII (1575.VII.22), kad karalius Giedraitį jau yra nomi- 
navęs, o ir kapitula jį išrinkųsi Žemaičių vykupu!6ė, rašė, kad 
jis vertas pilno pasitikėjimo ir mokąs lietuviškai — « Aš pats — 
rašo Vilniaus vyskupas — sielovados darbe Lietuvoje neturiu 
jokio kito bičiulio, išskyrus Žemaičių vyskupą, su kuriuo galiu pasi- 
tarti ar mintimis pasidalinti [...] Aš, sulaukęs gilios senatvės, kuri 
jau baigia užgesti, nieko kito netrokštu, tik didesnės Dievo garbės 
ir naudos Bažnyčiai »17. Panašiai vysk. Protasevičius rašė ir nuncijui. 
Jam primena Lietuvos valstybės teises. Savo laišką baigia: «Jei 
kas kitas į šią vietą įsigautų, arba kieno nors būtų rekomenduotas, 
arba klastingai įsiveržtų, ypač neturėdamas karaliaus teisėtai pra- 
šyto ir gauto paskyrimo, nei kapitulos išrinkimo bei parėmimo, 


15 Vat. arch., Polonia 10 f. 75v; išsp. T. WIERZBOwWSKI, Vincent Laureo, Var- 
:ssovie 1887, 129. 

14 Vat. arch., Pol. 10 f. 289-290; TEEINER, Ann. eccl., II, 105. 

17 Vat. arch., Pol. 8 f. 289rv; THEINER, op. cit. II, 106. 

negalėtų šios vietos užimti kitaip, kaip tik su dideliu visų įžeidimu 
ir nuo Apaštalų Sosto nusigręžimu »1š. Jis žinojo, kad nuncijus 
uoliai rėmė Gniezno arkiv. seserėno kandidatūrą. 

Tuo tarpu šio reikalai vis buvo stūmiami pirmyn. Nuncijus kar- 
dinolui Galli 1575.VI.16 d. rašė, jog karalius buvo sutikęs nominuoti 
Gniezno arkivyskupo seserėną. Jis esąs « didelis katalikas ir nusi- 
manąs literatūroje, ir gerų papročių. Nežiūrint viso to, — rašo nun- 
cijus — vienas iš lietuvių pasiuntinių, Vilniaus vyskupijos kuūstošas, 
su daugelio lietuvių ponų malonės laiškais ir įrodinėdamas, net apgau- 
damas (m. pabr.) karalių, kad šitos vyskupijos priemonėmis karalius 
galėtų laimėti lietuvių bajoriją, iš karaliaus irgi gavo nominacijos 
aktą»19, Prašo konfirmacijos dokumentų išsiuntimą dar atidėti. 
Ir 1575 m. rugp. 16 d. nuncijus vėl rašė kardinolui Galli, kad Gied- 
Taitis gavo karaliaus nominaciją, jam nieko nepranešdamas. O jau 
padarytas ir Romai nusiųstas Voroneckio naudai liudininkų apklau- 
sinėjimas. Tik laukiama konfirmacijos 20. Pagaliau sausai painfor- 
muoja kardinolą, kad šiomis dienomis Giedraitis jam parašęs ir at- 
siuntęs Vilniaus vyskupo ir Žemaičių kapitulos raštus. 

Kard. Galli, gavęs raštus apie Giedraitį, įsakė nuncijui padaryti 
ir šio informacinį procesą ir gauti tikėjimo išpažinimą. Bet vis dar 
buvo delsiama. Tiktai kai 1575 m. gruodžio mėn. naujai paskirtas 
Vilniaus vyskupas pagelbininkas kng. Jurgis Radvilas, atsivežęs 
iš Lietuvos dar daugiau laiškų, pats stipriai parėmė Giedraičio kan- 
didatūrą, 1576.I.16 d. Merkelis Giedraitis buvo paskirtas Žemaičių 
vyskupu. Lietuviai laimėjo. 


4, KovA DĖL VILNIAUS VYSKUPO SOSTO 1592-1600 m. 


Vilniuje nuo 1581 m. labai gražiai veikė vyskupas kardinolas 
Jurgis Radvilas. Kaip ypatingai atsižymėjusį ir protingą asmenį 
jį kvietė į Romą padėti tvarkyti visos Bažnyčios reikalų popiežius 
Sikstas V. Popiežius 1590 m. rugp. 4 d. tuo reikalu rašė ne tik jam, 
bet ir karaliui Zigmantui Vazai, ir Lietuvos didžiajam kancleriui 


18 Vat. arch., Pol. 8 f. 295rv. 

19 Vat. arch., Pol. 10 f. 158. 

20 Vat. arch., Pol. 10 f. 175rv. 

21 Lenkai savo istoriniuose veikaluose apie vysk. M. Giedraitį beveik nieko 
nerašė. Tik Encykl. Powszechna, IX, 1869, jų istorikas Jul. Bartoszewicz Merkelį 
Giedraitį pamini kaip lietuvybės puoselėtoją, kuris rėmė liaudies kalbą, jį priskir- 
damas prie + užsikirtėlių lietuvių, kuriems vaidenosi Vytauto laikų nepriklausomybė » ; 
Z. Ivinskis, Merkelis Giedraitis arba Lietuva dviejų amžių sąvartoje, žr. Aidai, 1951, 
3 nr., 111. 

Leonui Sapiegai, ir kitiems. Deja, Sikstas V to paties rugpiūčio 
mėn. gale mirė. Kard. Radvilas vyko Romon naujo popie- 
žiaus rinkimams. Jam esant kelionėje, jis karaliaus Zigmanto Vazos 
buvo nominuotas ir popiežiaus Grigaliaus XIV perkeltas 1591 m. 
iš Vilniaus į Krokuvą. Kai Radvilas nuvyko į Krokuvą, lenkai neno- 
rėjo jo, kaip lietuvio, pripažinti Krokuvos vyskupu. Varšuvos sei- 
muose su dideliu įkarščiu buvo kalbama prieš jį ir siekiama jį atgra- 
syti nuo Krokuvos vyskupo sosto. Kard. Radvilas lenkams ryžtingai 
atsakinėjo, kad jie pultų ne jį, bet karalių ir popiežių, kadangi tik 
iš paklusnumo jis čia atvažiavęs. Matydami, kad jokiu būdu nebe- 
gali kard. Radvilo iškelti iš Krokuvos, lenkai tuomet nutarė: — jeigu 
lietuvį priimame į Krokuvą, tai į jo vietą, Vilnių, turi būti skiriamas 
lenkas Lucko vysk. Bernardas Maciejovskis. 

Lietuviai tačiau lenko, kaip ne Lietuvos piliečio, nesutiko priimti. 
Kova truko ištisus 8 metus 22. Priešinosi Vilniaus katedros kapitula 
ir Lietuvos aukštieji pareigūnai su kancleriu Leonu Sapiega. Šis. 
jokiu būdu nenorėjo Lietuvos kanclerio antspaudo pridėti prie lenko 
Maciejovskio nominacijos rašto. Lenkų užmačioms priešinosi, be 
didikų, ir visa Lietuvos bajorija. Kiek būta rašyta laiškų, kiek disku- 
sijų įvairiausiomis progomis ! Tas svarbus klausimas buvo svars- 
tomas Lietuvos bajorų suvažiavimuose, dviejuose bendruose sei- 
muose, ir dažnai rašinėjama Romai. Ginčą sekė popiežiaus nuncijus 
vysk. Germanico Malaspina, kuris dažniausiai vis palaikė lenkų 
pusę. Iš Romos į Vilnių buvo atsiųstas vizitatorius kroatas vienuolis 
Aleksandras Komulovičius (Comuleus). Jis susipažino su tikra bažny- 
tine Lietuvos padėtimi ir nurodė būdus, kaip būtina yra ruošti Lie- 
tuvai lietuvius kunigus ir paremti lietuvių kilnius siekimus. Ir nors 
vysk. Maciejovskis gavo karaliaus nominaciją ir popiežiaus Kle- 
menso VIII jau buvo paskirtas Vilniaus vyskupu, lietuviai griežtai 
užsispyrė, kapitula nenusileido, ir Maciejovskis nebuvo įleistas į 
Vilnių. Pvz., Lietuvos ponai 1597 m. birželio 10 d. taip rašė pačiam 
vyskupui Maciejovskiui: «Mes Jums broliškai primename savo 
teises ir laisves, garantuotas Unijos [...] kad Jums su smurtu sie- 
kiančiam gauti tą primariam senatoriam dignitaiem mūsų tautoje, 
atsakome [... ] kad prie to mes neprileisime ir nepasiduosime prie- 
spaudai, kuri užgniaužtų mūsų laisves » 23. 


22 Apie varžybas dėl Vilniaus vyskupo sosto žr. J. LaPPo, Bandymas pavesti 
Vilniaus vyskupo katedrą XVI amžiaus pabaigoje, žr. Praeitis, I (1930) 94-138; tuo 
klausimu pavyko rasti daugiau dokumentų Vatikano archyve. 

23 4... dociskaiąc się W. M. z tem, ze tego W. M. nie dopusciemy, aby się W. M. Z. 
oppressiy wolnosci y swobod naszych ucieszyc mial». A. ŠaPoKA, Trys dokumentai 
iš XVI a. pabaigos bylos dėl Vilniaus vyskupo paskyrimo, žr. Lietuvos Praeitis, 
I (1940) 700. 

Dalykas išsisprendė, kard. Radvilui iš Krokuvos 1600-siems 
Šventiesieams metams nuvažiavus į Romą ir čia 1600.1.21 d. mirus. 
Į Krokuvą buvo nukeltas anas Lucko vysk. Maciejovskis, o Vilnius 
gavo vietinį lietuviškai kalbantį vyskupą Benediktą Vainių (Voina). 
Lietuviai laimėjo. 


5. « ABIEJŲ TAUTŲ RESPUBLIKA > (XVI-XVIII A.) 


Lenkijos karalystei ir Lietuvos Didžiajai Kunigaikštystei Liu- 
bline susijungus, abi valstybės turėjo savo plotuose likti nepriklau- 
somos. Lietuviai sudarė savo Statutą. Lenkijos karalius Lietuvą 
valdė kaip didysis Lietuvos kunigakštis, atskirai išrenkamas. Bažny- 
tiniųs respublikos reikalus tvarkė Gniezno arkivyskupas, Lenkijos 
primas. Jis šaukdavo bendrus provincinius sinodus, kurių nuostatai 
saistė ir Lietuvos dvasiškius. Šiaip Lietuvos vyskupų priklausomybė 
nuo Gniezno nebuvo glaudi. Susirašinėjimai su Roma paprastai 
vykdavo per apašt. nuncijus. Šie dažniausiai pravesdavo ir informa- 
cinius procesus, arba apklausinėjimus, karaliui nominavus ir vietinei 
kapitulai išrinkus kandidatą į vyskupus. Kai buvo skiriamas vyskupas 
Vilniui, pakviesti liudininkai, jei jie buvo lietuviai, pabrėždavo, 
kad Vilnius yra Lietuvos sostinė ir kad jos vyskupas yra « pirmasis 
Lietuvos senatorius »: princeps senator Lithuaniae, arba «primas » 24, 
Kai kartą žemaitis Vilniaus vyskupas Jurgis Bialozoras (1661-1665) 
viename rašte pasirašė « Lietuvos primas», tuojau gavo barti nuo 
Gniezno arkiv. W. Leszczynūskio 25. Taigi lietuviai įvairiais būdais 
stengėsi atsiriboti nuo lenkų, bet reikia pastebėti, kad nei Lietuvos 
vyskupai, nei didikai nesikreipė į popiežių, prašydami įsteigti bažny- 
tinę provinciją Lietuvoje. 

Nesustosime čia prie Kėdainių sutarties. Rusams teriojant ir 
deginant Vilnių, iš kitos pusės Žemaitiją užplūdo švedai. Didelė 
dalis Lietuvos bajorų, vadovaujami kng. Jonušo Radvilo, 1655.X..20 d. 
pasirašė Kėdainių sutartį su Švedijos karaliaus Karolio X Gustavo 


2 Pvz., Vysk. Benedikto Vainiaus informacinis procesas Vat. arch., Proc. cons, 
11 f. 455-470v. — Ouirinus CNocLERUS savo knygelę Symbola tiria: Catholicum, 
Calvinianum, Lutheranum (Vilnius 1602) dedikuoja vysk. B. Vainiui, vadindamas jį 
Lietuvos primu. Jis rašo: «+ Ad Ili. mum et Rev.mum D. D. Benedictum Woynam, 
Dei et Apostolicae Sedis gratia Episcopum Vilnensem, Primatem Lithuaniae etc. etc., 
etc., Dominum suum clementissimum ». 

25 Žr. apie tai J. KuRczEwskI, Biskupstwo Wilenskie, Vilnius 1912, 46 ; ST. Bu- 
ŽENSKI, Žywoly arcyb. gniežnienskich, IV, Vilnius 1860, 135. 

atstovais. Ta sutartimi Lietuva atsisakė unijos su Lenkija ir sudarė 
tokią uniją su Švedija. Tarp 1134 bajorų, sutartį pasirašė Žemaičių 
vyskupas Petras Parčevskis, o Vilniaus vyskupo bei kapitulos vardu 
kan. Jurgis Bialozoras26. Vilniaus vysk. Jurgis Tiškevičius buvo 
pasitraukęs į Prūsus. Pasirašius tą sutartį, ir Lietuvos bažnytinis 
priklausomumas turėjo pakitėti. Naujoji unija tačiau neilgai truko. 
Švedai nesiėmė padėti lietuviams kovoti prieš maskviečius ir nedrau- 
giškai pradėjo šeimininkauti Žemaičiuose. Tuo sukėlė prieš save 
lietuvius. Šie, išviję rusus iš Vilniaus, nutraukė sutartį su švedais. 
Dėl tos sutarties pasirašymo lenkai nedovanojo Jonušui Radvilui 
ir vysk. Parčevskiui: jis buvo skundžiamas Romai, būk atsimetęs 
nuo katalikų tkėjimo ir susidėjęs su protestantais švedais. Buvo 
užvesta byla, bet viskas baigėsi vyskupui palankiai. Bialozorui 
pavyko greičiau išsiteisinti : jis netrukus (1658) buvo paskirtas Smo- 
lensko, o 1661 m. — Vilniaus vyskupu (Ą- 1665). 

Įvyko paradoksas ir su aukščiau minėtais kryžiuočiais. Tie ofi- 
cialūs Lietuvos « krikštytojai», aukščiausių autoritetų įgalioti, du 
šimtus metų Kristaus kryžiaus vardu atkakliai terioję Lietuvos 
kraštą, vos pasirodžius Liuteriui, nuo Romos kryžiaus atsimetė ir 
į protestantizmą nuvedė jų užimtus Prūsų ir Livonijos kraštus. Dabar 
lietuviai jiems ėjo atsilyginti geru už pikta. Kaip katalikų misijo- 
nieriai, lietuviai ėjo apaštalauti į protestantų ir stačiatikių šalis. 
Nuo vysk. Merkelio Giedraičio ir kard. Jurgio Radvilo laikų Žemaičių 
ir Vilniaus vyskupijose vyko atgimimas. Jėzuitai, pranciškonai ir 
kiti vienuoliai ėjo į talką. Naujai įsteigtos seminarijos paruošė dva- 
siškių ir saviems reikalams ir apaštalavimui kitur. Didelis skaičius 
mokančių lietuvių kalbą galėjo išeiti kunigais. Pasirodė visa eilė 
lietuviškų knygų. XVII ir XVIII amžiai buvo tarsi lietuvių atgi- 
mimo laikas. Iki XVIII a. galo Lietuvoje buvo įsteigta apie 300 
parapijinių mokyklų ir apie 40 gimnazijų. 

Kardinolas Jurgis Radvilas 1582 m. vasario mėn. įkūrė pirmąją 
visoje «respublikoje » diecezinę kunigų seminariją (kai po 3 metų 
Gniezno arkiv. dar tik « galvojo » tokią seminariją steigti). Vilniuje 
buvo ruošiami kunigai tiek savai, tiek Žemaičių vyskupijai (kur 
netrukus atidaryta ir sava seminarija). Buvo priimami tik moką 
lietuvių kalbą. 1649 m. Vilniaus kapitulos aktuose užrašyta: kai 
vienas lenkas norėjo įstoti į Vilniaus seminariją, jam buvo pasa- 


26 Jis vėliau buvo Vilniaus vysk. Apie Kėdainių sutartį žr. A. ŠAPOKA: LE XI, 
318-322; W. KomoPczyKskI i K. LeEPszy, Akita ugody Kiejdanskiej 1655 roku žr. 
Ateneum Wileriskie, 1923, I, 173-224. 

kyta, kad tik moką lietuvių kalbą priimami, kitaip tai būtų apsi- 
lenkta su fundatoriaus, t. y. kard. Radvilo mintimi 27, 

1583 m. Vilniuje atidarius vad. popiežiškąją seminariją (kuri 
turėjo tarnauti protestantams ir stačiatikiams atversti), pradžioje 
lietuvių auklėtinių kaip ir nebuvo. Kai kurie jų ruošėsi apaštalauti 
anksčiau įsteigtoje Braunsbergo pop. seminarijoje. Tuo tarpu XVII 
ir XVIII amžiais Vilniaus pop. seminarijoje dauguma studentų 
(net iki 809,) jau buvo lietuviai ar žemaičiai (pvz., iš metiniame 
sąraše įrašytų 30 studentų kokie 24 buvo lietuviai) 28, 

Panašiai vėliau veikė Kraslavos pop. seminarija Latvijoje, įsteigta 
XVIII amž. viduryje, susitarus Livonijos ir Smolensko vyskupams. 
Smolensko vyskupija (įkurta 1636 m.) priklausė D.L. Kunigaikš- 
tystei. Grafas Plateris Kraslavoj pastatė seminarijai namus ir 
pakvietė vienuolius vincentiečius, kurie Lietuvoje buvo vad. « misi- 
jonieriais ». (XIX 3. jie vedė ir Varnių kun. seminariją). Toje semi- 
narijoje buvo auklėjami penki Livonijos ir penki Smolensko vysku- 
pijai skirti auklėtiniai. Pažiūrėkime į studentų sąrašus: jie randasi 
Romoje, Tikėjimo Platinimo Kongregacijos archyve (panašiai kaip 
Vilniaus pop. seminarijos daugiau negu šimtas sąrašų). Beveik kasmet 
iš tų 10 studentų 8 ar 9 buvo žemaičiai ar Vilniaus vyskupijos lietu- 
viai, visi moką lietuvių kalbą. Roma, kuri mokėjo pinigus už Smo- 
lensko vyskupijos auklėtinius, norėjo nutraukti mokėjimą, nes stu- 
dentai buvo imami ne iš savos vyskupijos. Seminarijos regensas 
atsakė : jei žemaičiams nebus leidžiama čia studijuoti, iš viso reikės 
seminariją uždaryti. O vyskupas teisinosi, kad savų kandidatų neturi, 
nes didelė vyskupijos dalis užimta rusų, tuo tarpu Žemaitijoje jų 
esą perdaug, o žemaičiai greitai išmokstą svetimą kalbą ir sėkmin- 
gai galį apaštalauti ; susitarta, jog 5 metus atidirbę, jei norės, galės 
grįžti į savo kraštą 29, 

Tuo būdu ir vėliau lietuviai, mokėdami savo kalbą, dirbo savo 
tėvų žemėje, o kiti apaštalavo tarp protestantų ir stačiatikių. Ir 
XIX a. nemažas skaičius lietuvių kunigų dirbo Latgalijoje ir Kurše, 
o kiti net Sibire. Daugelis jų ryžtingai stojo Lietuvoje prieš pravo- 
slavinimą ir davė heroiškų pavyzdžių (pvz., Vilniaus dekanas St. Pe- 
travičius 1870 m.). 


* Žr. P. JaTuLIS, Kardinolo Jurgio Radvilo veikla lietuvių tarpe, žr. Suva- 
žiavimo Darbai, VII, 255. 

*8 Apie pop. seminariją Vilniuje žr. P. JaTULIs: LE XXIII, 288-291. 

2? Apie Kraslavos kun. seminariją duoda žinių P. JaTULIS: S. Congr. de Prop. 
Fide Memoria Rerum 1622-1972, II, Roma 1973, 791-800. 

6. MoGILIAVO JURISDIKCIJA (XIX A.) 


Po pirmojo Lietuvos-Lenkijos padalinimo (1772) Vilniaus vysku- 
pijai priklausiusios gudiškosios sritys buvo atskirtos nuo Lietuvos 
ir 1783 m. Mogiliave buvo įsteigta arkivyskupija. Trims metams 
praėjus po paskutinio padalinimo (1795), 1798 m. tai arkivyskupijai 
priskirtos Vilniaus ir Žemaičių vyskupijos, šiai pastarajai pave- 
dant valdyti dar Kuršo ir Latgalės sritis. Ir vėl paradoksas : lietu- 
viai, nuo seno troškę savarankiškumo ir atsiskyrimo nuo Gniezno, 
dabar jau savo teritorijoje gavo bažnytinės provincijos centrą. Gedi- 
minas, Algirdas ir Vytautas vis buvo siekę plėstis į Rytų erdvę. 
Mosgiliavas priklausė D. Lietuvos Kunigaikštystei. Bet dabar visas 
mūsų kraštas atsidūrė rusų priespaudoje. Rusų apetitai buvo nepa- 
sotinami. Kotryna II aiškiai reiškė savo pageidavimą, kad Lietuvos 
šalis turi virsti rusiška ir pravoslaviška. 

Mogiliavo arkivyskupas-metropolitas, Stanislovas Bogušas Sie- 
strencevičiūs, ilgus metus valdęs (Ą- 1826), save skaitė iš Lietuvos 
kilusiu ir Lietuvai simpatizavo. Jis buvo gimęs Volkovisko apskri- 
tyje, o jo motina buvo nuo Ukmergės. Nuo mažens kalvinų tikybos, 
mokėsi Kėdainiuose ir Berlyne, vėliau buvo karininkas Prūsų Fri- 
dricho II kariuomenėje; paskui Lietuvos raitelių gvardijoje. Auklė- 
jęs Radvilų vaikus ir susipažinęs su Vilniaus vyskupu Masalskiu, 
Siestrencevičius perėjo į Katalikų Bažnyčią ir netrukus įstojo į 
dvasinį luomą. 1759-1763 studijavo Varšuvoje teologiją ir bažny- 
tinę teisę. 1763 m, jį kunigu įšventino Kijevo vysk. Zaluskis 30. Po 3 
metų priimtas į Vilniaus kapitulą. 1773 m. paskirtas Vilniaus vysku- 
pijos sufraganu gudiškajai diecezijos daliai. Bet jis pats ėmė save 
vadinti Baltarusijos vyskupu. Nuo 1783 m. Mogiliavo arkiv. Buvo 
perdaug ištikimas caro valdžiai ir turėjo daug nesusipratimų su Roma, 
kadangi dažnai nesilaikė bažnytinių teisių nuostatų. Rusijos vyriau- 
sybė primygtinai prašė popiežių, kad Siestrencevičių pakeltų kardi- 
nolu. Norėdama išvengti didesnių blogybių, Romos kurija jam leido 
dėvėti raudonus kardinoliškus rūbus, nors ir be kardinolo titulo. 
1817 m. Siestrencevičius buvo pateikęs projektą Vilniaus vyskupą 
padaryti Lietuvos primu ir arkivyskupu, o Mogiliave teturėjo likti 
savos vyskupijos centras 31, 


30 Ne Žemaičių vysk. Steponas Giedraitis, kaip Vc. Biržiška tvirtina LE VII, 219. 
31 Kai kas tvirtina, kad jau Vienos Kongreso metu tas pasiūlymas buvęs pateik- 
tas ten buvusuam kardinolui Consalvi. 

Tuo leiku Siestrencevičius pats valdė ir Vilniaus vyskupiją, 
vyskupui Strojnovskiui mirus. Jis įtaigojo carui neskirti Vilniaus 
vyskupu Nikodemo Puzino, kūrį kapitula buvo išrinkusi. Vilniaus 
vyskupiją Siestrencevičius valdė iki savo mirties. Jo vyskupavimas 
buvo žalingas tiek Rusijos, tiek Lietuvos katalikams. Gerai tik, 
kad jis nuo Bažnyčios neatsimetė 32. 


7. XX A. PRADŽIOS LIETUVIŲ MEMORANDUMAI 


Lietuviams nešant sunkią caro priespaudą XIX a., katalikybė 
buvo stiprus ramstis prieš rusinimą. O vysk. M. Valančius buvo tiesiog 
dvasios milžinas. Lietuviai jau turėjo savų kunigų. Jie puikiai išlaikė 
egzaminą per ištrėmimus, kraują ir ašaras. Savarankiškumo bažny- 
tinėje srityje buvo įmanoma siekti po spaudos atgavimo (1904) ir 
tikybų tolerancijos akto (1905). Dr. Jonas Basanavičius 1906 m. 
paruošė Šv. Tėvui Pijui X skirtą memorandumą. Kun. Šnapštys- 
Margalis tą raštą išvertė į lotynų kalbą. Mykolas Vaitkus, tuomet 
būdamas Kauno kunigų seminarijoje, sakosi padėjęs Margaliui 
versti. Memorandumas atspausdintas abiem kalbom. Jame pasisa- 
koma dėl lietuvių kalbos Vilniaus vyskupijos bažnyčiose, prašoma 
Lietuvos Bažnyčią padaryti nepriklausomą nuo lenkų, apjungiant 
Vilniaus, Žemaičių ir Seinų vyskupijas su arkivyskupo sostu Vil- 
niuje, vyskupijoms skirti lietuvius vyskupus, o vyskupą Roppą 
iš Vilniaus iškelti į Lenkiją. Basanavičiaus paruoštas memorandu- 
mas yra šiurkštus, nediplomatiškai suredaguotas. Į jį iš Romos 
negauta jokio atsakymo. Vėliau Lietuvos Taryba 1917 m. pasiuntė 
Šv. Tėvui Benediktui XV memorandumą, kuriame nušviečiama 
tuolaikinė Lietuvos padėtis ir prašoma įkurti Vilniuje arkivyskupiją 
su lietuviu arkivyskupu (Mėmoire concernant la situation de V Eglise 
Catholigue en Lithuanie ..., Lausanne 1917). Bet karas dar nebuvo 
baigtas, ir kokių naujų patvarkymų Apaštalų Sostas pergreit nedaro. 
Vėliau buvo kreipiamasi į nuncijų Vokietijoje, arkiv. Pacelli. 1919 m. 
buvo pasiųsta į Romą delegacija, kuri prašė, kad Vatikanas pripa- 
žintų Lietuvą nepriklausomą de jure ir įkurtų bažnytinę Lietuvos 
provinciją. Bet tam dar nebuvo pribrendęs laikas. Tiktai po I pasau- 
linio karo, kai šiek tiek nusistovėjo valstybių sienos, 1926 metais 
buvo įsteigta, atskira nuo Lenkijos, Lietuvos bažnytinė provincija 33, 


3 Žr. P. JATULIS: LE XXVII, 415-417. 

33 Apie Lietuvos bažnytinės provincijos 1926 įsteigimą ir prieš tai apie lietuvių 
memorandumus popiežiui žr. ST. MaTuzL1S, Lietuva ir Apaštalų Sostas 1795-1940, žr. 
Suvažiavimo Darbai, IV, Roma 1961, 151-174. 

Nuo to laiko lietuviai jau galėjo pilnai savarankiškai tvarkytis. 
Katalikų sąmonigumas ir išsilavinimas stipriai pakilo. 

Žvelgdami atgal, matome, kad lietuviai per amžius daug kentėjo 
ir vargo. Seniau jie neturėjo savo rašto, paskui jiems buvo drau- 
džiama ir spauda. Jie svetimųjų buvo engiami, kankinami, tre- 
miami iš savo gimtosios šalies. Bet Apvaizda juos globojo: padėjo 
išugdyti tautinę sąmonę ir sukurti šimtus tūkstančių įvairiausių 
meno ir rašto paminklų. Tai lieka neišdildoma. Ir dabar, nežiūrint 
skaudžių persekiojimų, Lietuva vis gyva. Ji ir bus gyva. 


PAULIUS JATULIS 


ABOUT THE EFFORTS TO ESTABLISH AN ECCLESIASTICAL 
PROVINCE IN LITHUANIA 


By 


Mows. DR. PAULIUS JATULIS 


Summary 


Being the last pagan nation in Europe, Lithuania was militarily 
attacked by Teutonic Knights from both sides : Riga, in Livonia (presently 
Latvia), and Prussia (after the ancient Prussians, relative to Lithuanians, 
have been subjugated by the Teutonic Order). Mindaugas, the king of 
Lithuania, wanted to have peace, and received the Christian baptism with 
many nobles (1251). By order of Pope Innocent IV Mindaugas was crowned 
king, and the diocese of Lithuania was erected. As Mindaugas wanted, the 
first Christian bishop, who was a priest of the Teutonic Order, made the 
oath of fidelity in the the name of the Holy Father. The diocese then came 
under the protection of the Holy See, and thus did not belong to the archbi- 
shop of Riga. For the maintenance of the bishop, King Mindaugas inseribed 
as a donation some districts in Samogitia (lower Lithuania), and other 
districts to the « baptizers » Theutonic Knights. But it was not enough 
for the Knights, for they vexed the king and wanted to receive more and 
more Lithuanian land. The rulers of Lithuania could not agree to such an 
enormous reguest. War was inevitable. In the battle of Šiauliai (Samogitia) 
in the year 1260, the Teutonic Knights were defeated, and in 1263 King 
Mindaugas was killed. Thus the diocese of Lithuania lasted only few years, 
and the nation remained pagan. Later in the XIV century, the Lithuanian 
grand dukes negotiated with Rome in order to receive baptism, but with 
the condition, that the Teutonic Knights should desist to make war against 
Lithuania. Nothing could be done, as the Knights intended to oceupy that 
country by force. 

When the grand duke of Lithuania, Jogaila (Jagielo) became king 
ot Poland, Lithuania proper was baptized (1387), and the diocese of Vil- 
nius (capital city of Lithuania) was erected. Later in 1417 the diocese of 
Medininkai in Samogitia was erected also. Both dioceses could not obtain 
their independence, but were incorporated to the ecelesiastical province 
of Poland (center in Gniezno). Lithuanians could do nothing to show their 
own identity. They resisted to the archbishop oi Gniezno, who wanted to 
introduce (1574-1575) his nephew, a Polish bishop, in Samogitia. Lithuanians 
succeeded in receiwing a bishop of their own nationality, Merkelis Giedraitis. 
After the bishop of Vilnius, Cardinal George Radvilas (Radziwilh), was- 
transferred to Cracow (1591), the Poles wanted to make a Pole (B. Maciejow- 

ski) bishop of Vilnius. But the Lithuanian clergy and nobles for eight years 
žought strongly, and did not let Bishop Maciejowski enter Vilnius. After 
the death of Cardinal Radvilas, Vilnius received a Lithuanian bishop. 

The Lithuanians were eager to attend the ecelesiastical seminaries 
in Vilnius, a diocesan and a Pontifical (which was destined to educate 
priests for conversion of Protestant and Orthodox people). Especially 
in the XVII-XVIII centuries, most of their seminarians were Lithuaniana. 
Similarly the ecclesiastical seminary in Kraslava (Latvia), erected by the 
bishops of Livonia and Smolensk, had mostly students from Lithuania, 
who became apostles in Russia. 

In the years 1783 an ecelesiastical province in Mohilev (Bielorussia) 
was erected, to which were included also the dioceses of Vilnius and Samo- 
gitia. Mohilev belonged to the grand duchy of Lithuania, but from the 
end of the XVIII century, and during the XIX century, it was occupied by 
Russia. 

When in the beginning of the XX century Lithuanians had more 
treedom, they wrote memorandums to the Holy See, asking to make an 
ecelesiastical province, in Lithuania. But only in the years 1926, when 
Lithuania. really ' became an independeat state, was the ecclesiastical 
province erected. 


LIETUVIŲ KALBOS IR LITERATŪROS SEKCIJA 


PRoF. DR. ANTANAS KLIMAS 


LIETUVIŲ KALBOS VEIKSMAŽODŽIŲ DARYBA 
TR INDOEUROPIEČIŲ PROKALBĖ 


LIETUVIŲ KALBOS VEIKSMAŽODŽIŲ DARYBA IR 
INDOEUROPIEČIŲ PROKALBĖ 


Nors kiek įsigilinus į lietuvių kalbos veiksmažodžių darybos 
sistemą — sinchroniniu požiūriu —, tuojau galima pastebėti gana 
keistoką dalyką: jeigu lietuvių kalbos vardažodžių, ypač daikta- 
vardžių, daryba yra labai įvairi, « marga», pasižyminti ypač gau- 
siomis ir įvairiomis darybos subsistemomis: daugiau 600 priesagų, 
ko, tarp kitko, niekados neturėjo ir neturi jokia kita indoeuropiečių 
kalba, nemažas skaičius priešdėlių, įvairios sudurtinių bei sudėtinių 
žodžių galimybės, tai lietuvių kalbos veiksmažodžio daryba yra 
labai jau paprasta, labai nesudėtinga, labai «bespalvė », ir labai 
jau «uniforminė ». 

Trumpai, lietuvių kalbos visą veiksmažodžio išvestinę darybą 
galima susumuoti taip : 


a) tėra tik 12 priešdėlių ; 

b) tėra tik T priesagos ; 

c) visiškai nėra — nė vieno — sudėtinio arba sudūrtinio 
veiksmažodžio ! 


Pailiustruosime konkrečiais pavyzdžiais : 


a) 12 priešdėlių : 


ap— (api-—) B apeiti, apibėgti 
at—  (ati—) - ateiti, atbėgti, atidaryti, atiduoti 


į- H įeiti, įbėgti 

iš— : išeiti, išbėgti 
nu— H nueiti, nubėgti 
pa— ; paeiti, pabėgti 
par— E pareiti, parbėgti 
per— + pereiti, perbėgti 
pra— : praeiti, prabėgti 
pri— Į prieiti, pribėgti 
su— H sueiti, subėgti 


už : užeiti, užbėgti 

b) T priesagos1: 


Pagrindinis 

žodis  —(ijuoti  —(ijauti —(iJoti —ėti  — yti — inti —enti 
juokas ||| juokautti ...... sd S, juokinti ..... 
daina dainuoti „2.0... Lialia Aa AS 
MiIegAS kilis miegoti .... migdyti miginti ..... 
sudie šnėketi.... šnekinti ..... 
kklaida || akis e ik k kiai „+... sklaidyti... 
klaida. || kkas saiass klaidžioti.... |... klaidinti ..... 
kūrti: KŪNĖ. Lei r k ke Lliugos Už aaė kūrenti 


Tad štai ir turime sunkų klausimą: kodėl taip yra, kodėl tokia 
didelė «praraja » tarp lietuvių kalbos labai įvairios ir sudėtingos 
daiktavardžių darybos sistemos ir labai paprastutės veiksmažodžių 
darybos sistemosŽ. Ir toliau, sekant mūsų tema, kokias implika- 
cijas galima iš to padaryti, sprendžiant indoeuropiečių prokalbės 
veiksmažodžių darybos klausimus, net apskritai indoeuropiečių 
prokalbės veiksmažodžio sistemos išsivystymui ? 

Pirmiausia labai trumpai žvilgterėsime į paties klausimo istoriją. 

Jau nuo pat pradžios indoeuropiečių kalbotyroje yra nuolat 
ginčijamasi apie vadinamųjų «kalbos dalių » chronologiją, kitaip 
sakant, kurios iš jų išsivystė anksčiau ir kurios vėliau. Tai ypač liečia 
vardažodžio ir veiksmažodžio santykius chronologinėje « lentelėje ». 
Susumuojant labai labai trumpai, yra trys pagrindinės nuomonės 3: 


1. Indoeuropiečių prokalbės daiktavardis ir veiksmažodis, kaip 
mes juos dabar suprantame, išsivystė iš vadinamųjų grynųjų šaknų 
daugmaž tuo pačiu laiku. Pavyzdžiui : 

Ide. prokalbės šaknys: *kel— , *kol— , *kL-— galėjo vystytis. 
vienų ir tuo pačiu laiku maždaug tokiu būdu: 


kel— kel —ti (plgk. lot. ex —cellere, vok. Hiūgel, ete.). 
kol— ....— kal-—nas (plgk. pr. colline, vok. Holm, ete.) 
ki — „...— kil-ti (plgk. angl. hil, etc. 4). 


1 Plačiau apie tai plg.: Antanas Krimas, Word-Formation in Lithuanian, 
žr. Flezion und Wortbildung, Wiesbaden 1975, 130-147 psl. 

* Plgk. 1 išnašą. Visą medžiagą galima rasti: Lietuvių kalbos gramatika, I ir 
II t., Vilnius 1965 ir 1971. 

3 Žinoma, čia įvairios hipotezės bei teorijos bus tik susumuojamos į tris pagrin- 
dines grupes. 

* Germanų kalbose — pagal garsųjį Grimo dėsnį — indoeuropiečių k virto h, 
ir t.t. 

2. Kita hipotezė tvirtina, kad veiksmažodis bus buvęs anksty- 
veslis. Ir tik vėliau iš veiksmažodžių sistemos išsivystę vardažo- 
džiai?. Taigi, sakysime, gal ir taip: iš šaknies kel — pirmiau išsivys- 
tę veiksmažodiniai žodžiai: gal kas nors panašaus į lietuvių kalbos 
keliu, kel—ia, o jau vėliau ir visi kiti tos šaknies žodžiai: kelias, 
kilti, kėlimas, kelias ir t.t. 8, 


8. Kiti indoeuropiečių kalbų tyrinėtojai stengėsi įrodyti, kad 
vadinamoji pagrindinė kalbos dalis indoeuropiečių senojoje pro- 
kalbėje yra buvęs vardažodis, pavadinimas, daiktavardis plačia jo 
prasme. Veiksmažodinė sistema, pagal jų hipotezę, išsivysčiusi 
vėliau ?. 

Kodėl tokios skirtingos nuomonės susidarė, ir kuo jos buvo remia- 
mos bei palaikomos ? 

Svarbiausia viso šio labai įdomaus ir iki šiol neišspręsto klausimo 
priežastis yra ta, kad jau nuo pat lyginamosios indoeuropiečių 
kalbotyros pradžios per daug dėmesio buvo kreipiama į trijų senųjų 
vadinamų * klasikinių ? kalbų gramatines sistemas : sanskrito, graikų 
ir lotynų. Tokiu būdu rekonstruota indoeuropiečių prokalbės sistema. 
ir iki pat šios dienos yra išvedama iš tų trijų « didžiųjų », 0 visos 
kitos indoeuropiečių kalbos, jų tarpe ir lietuvių kalba, vartojamos. 
tarsi tik «spirgučiais pabarstyti », tarsi prieskoniui. 

Tik visiškai neseniai pasigirdo kitokių balsų. Štai 1976 metų 
gegužės mėnesį vykusioje 5-je Baltų studijų puoselėjimo draugijos. 
(Association for the Advancement of Baltic Studies) konferencijoje. 
žymusis JAV kalbininkas prof. dr. William R. Sechmalstieg, kalbė- 
damas apie lietuvių kalbos daiktavardžių daugiskaitos vardininko 
kai kurių galūnių susiformavimą, šitaip pasisakė. 


I believe that in the past such proto-forms were not considered ac- 
ceptable (1) because reconstructions of the oldest stages of Proto-Indo- 
European were usually made on the basis of Sanskrit and Greek (and to 
a somewhat lesser extent Latin) and (2) because it was customary to- 
assume for Proto-Indo-European the largest attested morpheme and to 
derive the morphemes ot the daughter languages by means of assuming 
reductions of this monster morpheme. I propose therefore two method- 
ological deviations from the established norm. First, I propose that 
the evidence of Baltic and other Indo-European languages may be just 


5 Vardažodis apimtų maždaug šias dabartinės kalbos dalis: daiktavardis, būd- 
vardis, skaitvardis. 

Ši šaknis, t. y. kel- galima rasti visose indoeuropiečių kalbose. Iš jos išsiru- 
tuliojo labai daug įvairiausių žodžių su daugeliu reikšmių. 

*" Plg. AscoLt, Studj ariosemitici. Articolo secondo, 1865, etc. 

as important as Sanskrit and Greek for the reconstruction of Proto-Indo- 
European. Second, I propose that it is just as reasonable to assume that 
the forms of the attested Indo-European languages reached their present 
state of development by the accretion of minimorphemes 8. 


Jau 1966 metais panašiai buvo rašęs ir žymiausias pokarinės 
Lietuvos kalbininkas a.a. prof. dr. Jonas Kazlauskas: 


Pastaraisiais metais požiūris į senųjų indoeuropiečių kalbų etapų 
rekonstrukciją yra iš esmės pakitęs. Dabar jau visai aišku, kad atskiros 
indoeuropiečių kalbos nuo indoeuropiečių prokalbės yra gana smarkiai 
nutolusios ir kad senoji indų ir senoji graikų kalbos gali turėti irgi nemaža 
naujadarų, kaip jų turi ir kitos indoeuropiečių kalbos. Dabar taip pat 
aišku, kad ir kitos indoeuropiečių kalbos gali būti išlaikiusios tokių archaiz- 
mų, kokių nėra išlaikiusi nei senoji graikų, nei senoji indų kalba 9. 


Taigi, taikant šį metodą!0 — bent teorinėje plotmėje — šių 
laikų lietuvių kalbos sistemos faktus, kaip galinčius atspindėti labai 
senūs procesus, galima drąsiai vartoti, kalbant apie indoeuropiečių 
prokalbės sistemą. 

Dabar ir grįšime vėl prie mūsų jau iškeltų aiškių ir didelių skir- 
tumų lietuvių kalbos vardažodžio — konkrečiai daiktavardžio — 
ir veiksmažodžio darybos sistemose. 

Indoeuropiečių kalbotyroje — ir apskritai istorinėje kalbotyroje — 
jau seniai yra žinomas faktas, kad, juo komplikuotesni procesai, 
juo labiau jie rodo ilgą, komplikuotą išsivystymą. Iš kitos pusės : 
juo paprastesni, uniformiškesni procesai — jie dažniausiai rodo 
ne tokį ilgą, ne tokį komplikuotą išsivystymą M, 

Turint galvoje mūsų pradžioje nurodytas lietuvių kalbos daik- 
tavardžio ir veiksmažodžio darybos sistemas, aiškiai peršasi šios 
išvados : 


1. Indoeuropiečių prokalbėje veiksmažodis — toks, kokį mes jį 
dabar suprantame, dar nebuvo pilnai išsivystęs. Taigi, veiksmažo- 


5 William R. ScamaLsTIEG, Lithuanian Dialect Nominative Plurals in -aus and 
-ies, paskaita skaityta 5-je Baltų studijų konferencijoje, New York, 1976 m. geg. 
20-23. 

? Jonas KazLauskas, Lietuvių kalbos istorinė gramatika, Vilnius 1968, 301 psl. 

10 Tai reiškia, kad baltų kalbos turi tiek pat reikšmės indoeuropiečių prokalbės 
rekonstrukcijoje kaip ir anos trys klasikinės kalbos, o gal kartais dar ir daugiau, nes 
anos trys kalbos yra mirusios, o lietuvių kalba yra gyva. 

1 Plg. šiuo klausimu: Jerzy KuRvzowicz, On the Methods of Internal Recon- 
struction, žr. Proceedings of ihe Ninih International Congress of Linguists, Haag 
1964, 5-36 psl. 

džio kaitybos ir darybos sistemos galėjo išsivystyti — ir greičiausiai 
išsivystė — jau atskirose indoeuropiečių kalbų šeimos grupėse, net 
atskirose kalbose. 


2, Pati seniausioji indoeuropiečių prokalbės « kalbos dalis » buvo 
daikto-dalyko-veiksmo pavadinimas, t.y. vardažodis. 

Kaip tai galima būtų « praktiškai įsivaizduoti » ? 

Man atrodo, kad senieji indoeuropiečių prokalbe kalbą žmonės 
buvo tokioje kalbos išsirutuliojimo stadijoje, kad jie labai konkrečiai 
pirmoje eilėje vartojo pavadinimus. Kitaip sakant, viskas, arba 
beveik viskas indoeuropiečių prokalbėje buvo «pavadinama » šio 
(kalbamo) momento skalėje. Konkrečiai galima įsivaizduoti tokį 
išsirutuliojimo kelią : 


a) «Veikėjo» pavadinimas b) «Būsenos» pav. c) «Veiksmo» pav. 


mi “aš? Les "buti? es Mi “aš esu? 

si “ne aš, kitas ? Ą- es » es si “tu esi? 

ti * ne aš ir ne tu"? +-es » es ti “ jis, ji yra? 
mės “tu ir aš, jūs ir aš? 4- es » es Mes * mes esame 
tės "tu ir kiti? es es tes “jūs esate? 


ir taip toliau 12, 
Arba tai galima taip pat pavaizduoti, palyginus senųjų indoeuro- 
piečių kalbų daiktavardžių kamienus ir lietuvių kalbos veiksma- 


žodžio įvairias senąsias galūnes 13, Sakysime, kad ir taip: 


Daiktavardžio kamienai Tie patys kamienai * veiksmo pavadinimui *: 


ide. prok. liet. k. ide. prok. liet. k. 

—0— —a—: vilk-a-s (V a: yT-a, ein-2, mieg-a 
—a-— —o0— : rank-0-s a o: dar-o, var-o 
—i-— —i—: ak-i-s i i: myli, tyl-i 

—u- —u—: mMed-ū-s u u: es-u, tyli-u 

—8— —8$— : Mmėne-s-io 8 s: bu-s, ei-s 


12 Dabar kai kurie kalbininkai galvoja, kad baltų kalbos iš viso niekados nėra 
turėjusios specialios 3-jo daugiskaitos asmens formos. Tai būtų labai senas ir labai 
specialus baltų kalbų požymis, greičiausiai paveldėtas iš ankstyvojo prokalbės periodo. 

5 Plg. William R. ScHMaLsSTIEG, Tokharian and Baltic, žr. Lituanus, 1974 m. 
3 nr. 5-11 psl. : 

Taigi, mes galime dabar maždaug įsivaizduoti, kaip galėjo išsi- 
vystyti senoji indoeuropiečių prokalbė : 


1. Seniausioji fazė : nėra * kalbos dalių ? kaipo tokių : yra tik « pava- 
dinimai ». Nėra jokių galūnių bei afiksų: 


* WELK * vilkimas" * woLK * kas atvilkta' * wLK “ kas velka! 


2. Vidurinioji fazė: prasideda inileksija : 
*WELK-O [“velku'] *woLK—A [“valka'] *wLK—o—S [“vilkas'] 


3. Vėlyvoji fazė: 
* WELKO, —OM, etc. * WALKA —?, etc. * WLKOS, etc. 


Anų trijų fazių refleksai, gal ir netiesioginiai, liet. kalboje : 


velk-u valk-a vilk-ti 

velk-ame, etc. | valk-ata vilk-au, etc. 

velk-ė valk-šna vilk-as 

velk-a valk-tis vilk-ė 

etc. valk-us vilk-stinė 
etc. etc, 


Tokiu būdu, pačioje pradžioje, indoeuropiečių prokalbė galėjo 
turėti tam tikrą skaičių pagrindinių pavadinimų, ir tai buvo pradžia 
ne tik dabar vadinamo vardažodžio kategorijos, bet tai davė pradžią 
ir visoms kitoms gramatinėms kategorijoms, tarp jų ir tai katego- 
rijai, kurią dabar vadiname veiksmažodžiu 14, 

Beveik visi indoeuropiečių prokalbės tyrinėtojai dabar sutinka, 
kad ši prokalbė neturėjo pilnai išsivysčiusios veiksmažodžio sistemos. 
Pavyzdžini, senoji hetitų kalba — lygiai kaip ir baltų prokalbė — 
teturėjo tik tris «laikus »: esamąjį, būtąjį ir būsimąjį. Taip pat tik 
dvi « nuosakas »: tiesioginę ir liepiamąją. Taigi, hetitų kalbos faktai, 
arba duomenys, siekią ca 1800-1500 pr. Kr., atrodo, taip pat patvir- 
tina mūsų hipotezę. 

Kodėl tokiose kalbose kaip sanskritas, graikų, lotynų kalbos 


vėliau išsivystė sudėtingos veiksmažodžio sistemos — su daugeliu 
«rūšių », «laikų », « nuosakų » ir t.t. — tai jau visiškai kitas klau- 
simas 25, 


4 Plg. Jerzy KuRvzowIcz, The Inflectional Categories of Indo-European, 
Heidelberg 1964. 
15 Ten pat. 

Taigi, remiantis lietuvių kalbos veiksmažodžio darybos papras- 
tumuų, vienodumų, * ūniformiškumu ', reikia dar kartą patvirtinti 
išvadą, kad ir indoeuropiečių prokalbėje, ir visose baltų kalbose, 
iv lietuvių kalboje — veiksmažodžio sistemos išsivystymas yra 
vėlyvesnis, antrinis, ne primordinis reiškinys. 

Kad toks išsivystymas galimas — čia mes dabar kalbame apie 
morfologines, arba kaitybines sistemas atskirose indoeuropiečių 
kalbų grupėse — matyti iš antrinio, daug vėlyvesnio germanų, 
romanų kalbų veiksmažodžio sistemų išsivystymo 15. Tokio vėlyvo 
vystymosi visiškai negalima pastebėti jokioje indoeuropiečių kalbų 
daiktavardžio sistemoje — nei kaityboje, nei daryboje. 

Panašiai yra rašęs prof. Jonas Kazlauskas jau prieš keliolika metų : 


Taigi šiandien gana aišku, kad laiko kategorija, kaip morfologinis 
faktorius, yra atsiradusi vėliau. Vadinamosios indoeuropiečių prokalbės 
veiksmažodžio modelio nėra išlaikiusi nė viena indoeuropiečių kalba. Jis 
gali būti rekonstruojamas tik atsižvelgiant į visų atskirų indoeuropiečių 
kalbų veiksmažodžių modelius 17. 


Teisybė, čia duotoje citatoje yra kalbama, apskritai, ne apie 
darybos principus, bet apie kaitybą, morfologiją siauresne prasme, 
bet tai tik patvirtina mūsų hipotezę. Dar galime prisiminti porą 
kitų citatų iš garsiosios prof. Kazlausko knygos: 


Senajai indoeuropiečių epochai buvo būdingos individualios veiks- 
mažodžio paradigmos, sudarytos autonomiškumo principu. Vienijančiu 
paradigmų pradu buvo veiksmažodžio šaknis, o ne kamienas. Paradigmų 
pabirumas — būdingas šio periodo bruožas. Ne be reikalo Mejė (Meillet) 
rašė, kad šaknis « pati viena ir be priesagos, ėjo kamienu, t.y., buvo kon- 
krečia realybe » 18. 


Šia proga mes norėtume duoti ilgoką citatą iš prof. Kazlausko 
knygos, kurioje jis, tarp kitko, aiškiai pasisako prieš senųjų klasi- 
kinių kalbų vienpusę « hegemoniją », rekonstruojant indoeuropiečių 
prokalbę: 


Pirmojo tipo veiksmažodžio paradigmų apiforminimo principų 
archaiškumas visai nereiškia, kad laikų ir asmenavimo sistema, eg- 
zistuojanti s. ind. ar s. gr. kalboje, yra taip pat archaiška. Šiuo metu 


16 Plg. Antanas KLimas, Lithuanian and the Germanic Languages, žr. Lituanus, 
1958 m. birželio mėn., 41-46 psl.; taip pat: Antanas KLimas, Baltic, Germanic 
and Slavic, žr. Donum Balticum, Stockholmas 1970, 263-269 psl. 

17 Jonas KazLauskas, Lietuvių kalbos istorinė gramatika, Vilnius 1968, 292 psl. 

18 Ten pat, 288 psl. 

galima drąsiai pasakyti, kad vidinės rekonstrukcijos metodai, taikomi 
tyrinėjant atskiras indoeuropiečių kalbas, padėjo atsisakyti brugmaniškos 
indoeuropiečių veiksmažodžio schemos, kuri visai neseniai buvo primetama 
ir baltų kalboms. Jaunagramatikių koncepcija, pagal kurią kalbų archaiš- 
kumas buvo matuojamas s. indų ir s. graikų kalbų masteliu, šių kalbų 
modelis buvo laikomas prokalbės modeliu, ir kalbos, neturinčios tokios 
sudėtingos laikų sistemos, buvo laikomos jos netekusiomis, pasirodė ydinga. 
Jų galvojimo būdas dabar jau atrodo keistokai — juk indoeuropiečių 
prokalbės veiksmažodžio modelis buvo rekonstruojamas, remiantis 8. 
indų ir s. graikų kalbų veiksmažodžiu, jo sistema buvo a priori laikoma 
archaiškiausia, iš kurios išriedėjuosios kitų kalbų sistemos, o pastarosiose 
buvo ieškoma pirmosios sistemos liekanų ar pėdsakų. Jeigu s. indų ir 8. 
graikų kalbose egzistavęs aoristas, imperfektas, perfektas ir kiti laikai, 
tai buvo manoma, kad tose kalbose, kur jų dabar nėra, tie laikai turėję 
išnykti. 

Seniai žinoma, kad s. indų ir 8. graikų kalbose veikslo reikšmės labai 
susipynę su laiko reikšmėmis. Esamojo laiko, aoristo, perfekto kamienai 
ten daugiau turi veikslo, o ne laiko pobūdį: jie reiškia ne tiek laiką, 
kiek paties proceso pobūdį, veiksmo būdą. Esamojo laiko formacija reiškia 
veiksmą, kaip besitęsiantį eigos procesą; aoristo formacija — daugiau 
susijusi su įvykio veikslu, veiksmu, abstrahuotu nuo eigos; perfekto 
formacija — reiškė būseną. Veikslinės veiksmažodžio reikšmės greičiausiai 
yra pirminės, o laiko — antrinės 19. 


Tai, ką mes čia mėginome iškelti, remdamiesi lietuvių kalbos 
veiksmažodžio darybos sistema, nėra nei nauja, nei heretiška, Jau 
1934 metais garsus vokiečių kalbininkas Hermann Hirt rašė: 


An und fir sich ist das Verbum kein notwendiger Bestandteil der 
Sprache. Wundt, Vėlkerpsych. 1, 2, S. 133 hat betont, dass viele hochent- 
wickelte Sprachen ein Verbum in unsrem Sinne nicht kennen. Auch ich 
nehme an, dass sich im Idg. das Verbum gleichfalls erst entwickelt hat. 
Dafiir kann man schon das Lateinische und Griechische anfiihren; denn 
in hohem Masse wird mehr noch in diesem als in jenem vieles nominal, 
d.h. durch Partizipien und Infinitive, ausgedrickt, wofiir wir das Verbum 
gebrauchen 20, 


Ir dar aiškiau Hermann Hirt pasisako taip : 


Nach meiner schon friher begriindeten Ansicht sind die Verbal- 
formen urspringlich Nominaliormen gewesen, und alle die angefūhrten 
Eigentūmlichkeiten haben sich erst entwickelt 21. 


19 Ten pat, 289 psl. 
20 Hermann HikT, Indogermanische Grammatik VI t., 177 psl. 
21 Ten pat, 178 psl. 

Dar kartą susumuosime pagrindinius teigimus bei išvadas : 


1. Lietuvių kalbos ir, apskritai, visų baltų kalbų duomenys 
turėtų būti naudojami, rekonstruojant indoeuropiečių prokalbę. 

2. Labai paprasta lietuvių kalbos veiksmažodžio daryba rodo, 
kad veiksmažodis išsivystė vėliau negu vardažodis. 

3. Ir lietuvių kalbos senosios veiksmažodžio formos rodo, kad 
jos yra kilusios iš vardažodžių. 

4. Tolimesni tyrimai šioje srityje turėtų šią hipotezę patvirtinti. 


PRoFP. DR. ANTANAS KLIMAS 


VERB-FORMATION IN LITHUANIAN 
AND PROTO-INDO0-EUROPEAN 


by 


PRoF. DR. ANTANAS KiLiMaAS 


Summary 


The Lithuanian noun has 2 very complicated formation system: 
over 600 suffixes are available as well as various prefixes and freguent 
compounding. In comparison to this, the Lithuanian verb has a very simple 
formation system :-.there are only 12 prefixes and 7 sutfixes, and verb 
compounding is entirely impossible, i.e., there is not a single compound 
verb in Lithuanian (compounded from two verbal roots). 

If this fact, i.e., the simplicity of the Lithuanian verb-formation, 
were taken into consideration as it concerns the problem of whether the 
nominals or the verb were developed first in Proto-Indo-European, then 
the following conclusions could be drawn: 

1. Lithuanian, as well as the other Baltic languages, clearly testify 
to the fact that the verbal system was developed later than the nominal 
system. 

2. The oldest Lithuanian, and Baltic, verb inflection also shows 
that they were derived from nominal models. 

3. Further investigation in this area should confirm conclusion 
No. 1 above. 


ARCHAITEKTŪROS IR MENOTYROS SEKCIJA 


DAIL. ANTANAS TAMOŠAITIS 


KRYŽMOS, JŲ FORMOS, ORNAMENTIKA IR SIMBOLIAI 


Ku. STASYS YLA 


ČIURLIONIO ASMENYBĖS IR JO PASAULĖŽIŪROS BRUOŽAI 


ARcH. JoNAS MULOKAS 


LIETUVIŲ ĮNAŠAS Į AMERIKOS ARCHITEKTŪRĄ 


Arch. Jono Muloko paskaitos Lietuvių įnašas į Amerikos architektūrą teksto 
redakcija negavo. 


LIETUVIŲ KRYŽMOS, JŲ FORMOS, ORNAMENTIKA IR 
SIMBOLIAI 


LIETUVIŲ LIAUDIES MENO TYRINĖTOJAI 


Apie lietuvių liaudies meną lig šiol dar nėra parašyta išsamios 
dokumentuotos istorijos, o taip pat niekas iš mokslininkų neparašė 
sodiečių dailės filosofijos, nagrinėjančios priežastis ir sąlygas, kurio- 
mis kūrėsi, augo-klestėjo ir pagaliau sunyko sodiečių dailės kūryba. 
Žinome, kad kai kurių šakų liaudies meno dirbiniai buvo vartojami 
kasdieninio gyvenimo poreikiams, apeigoms, socialiniam bendravi- 
mui, kiti estetiniam pasigrožėjimui, treti priklausė dvasinei-religinei 
sričiai. 

Sodiečiai statydami stogastulpius, koplytstulpius, koplytėles 
ir kryžius davė didelį įnašą į lietuvių kultūros lobyną, ne tik puoš- 
dami mūsų krašto gamtovaizdį, atskiras sodybas, kalnelius ir bažnyt- 
kaimių kapinaites, bet ir suteikdami mūsų krašto peizažui mistinę 
nuotaiką. Sodiečių darbo mažosios architektūros mediniai pamin- 
klai, anais laikais, atkreipė dėmesį ne vieno svetimšalio sodiečių 
kultūros tyrinėtojo dėmesį. W. Szukiewicz (1852-1919) Lydoje gimęs 
archeologas ir etnografas rašė : « Šios rūšies liaudies vaizduotės kūri- 
niai nėra vienodai paplitę visoje gubernijoje. Pavyzdžiui, jų visai 
nėra gudų apgyventose apylinkėse. Tačiau, einant vis toliau į grynai 
lietuvišką sritį, juos sutinkame vis dažniau ir dažniau; net atrodo, 
kad puoštinių kryžių riba sutampa su lietuvių bei gudų etnogra- 
fine riba [...] Kokios įtakos ir aplinkybės prisidėjo prie tokio, o ne 
kitokio puoštinių kryžių pasiskirstymo tose srityse, dar neturime 
atsakymo. Jam surasti reikėtų pažvelgti į daugelio amžių praeitį [...] 
Nesigundydamas tą klausimą išaiškinti, vis tiek norėčiau čia teikti, 
kad kryžius, susiformavęs šiose apylinkėse, yra neabejotinai lie- 
tuvių tautos kūrybingumo išraiška, yra paminklas, kuriame atsi- 
spindi šios tautos grožio įsivaizdavimo tradiciniai įpročiai, tai yra 
vienas jos šaunios praeities kultūros pėdsakų »l. 


1 W. SzukiEwIcz Krzyže zdobne w gubernji Wilefnskiej, Varšuva 1903, 700 psl. 

Tas pats W. Szukiewicz buvo pirmasis mokslininkas, lietuvių 
kryžių-koplytėlių tyrinėtojas, sugrupavęs juos į tam tikras sistemas, 
Jisai buvo ir «pirmoji kregždė» pažymėjęs jų tautinį pažymį. 
Kiek vėliau kitas lenkuojantis etnografas-archeologas Michael 
Brensztejn, gimęs Telšiuose (1874-1938), dar išsamiau tyrinėjo ypač 
žemaičių kryžius ir brėžiniais sudarė jų būdingus tipus. 

Tik šio šimtmečio pradžioje į kryžių ir koplytėlių studijas įsi- 
jungė dr. J. Basanavičius, prof. P. Galaunė, dr. J. Baltrušaitis, 
dr. M. Gimbutienė, dr. J. Grinius, prof. Ig. Končius, dr. Kl. Čerbu- 
lėnas, dr. J. Gimbutas, A. Mikėnaitė, tautosakininkas-etnografas 
A. Mažiulis ir kiti. (Jų veikalų bibliografija šio straipsnio pabai- 
goje). Šie mokslininkai bei tyrinėtojai savo veikaluose ne tik nagri- 
nėjo kryžių-koplytėlių architektūrinės bei dailės formas, bet taip pat 
ir jų socialinę bei religinę paskirtį, o ypač ar jie yra tąsa senosios 
lietuvių religijos ar atsiradę Lietuvoje su krikščionybės įvedimu. 

Šio rašinio pagrindinis tikslas panagrinėti sodiečių kalvių gyvėe- 
nimo aplinką, kalvystės sąlygas, kalant geležines kryžių viršūnės — 
kryžmas, kurios vainikavo koplytėles ir kryžius. O taip pat bus apta- 
riama tų kryžmų formos ornamentika bei simboliai dailės atžvilgiu. 
Kryžmų piešiniai paryškins ir papildys mano mintis. 


SODIEČIAI LIAUDIES MENO KŪRĖJAI 


Senasis lietuvių liaudies meno medis buvo labai įvairus savo 
šakomis. Jo ugdyme dalyvavo daugiausia sodiečiai, kurie šimt- 
mečiais vis turtino lietuvių kalbą, tautosaką, tautodailę ir tęsė 
vieningą lietuvišką kultūrą. Sodiečiai, kaipo žemdirbiai, savo būdo 
pastovumu, savo protėvių senųjų tradicijų palaikymu ir jų gerbimu, 
be kasdieninio sunkaus fizinio darbo, rūpinosi savo estetiniu bei 
dvasiniu penu. Jie kūrė kuo įvairiausius tautodailės dirbinius. Toje 
kūryboje dalyvavo : vaikai, samdyti piemenukai, darbštusis sodžiaus 
jaunimas, suaugusieji ir net gyvenimo saulėlydžio senimas. Kiek- 
vienas iš jų pagal savo amžių, pamėgimus, sugebėjimus ir mate- 
rialines-medžiagines sąlygas pagamindavo ką nors gražaus ne dėl 
pragyvenimo ar uždarbio, bet tik pasigrožėjimo arba religinio įsiti- 
kinimo, siekiančio dvasinės amžinybės. 

Liaudies meno dirbinius kūrė ne tik žemdirbių šeimų nariai, bet 
ir nagingi sodžiaus ir miestelių amatininkai. Jie savo profesiniu 
patyrimu vis tobulindavo jų technišką atlikimą-išpildymą, atsiek- 
dami kuo daugiau estetinio pasigrožėjimo. Ne visose lietuvių liau- 
dies meno šakose buvo įmanoma eiliniam sodiečiui pasireikšti savo 
darbu ir savo kūryba, dėl stokos atitinkamų įrankių iv profesinio 

patyrimo. Čia turiu mintyje: statybą, staliorystę, puodininkystę 
ir kalvystę. Tose profesijose kadaise darbavosi tie patys beraščiai 
sodiečiai, per eilę metų išmokę to amato pas kitus patyrusius kaimo 
amatininkus, bet ne pas svetimtaučius. Tuo būdu ir būdavo išvengta 
svetimų kraštų įtakos mūsų tautodailės dirbinių savitumui išsau- 
goti ir išlaikyti. 

Daugelis lietuvių liaudies meno šakų jau buvo praeityje plačiau 
bei išsamiau tyrinėta, o kuo mažiausiai — tai kalvystės sritis — 
metalo dirbiniai. Pati įvairiausia sodiečių kalvių tautodailė, tai 
kryžių, koplytėlių geležinės viršūnės, žemaičių vadinamos kryžmomis. 

Jos ir buvo gražiausiu koplytėlių bei kryžių papuošalu. 


STOGASTULPIAI,  KOPLYTĖLĖS, KOPLYTSTULPIAI, KRYŽIAI 


Nė vienoje kitoje Europos šalyje, pastaraisiais keliais amžiais, 
nebuvo tiek daug ir taip įvairių medinių mažosios architektūros 
kulto paminklų, kaip Lietuvoje. Anuose kraštuose tik kapinėse ar 
kitose vietose, ant kapų būdavo statomi paprasti mediniai kryžiai 
ir bemaž be jokių puošmenų. Yra ir išimčių, t. y. kraštų, kur esama 
šiek tiek panašumo ir į lietuvių kryžius, pavyzdžiui, Tatru kalnuose 
austrų-vengrų žemėse, kur statydavo medinius paminklus panašius 
į mūsiškius. 

Lietuvoje, kuo įvairiausių pavidalų koplytėlių-kryžių buvo dešim- 
timis tūkstančių dar XIX amžiaus viduryje. Tr nuo to laikotar- 
pio jų statymas sumažėjo, o su XX a. pradžia ir beveik visai išnyko, 
nes, laikams modernėjant, pasibaigė jų statymo paprotys. Sodiečiai 
mėgėjai ir staliai juos statydami ne tik įvairino jų architektūrinės 
formas, bet taip pat turtino: drožinėta kiauraraščiais, išpiaustinėta 
ornamentika iki nepaprasto sudėtingumo-puošnumo. 

Daugeliui kryžių-koplytėlių tyrinėtojams ir kyla klausimas : 
kodėl lietuviai sodiečiai buvo taip pamėgę juos statyti? Manoma, 
kad tame laikotarpyje atsirado toks jau paprotys. Ypač vyskupo 
Valančiaus laikais kovojant su girtuoklyste ir skatinant blaivybę. 
Religija, kaip mistine galia, visada sodiečiai labai tikėdavo. Net 
maldos žodžiais buvo prašoma Aukščiausiojo apsaugoti žmoniją 
nuo įvairių nelaimių : « Nuo karo, bado, ugnies ir maro, gelbėk 
mus Viešpatie ». 

Daugelyje, ypač ankstyvųjų laikų stogastulpių architektūrinėse 
formose, jų ornamentikoje ir simboliuose, sunku įžiūrėti bet kokius 
krikščioniškos religijos ženklus. Vienur kitur juose pasitaiko skritulių, 
primenančių lyg saulės pavidalą, mėnulio delčios išvaizdą, arba net 
keletą mažų rantuotų žvaigždučių formas. Gal todėl visa eilė lietuvių 

mokslininkų stogastulpius kildina iš senosios pagoniškos religijos : 
J. Basanavičius, P. Galaunė, J. Baltrušaitis, M. Gimbutienė. 

Be to, galėjo būti, kad tie mažosios architektūros paminklai, 
buvo statomi ir grynai sodiečių socialiniams papročiams palaikyti: 
gimus ilgai laukiamam kūdikiui, nelaimingam atsitikimui, meti- 
niam derliui paminėti, švenčiant sėkmingų vedybų sukaktis ir kt. 
Į tuos puošniuosius paminklus visada būdavo dedamos dievadirbio 
skaptuotos — drožinėtos stovylėlės. Stogastulpių, koplytėlių ir 
kryžių viršūnes vainikavo kalvių darbo kryžmos. 


KAIMO KALVĖ IR KALVIO ĮRANKIAI 


Vis kas kelinto didesnio kaimo pakelėje arba prie kryžkelės. 
sklypininkas sodietis buvo pasistatęs kalvę. Dar šio šimtmečio pra- 
džioje ir man, berenkant į muziejus liaudies meną, tekdavo matyti 
senas, pusiau apleistas kalves, nes atsirado paprotys jas pasistatyti 
miestelio pakraščiuose. Sodžiuose vis mažiau pasitaikydavo kalviškų 
darbų, nes ūkininkai pradėjo žemės ūkio darbus dirbti fabrikinėmis 
mašinomis ir įrankiais. Pačios senoviškiausios kalvės būdavo suręs- 
tos iš netašytų skersinių rąstų. Tais laikais mažai kas sugebėdavo 
išpiauti lentas naminiu būdu. Vėlyvesnės kalvės būdavo lentinės — 
laikinos. Kalvės šoninėje sienoje būdavo mažas užsklendžiamas 
langelis arba jeigu ir didesnis, tai apkaltas tinklu, kad lekiant gele- 
žies atplaišoms neišmuštų stiklo. Kalvės priekyje buvo didelės pla- 
čiai atidaromos durys, kad, esant blogam orui ar šalčiams, būtų galima 
į kalvę įsivesti kaustomą arklį arba įtraukti vežimą, roges ar kurį 
nors taisomą žemės ūkio padargą-įrankį. Per plačiai atidarytas duris 
įeidavo daug šviesos ir šviežio oro. Kalvėje jokių grindų nebuvo, 
o tik plakto molio ir padegusių anglių-pelenų mišinys sudarė kietą 
pagrindą. Kalvės stogas lentinis, šiaudiniai buvę nesaugūs nuo le- 
kiančių žiežirbų. 

Kalvės gale buvo židinys, kuriame nuolat ruseno akmeninės anglys. 
Kaitinant geležį didžiulėmis dumplėmis buvo pučiamas oras, kad 
įsidegtų anglys ir parengta kalti geležis įkaistų net iki baltumo. 
Patys pagrindiniai kalvio įrankiai — tai didžiulis priekalas, keletas. 
įvairaus dydžio kūjų, replių, grąžtų, skyliamušių, «pielyčių », O 
taip pat ir didžiulis tekėlas. Įrankiai buvo itin pritaikyti sodiečių 
gyvenimo sąlygoms. 


KaLvIiAI IR JŲ PADĖJĖJAI MOKINIAI 4 GIZELIAI » 


Anais laikais, apie XIX amžiaus vidurį, lietuviai sodiečiai, o sykiu 
ir kalviai buvo mažai raštingi arba visai beraščiai. Bet jiems būdavo 

daugiau progų pramokti skaityti ir rašyti, kai dar jaunuoliais būdami 
ateidavo kalvystės mokytis pas patyrusius kalvius. Kalviai būdavo 
ypatingai socialūs, nes bemaž kasdien pas juos lankydavosi sodie- 
čiai su kalviškais reikalais. Labiau pasiturintieji ūkininkai jau spaudos 
draudimo laikais būvo gan apsišvietę kovoje su carizmu už lietu- 
vybę. Kalvė buvo patogi susitikimų vieta. Kalvių tarpe būta nemažai 
patriotų. Knygų ir laikraščių platintojai iš įvairių sodiečių suži- 
noję kalvio nusistatymą kovoje už laisvą spaudą, būdavo jie įtrau- 
kiami į uždraustos spaudos slėpimą ir platinimą. Caro žandarams 
būdavę sunku susekti kas ateina į kalvę įrankių taisyti, o kas slaptos 
spaudos parsinešti. Slėpimo vietos kalvėje taip būdavo užmaskuo- 
jamos geležies laužo krūva, kad ir kratos metu būdavę sunku ją 
surasti. Sodiečiai kalviai bendradarbiaudami ir su lietuviais intelek- 
tualais spaudos ir platinimo darbe, o taip pat ir iš knygų prasila- 
vindavo, gerai nusimanydavo politikoje. Bendraudami su ūkinin- 
kais puikiai pažino žemės ūkio problemas. Kiekviena sodžiaus meno 
sritis vis buvo reikalinga kalvio pagalbos. Merginoms apkaustydavo 
kraitines skrynias, verpėjai apkaustė verpiamą, ratelį, audėjai nukalė 
audžiamom staklėm metalines dalis, drožėjui padarė skaptuką, 
kaltą ar peilį, puodžiui — žiedžiamą ratą, o ūkio darbams įvairiau- 
sius padargus bei smulkius įrankius, kaip kastuvus, šakes, kaup- 
tukus ir kt. Kalvis, gerai pažindamas sodžiaus menininkus ir jų 
dirbinius, įsigydavo didelį patyrimą spręsti, kas yra meniška. Be to, 
būta tokių kalvių, kurie iš prigimties turėjo meninį nujautimą, ir 
jie būdavo labai sumanūs, praktiški ir geros vaizduotės. Įkaitintos 
geležies gabalas tarp kūjo ir priekalo pasidarydavo praktiškų arba 
ir meniškų daiktu. Įgudęs kalvis taip puikiai mokėjo savo amatą, 
kad nukaldavo ir pačius sudėtingiausius dirbinius. 

Kalvis sunkiu fiziniu darbu pelnėsi pragyvenimą sau ir savo 
šeimai, bet jis neatsisakė kūrybos, kad patenkintų savo dvasinius 
polėkius, prigimtu liaudies menininko talentu. Sodžiaus meni- 
ninko jau tokia prigimtis, kad jų dirbiniai visada turi savo paskirtį. 
Piemenaitė audžia siauras juosteles «pakiliukes » kojinėms pasi- 
rišti arba lauknešėliams perrišti. Suaugesnė mergina audžiasi juos- 
tas prie savo išeiginių drabužių. Taigi ir kalvis niekad negamino 
iš geležies nereikalingų menkniekių, bet surasdavo išeitį, kad dirbi- 
niai būtų tautodailė ir būtų praktiškos — gyvenimiškos vertės dalyku. 
Be kitų įvairių kalviškų dirbinių yra kalvių kaltos kryžmos, skirtos 
kilniam tikslui — vainikuoti mažosios architektūros paminklus 
meniškam pasigrožėjimui ir religiniam — dvasiniam susikaupimui. 


* Autoriui pasakojo 1926 m. Juozas Mažeika iš Vainuto. 

KRYŽMŲ FORMŲ ĮVAIRUMAS 


Pagrindinė ir labiausiai paplitusi visose Lietuvos apylinkėse 
kryžmų forma tai apskrita — saulės pavidalo. Jų esama lygaus 
pilno rato, tuščiavidurių, rantytų, dantuotų, spinduliuojančių. Bet 
taip pat yra visokeriopų kitokių pavidalų: pailgų, kvadratinių, 
keturkampių, ištysusių į aukštį arba į šonus. Buvo kalvių mėgia- 
mos ir širdies išvaizdos kryžmos. O taip pat gyvybės medžio, lotynų 
ir graikų kryžiaus. Jų būna sudėtingų — sujungtų iš apskritimo, 
keturkampio, trikampio ir dar pridėtinių dalių. Sutinkama ir visiškai 
pripuolamai sukomponuotų kryžmų. Iš esamų Lietuvos muziejuose 
kryžmų originalų rinkinių, jų foto nuotraukų ar piešinių, dar nega- 
lima sudaryti žemėlapio pagal jų formas, nes daugelis jų neturi ati- 
tinkamų metrikų, iš kūr jos kilusios ir kokio kalvio nukaltos. 

Įvairių liaudies meno tyrinėtojų nuomone apskritų pavidalų 
kryžmos esą pačios seniausios kilmės, siekiančios lietuvių stabmeldys- 
tės laikus, kai buvę garbinama saulė, mėnulis, žvaigždės. Senų dieva- 
dirbių pasakojimu3, esą jų jaunystėje buvę ir medinių apskritų pavi- 
dalų kryžmų. Jos būdavę išdrožtos — išpiautos iš stogastulpio smai- 
galio. Tais laikais geležis buvo labai brangi, tai pakelėse ir sodybose 
statomi koplytstulpiai būdavę medinėmis kryžmomis. Senovės me- 
dinės kryžmos buvo mažai tepanašios į vėlesnių laikų puošniai orna- 
mentuotas geležines. Tiesą sakant, gal tos medinės ir būvo tik pro- 
totipai tikrųjų kryžmų. Man, renkant liaudies meno dirbinius Žemai- 
tijoje 1926 m., teko nufotografuoti keletą primityviausių medinių ir 
geležinių kryžmų. Aukštaitijoje kryžmų skritulio apačioje teko aptikti 
mėnulio siluetų. 

Senelių kalvių pasakojimu skardinės kryžmos greit išnykusios, 
viena, kad jos nebuvo puošnios, o antra, kad po nekurio laiko nulink- 
davo ir nulūždavo. Vėlesniais laikais kalviai pradėjo jas kaldinti 
iš storesnio metalo gabalų, nes tai buvę ir ekonomiška ir patogu 
dirbti. Kalvėje visada atsirasdavę kuo įvairiausių geležgalių. Taigi, 
iš jų ir buvo kaldinamos net pačios puošniausios kryžmos. Sodiečiai 
kalviai geležines kryžmas darydavo su dideliu kruopštumu. Pirmiau- 
sia nuspręsdavo kokia turėtų būti kryžmos forma ir jų dydis. Kryžma 
visada būdavo daroma kai jau užbaigtas medinis stogastulpis, koply- 
tėlė ar kryžius. Kalvis ją apžiūrėdavo, išsimatuodavo ir bent mintyse 
nuspręsdavo, kokia galėtų tikti-derėti kryžma pagal koplytėlės stilių. 


3 Autoriui pasakojo 1928 m. dievadirbis Antanas Dieveika iš Utenos apy- 
linkės, 

I Lentelė. MEDINĖS KOPLYTSTULPIŲ-KRYŽIŲ VIRŠŪNĖS 


A. 


B. 


Medinė-paįstrižinė kryžma iš Šešuolių apylinkės, paimta iš A. JAROŠEVI- 
čiaus Lietuvių kryžių albumo, Vilnius 1912, 28 pieš. 

Medinė saulės pavidalo kryžma iš Dubingių apylinkės, paimta iš A. JanRo- 
ševičIAUS Lietuvių kryžių albumo, Vilnius 1912, 5 pieš. 

Medinė saulės pavidalo kryžma iš Kiauklių apylinkės, paimta iš A. JaRo-- 
šEvičiauUS Lietuvių kryžių albumo, Vilnius 1912, 9 pieš. 


„ Medinė ornamento pavidalo koplytstulpio kryžma prie Vyskupiškio kaimo 


kelio, Klaipėdos apylinkės, paimta iš Lietuvių liaudies menas, I knygos, 
Mažoji architekiūra, Vilnius 1970, 288 pav. 


II Lentelė. GELEŽINĖS-SKARDINĖS KRYŽMOS SAULĖS IR MĖNULIO PAVIDALŲ 


A. 


B. 


Geležinė-skardinė saulės pavidalo kryžma, paimta iš P. GaLAuNĖs Lietuvių 
liaudies menas, Kaunas 1930, 225 psl., XXIII lent. 

Geležinė-skardinė saulės ir mėnulio pavidalo kryžma, paimta iš I. KoNčiauS. 
foto nuotraukos iš Žemaitijos, 1931 m. 

Geležinė-skardinė trijų mėnulių pavidalo kryžma — koplytstulpio viršūnė 
prie Ventos-Dubysos perkaso, statyta 1902 m. Šaukėnų apylinkės, Šiaulių 
aps., paimta iš Lietuvių liaudies menas, I knygos, Mažoji architektūra, Vilnius 
1970, 342 pav. 


„ Geležinė-skardinė saulučių, mėnulių pavidalo kryžma, paimta iš Platelių 


fotografo P. Mockaus rinkinio 1927 m. 

III Lentelė. GELEŽINĖS-SKARDINĖS KRYŽMOS SAULĖS, MĖNULIO IR ŽVAIGŽDŽIŲ PAVIDALŲ 


A. 


Geležinė-skardinė saulės bei mėnulio pavidalo kryžma, paimta iš A. Mact- 
JAUSKO redaguoto Lietuvių statybos ir puošybos pavyzdžių albumo, Kaunas 
1925, 98 psl 


„ Geležinė-skardinė saulės, mėnulio ir žvaigždžių pavidalo kryžma, paimta 


iš Platelių fotografo P. Mockaus rinkinio 1927 m. 
Geležinė-skardinė saulės, mėnulio ornamento pavidalo kryžma, paimta iš 
Platelių fotografo P. Mockaus rinkinio 1927 m. 


„ Geležinė-skardinė saulės, mėnulio ornamento pavidalo kryžma, paimta iš 


R. KLovos foto nuotraukos, Plungės apyl. 1928 m. 


1V Lentelė. SUJUNGTŲ GELEŽIES GABALŲ KRYŽMOS 


A. 


B. 


Viena iš primityviausio pavidalo geležinė kryžma, paimta iš P. GALAUNĖS 
Lietuvių liaudies menas, Kaunas 1930, 225 psl., XXIV lent. 

Kryžiaus su svastikos pavidalo spinduliais geležinė kryžma, paimta iš P. 
GaLAUNĖS Lietuvių liaudies menas, Kaunas 1930, 226, psl., XXIV lent. 
Spinduliuojančių tulpelių pavidalo geležinė kryžma, paimta iš P. GALAUNĖS 
Lietuvių liaudies menas, 1930, 226, psl, XXIV lent. 


„ Spinduliuojančių tulpelių pavidalo geležinė kryžma, paimta iš A. MacI- 


JAUSKO Tedaguoto Lietuvių stalybos ir puošybos pavyzdžių albumo, Kaunas 
1925, 98 psl. 

V Lentelė. SusUxGTŲ GELEŽIES GABALŲ KRYŽMOS 


A. 


C. 


D. 


(i 


Trykštančių spindulių saulės pavidalo geležinė kryžma, paimta iš A. Mir- 
KĖNAITĖS parengto Lietuvių laudies geležinės kulto ir memorialinių paminklų 
viršūnės katalogo, Vilnius 1970, 16 psl., 8 pav. 


„ Saulės pavidalo geležinė spindulinė kryžma, paimta iš A. MIKĖNAITĖS pa- 


rengto Lietuvių liaudies geležinės kulto ir memorialinių paminklų viršūnės 
katalogo, Vilnius 1970, 17 psl., 10 pav. 

Saulės pavidalo lankstytų spindulių su žvaigždutėmis kryžma, paimta iš 
A. MikĖNaITĖS parengto Lietuvių liaudies geležinės kulto ir memorialinių 
paminklų viršūnės katalogo, Vilnius 1970, 62 psl., 91 pav., dail. K. Šimonio 
piešinys. 

Saulės pavidalo užlankstytų spindulių kryžma, paimta iš A. MIKĖNAITĖS 
parengto Lietuvių liaudies geležinės kulto ir memorialinių paminklų viršūnės 
katalogo, Vilnius 1970, 62 psl., 90 pav., dail. K. Šimonio piešinys. 


77 


VI Lentelė. SAULĖS PAVIDALO ORNAMENTALINIŲ SPINDULIŲ GELEŽINĖS KRYŽMOS 


A. 


B. 


Linijinių lankstytų spindulių apskrita kryžma, paimta iš P. GaLAUNĖS Lie- 
tuvių liaudies menas, 1930, 225 psl, XXIII lent. 

Būdingiausia spinduliuojanti saulės pavidalo kryžma Saločių apylinkėje, 
paimta iš A. JaRošEvičiaUS Lietuvių kryžių albumo, Vilnius 1912, 64 pieš. 
Ornamentalinių spindulių saulės pavidalo kryžma Pasvalio apyl., paimta iš 
A. JaRošEvičiaUS Lietuvių kryžių albumo, Vilnius 1912, 43 pieš. 


„ Ovalinio pavidalo spindulinė kryžma, paimta iš P. GaLauNĖs Lietuvių 


liaudies menas, 1930, 226 psl., XXIV lent. 

VII Lentelė. SKRITULINĖS-SPINDULINĖS APRĖMINTOS GELEŽINĖS KRYŽMOS 


A. 


B. 


C. 


A. 


Rato pavidalo kryžma iš Šešuolių apyl., paimta iš A. JAROšEvIČIAUS Lietuvių 
kryžių albumo, Vilnius 1912, 8 pieš. 

Rato pavidalo įstrižainių rantuotų spindulių kryžma Vabalninko apyl., paimta 
iš A. JaRošEvIčIAUS Lietuvių kryžių albumo, Vilnius 1912, 34 pieš. 
Ratlankinė spinduliuota kryžma Zaprudiškio sodžiaus, Panevėžio aps., 
paimta iš A. JaRošEvIčiaus Lietuvių kryžių albumo, Vilnius 1912, 31 pieš. 


„ Ovaliniu ratlankiu aprėminta spinduliuojanti kryžma, paimta iš P. GaLAU- 


NĖs Lietuvių liaudies menas, Kaunas 1930, 228 psl., XXVI lent. 


B. C. 


VIII Lentelė. SPINDULIUOJANČIOSs KRYŽIŲ KRYŽMOS 


A. 


B. 


Kryžius saulės spindulių centre Vaškų apylinkėje. Kryžma paimta iš A. 
JaRošEvIčiaUS Lietuvių kryžių albumo, Vilnius 1912, 2 pieš. 

Kryžiaus ženkle spinduliuojanti kryžma, paimta iš A. MaciJAUSKO redaguoto 
Lietuvių statybos ir puošybos pavyzdžių albumo, Kaunas 1925, 95 psl. 
Kryžma su spinduliuojančiom rūtų šakelėm Utenos apylink., paimta iš A. 
JaRošEvIčIAUS Lietuvių kryžių albumo, Vilnius 1912, 24 pieš. 


„ Kryžma su spinduliuojančiomis šakelėmis, paimta iš A. MiKĖNAITĖS parengto 


Lietuvių liaudies geležinės kulto ir memorialinių paminklų viršūnės katalogo, 
Vilnius 1970, 90 psl., 146 pav. 

IX Lentelė. AuUGALINIAIS SPINDULIAIS GELEŽINĖS KRYŽMOS 


A. 


B. 


A. 


Iš kryžiaus centro trykšta šakelių pavidalo spinduliai. Kryžma paimta iš 
A. MIkĖNAITĖS parengto Lietuvių liaudies geležinės kulto ir memorialinių 
paminklų viršūnės katalogo, Vilnius 1970, 92 psl., 149 pav. 

Iš kryžiaus centro trykšta stilizuotos rūtos pavidalo spinduliai. Kryžma 
paimta iš A. MikĖNaAITĖS parengto Lietuvių liaudies geležinės kulto ir memo- 
rialinių paminklų viršūnės katalogo, 1970, 93 ps., 152 pav. 

Iš kryžiaus centro spinduliuoja tiesios šakelės, kurių galuose yra stilizuotų 
tulpelių pavidalai. Keturkampė kryžma iš P. GaLAuNĖS Lietuvių liaudies 
menas, 1930, 227 psl, XXV lent. 


„ Iš kryžiaus centro, viršaus ir šonų trykšta stilizuotų tulpelių spinduliai. 


Kampuotoji kryžma paimta iš M. BRENSZTEJNO, žemaitiškų kryžmų rinkinio. 
Žr. Wieš Ilustromana, Wrzesieū, Vilnius 1913, 24 psl. 


X Lentelė. ORNAMENTAIS PAPUOŠTI GELEŽINIŲ KRYŽMŲ GALAI 


A. 


Trikampinė-linijinė kryžma su trimis perdalinimais ir spinduliais Šešuolių 
apylinkės, paimta iš A. JaRošEvičIAUS Lietuvių kryžių albumo, Vilnius 1912, 
8 pieš. 


„ Jurbarko apylinkės kryžmos galai papuošti tulpelėmis, paimta iš Z. GLoGER, 


Budowmnictwo drzewne i wyroby z drzewa w dawnej Polsce, II t., Varšuva 
1909, 177 psl. 

Girsutų sodžius, Panevėžio apyl. Kryžmos galai papuošti perkryžiavimais 
ir tulpelėmis. Kryžma paimta iš A. JaRošEvičiAUS Lietuvių kryžių albumo, 
Vilnius 1912, 36 pieš. 


„ Jurbarko apylinkės kryžma. Jos centre - apskritime spinduliuojanti saulė, 


Kristaus inicialai; kryžiaus galuose stilizuotos tulpės. Kryžma paimta iš 
Z. GLoGER, Budomwnictwo drzewne i wyroby z drzewa w dawney Polsce, II t., 
Varšuva 1909, 177 psl. 

XI Lentelė. GAUSIAI ORNAMENTUOTOS GELEŽINĖS KRYŽMOS 


A. Pravieniškių km., Kaišiadorių apyl. saulės pavidalo kryžma su ketveriopo 
pavidalo spinduliais, paimta iš Lietuvių liaudies menas, I kn. Mažoji archi- 
tektūra, Vilnius 1970, 320 pav. 

B. Paulaičių km., Šilutės apyl., įžambinio pavidalo spinduliuojanti kryžma, 
paimta iš Lietuvių liaudies menas, I kn., Mažoji architektūra, Vilnius 1970. 
426 pav. 

C. Įžambinio pavidalo spinduliuojanti kryžma, paimta iš A. MIkĖNAITĖS suda- 
ryto Lietuvių liaudies geležinės kulto ir memorialinių paminklų viršūnės kata- 


logo, Vilnius 1970, 92 psl., 150 pav. 
B. D. 
A.B.C. Kryžmos su 2, 3 ir 4 perdalinimais, paimtos iš M. BRENSZTEJNO žemaitiškų 


A. 
kryžmų rinkinio, žr. Wieš Ilustrowmana, Vilnius 1913, rugsėjo mėn. nr., 24 psl. 
D. Kryžma su trimis ornamentuotais perdalinimais, paimta iš P. GALAUNĖS 
Lietuvių liaudies menas, Kaunas 1930, 226 psl., XXIV lent. 


C. 


XII Lentelė. KRyžMOs su DAUGELIU SKERSINIŲ PERDALINIMŲ 

XIII Lentelė. GELEŽINĖS KRYŽMOS SU ORNAMENTUOTAIS PERDALINIMAIS 


A. 


B. 


Kryžius su kilpa užlenktais keturiais spinduliais. Kryžma paimta iš P. GaLAU- 
xĖs Lietuvių liaudies menas, Kaunas 1930, 226 psl., XXIV lent. 

Kryžius (1883) su dviem kilpomis užlenktais keturiais spinduliais, paimta iš. 
A. MIKĖNAITĖS sudaryto Lietuvių liaudies geležinės kulto ir memorialinių 
paminklų viršūnės katalogo, Vilnius 1970, 65 psl., 97 pav. 

Aleksėnų km., Plungės apyl., ornamentuota kryžma su angeliuku, paimta iš A. 
MIKĖNAITĖS sudaryto Lietuvių liaudies geležinės kulto ir memorialinių 
paminklų viršūnės katalogo, Vilnius 1970, 104 psl, 171 pav. 


„ Vilniaus kapinių ornamentuota dviejų perdalinimų kryžma, paimta iš A. MI- 


KĖNAITĖS sudaryto Lietuvių liaudies geležinės kulto ir memorialinių paminklų 
viršūnės katalogo, Vilnius 1970, 105 psl., 172 pav. 


XIV Lentelė. GELEŽINĖS KRYŽMOS STILIZUOTOS ŠIRDIES PAVIDALO. 


A. 


B. 


Kryžnia širdies pavidalo su Marijos monograma, paimta iš A. MACIJAUSKO 
redaguoto Lietuvių statybos ir puošybos pavyzdžių albumo, Kaunas 1925, 54 psl. 
Kryžma širdies pavidalo su vėjapūte, paimta iš A. MaciJaUSKO redaguoto 
Lietuvių statybos ir puošybos pavyzdžių albumo, Kaunas 1925, 90 psl. 
Jogaudų km., Plungės apyl., kryžma pailgo (širdies ) pavidalo su lapelių 
ornamento vainiku, paimta iš A. MrkĖNaAITĖS sudaryto Lietuvių liaudies gele- 
žinės kulto ir memorialinių paminklų viršūnės katalogo, Vilnius 1970, 104 
psl., 170 pav. 


„ Kryžma širdies pavidalo. Jos viduryje Jėzaus inicialai, o aplinkui lapelių 


vainiko ornamentas. Prie kryžmos koto angeliukas - vėjapūtė, paimta iš 
A. MacIJAUSKO redaguoto Lietuvių statybos ir puošybos pavyzdžių albumo, 
Kaunas 1925, 90 psl. 

XV Lentelė. GELEŽINĖS KRYŽMOS SU ANGELIUKU, SAULE IR GAIDŽIU 


A. 


B. 


C. 


Kryžma su šešiais spinduliuojančiais kryželiais. Jos viršuje angeliuko siluetas, 
paimta iš A. MIKkĖNAITĖS sudaryto Lietuvių liaudies geležinės kulto ir memoria- 
linių paminklų viršūnės katalogo, Vilnius 1970, 37 psl., 49 pav. 

Kryžma spinduliuojančios saulės pavidalo, paimta iš A. MacIJAUSKO Teda- 
guoto Lietuvių statybos ir puošybos pavyzdžių albumo, Kaunas 1925, 86 psl. 
Kryžma su gaidžio siluetu viršūnėje, paimta iš Lietuvių liaudies menas, I t., 
Mažoji architektūra, Vilnius 1970, 169 pav. 


XVI Lentelė. GELEŽINĖS KRYŽMOS SU TRIMITUOJANČIŲ ANGELIUKŲ SILUETAIS 


A. 


B. 


Kryžma su trimituojančiu angelu, paimta iš A. Macijausko redaguoto Lietu- 
vių statybos ir puošybos pavyzdžių albumo, Kaunas 1925, 57 psl. 

Petraičių km. Mažeikių apyl. kryžma su trimituojančio angeliuko siluetu, 
paimta iš Lietuvių liaudies menas, I kn., Mažoji architektūra, Vilnius 1970, 
315 pav. 

Kryžma su trimituojančio angeliuko siluetu, paimta iš A. MacrJAUSKO reda- 
guoto Lietuvių statybos ir puošybos pavyzdžių albumo, Kaunas 1925, 86 psl. 


„ Vindeikių km., Skuodo apyl., trimituojantis angeliukas, detalė iš kryžmos, 


paimta iš A. MrkĖNaITĖS sudaryto Lietuvių liaudies geležinės kulto ir me- 
morialinių paminklų viršūnės katalogo, Vilnius 1970, 38 psl., 49 pav. 

Grįžęs į kalvę, kreida skardos lape apytikriai apibrėždavo kryžmos 
formą ir keliais brūkšniais numatydavo ornamento linijas. Tada 
susirinkdavo įvairių geležgalių, išdėliodavo juos ant kreida nubrėžto 
piešinio. Vieni geležgaliai būdavo per stori, kiti susikreivoję. Kiek- 
vieną jų įkaitinęs, ant priekalo išplodavo, ištiesindavo, apkapodavo 
nereikalingas dalis. Tada belikdavo pagal sumanytą piešinį iš gabalų 
nukalti apskritimą, spindulius ir daugelį kitų kryžmos dalių. Pasku- 
tinis darbas — tai sujungti juos į vieną kryžmą. Patyrusiems kalviams 
įkaitinta geležis buvo paklusni sulipti-sulydinti su kitu gabalu tik 
keliais kūjo smūgiais. Kiti kalviai juos jungdavo savo darbo knie- 
dėmis. Sunituoti kniedėmis nereikėjo didelio patyrimo, todėl ir kalvio 
mokinys tą darbą atlikdavo. 


KRYŽMŲ ORNAMENTIKA 


Senajam lietuvių liaudies menui itin būdinga, kad kiekviena jo 
šaka turėjo savito stiliaus raštus, nepasikartojančius kitos srities 
dirbiniuose. Tie raštai susikurdavo pagal medžiagų savybes, techniš- 
ko išpildymo galimybes, dirbėjo estetinį skonį ir tos apylinkės dailės 
tradicijas. Sakysime juostų raštai kadaise išaugo-išbūjojo tik juos- 
tose ir nebūdavo jie perkeliami ir vartojami ne tik kituose audi- 
niuose, bet ir aplamai bet kurioje kitoje sodžiaus dailės šakoje. Tuo 
pačiu principu, t. y. ornamento paskirties atžvilgiu, sodiečiai, liaudies 
meno kūrėjai, griežtai ir pastoviai laikėsi visose kitose liaudies meno 
šakose. Taigi, amžių bėgyje ir susikūrė skirtingų stilių, ornamentų 
grupės, o kiekvienoje grupėje jų būta nuo pačių paprasčiausių formų 
iki sudėtingiausių. Liaudies meno tyrinėtojų tikslas ir uždavinys 
nustatyti kiekvienos liaudies meno šakos ornamentikos būdingus 
stiliaus bruožus, paties ornamento pobūdį bei jo stilizavimo prin- 
cipus. Be to, kiekviena liaudies meno šaka turėjo ne tik savitus atski- 


rus ornamentus, bet ir ypatingą tarpusavį grupavimą — kompo- 
ziciją. 
Geležies dirbinių — kryžmų ornamentika ypatingai savita ir 


įvairi dėl techniškų geležies apdirbimo savybių. Įkaitintas geležies 
gabalas kalant plečiasi, tysta. Geležis gali būti lankstoma, raitoma, 
vingiuojama, praskeliama, išbadoma visokių pavidalų skylėmis. 
Taip pat gali būti nukapojama tiesiai, paįstrižai ar kitokiomis kryp- 
timis. Metalo technikai būdingi išgaubimai, įgaubimai, įraižymai, 
iškalinėjimai ir kita. Čia išvardintų techniškų savybių ir jų panau- 
dojimų galimumo dėka, kryžmų ornamentika ir yra labai savita ir 
įvairi. O be to, kryžmų ornamentų įvairumą ir jų grožį nulemdavo 
kalvių kūrybinės pastangos. 


216 ANTANAS TAMOŠAITIS 16* 


Sodiečiai liaudies meno kūryboje išlaikydavo ir amžių slenkstyje 
tesdavo vieningą stilių. Jie turėjo ypatingą pajautimą meniško 
stiliaus tyrimui. Kai kalvis apžiūrėdavo staliaus naujai padarytą 
koplytėlę, tai savo natūraliai prigimta nuojauta sukurdavo tokią 
kryžmą, kuri dar paryškindavo koplytėlės architektūrą. Jeigu koply- 
tėlė būdavo masyvi — tai kryžmos ir forma ir ornamentai taip pat 
masyvoki. Lengvo — grakštaus stiliaus koplytėlei būdavo nuka- 
lama elegantiškų linijų kryžma. Bet niekad nebūdavo geležinių 
kryžmų ornamentai nukopijuojami arba pamėgdžiojami iš medinių 
koplytėlių. 

Kryžmų ornamentika būdavo labai paprastų formų, bet savaip 
stilizuotų. Masyvinių saulės pavidalo skritulių raštai susidarydavo 
jų kiaurymių įvairumu arba pakraščių spindulėlių iškarpyme, išlanks- 
tyme. Kryžmų ornamento pagrindas, tai jo silueto įvairumas, 
proporcingumas ir grakštumas. Tų ornamentų esama dviejų rū- 
šių: vieni materialiniai siluetiniai, o kiti susidarę iš kiaurynių, t. y. 
ažūriniai. Ornamentų atžvilgiu, kryžmų kompozicijos būdavo tre- 
jopos. Vienos sukomponuotos tik iš materialinių siluetinių orna- 
mentų, kitos — tik iš ažūrinių-kiaurinių ornamentų ir trečios — kai 
abiejų rūšių ornamentai supinti, sugrupuoti vienoje ir toje pat kryž- 
moje. Tik nepaprastai lakios vaizduotės kalviai vien savo prigimta 
intuicija, bet ne teoretiniais sprendimais, sukurdavo kryžmas kuo 
įvairiausiais ornamentais. Kiauraraščių ir solidžiųjų — materia- 
linio pobūdžio — ornamentų formos labai skirdavosi vienos nuo kitų. 
Kiauraraščiai žymiai paprastesni vien dėl to, kad kiauryne būdavę 
bemaž neįmanoma atvaizduoti sudėtingo ornamento pavidalus, o 
tik labai paprastus, kaip: apskritimus, trikampius, keturkampius, 
nesudėtingas žvaigždutes, spindulius, medžių gėlių lapus arba net 
ir primityvių pavidalų angelų siluetus. Šio tipo kryžmų surasta labai 
nedaug. Tuo tarpu solidūs, materialinio pobūdžio ornamentai 
kryžmose būdavo labai įvairūs savo siluetais, nuo pačių ploniausių 
virbalinio vielinio pobūdžio iki stambių, grubių geometrinių formų 
arba visiškai realistinių. Šio pobūdžio ornamentai pasižymėdavo 
dar ir ypatinga stilizacija. Nagrinėjant sodiečių kalvių darbo kryž- 
mas, jų ornamentų sugrupavime pastebima šie būdingi bruožai: 
jeigu vienas ornamentas, sakysime spindulys, yra tiesus, tai antras 
— lankstytas, arba šalia storos formos ornamento seka plonas. Orna- 
mentų kompozicijos Tritmiškumas yra vienas iš būdingiausių liau- 
dies meno dirbinių bruožų. Saulės formos kryžmos yra pačios būdin- 
giausios lietuvių liaudies menui. Pilnavidurės ir tuščiavidurės medinės 
bei skardinės kryžmos yra tikra retenybė Lietuvos muziejų rinki- 
niuose. Kadaise buvo padaryta keliolika jų foto nuotraukų, iš kurių 
galima susidaryti vaizdą, ypač apie kiauraraščius ornamentus. Kito 


17* KRYŽMOS, JŲ FORMOS, ORNAMENTIKA IR SIMBOLIAI 217 


tipo, saulučių pavidalo geležinės kalvių darbo kryžmos sukompo- 
nuotos — sudėstytos iš atskirų, daugiausia spinduliuojančių orna- 
mentų, yra būdingos visoms Lietuvos apylinkėms. Jų atskiri orna- 
mentai, o itin saulės spinduliai, yra nepaprastai įvairūs savo formomis 
bei stilizacija. 

Kalviai labiausiai mėgo kalti skritulines saulės pavidalo kryžmas 
su tiesiais ir vingiuojančiais spinduliais. Tų spindulių būdingi bruožai 
tai jų formų plonėjimas-smailėjimas, atitolstant nuo skritulio vidurio. 
Pasitaiko ir tokių kryžmų, kurių spindulių galuose atsiranda medžio 
lapelio ar žvaigždutės pavidalas, kai pats spindulio galas išplojamas - 
praplatinamas. Greta smailėjančių ir vingiuojančių spindulių nemažai 
kryžmų turi plokščius, platokus spindulius, kurių šonuose yra įskeltos 
atlaužos, 0 praplatintuose galuose praskelta arba nukaltas koks nors 
ornamentas. Tie platieji spinduliai irgi yra dvejopi, vieni siaurėja 
eidami nuo centro, o kiti — platėja. Ir tokių spindulių išlaukiniai 
galai nepaliekami buki, bet suskaldomi, išlankstomi arba juos suplo- 
jant nukalama tūlpelė ar kuris kitas ornamentas. Pasitaiko ir tokių 
skritulinių kryžmų, kuriose tie spinduliai sugrupuojami lyg į šake- 
lių puokštę. 

Kitas kryžmose dažnas ornamentas, tai įvairių pavidalų stili- 
zuotos lelijos ir tulpės. Jų pavidalai susidaro iš plačiųjų spindulių 
galų arba jų šonuose prikniedintų ornamentų. Esama ir tokių kryž- 
mų, kur iš ploniausios geležies virbų arba vielos išlankstomi kuo 
įvairiausi ornamentai. Susidaro vaizdas, kad kalviai dėjo kūrybinės 
pastangas, idant jų saulių pavidalo kryžmos ne tik vainikuotų masy- 
vias medines koplytėles, bet savo subtiliu lengvumu įsilietų į erdvės 
atmosferą. Kai tie kryžmų saulės spinduliai atrodydavo kalviui trapūs 
ar linguojantys, tai surasta kita jų kompozicijos forma — apsukti 
storoku lanku spindulių galus. 

Įvairių kitokių formų kryžmose esama labai skirtingų, savitai 
stilizuotų ornamentų: gėlių žiedų, medžio šakelių, lapų ir grynai 
geometrinių pavidalų, kaip trikampių, keturkampių, ovalinių ir 
kitokių. 


KRYŽMŲ SIMBOLIAI 


Lietuvių liaudies ornamentikoje labai sunkiai atpažįstami skirtu- 
mai tarp ornamento ir simbolio pavidalo. Gali būti ir taip, kas gi- 
lioje senovėje lietuviams būta labai reišmingu ženklu — simboliu, 
tai laiko tėkmėje užmiršta jo reikšmė ir pasiliko tik paprasta puoš- 
mena — ornamentas. Mokslininkai — antropologai mėgina išskai- 
tyti tuos ženklus, kurie yra savotiškų formų ir mažiau panašūs į 
ornamentus, o galimai yra simboliai. Tą klausimą išspręsti gali padėti 

archeologija, kurios radiniuose yra išgraviruotų įvairių ženklų, amųu- 
letai, kurių mistine galia norėta apsisaugoti nuo piktų dvasių, nelai- 
mių ir t. t. Ir senoji lietuvių tautosaka — dainos, legendos, sakmės — 
gali padėti atspėti neišaiškintus simbolius. 

Lietuvių sodžiaus kalvių kryžmose labiausiai vartojama atskiro 
ornamento arba tų ornamentų kompozicinė forma apskritimo pavi- 
dalo. Archeologai bei antropologai galvoja, kad tai yra saulės vaizdas. 
Ir kitose senovės tautose skrituliu buvo vaizduojama saulė arba ir 
ugnis, o ypač kada ji buvo spinduliuota. Žemaičių tyrinėtojas prof. 
Ign. Končius rašo: « Ugnies simboliu reikėtų laikyti ir tuos lau- 
žytinius papuošalus — spindulius. Tai gali būti žaibo pavaizdavimas. 
Kryžmos vidurys čia dažnai yra skritulys — saulė: į visas puses 
žeria spinduliai, nešdami visokius spindulius — visaip žmonėms 
teikdami gėrybes [...] Vis tik čia yra visokių simbolių iš senosios 
tikybos ir krikščioniškosios, — tik viskas krūvoje sudaro kryžmą, 
savotiškai atrodančią ir daug ką pasakančią apie žemaičio gilius 
tikybinius papročius, visuomet skaisčius, nuoširdžius »4. Ar tos 
kryžmų saulės bebūtų senosios lietuvių ar krikščioniškos religijos, 
jos yra lietuvių sodiečių kūryba. Visvien ar jų formos pilnos su kiau- 
raraščiais ornamentais, ar tuščiavidurės su visokiausių pavidalų 
spindulių siluetais — tai yra lietuvių sodiečių kalvių menas. Bemaž 
kiekvienoje kryžmoje surasime mėnulio rago pavidalą — tai aiškus 
mėnulio simbolis. Jo forma tautodailės atžvilgiu tiek įdomi, kiek 
ji savitai pavaizduota: vienur su rageliu galuose ir šonuose kaban- 
čiom žvaigždutėm, kitur įdomiai sustilizuota, danteliais iškarpyta 
— tai vis sodiečio kalvio pastangos ją sukurti — nukalti puošnią 
ir itin menišką. 

Senovės lietuvių protėvių religijos tyrinėtojai pamatę sodžiaus 
kalvio kryžmą su saulės, mėnulio ir žvaigždžių siluetais neabejoti- 
nai pagalvos, kad tai yra tikras pavyzdys dangaus kūnų garbinimo 
pagonystės laikais. Esą ir lietuvių tautosakos — dainos žodžiai 
tąja prasme byloja : 


Šviečia danguj saulutė, 

Tai ten mano motinėlė. 
Šviečia danguj sėtynėlis, 
Tai ten mano brolužėlis. 
Šviečia danguj žvaigždutėlės, 
Tai ten mano sesutėlės Š. 


* Ign. Končius, Žemaičių kryžiai ir koplytėlės, Chicaga 1965, 164 psl. 
5 J. BaLYS, Saulinės dainos, žr. Gimtasai kraštas, Šiauliai 1943, 104 psl. 

Tuo tarpu kitas tyrinėtojas, žvelgdamas per krikščioniškos reli- 
gijos prizmę, pasakys, kad tų dangaus kūnų pavidalai yra simboliai 
Marijos iš Apokalipsės (12,1), arba Nekalto Prasidėjimo 8. 

Yra viena kita kalviška kryžma su stilizuotu žalčio pavidalu — 
tai lyg ir būtų senovės lietuvių žalčio garbinimo simbolis. Bet taip 
pat gerai žinome, kad Adomo ir Ievos nuodėmė vaizduojama su 
žalčiu. Būtų galima pririnkti ir daugiau pavyzdžių, kur lygiai 
tų pat simbolių formos yra randamos kalvių darbo kryžmose ir anks- 
tyvuose krikščioniškuose paminkluose bei meno kūriniuose. 

Krikščioniškų simbolių žodynuose išvardinta ir paveikslais atvaiz- 
duota šimtai įvairiausių dalykų, kaipo krikščioniškų simbolių: daiktų, 
įrankių, gėlių, medžių, vabzdžių, žalčių, paukščių, žvėrių, gyvulių 
ir kitų įvairių pavidalų, kuriuos menininkai sukūrė per daugelį šimt- 
mečių ir krikščionybė juos yra pripažinusi oficialiais simboliais. 
Nemažai tų pat stilizuotų objektų yra lietuvių liaudies mene, o taip 
pat kalvių darbo kryžmose. 

Esama ir specifiniai krikščioniškos religijos simbolių, kuriuos 
kalviai įamžino savo kūriniuose, tai lotyniško, graikiško ar Šv. 
Andriejaus kryžių formos, o taip pat angelų, erškėčių vainiko, vel- 
niukų ir daugelio kitų objektų. Taip pat buvo mėgiama kryžmose 
vaizduoti krikščioniški inicialai : 


INRI, IHS ir kiti. 
Kryžmose sutinkana viena kita neatpažįstama forma ar simbolis. 
Jų prasmę ir reikšmę galėtų mums išaiškinti patys kryžmų kūrėjai 
sodžiaus kalviai, bet deja, jie tas paslaptis nusinešė į kapus, palik- 


dami lietuvių tautai savo kūrybą — kryžmų lobyną. 


ANTANAS TAMOŠAITIS 


* G. Grace SiLL, A Handbook of Symbols in Christian Art, New Yorkas 1975. 

LITHUANIAN WROUGHT IRON HEADS OF CROSSES 
TaEiR FORMS, ORNAMENTATION AND SYMBOLISM 
BY 


ANTANAS TAMOŠAITIS 


Summary 


It was customary in 18-19th century Lithuania to erect small wooden 
chapels, roofed poles and ornamental crosses. Small wooden statues of 
saints were placed inside these shrines. 

These miniature architectural monuments graced cemeteries, road- 
sides and farmsteads. The chapels were made by the peasants themselves 
and the statues were seulptured by the « God makers », the « dievdirbiai » 
who by their continued belief in the virtues of religious contemplation 
continued the traditions passed on to them by their ancestors. Genera- 
tions ago the entire Lithuanian countryside was dotted with these monu- 
ments which rendered a very unigue, even mystical landscape, thereby 
distinguishing it from that of neighbouring countries. 

With the spread of Romanticism towards the mid 19th century, 
scholars and artists turned their attention to this particular branch of 
folklore and folk art in Lithuania and other countries. From this period 
on the Lithuanian roofed poles, wooden chapels and crosses were recorded 
in systematic groupings and specific categories according to form, compo- 
sition and ornamentation. 

The crowning feature of the wooden chapel, the wrought iron head, 
was created by the local blacksmith and were noted for their variety of 
forms, motifs, symbolic values and gracefulness. The blacksmiths earned 
their living shoeing horses, and making and repairing agricultural tools. 
It was common practice for parents to send their young sons as appren- 
tices to the blacksmith who taught them their own trade. 

During the past century many thousands of blacksmiths had esta- 
blished themselves close to the major crossroads or on the outskirts of 
towns. That same period saw the flourishing of various branches of folk 
art: the construction and decoration of wooden houses, the making of 
furniture, wooden artifacts, weaving, etc. The blacksmiths worked with 
the peasants to bind in iron such home-crafted articles as sleds, wagons, 
hope chests, and lanterns. Like the wooden forms to which they were 
applied, the iron bindings showed a distinctive artistic character. 

The blacksmiths' most artistic creations were the wrought iron ecrowns 
on wooden chapels, roofed poles and crosses. In this field of endeavour 
they immortalized the folkloric traditions of elaborate designs, providing 
a support for symbolic religious expression. 

Most of the wrought iron heads are circular in shape, reminiscent of 
the spinning sun, with a horn-shaped moon underneath it. Researchers 
in this field can be divided into categories depending upon the explana- 
tion they give for the circular sun-form prevalent in folk art. Some conje- 
cture that the sun is part of the ancient Lithuanian pagan tradition, that 
worshipped the sun, moon and nature deities, which is reflected in the 
folklore. As for the ornamentation, it is highly reminiscent of patterns 
dating back to the bronze age. From the view point of Christian icono- 
graphy, the sun, moon and star shapes are an artistic portrayal of man's 
passage during the Middle Ages; the Renaissance and the Barogue period, 
from darkness to light, culminating with the advent of Christianity to 
Lithuania. 

In 19th century Lithuania there were still several thousand black- 
smiths and many thousands of wooden chapels, roofed poles and crosses 
decorated with artistic wrought iron tops. Towards the end of the 19th 
century the custom slowly disappeared. Today, few are to be seen stand- 
ing at crossroads or in cemeteries. Some original wooden chapels, crosses 
and wrought iron crowns have been preserved. Many drawings and photos 
of the wrought iron crowns are conserved in the archives of various muse- 
ums throughout Lithuania. Through their creative efiorts these peasant 
blacksmiths enriched the treasures of Lithuanian folk art. 


M. K. ČIURLIONIO ASMENYBĖS IR PASAULĖŽIŪROS 
BRUOŽAI 


Kur dingsta žodžiai, 
kai prasideda žmogus ? 
(M. K. Čiurlionis) 


Čiurlionis vis dėlto žengia į pasaulinę sceną. Žengia pamažu, 
kelia dėmesį ir žavesį. Jau rikiuojamas į naujos dailės kelių ieško- 
tojus, minimas tarp pradininkų. Kliūva tik viena, kokiai tos dailės 
krypčiai būtų savas. Tai formalus klausimas, ne taip jau svarbus 
kūrėjo ir jo kūrybos visumai. 

« Norėčiau, kad mane suprastų »1, rašo Čiurlionis, — mane mano 
kūryboje. O ši nesiribojo vien daile. Ir dailė nebuvo tik formų 
bei spalvų eksperimentas. O kur žmogus, pats kūrėjas ?... Čiurlionio 
visuma dar nepravirūsi pasaulio scenai — kažko trūksta, kažkas 
nepadaryta iš mūsų pusės. 

Rūpestis kyla pačioje tėvynėje. Antai, rašo A. Gudelis, « M. K. 
Čiurlionio artimieji — gyvieji jo dienų liudininkai šiandien regi, 
kaip kinta autentiškasis Čiurlionio pavidalas dailininkų ir skulptorių 
kūriniuose, kokiam netikėtam poetų eilėraščių kontekste atsiduria jo 
vardas. Ir ne tik artimieji2. Dvilypis jausmas palydi kiekvieną, 
žinantį kaip tarsi laivas kiaukutais apauga visų genijų kūryba ko- 
mentarais 3, kaip gimsta kūrėjo legenda, kartais vedanti toli į šalį 
nuo jo kūrybos ir paties asmens »4, 


1 M. K. ČiuRLionIs, Laiškai Sofijai, spaudai parengė V. Landsbergis, Vilnius 
1975, 69 psl. 

2 Iš Čiurlionio šeimos narių sesuo Jadvyga konkrečiau pasisakė ypač dėl dviejų 
dailininkų darbų. Apie N. Petrulio biustą, eksponuotą Vilniaus konservatorijos 
bibliotekoje, ji rašo : « Nė vienas bruožas neprimena Čiurlionio išorės, o ką jau kalbėti 
apie vidinį menininko atvaizdą». O dėl V. Vildžiūno medinės skulptūros (galvos), 
kuri buvo pasiųsta Leipzigo konservatorijai, pastebi: « Tai ašarojantis Čiurlionis- 
Smūtkelis... Nieko bendra nei su Čiurlionio išore, nei su jo vidum» (J. ČIUR- 
LIONYTĖ, Atsiminimai apie M. K. Čiurlioniį, Vilnius 1970 ir 21973, 15 psl). 

3 Iš poezijos apie Čiurlionį į-imintinos ypač dvi antologijos, viena išleista 17-kos 
poetų, Lietuvoje (Saulėtos vizijos, Vilnius 1975), antroji — taipogi 17-kos poetų 
išeivijoje (Žvaigždžių sonatos, 1981). 

* Kultūros barai, Vilnius 1976, 6 nr., 12 psl. 

Ir grįžta mintin A. Jakšto įspėjimas: « Prie Čiurlionio veikalų 
reikia eiti iš jo dvasios pažinimo, ne atvirkščiai». Jis kartojo: 
« Prieš mus stovi Čiurlionio problema ; ji ne tik neištirta, bet nė 
nepajudinta. Ją išrišti galėtų nebent išsamiai parašyta [...] Čiurlionio 
biografija »5. Biografijos vis nebuvo, nežiūrint užmojų, nes stigo 
medžiagos. Dabav jos nestinga, tik vėl — kad būtų laisvos rankos 
savam krašte ją apdoroti. 

Dorojom tą medžiagą čionai, svetur, vyksminės sklaidos keliu, 
laiko ir įvykių tėkmėje, kaip įprasta biograiijose. Jo asmeniui 
nušviesti regis svarbūs šie suvestiniai klausimai: 1. Kūrėjo asmenybė 
— toji išvidinė kūrybinė jėga ir jos išskirtina sąranga, 2. jo pasau- 
lėžiūra bei pasaulėjauta, įkvėpusios bei apjungusios pergyvenimus, 
vizijas, idėjas ir 3. jo aplinka bei laikas, akstinę ir kreipę jo kūry- 
binius polėkius viena ar kita kryptimi. 


ASMENYBĖS BRUOŽAI 


Kiekvienoje asmenybėje yra natūralių kontrastų, juo labiau 
tokio kūrėjo, kaip Čiurlionis. Tuo jis ir buvo turtingas, kad jame 
pulsavo įvairios galios, polinkiai, gabumai, akstinę vidinę dinamiką 
ir kartu siekę susiderinti. Jei kas toje įvairybėje ieško prieštara- 
vimų ir juos pabrėžia, tai ne Čiurlionio, o jų pažiūros reikalas. 

Bendrą Čiurlionio asmens apybraižą pateikia sesuo Jadvyga. 
« Mūsų brolis buvo vidutinio ūgio, stipraus sudėjimo. Plaukai tankūs, 
papurę, ne perdaug šviesūs, auksinio atspalvio [...] Jo akys buvo 
pilkai žalsvos, išraiškingos, žvilgsnis tiesus, gilus ir reikšmingas. 
Antakiai gana tankūs ir šiek tiek pasidavę į priekį. Kakta aukšta 
ir [...] per vidurį, tarp akių, perkirsta dviem vertikaliom raukš- 
lėm [...] Judesiai energingi, eisena tvirta ir grakšti. Brolis turėjo 
gana plačias, visados šiltas, švelnias, bet nervingas rankas ». Balsas 
jo buvo «lygus, švelnus ir gana stiprus». Kalba « paprasta, bet 
raiški ir vaizdinga, su turtingais intonaciniais niuansais. Kalbėjo 
negreitai. Buvo gyvas, atviras, nuoširdus ir mėgo dalintis įspū- 
džiais [...] Turėjo taip pat sąmojo; beveik kiekvienoje situacijoje 
mokėdavo surasti ką nors komiška, pasakodavo su humoru [...] 
Konstantinas niekad nesistengė pasidaryti dėmesio centru. Niekados 
jis netroško pircmauti arba savo nuomonę kam nors primesti [...] 
Tačiau diskutuodavo karštai ir [jo] mintys būdavo originalios ir 
kūrybingos »9. 


5 Draugija, Kaunas 1914, 85 nr., 72 psl. 
“ J. ČIURLIONYTĖ, Atsiminimai apie K. M. Čiurlionį, Vilnius 1973, 14-15. 

Čiurlionis darė išskirtinai rimtą įspūdį. « Patiko pats Čiurlionis 
kaip rimtas žmogus: bent taip man rodės iš tolo į jį žiūrint» 7, 
«+ Labai rimtas ir tai, ką kalbėjo, darė įspūdžio »8. « Čiurlionis — 
vienas tų žmonių, kurie patraukia į save visų dėmesį [...] bet tuo 
pačiu laiku ir varžo savo ypatinga gilia konstrukcija [...] Didelės, 
giliai žvelgiančios akys, ramus, bet aiškus liūdesio šešėlis ir nepa- 
prasta inteligencija skiria jį iš kitų tarpo » 9. 

Klausimą gali kelti sesers charakteristikoje minimos vertikalios 
raukšlės jo kaktoje ir nervingos rankos, ir tas aiškus liūdesio šešėlis 
veide, menamas Pleirytės-Puidienės, arba «nepaprastos [...] tra- 
giškos akys su įtempiu žvilgsniu », prisimenamas N. Dobužinskio 10, 
Iš to, kas vėliau jį ištiko — tas susirgimas, ne vienam jau post 
hoc vodėsi, kad jis buvęs neurotikas. Neurotinės vaizduotės pada- 
riniu kai kas bandė laikyti ir jo kūrybą. 

Čiurlionio asmenyje rungėsi įžvalgus protas ir gaivalingas jausmas 
bei nuojauta, sudarą jam vidinių įtampų. Tai liudija jo laiškas 
broliui Povilui, rašytas iš Leipzigo. « Jei esu nelaimingas, tai [...] 
tik dėl savo mieliausių minčių [...] Ilgiuos, sakysim, jūsų visų. Ilgiuosi 
kartais tiek, jog krūtinėje ima kažkas skaudėti [...] Protas daro 
pastabas: * Labai ilgiesi — gerai, tai ženklas, kad turi širdį, kad 
prisirišai prie savųjų ? ir tą pačią akimirką priduria — * bet tas tavo 
ilgesys nieko nevertas, nes iš jo duodi sau ataskaitą, nes juo didžiuo- 
jies ?. 

Kitą dieną man ilgu, o protas [...] pradeda savo: * A, vėl ilgiesi, 
nes žinai, kad ilgėtis tai gera, kad tai geros širdies ženklas ', ir tuojau 
ateina kitos mintys: “ Kam persekioji save pastabomis, negalvok 
apie tai, ką jauti ?. 

Rašau laišką, protas jau čia: * Kam tu tai rašai, kad to 
nejauti?' — * Kaip tai nejaučiu?? — ginuosi aš, o protas: * Kad 
jaustum, tai tylėtum, bet tu nori, kad kiti žinotų, jog tu jauti, 
nori pasigirti? ir t.t. 

Tokios ir kitokios mintys tiek persekiojo mane, kad gyvenimas 
man įgriso. Pagaliau įsitikinau, kad aš pats — vienas didžiulis, 
nuolat besireiškiąs melas. Toks įsitikinimas buvo didelė našta, mane 
apėmė pesimizmas, kuris viską nuodijo ir trukdė darbą. Kurį laiką 


* A. JakšTAS, žr. Draugija, 1914, 85 nr. 

S Lenkų dailininkas H. HEvpEN, Atsiminimai apie M. K. Čiurlionį, užrašė A. 
Liutkus, žr. Dirva, 1968. XII. 27, 125 nr. 

* O. PLEIRYTĖ-PumpiENĖ, Netolima praeitis, žr. Naujoji Romuva, Kaunas 1939, 
29-30 nr. 

10 M. DoBUŽINSKIS, Mano atsiminimai apie Čiurlionį, žr. M. K. Čiurlionis, 
Kaunas 1938, 95 psl. 

net visiškai neberašiau laiškų, nes visa tai * melas". Bet krizė 
praėjo ir vėl esu beveik laimingas. 

Buvo taip: gavau iš Geniuko!! žinią [...] be galo man džiaugs- 
mingą, ir rašau mūsų Stasiukui!?. Rašau jam apie viską, ir sulig 
žodžiais ' Gal drauge važiuosim į Druskininkus, bus pavasaris 
tada ? [...] jaučiu, kad man kas lyg gerklę suspaudė ir ašaros ėmė 
riedėti per veidą. * Nejaugi aš ir dabar meluoju??? — paklausiau 
tada save. — * Ne!" — tikrai paslaugus protas sukuždėjo: — 
* susijaudinai dėl savo paties žodžių", — bet į tą jo pastabą aš tik 
patraukiau pečius. Nuo to laiko pasidarė man lengviau. Tiesa, 
protas savo pastabas daro, aš mandagiai išklausau, bet į širdį 
neimu »13, 

Tai buvo atsakymas broliui, kuris klausė, kodėl jo [Kosto] mintys 
visuomet tokios neliksmos. « Taip, mano brangusis broleli. Nėra 
žmogaus, kuris, besigilindamas į save, prieitų linksmus rezultatus. 
Paimk nors ir dabartinį, * dekadentizmą ?, paimk Pszybyszewskį. 
Kiekvienas jo veikalas prisisunkęs liūdesio, skausmo, susierzinimo. 
Tai it yra žmogus, kuris žvelgia tikrai į save, analizuoja savo * nuogą, 
sielą? ir yra nelaimingas ir netgi girtuoklis [...] Ir kokius jie priėjo 
rezultatus ? Ar gali jie išsamiai apibrėžti, kas yra * aš"? Man atrodo, 
kad giliausias savęs pažinimas yra už mūsų proto ribų, taip kaip 
giliausias visatos, pradžių pradžios pažinimas etc. etc. Tam gaila ne 
tik laiko, bet ir jaunų dienų, ir sielos giedrumo. O kadangi * žmogus, 
jei nemiega, tai mąsto? [...] tai “ tegul jo mintys nežengia į tamsių 
prarajų gelmes, bet teskraido beribėse erdvėse ? » 14, 

Čiurlionio savižvalga, labai subtili, nerodo introvertiškumo, kaip 
pas jo brolį Povilą. Jo asmenybei būdinga nesidengti melu, išlikti 
tiesiu pačiam sau ir ieškoti nemeluotų apraiškų kituose bei gyvenime. 
« Kažkoks saulėtas tikėjimas irc meilė, intuityvus gėrio ir grožio 
pajautimas, tikrųjų vertybių pajautimas [...] — rašo sesuo Jadvyga, 
— patraukdavo prie jo geros valios žmones [-...] Ne išoriniais veiks- 
mais, bet vidine jėga [...] taip pat originalia ir gilia mintim jis 
patraukdavo prie savęs draugus » 15, 

Vienas jų Wlodimicas Morawskis (Eugenijaus brolis) pastebi, 
kad «jis [Čiurlionis] turėjo kažkokią vidinę šviesią jėgą, kurią intui- 


1 Iš Eugenijaus Morawskio. 

12 Jo brolis. 

3 M. K. Čiurlionis apie muziką ir dailę — Laiškai, užrašai ir straipsniai, Vil- 
nius 1960, 82-83 psl. 

4 Ten pat, 83 psl. 

15 J. ČIURLIONYTĖ, Atsiminimai apie M. K. Čiurlionį, Vilnius 1973, 51-52 psl- 

tyviai pajausdavo kiti ir jai pasiduodavo »19. Ir buvusi jo muzikos 
mokinė Varšuvoje Halina Wolmanaitė mena : « Kai Čiurlionis būdavo 
mūsų tarpe, mes visi buvome geresni. Šalia jo negalėjo būti nei 
blogo žmogaus, nei pikto jausmo. Jis kažkokią šviesą skleidė mūsų 
tarpe. Kiekvienas stengėsi būti geresnis » 17, 

Artimieji ir draugai, nekalbant apie svetimuosius, jį laikė labai 
kukliu žmogumi, ir toks jis buvo. Sesuo Jadvyga tai aiškina taip. 
Buvęs tai «kuklumas didelio žmogaus, kuris intuityviai suvokia, 
kokias neaprėpiamas galimybes siūlo jam jo geniali prigimtis ir kaip 
sunkiai pasiekiamas idealas[...] Jį kankino nepasitenkinimas savimi, 
savo darbais. Kiek daug kūrybinės energijos jis atiduodavo, ieško- 
damas naujos, tobulesnės išraiškos[...] Tokiam žmogui smulkūs ar 
stambūs garbėtroškos jausmai buvo svetimi, nes jis turėjo savyje 
didįjį teisėją — savo kriterijų » 18. 

« Noriu būti kitoks, kad būtų kitaip, noriu kitokio gyvenimo, 
— rašė draugui Morawskiui. — Nuolat noriu daryti gera, it nežinau, 
kas yra gera»19. Argi nežinojo? Sesuo rašo, nebuvo «atlaidus 
niekšybei[...] Griežtai smerkė kiekvieną jos pasireiškimą ir griežtai 
su ja kovojo »20. Kovojo net prieš savo profesorius Varšuvoje dėl 
dvikovos ir bandymo įvelti studentus. « Kokia teise, — kalbėjo 
mokyklos direktoriui, — Tamsta siūlai mums [studentams] nede- 
rančius dalykus !»21. Sesuo pastebi: «Jis žiūrėjo plačiai atviromis 
akimis į viską, kas gražu, bet matė ir tai, kas pikta ir žemina 
žmogų». Jį žavėjo « gana paprasti, lyg niekuo neišsiskirią žmonės, 
bet turį savyje tikro gėrio kibirkštėlę » 22. 

«Sakyk, ką nori, — rašė E. Morawskiui, — 0 aš esu tvirčiausiai 
įsitikinęs, kad kompozicijos mokytojas būtinai turi būti geras ir 
kilnus žmogus. Sakysim, aš dabar negaliu būti mokytoju 23, nes 
esu pavydus. Žinai, kad Tave myliu, bet vis dėlto, kai išgirstu 
ką nors labai gero iš Tavo kompozicijų, tai, be džiaugsmo, kaip 
tinka draugui, jaučiu dar kažkokį liūdesį. Tas liūdesys negeras, 


16 Ten pat, 15 psl. 

17 Ten pat, 16 psl. 

18 Ten pat, 52 psl. 

» M. K. Čiurlionis apie muziką ir dailę — Laiškai, užrašai ir straipsniai, 
Vilnius 1960, 151-152 psl. 

20 J. ČIURLIONYTĖ, Atsiminimai apie M. K. Čiurlionį, Vilnius 1973, 17 psl. 

2 M. K. Čiurlionis apie muziką ir dailę — Laiškai, užrašai ir straipsniai, Vil- 
nius 1960, 183 psl. 

22 Ten pat, 17 psl. 

23 Jis atsisakinėjo mokytojo vietų. 

aš jį išgydysiu »24. Ta proga atskaito pamokslą pačiam Morawskiui: 
«Su tėvu patariu Tau kalbėti nuoširdžiai, be melo, kurį iki šiol 
praktikavai, atleisk man »25. Jr savo broliui Povilui primena: « Įsi- 
dėmėk, kad man rūpi tik tai, kad Tavo laiške būtų nuoširdžios mintys. 
Kita kas — niekai »26, 

Kas nuoširdu, jam rodėsi išreiškia tikrą, nemeluotą žmogiškumą. 
« Aš visuomet troškau, — rašo Povilui, — kad tu būtum žmogus 
toks, kaip kad aš suprantu, t.y., žmogus, kuris viską jaučia, supranta 
ir siekia tiesos, gėrio ir grožio »27. Tokiu nuoširdumu jis dalinosi ir 
su kitais. Dalinosi, ką radęs brandaus, vertingo, gražaus; dalinosi 
ir grašiais, kurių jam pačiam visad stigo. « Nieko sau, viskas ki- 
tiems» — tokį įspūdį jis paliko Pr. Penkaičiui 28, 

« Žmogus, gyvendamas su žmonėm, — vėl rašo Povilui, — visuo- 
met daro gera, ir niekuomet jo gyvenimas nenueina niekais, net 
tuomet, kai jis žmonių akyse pats yra * niekas *. Nes turbūt sutiksi 
su tuo, kad kartais geras, palankus žodis daugiau padaro gero, negu 
vežimas aukso; šiltas, nuoširdus žvilgsnis — daugiau negu trys 
mechanikos tomai[...] Žmogui vienui vienam būna tvanku, ankšta 
ir tamsu. Žmogaus siela neturi sparnų primygti nuosavam “ aš ?. 
Sunku jai tada. Bet kuo plačiau sparnus išskės, kuo didesnį ratą 
apsuks, tuo bus lengviau, tuo laimingesnis bus žmogus » 29, 

Ir savo žmonai pastebi: « Kaip tai nuostabu būti reikalingam 
žmonėms ir jausti šviesą savo delnuose »30. Tai lyg atgarsis to, ką 
buvo rašęs kitados (1900) savo dienoraštyje: « Reikia turėti šviesą 
su savim, iš savęs, kad šviestum tamsybėse visiems ant kelio sto- 
vintiems » 31. 


Iš kur tad debesėliai, nerimas ir susikrimtimas, kurie apniauk- 
davo jo nuotaikas ir polėkius? Ar ne iš giliai žmogiško ir kūrybiško 
perfekcionizmo ? Per daug reikalavo iš savęs, dėl to vis būdavo 
nepatenkintas. Nepatenkintas savo išsilavinimu, studijų pažanga 32. 


4 M. K. Čiurlionis apie muziką ir dailę — Laiškai, užrašai ir straipsniai, Vil- 
nius 1960, 25 psl. 

25 Ten pat.. 

26 Ten pat, 83 psl. 

27 Ten pat, 82 psl. 

2 Pr. PENKAITIS, Raštai, III t., Kaunas 1923, 59 psl. 

2 M. K. Čiurlionis apie muziką ir dailę — Laiškai, užrašai ir straipsniai, 
Vilnius 1960, 82-83 psl. 

30 M. K. ČiuRLIoNIS, Laiškai Sofijai, spaudai parengė V. Landsbergis, Vil- 
nius 1975, 73 psl. 

321 Cituota Pergalė, Vilnius 1975, 9 nr., 10 psl. 

32 M. K. Čiurlionis apie muziką ir meną — Laiškai, užrašai ir straipsniai, Vil- 
nius 1960, 76 psl. 

Nepatenkintas savo muzikiniais kūriniais — mato daug klaidų, 
sakysime, kad ir poemoje Miške 33. « Sustiprėjo įsitikinimas, — 
rašo E. Morawskiui iš Leipzigo, — kad reikia iš savęs reikalauti. 
Kuo daugiau — tuo geriau. Rašyti [muziką], tik kad rašytum, tai 
geriau visai nerašyti. Nieko nebijoti, nes joks kritikas nepasakys 
man to, ką aš pats sau galiu pasakyti34. Ir prideda: « Nemanyk, 
Geniuk, kad aš gal per daug apie save galvoju. Priešingai, tarpais 
man Todosi, kad blogesnio muziko šioje žemėje nėra ... » 33, 

Perfekcionizmas vertė daug ir sunkiai dirbti. « Sunkus tas mano 
darbas, — rašo pusbroliui Radmanui. — Tiesa, nepritrina jis man 
nuospaudų, bet dėl to ne kartą įvaro sielvarto[...] Taip visuomet 
— kartais sekasi viskas labai gerai, tai vėl niekas nesiseka. Čia 
nėra jokios išeities ir nėra ko kaltinti » 36, 

Panaši bėda su tapyba. 1908 m. birželio mėnesį Druskininkuose 
piešė Žalčio ir Vasaros sonatas, iv Fugą. Savo sužadėtinei rašė į 
Plungę: « Dirbu daugiau kaip po 10 valandų. Bet argi tai darbas ? 
[...] Man regis, jog tai negana [būs] gražu Tau, ir net ateidavo 
noras sunaikinti »37. Po kiek laiko vėl rašo: «+ O tapyba — žinai, dėl 
tos tapybos į neviltį įpuoliau. Visą dieną šiandien tapiau ir vakare 
sunaikinau, 0 tai retai man pasitaiko. Nieko neišeina, o tai kas jau 
yra, kabo ant sienos kaip sąžinės priekaištas ir šnabžda man visomis 
savo spalvomis apie negabumą, apie storžieviškumą ir kitus liūdnus 
dalykus ... » 38, 

Nemėgo būti banalus — ieškojo naujo, originalaus, brandaus ir 
prasmingo. Ir autoriai jį domino savo naujumu, drąsa, gilumu. 
Tačiau toks naujovininkas, kaip Przybiszewskis, jam buvo atgrasus 
dėl perdėto knaisicjimosi savyje ir tvivialumo. Ir naujoviniai dailės 
darbai, kuriuos matė išvykoje į Vakarų galerijas, anaiptol nedarė 
įspūdžio. Atrodė tik veržiasi kažkur, nori «sudaužyti ligšiolinius 
[dailės] rūmus», bet nepajėgia 39. Petrapilyje, priešingai, pasigedo 
drąsos ieškoti nauja ir savita. « Tapyba — nors ir dideli tie Sojuzo 
ponai — vis dėlto arba žiūri atgal arba meldžiasi Berdsliui 90. Kiti 


3 Ten pat, 77 psl. 

3 Ten pat, 109 psl. 

3 Ten pat, 111 psl. 

3 Ten pat, 154 psl. 

37 M. K. ČruRLIoNIs, Laiškai Sofijai, spaudai parengė V. Landsbergis, Vil- 
nius 1975, 32-33 pasl. 

3 Ten pat, 33-34 psl. 

3 Ten pat, 196 psl. 

*0 Anglų grafikui modernistui A. Beardsley. 

nusižiūri į Vrubelį, arba į senąsias mokyklas ir ten semiasi įkvėpimo. 
Tartum neturėtų drąsos ir tikėjimo savimi » 41, 

Jo tikėjimas buvo atremtas į kažką daugiau. Savyje buvo trapus, 
toli gražu ne visada tikras savo pasiekimais. Tačiau veržėsi pirmyn, 
bandė ir dirbo be atvangos. Kūrybinis jo professio fidei spėjama, 
išreikštas paveiksle Viltis, vėliau pavadintas Tiesa. Tai vyras ryškiu 
veidu įsmeigęs žvilgsnį į degančią žvakę laikomą dešinėje rankoje. 
Veidas ramus, sukauptas, susimąstęs. Šviesa trykšta tamsoje, o iš 
visų pusių skrenda lyg plaštakės angelėliai. Šį paveikslą bendroji 
nuomonė priėmė kaip kūrėjo autoportretą, reiškiantį vidinę liepsną, 
kuri lyg žvakė degina skraiduolius (gal polėkius). 

« Tu atsimeni tą jo paveikslą: žmogus laikantis žvakę? Koks 
nuostabus jo žvilgsnis. Mes tą paveikslą vadinome Genijus, bet tai 
tikriausiai Kastuko autoportretas »42. Šį «filosofinio susimąstymo 
kupiną veidą[...] — pasak A. Savieko, — galima palaikyti ir sąly- 
giniu dailininko autoportretu, ir čiurlioniškuoju Rea » 43, 

Kitas paveikslas — Dūdorius (dabar vadinamas Panas) regis 
išreiškia jo paties dvilypią būseną: kaimo bernelio su švilpyneė 
lūpose (muziko) ir jį praaugusio karūnuoto regėtojo. « Įsižiūrėkim 
į Dūdoriaus klausiančias akis, — rašo Vladimiras de Castro. — Iš 
jų žvelgia senovės amžių šventas šiūurpulys[...] Kur tapyboje rasi 
stipriau išreikštą[...] amžiną žmogaus klausimą apie pasaulio paslap- 
tis — pilną abejonės ir tikėjimo, paklusnumo ir pareikalavimo. Dar 
labiau stebina karūnuoto senio išraiška veide. Nepaprasto tobulumo 
įkvėpti [jo] bruožai[...] lyg paskendusio beribiam regėjime[...] Tai 
yra anas bedugnis, beribis žvilgsnis, kuris atskleidžia didžiajam Lie- 
tuvos žemės dailininkui jo nepaprastas vizijas. Šis žvilgsnis matė 
tick daug ir taip giliai, it jo vegėta vizija spindėjo taip stipriai, kad 
dailininko fizinės jėgos, pilnesnės už dvasines, neišlaikė įtam- 
pos[...]» 14, 


*1 M. K. ČruaLioNIs, Laiškai Sofijai, spaudai parengė V. Landsbergis, Vilnius 
1975, 63 psl. 

42 Iš W. Morawskio pasakojimų, žr. J. ČiuRLIOoNYTĖ, Atsiminimai apie M. K. 
Čiurlionį, Vilnius 21973, 158 psl. 

*3 Kultūros barai, Vilnius 1974, 3 nr., 43 psl. 

* Vladimiras de Castro, portugalų kilmės, gimęs 1907 m. Raudonės pilyje prie 
Nemuno, studijavęs teisę Nancy universitete Prancūzijoje ir ją baigęs Kaune, 1931- 
1940 dirbo Lietuvos užsienio ministerijoje, nuo 1946 profesoriauja Mainzo uni- 
versitete Vokietijoje — skaito vokiečiams paskaitas rusų istorijos, literatūros ir 
meno klausimais. Apie Čiurlionį skaitė paskaitą lietuvių studijų savaitėje 1966 m. 
Vokietijoje. Iš jo rankraščio (mašinraščio 18 puslapių) meno istorikas P. Reklaitis 
paskelbė santrauką Čiurlionis — Europos kultūros sidabrinio laikotarpio reiškėjas. 
(Draugas, kult. pr., 1966. IX. 10). 

Įtampos ir depresijos dažnas reiškinys didžiųjų kūrėjų gyvenime ; 
tai įtampos dėl kūrybinio intensyvumo. Čiurlioniui buvo dar kitų 
priežasčių. Jį persekiojo skurdas Varšuvoje, Leipzige, Vilniuje, ypač 
Petrapilyje. Rūpesčio kėlė vargstanti šeima, ypač jaunesnių ir gabių 
brolių neaiški ateitis. Neaiškus darėsi jo paties šeimos likimas, kai 
vedė Sotiją Kymantaitę. O kur rūpestis Lietuvos kultūra ? 

Ne vienas iš artimųjų jautė, kad jis vaikšto ant labai pavojingos 
ribos persitempti. Ir štai Petrapilyje, visiškai svetimoje aplinkoje 
— be ryšių ir pažinčių, išsiplakęs « kaip nedievo žmogus », vis ieško- 
damas įsikabinti, rašo sužadėtinei: « Kažkokia keista sunkumo 
dvasia nusileido ant manęs, tokia didelė su juodais sparnais. Ir buvo 
labai sunku. Aš nesiskundžiu, nors gailėjausi, kad nebesu vaikas ir 
negaliu taip dorai ir širdingai išsiverkti» 45. Neišverktas ir nebeiš- 
verkiamas slogutis tolydžio įveikė jo nervinės jėgas... 

Nervinio tipo žmonės buvo, pasak Renė Le Senne, ir kiti žymūs 
kūrėjai — Chopinas, Gauguinas, Mozartas, Baudelaire'as, Byronas, 
Verlaine'as, Stendhalis ir kiti 16. Ir juos lydėjo įtampos bei depresijos, 
tačiau jų gyvenimo tragiškai nenutraukė. Bet kas buvo būdinga 
ne vienam iš jų — ieškoti sau ypatingo dėmesio, tvarkos stoka 
idėjose bei pažiūrose, saiko ir takto nepaisymas, nepastovumas, 
— rodos visai netinka Čiurlioniui. Jis buvo jautrus ir trapus, kaip 
anie, tačiau išlygintas, išskirtinai kuklus, darbštus, patvarus ir didžiai 
taktiškas. « Nei agresyvumo, nei lengvai užsidegančio ir greit atša- 
lančio temperamento brolis neturėjo » 47. 


PASAULĖŽIŪRA IR PASAULĖJAUTA 


Sprendžiant iš kūrybos, ne vienam atrodė, kad jo pasaulėžiūra 
ir pasaulėjauta turėjusi būti labai išskirtina. Spėliota ir tebespė- 
liojama, kokios pažiūrų kryptys bei sistemos galėjusios jį įtakoti 
tokiam neįprastam pasaulio vaizdui, jo sąrangai bei vizijai. 

Nespėlioja tik marksistai, ypač rūsiškieji. Jiem prieštaringa jau 
tai, kad Čiurlionis sėmęs įkvėpimą «iš mistinių prasimanymų », 
bandęs prasiveržti į «aną pasaulį » ir ten ieškojęs išeities. Tuo tarpu 
A. Rannitas nemato priešginybės tarp šiapus ir anapus nei lietuvių 
mąstysenoje bendrai, nei pas Čiurlionį. Čiurlionis ieškojęs žemiško 


45 M. K. ČiuRLIoNIs, Laiškai Sofijai, spaudai parengė V. Landsbergis, Vilnius 
1975, 61-62 psl. 

* R. LE SENNE, Traitė de charactėrologie, Paryžius 1945, 136 psl. 

* J. ČIURLIONYTĖ, Atsiminimai apie M. K. Čiurlionį, Vilnius 21973, 151 psl. 

ir dieviško ne atskirai. Jam rūpėjusi daiktų ir reiškinių absoliuti, 
visa vienijanti pirminė esmė. Niekas anksčiau iš Europos šiaurės 
kraštų tyrinėtojų taip giliai neįžvelgęs į visatą, į kosminę visumą, 
kaip Čiurlionis 48, . 

Jo pasaulėžiūrą iš tikro nesunku atsekti iš jo laiškų, užrašų, 
straipsnių, juoba iš jo kūrybos. Įmant pačią kūrybą, ypač « pro- 
graminius » jo paveikslus, kaip Rea, Žalčio sonatą ir kitus, pasak 
menotyrininko J. Umbraso, matyti ir jo filosofija. « Tai filosofija 
postuluojanti pirmapradę, visa apimančią ir visa persmelkiančią 
jėgą, kurią jis vadino KRexu, arba Dievu ». Tai monoteistinė pasau- 
lėžiūra, kuri « tam tikru laipsniu artima biblijos monoteizmui. Neat- 
sitiktinai biblija buvo mėgstama ir dažnai dailininko skaitoma knyga. 
Šį faktą patvirtina M. K. Čiurlionio artimieji, taip pat kiti jį paži- 
nusieji asmenys » 9. 

Čiurlionio dėmesys, bręstant ir dalyvaujant draugų sambū- 
viuose, neabejotinai užgriebė ir kitų pasaulėžiūrų apraiškas. Tačiau 
nėra ženklų nei ryškesnių duomenų, kad būtų išsibloškęs iš pagrin- 
dinės, aukščiau minėtos pasaulėžiūrinės vagos. Tik svetimieji, ne- 
pažinę Čiurlionio, galėjo spėlioti, kad jis buvęs panteistas ar induis- 
tas-teosofas, kosminės religijos išpažinėjas, bandęs visa tai išreikšti 
savo kūryboje. 

Kūrybos kelyje jis buvo vedamas įsitikinimų, suaugusių su jo 
gyvenimo visuma (gyvenžiūra) ir jos prasmenimis. Pats pabrėžė 
nenorįs kurti tik tam, kad žaistų formomis, eksperimentuotų. Jis 
siekė išsakyti save ir apreikšti, kaip žiūri, jaučia, suvokia gyvenimo 
ir būties paslaptis. Du mctyvai ryškūs jo kūryboje, vienas antram 
kontrastuojantys — tai gyvybė ir mirtis, darna ir chaosas, šviesa ir 
tamsa, kilimas ir kritimas. Šios dvi paralelės sukuria kontrastinę 
dinamiką, ne naują iš esmės, žinomą ir pas kitus kūrėjus bei minty- 
tojus — su lūžiais ir pakopomis, džiugesiu ir liūdesiu, proveržom 
ir rezignacija. Šiuose dvejopuose motyvuose, įvairiais metmenimis 
ir ataudais, apreiškiama ir jo pasaulėžiūra bei pasaulėjauta. 

Minties ir jausenos pasaulis, kaip ir pas kitus kūrėjus, tolydžio 
brendo, gilėjo, darėsi raiškesnis. « Einu vis toliau, norėdamas rasti 
kažką šviesiausia savo kelionės gale»350. Ic surado — «sukūrė 
ištisą įvaizdžių žodyną[...] ir šiuos įvaizdžius — simbolius naudojo 
taip, kaip yra naudojami paskiri žodžiai (ar garsai); jis juos dėstė 


* Dirva, 1961. III. 31 d. 

*9 J. UmBRasas, M. K. Čiurlionio idėjinių ir meninių pažiūrų bruožai, žr. Meno- 
tyra, 1967 Vilnius, 1 nr. 

50 Cituota Pergalė, Vilnius 1975, 9 nr., 10 psl. 

pagal savo tvarką, sukurdamas lyg vaizdinius sakinius (ar melo- 
dojas). Įvaizdžių — simbolių ypatingas sudėstymas į struktūras, 
nustatė jų tarpusavio santykius, o cikluose, kaip Zodiako ženklai, 
Saulės ar Žalčio sonatos, ar Laidotuvių ciklas, galutinai išryškėjo kūrėjo 
pasaulėjauta ir tik jam vienam būdingas visatos regėjimas. Taip 
gimė ir kartu nusistatė asmeniškų vertybių skalė, o jose jau atsi- 
spindi kūrėjo pasaulėžiūra(..] Čiurlionio paveikslų plastinė kalba 
prabyla į mus universaliomis temomis »51. 

Šitaip galvojo A. Kašubienė. Čiurlicniui rūpėjęs turinys — tema- 
tika, užtai «ieškojo naujų išraiškos priemonių, kad galėtų išsakyti 
tą taip giliai įsisiūbavusią kūrybinę pilnatį » 82. 


Pilnaties dėlei reikėtų žvilgterėti į jo literatūrinę kūrybą, kuri 
perkeltine prasme kalba apie jo ieškojimus. Yra trys kūrinėliai, susiję 
su trim būdingom jo pakopom, būtent: iš muzikinės kūrybos į 
tapybinę, iš peizažinės į sonatinę ir pagaliau nauja pakopa, sukūrus 
Didįjį Rexą. 


Pirmąją pakopa lydi Pasaka, sukurta Leipzige 1902 m. Tada 
jis buvo rašęs draugui Morawskiui: « Muzikos man nepakanka » 53, 
Kitas prasitarimas: «Gavęs diplomą [Leipzige], mesiu muziką » 54, 
Štai toji Pasaka : 


— Pavargęs, — rašo Čiurlionis, — belakstydamas didelio miesto 
gatvėmis, atsisėdau ant suolelio, pasiuntiniams paskirto. Buvo baisus 
karštis ... o žmonės, karščio nukankinti, ėjo iš lėto, kaip apsnūdę. Kažkoks 
senas žmogus... atsistojo prieš mane ir atydžiai ėmė į mane žiūrėti... 
Ant jo krūtinės kabojo virvelė, apvarstyta visokio dydžio kryželiais ... 
«+ Elgeta », — nusprendžiau minty, ir jau norėjau išimti iš kišenės varinį, 
bet senelis, keistai prisimerkęs ir paslaptingai šnibždėdamas, paklausė : 

— Bičiuli, pasakyk man, kaip žalia spalva atrodo ? 

— Žalia spalva? — Hm... Žalia spalva tai yra spalva... — 
atsakiau jam ir apsidairiau aplink. Bet niekur nebuvo nė vieno medelio, 
nė vieno žolės lustelio. 

— Senas žmogus nusijuokė ir paėmė man už sagos : 

— Eik su manimi, bičiuli, jei nori. Aš skubu į tą kraštą ... 
Pakeliui apsakysiu tau šį tą labai įdomų. 


5 A. KAšUBIENĖ, Čiurlionio įvaizdžių žodynas, jos paskaita New Yorke 1977 m. 
(mašinraščio 4-5 psl.). 

52 Ten pat. 

5 M. K. Čiurlionis apie muziką ir dailę — Laiškai, užrašai ir straipsniai, Vil- 
nius 1960, 48 psl. 

* Ten pat, 153 psl. 

O kai atsikėliau eiti su juo, jis pradėjo pasakoti : 

— Kadaise, labai jau seniai, kai dar buvau jaunas, kaip tu mano 
sūnau, buvo labai karšta. Pavargęs, belankstydamas didelio miesto gat- 
vėmis, atsisėdau ant suolelio, pasiuntiniams paskirto. Buvo baisus karštis... 
o žmonės, karščio nukankinti, ėjo iš lėto, kaip apsnūdę. Ilgai aš į juos 
žiūrėjau ir baisiai pasiilgau pievos, medžių, žalumos, žinai, tokios gegužės 
žalumos. Staiga atsikėliau ir ėjau per visą gyvenimą, taip veltui jos ieško- 
damas tame mieste. Ėjau vis pirmyn, klausdamas sutiktų žmonių, bet 
jie, ažuot atsakę, davė man kryželius. Pasilipau ant aukštų bokštų, bet, 
deja, ant visų horizontų vis buvo miestas, miestas, niekur žalumos. 
Tačiau aš jaučiau, kad ji yra tame krašte, tik aš, tur būt, jau nebe- 
prieisiu, — senas esu. 

Žvilgterėjau į senelį — jis šypsojos kaip vaikas ir verkė... 

— Na, man gana. Toliau nebegaliu, čia jau ir pasiliksiu. O tu eik, 
eik be poilsio. Iš anksto tau pasakiau ; karštis bus nuolatinis ; tuo keliu 
einant, nakties nėra, tik amžina diena. Pakeliui kalbėk žmonėms apie 
pievas, apie medžius, tik jų nesiklausk, arba pasiimk virvelę kryžiukams 
verti... 

Vos nuėjau dešimtį žingsnių, senelis pradėjo šaukti: 

— Palauk,'sūnau, — užmiršau : žvalgykis nuo aukštų bokštų, tai 
kelią pajusi. O jeigu bus dar labai toli ir senatvė tave apims, tenai 
taip pat bus suolelis, pasiuntiniams paskirtas, o ant jo jaunų žmonių 
niekuomet netrūks 55. 


Šioje Pasakoje jis kalba apie spalvų pasaulį ir gyvąją gamtos 
žalumą, kurios pasigedo miestinėje aplinkoje. Tai daugiau negu 
paprastas noras prasiveržti iš suspaustų mūrų, iš tvankios jų kaitros, 
iš dirbtinio — techniško pasaulio. Jį magino gyvoji gamta su 
neišsakomomis savo paslaptimis iv ilgesys tas paslaptis atskleisti. 
Tai tas kraštas, dėl kurio verta atsisakyti viso kito ir, nenu- 
maldomai ieškant, pašvęsti visą gyvenimą. O kad kelią rastum, 
teks žvalgytis nuo aukštų bokštų, o radus, kalbėti bei rodyti žmo- 
nėms, ko jie nemato. Spalvų pasaulis šioje Pasakoje iškyla nauju 
prasminiu impulsu kūrėjo paskirtyje. Vidinio balso (senelio įvaiz- 
džiu) skatinamas, jis ketina eiti tuo keliu nepavargdamas, nepai- 
sydamas sunkumų, prisiimdamas ir šio pasirinkimo kainą — kry- 
žėlius, varstomus ant kaklo. 


Antrasis kūrinys — tai lyrinės poemėlės laiškų forma 58, rašytos 
1905-1906 metais išvykose į Kaukazą ir Karpatus. Kaukaze, būda- 


5 M. K. Čiurlionio testamentas, žr. Naujoji Romuva, Kaunas 1931, 21 nr., 
490 psl. 

56 Jos buvo paskelbtos knygoje M. K. Čiurlionis apie muziką ir dailę — Laiškai, 
užrašai ir straipsniai, Vilnius 1960, 269-274 psl. Naujas V. Landsbergio vertimas iš 
pieštuku rašyto rankraščio lenkų kalba atspausdintas Pergalėje, Vilnius 1975, 9 nr., 
26-30 psl. 

mas su Wolmanų šeima, jis žvalgė kalnų viršūnės. Dėl to pinasi 
čia Devdorakėlis ir Kazbekėlis — kaukaziniai kalnų vardai. Su 
jais veda jis pokalbį, o iš tikrųjų kalba su savim pačiu. « Čiurlionis 
čia kalba betarpiškai, iš visos širdies, — pastebi V. Landsbergis, 
— labai vaizdingai, negailėdamas spalvų, nevengdamas stiprių kon- 
trastų » 57. Iš dvylikos poemėlių ciklo (pirmoji neišlikusi), čia panau- 
dojame tris būdingesnes, kur vėl kalbama apie 1ą kraštą ir 
begalinį norą prasiveržti į jį. 

Nors buvo labai pavargęs, persitempęs nuo kūrybinio darbo, 
iškankintas vidurių ligos (žarnų kataras), bet jautė turįs sveikus 
sparnus ir galįs išsiveržti į laisvę, ir pragysti himną Saulei. Jautė 
ir didelį savo šešėlį ir lyg pabaisos grėsmę... Tačiau vienas tirpo 
viršūnių švytėjime, antra dingo spinduliuose virš Tyliojo okeano. 

Štai tie trys vaizdeliai : 


1. — Pažadėjau parašyti Tau laišką. Laišką Devdorakėliui ... Žiūrėk, 
tarp snieginių kalnų karūnų, aukštų kalnų, bemaž siekiančių dangų, 
stovi žmogus. Po jo kojom debesys pridengę visą žemę ; ten apačioj 
vyksta žemiški dalykai — sąmyšis, triukšinas, vapėjimas, bet debesis 
pridengė viską. Tyla. Aplink baltos, nuostabios karūnos, nuostabiai 
dižiulės, nuostabiai gražios, iš opalų ir perlų, iš topazo ir melachito, 
iš krištolo ir deimantų. Nuostabiai stebuklingos, didžiulės karūnos, o 
tarp jų stovi žmogus ir žiūri plačiai atvėręs akis, žiūri ir laukia. 
Pažadėjo jis, kad auštant, karūnų gaisro akimirką, spalvų (šviesos) chaoso 
ir spindulių šokio akimirką, uždainuos Saulei himną. Himną Saulei! Po 
jo kojom debesys pridengė visą žemę. Tyla. Aplink nuostabiai baltos 
karūnos... Ach Tu, Mažytėli! Pažadėjau laišką Tau parašyti. Laišką 
Devdorakėlui (III laiškas). 


2. — Žinai ką, Kazbekėli, kai mudu sėdėjome tada ant kalnelio, 
aš patyliukais nuėjau į pakalnę ir stebėjau mus. Tu buvai visas saulėje, 
o saulė Tavyje, ir mane Tu buvai labai nušvietęs, ir didelis šešėlis krito 
nuo manęs beveik per visą kalvą. Ir liūdna man pasidarė, taigi pasileidau 
pakalnėmis toli, toli, o kai grįžau atgal Tu švytėjai dar labiau, bet mano 
šešėlio jau nebebuvo. Mudu buvome labai užsiėmę, reikėjo žemuogę 
perpjauti į dvi lygias puses... 

Ir prisiminiau aš tada, kad buvo laikai, kai pasaulis panėšėjo į pasaką. 
Saulė švietė šimteriopai šviesiau, milžiniški blizgančių sidabrinių riešutų 
miškai kilo mieguistų smagragdinių ežerų pakrantėse, o tarp dangų 
rėžiančių auksinių asiūklių skrido baisus pterodaktilis, skrido triukšmin- 
gai, nuostabus, liepsnodamas grėsme, ir dingo spindulingoje dvylikos 
vaivorykščių migloje, kuri amžinai stūkso virš Tyliojo okeano. 


5 Pergalė, Vilnius 1975, 9 nr., 21 psl. 

Tu prisimeni tuos laikus ? Prisimeni, tiesa ? O, be abejo. Nepriešta- 
rauk. Tai matyti iš Tavo akių, tu mažasis mano Kazbekėli ! (VI laiškas). 


3. — Šiandien negaliu rašyti Tau laiško. Man labai sunku sieloje. 
Esu panašus į paukštį, rasto prislėgtą, tačiau gyvenu, ir mano sparnai 
sveiki, bet esu pritrenktas ir labai pavargęs. 

Mažiuli, nemanyk blogai apie mane. Aš sukaupsiu jėgas ir išsiveršiu 
į laisvę. Sparnai mano sveiki. Nuskrisiu aš į labai tolimas šalis, į amžino 
grožio, saulės, pasakos, fantazijos kraštą, į užburtą, į gražiausią žemėje 
kraštą, ir ilgai žiūrėsiu, kad vėliau Tu galėtum tai išskaityti iš mano 
akių, Tu mažasis mano Devdorakėli. 

Šiandien negaliu rašyti Tau laiško (VIII laiškas) 5*. 


Tai šuolis į naują paslapčių pasaulį su kalnų viršūnėm ir karū- 
nom, kurias skiria nuo lygumų debesys, o lygumoje sekioja šešėliai, 
plaka triukšmas, sąmyšis, vapėjimas. Tik viršūnėse žmogus visas 
saulėje ir saulė jame. Tik čia gali žvalgytis plačiai atviromis akimis 
iv pragysti himną Saulei. Reikia tik sukaupti jėgas, tik išskleisti 
sparnus, kol jie sveiki... 

Grįžęs iš Kaukazo, jis sėda škicuoti Zodiako ženklų iv nebeat- 
lyžta, kol juos išbaigia. Po iškilos į Karpatų kalnus jau kuria 
Saulės ir Pavasario Sonatas 59. Tai buvo pakopa iš peizažinės tapybos 
į kosminę, « muzikinę», pasakinę. Kartu svėrėsi į vienatvę; buvu- 
sios draugystės nebesirišo su jo pasauliu. «Šiuo metu tik vienas 
jaučiuosi gerai, prie nieko negaliu prisiderinti. Atrodo, kad manyje 
kažkas užsidarė draugų atžvilgiu »60. Ir po metų kartoja: « Vie- 
natvė yra mano didelis mokytojas ir bičiulis »91. Tada apsisprendžia 
keltis į Vilnių ir visus savo darbus skirti Lietuvai. Iš to laiko ir 
prasitarimas : « Suvis negaila man Varšuvos, nei jos santykių, nei 
žmonių »62, 


Tretysis literatūrinis kūrinėlis, pasak brolio Stasio, sukurtas 
Druskininkuose, kai, nupiešęs Didįjį Rexą, pasijutęs kryžkelėje. Visi 


58 Ten pat, 26-30 psl. 

5 Brolis Stasys teigia, kad grįžęs iš kelionės Karpatuose ir Vakarų Europoje, 
Kostas «sukuria savo Saulės ir Pavasario sonatas. Jas užbaigęs [...] pradeda savo 
didįjį paveikslą Rex» (Naujoji Romuva, Kaunas 1935, 42 nr., 752 psl.). 

“0 M. K. Čiurlionis apie muziką ir dailę — Laiškai, užrašai ir straipsniai, 
Vilnius 1960, 193 psl. 

“1 M. K. ČruRLionis, Laiškai Sofijai, spaudai parengė V. Landsbergis, Vilnius 
1975, 50 psl. 

*2 M. K. Čiurlionis apie muziką ir dailę — Laiškai, užrašai ir straipsniai, 
Vilnius 1960, 204 psl. 

prieš tai nupiešti paveikslai atrodę nieko verti. « Tuo laiku jis parašė 
savo maldą Viešpačiui »6 (NR 1935, N. 42, p. 752). Čia vėl kar- 
tojasi keleivystės tematika, tik nebe individualios, o visuotinės. 
Jaučiasi išėjęs procesijos priekin ir pats nepažįstąs kelio, nors regis 
išdėstytus prieš save stebuklus. 


O Viešpatie! Nušviesk, maldauju, kelią mano, nes jo nepažįstu. 

Išėjau priekin mūsų procesijos, o žinau, kad ir kiti paskui mane 
eis, bet kad tik ne šuntakiais. 

Klaidžiojome po tamsius miškus, perėjome slėnius ir suartus laukus, 
o procesija buvo ilga kaip amžinybė. 

Kai išvedėme procesiją ant tylios upės kranto, tik tuomet jos galas 
pasirodė iš tamsaus šilo. 

— Upė! — šaukėme. Tie, kurie arčiau buvo, kartojo: Upė! Upė! 

O tie, kurie lauke buvo, šaukė: laukas, laukas, laukas ! 

Gale einantieji kalbėjo : Miške esame, ir stebėtina, kad prieky einan- 


tieji šaukia — laukas, laukas, — upė, upė. 

— Mes mišką matome, — kalbėjo ir nežinojo, jog jie yra gale pro- 
cesijos. 

Bet nūnai, Viešpatie, kelias — kaskart sunkesnis. 


Prieš mane aukščiausi kalnai, plikos uolos, bedugnės. Tai gražu. 
Tai be galo gražu. Bet kelio nežinau, ir baugu man. Ne dėl savęs, ne. 
Aš einu, ir jie jau paskui mane eina. Viešpatie, jie irgi paskui mane eina, 
visa procesija — ilga ilga. Galva prie galvos per visą slėnį ir ilguoju 
upės krantu, ir per tylų, suartą didį lauką, o galas tos procesijos slepiasi 
miške, ir galo jos nėra. 

Kur tiesa, Viešpatie ? Jau einu, einu. 

Išdėstai prieš mane savo stebuklus ant rausvų kalnų viršūnių, ant 
pilkai žalsvų uolų fantastinių, kaip užburtų karalaičių rūmai. 

Arčiau einantieji aiškiai regi, bet tie, kurie prie upės arba lauko 
tebėra, kuomet jie išvys tuos tavo stebuklus ? O tie, kurie nė iš miško 
dar neišėjo? Man jų gaila, Viešpatie! Jie negreit išvys tuos tavo ste- 
buklus, kuriuos taip dosniai aplink eikvoji. 

Ar ilgas dar bus mūsų kelias, Viešpatie ? Tu liepi to neklausti ? 

Bet kur mes einame, Viešpatie? Kame to kelio galas ? ** 


Šioje maldoje — « psalmėje » atsispindi, pasak V. Landsbergio, 
«visas Čiurlionis su jo pasaulėžiūros problemomis, reileksijų gel- 


6 Naujoji Romuva, Kaunas 1935, 42 nr., 752 psl. 

“4 Šis Čiurlionio kūrinys, Ig. Šlapelio verstas, pirmą kartą buvo paskelbtas 
Sekmoje dienoje (1921 m., 11 nr., 1 psl.), antrą kartą — Židinyje (1936 m., 5-6 nr., 
505-506 psl). Šlapelio monografijos rankraštyje šis vertimas, kaip ir Židinyje, 
pavadintas Malda. Paskutinėje laidoje, kurią parengė V. Landsbergis (su vertimo 
patikslinimais ir paaiškinimais) vardas pakeistas į Psalmę (Pergalė, Vilnius 1975, 
9 nr., 12-13 psl.). 

mėmis, komplikuotu asmenybės dvilypumu : jis jaučia daugiau, negu 
pajėgia suvokti, išvystyti, išreikšti[...], o vis dėlto žino einąs priekyje, 
regi stebuklus, kurie kitiems tebėra dar paslaptis[...] Ir vėl, kaip 
kitais kartais, asmeninė situacija perauga į visuotinę... Visi skir- 
tingai suvokiantiejii vaizdus — vieninga procesija, 0 procesija ilga 
kaip amžinybė. Tyčia ar netyčia autocius čia išsakė absoliutinės 
ir santykinės tiesos dialektiką » 99. 

Suvedant tuos tris literaturinius kūrinius, tektų padaryti šias išva- 
das. Čiurlinio pasaulėjautos pagrinde yra gamta, toji ieškoma « ža- 
lama », kuriai tiek dėmesio skyrė pradiniame savo tapybos tarpsnyje. 
Tuos pradinius kūrinius petrapilinėje parodoje (1904 metų pavasarį) 
pamatė rusų kritikas N. Breško-Breškovskis ir pavadino jį « tyriausiu 
panteistu[...] visa savo išmone tarnaujančiu gamtai»6ėė. Bet ar 
gamta jam buvo centras, t.y., gamta kaip tokia? Virš gamtos jis 
regi žmogų, stovintį, besižvalgantį. Stovi jis iškilęs, o ne gamtos 
iškeltas, pasiruošęs pragysti himną Saulei it pats degąs kaip saulė. 
Degąs nerimu, ieškąs kelio į kraštą, kur nėra nakties, tik amžina 
diena 97, 

Tikrasis centras kažkur kosme, bet ne pats kosmas. Visatoje 
įžvelgiamas Rexas — jo siluetas it sostas, bet ne jo veidas. Apie 
jį visa skrieja, į jį visa gravituoja, jam lenkiasi būtys, į jį išsitiesia 
ilga, ilga procesija, prasidedanti nuo miškų (Procesija), kylanti į 
kalnus (Pilies pasaka), pasinešusi į erdves (Pavasario sonata, finalas). 
Revas regimas jo tapybinėse apybraižose kartais tik simboliais, kaip 
Saulės sonatos andantėje — trikampėliais, arba Žvaigždžių sonatoje 
(Chaose) didelis « apvaizdinis » trikampis. 


Tokios atrodo trys pagrindinės pakopos jo pasaulėvaizdyje : 
gamtinė —realinė, žmogiškoji — dramatinėic Texinė — 
transcendentinė. Gamtinė pakopa paženklinta vertikalia kryptimi — 
stiebimusi aukštyn. Žmogiškoji — kopimu, žygiavimu į viršūnes, 
į erdves. Tame stiebimesyje ir kopime yra kažkas karališka: 
karūnom puošiasi kylantys medžiai, juoba žmogaus galva. Karūnom, 


55 Pergalė, 1975 m., 9 nr., 12 psl. 

“6 Birževyje vedomosti, 1907 m., balandžio 30 d. 

“7 Čiurlionis pabrėždamas žmogų ir jį iškeldamas, passk Vladimiro de Castro, 
ima jį ne kaip socialinę būtį. « Jo kūrybos centre yra žmogaus dvasia. Kilni žmogaus 
dvasia, pajėgi giliai regėti ir daug matyti» (Cituota iš P. REKLAITIS, Čiurlionis 
— Europos kultūros sidabrinio laikotarpio reiškėjas, žr. Draugas, kult. pr., 1966. 
IX. 10, 2 psl.; žr. 44 išnašą). Ir A Savickas pabrėžia, kad tapyboje Čiurlioniui 
nerūpėjęs šmogus kaip individas. « Tikroje, brandžioje savo kūryboje Čiurlionis atsisakė 
žmogaus [...] detalaus vaizdavimo » (Kultūros barai, Vilnius 1972, 1 nr., 16-17 psl.). 

šventovėm arba saulėm vainikuojasi kalnų vicšūnės ir aureolėm 
piramidės — žodžiu, visa, kas tik kyla aukštyn. Karūnos siekia 
ir žaltys, šliauždamas horizontaliai, vinguriuodamas akvedukais 
arba skrosdamas peršviestas kalnų viršūnės. Jis kėsinasi prieš vai- 
nikuotą žmogų (Žalčio sonatoje), arba prieš «apvaizdinį » šviesųjį 
trikampį (Žvaigždžių sonatoje). Šį kartą iv jis «šauna » vertikaliai 
aukštyn, bet susiliečia su tamsiu debesimi, paženklintu raudonos 
penkiakampės žvaigždės, ir pakrypsta į horizontalumą 68. Bet nei 
žaltys, nei demonas, išskėtęs juodus sparnus miesto centre (De- 
monas), nevainikuojami karūnomis. 

Čiurlionio Rexas nesusilieja su gamta, neištirpsta visatoje, nėra 
tapatiškas žmogiškai būčiai, nors ir panašus į ją. Dėl to negali būt 
kalbos apie Čiurlionio panteizmą 69. Panteistinėje pasaulėjautoje 
gamta « medituoja » save, skęsta dieviškume ir niekur nekyla, nesi- 
stiebia. Panašiai ir žmogus penteistas yra nurimęs, nes «įsiliejęs » 
dievybėn, ją pergyvenąs savyje, kartais gamtoje; jam nėra kur eiti, 
į ką stiebtis, kur veržtis. Panteistinė pasaulėjauta prarands verti- 
kalinę dinamiką, ir tai neatitinka Čiurlionio. Pas jį viskas kyla, 
veržiasi, žmogus visad žygyje aukštyn. 

Čiurlionio pasaulėjauta, ir pasaulėžiūra, galėtume sakyti, teistinė 
ir teocentcinė, yra neabejotinai religiška. «Jei Čiurlionis nebūtų 
religingas, pasak V. Ivanovo, visa jo kūryba būtų skambantis varis 
iv žvangantys cimbolai. Nebūtų nė pačios kūrybos, pačios aiškia- 
regystės, viską iš pat pradžių užtvindytų ir užtemdytų valdingai 
pažadintas chaosas[...] Pagrindinis visų Čiurlionio religinio jausmo 
apraiškų motyvas yra kilimo motyvas » 70. 

Kilimu paženklinti ir paskutiniosios vasaros darbai, ypač Auka 
ir Aukuras. Pirmasis mena biblinį epizodą, kur kontrastuoja šviesi 
ir tamsi žemės vaikų (dviejų brolių) auka, iškylanti virš kalnų ir 


“6 Žvaigždžių sonata arba Chaosu, kaip liudija brolis Stasys, Čiurlionis norėjęs 
pavaizduoti bręstančią raudonąją revoliuciją — tai tas tamsus debesis, paženk- 
lintas raudona žvaigžde, su žalčio šuoliu prieš šviesųjį Trikampį. Raudonoji pen- 
kiakampė žvaigždė šio paveikslo reprodukcijose sovietų pakeista į mėlyną žvaigždę 
(M. K. Čiurlionis. 32 reprodukcijos, Vilnius 1961, Valstybinė grožinės literatūros 
leidykla, 29 reprodukcija) ir Mark ETkIND, Kniga o hudožinke Čiurlionise, Lenin- 
gradas 1970, aplankas). 

* Bene pirmasis iš lietuvių priskyrė Čiurlioniui panteizmą dail. Vytautas Kai- 
riūkštis, teigdamas « atrodo, kad jo panteistiška pažiūra į gamtą (t. y. tapatinimas 
Dievo-Absoliuto su gamta, būtimi), jo nuolatinis gilinimasis į pačią gamtos esmę [...] 
pareina taip pat nuo didesniųjų XIX amž. meno ideologų ir teoretikų, kaip John 
Ruskino, Konrado Fidlerio ir kitų (M. K. Čiurlionies Tapybos kūryba, Kaunas 
1938, 61 psl.). 

70 Čiurlionis ir menų sintezės problema, žr. Meimenys, 1967, 13 nr., 42-43 psl. 

žvaigždžių, priartėjanti didingo sosto papėdės ir išsiskirianti: švie- 
sioji prasiveržia pro šviesos lanką į aukštį, tamsioji lūžta ir grįžta 
žemėn. Antrasis paveikslas, pasak brolio Stasio, vaizduoja paties 
Čiurlionio kūrybinę auką Viešpačiui. Aukuras iškyla virš miško ir 
atviros jūros — jo muzikinių poemų (Jūra ir Miške), o jo šonuose 
per keturias pakopas paveikslai — tapybiniai jo darbai; aukuro 
dūmai švytruodami nutysta tolyn virš jūros. 


APLINKA IR LAIKAS 


Skvarbios buvo jo akys aplinkai, imli dvasia laiko pulsavimui. 
Tik klausimas, kuriam aplinkos klodui jis labiau priklausė — liau- 
diniam ar miestiniam? Augo ligi 18-kos metų provincijoje, tarp 
liaudies žmonių. Toliau mokėsi ir vertėsi miestuose, kur brendo 
kultūriniai jo akiračiai. Išoriškai nebesiskyrė iš kultivuotų miestie- 
čių, o vidiniais nusisteikimais, pasak M. Vorobjovo, išliko kuklus 
provincijos vaikas, atsirėmęs į savo asmeninius gabumus, nenu- 
sileidęs (Varšuvoje) į miestinės aplinkos lygį. Atvyko čia beveik 
nemokslintas ir nepasidarė permokslintas 71. 

« Nekalbu apie miestą [Varšuvą], tuščias tartum kirpėjas ar 
kelneris», — rašė sužadėrinei?2, Iš Leipzigo prisimena draugui mies- 
tiečiui E. Morawskiui: « Gaila, kad tu nežinai, Geniuk, kas yra 
grįžti į gimtąjį kaimą [...] O tas Leipzigas, Varšuva, sakytum, tik 
ilgas ir sunkus sapnas?3». Ir iš Petrapilio skundėsi savo Sofijai: 
«+ Zosele mano Vienintele, kaip čia baisiai tuščia tame mieste »74. 

Po pirmųjų parodų Vilniuje ir Kaune džiaugėsi « nesuklydęs, 
kad jo menas randa tiesų kelią į liaudies širdį, nes iš ten jis 
kilęs 575. « Liaudies dailė, — rašė pats Lietuvos žiniose (1908), — 
turi būti mūsų dailės pamatas, iš jos turi pakilti savitas lietuvių 
stilius[...], nes tas gražumas, kurį turi savy, yra grynas, savitas, 
išimtinai lietuviškas » 78. 


" M. VononBsovas, Lietuvos gamta M. K. Čiurlionio tabyboje, žr. Naujoji Ro- 
muva, Kaunas 1938, 22-24 nr. ir Lietuvių Dienos, 1966, 1 nr. 

"2 M. K. ČiuRLIoNIS, Laiškai Sofijai, spaudai parengė V. Landsbergis, Vilnius 
1975, 19 psl. 

3 M. K. Čiurlionis apie muziką ir dailę — Laiškai, užrašai ir straipsniai, 
Vilnius 1960, 109 psl. 

*“ M. K. ČiuRLIonNIS, Laiškai Sofijai, spaudai parengė V. Landsbergis, Vilnius 
1975, 74 psl. 

75 S. Čiurlionienės atsiminimai; M. K. Čiurlionis apie muziką ir dailę — Laiškai, 
užrašai ir straipsniai, Vilnius 1960, 325 psl. 

“ Ten pat, 280 psl. 

« Čiurlionis įdėmiai gilinosi į liaudies meną, pasiimdamas artimus 
dekoratyvius ir ekspresyvius jos elementus», — pastebi V. Lands- 
bergis. Tai liudija « kai kurie paskutiniųjų metų darbai, ypač pie- 
šiniai, vinjetės, inicialai», o jo Karalaitė (iš triptikinės Pasakos, 
III dalies) atrodo «tiesiog nužengusi iš pakelės koplytėlės y**, 

Ryšį tarp liaudies meno ir jo kūrybos gana anksti pastebėjo kiti 
mūsiškiai. « Kai pažiūri į Čiurlionio paveikslus ir liaudies skyrių 
parodoj?8, — rašė Ignas Šeinius, — bendrai, tai tiesiog pajunti jų 
panašumą: ūpe [nuotaikoje], dvasios gilumoje, net tone ir varsose. 
Matai liaudies ir Čiurlionio tvarinių didelę giminystę, nors ant jo 
paveikslų niekur nėra nupiešta nei staltiesė, nei marška »79. Bendrų 
liaudies meno ir Čiurlionio kūrybos bruožų pastebėjo ir meno kritikė, 
kilusi iš Veliuonos, J. Lubicz-Zaleska, rašydama apie VIII dailės 
parodą Vilniuje 80. Dėmesio verta ir tokia žinutė, užrašyta 1920 
metais: Dail A. Galdikas, rinkdamas liaudies meno pavyzdžius 
Žemaičiuose, radęs labai seną paveikslą, « panašų į Čiurlionio mie- 
stą»; Čiurlionis jį matęs, tad gal bus ir naudojęs 81. 

Harvardo meno istorikas George M. A. Hanfmannas, aplankęs 
1938 metais Čiurlionio galeriją ir pamatęs jo darbus, mūsų kūrėją 
pavadino kaimiečių 8ž. Kaimietis mėgsta legendą ir pasaką. Jis 
savotiškas poetas ir mistikas, nes gamtos vaikas. Gamta — sava, 
lietuviška, dzūkiška buvusi Čiurlioniui bene pirminė įkvėpimo versmė 
ir jo savitumo bei originalumo šaltinis. Šį dalyką buvo išsamiai iškėlęs 
Čiurlionio monografas M. Vorobjovas specialioje savo apybraižoje: 


Dzūkijos dangų ir žemę, garsus ir kvapus, šviesą ir šešėlius, smel- 
kiantį liūdesį ir saulėtą džiaugsmą, — visa, ko būdavo pilnos jos erdvės, 
— Čiurlionis iš mažų dienų pergyveno su ypatingai įtemptu jautrumu [...] 
Todėl jis niekados nenustojo jautęs ryšio su ta gamta, kuri be paliovos 
šaukėsi jį saviep [...] Tik čia, prie tikrųjų savo gyvasties šaltinių, jis 
atnaujindavo savo kūrybines jėgas, tik čia jis patirdavo tikrąjį džiaugs- 
mą ir giliausias religines ekstazes. To jam negalėjo duoti subtyliausia 


ir sudėtingiausia miestinė kultūra — nei Varšuva, nei Leipzigas, nei 
Petrapilis. 
Vėliau prie Dzūkijos prisidėjo Žemaitija — Plungė ir palangiškė 


jūra, davusi jam laisvos ir dieviškos stichijos išgyvenimų, taip pat Vilnius 


7 V. LANDSBERGIS, Pavasario sonata, Vilnius 1965, 62 psl. 
"8 Tai buvo VII dailės paroda Vilniuje. 

* Vaivorykštė, 1913, IV knyga, 757 psl. 

80 Vairas, Kaunas 1914, 6 nr. 

81 Menas, 1920, 1 nr., 8-9 psl. 

32 Art Bulletin, 1939, birželis, 206 psl. 

Bu savo gamta ir senovine architektūra, kuria jis nuoširdžiai žavėjosi. 
Nereikia užmiršti, kad savo geriausius paveikslus Čiurlionis yra sukūręs 
Lietuvoje, įkvėptas jos gamtos [...] 

Iš pat jaunystės Čiurlionis daug piešęs ir tapęs iš gamtos, apie ką 
liudija išlikę jo eskizų albumėliai, o taip pat jo laiškai [...] Atgimstančiam 
sąmoningu lietuviu Čiurlioniui vis ėjo aiškyn, kad gamtos meilę ir gyvą 
jos grožio pajautimą jis tėra paveldėjęs iš savo tautos ir už vis iš pri- 
mityviųjų civilizacijos nesugadintų sluoksnių, iš kurių pats buvo kilęs [...Į 
Pasak Čiurlionio, liaudis į gamtos grožį reaguojanti kūrybiškai, jausmo 
kupinom dainom ir savo neišsemiamai turtinga dekoratyvinė daile. 

Bet Čiurlionį su lietuvių tautos siela saisto ne tiek estetinis, kiek reli- 
ginis santykis su gamta. Kaip lietuvių liaudis iš senų senovės yra pratusi 
dievinti visus gamtos reiškinius — nuo dangaus šviesuolių iki lauko 
žolių, taip ir Čiurlionio pagavoje kiekvienas gamtos vaizdas išsiplečia iki 
kosmiškų ribų. Jis žengė mažosios Dzūkijos kalvomis bei paežerėmis 
lyg per didžiulę šventyklą, kupiną Dievo dvelkimo 83. 


Pradžioje Čiurlionis neradęs sprendimo savo gamtinius įspūdžius 
perkurti į meno paveikslus. Tikrovė jam maišėsi su fantazija : 


« Tuo metu animistiškas santykis su gamtos vaizdais dažnai suvilioja 
Čiurlionį suteikti jiems antgamtinių būtybių pavidalą. Pavyzdžiui, debesys 
savo pavidalu išvirsta drakonu ar milžinu ir pan. Tas palinkimas į 
zoomortizaciją palieka Čiurlioniui ir daugiau subrendus. Tačiau bręstant 
jo raiškos priemonėms ir besikristalizuojant jo individualiam stiliui (ypač 
pradedant sonatomis), egzaltuotas požiūris į gamtą užleidžia vietą tikrai 
kūrybinei ekstazei. Pro žemiškąjį landšaftą dailininkui nušvinta kiti 
būties planai, kitos aukštesnės realybės. Gamta sudvasėja, išorinė jos 
tikrovė galutinai tampa “ sielos landšaftu ' [...] Ir tai nebe naivus tikrovės 
atmyšis literatūriniu išmislu, nebe * miškas, panašus į fauną ', bet giliausi 
įžvilgsniai į transcendentinę daiktų būtį, aukščiausioji kūrybinio realizmo 
pakopa. 

Čiurlionis realistas remiasi tikrai matyta ir išstudijuota realia gamta, 
t. y., visados Lietuvos gamta. Ir savo vizijose jis perdirbinėja gimtojo 
landšafto įspūdžius, tikrai lyriškai juos pagilindamas ir naujai kombinuo- 
damas. Todėl ir svetimšališkoji jo egzotika — visos tos oazės, vulkanai, 
viadukai — iš tikrųjų tėra lyg koks Lietuvos sapnas apie save. Galima 
sakyti, dailininkas pro Lietuvos peizažą buvo įžvelgęs ir Egiptą, ir Tro- 
pikus, ir Himalajus. Peizažo drąsiausios šaknys stiepėsi iš tėvynės 
žemės [...] 

Lietuviškos gamtos motyvų Čiurlionio paveiksluose — nesuskaitoma. 
įvairybė. Tuose po visą jo tapybos Oeuvre išbarstytuose motyvuose, jo 
peizažų danguje, debesyse ir šviesoje, kilnioje bei santūrioje chromatinėje 


83 Lietuvos gamta M. K. Čiurlionio tapyboje, žr. Naujoji Romuva, Kaunas 1938, 
22-24 nr. 

varsų gamoje, pažįsti Lietuvos gamtą, — bet neįsprausta visatos mastu, 
peršviestą kitų pasaulių ir nudvelktą amžinybės kvėpavimu » 84, 


M. Vorobjovas daro išvadą, jog «tikrai tautiniam menininkui 
nėra būtina siaurai tautiška tematika. Ar jis vaizduoja fantastiškas 
oazes, ar savo gimtuosius miškus bei dirvas jis lygia dalimi palieka 
ištikimas savo giliai tautinei dvasiai » 85. 

Tai pastebėjo anksčiau Sergiejus Makovskis, Apollono redakto- 
rius. « Čiurlionio kūryba, be abejo, tautiška, nepaisant manierų 
subjektyvumo ir temų atitrauktumo. Jis ne tik amžiaus sūnus, bet 
savo tautos dainius. Ir gal būt dėl to taip juntama legenda jo paveiks- 
luose, ir lyrizmas susigyvena čia su kažkokiu epiškumo atspalviu. 
Apreikšdamas save, savo irracionalų pasaulio suvokimą[...] Čiur- 
lionis netyčiom kalba ir apie savo tėvynę, apie lietuviško primi- 
tyvizmo poeziją »86. Ir M. Dobužinskis neabejoja, kad « Čiurlionio 
menas kupinas lietuvių tautinių motyvų, bet jo mistika, visa tai, 
kas slepiasi už jo muzikinių “ programų", jo sugebėjimas pažvelgti 
į pasaulio beribes, amžių gelmes — darė iš jo menininką labai 
platų ir gilų; jis nužengė toliau už siaurą tautinę ribą 87. 

Aplinkos ir laiko įtakas išskiria Vladimiras de Castro. « Čiurlionio 
kūrybos giliausios šaknys, pasak jo, glūdi Lietuvos gamtoje ir lie- 
tuvio sielos švelnume, religiniame Lietuvos kultūros išgyvenime. 
Ramybė, susikaupimas ir jaukumo atmosfera yra Čiurlionio kūrybos 
lietuviškoji nuotaika. Bet sykiu Čiurlionio kūryba suaugusi su Euro- 
pos kultūros laiktarpiu XX amžiaus pradžioje, kuriam būdingas 
simbolizmas, filosofinis eklektizmas ir neomisticizmas, kuris vadi- 
namas * sidabriniu laikotarpiu '. Poezijoje šito tarpsnio būdingiausias 
atstovas rusų literatūros rėmuose buvo lietuvis Jurgis Baltrušaitis. 
Anuomet dar nebuvo baugaus žvilgsnio į ateitį ir pesimistinių prog- 
nozių, bet viešpatavo tikėjimas ir įsitikinimas, kad galima per mąs- 
tymą atidengti pasaulio paslaptis. Tam laikotarpiui būdinga pasaulio 
pradų diskusija, pasaulio paslapčių regėjimas ir minties vaizdavimas 
simboliais[...] Čiurlionis buvo vienas iš būdingiausių ir didžiausių 
šitos epochos kūrėjų, kurį drąsiai galima statyti šalia didžiausių 
meno genijų, kaip Tizianas ar Rembrantas, reprezentavusių rene- 
sanso ir barokinio natūralizmo epochas » 88. 


* Ten pat. 

85 Ten pat. 

8 S. Makovskij, M. K. Čiurlionis, žr. Apollon, Petersburg 1911, 5 nr. P. 
Gaučio vertimas žr. Židinys, 1926, 10 nr. 

5 M. DoBUŽINSKIS, Mano atsiminimai apie Čiurlionį, žr. M. K. Čiurlionis, 
straipsnių ir atsiminimų rinkinys, red. P. Galaunė, Kaunas 1938, 94 psl. 

88 Žr. 44 išnašą. 

Šalia kitų įtakų Vladimiras de Castro iškelia ir «lietuvio sielos » 
veiksnį. « Visa eilė Čiurlionio paveikslų vaizduoja žmonių sielų kelią 
iš Lietuvos gamtovaizdžio idilijos vis ir vis aukštyn į visatos jūras, 
į tą amžinos šviesos centrą, kur tarytum viršūnėje soste karaliau- 
damas visatos Valdovas skleidžia palaimą ir gėrį. Jo didingi ciklai 
parodo tą gamtos ir žmonijos etapų dėsningumą, kuriame regimi 
amžini žmonijos troškimai ir protui nesuprantamų paslapčių vizijos. 
Begalinį kūrėjo idealizmą liudija taip pat Čiurlionio muzikinio pasaulio 
inspiruotieji ciklai, jo klasiškieji kūriniai: Jūros, Saulės, Žalčio, 
Piramidžių ir pati gražiausioji Pavasario sonata. Šie vaizdai ne tik 
kupini ritmingo ir vaizdaus grožio, bet tęsia ir Čiurlionio idealistinės 
filosofijos reiškimą palaimingos likiminės atomazgos ženkle. Čiur- 
lionio darbų technikos provizoriškumas — jo darbų dažai blanksta, 
detalės iš dalies pateiktos tik abreviatūroje ar škiciškai, kaip tik 
išryškina jo moralinio palikimo pastovumą. Čiurlionis yra nepraeinąs, 
kaip ir jo nupieštieji Žemaičių kryžiai, kurie, ir šiuo metu naikinami 
[...] niekuomet neišnyks, kaip moralinės idėjos simboliai » 89. 

Laiko veikmėje prisimintinas, šalia europinių apraiškų, ir tautinis- 


kultūrinis pačių lietuvių atgimimas. «Žinojau, — rašo M. Dobu- 
žinskis, — apie lietuvių tautinį sąjūdį[...] ir Čiurlionio atsiradime 


norėjau matyti kažkokią pranašystę »99. Žinojo tur būt ir Čiurlionis 
Adomo Mickevičiaus pranašystę, paskelbtą prieš 100 metų, kad 
«lietuvių tauta — tai viena iš tų tautų, tebesančių laukimo stovyje », 
laukimo atgimti — suklestėti ?1. Jis mojosi iškelti turtingą liaudinę 
kultūrą į aukštesnę perkurtą pakopą. Tą jo mostą rodo kultūros 
rūmų ir konservatorijos projektai, konkursai lietuvių muzikai, 
užmojis kurti lietuvių operą. Ir jo tapyboje randi tokius motyvus, 
kaip lietuviška sodyba, nušviesta saulės Karalių pasakoje — ąžuolų 
ione, kurių šakose dunkso miniatiūrinės pilys ir rūmai; ir Vyčio 
preltiude — šuolis nuo primityvių kalnelių į miesto arkas bei rūmus ; 
ir Miesto cikle kažkokių būsimų miestų vizija su labai savitu charak- 
teriu. Pastangą kelti, kas paskendo ar skęsta svetimoje jūroje, 
kalti sava (ax ne sava) ranka galėtum pastebėti ir Jūros sanatos 
andantėje. 

Įsižiūrėjęs į Čiurlionio paveikslus ir peržvelgęs visas galimas 
laiko įtakas, V. Čudovskis sakosi neradęs nė vienos pakankamai 
būdingos ar svarios. « Čiurlionis kūrė itin savarakiškai, ne tik nepa- 
žindamas bet kokios meno įtakos, bet ir nepritapdamas prie jokios 


82 Ten pat. 

30 M. K. Čiurlionis, straipsnių ir atsiminimų rinkinys, red. P. Galaunė, Kaunas 
1938, 93 psl. 

?1 Mythologie lituanienne veikale Les Slaves. 

krypties[...] Tik viena įdėjinė įtaka, matyti, giliai bus pasireiškusi jo 
kūryboje[...] — tai to kultūrinio jūdėjimo įtaka, kuris paskutiniais 
metais stengėsi atgaivinti lietuvių tautos dvasios savitumą. Jis pats 
prie jo visai pritapo gana vėlai[...] Paskutiniais metais jis atidžiai 
tyrinėjo lietuvių liaudies meną[...] Daugelį (liaudies siuvinių bei 
audinių) raštų jis panaudojo savo grafikos darbams. Dar anksčiau 
jis ėmė tyrinėti liaudies dainas[...] Jo nepaprastas savaimingumas 
viso dabarties meno atžvilgiu verčia manyti, jog jis iš tikrųjų [yra] 
neišeikvotų savo tautos pajėgų vaisius... 

Kai aš galvoju apie jį, kaip lietuvį, — tęsia V. Čudovskis, — 
viena mintis giliai jaudina mane. Juk ši tauta visiškai nepergyveno 
viduramžių, gal būt ji dar didesniame laipsnyje, negu mes rusai, 
prinešė ligi XX amžiaus į mistinį gyvenimą tas milžiniškas arijų 
jėgas, kurias taip puikiai paskleidė viduriniais amžiais mūsų broliai 
Vakaruose[...] Ir tada Čiurlionis daros kažkaip nesuprantamas ir 
keistai didis »92. Didis kaip « pranašas naujos jaunosios dailės, kuriai 
davė savo atskirą žymę », tariant F. Ruszczyco žodžiais, ir nemažiau 
didis kaip « žmogus krištolinio grynumo » 93. 


Praaugo jis save, net savo mirtį. Tebekalba ir dar ilgai kalbės be 
žodžių — vaizdais ir muzika. Žodinė banga, kaip Jūros sonatos 
finale, įsisiubavusi, dar kyla ir rašo jo inicialus MKŪ pasaulio dė- 
mesyje. Bandėm tą bangą «pagauti» šiuose puslapiuose. 

Kur tie žodžiai baigiasi, kur baigsis, kai prasideda Žmogus — 
vieniem fenomenas, kitiem mįslė, tretiem stinksas, dar kitiem pra- 
našas? Žmogus su pakiliu ir giliu žvilgsniu praverti paslaptis, išsakyti, 
kas neišsakoma žodžiais, tik vaizdais lyg apokalipsėje. 

Ar pajutome, kur veda, kuo kreipia mus kūrėjo dvasia iš savo 
ypatingų gelmių — į kokias būties viršūnes bei erdves, į kokio Rezo 
karaliją? Gal reikės dar kartą praversti puslapius, stabtelti ir susi- 
mąstyti. Jo visuma, kurios ieškojome, smeigiasi į jo asmenį, į išskir- 
tiną jo tikėjimą, išaugusį savoje šeimoje ir aplinkoje, praturtintą 
svečiose šalyse. 

Užverčiant paskutinį puslapį, kažkaip stringa mintin viena para- 
lelė. Štai ir mūsų amžius bei mūsų žemė davė pasauliui dvasingą 
neturtėlį, gamtos poetą, Saulės himno autorių ir didžiojo Rexo liu- 
dytoją, savu keliu artimą Asyžiaus Poverello, nūnai švenčiantį savo 
gimties aštuntąjį šimtmetį. 

Kux. STASYS YLA 
22 ČuDAKOvsKII, V. N. K. Čiurlionis, žr. Apollon, Petersburg 1914, 3 nr., P. 


Gaučio vertimas, žr. Židinys, 1930, 1 nr., 19-20 psl. 
93 Viltis, Vilnius 1911, 1 nr. 

A NEW-FOREIGN LANGUAGE 
IN THE TREATMENT OF SCHIZOPHRENIA : 
AN APPLICATION OF METAGLOSSOTHERAPY 


A survey of the past and more recent writings pertaining to the 
language of schizophrenics, reveals that the researchers and elinical 
reporters have been preoccupied with a very limited number of topics. 
From the XIX Century works by Emil Kraepelin and Eugene Bleuler 
to the research by Kasanin or Harold J. Vetter, the emphasis seems 
to be directed mainly upon the thought processes and the semantic 
and linguistic-descriptive analysis of the schizophrenic language and 
speech. Other monographic contributions to some extent include 
discussions of disturbances in communication, reflected in such for- 
mulations as the Cipher and Avoidance Hypothesis, the aspects of 
speech redundancy, associational properties and the predictable 
preferences in the concrete-abstract orientation. There have been 
even vsoteric literary studies comparing poetics with the linguistic 
structures of the schizophrenics. When one examines the more modern 
articles dealing with the schizophrenic syndrome, such as those found 
in the Annual Review edited by Robert Cancro and the International 
Pilot Study of Schizophrenics published by the World Health Orga- 
nization, one discovers comparatively few pages dedicated to language 
in schizophrenia. Moreover, these parts are usually incorporated into 
the sections on attention, cognition and perception. Thus, the research 
to date has contributed to the understanding and analysis of sehizo- 
phrenic language, but no attention has been given to the use of lan- 
guage as a therapeutic tool in the treatment of schizophrenia. 

Remembering the advantages a polyglot has in psychoanalytie 
situations 1 and in incidents of cerebral accidents with aphasic con- 


1 For further information refer to E. EpuaRDo KaaPF, The Choice of Language 
in Polyglot Psychoanalysis, The Psychoanalytic Ouarterly, XXIV (1955), pp. 343-357,; 
Edith Buxbaun:, The Role of a Second Language in the Formalion of Ego and Superego, 
The Psychoanalytic Ouarterly, XVIII (1949), pp. 297-299, JosEPH JAFFE, Formal 
Language Patterns as Defensive Operations, in Psychological and Psychiatric Aspects of 
Speech and Hearing, ed. Dominick A. Barbara (Springfield: Charles C. Thomas Publ., 
1960), pp. 138-151. 

seguences, one cannot help but speculate on what happens to this 
multilingual competency in schizophrenia. The author had previously 
noticed that a polylingua! schizophrenic patient was able to translate 
correctly and excellently (semantically and grammatically) into two 
foreign languages (Russian and German) when his own native tongue 
(English) was corrupted by a lack of syntactic structure and associa- 
tive intrusions. This same patient when asked during an interview 
with sodium amytal (intravenous) what language he would like us 
to use, answered, ** The language least emotional to me "2. Conse- 
guently, a natural guestion arises : Why not give to the schizophrenic 
patient a new — “ least emotional" — foreign language 38 an 
analeptic aid to his ego3, thus assisting him in the process of returning 
to reality? 


METAGLOSSAL HyPoTHESIS: AN EXPLANATION 


One may regard the following as a kind of repetitive exposition 
of general premises, but this is needed in order to review and estab- 
lish a more distinct link between the schizophrenic psychopathology 
and the author's hypothesis. 

For our purpose, schizophrenia is viewed here as a regression to 
the early stages of development without any judgment regarding 
the psychogenic or somatogenic aetiology of this regression. Thus 
schizophrenia is a return to the period of infantile life, when the ego 
is not yet fully established or is just beginning its formation. In 
conseguence, the schizophrenic patient has lost his object-relation 
ships and has broken his ties with reality. It must be also mentioned, 
that we are assuming the origin of the sense of reality and of the 
ego to be two aspects of one developmental stage. This is inherent 
in the definition of the ego as that part of the mind that deals 
with reality. As Otto Fenichel so well stated, « The concept of reality 
also creates the concept of ego » 3. 


2 Cf. J. R. PiERCcE, The Relevance of Communication Theory to Disorders 0f 
Communication, in Disorders of Communication (Baltimore : Williams and Wilkins Co., 
1964), p. 5, a report of a study by Elvin and Oldfield. 

3 For the psychoanalytic terminology refer to J. LAPLANCHE and J. B. PoNTALIS, 
The Language of Psycho-Analysis (New York: W. W. Norton 1973). 

* Regarding the term «reality» see JURGEN RuEscH and GREGoRY BATESON, 
Communication : The Social Matrix of Psychiairy (New York: W. W. Norton, 1951), 
pp. 238-242. 

5 Orro FENIcHEL, The Psychoanalytic Theory of Neurosis (New York: W. W. 
Norton, 1972), p. 35. The writer is greatly indebted to Dr. Fenichel's characterization 
of schizophrenia (Chapter XVIII). 

The loss of object-relationships, however, is not usually a total 
one and clinicians freguently observe attempts to regain the lost 
world. These restitution attempts are reflected in the patient's 
acute transference reactions, both positive and negative; his bizarre 
behavior, which is an allegorical attempt to communicate; his 
hallucinations and delusions, which are eitorts to recreate the lost 
reality or parts of it. Furthermore, the schizophrenic's regression to 
the primary narcissism is never really a complete one. There is 
still present in him some noticeable residue of reality and object- 
relationships may be used as a starting point. All of these elements 
combined certainly not seem to represent a hopeless schizophrenic 
condition. 

Moreover, there is presently significant evidence that there must 
exist an intimate relationship between the above mentioned ego 
concept in its regression and the language in its acguisition. First, 
we know that the ego (nonarchaic) and the language as A commu- 
nication tool come into being at the approximate same time, that 
is, near the beginning of the second year of life, when the child is 
in the process oi achieving the awareness of self, not anymore as a 
physical and psychic essense but as a social entity 8. Secondly, we 
know that the functions of the ego, such as reality testing and adap- 
tion, which also happen to begin at this period, depend eminently 
on the faculty of language. It is the language with its labelling 
of inner states that enhances the separateness between the inner 
and outer worlds, thus providing a better mastery of both ; it is the 
language that enables the distinction between the reality oriented 
world and its magical, paleological predecessor. Clearly, language is 
a vital organ of the ego. The ego's development depends on the 
functions of the language, and any detfect of the ego, regardless of 
its origin, will be reflected spontaneously in disturbances of language 7. 

Returning now to the ego?'s departure from reality and its endeavor 
to create a new, more suitable and less threatening reality, 2 stimų- 
lating guestion arises : Why not aid the ego in this effort by providing 
it with a new and neutral linguistic-creative tool ? In other words, 
why not try to teach the schizophrenic patient a second language, a 
foreign language previously unknown to the patient. In view of 


* RENE A. SePITZ, No and Yves. On Genesis of Human Communication (New York : 
International Universities Press, 1957), p. 136. For further reference see GERTRUDE 
and RuBiN BLaNcK, Ego Psychology, Theory and Practice (New York: Columbia 
Univ. Press, 1974), pertinent sections. 

7 See KATRINA DE HrEscH, Early Language Development, in American Hand- 
book of Psychiatry, 2nd ed. Silvano Arieti rev. ed. (New York: Basic Books, 1975), 
I, p. 363. 

the difficulties of teaching a second language to any adult, let 
alone a disturbed one, what justification can be given for this attempt ? 
First, in learning a new language the patient would once again 
initiate an activity of labelling, adopting to a «new» reality which 
obviously is the «old» one, only with different, foreign names. 
Conseguently, this new-foreign « Realitė » would not possess any of 
the past conilicets, hostility, threats and the unbearable emotional 
injuries. The new word-representations would not entertain any of 
the old anxieties and thus would be More acceptable and friendlier 
to the schizophrenic patient. Second, this newly acguired foreign 
language would constantly penetrate the native linguistic sphere. It 
would become sort of a cathartic sponge drawing out of the native 
disturbed language its psychological burdens and inhibitions. Thus, 
it would provide the schizophrenic patient with a temporary lin- 
guistic shelter from any emotional turmoil until their ego is strong 
enough to face the «native» world. Moreover, even after his return 
to reality the foreįgn language could serve the patient as a kind of 
linguistic statocyst in the event of any future disturbance. In addi- 
tion, one should remember that a schizophrenic patient employs his 
language not solely for communication purposes, but also as a much 
needed defense mechanism. Thus, at the same time that he attempts 
to communicate with words-phrases-sentences, he also seeks to protect 
himself against the anxieties of an interpersonal relationship. Since 
the newly acguired (or in the process of acguisition) foreign language 
reflects a neutral value and since the external world is being labelled 
with less threatening, new perceptual terms, the schizophrenic patient 
would not have this great need for defense and protection, conse- 
guently, releasing more energy for the ego. 

Besides the communicative amelioration, the new-foreign language 
would contribute notably to the stabilization and clarification of the 
schizophrenic patient's self-concept. It would provide more distinct 
contours the vaguely present «old self» — the «I» — or at least 
its remaining part; it would give a more prismatie, other-cultural 
glance into the external world, the return reflection of which could 
not help but enrich the fragile ego. 


GENERAL GUIDELINES FoR TEACHING ThE NEw-FoREIGN LANGUAGE 


In order that the new-foreign language might function most ei- 
Tectively as a bridge to reality, the following guidelines for the ap- 
plication of metaglossotherapy should be established 8 : 


3 Note FENICHEL, pp. 448-452, also refer to M. S. SECHENHAYE, Syinbolic 
Realization (New York: Intern. Univ. Press, 1952), p. 77 ff. 

First, every effort should be made to keep the patient conti- 
nuously interested in the new-foreign language by the fresh music 
of words, for the more he is preoccupied with the reality of the 
foreign language, the less he will be tempted into the world of 
hallucinations and delūsions. His attention and concentration will 
have to be stimulated constantly. 

Second, every effort should be made to sustain positive transfe- 
rence at all times. This means that the therapist must be at all 
times the representative of reality. He must know who and what 
he is; he should be secure in his inner and outer world. The patient 
will have to trust him since by teaching the new, different sounding 
names of the avenues of life, he will be the patient's guide back to 
the lost reality. Since these names will not carry any more the 
emotional buūrdens and sufferings of previous journeys, they will be 
safe for a time, at least until the ego is strong enough to be able 
to read the original signs with much less pain and distress. In this 
connection, we should mention the recommended professional gua- 
lifications for the therapist. She/he must have an adeguate knowledge 
of a foreign language (with a neutral value); she/he should be an 
experienced teacher, in teaching foreign languages and should have 
psychological training (psychiatric and/or psychoanalytie) with some 
psycholinguistic background. 

Third, special attention should be directed toward helping the 
patient relabel all objects (persons) and things in his environment, 
thus returning them to the mastery and « possession » of the ego. 
To achieve this «repossession » special emphasis should be placed on 
showing contrasts for the sake of clarity and on keeping the new- 
foreign language epithets. The new labels should penetrate and be 
anchored well in the world of reality. 

Fourth, an effort should be made to stimulate an interest and 
awareness of self by relabelling the clothing and parts of the body. 
We know that in the development of reality the conception of the 
body assumes a significant part. Since the body image is of basic 
importance in the formation of the ego, as is also it's outer shell 
— the clothing, the new-foreign language designations for the body 
provide a significant neutral and acceptable image of somatic self. 

Fifth, to achieve the exactness and distinctness of the new-foreign 
reality, the teaching for the most part should take the form of precise 
guestions and answers. Encouraging the patients to communicate 
with this new neutral tool and in this preciss — and limited way, 
should help block mutism and keep the patient out of social isolation. 
All these efforts will find assistance in the patient's strong impulse 

to make himself understood, to imitate, and to obtain an accurate 
correlation between a thing-object and its name. 

Sixth, another aspect of significance is the flexibility in regard to 
the length of a session and the topic of lesson. One should observe 
carefully the patient's attention and should either change the topic 
or terminate the lesson as soon as there is evidence of boredom. It 
is like teaching children. Everything should be made interesting, 
playfal and amusing. Never insist on a reply nor exceed the limits 
of what is possible. Most of these guidelines are nothing but common 
sense, but they must be kept in mind nevertheless. A good intuition 
of the therapist should be an invaluable aid. 

Seventh, the selected language should possess a neutral value. 
It should be, to the greatest extent possible, unknown to the patients. 
It should carry the least amount of emotionality. For example, for 
someone who has had a traumatic experience with the Lithuanian 
language or culture, that language would not carry a neutral value 
for that individual. In aceordance with these guidelines discussed 
above, a special testbooklet was designed by the experimenter which 
consisted of 14 lessons (to be repeated-reviewed at least once). 
These lessons were based upon the author's hypothesis and followed 
the path of a normal language acguisition, beginning at the level of 
infantile life. The teaching method was thus to take an aural-oral 
form 10 with few visual aids. 

Finally, a daily record on the progress (linguistic and behavioral) 
of every patient, individually and as a group, should be kept. It 
any psychotropic medication is already in use, the charts should 
be periodically reviewed for possible negative side effects — inter- 
ferences with the metaglossotherapy. There should be some kind of 
evaluation by the ward staff at regular periods and a plan for a 
follow-up study. 


A -.-CoLLECTIVE PROFILE OF PARTICIPANTS IN THE METAGLOSSO- 
THERAPY 


In order to test the practicality and effectiveness of the meta- 
glossotherapy a linguistic program was conducted at the Lafayette 


10 For further interest see OTTO IsaKowWER, On the Exceptional Position of the 
Auditory Sphere, International Journal of Psychoanalysis, XX (1939), pp. 340-348; 
Spoken Words in Dreams, in Psychoanalytic Ouarterly (1959), pp. 1-6 and PETER 
HoBaRT KmNaeeP, The ear, Listening and Hearing, in Psychological and Psychiatric 
Aspecls of Speech and Hearing, pp. 92-109. 

(Psychiatric) Clinic in Detroit, Michigan. It began on March 11, 
1975 and ended on February 5, 197611, Further, it may be subdi- 
vided into 48 weeks or 105 elass-sessions. From March 11, to June 
19 and from August 4 to September 18, 1975 it met twice a week, 
mostly on Tuesdays and Thursdays at 10:00 a.m. and from Sep- 
tember 24 to February 5, the sessions were scheduled as follows: 
Monday, 12:45 p.m., Wednesday, 2:00 p.m. and Thursday, 10:00 
a.m. Each session on the average lasted 35 minutes. It was found 
that the schedule of 3 times weekly, especially morning sessions 
(10:00), appeared to be most beneficial. 

The immediate setting was an Inpatient Ward of male chronic 
schizophrenics. An open area within the ward was selected, thus 
making the participation voluntary. Conseguently, any patient who 
wished to join or leave the class could do so at any time. 

The patients were not specially selected or sereened but came as 
an entire ward. The diagnostic profile consisted of 18 patients dia- 
gnosed as schizophrenic, chronic undifferentiated type (295.90) and 
5 patients diagnosed as schizophrenic, paranoid type (295.3). Physical 
and laboratory examinations for the patients, with 3 exceptions 
(2 cases with a positive tuberculin test and 1 case of diabetes 
mellitus), fell within normal limits. The average age of the group 
was 36.9 years (the oldest being 47 years of age and the youngest 
29). The average length of confinement at mental institutions was 
12.8 years, ranging from a maximum of 25 years to a minimum of 
3 years that the patient has spent in mental hospitals. At various 
irregular intervals 8 out of the 23 patients were taking psycho- 
tropic medication such as trifluoperazine (30-50 mg.h.s.), chlorpro- 
mazine (100-500 mg.g.d), haloperidol (6-20 mg.g.d.) and thiothixene 
(20 mg.g.d.). In general, the drugs did not seem to interfere intol- 
erably with the pertinent patients' intellectual functioning necessary 
for the program. However, in a few instances, particularly with 
two patients, the drowsiness did impair noticeably their mental 
alertness, indicating that a careful monitoring of the drug distribution 
and dosage is recommended. (The pertinent dosages were, halo- 
peridol 2 mg.ą.i.d.; other chlorpromazine 500 mg.g.d). 

The sociocultural background of the patients ranged from low 
to a middle class status. In the spectrum of education, there was 
much more diversity. At one extreme there were 2 patients with 


41 In ther period of May 13, 1975 to June 19, 1975 the review sessions were con- 
ducted by Ms. Lynn A. Jacob, an Occupational Therapist at the Lafayette Clinic. 
The author is grateful for her kind assistance. 

college degrees ; at the other, was a patient with only a background 
in special education; the majority had not even completed their 
high school education. Appropriately, we should also note that out 
of 23 patients participating, only 6 patients had had any foreign 
language experience. Also during the time of the metaglossotherapy 
most of the patients continued to take part, irregularly and to differ- 
ent degrees, in ward activities which included the Group Therapy, 
the Occupational Therapy, Sensory-Integrative activities (special 
physical exercises) and the token economy program. In addition, 
4 patients spent four weeks in assertiveness training. However, in. 
the therapist's opinion these activities did not in any discernable 
way, positively or negatively, influence the results of this new lin- 
guistic therapy. 

The selection of the new-foreign language was made by the ward 
staff. Obviously, the choice had to be limited to the linguistic com- 
petency of the therapist, who was adeguately fluent in Lithuanian, 
German, Russian and French. Remembering that the new linguistic 
tool had to possess a neutral value, the staff selected German. 
Although English and German are both Germanic languages, the 
German language is sufficiently distant enough from the English 
language to fulfill the minimal reguirement for neutrality. Regarding 
the medical and nonmedical staff on the ward, it was suggested at 
the beginning that the staff should attend the classes together with 
the patients, thus creating a more milieu therapy oriented situa- 
tion12,. However, due to the well-known frustrations in learning a 
new language 13, the pressure of time, and the fact that the patients 
began to learn much easier, faster and more proficiently, the attend- 
ance of the staff gradually and unfortunately waned. 


Tue FINDINGS: A BEHAVIOR-CLINICAL DESCRIPTION 


After longer consideration, the therapist decided against any 
Galtonian statistics of progress or results and. decided to follow a 
more descriptive method of measuring. Conseguently, during the 
time of metaglossotherapy, careful elinical records were kept on the 
pertinent linguistica progress and on the general behavior patterns 


1? Refer to GENE M. ABRows, Defining Milieu Therapy, Archives of General 
Psychiatry, XXI (1969), pp. 553-560. 

13 For an interesting discussion see ERwWIN STENGEL, On Learning a New Language, 
International Journal of Psychoanalysis, XX (1939), pp. 471-479. 

of both the individual patients and the group as a whole. One gue- 
stion was constantly being contemplated : does the therapy of the 
author make any sense or not ? The answer will rest in the following 
behavioral-clinical deseriptions. 

One of the most significant evidences of the effectiveness of the 
treatment is derived from contrasting the initial session with the con- 
celuding one. On March 11, 1975, when the therapist entered the 
ward, the air was filled with shrieks and cries, hallucinatory shouts, 
profanity and autistic neologisms. The patients were extremely 
restless, unable to sit or pay attention. There was much unruly 
rocking of chairs. The patients were unkempt, and there were numer- 
ous signs of incontinence. When the session convened for the last 
time on February 5, 1976, the patients resembled students in a 
regular classroom situation. The patients sat appropriately and 
calmly. Their attention was not free floating and the bizarre behav- 
ior was absent. Only three patients succumbed temporarily and 
briefly to their hallucinations. A previously mute patient repeated 
gently in German. There appeared even the well-known touch of 
sentimentality, an emotion usually found in any final meeting. 

In the therapist's opinion, several decisions, made early in treat- 
ment, helped to effect this transformation. The most important of 
these was the decision to mMaintain linguistic dignity in all dealings 
with the patients 14, The proper address form was to be a formal 
and dignified one (e.g., Mr. X). Further, it was decided that any 
patient displaying hostility, hallucinations or profanity was not to 
be removed instantly from the class. Instead, the therapist was to 
have the opportunity to attempt to control this behavior by short- 
cireuiting it, by involving the patient in the new-foreign language 15, 
Finally, the therapist was determined that any criticism, negative 
actions or reactions should be totally avoided. Instead, every effort 
must be made to encourage, to compliment, to support every patient 
in this new linguistica effort directed toward rebuilding the lost 
reality and the ego. Since the patient has a strong tendency to imitate 
and to identity, any negative portraiture would not be aceeptable. 

The wisdom of these decisions soon became apparent. In almost 
every instance, disruptive behavior could be channeled or nullified 


4 This was well noted by RoBERT N. BuTLER, Psychotherapy in Old Age, in 
„American Handbook of Psychiatry, V, (1975), pp. 813-814, 

15 See SaNDOR Rapo, Psychotherapy: A Problem of Controlled Intercommunication, 
in Psychopathology of Communication, ed. Paul H. Hoch and Joseph Zubin (New 
York: Gruned and Straiton, 1958), p. 217. 

through the intrusion of the new-foreign language. For example, an 
openly hostile patient was asked in a firm but calm manner to join 
the session and shout out in German or to remain silent and not 
disturb the class. Another patient, one who once used an English 
profanity in labelling an article in German, was not reprimanded in 
any manner, but was asked kindly to repeat the German label until 
he complied. From that point on, the patient never again used pro- 
fanity during the course of the entire therapy. Hallucinating patients, 
likewise, did not seem to mind the penetrating guestions in German, 
and when asked, they would usually cooperate well in whatever 
linguistic exercise was in progress (naming or counting). Unfortu- 
nately, the therapist's attention to any particular individual was 
necessarily limited, since the program was designed mostly for a 
group. Conseguently, especially in the beginning, the patient would 
often revert to his hallucination. Gradually, however, the halluci- 
nations and profanity seemed to be tranguilized with infiltration of 
the new-foreign language. In the few cases where a patient remained 
disruptive, the attendant would ask the patient to leave until he 
became calm. 

Surveying the daily records which were kept oi each patient's 
behavior both during and out of sessions, certain events stand out 
as turning points in the progress of individuals and of the group. 
The remainder of this section describes some of the most significant 
of these achievement peaks. 

Looking at the individual patient's or the group's achievement 
peaks, the support for the metaglossotherapy becomes substantia. In 
2 weeks the patients were able to ask for immediate articles such 
as cigarettes, a newspaper, etc. in an acceptable German. They 
began to name correctly the furnishings of the ward by answering 
to « Was ist das 7» and the persons to « Wer ist das ?» The ass0- 
ciative instrusions and the neologisms were already coming under 
the patients' control. After 7 weeks, 4 patients named and pointed 
at objects in a picture, indicating the presence of the ability for 
intersemiotic communication. At this time also the first intragroup 
exchange took place: 3 patients, with a foreign language back- 
ground 16, asked their colleagues such basic guestions as « Sprechen 
Sie deutsch ? » and «+ Wie geht?'s ? » and received rewarding responses. 


16 It is a treatment of choice for all patients with a foreign language background. 
For thoughts that the language can be used to treat other mental disorders besides 
schizophrenia, see A. MATULIS Human Language : New Perspectives in Modern Psychia- 
try, in Medicina, 3 (51) (1975), pp. 135-140. 

Furthermore, the usage of German found its way to the outside of the 
ward in the form of a sudden greeting or a replying phrase. After 
2 months (8 weeks) the patients moved from the labelling of the 
ward and outside environment to the awareness of their own body. 
They named in German the body parts as they touched and moved 
hem. They counted to 10 and enjoyed its musical cadence. By the 
9th week, 4 patients taught the class, showing and labelling food 
items and the pertinent utensils. After four and a half months, the 
patients were able to respond in German to guestions regarding 
the location of the Clinic and the elements of time (the calendar 
and the clock). They could acknowledge their own and the thera- 
pist's identity by answering the guestion «+ Wie heissen Sie ? » (What 
is your name ?).' 

After six months of metaglossotherapy (29 weeks, 50 sessions), 
2 general review was made by the staff to assess any significant 
behavioral changes in the patients (2 were already discharged). In 
general, it was agreed that the introduction of the new-foreign lan- 
guage seemed to have had a tranguilizing effect on the entire ward ; 
all the patients were more calm. In addition, they were better 
oriented to time, location and personal identity. The world did not 
seem to be as threatening to them anymore ; the anxiety cathexes 
were constantly being depleted with the assistance of German. The 
hallucinations and delusions had significantly decreased. 

It was noticeable that the pronunciation and handling of the 
German language by the patients was, in general, much better than 
that of the participating staff members. This result had not been 
predicted, but it was not surprising, if schizophrenia is a regression 
to the infantile situation, one aspect of which is a notable facility 
for learning a language. 

After 29 weeks (53 sessions) more outstanding and individual 
changes were noticed and recorded, Mr. TC., a mostly mute patient 
since 1959, began to respond to German softly but still audibly to 
the therapist, and he continued to gain strength in his articulation. 
Another patient, mute since 1961, (Mr. R.L.) stopped his rocking 
in the chair and joined the group, but his good prognosis was inter- 
rupted by an untimely transfer to a state hospital. By the 32nd 
week, an extremely hostile patient (Mr. W.S.) took a seat among 
his fellow patients without any sign of his customary hostility. Two 
additional patients (Mr. V.H. and Mr. R.K.) displayed outstanding 
progress in comprehension and participation. On October 27, 1975 
(34 weeks, 65 sessions), a patient (Mr. O.H.) who at the beginning 
of the experiment was totally disoriented as to time, place and person, 

met the therapist, who had come early to the ward, and asked very 
intelligently about the correct time of the elass. 

Another achievement peak was reached at the 8th month limit (87 
weekd, 74 sessions). The general progress was remarkable. Now the 
patients themselves, without prompting, prepared the meeting area 
(arranging chairs, etc.), then sat orderly, silently and with dignity. 
All seemed to enjoy the German sessions as if they had found another 
colorful window through which to look at the word. The ward staff, 
noticing the outstanding progress of the patients, picked up even 
their own slacking enthusiasm. The first week in December (39 and 
40 weeks, 82 sessions), the session was taught by Mr. G.W., a 
chronic patient with some knowledge of German, who at the beginning 
of the experiment had displayed extremely bizarre behavior, tremors, 
incontinence, 2 total lack of personal grooming and typical « schiz- 
ophrenic» speech pattern. He was now cleanly dressed. His beha- 
vior was appropriate and his speech patterns normal. He described 
in German two pictures and labelled numerous food items. The 
group's reaction was also favorable. The patients were cooperative 
and responsive, laughing heartily when Mr. G.W. made a mistake 
in his presentation. Another patient, Mr. V.H., who the following 
week assisted the therapist in teaching, even suggested in good 
nature to Mr. G.W. that he should speak louder. 

On December 18, 1975 (41 weeks, 87 sessions) the intragroup 
communication was clearly established and by January 26, 1976 
(47 weekds, 101 sessions) the most reluctant patients in the ward 
had, in some form or another, participated in the German language 
activities. Thus, after 10 months there was a new feeling of commu- 
nity spirit in the group. Even if a patient did not actively-verbally 
participate in the therapy session, he sat among other patients and 
listened. There was by now even a greater measure of reality. The 
hallucinations did come, but they were readily given up with the 
patient's involvement in the present and the real happenings in the 
session. Reaching the final meeting (48 weeks, 105 sessions) the 
improvement of the patients' total behavior was clearly evident, 
especially in their personal apearance. Three patients (Messrs. R.A., 
H.S., A.M.) finally surrendered their hostility and joined the group. 
The most recalcitrant and cantankerous patient (Mr. G.L.) complied 
willingly to the proper classroom etiguette. At this time, the future 
of the ward was uncertain, some patients were in the process of 
being transferred, but the patients still came to sessions, sat down 
peacefully and participated. There was, as previously mentioned, 
the characteristic affect of the last meeting. The class knew and felt 
that this was the final session. As to the achievement in learning the 

German language, there was a diversity of accomplishment. Ten 
patients had learned the German lessons well and were able to speak 
German spontaneously. Six others achieved only a moderate lin- 
guistic success. The remainder did not progress much beyond parro- 
ting the prompting phrases of the instructor. However, regardless 
of the degree of achievement, a new linguistica bridge back to reality 
had been opened and every patient, in his own fashion and to the 
limit of his ability, had used it. Most of them crossed it, others 
came part way and others began their journey. 

At the end of these findings, two most telling aspects of evidence 
should be added. First, as a result of the linguistic experimentation, 
a patient (Mr. G.W.), who had been in mental institutions for 20 
years, had sufficiently recovered to be discharged 17, Four other 
patients benefited directly from the experiment and became out- 
patients at the Clinic. In the latter cases, however, the pharma- 
cotherapy assumed a supportive role, būt this is not the case for 
Mr. G.W., where numerous psychotropic drugs and somatic therapies 
were attempted without any success. Secondly, one should not ignore 
at least a few significant remarks made by the patients themselves 
regarding the German program and by implication the metaglosso- 
therapy itself. Toward the end of the sessions, Mr. V.H. stated to 
thė therapist that German helped him, it made his stay at the 
Clinic a more interesting one; thus he was referring to the new- 
foreign language as an important intellectual stimulation which was 
by itself rewarding without any encouragment by the token economy. 
Another patient (Mr. R.K.) also mentioned the help the German 
language gave him and extended his thoughts by saying: «It is 
nice to express oneself in a foreign language — it is easier». The 
already mentioned Mr. G.W. supplied an even more penetrating 
insight when asked what he thought of the German «elass». He 
responded by first agreeing with the above patients that it helped 
him a lot and added that it was good for thinking ; it unclouded his 
mind and helped him think clearer, but he did not know why or 
how; it brought back good memories and it was interesting and 
entertaining. These words are particularly significant when one con- 
siders that they were spoken by a patient who a year previously was 
unable to put together a single phrase. Let us also not forget the 
mute patient (Mr. T.C.) who spoke after 16 years of sporadic mut- 
ism or Mr. O.H., whose hyperactivity, logorrhea, incoherence and 


17 It should be mentioned that in the case of this patient, the writer has also pur- 
sued with him a multi-linguai psychotherapy from December 25, 1974 to March 3, 1976. 


262 ANATOLIJUS C. MATULIS 14+ 


hostility has kept him closed to the world, saying to the therapist 
after the language sessions had ended (February 27, 1976) : « Hi, 
man, are we going to have a class today į » One patient (Mr. R.K.), 
without any prompting, even asked to continue the German language 
program, while arranging the chairs for the session that has ended a 
while ago. In addition, three patients (Messrs. G.W., W.H., R.K.) 
suggested for the future new-foreign language program to include 
seasonal songs, reading poetry and possibly some writing. And these 
were chronic schizophrenic patients ! 

Pertaining to the follow-up studies, there will be contact retained 
with the patients involved in this initial metaglossotherapy. There are 
also plans for regular visits with patients at the 12 month interval 
for at least two years. During these personal interviews the attention 
will be directed to the mental status and the general orientation of 
the patient. There will be a guestionnaire pertaining to the new- 
foreign language, his present ability to communicate and emotional 
factors in the verbal behavior during the interview. A reguest will 
be made of the patient to tell the interviewer in his own words 
whatever he remembers of the linguistic program. This will be ana- 
lysed appropriately and included in 2 report. 


TaE CONCLUSION 


The results of this metaglossotherapy show that the author's 
hypothesis has become more like a theory. The prediction of the 
study was verilied by facts or close implications. Teaching of the 
new-foreign language to the schizophrenic inpatients as an analeptic 
ego aid is now ready to take its place as a unigue treatment pro- 
cedure, especially where a group or milieu therapy or any other 
psychotherapy is already in practice. But now, the patients are 
better prepared to profit even more from these therapies. 

We reaffirmed the concept that the ego's development depends 
prominently on the functions of the language (competency and per- 
formance) and that ego defects of any kind and source will be re- 
ilected in various disturbances of language. We also reconfirmed the 
author's hypothesis that the schizophrenic ego's regression is related 
to the process of language acguisition. In the ego's attempts to 
return to reality, we provided assistance by teaching the sehizo- 
phrenic patients a new-foreign language as a reconstructive imple- 
ment. By relabelling the things and objects in the environment, the 
ego of the schizophrenic patients «repossessed » them and conse- 
guently grew stronger. This was clearly manifested in the patient's 

behavior and socialization 18. We always knew that the native lan- 
guage carries 3 powerful emotional charge, būt now we also know 
that with the assistance of another neutral, novel language we can 
deplete it to an appropriate degree and bring it under the ego's 
control. This is of special significance in schizophrenia, where the 
ego has suffered separation from reality and object-relationships 
because of an excessive amount of disturbing affect. It was the 
new-foreign language with its neutrality that helped the ego to adapt 
to reality, at least temporarily, through different and less emotional 
signs. The new words, free of suffering, distress and painful memories, 
served as a linguistic bridge back to the real moments of life. The 
ability to communicate free of anxiety further supported the ground 
for the crossing. When the ego was given this new powerful tool, it 
was ready to face the world — not any more as a meek, regressing 
entity but as one which had found a comforting and strong alliance 
with another language and culture. 


ANATOLIJUS MATULIS, M. D. 


18 This has been documented by written reports of the nursing staff and the 
occupational therapist, also by personal observations of a head nurse who observed 
the patients at the beginning and the end of the experiment. For additional and perti- 
nent reading the eader might wish to refer to A. R. LuRia, The Role of Speech in the 
Regulation of Normal and Abnormal Behavior (New York : Liveright, 1960) as reported 
by William C. LEwis, Elements of Influence in Psychotherapies, in American Hand- 
book of Psychiatry, 2nd ed. V, (1975), 52 ff., also the reader might be interested in 
Luria's work with the foreign language (associations) in the Nature of Human Con- 
flicts (New York : Liveright, 1932), pp. 230-289. Appropriately, it has been suggested 
to the author that this linguistic program can also be regarded as a type of Pavlovian 
deconditioning. 


VETERINARINĖ MEDICINA IR JOS REIKŠMĖ LIETUVOS 
ŽEMĖS ŪKIUI 


Mums visiems šios specialybės žmonėms aišku, kad gyvulių epi- 
zeotinės ligos ir įvairūs jų susirgimai gali krašto ūkiui atnešti milži- 
niškus, sunkiai apskaičiuojamus ekonominius nuostolius. Tas faktas 
ypač pabrėžtinas mūsų kraštui, kurio ūkio ekonomija rėmėsi ir dabar 
dar remiasi labiausiai gyvulininkystės ūkiu. Tai buvo dėl susida- 
riusių geografinių ir klimatinių krašto sąlygų, o gal dalinai ir dėl 
paties lietuvių būdo savybių ir jo charakterio, didelio prisirišimo 
prie gyvulių ir jų pamėgimo savo bėro žirgelio, kuris yra apdainuo- 
tas tiekos daugelio lietuvių liaudies dainų. 

Lietuvis nuo neatmenamų laikų glaudžiai buvo susigyvenęs 
su,savo žirgu, ne vien mums žinomuose istoriniuose karo žygiuose 
kunigaikščio Algirdo prie Maskvos vartų ir jo brolvaikio Vytauto 
girdymas savo žirgų Juodojoje jūroje, bet ir kasdienybėje. Nė vienas 
iš jų ten pėsčias nenuėjo, o kitų susisiekimo priemonių tada nebuvo 
— nei traukinio nei lėktuvų. Visa tai galėjo pasiekti tik dėka pa- 
tvaraus, kad ir ne labai stambaus arklio, dabar žemaituku vadinamo. 

Lietuvis buvo tiek pamėgęs savo žirgą, kad ne tik į karo žygį 
juomi jojo, bet norėjo jį kartu turėti ir po mirties, todėl drauge su 
juo ir laidojosi. Tai rodo gausios daugelio vietų mūsų tautos prieš- 
istorinės iškasenos — iš devinto, dvylikto ir ankstyvesnių šimtmečių. 

Dėka to paties patvaraus arklio — žemaituko mūsų proseneliai 
ne tik apgynė pagrindinį tautos branduolį nuo gausių priešų, supu- 
sių mus iš visų pusių, net ir su visos Vakarų Europos talka, — Kala- 
vijuočių ir Kryžiuočių ordinais. Jie tą smūgį atlaikė, ypač vakarie- 
čiai lietuviai — žemaičiai, neleisdami susijungti tiems dviem ugnimi 
ir kardu viską naikinantiems ordinams. 

Į Rytus lietuvis pasistūmėjo net per toli už savo tautos etno- 
grafinių ribų, tuo pat laiku nepakankamai padėdamas savo kraujo 
giminaičiams jotvingiams ir prūsams, leisdamas jiems išnykti, pirmie- 
siems — slavų, o antriesiems — germanų priespaudoje. 

Jei mūsų tuolaikiniai tautos vadai ir karo žygių didvyriai būtų 
turėję tokią pat tvirtą ir patvarią tautinę sąmonę, kaip buvo pa- 
tvarūs jų numylėti žirgai, šiandien turėtumėm kitokį politinį Europos 

žemėlapį su kitokiomis valstybių sienomis ir mums čia nereiktų 
rinktis ir gvildenti šią temą, atitolus nuo tautos kamieno tūkstan- 
čius mylių. 


Kokia sena yra mūsų veterinarijos gydytojų profesija iš viso ir 
kokia svarbi mūsų krašte? Istoriškai ir archeologiškai imant, ligų 
pradžia siejasi su gyvulių atsiradimu. Serga ne tik žmonės, bet ir 
gyvuliai bei augalai. Gyvulių kaulų iškasenos rodo, kad devono 
periodo pirmieji šliužai bei žuvys sirgo bakterijų bei kitų parazitų 
sukeltomis ligomis. Mezozoinio periodo milžiniški ropliai dinozaurai 
ir kiti sirgo artritu, egzostoze, dantų irimu — ėduoniu. Vėlesnėje Plio- 
ceno epochoje randama kaulų su spondilito, osteomielito ir kito- 
kiomis kaulų ligų žymėmis. 

Senovėje visi gamtos reiškiniai buvo siejami su dievų, gerų ir 
piktų dvasių veikla. Susirgusio gydymas buvo daugiau žynio rei- 
kalas susijęs su religinėmis apeigomis, ligą užkalbant ir teikiant 
paslaptingus vaistų mišinius. Mes iš savo tautos senų žmonių pada- 
vimų žinome apie tokius ligų užkalbėtojus-raganius. 

Vėliau vien raganavimu nesitenkinta. Per generacijų eilę rinkosi 
gyvenimo patirtis apie ligas ne vien žmonių, bet ir gyvulių, ir apie 
jų gydymą. 


IsTORINĖ APŽVALGA 


Istoriniai šaltiniai iš dvarų inventorizacijos sąskaitų rodo, kad 
kalviai ne vien tik kaustė arklius, bet kai kurie iš jų vertėsi ir jų 
gydymu. XVIII amž. lietuvių kariuomenėje pasirodo raitelių kadruose 
veterinaro etatas. Kol nebuvo mokyklų, gyvulių gydymo išmok- 
davo vienas iš kito, dažniausiai vaikai iš tėvų, ir taip toji profesija 
tapdavo net paveldima. 

Veterinarijos mokslas, istorinėmis datomis imant, yra ne taip 
jau senas, gi pati pirmoji, kaip aukštoji veterinarijos mokykla, buvo 
įsteigta tik 1761 metais Prancūzijoje — Lyone ir 1766 m. Alfort- 
ville netoli Paryžiaus ; Italijoje, Bolonijoje — 1769 m.; Danijoje — 
1173 m., Vienoje — 1780 m., Budapešte — 1787 m., Berlyne — 
1790; Anglijoje, Edinburge — 1323 m., Glasgowe — 1863 m.; Airi- 
joje, Dubline — 1900 m. 

J. A. V. pirmieji žingsniai į veterinariją buvo pradėti Pennsil- 
vanijoje 1852 m. ir 1859 m. Philadelphijoje buvo įsteigta pirmoji 
veterinarijos mokykla. Bostone panaši mokykla egzistavo 1855 m. 
Abi tos mokyklos buvo žemo lygio ir trumpo amžiaus. Tik vėliau, 
1875 m., New-Yorke buvo įsteigta veterinarijos — chirurgijos kole- 

gija, kuri išliko iki mūsų laikų. Dabar šiame krašte turime 18 vete- 
rinarijos mokyklų. 


Lietuvoje Vilniaus Jėzuitų Akademija buvo įsteigta XVI amž. 
viduryje, bet net XVIII amž. viduryje dar nebuvo medicinos nei 
veterinarijos skyrių. 

T. Tizenhauzas gavo karaliaus Stanislovo Augusto pritarimą 
pasiųsti T. Daunoravičių į užsienį surasti tinkamą asmenį medi- 
cinos veterinarijos mokyklai organizuoti. T. Daunoravičius susi- 
tarė su prancūzu J. E. Gilibertu, kuris įsteigė veterinarinę mokyklą 
1777 m. Horodnice — Gardino priemiestyje. Ši mokykla turėjo tikslą 
mokyti gydyti žmones ir arklius, veisti geresnes gyvulių veisles, 
išauginti reikalingų augalų gydymui. Mokykloje mokslas buvo dėsto- 
mas lotynų kalba. Joje dirbo be Giliberto dar K. Virijonas, J. Miun- 
cas ir du felčeriai, penki sodininkai. Virijonas buvo medicinos gydy- 
tojas, J. Miuncas — chemikas gamtininkas. Pradžioje Gardino mo- 
kykloje mokėsi 12 vyrų ir 5 moterys. Vėliau dirbo 4 dėstytojai su 
25 mokiniais. Ši mokykla ruošė ne gydytojus, o felčerius. Gardino 
mokykla neilgai veikė dėl blogo mokinių maitinimo, šaltų patalpų 
ir nesugebėjimo sekti mokslo lotynų kalba. 

* 1781 m. mokykla buvo perkelta į Vilnių ir prijungta prie medici- 
nos fakulteto, kur buvo dėstoma veterinarijos mokslo dalykai. 

J. E. Gilibertas laikytinas Lietuvoje veterinarijos mokslo pradi- 
ninku, nes, be eilės įvairių veterinarinės medicinos instrukcijų, jis 
yra parašęs ir šios šakos mokslo veikalą. 

St. Jundzilas, dėstydamas Lietuvos Vyriausioje mokykloje zoolo- 
giją, teikdavo žinių ir kaip gydyti gyvulius. 

1803 m. įsteigta Vilniaus universitete atskira veterinarijos kate- 
dra, kuriai 1306-1824 m. vadovavo L. Bojanus. Jis parašė veteri- 
narijos veikalą ir įsteigė veterinarijos reikalams anatomikumą ir 
išplėtė veterinarijos katedrą. Nuo 1815 m. pradėta dėstyti veteri- 
narijos chirurgijos kursas, o 1823 m. įsteigta Vilniuje atskira Vete- 
rinarijos mokykla. Šioje mokykloje dėstė L. Bojanus ir jo moki- 
niai — A.F. Adomavičius, J. Muiželis, F. Jurevičius. Pradžioje 
mokykla buvo dvimetė, paskui perėjo į trimetę. Mokykla turėjo gerų 
arklių kaustymo specialistų, kaip Jurgis Vitavičius, kurie išgarsino 
vilnietišką kaustymo būdą. L. Bojanus išleido svarbų veikalą Anlei- 
tung zur Kenntniss und Bedeutung der wichtigsten Seuchen unter den 
Rind und Pferd. 1836 m. J. Muiželis paliko litografuotą zoochirur- 
gijos kursą. 

1832 m. rusai uždarė ne tik universitetą, bet 1842 m. ir Medi- 
cinos-chirurgijos akademiją, prie kurios dar veikė veterinarijos 
skyrius. Lietuviams tuo metu teko veterinariją studijuoti Varšu- 

voje, Dorpate-Tartu — Estijoje ir Rusijoje. Medicininės chirur- 
gijos akademijoje mokslą baigė 182 asmenys. 

Iš anksčiau minėtos mokyklų steigimo eigos aprašymo matome, 
kad Lietuva nebuvo atsilikusi nuo Vakarų moksle, tolygiai ir vete- 
xinarijos reikaluose, o pirmavo Vidurio Rytų Europoje. 


Sužlugus valstybei ir rusams uždarius visas aukštąsias mokslo 
įstaigas, veterinarijos mokslas Lietuvoje nebedarė pažangos. Svetur 
paruoštų veterinarijos gydytojų nebepakako nei kovai su epizootinėmis 
ligomis, o apie tiesioginį gyvulių gydymą veik nebuvo nei kalbos. 
Be to, dėl rusifikacijos politikos retam lietuviui pasisekdavo įsikurti 
Lietuvoje. Negausus lietuvių skaičius buvo veterinariją baigusių 
nepriklausomybės pradžioje. 1918 m. pradžioje valstybės atsikū- 
rimo metu buvo tik 22 veterinarijos gydytojai. Todėl, anot gen. 
J. Bulotos, per vieną veterinarijos gydytojų suvažiavimą, būvo 
apgailestauta, kad veterinarijos gydytojų esą mažiau negu bažny- 
tinėje hierarchijoje dekanų, o jų reiktų, girdi, ne mažiau negu 
parapijinių klebonų. O dar geriau, girdi, būtų, jei pasiektume ir 
vikarų skaičiaus. Tokius statistinius pageidavimus buvo pareiškęs 
senas mūsų profesijos veteranas — Lietuvos universiteto medi- 
cinos fakulteto veterinarijos skyriaus dėstytojas. Šitas posakis nusako 
veterinarijos gydytojo svarbą kraštui. 


Lietuvos universitete, įsteigtame 1922 m., prie medicinos fakul- 
teto kūrėsi ir veterinarijos skyrius, kuris, berods, savo darbą pra- 
dėjo 1923 m. ir buvo uždarytas 1928 m. dėl stokos lėšų, patalpų, 
mokslo priemonių ir nepakankamo mokslo personalo. Per tą trumpą 
laiką buvo suspėta išduoti diplomus tik 16-kai baigusių veterina- 
rijos gydytojų, o 15-ka studentų, įpusėjusių savo studijas, buvo 
pasiųsti Rygos universitetan veterinarijos fakultetan. Mat tik ši 
įstaiga sutiko užskaityti mūsų veterinarijos skyriuje išeitus dalykus. 
Be to, Krašto apsaugos ministerija turėjo kiek savo stipendininkų 
užsienyje, studijuojančių veterinarijos mediciną. 

Užsidarius Veterinarijos skyriui, ir Žemės ūkio ministerija gavo 
fondų užsieninėms studijoms, bet tik po keletą kasmet, o to neuž- 
teko trūkstamų kadrų užpildymui. Todėl krašte jaučiant didelę 
stoką veterinarijos srities specialistų, agr. A. Vienožinskis, Žemės 
ūkio departamento direktorius, pritariant Žemės ūkio ministrui, 
agr. Jonui Aleksai, 1928 m. įsteigė Gruzdžių Aukštesniąją gyvuli- 
ninkystės mokyklą su trejų metų kursu paruošimui veterinarijos 
technikų (felčerių). Ši mokykla per savo 10 metų gyvavimą paruošė 
211 veterinarijos technikų, kurių daugumas pasireiškė kaip darbštūs, 
uolūs savo srities darbuotojai, ir jie buvo didelė paspirtis kilstan- 

čiam gyvulininkystės ūkiui. Jų jau buvo tiek, kad ir kai kurie ūkinin- 
kai galėjo pasinaudoti jų tiesiogine pagalba prie sunkios gimdymo 
eigos ir kai kurių ligų gydymo. Neblogi pagalbininkai jie buvo ir 
veterinarijos gydytojams, sanitarinėje tarnyboje ir maisto gyvulinės 
kilmės priežiūroje. Taip tas mūsų daugumos veterinarijos gydytojų 
nepageidautas «rastinukas » nemažai prisidėjo prie nepriklausomos 
Lietuvos gyvulininkystės ūkio kilimo 1. 


Nuo pat Veterinarijos skyriaus uždarymo vyresniųjų kolegų 
buvo puoselėjama mintis įkurti pajėgią ir pažangią aukštąją vete- 
rinarijos instituciją su atitinkamai pasiruošusiu mokomuoju perso- 
nalu. Todėl buvo siunčiama į įvairias Europos veterinarinės mokyk- 
las, parenkant kiek galima gabesnius ūkininkų sūnus, pasiryžu- 
siūs ruoštis tai sunkiai veterinarinei profesijai. Žinoma, vienas kitas 
pateko užsienin ne dėl savo gabumų, bet dėl giminystės ar kaimynys- 
tės su aukštaisiais ministerijos tarnautojais. 

Prof. Konradas Aleksa ragino mane jau 1928 m. vykti užsienin 
veterinarijos studijoms, bet, nebaigęs agronomijos, kitų studijų 
nenorėjau pradėti. Veterinarijos departamento direktorius dr. Pet- 
ras Mironas 1930 m. mane prikalbėjo vykti studijuoti veterinariją, 
kadangi būsią reikalingi ryžtingi dėstytojai atsteigtai mokyklai. 

1930 m. buvo pradėta statyti Valstybinė veterinarijos labora- 
torija (direktoriaujant Dr. Bielkevičiui), kuri buvo baigta 1933 m. 
Tuo metu jau buvo pramatyta statyti erdvias patalpas, kad ne 
tik pačiai laboratorijai būtų kur plėstis, kaipo tyrimų ir serumo 
gamybos įstaigai, o reikalui esant, tiktų laboratorijos ir mokymo 
reikalams. 

Taip aktyviai veikiant vyresniosios kartos kolegoms šia linkme, 
o vėliau, vadovaujant veržliam paskutiniajam nuo 1933 m. nepri- 
klausomos Lietuvos Veterinarijos departamento direktoriui dr. Sta- 
siui Jankauskui ir Žemės ūkio ministrui Stasiui Putvinskiui pri- 
tariant, buvo įsteigta 1936 m. Veterinarijos akademija Vilijam- 
polėje, Kaune. Paskiau 1938 m. buvo įjungtas į ją ir pats Valsty- 
binis veterinarijos-bakteriologijos institutas su visu personalu. 

Pirmasis dėstytojas buvo kolega Dr. Kazys Miknevičius, 1936 m. 
rudenį pradėjęs darbą su 22 studentais. Kitus gamtos mokslus mūsų 
studentai tuomet studijavo universitete — medicinos ir kituose 
žakultietuose. 1938 m. jau įsikūrė pilnai Akademija su specialiais 
dalykais ir trečių metų klinikiniu kursu. 1943-1944 metais studi- 


1 K. ALmiNas ir P. ČePĖNAS, Veterinarijos mokslo istorija, žr. Lietuvių enci- 
klopedija, XX XIII t., Bostonas 1965, 476-478 psl. 

juojančių jau buvo apie 115. Tolygiai iki 1944 m. pavasario spėjo 
baigti 47 veterinarijos gydytojai naujojoje institucijoje. Tada Vete- 
rinarijos akademija turėjo jau mokomo personalo 27 asmenis. Iš 
jų buvo 13 dėstytojų, iš kurių 5 buvo extra ord. profesoriai, o likų- 
sieji docentai ir lektoriai. 

Deja, 1944 m. rudens semestro mums jau neteko sulaukti. Didžiu- 
ma mokslo personalo ir didelė dalis veterinaxijos gydytojų bei stu- 
dentų, pradedančių ir baigiančių studijas, pasitraukė nuo antrosios 
bolševikinės okupacijos į karo sūkurių griaunamą kraštą — Vokie- 
tiją, kuri taipgi nebuvo mums simpatinga dėl užmačių kolonizuoti 
Lietuvą. 

Todėl šitas jaunosios Akademijos naujas 47 veterinarijos gydy- 
tojų indėlis dar nesuspėjo daug kuo prisidėti prie tautos ūkio kėlimo. 
Svarbiausia — per trumpas laikas ir, be to, jau ir pirmoji laida išėjo 
karo metu, kada kraugeriškas okupantas teriojo krašto ūkį, tero- 
tizuodamas ūkininkus ir atimdamas jų žemę, o vėliau — 1941 m. 
pavasarį, deportuodamas aktingiausį elementą į Sibiro taigas mirčiai. 

Rudasis okupantas buvo ne daug geresnis, gaudydamas jauni- 
mą priverstiniems darbams ir plėšdamas Lietuvos ūkį rekvizicijo- 
mis karo reikalams. Šitokiose sąlygose ūkis negalėjo daryti pažan- 
gos. Svarbiausia teko žiūrėti, kad kaip nors mažiau kraštas būtų 
apiplėštas ir kad kuo mažiau būtų iš krašto išvežta gėrybių. 


Tais pačiais motyvais vadovaudamasis, stengiausi ir aš oku- 
pacijos metu bent dalį to grobstomo turto užlaikyti krašte. Buvau 
pradėjęs nusavintus prie Akademijos ūkius (300 ha) gerinti: juos 
kultūrinti, krūmuotus pelkynus drenuoti ir užsėti pašarinėmis 
žolėmis, norint gauti taip reikalingo seruminiams arkliams pašaro. 
Taipgi buvo telkiama iš Sargėnų plytinės statybinė medžiaga ir 
miško medžiaga būsimoms gyvulininkystės ūkio statyboms, kad 
mažiau liktų jos išvežti į Pinsko pelkynus. Dėka šios gyvulininkys- 
tės tyrimo stoties užuomazgos šiandien toje pačioje vietoje yra 
atlikta ir atliekama daug kraštui naudingų tyrimų su gyvuliais, 0 
pats ūkis, dr. Petro Radvilos tvirtinimu, yra praplėstas net iki 5000 
ha. Jei nebūtų buvę pradžios, vargu būtų panašūs tyrimai prie Vete- 
rinarijos akademijos beįsikūrę. Nuosavybės klausimu aš nebuvau 
taip naivus, kaip kolega dr. St Jankauskas mano; be to, man, kaip 
ūkininko sūnui, nuosavybė tiek pat šventa kaip ir mums visiems. 
Nepriklausomybės atveju būtų buvę galima ūkius atpirkti ar pakeis- 
ti kitais. Svarbiausia buvo padaryti pradžią taip būtinam reikalui 


* Stasys JANKAUSKAS, Veterinarinė medicina nepriklausomoje Lietuvoje, Chi- 
caga 1973, 269 psl. 

gyvulininkystės tyrimams, norint pakelti gyvulininkystės ūkį ir 
krašto gerbūvį. Augalininkystės tyrimo ir selekcijos stočių turė- 
jome keletą, o gyvulininkystės nė vienos per visą 22-jų nepriklau- 
somybės metų periodą. Žemės ūkio akademijoje buvo daromi pri- 
puolami atsitiktiniai tyrimai. Savo iniciatyva juos darė prof. K. Alek- 
sa. Jis buvo pradėjęs jau 1928 m. Calmette bandymus rūgščių pagalba 
tuberkulozę gydyti. 19299 m. atlikau gyvulių tyrimus juostelės 
pagalba gyvą svorį nustatyti. 

Vėlesniais laikais — 1938 m. Žemės ūkio akademijos dėstytojai 
siauru Mastu atskirais klausimais vedė tyrimus : prof. Balys Vitkus, 
prof. Jonas Paltarokas, prof. Pranas Jucaitis. Šie tyrimai, kaip minė- 
jau, buvo vedami siauru mastu pačių profesorių iniciatyva, atlie- 
kamu nuo mokymo laiku, tiriant pripuolamus klausimus. Šie tyri- 
mai negalėjo išspręsti plačios apimties būtinai reikalingų gyvulinin- 
kystės tyrimų reikalų. O buvo būtina tirti, savo kraštui pritaikinti 
pagerintų produktyvių veislių išvedimą, jų tolimesnio produkty- 
vumo kėlimą, ekonomiškesnį tinkamų pašarų sunaudojimą, tirti 
apsauginę profilaktiką nuo įvairių gyvulių susirgimo. Reikėjo tirti ligų 
etiologiją. atskirų veislių produktyvumą, atrinkti jų kilmės linijas 
ir ištirti kai kurias jų biologines savybes, kaip pieningumo, mėsingu- 
mo, kelti jų koeficientą ir sudaryti atitinkamas veisles. Ne vien 
galvijų, panašiai buvo būtina tirti kiaulių, avių, paukščių, ne vien 
jų dėslumo, bet ir mėsingumo produkcijos gerinimas. Taipgi buvo 
būtina tirti darbo gyvulius — arklius, juos pritaikant geresniam 
žemės išdirbimui — buvo būtina juos stambinti. 

Aukšta techninė mechanizacija smulkiame Lietuvos žemės ūkyje 
dalinai būtų galėjusi būti taikoma, organizuojant kooperatiniu 
būdu mechanizaciją. 

Buvo tirtina gyvulių vaisingumo problema... Lygiai buvo tirtinas 
tinkamesnių pašarų paruošimas ir racionalus jų naudojimas gyvu- 
lius šeriant, jų duoklių sudarymas ir t. t. Kaip matome, gyvulininkys- 
tės stoties tyrimai būtų buvę plačios apimties pagal krašto poreikius. 


Apleisdami kraštą, daugumas tikėjomės greit sugrįžti atgal ir 
dirbti savo mylimai tautai ir kraštui naudingą darbą. Deja, ne nuo 
mūsų priklausančių aplinkybių, mūsų viltys sudužo ir todėl išsi- 
blaškėme veik po visą platų pasaulį. Savo išvykimu nuskurdinome 
ne tik pačią mokslo įstaigą, bet ir krašto ūkį, nes tiek kiek mūsų 
išvyko, tiek kraštas nustojo patyrusių, brangiai paruoštų darbi- 
ninkų, jam taip labai būtinų. 


O Veterinarijos akademija turėjo vėl iš naujo su mažais liku- 
čiais paruoštų darbininkų pradėti darbą. Dėl vokiečių apiplėšimo 

serologijos instituto ir jo specialistų išvykimo pokaryje šis insti- 
tutas nustojo egzistavęs. Tiesa, po karo Lietuva kaip nepriklausoma 
valstybė nustojo egzistavusi, bet kaip darbšti, gaji lietuvių tauta, 
nors ir žiauriai okupanto engiama ir terorizuojama, dar tebeegzi- 
stuoja. Mūsų pagarba tenai jiems likusiems ir visą tai iškentėjų- 
siems ir naudingą darbą savo kraštui dirbantiems. Tolygiai, mūsų 
sukurta, visų mūsų mylima Alma Mater — Veterinarijos akade- 
mija — dar tebeveikia ir teberuošia specialistus krašto ūkiui ir net 
platesniu mastu negu mūsų laikais. Pati įstaiga išsiplėtė į du fakul- 
tetus — Veterinarijos ir Zootechnikos, su plačiai vedamais tyri- 
mais gyvulininkystės ūkyje prie Veterinarijos akademijos. Nuo 
1949 m. Zootechnikos fakultete įsteigtas neakivaizdinis skyrius. 
Toks skyrius veikė ir Veterinarijos fakultete nuo 1961-1968 m. Sunku 
suprasti, kaip galima paruošti neakivaizdiniu būdu gerus šios rūšies 
specialistus. 

Mums buvo lemta darbą pradėti, o jie mūsų visų gerbiami, liku- 
sieji kolegos, kovodami su visokiais pokariniais trūkumais ir vėly- 
vesniais trukdymais, darbą tęsia toliau. 

Kaip minėjau, nepriklausomybės laikais mūsų Veterinarijos 
akademija tebuvo kūdikis vystykluose ir pačius pirmuosius žings- 
nius turėjo žengti karo audrų sūkuryje. Todėl vykdyti statybas, 
plėsti savo veiklą, plačiau pasireikšti nesuspėjo. Svarbu visgi yra, 
kad ji buvo sukurta. Nors ir sunkiai versdamasi per okupaciją dėl 
uždarymo, vistik išliko ir toliau egzistuoja. Jei mes negalime tiks- 
liai įvertinti Veterinarijos akademijos vaidmens nepriklausomos 
Lietuvos ūkiui, tai veterinarijos gydytojų vaidmuo jos ūkiui buvo 
neišpasakytas, nes jų ir valstybinės Veterinarijos laboratorijos, 
vėliau tapusios institutu, dėka buvo sustabdyta daug epizootinių 
ligų, galėjusių nešti didelius nuostolius krašto ūkiui. O kai kurios 
ligos galėjo persiduoti ir žmonėms, kaip tai tuberkulozė, pasiutimo 
liga, antraxas, brucelozė, tuteremia, psitalose. Vienos iš tų ligų 
buvo išnaikintos, kitos pristabdytos, sulėtintas jų plėtimasis. Dar 
būtina paminėti bendra sanitarinė priežiūra ir inspekcija gyvūuli- 
nės kilmės žmonių maisto. Tuoj po pasaulinio karo buvo sustab- 
dytos įnosės (įplautis, Malleus). Paskutinis atsitikimas konstatuotas 
1929 m. 1920 m. pasirodė galvijų maras Vilniaus krašte, kur jį užnešė 
raudonoji armija. Buvo konstatuota ši liga 8 ūkiuose, krito 98 
gyvūliai. Jau 1921 m. ši pavojinga liga buvo sustabdyta. Apkre- 
čiamas galvijų plaučių uždegimas paskutinį kartą pasirodė Vokietijos 
pasienyje 1929 m. Išskerdus visus apkrėsto ūkio gyvulius, liga dau- 
giau nesikartojo. Arklių niežai buvo paplitę po I pasaulinio karo. 
1931 m. jie jau buvo retai užtinkami, o 1936 m. jau nebepasitaikė ; 
tik per II pasaulinį karą vėl pasirodė, rusų armijai užnešus. Kiaulių 

maras buvo užneštas 1929-1933 m. su importuotais'iš Anglijos veisli- 
niais gyvuliais. Konstatuota 2128 susirgimai. Likvidavus sergančias 
kiaules ir imunizavus sveikas, liga buvo panaikinta. Kiaulių rau- 
donligė dar ir 1937 m. konstatuota 7305 ūkiuose. Su šia liga buvo 
kovojama profilaktika ir skiepų pagalba. Kova su tuberkuloze ir 
brucelioze buvo vedama aktyviai ir sėkmingai. Įsteigus galvijų tuber- 
kulozės ir bruceliozės fondą, suaktyvėjo ta kova su tomis ligomis 
dar labiau. To fondo lėšos padėjo sėkmingai kovoti ir su sunkia nagų 
liga. Dėka veterinarijos gydytojų aktyvaus pasireiškimo dauguma 
tų ligų buvo visai panaikinta krašte, o kitos buvo stipriai pristab- 
dytos. Tos ligos būtų atnešusios neišpasakytą nuostolį mūsų kraš- 
tui. Jos būtų sumažinusios gyvulių prieauglį ir privedusios prie gyvu- 
linės kilmės maisto produktų į užsienį išvežimo uždarymo. Gi mūsų 
krašto ūkio biudžetas daugiausia rėmėsi ant tų prekių eksporto. 

Ne dėl ligų, o vien dėl politinių motyvų 1933-1934 m. Vokietija 
neįsileido maisto produktų iš Lietuvos. Žinome, kas atsitiko su 
žąsimis ir kiaulėmis. Kiekvienam valdininkui nuo kiekvieno 50 
litų algos teko pirkti po 1 žąsį iš ūkininkų, ir taip jiems pagelbėti 
dėl jų pertekliaus. O gyvulių supirkimo punktuose susidarydavo 
didžiausia eilė ūkininkų vežimų su bekonais. 

Pažiūrėkime, kiek tų veterinarijos gydytojų buvo nepriklau- 
somoje Lietuvoje. Anot Mažosios lietuviškos tarybinės enciklope- 
dijos — 1918 m. veterinarijos gydytojų buvo tik 22, o 1937 m. — 
131, įskaitant ir karo tarnyboje einančius pareigas. Pridėjus Veteri- 
narijos akademijos paruoštuosius 1944 m. 47 veterinarijos gydy- 
tojus, susidarytų viso apie 178, neskaitant mirusių. Jei dar pridė- 
sime 1928-1938 m. Gruzdžių gyvulininkystės mokyklos išleistus 
211 technikų, kurie taipgi buvo nemaža parama veterinarijos gydy- 
tojams, ypač vėlesniais laikais, kovojant su sunkia nagų liga, pama- 
tysime, koks mažas skaičius mūsų darbščių kolegų sugebėjo tiek 
daug padaryti savo numylėto krašto ūkiui ir jo turto apsaugojimui. 

Prieš I pasaulinį karą mūsų žemės ūkis rėmėsi grūdų ir linų 
ūkiu, dėl gyvenimo kaimais ir trilaukės ūkio sistemos. Po I pasauli- 
nio karo, išsiskirsčius kaimams į vienkiemius ir stambesnių žem- 
dirbių žemes išdalinus į 8-20 ha ūkius bežemiams ir mažažemiams, 
pereita prie produktyvesnio ir pelningesnio ūkininkavimo būdo: 
sėjomainos ir gyvulininkystės ūkio ir jų produktų gamybos, būtent 
sviesto, sūrio, kiaulienos mėsos ir paukštienos produktų. Prieš tai 
daugiausia buvo laikomi gyvuliai laukų trąšos gamybai, o jų pro- 
duktų dažniausiai pakakdavo tik savo šeimai ir ūkio reikalams, o 
tik mažas tų produktų perteklius tenkindavo vietinių miestiečių 
poreikius. 

Gyvulinės kilmės maisto produktai eksportui gaminti daugiausia 
pradėta nepriklausomybės laikais. Agronomijos vienos nebeuž- 
teko auginimui gyvulių ir gaminimui jų produktų. Vis labiau reikėjo 
veterinarijos pagalbos tai gausesnei gyvulių masei ir pagerintai 
rasei apsaugos ne vien tik nuo užkrečiamų ligų, bet ir prie eilinio 
gyvūlių susirgimo. Tolygiai buvo reikalinga aukšta sanitarinė prie- 
žiūra tų gyvulinės kilmės maisto produktų gamybai, kad jie tiktų 
eksportui. Čia lietuvis veterinarijos gydytojas turi daug nuopelnų 
žemės ūkio gyvulinės kilmės maisto produktų aukštos kokybės 
gamyboje. 

Veterinarijos akademija su savo Tyrimo ir serumo gamybos. 
institutais ir gydymo klinikomis, kiek spėjo, daug prisidėjo prie 
tolimesnio krašto gyvulininkystės ūkio progreso. 


VETERINARIJOS AKADEMIJOS ORGANIZACIJA IR VEIKLA 
NEPRIKLAUSOMOJE LIETUVOJE 


Veterinarijos departamento direktoriaus dr. P. Mirono pastan- 
gomis pasisekė Žemės ūkio ministerį agronomą Joną Aleksą įtikinti, 
kad valstybinei Veterinarijos laboratorijai reikalingi nauji rūmai, 
nes esantieji Šančiuose kareivinių pastatai buvo netinkami savo 
paskirčiai. Vieta buvo pasirinkta Vilijampolėje, kur buvo gautas 
4,5 ha sklypas tai statybai. Žemės ūkio ministerijos statybos sky- 
riaus vedėjas inž. J. Jasiukaitis suprojektavo Valstybinės vete- 
rinarijos-bakteriologijos laboratorijos rūmus pagal Veterinarijos de- 
partamento pageidavimą ir nurodymą. Rūmus statant, buvo galvo- 
jama ne tik apie šiai įstaigai modernius pastatus su moderniomis. 
erdviomis laboratorijomis, bet buvo turima galvoje būsimoji 
Veterinarijos akademija, todėl ir buvo suprojektuota bendroji audi- 
torija su 275 sėdimomis vietomis. 

Pastatas, pradėtas statyti 1930 m., buvo baigtas 1933 m. ir kai- 
navo 1.600.000 litų. Valstybinio veterinarijos-bakteriologijos instituto 
direktorius dr. J. Bielkevičius visą laiką kovojo, kad tie rūmai turėtų 
moderniškiausius vidaus įrengimus, neatsižvelgiant į jų kainą. Buvo 
iš anksto galvojama ir apie būsimos aukštosios Veterinarijos mokyk- 
los mokomąjį personalą, todėl nuo pat 1928 m., kai universitete me- 
dicinos fakulteto veterinarijos skyrius buvo uždarytas, buvo išgauta 
iš Žemės ūkio ministerijos lėšų stipendijoms užsienyje studijuoti 
veterinariją. Jų kandidatais buvo stengiamasi parinkti gabiausieji 
abiturientai, ūkininkų sūnūs. Be to, visa eilė veterinarijos gydytojų 
specializavosi įvairiose veterinarijos mokslo šakose, dirbdami savo 
pasirinktoje srityje. Konkrečiai šį klausimą kelti, t. y. steigti aukš- 

tąją veterinarijos mokyklą pavyko tik pasikeitus Žemės ūkio minis- 
trams ir kai 1935 m. juo tapo agronomas Stasys Putvinskis. Tuo- 
laikiniam Veterinarijos departamento direktoriui dr. Stasiui Jankaus- 
kui vadovaujant, žemės ūkio ministras ne tik sutiko steigti Vete- 
rinarijos akademiją, bet įtikino ir tuometinį ministrą pirmininką 
ir finansų ministrą J. Tūbelį bei kitus ministrus tokios įstaigos reika- 
lingumu. Jis dėjo visas pastangas ir energiją su tikru žemaitiškų 
užsispyrimu privesti reikalą iki galutinio laimėjimo. 

Taip 1936 m. sausio 27 d. Žemės ūkio ministras St. Putvinskis 
įteikė ministrų tarybai labai platų memorandumą aukštosios vete- 
rinarijos mokyklos steigimo reikalu. Po antro svarstymo ministrų 
taryba patvirtino Veterinarijos akademijos įsteigimą 1936 m. rugsėjo 
1 d. ir pavedė Žemės ūkio ministrui St. Putvinskiui paskirti laikiną 
Veterinarijos akademijos tarybą. Ši taryba buvo sudaryta iš Vete- 
rinarijos departamento direktoriaus dr. Stasio Jankausko kaipo pir- 
mininko ir to departamento inspektoriaus dr. V. Katelės sekreto- 
riaus. Kiti tarybos nariai buvo, kurie vėliau sudarė vyresniojo moks- 
lo personalo branduolį, būtent: prof. Konradas Aleksa, dr. K. Ka- 
nauka, dr. K. Miknevičius, dr. J. Užupis ir dr. J. Žemaitis. Be 
to, į tą tarybą buvo pakviestas pilnateisiu nariu V. D. Universiteto 
medicinos fakulteto dekanas prof. V. Lašas, kuris daug padėjo savo 
patirtimi aukštosios mokyklos organizavimo srityje. Ši taryba apsvazrs- 
tė Veterinarijos akademijos programą, studijų planą ir statuto 
projektą. Pagal inž. J. Jasiukevičiaus paruoštus planus 1937 m. 
pirmiausia buvo pastatytas anatomikumas, o 1938 m. buvo pradė- 
tos statyti ir klinikos. Šie naujieji pastatai, nors buvo nelabai dideli, 
bet buvo moderniški ir pritaikinti mūsų krašto sąlygoms ir porei- 
kiams. 

Veterinarijos akademijos dėstytojai puikiai atliko savo pagrin- 
dinį uždavinį, sekė naujausius atsiekimus veterinarijos medicinoje 
ir tas Žinias perdavė savo studentams. Tai visa daryti buvo nelen- 
gva, nes reikėjo organizuoti veik viską iš nieko ir iš naujo. Reikėjo 
paruošti pirmųjų paskaitų lietuviška terminologija tekstus ir praty- 
bos darbus. Daugelis dėstytojų pašventė nemaža laiko ir energijos 
grynai moksliniam tyrimo arba jo organizavimo darbui, nežiūrint 
nepalankių karo meto sąlygų dviejų okupacijų laikotarpyje. Pasi- 
rodžius, kad jie savo kvalifikacijomis prilygsta kitų Lietuvos aukš- 
tųjų Mokyklų profesoriams, 1942 m. pagrindinio branduolio dėsty- 
tojai buvo pakelti į ekstra ordinarinius profesorius : dr. Kazys Alminas, 
dr. Kostas Kanauka, dr. Juozas Motiejūnas, dr. Juozas Užupis ir dr. 
Juozas Žemaitis. 

Studentams irgi nebuvo lengva be savo kalba studijų knygų ; 
teko naudoti paskaitų užrašus, o bendrinius dalykus išklausyti vykti 

nemažus atstumus į Vytauto Didžiojo universitetą ir net Fizikos 
institutą. 


Anatomijos institutas. — Šis institutas buvo pirmas pradėjęs mo- 
kymo darbą 1936 m. rudenį. Jo dėstytoju buvo parinktas dr. Kazys 
Miknevičius, gimęs 1908 m., mokslus baigęs Tulūzoje (Toulouse) ir ten 
gilinęs savo žinias gyvulių anatomijos srityje. 1937 m. jis persikėlė 
į naujai pastatytus moderniškus Anatomijos instituto rūmus su 
tuščiomis sienomis ir auditorija 48 sėdimų vietų. Dr. K. Miknevi- 
čius pasirodė ne tik vaizdaus metodo dėstytoju, bet ir sugebąs vaiz- 
džiai piešti lentoje įvairiomis spalvomis kaulus, raumenis, nervus ir 
kraujo indus, kas palengvino klausytojams įsidėmėti anatomijos 
pagrindus, nes jis reikalavo tą patį daryti savo studentų užrašuose. 
Tolygiai jis trumpu laiku įruošė anatomijos muziejų — daugiausia 
iš ostologijos srities, kruopščiai paruošdamas eksponatus. Jo padė- 
jėju to muziejaus ruošime buvo taipgi sumanus šioje srityje darbuo- 
tojas prorektorius. Vl. Sorostinas. 

Anatomijos paskaitų buvo 6 savaitinės valandos pirmame ir 
antrame semestre, po 2 valandas turėjo ir ketvirtas semestras. 
1941 m. dr. K. Miknevičiui repatriavus, anatomijos dėstymą perėmė 
dr. A. Pabijanskas, baigęs mokslus Vienoje su veterinarijos medici- 
nos daktaro laipsniu 1934 m. Jis anatomiją tebedėsto ir dabar Lietu- 
voje. Dr. A. Pabijanskas nesinaudojo dr. K. Miknevičiaus dėstymo 
metodu. Jo supratimu, joks piešinys negali pakeisti natūralaus 
preparato. 


Bakteriologijos institutas. — Šis institutas, kaipo perimtas iš 
Valstybinio veterinarinės bakteriologijos instituto, turėjo gerai 
įruoštas, mModerniškas laboratorijas ir visas mokslo priemones. Taip- 
gi jis buvo plačios apimties ir turėjo savo žinioje bakteriologijos 
diagnostikos, tuberkulozės ir bruceliozės, chemijos ir pieno kontro- 
lės laboratorijas. 1940 m. pertvarkius ir padidinus Veterinarijos 
akademijos etatus, pastarosios dvi laboratorijos buvo atskirtos. 
Šio instituto direktorius visą laiką buvo dr. Kostas Kanauka, 1942 m. 
pakeltas ekstra ordinariniu profesoriumi ; diagnostikos laboratorijos 
vedėja buvo dr. P. Sniečkienė. Tuberkulozės ir bruceliozės labora- 
torijos vedėju buvo dr. Jonas Nainys. Asistentais buvo : dr. Jokūbas 
Kregždė nuo 1936 m., dy. A. Gudelienė nuo 1938 m. ir dr. Antanas 
Pabijanskas, 1941 m. paskirtas Anatomijos instituto direktoriumi 
ir anatomijos docentu. Chemijos ir pieno kontrolės laboratorija 
1940 m. buvo padaryta savarankišku institutu ir pavadinta Pieno 
ir maisto produktų institutu, o jo direktoriumi buvo paskirtas 
dr. Jonas Nainys. Mėsos priežiūros dėstymas liko prie patologijos 

instituto, ir dėstė docentas dr. Juozas Užupis. Dr. Kostas Kanauka 
buvo gimęs 1398 m. mirė 1976 m. lapkričio 7 d., veterinarijos moks- 
lus baigė Mūnchene 1928 m. 1937 m. išvyko pasitobulinimui savo 
dėstomiems dalykams į Hanoverio Veterinarijos aukštąją mokyklą. 
Be to, jis lankė ir kitų kraštų bakteriologijos institutus : Budapešte, 
Milane, Berne, Zūriche, Utrechte. Dr. K. Kanauka dėstė: bendrąją 
mikrobiologiją 4 valandas penktame semestre, specialią mikrobiolo- 
giją 3 valandas šeštame semestre ir 4 val. pratybos, zoohigieną 3 val. 
devintame semestre. Pakinktų ir kinkymo mokslą 1 val. devintame 
semestre. Veterinarijos policiją ir Veterinarijos įstatymus — 2 savai- 
tinės paskaitos semestre. Dr. St. Jankauskui 1941 m. grįžus į Kauną, 
šis pastarasis dalykas buvo pavestas jam dėstyti. Bičių ligas dėstė. 
dr. P. Sniečkienė. 


Pieno ir maisto gaminių institutas. — Šio instituto direktorium 
nuo 1940 m. buvo paskirtas savanoris dr. Jonas Nainys, gimęs 
1901 m., baigęs mokslus 1934 m. Vienoje su veterinarijos daktaro 
laipsniu. 1940 m. Raudonajai armijai okupavus Lietuvą ir įvedus 
tarybinę santvarką, dr. J. Nainys buvo paskirtas Veterinarijos aka- 
demijos rektoriumi. Tada buvo pakeltas į docentus ir buvo jam paves- 
ta dėstyti pieno higienos kursą. Dr. J. Nainys pravedė Veterina- 
rijos akademijos etatų padidinimą, sudarydamas naujus institutus 
ir įvesdamas Veterinarijos akademijoje dėstymą tų mokslo dalykų, 
kurie Veterinarijos akademijos studentų prieš tai buvo klausomi 
Vytauto Didžiojo universitete. 1941 m. birželio mėn. dr. J. Nainiui 
išvykus į Maskvą kartu su docentu Jonu Kriščiūnu, Žemės ūkio 
akademijos rektorium, ir nespėjus sugrįžti į Lietuvą prieš praside- 
dant Rusijos-Vokietijos karui, pieno higienos kursą dėstė septin- 
tame ir aštuntame semestre po 4 valandas šio instituto asistentė 
nuo 1938 m. diplomuota chemikė H. Milaknienė. Institutas turėjo 
gerai įrengtas patalpas ir buvo gausiai aprūpintas moderniškomis 
tyrimo ir studentų apmokymo priemonėmis. Institutui siųsdavo 
ištirti maisto produktus, vandens ir gėrimų pavyzdžius iš visos 
Lietuvos. 


Patologijos institutas. — Patologijos institutas suorganizuotas 
išskiriant buvusio Valstybinio veterinarijos-bakteriologijos instituto 
skyrius : patologiniai anatominius, patologiniai histologinius ir para- 
zitologinius, kartu su šių skyrių tyrimams naudotais įrengimais, 
aparatūra, pagalbiniu personalu ir tinkamai pritaikintomis, gerai 
įrengtomis su modernia aparatūra patalpomis. 

Nuo 1938 m. to instituto direktoriumi buvo docentas dr. J. Užu- 
pis, gimęs 1896 m. (mirė 1960 m. Kaune). Veterinarinius mokslus 

studijavo Miunchene ir juos baigė 1928 m. Jo asistentais buvo dr. 
Antanas Milaknis, dr. J. Hiksa, nuo 1941 m. dr. K. Karnauskas, 
dr. J. Gustaitis 1942 m. ir dr. J. Gudjurgis nuo 1943 m. 

Karo metu smarkiai plėtėsi pasiutimo liga, net buvo keletas 
žmonių aukų. Įtartinų šunų ir net vilkų galvos buvo siunčiamos pato- 
logijos institutui ištirti. Tą darbą iki 1941 m. atlikdavo dr. A. Milak- 
nis, kitų asistentų padedamas. Šios ligos karo metu buvo randama 
apie 360 teigiamų atsitikimų kas metai. 

Dr. J. Užupis dėstė, pradedant 1940-1941 m., bendrąją patolo- 
giją — 5 savaitines valandas penktam semestrui (prieš tai Veteri- 
narijos akademijos studentai šį dalyką klausė V. D. universitete), 
patologinę anatomiją (6 savaitinės valandos šeštame semestre), 
histologinę patologiją (5 savaitinės valandos septintame semestre), 
„Post mortem patologiją (po 4 savaitines valandas septintame ir aštun- 
tame semestre), Mėsos priežiūrą (po 4 savaitines valandas aštun- 
tame ir devintame semestre). Mėsos priežiūros pratimus atlikdavo 
Kauno Maisto skerdykloje. Patologines medžiagas institutui siųs- 
davo iš visos Lietuvos. 


Parazitologijos ir taikomosios zoologijos institutas. — Šis Insti- 
tutas dalinai naudojosi Patologijos instituto laboratorijomis ir tiriant 
atsiųstas patologines medžiagas bendradarbiavo su jo personalu. 
Instituto direktorius buvo Dr. Antanas Milaknis, gimęs 1906 m., 
studijavęs veterinariją Vienoje ir ją ten baigęs 1938 m., įsigydamas 
veterinarijos daktaro laipsnį. Nuo 1941 m. pakeltas docentu ir paskir- 
tas Veterinarijos akademijos šio instituto direktorium. Jis dėstė 
sekančius dalykus: parazitologiją (po 2 savaitines valandas penk- 
tame ir šeštame semestre), taikomąją zoologiją (4 savaitinės valan- 
dos pirmame semestre ir 2 savaitinės valandos antrame semestre), 
pratybos darbai po 2 savaitines valandas. Iki 1940-1941 m. šie dalykai 
buvo klausomi V. D. universitete medicinos fakultete pagal jų pro- 
gramą — žuvininkystę (Ichtiologiją) (2 savaitinės valandos devintame 
semestre). Karo metu paplito apkrečiama arklių liga babeziozė 
(Haemoglobinuria), kuri anksčiau nebuvo žinoma Lietuvoje. Ją 
sukelia maži vienaceliai kraujo parazitai, o juos platina ir išnešioja 
tam tikra erkių rūšis. Kitas atvejis buvo gausus antplūdis muselių 
vadinamų simulum. Jos ypatingai žalingos galvijams, nuo kurių 
tuo metu daug jų krito3. 


3 Medžiaga imta iš St. JaNKAUSKAS, Veterinarinė medicina nepriklausomoje 
Lietuvoje, Chicaga 1973. 

Serologijos institutas. — Šis institutas jokio mokomo darbo 
nedirbo, o gamino serumus ir skiepus, vartojamus kovai su gyvulių 
ir žmonių ligomis. Jos direktorius buvo Dr. Petras Radvila, gimęs 
1903 m., veterinarijos mokslus studijavęs ir baigęs 1932 m. Berno 
universitete įsigijo veterinarijos medicinos daktaro laipsnį. 1934 
m. specializavosi Vienoje ir Budapešte skiepų ir serumų gamyboje. 


instituto veikla jau buvo aprašyta atskirai). 


Zootechnikos institutas. — Šis institutas pradžioje buvo plačios 
apimties. Jam buvo priskirta bendroji ir speciali zootechnika, zoohi- 
giena, šėrimo ir pašarų mokslas ir žemės ūkio mokslų enciklopedija. 

Tokios didžios apimties mokslo šakų Zootechnikos institutas 

turėjo du dėstytojus: e. 0. prof. Konradą Aleksą ir docentą, veteri- 
narijos medicinos ir agronomijos daktarą Kazį Alminą. Šis institutas 
paveldėjo Valstybinio veterinarijos-bakteriologijos instituto direk- 
toriaus gyvenamąjį butą 4 kambarių be jokio inventoriaus ir be 
jokių mokslo priemonių. Todėl šiam institutui, pilna žodžio pra- 
sme, teko kurtis iš naujo ir pradėti iš nieko. 
„ Prof. Konradas Aleksa gimė 1881 m. ir 1903 m. baigė Varšuvos 
Veterinarijos institutą. 1924-1938 m. buvo Žemės ūkio akademijos 
dėstytoju ir katedros vedėju 0 nuo 1928 iki 1936 m. buvo jos 
prorektorium. 

Šiame kurse buvo kreipiamas ypatingas dėmesys į paveldėjimo 
mokslą ir su juo surištomis problemomis. 1940 m. devintame seme- 
stre turėjo dėstyti zoohigieną, bet pertvarkius etatus jam nebeteko 
jos dėstyti. 

Prof. K. Aleksa yra vienas iš veterinarijos gydytojų daugiausia 
rašęs iš veterinarijos srities. Jį būtų galima laikyti veterinarijos 
literatūros pionieriumi, nes jis parašė apie 40 darbų. Rašė straips- 
nius į mokslinę ir viešąją spaudą. Parašė visą eilę vadovėlių, kaip 
tai: Trumpa naminių gyvulių fiziologija, 1924 m.; Naminių gyvulių 
anatomija, 1928 m.; Gyvulių anatomijos ir fiziologijos pagrindai, 
1930 m.; Paveldėjimas gyvulininkystėje, 1928 ; Zoohigienos pagrindai 
ir kitus. Iš originalių darbų parašė — Įnašas į galvijų tuberkulozės 
gydymą rūgščių pagalba. 

Po karo e. o. profesorius K. Aleksa grįžo iš Vilniaus į Veteri- 
narijos akademiją ir nuo 1944 m. vėl dėstė joje ir buvo Zootechnikos 
instituto direktorium. 1945 m. Akademija suteikė jam garbės daktaro 
laipsnį. 1956 m. jis mirė Kaune. 

Dr. Kazys Alminas gimė 1907 m. Žemės ūkio akademiją Dotnu- 
voje baigė 1929 m. ir 1930 m. buvo prof. K. Aleksos asistentu, Žemės 
ūkio akademijos Zoohigienos katedroje. Veterinarijos studijas pra- 

dėjo Berlyne 1930 m., jas baigė 1934 m. Berno universitete ir tais 
pačiais metais įsigijo veterinarijos medicinos daktaro laipsnį, para- 
šydamas disertaciją pas prof. Ul. Duerst, Švicų galvijų veislės akli- 
matizacija Lietuvoje. Nuo 1934 iki 1937 m. buvo Gruzdžių gyvuli- 
ninkystės mokyklos mokytoju. Įsikūrus Veterinarijos akademijai, 
laikinoji jos taryba dr. Kazį Alminą parinko zootechnikos ir agro- 
nomijos mokslų dėstytoju ir vieneriems metams pasiuntė į užsienį 
ruoštis profesūrai. 

Ta proga įstojau į Berlyno universiteto agronomijos fakultetą 
ir įsigijau agronomijos doktoratą. Tam tikslui turėjau išklausyti 
reikalingus papildomus dalykus ir išlaikyti iš jų egzaminus ir paruošti 
disertaciją apie žemaitukų arklių veislę (Ziehtungsbiologische Unter- 
suchungen am litauischen-samogitischen «Žemaitukai»-Pferd im Ver- 
gleich zu anderen Rassen). 

Baigęs mokslą Berlyne, išvykau studijinėn kelionėn. Lankiau 
veterinarinės mokslo institucijas ir gyvulininkystės tyrimo įstaigas. 
Pirmiausia atsilankiau Danijoje — Kopenhagoje, iš ten Švedijoje — 
Stockholme, Uppsaloje ir šiaurinėje krašto dalyje, o iš ten vykau į 
Norvegijos Tronheim ir iš čia fiordais į Bergen ir galiausiai į Oslo, 
kur aplankiau naujai sukurtą jų veterinarijos akademiją, kuri dali- 
nai buvo mūsų akademijai pavyzdžiu. Iš čia vykau į Angliją, lan- 
kiau ne tik Londono, bet ir Oksfordo ir Cambridge universitetus. 
Iš Anglijos vykau į Belgiją — Antverpeną, Briuselį, Olandijoje Rot- 
terdamą, Amsterdamą, Utrechtą ir iš čia į Šveicariją dalyvauti XIII 
tarptautiniame veterinarijos kongrese Ziūriche-Interlaken, kuriame 
teko įsijungti į mokslines diskusijas. Šios kelionės įspūdžius sutrauk- 
tai aprašiau Lietuvos Veterinarijos gydytojų draugijos biuletenyje 4. 

Lankydamas tas mokslo įstaigas fiksavau ką galėjau ir kas buvo 
būtina naujai kuriamam Zootechnikos institutui. Teko fotografuoti 
tų visų kraštų geriausius veislinius ir darbo gyvulius ir mokslo prie- 
mones. Dirbdamas pas prof. Stang ir gavęs jo asmenišką sutikimą 
nukopijavau visą jo diapozityvų rinkinį, padariau iš jų arti 3000 
skaidrių. 

Žinodamas, kad viską reiks pradėti iš nieko ir kurti iš naujo, nu- 
pirkau savo lėšomis institutui brangią aparatūrą: aukštos kokybės 
Zeis mikroskopą, precizines analitines svarstykles, diapozityvų 
demonstravimo aparatūrą ir daugelį kitų mokslo priemonių, kaip 
gyvulių veislių modelius, kolekciją dantų gyvulio amžiui pažinti ir 


* K. Arminas, Kauno Veterinarijos akademijos palyginimas su Vakarų veteri- 
narinėmis mokyklomis, žr. Lietuvos Veterinarijos gydytojų draugijos biuletenis, 1957 
m. 6 nr. 

t.t. Grįžęs Lietuvon, nesant nei baldų nei lėšų, savo pinigais pirkau 
spintas, stalus ir kitą institutui inventorių. Vėliau už visa tai buvo 
atsilyginta iš Veterinarijos akademijai skirtų kreditų. Panašiai teko 
kaupti ir vietinę mokslo medžiagą. Parūpinau iš agronomo J. Kleveč- 
kos Dotnuvos selekcijos stoties pašarinių augalų pavyzdžius ir 
herbariumą. Gavęs sėklų užvedžiau prie Anatomijos instituto paša- 
rinių ir nuodingų augalų darželį. Grįžus iš kelionės tuoj teko dėstyti : 
pašarų ir šėrimo mokslą (3 valandas penktame semestre ir 3 val. 
šeštame semestre su praktikos darbais); specialią  zootechniką 
(4 savaitines valandas septintame ir 5 savaitines valandas aštūn- 
tame semestre su ekskursijomis į gyvūlių supirkimo punktus, 
žirgynus ir gyvūlių ūkius); žemės ūkio enciklopediją (3 savaitinės 
valandas devintame semestre). Čia buvo daugiausia liečiama gyvu- 
lininkystės ūkio ekonomika ir kiti pagrindiniai žemės ūkio mokslo 
klausimai. 

Pradžioje turėjau tik vieną laborantą — Antaną Norkų, baigusį 
Gruzdžių gyvulininkystės mokyklą. Vėliau gavau dr. Joną Natke- 
vičių, baigusį veterinariją Vienoje 1947 m. ir diplomuotą agronomą 
Jurgį Baublį, baigusį Žemės ūkio akademiją Dotnuvoje. 

* 1940 m. rektoriui dr. J. Nainiui pertvarkius Veterinarijos Aka- 
demijos etatus, Zootechnikos institutas galėjo turėti tik vieną dėsty- 
toją. Veterinarijos akademijos tarybai buvo pavesta išspręsti, kuris 
iš dviejų dėstytojų prof. K. Aleksa ar docentas dr. K. Alminas turėtų 
likti Veterinarijos akademijoje. Taryba pasisakė už dr. K. Alminą, 
o profesorius K. Aleksa turėjo išeiti. Jis pasakęs atsisveikinimo 
kalbą posėdį apleido. Po to jis buvo paskirtas Veterinarijos ligo- 
ninės Vilniaus miesto vedėju. 

Likus man vienam, teko dar viena priedinė pareiga — admini- 
struoti gautą 300 ha ūkį, kuris susidėjo iš kelių privačių ūkininkų 
nusavintų ūkių, tai buvo užuomazga projektuojamai gyvulinin- 
kystės tyrimo stočiai, kuri buvo būtinai reikalinga mūsų krašto 
ūkio gerbūvio kėlimui. Tie ūkiai, nors buvo netoliese nuo Veteri- 
narijos akademijos 3-10 kilometrų atstume, bet jie visi buvo ne 
stambūs — po 60-80 ir 160 ha dydžio. Jie sunkiai buvo šiam tikslui 
pritaikomi, nes visi neturėjo jokio tam tikslui įrengimo ar invento- 
riaus. Einant karui, spaudžiant okupacijai ir esant visokių medžiagų 
trūkumui, sunkiai buvo įmanoma iš karto platesnio masto į1engimus 
įruošti ir tyrimus pradėti. 

Buvo daroma, kas esamomis sąlygomis buvo galima. Pasiroii: 
kus pašarų trūkumui serologijos instituto seruminiams arkliams 
ir nesant galimybei jų pirkti laisvoje rinkoje, pirmiausia susirū- 
pinau jiems pagaminti to pašaro. Stambesnysis ūkis turėjo daug 
pelkėtų bruzgynų — krūmokšniais apaugusių plotų. Pirmon eilėn 

nutariau raudinti krūmus ir sausinti pelkes, pradžioje atvirais grio- 
viais, o vėliau uždaru drenažu. Naująjį plėšimą užsėdinau kultū- 
rinėmis pašarinėmis žolėmis. Darbo jėga daugiausia buvo naudojama 
lageriuose išbadėję, nusilpę belaisviai. Jie pirma buvo gerai atmai- 
tinami ir tik tada statomi į darbą. Taip elgiantis buvo atsiekta kele- 
Tiopo tikslo: pirma buvo gerinama Lietuvos dirva, keliant jos pro- 
duktyvumą, antra buvo pasigaminama taip reikalingi pašarai 
seruminiams arkliams, kurie buvo labai reikalingi serumo gamybai 
ir trečia — iš humaniško taško buvo 90 tų belaisvių išgelbėta iš bado 
mirties, nes Kauno tvirtovėse kasdien jų mirdavo ne dešimtimis, o 
šimtais. Teko pačiam asmeniškai matyti laidojant išbadėjusių lavonų 
skeletus apgraužtus savo gyvujų draugų. 

Stambesnių statybų nebuvo net užsimota vykdyti dėl karo eigos 
ir įvairių medžiagų ypač geležies trūkumo. Be to, tokie pastatai 
galėjo būti sugriauti karo eigoje, pagaliau netikrumas, neišspren- 
dus pačių ūkių pastovaus nuosavybės klausimo. Visgi buvo kau- 
piama vietoje gaminama statybinė medžiaga: plytos, stogo čerpės, 
drenažo vamzdžiai ir miško medžiaga ateities statyboms. Taip darant, 
tokios medžiagos buvo apsaugojamos nuo išvežimo į frontą ir Pinsko 
balas. 

Buvo telkiama tolimesniems mokslo tyrimo darbams ir kita 
medžiaga, kaip ant arklių kapinynų griaučiai iš senovės amžių, iš 
prof. Puzino archeologinių iškasenų. Buvo renkama medžiaga iš gyvu- 
lininkystės kontrolės knygų, norint išsiaiškinti amžiaus įtaką į kar- 
vių pieningųmą ir kiaulių veislingumą. 

Nuo seniau buvau surinkęs nemaža medžiagos apie liaudies 
medicinos prietarus, susijusius su gyvulių gydymu, jų priežiūra, 
ganymu ir jų naudojimu. Tik gaila, kad buvo per maža laiko visą 
tą medžiagą apdoroti ir paskelbti spaudoje. Liko virš 3000 psl. 
rankraštyje paskaitų ir kitų darbų užrašų gyvenamo buto pusrūsyje. 
Šiaip teko dar dalyvauti atliekamu laiku specialioje ir bendrinėje 
lietuvių spaudoje. 1943 m. buvau pakeltas e. o. profesoriumi su 
kitais drauge anksčiau minėtais dėstytojais. 


Taikomosios botanikos, pašarų ir šėrimo institutas. — Šis insti- 
tutas buvo įsteigtas 1940 m. Iš V. D. universiteto Matematikos ir 
gamtos fakulteto buvo perimta botanikos ir iš Veterinarijos akade- 
mijos Zootechnikos instituto pašarų ir šėrimo mokslų dėstymas. Jo 
direktoriumi buvo paskirtas dr. Jokūbas Kregždė, gimęs 1908 m., 
studijavęs nuo 1929 iki 19323 m. Berlyne ir Vienoje, baigęs veteri- 
nariją 1935 m., o 1936 m. ten pat įsigijęs veterinarijos daktaro 
laipsnį. Grįžęs dirbo Valstybiniame veterinarijos-bakteriologijos 

institute vyresniojo asistento pareigose, kol 1940 m. buvo pakeltas 
docentu ir paskirtas instituto direktoriumi. Tas institutas įnamiavo 
Zootechnikos instituto patalpose, kurios buvo ir be to labai ankštos. 
Paskaitoms ir pratybos darbams buvo naudojama bendra auditorija 
ir mokomoji laboratorija. Šiam institutui pagrindą sudarė mano 
prieš dvejus metus parūpintos mokslo priemonės ir paruoštas pašarų 
ir šėrimo mokslo kursas. Kiek daugiau vargo jam sudarė taikomo- 
sios botanikos kursas, bet ir čia daug padėjo savo patarimais jo senas 
pažįstamas, Vilniaus universiteto botanikos profesorius J. Dagys. 
Taikomoji botanika (po 2 savaitines valandas pirmame ir antrame 
semestre ir 2 valandos pratybos darbų antrame semestre). Pašarų 
ir šėrimo mokslas — tęsinys dr. K. Almino pradėto kurso Zoote- 
chnikos institute 1938 m. (3 savaitinės valandos penktame ir 3 šeštame 
semestre). 


Veterinarijos Akademijos klinikos. — Veterinarijos gydytojų prak- 
tiškam paruošimui klinikos turi svarbiausios reikšmės, nes jose 
išmokstama gydyti gyvulius. Veterinarijos akademijos klinikos 
. buvo trys: — chirurgijos, vidaus ligų ir bujotrikos — akušerijos. 
Jos turėjo moderniškus, naujausiems mokslo reikalavimams pritai- 
kytus pastatus. Taip klinikinių mokslo dalykų dėstymas iš karto 
vyko patogiose sąlygose. Klinikos turėjo 70 sėdimų vietų auditorija, 
erdvią operacinę salę, patalpas gyvuliams tirti. Visos trys klinikos 
buvo sugrupuotos į vieną bloką, taip kad tarp jų pasidarė erdvus 
kiemas apie 4.500 kv. pėdų ploto. Tas kiemas buvo apdengtas stik- 
liniu stogu, todėl susidarė puiki salė, kuria ištisus metus, nepaisant 
oro sąlygų, buvo galima naudotis mokymo tikslams, demonstruojant 
ir tiriant sergančius gyvulius. Joje buvo padarytas kietas akmenimis 
grįstas ir minkštas smėlio takas arklių šlubavimui tirti. Klinikų 
patalpose buvo vietos nuolatos laikyti 80 sergančių stambių gyvulių 
ir apie 30 mažesnių. Ten pat antrame aukšte buvo Farmakologijos 
institutas, kuris aprūpino klinikas vaistais, ir studentai galėjo prakti- 
kuotis vaistų paruošime. Tame pačiame pastate buvo įrengta ir 
bendra biblioteka visai akademijai. Klinikose studentai įgydavo 
sistemingą apmokymą, patys dalyvaudami gyvulių gydymo darbe 
mokomojo personalo priežiūroje. Jie turėjo sekti ligos eigą ir gydymo 
rezultatus. Jei gydomas gyvulys krisdavo, buvo daromas skrodimas 
Patologijos institute, dalyvaujant studentams, kurie tą pacientą 
gydė. Veterinarijos akademijos klinikos buvo vienos iš geriausių 
ne tik Pabaltijo valstybėse, bet ir daugelio kitų kraštų. Jos buvo 
vienas pasididžiavimo objektas net mūsų auklėtiniams ir šiame 
kontinente. 

Chirurgijos klinika. — Chirurgijos klinikos direktoriumi ir chi- 
rurgijos dėstytoju buvo dr. Juozas Žemaitis, gimęs 1894 m., miręs 
1956 m. Kaune. Tartu universitete baigęs veterinariją 1923 m., 
1924 m. buvo paskirtas į Lietuvos universiteto medicinos fakulteto 
veterinarijos skyriaus jaun. asistentu ir pasiųstas į Vienos aukštąją 
veterinarijos mokyklą specializuotis chirurgijoje pas žymų profe- 
sorių Schmidą. Baigęs specializacijos darbą Vienoje ir įsigijęs vete- 
rinarijos mokslo daktaro laipsnį, buvo pakeltas vyr. asistentu ir 
perėmė chirurgijos kurso dėstymą. Nuo 1928 iki 1937 m. buvo Gruz- 
džių gyvulininkystės mokyklos direktorium ir dėstytoju. 1938 m. 
pradėjo dėstyti chirurgiją Veterinarijos akademijoje. To darbo 
ėmėsi turėdamas labai gerą teoretinį ir praktinį patyrimą. 1942 m. 
buvo pakeltas e. o. profesorium. Raudonajai armijai grįžus Lietu- 
von, jis liko vietoje ir toliau ėjo tas pačias pareigas. Buvo plėšikų 
nužudytas kartu su žmona. Jo asistentu nuo 1938 m. buvo dr. Juozas 
Pranaitis ir nuo 1942 m. dr. Tomas Šniukšta. Dėstė bendrąją chirur- 
giją (4 savaitinės valandos penktame semestre), operatyvinę chirur- 
giją (3 savaitinės valandos penktame ir šeštame semestre). Specia- 
lioji chirurgija buvo dėstoma po tris valandas per keturis semestrus, 
pradedant šeštuoju semestrų. Chirurginės klinikos pratybos darbams 
buvo skirta po 4 savaitines valandas per keturis semestrus, prade- 
dant šeštuoju semestrų. Akių ligos — dvi teorijos ir viena praktikos 
valanda devintame semestre. 


Vidaus ligų klinika. — Vidaus ligų dėstytoju ir klinikos direk- 
toriumi pradžioje buvo dr. Petras Švambarys, gimęs 1899 m. Kaip 
krašto apsaugos stipendininkas 1928 m. Vienoje baigė veterinarijos 
mokslus. Mirė Austrijoje 1970 m. Laikinai Veterinarijos akademijos 
tarybai parinkus jį vidaus ligų dėstytoju, jis išėjo iš kariuomenės 
į atsargą ir 1937 m. pradžioje išvyko į Vieną, o vėliau Budapeštą. 
Specializavosi Vienoje pas prof. Wirthą, parašė disertaciją ir įsigijo 
veterinarijos medicinos daktaro laipsnį. 1941 m. repatrijavo Vokie- 
tijon, o karui pasibaigus išvyko į Austriją, kur vertėsi praktika. 
Klinikinė diagnostika (3 savaitinės valandos penktame semestre). 

Specialioji patologija ir terapija. Šiam kursui buvo skiriama po 
4 savaitines paskaitų valandas per Keturis semestrus, pradedant 
šeštuoju. Vidaus ligų klinikoje pratybos darbams buvo skiriama po 
4 valandas keturiuose semestruose, pradedant šeštuoju semestru. 

Dr. P. Švambariui 1941 m. repatrijavus Vokietijon, vidaus ligų 
klinikos vedėju buvo paskirtas Dr. Bronius Janonis, prieš tai dirbęs 
mėsos priežiūros srityje. Dr. B. Janonis gimė 1905 m., veterinarijos 
mokslą baigė Vienos aukštojoje veterinarijos mokykloje, įsigydamas 
veterinarijos medicinos daktaro laipsnį, kuris tarybinės valdžios 

nepripažįstamas. Iki šiol jis tebedėsto Kauno Veterinarijos akade- 
mijos vidaus ligų mokslus ir yra klinikų vedėju. 


Bujatrikos ir akušerijos klinika. — Bujatrika apima atrajo- 
jančių gyvulių ir kiaulių ligas. Daugelyje užsienio veterinarijos 
mokyklų šių ligų dėstymas nėra atskirtas nuo arklių ir kitų gyvulių 
ligų. Lietuvoje galvijai ir kiaulės turėjo didelės reikšmės gyvulinin- 
kystės ūkiui, todėl ir buvo sukurta atskira bujatrikos klinika. Prie 
jos buvo prijungta akušerija su ginekologija. 

Bujatrikos-akušerijos klinikos direktorium buvo savanoris 
Dr. Juozas Motiejūnas, gimęs 1898, miręs Chicagoje 1969 m. Vete- 
rinarijos mokslą baigė 1923 m. Tartu universitete veterinarijos fakul- 
tete. 1928 m. specializavosi akušerijoje ir ginekologijos srityje 
Berno universiteto veterinarijos fakultete, kur įsigijo veterinarijos 
medicinos daktaro laipsnį. 1928-1934 m. buvo Gruzdžių Aukštosios 
gyvulininkystės mokyklos mokytoju. Parinkus jį dėstyti bujatriką ir 
akušeriją, 1929 m. išvyko specializuotis į Hanoverį pas žymų profe- 
sorių Goetz, po to aplankė visą eilę Europos žymių aukštosios vete- 
rinarijos mokyklų, stengdamasis susipažinti su jų mokymo meto- 
dais. 1940 m. jis buvo Veterinarijos akademijos prorektoriumi, o 
1941-1944 m. Veterinarijos Akademijos rektoriumi. Vokiečiams 
V. D. universitetą ir Veterinarijos akademiją uždarius, rektorius 
dr. J. Motiejūnas ryžosi savo atsakomybe neoficialiai tęsti mokymo 
darbus. Tuo būdu mokslas nesusitrukdė ir tai yra didelis jo nuopelnas. 

Jo asistentas buvo dr. Petras Tunkūnas, labai pajėgus savo srities 
specialistas, kuris pareigas pradėjo eiti 1939 m. 

Raguočių ir kiaulių ligos. Paskaitų buvo po 3 savaitines valandas 
septintame, aštuntame ir devintame semestre. Praktikos darbams 
teko po 4 valandas keturius semestrus, pradedant septintu semestru. 
Akušerija-ginekologija turėjo po 2 savaitines paskaitų valandas 
septintame ir aštuntame semestre ir Ž savaitines praktikos valandas 
aštuntame semestre. 

Akušerinė ir ginekologinė klinika. Šiai klinikai skiriamo laiko 
didžioji dalis buvo praleidžiama Kauno Maisto fabriko tvartuose. 
Čia buvo praktikuojama nėštumą diagnozuoti. Buvo atliekamas 
dirbtinis apvaisinimas, daroma embriotomija ir kitos akušerinės 
operacijos. Iš raguočių ir kiaulių ligų dėstomo kurso buvo išskirtos 
tešmens ligos, o iš akušerijos ir ginekologijos naujagimių ligų kursas. 
Abu tuos kursus lektoriaus teisėmis dėstė vyresnysis asistentas dr. 
Petras Tunkūnas. Kiekvienam tų kursų buvo skirta po 1 savaitinę 
valandą vieną semestrą. 

Dr. Petras Tunkūnas gimė 1910 m. Veterinarijos mokslą baigė 
Stockholme, Švedijoje, 1939 m. Tais pačiais metais buvo paskirtas 

asistentu ir lektoriumi. 1944 m. pasitraukęs į Vokietiją, įstojo į Tūbin- 
geno universiteto medicinos fakultetą ir 1950 m. baigė medicinos 
daktaro laipsniu. Be to, tais pačiais metais Giesseno universitete 
Veterinarijos fakultete įsigijo veterinarijos medicinos daktaro lai- 
psnį. 1954 m. JAV gavo teisę verstis medicinos praktika. 1960 m. 
išlaikė psichiatrikos specialybės egzaminus, 0 nuo 1963 m. dėsto 
psichiatriją Chicagos medicinos mokykloje. 


Veterinarinės bakteriologijos institutas. — Iki 1936 m. jo vietoje 
buvo vadinama Valstybinė veterinarijos-bakteriologijos laboratorija. 
Joje buvo atliekami mokslinio tyrimo darbai, skiepų gamyba ir 
veterinarinė profilaktika. Ši įstaiga veikė 1924-1938 m. Kaune. Ji 
buvo įsteigta sujungus Marvos galvijų priešmarinę stotį ir karo vete- 
rinarijos-bakteriologijos kabinetą. Jis turėjo šiuos skyrius: įnosių 
(1924-1929), serologijos, įsteigtą 1924 m., diagnostikos ir užkrečiamų 
ligų, įsteigtą 1924 m., tuberkulozės, įsteigtą tiktai 1930 m., chemijos 
ir pieno kontrolės, įsteigtą 1937 m. Sanitarinė pieno ir jo produktų 
kontrolė pradėta 1930 m., tuberkulozės skyriaus pieno kontrolė (pra- 
dėta) paskyryje. Anatomijos institutas įsteigtas 1936 m. Iš pradžių 
laboratorija buvo įsikūrusi mokslo darbui nepritaikytose patal- 
pose, 1933 m. persikėlė į specialiai veterinariniams tyrimams sta- 
tytus rūmus, kuriuose 1936 m. įsikūrė ir Veterinarijos akademija. 

Įnosių skyriaus pastangomis 1929 m. Lietuvoje buvo likviduotos 
arklių įnosės. Šiame institute serologijos skyrius gamino serumus 
ir skiepus nuo kiaulių raudonligės, paratifo, viduriavimo, arklių 
pažandžių ir kitų ligų. 1935 m. pagamintų raudonligės skiepų jau 
pakako Lietuvai (iki tol jų buvo ir importuojama). 1937 m. tų skiepų 
už 21.600 litų buvo eksportuota į Latviją. Nuo 1935 m. kasmet 
būdavo pagaminama apie 400 litrų skiepų. 

Diagnostikos ir užkrečiamųjų ligų skyriuje 1924 m. atlikta 234 
bakteriologiniai, histologiniai, cheminiai ir kiti diagnostiniai tyrimai. 
1930 m. jų padaryta 1044, 1937 m. — 2945 tyrimai. 

Tuberkulozės skyrius tyrė galvijų tuberkulozę, 0 nuo 1936 m. 
dar karvių mastitus ir bruceliozę. Iki tol pastarosios ligos buvo tiria- 
mos kituose skyriuose. Tiriant, ar neserga tuberkuloze, 122 bandose 
buvo patikrinta 3679 galvijai. 1937 m. — 5710 galvijų bandų 
71.205 galvijai. 

Bruceliozė tirta 1936 m. 242 ūkiuose 3064 galvijuose ir 45 kiaulėse. 

Serologijos skyrius gamino diagnostinį preparatą — tuber- 
culiną. 1937 m. jo pagaminta 29 litrai. 

Instituto direktorius buvo J. Bielkevičius nuo 1924 iki 1936 m., 
0 1936-1938 m. — dr. Kostas Kanauka (miręs 1976 XI 7d. USA). 
1938 m. institutas prijungtas prie Veterinarijos akademijos. 

Veterinarinės bakteriologijos institutas, persikėlęs iš Šančių, 
1933 m. pasiskirstė darbą atskiromis šakomis į įvairius skyrius. 
Visi skyriai išplėtė savo darbą išskyrus arklių įnosių skyrių, kuris 
dėl sėkmingos kovos su įnosiais 1929 m. likvidavosi, nes ši liga tais 
metais Lietuvoje buvo galutinai išnaikinta. Šį skyrių buvo suorga- 
nizavęs dr. J. Bielkevičius dar 1922 m., būdamas krašto apsaugos 
ministerijos bakteriologijos kabineto vedėju. 

Diagnostikos ir apkrečiamųjų ligų skyrius buvo įkurtas nuo 
pat laboratorijos įsteigimo. Pradžioje jį vedė prof. J. Gogelis, o po 
jo laboratorijos direktorius dr. J. Bielkevičius. Plečiantis veteri- 
narijos laboratorijos darbui, skyriaus vedėjo pareigas perėmė dr. 
P. Sniečkienė, ir 1935 m. liepos 1 d. skyrius buvo padalintas į dvi 
dalis: apkrečiamųjų ligų skyrių, kurio vedėja liko dr. P. Snieč- 
kienė, ir diagnostikos skyrių — jo vedėju buvo paskirtas dr. J. Sa- 
vickis. 

Tuberkulozės ir pieno kontrolės skyrių dr. K. Kanauka pradėjo 
organizuoti 1928 m. ir plėtė jo veikimą. Šis skyrius diagnozavo ne 
tik galvijų ir paukščių tuberkuliozę, bet ir bruceliozę, ir vedė kovą 
su tomis abiem ligomis. Be to, nuo pat pradžios vystė pieno ir jo 
gaminių tyrimą bei bakterinio mėsos užnuodijimo diagnostiką. 
Vėliau dar prisidėjo žuvų ir bičių ligos. 1936 m. dr. K. Kanaukai 
pasidarius Valstybinės veterinarijos-bakteriologijos instituto direk- 
toriumi, skyriaus vedėju buvo paskirtas dr. A. Pabijanskas, prieš 
tai buvęs to skyriaus vyr. asistentu. 

Chemijos ir pieno kontrolės skyriaus vedėjas nuo 1936 m. buvo 
veter. dr. J. Nainys. Jis perėmė šį skyrių 1929 m. iš dr. K. Kanaukos. 
Dr. J. Nainys papildomai suorganizavo ir kitų maisto produktų 
cheminį iv bakteriologinį tyrimą. 

Valstybinė veterinarinės bakteriologijos laboratorija nuo pat 
jos įsteigimo buvo susirūpinusi serumo ir skiepų gamyba kovai su 
apkrečiamomis galvijų ligomis, pirmoje eilėje kiaulių raudonlige 
dėl jos gausaus paplitimo ir aukštos kainos užsieninio serumo. Sero- 
logijos skyriui vadovavo pats laboratorijos direktorius dr. J. Biel- 
kevičius. 1935 m. to serumo buvo pagaminta 4000 litrų, pagal im- 
porto kainą už 250.000 litų. Tais pačiais metais serologijos skyriaus 
vedėju buvo paskirtas dr. P. Radvila ir 1937 m., kaip jau minėjau, 
raudonligės serumo buvo eksportuota į Latviją už 21.600 litų. Karo 
metu šio raudonligės serumo pareikalavimas ypač padidėjo, ir taip 
1943 m. jo buvo pagaminta 14.000 litrų. 

Dr. P. Radvila ne tik išplėtė serumo ir skiepų gamybą veteri- 
narijos reikalams, bet papildomai įvedė ir išvystė vakcinų, serumų 
ir antitoksinų gamybą žmonėms gydyti ir skiepyti apsaugojimui 
nuo tifo, paratifo, difterito ir stabo (tetanus) ligos. Šie gaminiai karo 

metu sunkiai buvo gaunami, todėl šis institutas daug pasitarnavo 
ir žmonių medicinai, parūpindamas aukštos kokybės skiepus ir sutau- 
pydamas kraštui importą. 

Dr. P. Radvilos padėjėjas nuo 1937 m. buvo dr. A. Petrauskas 
ir mediciniam skyriui padėjėjas dr. Makauskas 5. 


Farmakologijos Institutas. — Šis institutas išsivystė iš Veteri- 
narijos akademijos vaistinės, kuri pradėjo veikti 1938 m. drauge 
su klinikomis. Vaistinės tikslas buvo aprūpinti Veterinarijos aka- 
demijos klinikas ir institutus vaistais, reagentais ir chemikalais, o 
ambulatoriškai gydomiems gyvuliams paruošti prirašytus vaistus. 
Vaistinės aprūpinimas vaistais ir karo metu nenutrūko, o prieš karą 
sudarytos vaistų atsargos buvo ne tik išsaugotos, bet ir padidintos. 
Tai įvyko todėl, kad vaistinės vedėjas dr. Alfonsas Kalvaitis sugebėjo 
išnaudoti tą aplinkybę, kad okupantai įvertino Veterinarijos akade- 
mijos reikšmę Lietuvos gyvulių ūkiui, kurį palaikyti ir jie buvo suin- 
teresuoti fronto maitinimui. Dr. A. Kalvaitis rašė, kad esant dideliam 
kai kurių vaistų trūkumui vaistinėse žmonėms prirašytų vaistų, 
ne mažą kiekį teko pagaminti veterinarijos akademijos vaistinėje. 
Šitas sudarė daug darbo ir buvo surišta su rizika. 

Planuojant Veterinarijos akademijos klinikų pastatą, vaistinei 
buvo numatytos atitinkamai pritaikytos erdvios patalpos ir jos 
buvo gerai įrengtos. Tose patalpose studentai atliko farmakologijos 
praktikos darbus ir mokėsi paruošti vaistus. Pagal išleistą « vete- 
rinarijos gydytojų namų vaistinės įstatymą », užsiimantieji gyvulių 
gydymu turėjo teisę ir buvo net skatinami įsigyti privatinę vais- 
tinę, kad tuo papigintų gyvulių gydymą. Todėl jiems reikėjo mokėti 
tuos vaistus pasigaminti. 

Iki 1940-1941 m. mokslo pradžios Veterinarijos akademijos 
studentai farmakologiją ėjo V. D. universiteto medicinos fakultete, 
pagal jų programą, kuri nebuvo pilnai pritaikyta veterinarijos rei- 
kalams. Todėl Veterinarijos akademijoje dar jiems buvo dėstomas 
papildomas kursas vadinamas klinikine farmakologija. Buvo dėstoma 
po Ž savaitines valandas septintame ir aštuntame semestre ir, be to, 
aštuntame semestre 2 savaitinės valandos vaistų gamybos praktikos. 

Pradedant 1940-1941 m. viso farmakologijos kurso dėstymas 
buvo atliekamas Veterinarijos akademijoje. Jos vaistinei buvo suteik- 
tas Farmakologijos instituto titulas ir jos direktorium ir docentu 
buvo paskirtas dr. A. Kalvaitis. 


5 Medžiaga imta iš St. JANKAUSKAS, Veterinarinė medicina nepriklausomoje 
Lietuvoje, Chicaga 1973. 

Dr. Alfonsas Kalvaitis gimė 1907 m. Veterinariją baigė Vienoje 
1934 m., įsigydamas veterinarijos medicinos daktaro laipsnį. 1938 m. 
jis buvo keletai mėnesių pasiųstas į Šveicariją, Berno universiteto 
Veterinarijos fakultetą, pagilinti žinias farmakologijos ir vidaus ligų 
srityje. Nuo 1938 m. rugsėjo mėn. buvo paskirtas vidaus ligų klinikos 
vyresniuoju asistentu, bet faktinai buvo veterinarijos vaistinės 
vedėju ir lektoriaus teisėmis dėstė klinikinės farmakologijos kursą, 
be to vedė vaistų paruošimo pratybos darbus. Nuo 1940 m. spalio 
mėn. buvo paskirtas Veterinarijos akademijos Farmakologijos insti- 
tuto direktorium ir docentu. Jis Veterinarijos akademijoje dėstė 
po 4 savaitines paskaitų valandas penktame ir šeštame semestre ir 
turėjo savaitines praktikos darbų valandas šeštame semestre. 

Bendrajai terapijai penktame semestre buvo skirtos dvi savai- 
tinės valandos bendram aptarimui įvairiausių gydymo būdų ir prie- 
monių. Priešcheminės gyvulių apsaugos dalykui devintame semes- 
tre buvo skirta 1 savaitinė valanda, aptarti kare vartojamas nuodin- 
gas Medžiagas ir kaip apsaugoti gyvulius nuo tų nuodų ir kaip suteik- 
ti pagalba apsinuodijusiems. 

į Mokomoji kalvė. — 1938 m. baigus statyti ir įrengti klinikas 
buvo pradėta statyti ir mokomoji kalvė. Ji turėjo tris žaizdrus, 
didelę tyrimų patalpą, 45 sėdimų vietų auditoriją ir muziejų. Tų 
pačių patalpų antrame aukšte buvo įrengti du maži butai tarnau- 
tojams ir rūsyje — studentams valgykla. Mokomoji kalvė buvo 
baigta statyti 1940 m. Jos tikslas buvo ne tik palengvinti dėstyti 
studentams kanopų ligas, bet juos supažindinti su arklių kaustymu. 
"Toje kalvėje taip pat buvo ruošiami nuolatiniai kursai kalviams, 
nes Lietuvoje buvo didelis trūkumas gerų arklių kaustytojų. Blogi 
kaustytojai gadino kanopas, o be gerų kanopų arklys lieka bevertis. 

Mokomosios kalvės direktoriumi ir kanopų bei kaustymo prak- 
tikos docentu nuo 1938 m. antraeilėms pareigoms buvo paskirtas 
pūlko leitenantas dr. Ksaveras Mašanauskas. Jis veterinarijos moks- 
14 baigė 1923 m. Tartu universitete veterinarijos fakultete. Jis 
paruošė plačiai naudojamą arklių kaustymo vadovėlį. 1941 m. bir- 
želio mėn. drauge su daugeliu kitų Lietuvos karininkų buvo išvež- 
tas į Sibirą. Grįžo su nusilpusia sveikata ir prieš keletą metų mirė. 

Nuo 1940 m. Mokomosios kalvės direktoriumi ir docentu buvo 
paskirtas dr. Juozas Pranaitis. Jis veterinarijos mokslą baigė 1936 n. 
Vienos veterinarijos mokykloje. 1937 m. buvo Gruzdžių gyvulini:- 
kystės mokyklos mokytoju ir nuo 1938-1939 m. buvo Mokomosics 
kalvės asistentu. Gautomis žiniomis jis buvo išvežtas į Sibirą, bet po 
kurio laiko grįžo į Lietuvą ir vėl dirba Veterinarijos akademijoje. 

Mokomojoje kalvėje dviejų paskutinių semestrų studentams buvo 
skiriama po 2 savaitines valandas. Čia buvo dėstoma kanopų ana- 
tomija ir fiziologija, ir kaip turi būti kaustomi arkliai, norint apsau- 
goti kanopas nuo gedimo ir ligų. 


Teismo veterinarija. — Šį dalyką 1941-1942 mokslo metais 
dėstė docentas dr. A. Kalvaitis, o po to dr. J. Pranaitis. 2 savai- 
tinės valandos buvo skirtos aiškinti įstatymus, tvarkančius gyvulių 
prekybą ir pirkėjo bei pardavėjo atsakomybės ir teisės klausimą. 
Taipgi buvo aptariamos ligos, turinčios reikšmės gyvulių prekyboje. 

Suglaustai tokie buvo Veterinarijos akademijoje išeinami mokslo 
dalykai ir toksai joje buvo jos dėstytojų personalas nepriklausomybės 
ir karo metu. Iš pateiktos programos ir iš bendro įstaigos aprašymo 
matome, kad tai buvo plataus masto mokymo ir mokslinio tyrimo 
institucija. Jau savo pirmaisiais veikimo metais sugebėjo paruošti 
rimtų savo srities specialistų, kurie net įvairiuose kraštuose ne tik 
sugeba dirbti savo specialybėje, bet gali konkuruoti su vietiniais 
veterinarijos gydytojais. Mums buvusiems Veterinarijos akade- 
mijos dėstytojams labai malonu visa tai matyti ir konstatuoti. 

Dr. Sauliaus Sužiedėlio studijos Lietuvos tautinio atgimino ir valstybingumo 
pradai užnemunės valstiečcių istorijos šviesoje teksto redakcija negavo. 


NEPRIKLAUSOMA LIETUVA AMERIKIEČIŲ 
IR ANGLŲ AKIMIS 


Kai 1974 metais Encyclopaedia Britannica išleido naują (15-tą) 
laidą, lietuvių visuomenė aktyviai protestavo, pastebėjusi, kad straips- 
nis apie Lietuvą (Lithuania) buvo dingęs ir jo vietą užėmė Lietu- 
vos SSR (Lithuanian SSR). Tas ir daug kitų straipsnių buvo parz- 
šyti grynai sovietiniu požiūriu. Būtų įdomu sužinoti, kokia buvo 
lietuvių reakcija 1926 metais, išėjus enciklopedijos 13-tai laidai, kur 
Lietuva buvo minima tiktai straipsnyje « Lietuviai ir latviai » (Lithua- 
nians and Letis) parašyto žymaus rūso anarchisto Petro Kropotkino. 
Nieko nebuvo užsiminta apie Lietuvos nepriklausomybę, nes straip- 
snis buvo pirmą kartą išspausdintas 1875 metais (9-toje) ir sekar- 
čiose laidose, tik vėliau pakeičiant žodžio žemaitis (zhmud) rašymo 
būdą. Lietuva, kaip nepriklausoma valstybė, buvo pirmą kartą 
paminėta tik 1929 metais (14-toje laidoje). 

Tačiau Britanikos aprašymas yra gan palankus palyginus su 
anglų keliautojų įspūdžiais iš Lietuvos XIX amžiaus pradžioje. 
Vienas anglas, Robert Johnson, 1815 m. išleistoje knygoje šitaip 
apibūdino lietuvius : 


Lietuviai yra šiurkštūs, nerangūs, kvaili žmonės, jų idėjas, būdį4, 
drabužius ir elgesį galima pavaizduoti kaip ypač nuobuodu, sunku ir 
negyva... Atrodo, kad moterys atlieka visą sunkų darbą... kol vyrai 
tingiai slankioja po smukles, išgerdami milžiniškus kiekius degtinės. Kiekis 
šio kenksmingo gėrimo, kurį jie išgeria, yra beveik netikėtinas ... Net 
moterys neša su savim asmenišką butelį ir, susitikusios gatvėje ar kelyje, 
jos sveikinasi pasibučiuodamos į skruostus ir tada pasikeisdamos kelia 
butelius prie lūpų ir atsisveikina su kitu pasibučiavimu l. 


Per pirmąjį pasaulinį karą buvo išleista visa eilė knygų apie 
Europos tautas. Šiose knygose beveik be išimties lietuviai buvo 
neigiamai ar klaidingai apibūdinti. Žymusis anglų istorikas Arnold 


1 Robert JonNsoN, Travel through Part of the Russian Empire, Londonas 1815, 
68-69 psl. 

Toynbee knygoje Nationality and the War (1915) vadino lietuvius 
«labiausiai atsilikusia rase Europoje » ir teigė, kad ne tiktai lietuvių 
kalba, bet ir ja kalbančiųjų išsivystymas yra labiau sukalkėjęs už 
kitas indo-europiečių kalbas. Jis net nuvertina lietuvių kultūrą 
rašydamas : « Jie savo civilizaciją buvo paėmę iš kitų žmonių jau 
pavartotą, vietoje sukurdami savo pačių tautinę tradiciją »2. 

Amerikiečiai panašiai skelbė įvairias klaidingas žinias apie Lietuvą. 
Savo knygoje, The Frontiers of Language and Nationality in Europe 
Leon Dominion tvirtino, kad lietuviai yra liuteronai3, kitas rašy- 
tojas, Nevin D. Winter, knygoje, The Russian Empire of Today and 
Yesterday, teigė, kad lietuviai, be abejo, yra slavai, padalinti tarp 
liuteronų ir stačiatikių tikėjimo *. 

Tačiau, maždaug tuo pačiu metu Amerikos lietuviai pradėjo 
leisti knygas apie Lietuvą anglų kalba, pvz. Jonas Šliūpas, Lithua- 
nia in Retrospect and Prospect, Antanas Jusaitis, The History of the 
Lithuanian Nation, bei T. Norius ir J. Žilius, Lithuania's Case for 
Independence, ir išvystė plačią propagandą, ek Rulis Lietuvai 
nepriklausomybės 3. 

Tačiau šios knygos neliečia mano temos, tai yra, kaip anglai ir 
amerikiečiai aptaria ir įvertina Lietuvos nepriklausomybės laiko- 
tarpį. Viena spręstina problema yra, ar reikia amerikiečių rašytojais 
laikyti lietuvius, kurie gimė Lietuvoje, bet studijas baigė Ameri- 
koje. Šiai paskaitai sprendžiamasis kriterijus bus ne knygos auto- 
rius, bet leidėjas. Aš aptarsiu lietuvių parašytas knygas, kurios 
buvo išleistos Amerikos universitetų leidyklų. Tad įtrauksiu tokią 
knygą kaip Leono Sabaliūno Lithuania in Crisis, bet ne A. Geručio 
Lithuania 700 Years (Manyland Press) ar A. Budreckio The Lithua- 
nian National Revolt of 1941 (Lietuvių enciklopedija) 9. 


* Arnold J. ToyNBEE, Nationality and the War, Londonas 1915, 285 psl. Ori- 
ginalus tekstas buvo: «the most backward race in Europe» ir «they have drawn 
civilization from other people, instead of creating a national tradition of their own ». 

3 Leon DomMINIOoN, The Frontiers of Language and Nationality in Europe, New 
Yorkas 1917, 105 psl. 

* Nevin D. WiNTER, The Russian Empire of Today and Yesterday, Bostonas 
1913, 204 psl. 

s John SzLupas, Lithuania in Retrospect and Prospect, New Yorkas 1915; An- 
tanas JusamTis, The History of the Lithuanian Nation and Its Present National Aspi- 
rations, Philadelphia 1918; Tomas NoRiIus £ Jonas ZiLius, Lithuania's Case for 
Independence, Washingtonas, D. C. 1918. 

* Leonas SaBaLIŪNAS, Lithuania in Crisis: Nationalism to Communism 1989- 
1940, Bloomington, IN., 1972; Albertas GERUTIs, red., Lithuania 700 Years, New 
Yorkas 1969; ir Algirdas Martin BupREckis, The Lithuanian National Revolt of 
1941, Bostonas 1968. 

Istorikas, kuris yra plačiausiai rašęs apie Lietuvos nepriklau- 
somybės laikotarpį anglų kalba yra Alfred Erich Senn. Jo tėvas, 
Alfred Senn, yra šveicaras, gyvenęs Lietuvoje nuo 1921 iki 1930 
metų, didelę dalį to laiko dėstydamas kalbotyrą Vytauto Didžiojo 
universitete. 1923 m. jis vedė lietuvaitę Marytę Vedlugaitę. Atvykęs 
į Ameriką, Alfred Senn neprarado savo intereso lietuviškiems rei- 
kalams ir išleido daug knygų bei straipsnių lituanistikos klausi- 
mais. Jo sūnus Alfred Erich Senn gimė 1932 m. ir baigė istorijos stu- 
dijas Pennsilvanijos ir Columbijos universitetuose. Šiuo laiku profe- 
soriauja Wisconsino universitete, Madisone. Senn yra parašęs dvi 
knygas: The Emergence of Modern Lithuania ir The Great Powers, 
Lithuania and the Vilna Ouestion bei išspausdinęs daug straipsnių 
apie Lietuvą svarbesniuose amerikiečių ir vokiečių istorijos Žur- 
naluose 7. 

Įvairiais atžvilgiais Senn yra labai pajėgus aprašyti nepriklau- 
somybės kovas. Jis skiriasi nuo daugelio kitų anglų ir amerikiečių 
tuo, kad moka lietuviškai, be to, vokiškai, prancūziškai, rusiškai ir 
lenkiškai. Neturėdamas jokių įsitikinimų lietuvių politinių partijų 
atžvilgiu, jis turėtų bešališkiau žiūrėti į įvairius lietuvių vidaus 
ginčus. Be to, Senn gerai susipažinęs su amerikiečių ir vokiečių 
valstybiniais archyvais gali vertinti lietuviškus klausimus bendres- 
nėmis perspektyvomis, įstatydamas įvykius Lietuvoje į platesnę 
tarptautinę areną. 

Pirmoje knygoje Senn aptaria nepriklausomybės kovas nuo 
rugsėjo 1917 m. iki gegužės 1920 m. Nors įvykiai pačioje Lietu- 
voje yra gan plačiai aptariami, Senn'o pagrindinis interesas yra 
diplomatinis : vertinti Lietuvą ir jos reikalus tarptautiniu požiūriu. 
Jo disertacija, pavadinta The Foreign Relations of the Provisional 
Government of Lithuania 1918-1920 8, tikrai išsamiai paliečia Lietuvos 
diplomatų pastangas Paryžiaus konferencijoje ir kitur užtikrinti 
Lietuvos nepriklausomybės pripažinimą. 

Senn buvo pirmasis istorikas panaudojęs gausią Šaulio archyvo 
medžiagą  Pennsilvanijos universiteto bibliotekoje, Juozo Gabrio 
archyvą ir nemažai medžiagos iš JAV Valstybinio Archyvo, bei 
Hooverio bibliotekos laiškų ir spaudos rinkinio. Ši niekada nepa- 
skelbta medžiaga kartu su kitų valstybių oficialiai išleistais dokumen- 
tų rinkiniais ir beveik visais antraeiliais aprašymais ir atsiminimais 
sudaro labai svarbią knygos dalį. Aštuoniolikos puslapių bibliogra- 


*" Alfred Erich SENN, The Emergence of Modern Lithuania, New Yorkas 1959 
ir The Great Powers, Lithuania and the Vilna Ouestion: 1920-1928, Leiden 1968. 
3 Disertacija buvo priimta Columbia universitete 1957 metais. 

fija knygos gale yra tur būt pati plačiausia apie nepriklausomos 
Lietuvos pirmuosius metus. Senn savo žinias apie Lietuvą paima 
labiausiai iš to laiko lietuviškų ir Europos laikraščių, Steigiamojo 
Seimo darbų, bei gausių anglų ir amerikiečių diplomatų pranešimų. 
Senn itin daug simpatijos rodo Sleževičini, visą laiką ji iškeldamas, 
tuo pačiu gal per daug nuvertindamas įvairius kitus veikėjus. Dovy- 
daičio kabinetą, kuriame buvo tik du krikščionys demokratai, jis 
vadina «klerikalų dominuotu»y, ir teigia, kad «kabinetui smarkiai 
trūko pajėgių žmonių »9. Bet į jo sudėtį pažiūrėję randame, kad 
aštuoni iš jos vienuolikos narių buvo Sleževičiaus pirmame ar antrame 
kabinete. 

Viena iš knygos stiprumų yra, kad autorius labai išsamiai aptaria 
ne tiktai lietuvių diplomatų veiklą, bet ir Europos didžiųjų vals- 
tybių pažiūras į Lietuvą bei bendrai išaiškina kitų kraštų elgesį. 
Jis visur bando būti objektyvus, nors jaučiama nemažai simpatijos 
Lietuvai. Knygos centrinė tezė arba bendras nepriklausomybės kovų 
įvertinimas paneigia kai kurių lietuvių teigimus, kad Lietuva viena 
atkovojo nepriklausomybę be kitų šalių pagalbos. 


Galutine išvada lemiamas veiksnys kuriant lietuvišką tautinę val- 
stybę buvo titaniška galybių kova rytų Europoje 1918-1920 m. Siekdami 
savo tikslo šioje kovoje lietuviai iš pradžių gavo paramos iš vokiečių ir 
vėliau iš britų. Jie nebūtų pajėgę išsilaikyti be pašalinės pagalbos, tačiau 
valstybės įsteigimą galima priskirti « užsienio intervencijai », tik su išlyga, 
kad jeigu Lietuva būtų sužlugusi 1919 m., tas išnykimas irgi didžiąja dalimi 
būtų «užsienio intervencijos» pasekmė. Nors Lietuvos vyriausybė lai- 
mėjo žmonių paramą labiausiai dėl energingo žemės reformų programos 
rėmimo, ji tur būt niekada nebūtų turėjusi galimybės šalį valdyti, jei 
tarptautinė padėtis nebūtų buvusi tokia palanki šitam bandymui 10. 


Lietuvių istorikai gana kritiškai sutiko Senno knygą, norėdami 
pamokyti naujoką, kad jis nevisiškai teisingai įvertino lietuvių isto- 


* SENN, Emergence, 99 psl. « The cabinet suffered severely from a shortage of 
capable men >». 

10 Ten pat., 231-232 psl.: « In the final analysis, the decisive factor in the 
establishment of the Lithuanian national state was the existence of a titanic power 
struggle in Eastern Europe in 1918-20. In seeking their place in that struggle, the 
Lithuanians gained first the aid of the Germans and then that of the British. They 
could not have stood without external aid, but the establishment of the state can 
be attributed to «foreign intervention» only if the reservation is made that had 
Lithuania collapsed in 1919, that collapse would have been largely due to + foreign 
tntervention». Although the Lithuanian government had won the support of the 
people, mainly through advocating a vigorous program of land reform, it probably 
would never have had the chance to try to rule had the international situation not 
been so favorable for such an effort ». 

riją. Aidų recenzija buvo labai smulkmeniška, kur recenzentas tikrino 
šaltinius ir davė įvairius smulkius patikslinimus, kurių dauguma 
buvo teisingi, bet mažai skyrėsi nuo Senno pagrindinių teigimų 1, 
Lituanus recenzija iškėle įvairių priekaištų Senno įvykių interpre- 
tacijai. Anot recenzento, Sennas perdeda vokiečių paramą Lietuvai, 
per daug dėmesio skiria Kapsuko vyriausybei, nuvertina vasario 
16 d. paskelbimą, nepristato visų lietuvių teisių į Vilniaus kraštą 
ir t. t. 12 Tačiau, mano manymu, daugumas šių priekaištų nėra tei- 
singi. Sunku nepripažinti vokiečių kariuomenės svarbą, sūustabdant 
bolševikus pirmuose 1919 m. mėnesiuose. Lietuva buvo be kariuo- 
menės, nes Voldemaras naiviai galvojo, kad Lietuvai paskelbus 
savo neutralumą, visi kaimynai jos nepuls. Lietuvos karinį nepajė- 
gumą 1918 m. tur būt akivaizdžiausiai parodo M. Yčo pasakojimas 
apie pastangas išsaugoti Lietuvos iždą Vilniuje, gavus 10.000.000 
markių paskolą iš vokiečių. Yčas porą sykių prašė Apsaugos vice- 
ministrą generolą Kondratavičių surasti kareivių sargybai, bet 
Kondratavičius atsakė, kad nėra jokių eilinių. Po didelių pastangų 
pasisekė surinkti ir apginkluoti dvylika kareivių. Tačiau, jiems 
bežygiuojant į iždą, vokiečiai juos suareštavo ir atėmė ginklus. Po 
keletos valandų jie buvo paleisti ir šautuvai buvo grąžinti tik su 
sąlyga, kad juose nebūtų jokių šovinių 18. Lietuviai su dideliu entu- 
ziazmu atsiliepė į Sleževičiaus kvietimą stoti į Lietuvos kariuomenę. 
Suprasdama, kad ilgai užtruks savanorius apginkluoti ir išlavinti, 
o pasitraukiantys vokiečiai nebuvo tinkami kareiviai, Lietuvos 
vyriausybė pasamdė karių iš Saksonijos. Tad nors vokiečiai ir padarė 
daug žalos nusiaubdami kraštą, vis dėlto laikinai apsaugojo Lietuvą 
nuo bolševikų. Mažiausiai pagrįstas Trecenzento priekaištas yra, 
kad Senn nepaminėjo lenkų politiko Dmowskio pasisakymo, kad su 
Lenkija sujungta Lietuva turėtų susidaryti iš Vilniaus, Kauno ir 
Suvalkų sričių. Anot recenzento, tai reiškia, kad R. Dmowkis pri- 
pažino Lietuvos teises į tas sritis. Tačiau, tai yra nesusipratimas ; 
lenkai buvo pasiruošę atiduoti Vilnių Lietuvai, bet tiktai, jei visa 
Lietuva taptų Lenkijos dalimi. Reikia tik atsiminti, kad Sovietų 
Sąjunga grąžino Vilnių Lietuvai 1940 m., žinodama, kad ji greitai 
visą Lietuvą užims. 


M Kostas JukRGĖLA, recenzija Emergence of Modern Lithuania, žr. Aidai, 1959 m. 
8 nr., 356-361 psl. 

121 Simas SUŽIEDĖLIS, recenzija The Emergence of Modern Lithuania, žr. Lituanus, 
5 t., 3 nr., rugsėjo m., 1959, 93-96 psl. 

13 SENN, Emergence, 52 psl. Senno paimta citata iš M. Yčas, Lietuvos vyriausybės 
sudarymo etapai, žr. Pirmasis nepriklausomos Lietuvos dešimtmetis, Londonas 1955, 
110-111 psl. 

Senno antroji knyga chronologiškai prasideda ten, kūr pirmoji 
baigė, aptardama Lietuvos reikalus nuo 1920 iki 1928 m., ypatingą 
dėmesį skirdama Vilniaus problemai. Šis klausimas yra svarstomas 
dviem atžvilgiais: 1. kaip tarptautinės diplomatijos reikalas ir 2. 
kaip svarbus veiksnys Lietuvos vidinėje politikoje. 

Kaip ir pirmojoje knygoje Sennas labiausiai vartoja pirminius 
šaltinius, plačiai cituodamas amerikiečių ir vokiečių diplomatinius 
archyvus, oficialiuosius dokumentus ir to laikotarpio laikraščius. 
Šioje knygoje, ypač aprašydamas laikotarpį po 1926 metų, Sennas 
gan kritiškai žvelgia į Lietuvos diplomatines pastangas ir ypač nei- 
giamai pasisako dėl Voldemaro. Savo pažiūromis Sennas atrodo 
kaip pragmatinės politikos šalininkas. Su ironija jis žiūri į lietuvių 
užsispyrimą neturėti formalių ryšių su Lenkija ir į jų įsitikinimą, 
kad jie anksčiau ar vėliau turės laimėti, nes jų buvo tiesa. Tai dary- 
dami jie nepaisė kitų kraštų patarimų ir tad liko izoliuoti be stiprių 
draugų. Sennas kritikuoja Lietuvos valdžią, sakydamas, kad Vil- 
niaus klausimas neigiamai paveikė jų visą politiką. 


Nors lietuviai publicistai plačiai rašė apie savo šalies pritarimą Tautų 
Sąjungos principams, Lietuvos užsienio politika nuo pat pradžių buvo 
revizionistinė, pagrįsta anti-lenkiškais jausmais M. 


Paskutiniame skyriuje Sennas labai trumpai pamini priežastis, 
kodėl lietuviai taip buvo užsispyrę dėl Vilniaus. Vesdami savo griež- 
tą politiką, jie apsisaugojo nuo lenkų kultūrinės įtakos, sumažino 
problemas susietas su žemės reforma. Tačiau, svarbiausia priežastis 
buvo lietuviška tautiškumo ideologija, kuri grindė savo teisę į nepri- 
klausomą valstybę Lietuvos Didžiąja Kunigaikštija su sostine Vil- 
niumi. Pagal šią ideologiją Vilniaus praradimas buvo sutapatintas 
su nepriklausomybės praradimu ir tad lietuviai taip aršiai kovojo 
dėl Vilniaus. 

Sennas visur lieka objektyvus, bet aplamai rodo daugiau simpa- 
tijos lietuviams negu lenkams. Jis pabrėžia, kad POW planuotas per- 
versmas Kaune ir Želigovskio žygis į Vilnių įvyko ne be Pilsudskio 
pritarimo ir kad lenkai tyčia prailgino derybas su Lietuva Suval- 
kuose 1920 m., kad jie galėtų užimti Varėną ir pasirengti Vilniaus 
puolimui. Geras objektyvumo pavyzdys yra apibūdinimas spalio 
7 d. Suvalkų sutarimo, kūrį daug lietuvių net ir Lietuvių Enciklo- 
pedija vadina sutartimi. Sennas šį įsitikinimą paneigia, paminėdamas, 
kad originalūs tekstas parašytas prancūzų kalba sutarimą pava- 


4 SENN, The Great Powers, 235-236 psl. 

dina «+ arrangement » ir kad jame nebuvo jokių straipsnių reikalau- 
jančių vyriausybių patvirtinimo. Tuo pačiu jis paneigia lenkų tei- 
gimus, kad tai buvo tik « karinė linija» (military demarcation), nes 
tada liktų neaišku, kodėl civilinės valdžios atstovai ją pasirašė 13, 
Sennas nesutinka su dažnu lietuvių teigimu, kad be Vakarų vyriau- 
sybės įsikišimo lietuviai būtų atkovoję Vilnių. Jis savo nuomonę 
grindžia tuo, kad Želigovskis turėjo tiesioginį susisiekimą su Lenkija 
ir galėjo gauti daugiau karinės pagalbos. Be to, jo kariuomenė spalio 
10 d. turėjusi tarp 15 ir 20.000 kareivių, gruodžio 1 d. jau turėjo 
50.000, kitaip sakant, buvo didesnė negu visa Lietuvos kariuomenė. 

Deja, po šios knygos Senno interesai nukrypo nuo mamos pusės 
(tai yra Lietuvos) į tėvo Šveicariją. Po 1966 m. jis daugiau nebe- 
rašė apie Lietuvą, bet 1971 m. išėjo jo knyga The Russian Revolu- 
tion and Switzerland ir 1974 m. Diplomats and Revolution (apie 1918 m. 
Sovietų misiją į Šveicariją). Tačiau paskutiniu laiku, jis yra išspaus- 
dinęs savo susirašymus su įvairiais lietuvių veikėjais, kaip M. Bir- 
žiška, S. Kairiu, V. Sidzikausku, Lituanus žurnale. Būtų gerai, jei 
tai reikštų, kad jis vėl domisi Lietuva. 

Daugiausia apie Lietuvą aplamai anglų kalba rašė E. J. Har- 
rison, gimęs 1873 m. Anglijoje. Iš profesijos žurnalistas, Harrison 
per rusų-japonų karą buvo Daily Mail korespondentas ir vėliau 
parašė daugelį knygų ne tiktai apie politinius įvykius Japonijoje, 
bet ir tokias knygas kaip The Art of Jujitsu, The Manual of Judo. 
Per pirmąjį pasaulinį karą jis buvo Londono Times korespondentas 
Petrapilyje. 1919 m. buvo paskirtas sekretoriumi Britų Misijose Bal- 
tijos valstybėms ir 1919-1920 m. buvo britų vice-konsulas Vilniuje 
ir Kaune. Nuo 1921 iki 1940 m. jis buvo Lietuvos telegrafo agen- 
tūros (ELTOS) korespondentas prie Lietuvos pasiuntinybės Lon- 
done. Parašęs keturias knygas apie Lietuvą: Lithuania Past and 
Present; Lithuania, a Review; Lithuania 1928; ir Lithuania's Fight 
for Freedom 16, Harrison yra svarbus tuo, kad jis pirmasis svetim- 
tautis anglų kalba rašęs knygas apie Lietuvą ir ilgą laiką buvo beveik 
vienintelis anglų kalba šaltinis apie jos reikalus. Foreign Affairs 
žurnalo bibliografijoje 1919-1932 m. laikotarpiu yra paminėtos 23 
knygos apie Lietuvą, vienintelės dvi anglų kalba buvo Harrisono 17. 

Harrison buvo tikras lietuvofilas, kuris palaikė lietuvių pusę 
visuose ginčuose, ypač su lenkais. Lithuania Past and Present apibū- 


15 Ten pat, 44-45 psl. 

16 E. J. HaRRIsoN, Lithuania Past and Present, Londonas 1922; Lithuania, a 
Review, Londonas 1932; Lithuania 1928, Londonas 1928; Lithuania's Fight for 
Freedom, New Yorkas 31948. 

17 Foreign Affairs Bibliography 1919-1932, New York 1933. 

dina Lietuvos senovės istoriją ir nepriklausomybės kovas. Ši knyga 
buvo ypač svarbi, nes pats autorius buvo dalyvis kaip britų atstovas. 
Jis plačiai aprašo lenkų klastas ir su dideliu entuziazmu gina lietuvių 
reikalus. Lithuania 1928 yra jo redaguota knyga, nors iš tikrųjų jis 
pats parašė jos virš 90 procentų. Tarp kitų autorių buvo P. Klimas, 
K. Gineitis, A. Rimka, K. V. Račkauskas. Knyga duoda gan pilną 
Lietuvos gyvenimo vaizdą, jos gamtos, geografijos, senovės istorijos, 
teismų, policijos, kariuomenės, mokyklų, spaudos, svarbesnių žmonių 
politikoje ir menuose biografijų ir t.t. Knygos tikslas tur būt 
buvo pritraukti Lietuvai daugiau prekybos. 63 puslapius užima 
vertimas Lietuvos prekybos įstatų, taip pat išspausdinti sąrašai 
visų Lietuvos atstovų kituose kraštuose ir kitų kraštų atstovų Lie- 
tuvoje su jų pilnais adresais ir net sąrašas Lietuvos didesnių parduo- 
tuvių bei gamyklų. 

Šioje knygoje Harrison trumpiau paliečia politinius įvykius 
Lietuvoje. Jis vis pasmerkia Tautų Sąjungos nutarimą palikti Vilnių 
Lenkijai vadindamas tai: « tarptautinės teisės pažeidimu neturinčiu 
lygaus moderniuose laikuose »18. Klaipėdos prijungimą prie Lietuvos 
jis visai pateisina ; patys klaipėdiškiai sukilo kilus grėsmei, kad rajo- 
nas pateks į vokiečių vertelgų ir lenkų rankas. 1926 m. perversmas 
yra beveik nepaminėtas ir Voldemaro pirmoji ministrų taryba yra 
pavadinta tautininkų ir krikščionių demokratų koalicija, kuri vėliau 
iširo dėl konstitucijos pakeitimų. Tautininkų pusė yra griežtai palai- 
koma; pakeitimai buvo reikalingi «užtikrinti didesnį vientisumą 
krašto reikalų tvarkyme ir valdyme, siekiant išvengti politinių ir 
ekonominių neramumų, kuriuos kėlė kas trejus metus vykstantys 
prezidento rinkimai »19, « Valdžia turėtų būti pagrįsta ne partijų 
atsitiktiniais polinkiais, bet žmonių balsų ir pasitikėjimo pagrindais » 20. 

Pirmutinė knyga tik apie Lietuvą, parašyta amerikiečio, buvo 
Owen J. Norem Timeless Lithuania?!. Norem gimė 1899 m. JAV ir 
iš profesijos buvo liuteronų dvasininkas. 1937 m. prezidentas F. Roo- 
sevelt jį paskyrė pasiuntiniu į Lietuvą ir jis ėjo tas pareigas iki 1940 m. 
liepos 31 d., kai sovietų paprašytas pagaliau paliko Lietuvą. Plačiai 
aprašęs senovės Lietuvos istoriją, Norem trumpai aptaria nepriklau- 


18 HARRIsON, Lithuania 1928, 44 psl. «an infringement of international law 
without parallel in modern times », 

29 Ten pat, 54 psl. «to ensuring greater continuity in the conduct and mana- 
gement of State affairs and avoiding the political unrest and economic disturbance 
caused by triennial elections of the Seimas and State President ». 

*0 Ten pat, 60 psl: « Government should be established not upon the fortuitous 
moods of the parties, but upon the basis of the vote and confidence of the people ». 

2 Owen J. C. NoREM, Timeless Lithuania, New Yorkas 1943. 

somybės laikotarpį, sovietų ir vokiečių okupacijas. Jo Lietuvos 
vertinimas yra labai palankus. Atseit, nepriklausomybės metais 
Lietuva padarė daug pažangos ūkio ir kultūros srityse, ir būtų turė- 
jusi gražią ateitį, jei karas nebūtų prasidėjęs. Vilniaus ginče jis palaiko 
Lietuvos pusę, o Klaipėdos klausimu, kurį jis daug išsamiau nagri- 
nėja, jis lieka neutralus, iš dalies tur būt labiau atjausdamas savo 
bendros religijos klaipėdiečius liuteronus. Jis pateisina 1926 m. 
perversmą, teigdamas, kad buvo didelė komunistų perversmo grėsmė. 
Aplamai paėmus, jis rado komunistų beveik visur; socialdemokratų 
partija «priglaudė daug komunistų savo glėbyje», žydų mokyklos 
buvo «komunizmo šiltadaržiai »22. Jis teigiamai vertina tautininkų 
valdžią. 1936 m. seimo nariai (visi tautininkai) « dirbo visai pritar- 
dami savo vyraiusybei ir sąlygas galima visiškai prilyginti demo- 
kratių valdomam kongresui Amerikoje ketvirtajame šio amžiaus 
dešimtmetyje » 23. 

Tačiau, knygos svarba glūdi labiausiai pirmosios sovietinės okupa- 
cijos apibūdinime, nes jis, kaip bešališkas liudininkas, tvirtai teigė, 
kad «rinkimai » buvo primesti lietuviams ir kad, kiek galėjo, lietuviai 
priešinosi spaudimui balsuoti. Jis pamini, kad vienoje vietoje balsavo 
net 122 procentai balsuotojų ir kad grupė amerikiečių, kurie lankėsi 
Lietuvoje tuo metu, grįžo namo su antspaudu «balsavo» savo 
pasuose. 

Vienintelis kitas rašytojas, išleidęs dvi knygas apie nepriklau- 
somą Lietuvą, buvo Albertas Tarulis. Tarulis gimė 1906 m. netoli 
Utenos ir 1929 m. baigė ekonomikos mokslus Vytauto Didžiojo uni- 
versitete. Emigravęs į Ameriką, jis dirbo Kongreso bibliotekoje 
Washingtone iki mirties 1964 m. 1959 m. Notre Dame universitetas 
išleido jo The Soviet Policy toward the Baltic States 1918-1940 ir 1965 m. 
Katalikų universitetas išleido jo American-Baliic Relations 1918- 
1922: The Struggle over Recognition?4. Tad, kaip matome, Tarulio 
interesai Amerikoje nukrypo nuo ekonomijos į diplomatinę istoriją. 
Nors knygos liečia visų Pabaltijo valstybių santykius, reikia paste- 
bėti, kad gan natūraliai knygų pagrindinis dėmesys skiriamas Lie- 
tuvos reikalams. Jo antra knyga įnešė daug naujos medžiagos apie 


22 Ten pat, 116 ir 114 psl.: +harbored many Communists in its bosom» ir 
+ hotbeds of Communism ». 

23 Ten pat, 117 ps.: «were working in entire sympathy with their executives 
and the conditions can be likened unto a completely Democratic Congress such as 
America had in the thirties ». 

*4 Albert N. TaRuLIS, The Soviet Policy toward the Baltic States 1918-1940, 
South Bend, In., 1959; ir American-Baltic Relations 1918-1920: The Struggle over 
Recognition, Washingtonas D.C., 1965. 

Amerikos lietuvių ar bendrai baltų pastangas padėti savo kraštams 
ne tik pinigais bet ir ginklais, Tarulis gana nuodugniai aptaria 
Amerikos lietuvių legiono istoriją ir jo nepasisekimo priežastis. 
Įdomu yra pastebėti, kad jis nemini Senno teigimo, kad Voldemarui 
tenka daugiausia kaltės dėl jo nepasisekimo. Knygos svarbiausi 
klausimai yra 1. Amerikos pabaltiečių pastangos įtikinti JAV vyriau- 
sybę pripažinti jų tėvynių nepriklausomybę ir 2. Amerikos valdžios 
pripažinimo politika. Naudodamas Amerikos valstybinius archyvus, 
Tarulis teigia, kad pagrindinė priežastis, kodėl Pabaltijo kraštai 
nebuvo greitai pripažinti, buvo JAV valdžios nusistatymas neskal- 
dyti Rusijos (čia turima galvoje vadinama baltųjų, o ne sovietų 
Rusija) bei tos Rusijos ambasadoriaus Boris Bakhmetovo nepa- 
prastai didelė įtaka. 


Daug sprendimų buvo pirma su juo aptarti [...] Daug raštų buvo 
pilni jo pasiūlytų nuomonių. Daug mėginimų nebuvo priimti, nes jis su 
jais nesutiko. Jeigu buvo « slaptas tvarkytojas » (Grey Eminence) Valdžios 
departamente, tai rusų ambasadorius pilnai turėjo jo bruožus 23. 


JAV pripažino Pabaltijo kraštus tiktai po jo pasitraukimo iš 
pareigų ir kai buvo visiškai aišku, kad sovietinė valdžia Rusijoje 
nebus nuversta. 

Amerikos universitetuose buvo parašyta nemaža disertacijų apie 
nepriklausomybės laikotarpį Lietuvoje, bet iki šiol tiktai viena iš 
jų yra išspausdinta atskira knyga, būtent Leono Sabaliūno. 
Sabaliūnas gimė 1934 m. Lietuvoje ir studijavo politinius mokslus 
Illinois ir Columbia universitetuose, įsigydamas daktaro laipsnį 
1963 m. už disertaciją Lithuania 1939-1940: A Nation in Crisis. 
Šiuo laiku jis dėsto politinius mokslus Eastern Michigan universitete. 
1972 m. Indianos universitetas išleido jo veikalą Lithuania in Crisis : 
Nationalism to Communism 1939-1940. Nors pavadinimas mini tik 
1939-1940 metus, trečdalis knygos liečia ankstyvesnį nepriklauso- 
mybės laikotarpį Knygos pagrindinė tezė yra, kad per paskuti- 
niuosiūs dvejus metus Lietuva pergyveno socialines, politines ir ekono- 
mines krizes, kurių išdava buvo, kad Lietuva nepasipriešino sovie- 
tams 1940 m. didele dalimi dėl politinės krizės tautininkų partijoje. 

Ši knyga sulaukė labai aštrios kritikos iš lietuvių. Net pats pava- 
dinimas lietuvių ausis rėžė ir būtų buvę geriau palikti disertacijos 


25 TARULIS, American-Baltic, + Many a decision was first checked with him. 
Many a communication carried ideas he had suggested. Many a measure failed of 
adoption because he had disapproved. If there were a “Grey Eminence' at the 
State Department, the Russian Ambassador admirably met the characteristics ». 

originalų pavadinimą, nes ar tautiškumas (nationalism) tikrai vedė 
į komunizmą. Reikalui tikrai nepadėjo Charles Lundin įvadas, kur 
išdėstyta : 


Tik drąsuolis galėtų kategoriškai tvirtinti, kad siaurai partinis sava- 
vališkas, pompastiškas ketvirtojo dešimtmečio Lietuvos režimas buvo 
geresnis už dabartinę komunistinę padėtį, kuri, kaip kad visur kitur So- 
vietų Sąjungoje, yra mišinys beatodairiško minties varžymo ir policinės 
valstybės metodų su įvairių gyvenimo sričių pažymėtinais laimėjimais 2*. 


Nors Sabaliūnas kruopščiai surinko daug medžiagos (jo biblio- 
grafija yra 27 puslapių), kas gana nuostabu, atsižvelgiant į išeivijos 
išblaškytus laikraščių ir knygų rinkinius, jis tuo pačiu nepajėgė 
tos medžiagos suvaldyti. Atrodo, kad jis iš anksto nustatė ką jis 
nori įrodyti ir atrinko atitinkamą medžiagą, nutylėdamas priešta- 
raujančius reiškinius. Pavyzdžiui, tikrai nesuprantamas jo bandy- 
mas padaryti A. Maceiną ir St. Šalkauskį tautininkų ideologais 27, 
nors gal būt galima tai išaiškinti tuo, kad ir tautiškumas ir naciona- 
liškumas anglų kalboje yra išversti « nationalism ». 

Jis per daug dėmesio kreipė į komunistų partiją, jai skirdamas 
penkiolika puslapių, 0 visoms kitoms opozicinėms partijoms tik ketu- 
rius su puse. Sabaliūnas teigė, kad tiktai komunistai pilnai suprato 
įvairių krizių pasekmes. Jo šališkumas duomenų rinkime daugiausia 
atsispindi ekonominėje srityje. Pavyzdžiui, jis teigė, kad žemės 
reforma nebuvo pakankama, kad daug žmonių (2295) gavę Žemės 
sklypus, nepajėgė iš jų pragyventi ir buvo priversti žemę parduoti 28, 
Jis tačiau nepamini pagrindinių priežasčių, dėl kurių sklypai buvo 
parduoti, būtent, kad savininkai dažnai buvo savanoriai, ūkininkų 
sūnūs, kurie pasiliko ūkininkauti tėvų ūkiuose ir pardavę gautą 
žemę. Sabaliūnas nutyli įvairius įstatymus, liečiančius kaimo darbi- 
ninkų apdraudimą ir teises, sudarydamas įspūdį, kad jų gyvenimas 
buvo tikrai baisus. Ekonominės krizės buvimui Lietuvoje 1939 m. 
įrodyti jis pamini kylančias kainas. Tačiau jas galima labai lengvai 
išaiškinti atsižvelgiant į Klaipėdos praradimą, bei antrojo pasaulinio 
karo pradžią, kuri apsunkino susisiekimą su Anglija. Tų kainų kilimą 


28 SABALIŪNAS, xviii psl.: «One would be bold indeed to assert categorically 
that the narrow, arbitrary, bombastic regime in Lithuania in the 1930's was superior 
to the present Communist state, which, as elsewhere in the Soviet Union, has com- 
bined ruthless regimentation of thought and the methods of the police state with 
remarkable achievements in various aspects of life ». 

27 Ten pat, 29 ir 42 psl.. 

28 Ten pat, 71 psl. 

kažkodėl Sabaliūnas nori sutapatinti sų vidine ekonomine krize, 
gal iš dalies paveiktas sovietų istorikų tezių, kad ekonominiai 
sunkumai sukėlė revoliucinį judėjimą, kurio kulminacija buvo sovietų 
valdžios įvedimas Lietuvoje. Nors įvairiais atžvilgiais Sabaliūnas 
duoda daug žinių apie Lietuvos vidinį gyvenimą 1939-1940 m., 
jo pagrindinė tezė lieka neįrodyta. 

Dažniausiai cituojamas anglų šaltinis apie nepriklausomą Lie- 
tuvą ir kitus Pabaltijo kraštus yra 1933 metais Royal Institute of 
International Affairs informacijos skyriaus išleistas The Baltic States : 
A Survey of the Political and Economic Structure and the Foreign Rela- 
tions of Estonia, Latvia and Lithuania?9. Lietuvos ekonominis 
gyvenimas yra geriau pristatytas negu politinis ir galima teigti, 
kad ši knyga ir 1942 m. išleista A. Simučio magistro tezė, The Econo- 
mic Reconstruction in Lithuania after 191830. yra geriausi anglų 
kalba šaltiniai apie nepriklausomos Lietuvos ūkinį gyvenimą. Poli- 
tinio gyvenimo apibūdinimas yra silpnesnis; Voldemaras yra dau- 
giau iškeltas negu Smetona net iki tokio taško, kad 1926-1929 m. 
laikotarpis yra pavadintas Voldemaro diktatūros laikotarpiu. Tau- 
tininkai yra laikomi konservatyviais žemvaldžiais ir pramonininkais 
(landowners and industrialists), bet tikrai abejotina, kad tautininkų 
tarpe buvo daug pramonininkų, kai beveik visa Lietuvos pramonė 
buvo žydų rankose. Lietuvos tarptautiniai santykiai ryšium su Klai- 
pėda ir Vilniumi yra tiktai trumpai aptarti ir daugiau dėmesio krei- 
piama Lietuvos vidaus politikai. The Baltic Siates knygos svarbą 
galima spręsti iš to, kad neseniai ji sulaukė antros laidos ir kad jos 
klaidingai aptarta II seimo partinė sudėtis yra kitų autorių pakar- 
tojama, net ir Sabaliūno, kuris buvo skaitęs daug lietuvių kalba 
knygų su teisingu aptarimu. 

Yra labai įdomu, kad nors ši knyga yra dažnai istorikų cituojama, 
istorikai jų tarpe it Sennas nėra pastebėję, kad tas pats institutas 
dažnai išleisdavo leidinius Survey of International Affairs, kur Lie- 
tuvos santykiai su lenkais ir vokiečiais yra gan plačiai apibūdinti. 
Šio instituto direktorius ir šių leidinių vyriausias redaktorius -buvo 
anksčiau minėtas Arnold Toynbee. Įvairių tomų palyginimas parodo, 
kad autorius pakeitė savo pažiūras į Lietuvą. Tome, kuris liečia 1920- 
1923 metų įvykius, Lietuvos ginčai su Lenkija yra labai sausai beša- 


2 Royal Institute of International Affairs, The Baltic States, A Survey of the 
Political and Economic Structure and the Foreign Relations of Estonia, Latvia, and 
Lithuania, Londonas 1938. 

30 Anicetas SIMUTIS, The Economic Reconstruction in Lithuania after 1918, 
New Yorkas 1942, 

liškai pristatyti. Autorius neremia vienos ar kitos pusės, bet teisingai 
pastebi, — ką lietuviai per dažnai užmiršta, — kad lenkų žygių, kaip 
Želigovskio, pasmerkimas ne būtinai reiškia, kad lietuviai yra tei- 
singi 31. Tome apie 1927 m. jau galima pastebėti tam tikrą nepasi- 
tenkinimą Lietuvos užsienio politika. Autorius teigia, kad lietuviai 
savo užsispyrimu neužmegsti normalių santykių su Lenkija kenkia 
pasaulio taikai ir savo reikalams. Nors jis vis tiek nepripažįsta Želi- 
govskio žygio teisingumo, teigė, kad 1923 m. ambasadorių konfe- 
rencijos sprendimas nustatęs Lietuvos-Lenkijos ribas « nebuvo netei- 
sėtas »932. Tačiau lietuvių tikroji nelankstumo dėl Vilniaus priežas- 
tis nebuvo susieta su nustatytos ribos neteisingumu ar dėl istorinių 
jausmų, bet dėl to, kaip ambasadorių konferencija nustatė šią ribą. 
1935 m. įvykių tome aptariami 1928-1935 m. lietuvių-lenkų santy- 
kiai, o Lietuvos politika ir ypač Voldemaras yra aštriai puolami. 
Voldemaras esas tikras pasipūtėlis, kurio ilgos, bet dažnai ne į temą 
kalbos erzino visus Tautų Sąjungos narius. Lenkai yra gan teigiamai 
apibūdinti, ir visa kaltė dėl lietuvių-lenkų ginčų neišsprendimo yra 
verčiama lietuviams33. Toynbee ko gero nebuvo pakeitęs savo 
ankstyvesnių įsitikinimų apie lietuvių kultūros menkumą ir aiškino 
Voldemaro užsispyrusį elgesį tuo, kad Voldemaras bijojo, jog nor- 
malūs santykiai su Lenkija palengvintų lenkiškos kultūros plitimą 
Lietuvoje, kuri nustelbtų lietuvišką kultūrą. Voldemaro pašalinimas 
sušvelnino santykius, nors lietuvių nusistatymas visiškai nepasi- 
keitė. Lietuva nebuvo tokia įkyri vėliau, nes jos santykiai su Vokietija 
pablogėjo ir todėl lietuviai negalėjo laukti Vokietijos užtarimo prieš 
Lenkiją. Tome apie prieškarinius laikus 1938 m. lenkų ultimatumas 
nėra nė kiek pasmerktas, ir normalių santykių sudarymas yra lai- 
komas visiškai teigiamu reiškiniu. Toynbee taip pat pamini labai 
įdomų faktą, kad per visą šių ginčų laikotarpį trys ketvirtadaliai 
anglių įvežtų į Lietuvą buvo iš Lenkijos 34. 


Iki šiol minėtos knygos buvo parašytos lietuvių ar gerai su Lietu- 
vos reikalais susipažinusių žmonių. Jos mums teikia daug vertingos 
naujos informacijos apie Lietuvą. Kitai kategorijai priklauso knygos, 


3 Arnold J. ToYNBEE, red., Survey of International Affairs 1920-1923, Londonas 
1925, 248-261 psl. 

32 Arnold J. ToYNBEE, red., Survey of International Affairs 1927, Londonas 
1929, 219-226, 235-247 psl. 

3 Arnold J. ToyNBEE, red, Survey Of International Affairs 1935, I tomas, 
Londonas 1936, 246-277 psl. 

3 Arnold J. ToYNBEE, red., Survey of International Affairs 1938, III tomas, 
Londonas 1957, 342-390 psl. 

kuriose Lietuva yra aprašoma tik kaip viena iš Pabaltijo ar Rytų 
Europos valstybių. Šios knygos nepateikia naujų žinių, bet yra Svar- 
bios tuo, kad jos atspindi tų laikų galvojimą apie Lietuvą. Šiose 
knygose labai dažnai aprašoma Lietuvos senovės istorija ir Lietuvos 
tarptautiniai santykiai ypač Vilniaus ir Klaipėdos klausimais. Ginčai 
dėl Vilniaus buvo dažnai aprašomi žurnaluose. 1932 m. Casimir V. 
Baltramaitis, Bulletin of Bibliography, pateikia sąrašą 99 straipsnių 
anglų kalba ta tema 35, 

Reikia pastebėti ganą didelį nuomonių skirtumą tarp žmonių, 
kurie vartojo lietuviškus šaltinius ir tų, kurie jų nenaudojo. Lenkai 
buvo išvystę sėkmingą propagandą anglų kalba, kuri palaikė jų 
pusę. 1921 m. išleistoje knygoje, New Masters of the Baltic 38, ameri- 
kietis Arthur Ruhl visur pristato lenkų pusę. Jis plačiai cituoja jo 
susitikimą su lenku diplomatu Dmowskiu ir jo žodžius : «jeigu būtų 
jam leista išsiųsti 500 žmonių iš Lietuvos, visas Lietuvos tautinis 
judėjimas tuojaus pat pranyktų ... 500 tikrai užtektų »37. Kaip ir 
lietuviai, lenkai patys rašė ar išvertė knygas į anglų kalbą. Buvęs 
Lenkijos užsienio reikalų ministras A. Skrzyūski savo knygoje Po- 
land and the Peace teigė, kad lietuviai neturi jokių teisėtų reikala- 
vimų į Vilniaus kraštą, nes jis taip ilgai yra buvęs lenkų kultūros 
centras 38, 

Tačiau, rašytojai, kurie vienaip ar kitaip naudojo lietuviškus 
šaltinius rodė Lietuvai didesnio palankumo. Tur būt Lietuvai pats 
palankiausias ankstyvesnių ginčų apibūdinimas yra amerikietės Fran- 
ces Kellor knygoje Security against War 39, kur lenkų ir Tautų Sąjun- 
gos elgesys po Želigovskio žygio yra visiškai pasmerktas. Tautų 
Sąjunga turėjo tuojau pat vykdyti savo įstatus ir nutraukti visus 
santykius su Lenkija ir tuo būdu priversti lenkus atšaukti Želigovskį. 
Tai nepadarydama, Tautų Sąjunga parodė savo silpnumą ir nep3- 
siryžimą ginti mažųjų valstybių reikalus. Klaipėdos prijungimas prie 
Lietuvos yra visiškai teisėtas, nes Tautų Sąjunga per ilgai delsė 
atiduoti Klaipėdą Lietuvai ir lietuviai patys turėjo ją priversti ište- 
sėti savo pažadus. 


35 Casimir V. BALTRAMAITIS, The Vilnius Controversy, žr. Bulletin of Biblio- 
graphy, XIV tomas, lapk.-gruod., 1932, 195-196 psl. 

36 Arthur Ruhl, New Masters of the Baltic, New York 1921. 

37 Ten pat, 237 psl.: + Let me ship 500 people out of Lithuania and the national 
movement would disappear. ... 500 would be guite enough ». 

38 Aleksander SKkRZYNSKI, Poland and the Peace, Londonas 1923, 133-134 psl. 

3 Frances KELLoR ir Antonia HATVANY, Security against War, New Yorkas 
1924, 

1923 m. išleistoje John Buchan redaguotoje knygoje, The Baltic 
and Caucasian States yra straipsnis apie Lietuvą parašytas T. F. 
Tallents 9. Tallents visiškai remia lietuvių pusę Vilniaus ginče: 
« Vilnius yra tuo pačiu Lietuvos istorinė sostinė ir jos mokslo lopšys. 
Šio rajono įvairūs gyventojai be klausimo pasirinktų lietuvių tole- 
rantišką valdžią, o ne lenkų erzinančią betvarkę, jei jiems būtų 
galima laisvai išreikšti savo norus »41, 

Šalia Harrisono veikalų, plačiausias Lietuvos apibūdinimas, 
kurį parašė svetimtautis per trečiąjį dešimtmetį, yra amerikiečio 
Malbone Graham, New Governments in Eastern Europe?2. Lietuvos 
reikalų aprašymas su dokumentais, kaip 1922 m. konstitucija, 1924 
Klapėdos statutas užima gan daug puslapių. Graham skiriasi nuo 
kitų autorių tuo atžvilgiu, kad jis tik labai trumpai apibūdina Vil- 
niaus ir Klaipėdos klausimus, o daugiausia dėmesio kreipia į šalies 
vidaus reikalus. Naudodamas žinias iš Lietuvos vyriausybės, jis 
gan plačiai aiškina priežastis dėl kurių krikščionys demokratai pra- 
laimėjo 1926 m. rinkimus, daugiausia reikšmės skirdamas Vatikano 
ir Lenkijos konkordatui, kuris pripažino Vilnių Lenkijai. 1926 m. 
perversmas buvo reikalingas, nes komunistai planavo perversmą 
gruodžio 25 dieną. Smetonos perversmas yra gan palankiai prista- 
tytas, nors reikia prisiminti, kad Graham rašė 1927 m., kai dar atrodė, 
kad Smetona ir Voldemaras nepažeis konstitucijos. 

1930 m. anglų E. Newman išleistoje knygoje Britain and the 
Baltic 40 puslapių skirta Lietuvos apibūdinimui 43. Jis teigiamai įverti- 
na Lietuvos kareivius, stebėdamas, kaip Lietuva pajėgė atsispirti prieš 
tiek daug priešų: «tai buvo tikrai nuostabus atsiekimas, ir jame 
atsispindi aukščiausias šios kovojančios rasės karinis gabumas » 44, 
1928 m. rugpiūčio mėnesį autorius pats lankė Lietuvą ir susitiko 
su Voldemaru. Nors jis rašo : « Aš labai užjaučiu šiuos žmones, kurie 
turi mažai draugų pasaulyje »45, tačiau išaiškina, kad Lietuva pra- 


*9 John BucHaAN, red., The Baltic and Caucasian States, Bostonas 1923. 

*1 Ten pat, 153 psl.: « Vilna is at once the historical capital of Lithuania and 
the cradle of her learning. The mixed population that inhabits that district would 
unguestionably prefer the tolerant rule of the Lithuanians to the harassing malad- 
ministration of the Poles, were they given an opportunity freely to express their 
choice ». 

42 Malbone W. GRaHAM Jr., New Governments of Eastern Europe, New Yorkas 
1927, 350-408 psl. 

* E. W. Polson NEwMaN, Britain and the Baltic, Londonas 1930. 

“4 Ten pat, 112 psl.: «It was a most remarkable achievement and retlects the 
highest credit of the military gualities of the fighting race». 

* Ten pat, 125 psl.: «< I have a keen sense of sympathy for these people who 
have few friends in the world». 

rado savo draugus, nes nenorėjo klausyti draugiškų patarimų, kaip 
elgtis su Lenkija. Jis gan neigiamai įvertina lietuvių politiką ir dau- 
giau palaiko lenkų pusę. Porą kartų jis pakartoja, kad lietuviai yra 
labai linkę pasiduoti kitų tautų kultūrų įtakai. Vilnius jam yra lenkiš- 
kas: « Net pačiam nesidomaujančiam stebėtojui yra aišku, kad 
Vilnius yra Lenkijos miestas »4. Jis visiškai atmeta lietuvių tei- 
gimą, kad Vilnius buvo Lietuvos didžiosios kunigaikštijos sostinė 
ir tad turėtų dabar Lietuvai priklausyti, teigdamas, kad bet koks 
palyginimas tos kunigaikštijos su dabartine Lietuva yra panašus į 
dabartinio Irako palyginimą su babilonų imperija. Jis teigė, kad 
«žvelgiant iš bešališko taško, nutarimas Vilnių atiduoti Lenkijai 
buvo geriausias dalykas, kurį buvo galima padaryti tomis 
sąlygomis »47. Anot jo, lietuviams nėra taip svarbu atgauti Vilnių, 
bet apsiginti nuo lenkų kultūros. Taip pat, jis labai neigiamai 
pasisako apie Voldemarą, laikydamas jį Lietuvos diktatoriumi, 
kuris savo išdidumu ir užsispyrimu kenkė Lietuvos reikalams. 

Lietuva yra neigiamai įvertinta knygose apie Lenkiją. Anglas 
Robert Machray „knygoje, Poland 1914-1931, rašė, kad 1919 metais 
ir 1920 metų pirmoje pusėje Lietuva buvo neutrali kare tarp Lenkijos 
ir bolševikų 48. Bet po Sovietų Sąjungos - Lietuvos sutarties 1920 m. 
liepos mėn. 12 d. «lietuviai kareiviai užėmė Suvalkų sritį, nors ji 
buvo Lenkijai priskirta aukštosios tarybos [...] Ir ji buvo lenkų 
atsiimta rugsėjo mėnesio pradžioje be kraujo praliejimo » 49, 

Knyga, kuri skyrėsi savo pažiūromis nuo visų kitų, buvo Ameri- 
koje išleista Gregory Meiksins, The Baltic Riddle 50. Veikalas buvo 
išleistas 1943 m., dar karui tebevykstant, ir tvirtino, kad Pabaltijo 
kraštų nepriklausomybė buvo nenatūrali ir, kad tų kraštų piliečiai su 
džiaugsmu priėmė jų inkorporavimą į Sovietų Sąjungą. Jeigu Pabal- 
tijo gyventojai būtų galėję patys apsispręsti, « laimėjimas be abejo 
būtų buvęs « raudonųjų », nes jie buvo remiami daugumos liaudies » 51. 
Bet vokiečiai sustabdė liaudį ir «iškėlė į aukštas vietas paperkamus 
politikierius, kurie buvo išgelbėti iš tamsumo » 52, 


4 Ten pat, 137 psl.: + Vilna is obvious even to the most casual observer that 
it was a Polish city ». . 

*7 Ten pat, 143 psl.: «from an impartial stand the decision to give Vilna to 
Poland was the best that could be done in the circumstances ». 

* Robert MacHRav, Poland 1914-1931, Londonas 1932, 

* Ten pat, 167 psl.: « Lithuanian troops took possession of the Suvalkai 
district though it had been recognized as Polish by the Supreme Council». 

50 Gregory MEIKSINS, The Baltic Riddle, New Yorkas 1943. 

51 Ten pat, 37 psl.: «victory would have undoubtedly been won by the «+ Reds» 
backed as they were by the popular majority ». 

52 Ten pat, 39 psl.: <raised to high office corrupt politicians rescued front 
obscurity ». 

Kita sritis, kur lietuviai yra susilaukę nemažai dėmesio, yra apie 
jų elgesį su žydais, ypač per vokiečių okupaciją. 1943 m. Israel 
Cohen JAV išleistoje knygoje Vilna 53 aplamai teigiamai įvertina 
Lietuvos pastangas padėti žydams Vilniuje po jo atgavimo. Lietuvos 
valdžia «išleido atsišaukimą žydų kalba Vilniaus žydams, užtikrin- 
dama jiems lygias teises. Ji patvirtino žydo paskyrimą Vilniaus vice- 
burmistru. Ji leido vėl spausdinti Vilna Tageblait ir du kitus žydų 
laikraščius »94. Jis pateikia tik vieną neigiamą Lietuvai komentarą 
iš vieno žydo pabėgėlio: «paskelbus vadinamajį autonominį statusą 
Pabaltijo valstybėms balandžio mėnesio gale, specialūs lietuviai 
policininkai pradėjo persekioti žydus ir lenkus » 55, 

1946 m. išleistoje knygoje apie žydų naikinimą, The Black Book,58 
yra platus aprašymas žydų sunaikinimo Kaune, bet visur tik vokie- 
čiai yra minimi, o lietuviai yra teigiamai įvertinti: « Bet koks ryšys 
su lietuviais iškėlė vokiečių didžiausią įniršimą. Nepaisydami anti- 
žydiškų kamavimų, ir žiaurių nuobaudų, lietuviai kiek galėjo 
bandė žydams padėti pabėgti iš geto. Jie duodavo žydams valgyti 
ir padėdavo jiems visokiausiais būdais. Nors ir buvo visokiausių 
trukdymų, žydams ir lietuviams pasisekdavo susitikti mieste, ir 
lietuviai žydus priimdavo šiltai ir su džiaugsmu » 57, 

Vėliau išleisti aprašymai daugiau smerkia lietuvius. Knygoje, 
Eussian Jewry 1917-1967, yra net trys straipsniai apie Lietu- 
vos žydus88. Straipsnyje apie žydus nepriklausomoje Lietuvoje 
teigiama, kad lietuvių vyriausybės elgesys su žydais iš pradžių buvo 
girtinas, bet vėliau, ypač po 1926 m., perversmo žydų gyvenimas 
pasidarė sunkesnis. Vyriausybė pakeitė visą eilę įstatymų ir apribojo 
žydų kalbos vartojimą. Straipsnyje apie žydus Pabaltijo kraštuose 


5 Israel CoHEN, Vilna, Philadelphia 1943. 

5 Ten pat.: «issued a manifesto in Yiddish to the Jews of Vilna, guaranteeing 
them eguality of rights. It approved the appointment of a Jew as vice-major. It 
allowed the Vilna Tageblatt and two other Jewish newspapers to resume publication ». 

5 Ten pat, 478 psl.: «after the declaration of the so-called autonomous status 
of the Baltic States at the end of April special Lithuanian police began. persecuting 
the Jews and Poles +». 

5 The Black Book, New Yorkas 1946. 

57 Ten pat, 326-327 psl.: «Any contact with the Lithuanians provoked the 
most ferocious wrath on the part of the Germans. Disregarding anti-Semitic badgering 
and cruel penalties, the Lithuanians did their best to help Jews escape from the 
ghetto. They supplied them with food and assisted them in every possible way. De- 
spite all barriers, Jews and Lithuanians managed to meet in the city, and the latter 
welcomed them warmly and gladly ». 

58 Gregor ARoNSON, Jacob FRUMKIN, Alexis GoLDENWEISER, Joseph LEWITAN, 
red. Russian Jewry 1917-1967, New Yorkas 1967. 

lietuviai yra labai neigiamai nupiešti ar net kategoriškai pasmerkti 
už žydų žudymą. Autorius gale pamini, kad buvo lietuvių, kurie gel- 
bėjo žydus ir pamini keletą pavyzdžių. Aplamai tačiau teigia, kad tai 
buvo labai retos išimtys. Trečiame straipsnyje apie Kauno getą 
lietuviai yra nupiešti kaip nacių pagalbininkai. 

Šalia šios knygos, kurios negalima laikyti komunistinė, nes daug 
vietos joje skirta pasmerkti sovietų valdžios elgesį su žydais, 
yra išleista kitų knygų, kaip Charles Allen, Nazi War Criminals 
among Us, kurios yra provokacinio pobūdžio. Allen, kuris lankė 
Sovietų Sąjungą, pateikia fotografiją laikinosios vyriausybės įsakymo 
įsteigti žydų geto. "Tačiau šis dokumentas yra falsifikuotas, nes 
dviejose kitose knygose, Masinės žudynės Lietuvoje ir Documents 
Aceuse, yra duotas tas pats dokumentas, bet skirtingose išvaizdose 59, 

Aplamai paėmus, randame, kad tie rašytojai ar istorikai, kurie 
naudojo lietuviškus šaltinius, buvo teigiamiau nusiteikę Lietuvai. 
Amerikiečiai buvo palankesni Lietuvai negu anglai, kurie iš pradžių 
rodė simpatijos, bet vėliau daugiau ir daugiau peikė lietuvių nusi- 
statymą niekada nepripažinti Vilnių Lenkijai. Anglų rašytojų gal- 
vojimas ko gero atspindi anglų vyriausybės nusistatymą Lietuvai 
ir tai ko gero yra lauktina, nes dauguma rašytojų savo žinias paėmė 
iš laikraščių, kurie pateikė plačiai pasklidusias nuomones apie Lietuvą. 
Anglams buvo svarbiau, kad Europoje būtų taika ir tad savaime dau- 
giau rėmė lenkus, kurių buvo daug daugiau ir galėjo geriau atsispirti 
sovietams ir vokiečiams. 

Taip pat yra buvęs daug didesnis susidomėjimas nepriklausoma 
Lietuva tarp amerikiečių mokslininkų negu tarp anglų. Po antrojo 
pasaulinio karo pradžios buvo suteikti daktaro laipsniai už diser- 
tacijas apie nepriklausomos Lietuvos laikotarpį. Šalia jau minėtų 
Senno ir Sabaliūno buvo šitos kitos : Stanley W. Page, The Formation 
of the Baltic States (Lithuania, Latvia, and Estonia) 1917-1920, Har- 
vard univ., 1940 m.; Constantine Jurgėla, Lithuania and the United 
States: The Establishment of State Relations, Fordham univ., 1954; 
Gregory Meiksins, The Doetrine of Co-existence in Soviet Diplomacy, 
New School for Social Research, 1954; Adolf Butkys, The Develop- 
ment of Export in an Infant Agrarian Economy, Lithuania between 
1918 and 1940, Pennsylvania univ., 1965 ; Julius Maldutis, Lithuanian 
Land Reforms 1919-1939, Columbia univ., 1967; Julius Slavėnas, 
The Klaipeda- Memel Controversy, Chicago univ., 1970; Vladas Kri- 


5 Charles ArLEN, Nazi War Criminals among Us, New Yorkas 1970; Masinės 
žudynės Lietuvoje 1941-1944, Vilnius 1973; Documents Accuse, Vilnius. 

vickas, The Coup d'etat of 1926 in Lithuania, Columbia univ., 1970 
ir David Crowe, The Foreign Relations of Estonia, Latvia, and Lithua- 
nia 1938-1939, Georgia univ., 1974. Tačiau šios disertacijos nėra sulau- 
kusios bet kokio atgarsio lietuvių visuomenėje ir vargiai tai atsitiks, 
kol jos nebus išspausdintos knygomis. Slavėnas ir Jurgėla yra vie- 
ninteli iš jų, kurie yra plačiai pasireiškę lietuvių užsienio gyvenime 
įvairiais straipsniais bei knygomis. Taip pat yra buvę visa eilė 
disertacijų, parašytų lietuvių apie pokario Lietuvą. Tokie autoriai, 
kaip Vytautas Vardys, Benediktas Mačiuika ir Tomas Remeikis, 
yra pilnai įsijungę į amerikiečių ir lietuvių kultūrinį gyvenimą. Reikia 
tikėtis, kad vis atsiras daugiau jaunų mokslininkų, kurie rašys diser- 
tacijas apie Lietuvą, nes tikrai yra likę daug niekada nevartotos 
medžiagos ir šaltinių. 


Dr. SAULIUS GIRNIUS 


INDEPENDENT LITHUANIA IN THE EYES OF AMERICANS 
AND BRITISH 


by 
SauLiUs GIRNIUS 
Summary 


Authors writing in English have published a considerable amount 
of material on independent Lithuania (1918-1940). Alfred Erich Šenn 
has given the most complete scholarly description of Lithuania in its 
first decade of independence in his works, The Emergence of Modern Lithua- 
mia and The Great Powers, Lithuania and the Vilna Ouestion. Using both, 
Lithuanian language materials and documents of the major European 
powers, Senn described both the internal Lithuanian political situation 
and its foreign poliey. 

The Englishman E. J. Harrison, who was employed by the Lithua- 
nian news service ELTA, has written the most books (iour) on Lithuania 
in English. The last days of Lithuania are discussed in Timeless Lithuania 
by Owen J. Norem, who witnessed the events as United States minister 
to Lithuania. The British viewpoint of current events in Lithuania was 
presented in a number of issues of Survey of International Affairs and its 
book, The Baltic States. 

Albertas Tarulis wrote two books treating Lithuanian foreign rela- 
tions, The Soviet Policy toward the Baltic States 1918-1940 and American- 
Baliic Relations 1918-1922. Leonas Sabaliūnas' dissertation was published 
under the title, Lithuania in Crisis: Nationalism to Communism 1949- 
1949. The book dealt with a broader time period than the title would sug- 
gest and offered an interpretation that was sharply criticized by other 
Lithuanians who pointed put that Sabaliūnas made a large number of 
unsupported assertions. 

The recent history of Lithuania was also touched upon in a number 
of works on eastern Europe. The authors of these books had little know- 
ledge of Lithuania and their treatment of the country was rather super- 
ficial. Independent Lithuania was discussed much more fully and accu- 
rately in books published in the United States than in Great Britain. 
This was due in part to the larger Lithuanian emigrė population in the 
latter country but more significantly to the differences in the official 
views of the respective governments. While Americans have treated Lith- 
uania as an entity with a full right to exist, the British have tended to 
reflect their government's policy in the interwar years of considering Lithua- 
nia to be a factor disrupting European peace. 


SOVIETŲ ISTORIOGRAFIJA, LIEČIANTI ANTRĄJĮ 
PASAULINĮ KARĄ IR PABALTIJO VALSTYBES, 1944-1974 m. 


Sovietinės istoriografijos keitimasis eina kartu su sovietų poli- 
tika, ir tai visiems žinoma. Iš visų meno bei mokslo šakų ji labiau- 
siai yra supolitinta. Istorija sovietinėje santvarkoje atlieka in- 
strumento funkciją, kadangi ji neieško tiesos kaipo tokios — ji tik 
tarnauja įrankiu, įteisinti sovietines institucijas, o taip pat paremti 
oficialiąją mitologiją bei hagiografiją. Sovietinė istoriografija, lie- 
čianti II pasaulinį karą, yra pateikusi tiesiog marias medžiagos apie 
mokslo ir politikos santykiavimą!. Tačiau nedaug dėmesio buvo 
paskirta karo laikų vietinių istorijų potemėms. 

Ši studija nori apžvelgti prieinamą sovietinę istoriografiją, lie- 
čiančią Pabaltijį karo metu. Čia bus minima tiek visasąjunginių 
institucijų, tiek vietinė, Pabaltijo respublikose išleista istoriogra- 
fija. Turint galvoje lingvistinius sunkumus, svarstomos bus tik rusų 
ir lietuvių kalba išleistos istorijos studijos. Latvių studijos, kurios 
buvo išleistos rusų kalba, palyginant, gerai apžvalgia tai, kas 
liečia Rygos istoriografiją. Estijos atžvilgiu daug sunkiau surasti 
istoriografijos karo klausimu rusų kalboje, todėl šios temos nagrinė- 
jimas nebus pilnai patenkinamas. 


STALINO VALDYMO METAI 


Galima sovietinę istoriografiją, liečiančią II pasaulinį karą, pada- 
linti į du laikotarpius : prieš ir po XX Sovietų Sąjungos Komunis- 
tų partijos suvažiavimo. Karo tema sovietiniam režimui buvo 
perdaug nemaloni, kad būtų buvę galima laisvai apie ją kalbėti. 
Stalino laikais surinktos visos jo kalbos, pasakytos karo metu, o 
taip pat straipsniai, sudėti į antrąją Bolšaja Sovetskaja Enciklope- 
dija 3 laidą, sudarė sovietinės istoriografijos pagrindą. Iš 1947 metų 


1 M. P. GALLAGHER, The Soviet History of World War II, New Yorkas, 1963. 

* Joseph STALIN, The Great Patriotic War of the Soviet Union, New Yorkas 1945. 

3 Velikaja Otečestvennaja vojna Sovetskogo Sojuza, žr. S. I. VaNILOV, ed., Bol'šaja 
sovetskaja enčiklopedija, VII, Maskva 1951, 157-208. 

reportažo, duoto TSRS Mokslų akademijos Istorijos instituto, 
šiuolaikinės istorijos skyriaus, matyti, kad karo istorijos pirmasis 
tomas jau buvo paruoštas spaudai, tačiau jo likimas nežinomas +. 
Keletas dokumentų rinkinių bei antraeilių darbų išvydo dienos 
šviesą. Tarp jų yra išskirtinas dvitomis, pagrobtos vokiečių doku- 
mentacijos rinkinys“, išleistas kaip atsakymas į amerikiečių šaltąjį 
karą, po to, kai JAV Valstybės departamentas paskelbė (1948 me- 
tais) studiją apie nacių-sovietų santykius, 1939-1941 m. Leisdami 
vokiečių užgrobtus dokumentus, sovietai tikėjosi parodyti Vakarų 
šalis Hitlerio kripto-sąjungininkėmis, kurių prieškarinė politika siekė 
įvelti Sovietų Sąjungą į karą su Vokietija. 

Karo metų bei okupacijos biauri tikrovė, kuri daug nelaimių 
atnešė vietiniams gyventojams, kada ne kada buvo ryškiau iške- 
liama literatų rašiniuose negu istorikų studijose“. Bet ir čia reak- 
cija prasidėjo prieš tokius nusikaltimus, kokie pasitaikė Aleksan- 
dro Fadejevo knygoje Molodaja gvardija, kurioje aprašoma netvar- 
kinga partijos vadovaujama evakuacija 7. 

1960 metais vienas mokslininkas bandė pateisinti sovietų studijų 
menkumą karo klausimu. Jo nuomone, toji menka karinė literatūra, 
išėjusi pirmajame pokario metų dešimtmetyje, yra svarbi, bet pilna 
klaidų iv tendencinga, ypač ten, kur išpučiamas Stalino vaid- 
muo Centro Komitete. Tas pats mokslininkas pro pirštus pralei- 
džia kokybės stoką, kurios trūko intensyviam darbui, rūšiuojant 
bei kataloguojant archyvinę medžiagą, kurios kiekybė viršijo nagri- 
nėjimo užmojus Š. 

Visasąjunginė karinė istoriografija iki 1955 metų buvo menka, 
bet sąjunginėse respublikose nepalyginamai menkesnė. Tarybų 
Lietuvos istoriografijos bibliografija, išleista 1969 metais 9, į kurią 
įeina knygos, moksliniai bei populiarūs straipsniai ir brošiūros įvai- 
riomis Sovietų Sąjungos kalbomis, apima vos 5456 titulus, liečiančius 
ištisą Lietuvos istoriją. Iš maždaug 450 pavadinimų, liečiančių 


* GaLLAGHER, The Soviet History of World War II, 81. 

5 Dokumentų i materialy kanuna vtoroj mirovoj vojny, 2 t., Maskva 1948. 

* Ypatingas dėmesys yra skiriamas Vasilijaus GRossMAN'Oo trumpų apsakymų 
rinkiniui Gody vojny, Maskva 1946, 148, 155, kuriame kalbama apie nelojalumą ir 
vokiečių kolaborantus iš vietinių gyventojų ; taip pat Konstantino Sruoxovo, Dni i 
noči, Maskva 1944, 42, kuris vaizduoja Raudonosios armijos nepasisekimus pirmomis 
karo dienomis. 

7 GALLAGHER, The Soviet History of World War II, 58-59. 

3 A. V. KanaszEv, Kratkij obzor literaiury po istorii Velikoj Otečestvennoj vojny, 
žr. Vosprosy istorii, 1961 m. 6 nr., 116-119, 

> Lietuvos TSR istorijos bibliografija, 1940-1965, Vilnius 1969. 

karo metus, vien tik 103 buvo išleisti tarp 1944 ir 1955 metų. 
Iš šių minėtų 50 pasirodė 1944 metais, o 24 buvo išleisti 1945 metais. 
Per visą sekantį dešimtmetį išėjo vos 29 veikalai — nė vienas nepa- 
sirodė 1950 metais'9. Visų šių 103 leidinių daugumą sudaro laikraš- 
čių straipsniai. Ir didžiausia dalis to, kas buvo paskalbta tarp 1946 
ir 1955 metų, liečia nepavojingas temas, kaip antai, vokiečių fa- 
šistų karo metu padarytus nusikaltimus. 

1964 metais pasirodė straipsnis, apžvelgiąs latvių bibliografiją 
apie karo metus, bet jame tepaminėta vos keletas tos rūšies studijų, 
kurios buvo parašytos įvairiais Stalino valdymo metais!!. Kitas istori- 
kas, įtrauktas į tą patį rinkinį, smerkdamas « buržuazinių » išeivių 
istoriografinę veiklą, tuo pačiu metu apgailestauja Stalino asmens 
kulto neigiamą įtaką tarybinei latvių istoriografijai. Tas autorius 
laiko, kad 1950 metais šioje srityje Aleksandras Drizulis davė gerą 
pagrindą1ž, 1970 metų Tarybų Latvijos istoriografijos apžvalga B 
be Drizulio nemini nė vieno darbo, liečiančio karo metus, išleisto 
prieš 1955 metus. 

Tarp kelių stalininių tarybinių lietuvių karinės istoriografijos 
veikalų verta paminėti Juozo Žiugždos knygutę!4. Negalima pamiršti 
ir ypatingų aplinkybių, kuriomis ta knygutė pasirodė. Tarybinė Žinių 
agentūra, atsiliepdama į JAV išleistą knygą Nazi-Soviet Relations, 
1948 metais išleido brošiūrą, pavadintą Falsificators of History 6. 

Iki to laiko Pabaltijo valstybių inkorporavimas į Sovietų S3- 
jungą būdavo visai paprastai aiškinimas tokiu būdu, kad, atseit, 
pati vidaus revoliucinė padėtis, Europoje siaučiančio karo paaš- 
trinta, privedusi prie «fašistinių-buržuazinių režimų» nuvertimo. 


10 Tiek leidinių pasirodė atskirais metais: 1946—6, 1947—1, 1948—4, 1949— 1, 
1950—0, 1951—2, 1952—2, 1953—2, 1954—4 ir 1955—-7. 

M V. I. SAvČENKO, Ob izučenii istorii Latvijskoj SSR perioda Velikoj Otečestvennoj 
vojny, žr. A. A. DRizuL [Daizuzis], išl., V dni vojny, 1941-1945 gg., Ryga 1964, 5-26. 

12 E. A. ŽaGAR (ŽaGaRS), Nekotorye voprosy klassovoj bor'by v Latvijskoj SSR 
nakanune Velikoj Otečesivennoj vojny, žr. DRIZUL, V dni vojny, 1941-1945 g9., 
27-28 psl. 

15 A. K. BiRow ir V. V. DoRošENKoO, Sovetskaja istoriografija Latvii, Ryga 1970. 

4 Juozas Žiucžpa, Tarybų Sąjungos pagalba lietuvių tautai, apginant savo laisvę 
ir nepriklausomybę 1939 ir 1940 metais, Vilnius 1949. Patrauklu atrodo laikyti kad, 
atitinkantis latviškas darbas yra: A. DRizuLis, Ci na par fašistikas diktatūras gašanu un 
Padomju Latvijas nodibinašanu 1940 gada, Ryga 1951. Tokio darbo nėra jokioje Jungti- 
nių Amerikos Valstybių referensinėje bibliotekoje. Žiugždos kopija, panaudota šioje 
studijoje, yra privačios anglų kolekcijos dalis. 

5 Falsificators of History, Washington, D. C., Tarybinių Socialistinių Respublikų 
Sąjungos pasiuntinybės Informacinis biuletenis, vasaris, 1948, taip pat išleistas kaip 
Falsifiers of History, su Frederick'o ScHuMAN'o įvadu, Išleido Taikos Promocijos 
komitetas, New Yorkas 1948. 

Tik Sovietų Sąjungos ultimatumai trims Pabaltijo valstybėms, 
kaltinant jas nepatenkinamai pildžiusias Savitarpinės pagalbos 
sutartį, po kurių (ultimatumų) sekė neriboto sovietinių dalinių 
skaičiaus įvedimas į tas tris šalis 1940 metų birželio viduryje, esą 
sukliudę užsienio imperialistams teikti paramą vietinei buržuazijai 
kovoje prieš liaudies revoliucijas. O šiaip sovietų vaidmuo revo- 
liucijų atžvilgiu buvęs iš esmės pasyvus. 

Tarybinės Žinių agentūros brošiūra, smerkdama. tariamus Vakarų 
planus, kurie siekė arba nukreipti vokiečius į Rytus, arba patiems 
užpulti Sovietų Sąjungą, aiškino sovietų buvimą Pabaltijo valsty- 
bėse kaipo būtiną pačios savigynai nuo nacistinės Vokietijos. Šioje 
brošiūroje toks sovietų elgesys palyginamas su Didžiosios Brita- 
nijos politika Egipto atžvilgiu, kai ten laikė savo kariuomenę, ar 
ba su Jungtinėmis Amerikos Valstybėmis, kurios sutelkė savo gink- 
luotąsias pajėgas Kasablankoje, nepaisant Egipto bei Prancū- 
zijos Vichy vyriausybės protestų bei karinio pasipriešinimo. Šioje 
knygutėje taipogi tvirtinama, kad Kremlius pravedęs naują gyny- 
bos liniją į Vakarus nuo 1939 metų Sovietų Sąjungos sienos ir 
taip bent dvejais metais karą sutrumpinęs 16. Ne be reikalo kny- 
gutėje apie «spontaniškas » pabaltiečių revoliucijas visai nutylėta. 


Taigi, Žiugžda bandė suderinti Tarybinės Žinių agentūros išdės- 
tytą Tarybų Sąjungos raison d'ėtat liniją su ligšioliniu pabaltiečių 
revoliucijų aiškinimu. Šitą jisai atliko iškeldamas du dalykus. Pirma, 
visos buržuazinės politinės partijos siekusios dildyti Lietuvos suve- 
renumą, pamažu paversdamos šalį nacistinės Vokietijos priedėliu. 
Antra, klasių kova Lietuvoje, gyva per ištisą tarpkarinį nepriklau- 
somybės laikotarpį, 1939-1940 metais buvo pasiekusi itin aštrų 
laipsnį, sukurdama revoliucijai palankią dirvą. Smetonos režimas, 
liaudies spaudimo verčiamas, turėjo priimti Maskvos siūlomos Savi- 
tarpio pagalbos sutartį. Lietuvos darbininkija, esą, buvusi Tarybų 
Sąjungos įkvėpta. Visa lietuvių tauta, vadinasi, privalanti dėkoti 
Tarybų Sąjungai, jos komunistų partijai ir Stalinui už 1940 metų 
birželio revoliuciją 17. 


Žiugždos pastangos pateisinti Tarybinės Žinių agentūros infor- 
maciją yra nepagrįstos: pagal jį, vokiečiai sa Smetonos pagalba 
ketinę užimti Lietuvą 1940 metais birželio 15-16 dienomis, ir šiš 


16 Ten pat., 49-51. 
17 Živežpa, Tarybų Sąjungos pagalba lietuvių tautai, apginant savo laisvę ir nepri- 
klausomybę 1939 ir 1940 metais, 5, 54 ir 55 cit. 

sąmokslas vos ne vos laiku buvęs sugriautas, įvedant į kraštą 
daugiau Raudonosios armijos dalinių. Kaip vėliau matysime, to- 
kio kaltinimo nėra tolesnėje sovietinėje istoriografijoje. Pagal 
Žiugždą, pro-vokiškas pučas buvęs pridengtas Lietuvoje vokiečių 
Kulturverband sporto festivaliu, prasidedančiu 1940 m. birželio 5 d., 
Reicho agentai, užsimaskavę sportininkais, buvo įsifiltravę į Lie- 
tuvą; taigi ne sportas, kuriame jie žadėjo dalyvauti, o «pučo dary- 
mas» buvo jų vienintelis tikslas. Oficialioje spaudoje buvo pabrėžta 
apie Smetonos birželio 23 d. planuojamą kelionę į Vilnių, kurios proga 
įvairios fašistinės organizacijos buvo sutelkusios savo veiklius narius, 
— tai buvęs tikras šaukimas vienon vieton susirinkti visoms anti- 
liaudiškoms jėgoms. Scenarijus tariamai reikalavo išprovokuoti 
susikirtimus su Raudonosios armijos daliniais krašte, po kurių turėjo 
sekti apeliavimas į Vokietiją, kad ji, prasidėjus tokiems neramu- 
mams, padėtų atstatyti tvarką. Vienintelis Žiugždos pateiktas 
įrodymas, kad toksai sąmokslas buvęs numatytas, yra citata, paimta 
iš 1941 metų birželio 22 dienos Hitlerio kalbos, skaitytos propa- 
gandos ministro Joseph Goebbelso, kurioje užsiminta, kad Lietuvos 
vyriausybė, kokiu tai nenurodytu laiku, buvo prašiusi Vokietijos 
karinės paramos. 

Sovietų Sąjungos ultimatumas ir padidinti Raudonosios armijos 
kontingentai Lietuvoje, aiškina Žiugžda, demoralizavę buržuaziją, 
niekais pavertę vokiečių kėslus, įkvėpdami liaudį tęsti revo- 
liucinį judėjimą. Nemaža nuopelnų skiriama Sovietų Sąjungai bei 
Raudonajai armijai, kuri veikė sutartinai su antinacių frontu, kuris 
išreiškė Lietuvos liaudies interesus. Tarybinės Žinių agentūros kny- 
gutėje taip išdėstyti įsikišimo argumentai matomai buvo suderinti 
su tariamų liaudies troškimu sukelti socialinę revoliuciją : 


Nuoširdi, draugiška Tarybų Sąjungos parama leido Lietuvos Komu- 
nistų partijos vadovaujamai Lietuvos darbininkijai sunaikinti fašizmą, 
nuversti kapitalistų valdžią, žemvaldžius ir buožes, atiduoti valdžią 
darbininkams bei valstiečiams ir galų gale išgelbėti Lietuvos laisvę ir 
nepriklausomybę. 


Vienok, nežiūrint Žiugždos pastangų suderinti abi sovietų 1940 
metų birželio įvykių versijas, lieka neaišku, kas suvaidino spren- 
džiamąjį vaidmeni: Sovietų Sąjunga av Lietuvos liaudis? Dar 
vienas faktas, žinomas iš 1949 metų sovietų aiškinimų Pabaltijo 
klausimu, turint galvoje Pabaltijo įvykius 1940 metais, išėjo aikš- 
tėn. Vladimiras Dedijer, jugoslavų istorikas, pamini Stalino laišką, 
gautą 1948 metų gegužės mėnesio 4 dieną Belgrade, kuriame pareikš- 

ta, jog vien tik Raudonosios armijos efektyvus buvimas įgalina 
revoliuciją : 


Kad, tuo tarpu, Prancūzijos ir Italijos komunistų partijos mažiau 
turi pasisekimo negu Jugoslavijos komunistų partija, negali būti priski- 
riama kuriems nors Jugoslavijos komunistų partijos nuopelnams, bet 
didžiąja dalimi pareina nuo to, kad Tarybinė armija atėjo Jugoslavijos 
liaudžiai į pagalbą: išvarė vokiečių okupantus, išlaisvino Belgradą, sukur- 
dama reikalingas sąlygas komunistų partijai paimti valdžią. Deja, Tary- 
binė armija nepadėjo, nė negalėjo panašiu būdu padėti Prancūzijos bei 
Italijos komunistų partijoms 13. 


Niekad nebuvęs viešai spausdintas Tarybų Sąjungoje šitas pareiš- 
kimas, tad negali būti įtrauktas į oficialiųjų pareiškimų kodeksą, 
kuriuo naudojasi sovietiniai istorikai. Vis dėlto negalima nesiskai- 
tyti su galimybe, kad Žiugžda žinojo apie tokias nuomones Maskvoje. 
Šito Stalino pareiškimo šviesoje didesnė 1940 metų Pabaltijo «revo- 
liucijų » pasisekimo atsakomybės dalis turėtų, implikacijos keliu, 
atitekti nevietinėms pastangoms revoliucinėje situacijoje, bet ver- 
čiau broliškajai paramai iš Rytų. 

Kaip tik šitoks reikalo vertinimas išryškėja 1955 metų Mykolo 
Požarsko studijoje. Toje studijoje «vyresniojo brolio » garbinimas 
pasiekia aukštesnį laipsnį negu Žiugždos veikale. Požarskas aiškina 
tarybinę galią, kilusią, visų pirmiausia, iš «istorinės draugystės » 
tarp lietuvių ir « didžiosios rusų tautos »19. Nors savo argumentus 
panašiai grindžia kaip ir Žiugžda, bet Požarskas išleidžia tariamą 
1940 metų birželio mėnesio 15 dienos ruošiamą vokiečių invaziją. 
Požarskas tenkinasi teigimu, kad Smetona esą ieškojęs būdų sabo- 
tuoti gynimosi paktą su Sovietų Sąjunga, tuo įgalindamas vokie- 
čių okupaciją. 


ATOLYDŽIO BENDRI POLINKIAI 


Sovietų Sąjungos Dvidešimtasis Komunistų partijos suvažia- 
vimas daugiau skyrė dėmesio istoriografijos klausimams negu bet 
kuris kitas prieš tai. Anastazas Mikojanas, tarp kitų, savo smulkioje 
bei kandžioje tarybinės istoriografijos kritikoje, pareiškė, jog « moks- 
linis darbas partijos bei tarybinės visuomenės istorijos atžvilgiu 


18 Vladimir DEDIJER, The Battle Stalin Lost, New Yorkas 1971, 113 ir sek. 
"9 M. PožaRsKas, Tarybų valdžios aikūrimas Lietuvoje 1940-1941 metais, Vil- 
nius 1955, 4, 

yra, galbūt, labiausiai atsilikusi ideologinės veiklos sritis »20. Taigi, 
po 1956 metų buvo smarkus rašymo padidėjimas istorinėmis temo- 
mis*!, Išskyrus laikiną karinės istorijos veikalų sumažėjimą Chruš- 
čiovo nesutarimo su Žukovu metu, sovietinė istoriografija apis II 
pasaulinį karą nuo anų metų vis augte augo. Be to, ir kokybės klau- 
simas buvo paliestas. Nuo to laiko sovietinis režimas plačiau svars- 
to istorinius klausimus 22, leisdamas sudėtingesnius aiškinimus, tuo 
būdu atsiranda būtinumas nagrinėti temas, kurios iki tol buvo lai- 
komos neliečiamos. Chruščiovo kritimas iš valdžios šito posūkio 
nepakeitė. 

Pabaltijo istoriogratinis domėjimasis karo laikais nėra patyręs 
tokio pakilimo, kaip kad visasąjunginė istoriografija. Iš dalies galėtų 
būti kaltas temos jautrumas, o iš dalies prieinamų žinių stoka. Gana 
sunku buvo gauti tokias žinias iš savo kolegų, sėdinčių Maskvoje. 
Pabaltiečiai, archyvų tyrinėtojai, neretai turėdavo sunkumų šiuo 
klausimu. Daugelis visasąjunginių veikalų apie II pasaulinį karą, 
kurie pasirodė po 1956 metų, Pabaltijo iš viso neliečia. Temos jau- 
trumas aiškiai parodomas 1959 metais mokytojams skirtame vado- 
vėlyje, kuriame nagrinėjamos britų-prancūzų-sovietų derybos 1939 
metų vasarą ir Besarabijos prijungimas, bet Pabaltijo įvykiai visai 
nutylėti 2. O tie veikalai, kurie bent kiek pamini Pabaltijo įvykius, 
mažai kuo skiriasi nuo ankstyvesniųjų apie 1940 metus oficialiųjų 
samprotavimų. Grigorij A. Deborinas, žinomas karo istorikas, vėliau 
neigiamai išgarsėjęs, vadovavęs atakai prieš Aleksandrą Nekričą, 
visiškai nekreipė dėmesio į sovietų derybas su Vakarais 1939 metų 
vasarą, betgi palietė Nacių-Sovietų paktą 24. Jo 1940 metų vasaros 
įvykių aprašymas tėra 1940 metų oficialiosios tarybinės linijos 
trumpas atkartojimas. 


20 Cituota L. TiLLETT, The Great Friendship, Chapel Hill, N. C., 1969, 199. 

2 N. HesER, Politics and History in the Soviet Union, Cambridge, Mass., 1971, 76. 

22 GALLAGHER, The Soviet History of World War II, 178. 

23 KovALEVSKIJ, Velikaja Otečestvennaja vojna Sovetskogo Sojuza, 1941-1945. 
Posobija dlja učtelja, Maskva 1959. Tą patį klausimą negrinėjo rinktinių diplomatinių 
istorikų grupė 1967 metais: V. L. IsRAELJAN ir L. N. KuTaKoOv, Diplomatija agresso- 
rov, Maskva 1967, 7. Anglų kalba leidinys: V. IssRAELJAN ir L. KuTAKOV, Diplomacy 
of aggression, Maskva 1970. 

“4 G. A. DEBORIN, Vtoraja mirovaja vojna. Vojennopolitičeskij očerk, Maskva 1958, 
31, 51, 77-78. Deborin kartoja savo tvirtinimą, kad tarpusavio pagalbos paktas apsau- 
gojo Baltijos valstybes nuo vokiečių aneksijos, kaip buvo rašoma paskutiniame 
angliškame leidinyje : G. DEBORIN, Secrets of the Second World War, Maskva 1971, 44. 
Aleksandr Moisevich NekRIė yra 1941-22 junija autorius, Maskva 1965, kuris kriti- 
kavo Staliną dėl karo pasiruošimo trūkumų. Jo knyga buvo kritikuojama oficialių 
istorikų kariškių ir ji buvo išimta iš apyvartos. O Nekrič pagaliau buvo pašalintas iš 
komunistų partijos ir emigravo į JAV. 

Sovietų karo interpretacijos šedevras yra šešiatomė enciklopedija, 
pradėta leisti penktojo dešimtmečio pabaigoje. Ją leido speciali, 
tam tikslui įsteigta komisija, kuri priklausė Centro Komiteto Mark- 
sizmo-leninizmo institutui 25. Pirmasis tomas pasirodė 1960 metais, 
o šeštasis bei paskutinysis 1965 metais. Šis tomas yra pagrindinis 
sovietinės informacijos telkinys, tik veikalas perdaug pabrėžia karo 
veiksmų istoriją. Iš nekarinės medžiagos, tiktai pats pirmasis tomas 
sporadiškai paliečia Pabaltijį. Vien aštuoni puslapiai (530 puslapių 
tome), liečiantieji laikotarpį prieš 1941 metų birželio 22 dieną, svars- 
to Pabaltijo «revoliucijas » 1940 metais ir jųjų foną. Dar 13 pusla- 
pių skyrius, skiriamas britų-prancūzų-sovietų 31939 metų dery- 
boms, ir dar trys puslapiai, skiriami Nacių-Sovietų paktui. Įpras- 
tas sovietinis argumentas apie klastingą anglų sąmokslą — nu- 
kreipti vokiečių agresiją į Rytus, yra išvystytas šiek tiek naudo- 
jantis Pabaltijo archyvine medžiaga, nors kartais neaiškių būdu. 
Pavyzdžiui, Estijos Užsienio reikalų ministro Karl Selter 1939 metų 
gegužės 25 dienos pareiškimas Estijos parlamento komisijai, kad 
Didžioji Britanija nieko neturinti prieš Estijos-Vokietijos nepuolimo 
sutartį, panaudojamas parodyti, kad anglai buvo suinteresuoti karu 
tarp Sovietų Sąjungos ir Vokietijos. 

Skyrius, liečiantis Pabaltijo įvykius nuo 1939 metų rugsėjo iki 
1940 rugpiūčio mėnesio yra stebėtinai nelygus duomenų pristatymu. 
Šiame skyriuje iš naujo panaudotas moralinis-dramatinis aiški- 
nimo būdas. Pirmiausia «įrodoma», kad «reakcinės » Pabaltijo 
valdžios nei norėjo, nei galėjo priešintis nacistinei Vokietijai, tačiau 
vedusios antiliaudinę politiką savo piliečių tarpe. Toliau seka « įro- 
dymas», kaip buvo paplitęs tose tautose revoliucinis sentimentas, 
ii aiškinama tokiu būdu, kad tas revoliucinis sentimentas, atsiradęs 
Pabaltijyje 1939 metais, dėl dviejų priežasčių: meilė Raudonajai 
armijai, kuri, neva, budėjo dėl Pabaltijo saugumo, ir blogėjanti tų 
šalių ekonominė padėtis, kurią pagimdė prasidėjęs karas Europoje. 
Šitas skyrius yra gana gausiai dokumentuotas. Buržuazinių valdžių 
antisovietinė veikla, pagal šitą šaltinį, pakilo iki tokio laipsnio, kad 
sovietų valdžia buvo priversta imtis priemonių užtikrinti Savi- 
tarpio pagalbos sutarčių pildymą. Tokio preteksto pagalba sovietai 
vienašališkai įvedė neribotą skaičių kariuomenės 1940 metų birže- 
lyje. Sovietinės armijos padidėjimas, esą, paskatinęs liaudį, padrą- 
sinęs ją, ir ji nuvertusi «buržuazinius-fašistinius » režimus. Nuo 
šios vietos dokumentacija darosi vis-šykštesnė. 


5 Istorija Velikoj Otečestvennoj vojny Sovelskogo Sojuza, 6 t., išl. Institut marksiz- 
ma-leninizma pri CK KPSS. Otdel istorii Velikoj Otečestvennoj Vojny, Maskva 
1960-1965; I, 171. 

IV tome dvidešimt septyni puslapiai skirti Pabaltijo karinei 
istorijai. Trys puslapiai turi įprastą nacių nusikaltimų sąrašą bei 
Endlėsung — žydų sunaikinimo planus. Pusantro pūslapio skirta pasi- 
priešinimui vokiečiams, kuris, tariamai, buvęs komunistų partijos 
inspiruotas. Akivaizdu, kad tikros linijos buržuazinių nacionalistinių 
kolaborantų atžvilgiu nėra, vadinasi, tas klausimas tebėra spręs- 
tinas. Viena tiktai pastraipa skiriama šiai temai su nepavojingu 
socialekonominiu kolaboravimo aiškinimu: «Buržuazinių nacio- 
nalistų veiklą parėmė buožės, kurie nebuvo pilnai likviduoti prieš 
prasidedant II pasauliniam karui. Fašistinio režimo bazė Pabalti- 
jyje buvo buožija » 26. 


KARINIAI ATSIMINIMAI 


Išskirtinis sovietinės II pasaulinio karo istoriografijos žanras yra 
karo atsiminimai, kurie pradėjo pasirodyti penktojo dešimtmečio 
pabaigoje, pamažu gausėdami 1962-1963 metų laikotarpyje, o plūste 
užplūdo tie rašiniai 1963 metais, pasibaigus Ohruščiovo-Žukovo poli- 
tinei dvikovai?". Šis žanras parodo partijos bei josios Centro Komiteto 
vyraujantį vaidinenį, kūr iš tos veiklos beveik išjungiami kariniai 
profesionalai. Šio laikotarpio atsiminimai dažnai bando istorijos 
klaidas pataisyti. Kada ne kada duoda drąsių, atvirų ir naujų įver- 
tinimų, kurie tapo vertingais žinių šaltiniais istorikams, buvusiems 
supančiotiems iki to laiko vyravusios istoriografinės linijos 2. Maršalo 
Žukovo skyriai apie pirmąsias karo dienas duoda daug naujos šviesos. 
Tokia garsenybė, kaip generolas Piotr Grigorenko, savo samisdat 
laiške, skitiam Tarybų Sąjungos Komunistų Partijos Istorijos 
Klausimų redaktoriam 29, panaudojo įvairius karo laikų pasisakymus, 
gindamas Nekričą. 

Šie karo atsiminimai apšviečia kai kuriuos klausimus, liečiančius 
Sovietų Sąjungą karo metu, kaip antai, kas buvo atsakingas už 
1941 bai 1942 metų kacastvofą, o taip pat ir už 1945 metų pergalę. 
Jie visų pirma yra naudingi karo istorijai. Bet jie mažai liečia speci- 
žinius politinius klausimus bei diplomatinius punktus, kuriuose 


* Ten pat, IV, 337. 

*7 HeEzR, Politics and History in the Soviet Union, 248. 

28 V. PETROV, June 22, 1941: Soviet Historians and the German Invasion, Co- 
lumbia, S. C., 1968, 12. 

2 P. G. GRIGORENKO, Sokrytie istoričeskoj pravdy — prestuplenie pered naro- 
dom! Pis'mo v redakciju žurnala + Voprosy istorii KPSS », Londonas (Kanada) 1970. 

Pabaltijo įvykiai yra įgiję tam tikrą savitumą sovietinėje istoriogra- 
fijoje apie II pasaulinį karą. 

Sovietinių Baltijos kraštų karinių personažų, tokių kaip Lembit 
Pern, Vladas Karvelis ir Vincas Vitkauskas, memuarai iv kiti darbai, 
įeina į bendrą karo atsiminimų sūdėtį 30. Tačiau sovietiniai Pabaltijo 
kariniai didvyriai buvo nereikšmingi kariniame sovietų komplekse, 
tai jų prisiminimai mus netoli nuveda už karinių operacijų isto- 
rijos ribų. 

Knygos, iškeliančios asmeninį karžygiškumą, dažnai spausdina- 
mos karui prisiminti. Kai kurios, išleistos Maskvoje, retkarčiais liečia 
ir Pabaltijį. Šeštojo dešimtmečio pabaigoje Pabaltijo leidyklos pra- 
dėjo leisti tokias knygas rusų kalba 31, 

Be karinių prisiminimų bei karžygiškų apysakų nemažai yra 
veikalų ir apie tarybinių partizanų veiklą. Partizanams teikiamas 
dėmesys yra aiškus bandymas pabrėžti pro-sovietinę vietinių gyven- 
tojų tapatybę, tuo paneigiant tariamą Vakarų skepticizmą parti- 
zaninio judėjimo atžvilgiu32, o be to, galbūt, norint nuvertinti 
kitas studijas, pasirodžiusias 1960 metų laikotarpyje, apie « išdavikiš- 
ką» veiklą 93. Tos rūšies partizaniniai veikalai, daugiau panašūs į 


30 L. PERN, V vichr'e voennych let, Talinas 1969; V. KaRvoaLIs [KaRvELIS|, 
Osvoboždenie sovetskoj Litvy, žr. Gitlerovskaja okkupacja v Litve. Sbornik statej, Vilnius 
1966, 281-359; V. ViTkauUsKaS, Paskutinieji buržuazijos valdymo metai Lietuvoje. Iš 
mano atsiminimų, žr. Švyturys (1958), nr. 1: 11-12; nr. 6: 16-17. E. DiRvELĖ ir kiti, 
Kovų keliais, lietuviškoji divizija didžiajame tėvynes kare, Tarybų Lietuvos išvadavimas, 
Vilnius 1965. 

31 Apsakymas apie E. F. Nikonovą, jūreivį, didvyrišką Talino gynėją: N. G. 
NzmokRov ir kiti, Vo slavu rodiny (1941-1945). Sbornik dokumentaU'nych materialov 
voennych muzeev, Maskva 1961, 29-32; Tallin v ogne. Sbornik statej veleranov vojny 
i vospominanija učastnikov geroičeskoj oborony Tallina i Moonzudskogo Archipelaga, 
7 ijulja — 2 dekabrja 1941 goda, Talinas 1971 ; Na pravyj boj, na smertnyj boj. Sbornik 
vospominanii i dokumentov o vooružennoj bor'be fašistkich zachvatčikov, Ryga 1968. 
Toliau seka tikras incidentas, kuris galėtų būti jungiamas su dabartine sovietinio 
+ patriotizmo » kampanija. Fedoras Soprunovas iš Latvių Teritorialinio korpuso 
227 pulko, 183 Šaulių divizijos, prisimena studentišką užklausimą politrukui — 
kodėl Ryga nebuvo ginama? Politrukas atsakė, kad vokiečių ataka buvo per stipri, 
oir todėl, kad Maskva būtų apginta. « Bet mano namai yra Rygoje, o ne Maskvoje», — 
atsikirto studentas. Tada politrukas atsakė: « Aš sakau Maskva ne todėl, kad aš 
esu rusas, o todėl, kad esu komunistas». Karas buvo ideologinis, nukreiptas prieš 
fašizmą, bet komunizmo sostinė būdavo sutapatinta su Rusijos sostine ir Sovietų 
Sąjunga. 

32 A. A. KukRsoNov ir E. S. LAGUTIN, K voprosu ob effektivnosti partizanskogo 
dviženija na territorii Sovelskogo Sojuza, žr. Protiv falsifikacii istorii vtoroj mirovoj 
vojny, išl. A. M. NEKRIČ ir kiti, Maskva 1964, 269. 

3 I. KasNICKIS ir V. MEšČERIAKOVAS, Kovos puslapiai, Vilnius 1961; E. MAR- 
TINSON, Poka dyšai' ja umeju, Talinas 1968; A. RaškEvICc [RaškEvIos], Zapiski 


11* SOVIETŲ ISTORIOGRAFIJA, LIEČIANTI II PASAULINĮ KARĄ 323 


bandymus išpūsti ne tiek svarbų įvykį. Iš įteiktų premijų karo metu 
kai kurioms komjaunimo grupėms, pagal populiarų sovietinį leidinį 
Ognennije gody, (Ugnies metai) nė viena premija nebuvo skirta 
pabaltiečiams. Ankščiau minėtame rinkinyje Ognennije gody, menkai 
teaprašyta partizaninė veikla Pabaltijyje. 1943 metų raporte apie 
estų komjaunimą, kuriam priklausė virš 800 partizanų, paduodama 
neproporcingai didelis skaičius aktyvistų, turinčių rusiškas pavardes 34. 


PASKUTINIAI NEPRIKLAUSOMYBĖS METAI 


Dvi Stalino-Hitlerio rugpiūčio bei rugsėjo mėnesių sutartys 
yva tapusios labai jautriomis temomis, kurios sovietinėje istorio- 
grafijoje dažniausiai yra neminimos, o jei būna paminėtos, tai retai 
leidžiamasi į smulkmenas, tenkinamasi tik įprastu sovietinės nuomo- 
nės pakartojimu, kad tos sutartys buvusios reikalingos prieš Vakarų 
bandymus išprovokuoti karą tarp Sovietų Sąjungos ir Vokietijos. 
1939 metų rugsėjo 23 d. dienraščio Pravda pasisakymas yra pats 
išsamiausias išdėstymas sovietinei liaudžiai apie rugpiūčio mėnesio 
slaptą sutartį. Kremlius vis dar nepripažįsta, jog ana sutartis 
priklausė slaptam protokolui : 


Šitokiomis aplinkybėmis Tarybų Sąjunga negalėjo padėti Lenkijai, 
kurios valdžia pagalbos kategoriškai atsisakė. Vienintelė likusi galimybė 
buvo išgelbėti Vakarų Ukrainą, Vakarų Baltarusiją ir Pabaltijį nuo vokie- 
čių jungo. Tokiu būdu Tarybų valdžia išsirūpino iš Vokietijos įsipareigo - 
jimą neperžengti sekančių upių: Pisa, Narev, Bug, Vysla ir San » 35, 


Tai lietė tik Lenkiją. Slaptieji susitarimai dėl Pabaltijo nieka- 
dos nėra buvę iškelti, bet kartas nuo karto būna užuominų, kad 
tūlas rašytojas apie juos žino. Pavyzdžiui, Sipols, latvių istori- 
kas, pabrėžia, kad Latvija įstengė išvengti vokiečių užpuolimo 
1939 metais rugsėjo mėnesį dėl to, kad Tarybų Sąjungai rūpėjo 
Pabaltijo valstybių neliečiamumas : + Sudarydama su Tarybų Sąjunga 
nepuolimo sutartį 1939 metais ragpiūčio mėnesį, Vokietija įsipareigojo 


/ 
partizana, Ryga 1963; A. P. SEM'oNov [SEMIONOvSs], Neusirašimyje, Ryga 1963; 
P. STARAS, Partizaninis judėjimas Lietuvoje didžiojo tėvynės karo metu, Vilnius 1966. 
3 Ognennye gody. Dokumentų i materialy ob učasty komsomola v Velikoj Otečestven- 
noj vojne, Maskva 1971, 426-428. 
35 Istorija Velikoj Otečestvennoj vojny (žr. aukščiau, išn. 25), I, 176; A. A. DRizZUL 
[DaizuLis] ir kiti (išl), Bor'ba latyšskogo naroda v gody Velikoj Otečestvennoj vojny, 
1941-1945, Ryga 1970, 13. 

atsižvelgti į šį Tarybų Sąjungos nusistatymą » 38. Tačiau viešosios 
sutarties pastraipos nemini Pabaltijo valstybių. 

Latvių akademikas Aleksandrs Drizulis, iš kitos pusės, matomai 
nežino apie sutarties slaptas pastraipas. Savo studijoje apie fašizmą 
Latvijoje Drizulis, negalėdamas šios temos išvengti, sutartį gina, 
pakartodamas garsiąją Stalino kalbą, pasakytą per Maskvos radiją 
1941 metais liepos 3 dieną 37. Stalinas kalbėjo, jog ta sutartis buvo 
taikos sutartis, kimios jokia taiką mylinti šalis nebūtų galėjusi atmesti, 
nors ją pasiūlė Hitlerio-Ribbentropo vadovaujama valstybė. Nors 
Drizulis savo bibliogralijoje ir nurodo nemaža Vakarų šaltinių, 
tačiau Nacių-Sovietų santykiai į jų skaičių neįeina. 

Rašytojai, kurie Vakaruose išleido samizdato leidinius ir stebė- 
tinai daug žino apie šaltinius, apie slaptas sutartis, labai keista, 
davinių neduoda. Roy Medvėdėv, parašęs išsamią stalinizmo istoriją, 
yra tos Nuomonės, kad nors viešąsias dalis galima ginti iš valstybės 
interesų taško, anaiptol, negalima pritaikyti tokio argunento slaptiems 
protokolams. Jisai, atrodo, žino tiktai apie 1939 metų rugsėjo 29 d. 
sienų bei draugystės sutarties slaptą. sutartį ir ją laiko neprincipinga 38. 
Generolas Grigorenko, savo laiške gindamas Nekričą, taip pat yra 
tos nuomonės, kad draugystės bei sienų sutartis nėra pateisinama, 
nors pats nesileidžia į smulkmenas ir nėra aišku, ar jisai iš viso yra 
matęs slaptų paragrafų tekstą 39. Grigorenko gal būt klaidingai laiko 
dienraščio Pravda 1939 metų rugsėjo 23 d. paskelbtą damarkacijos 
liniją sutarties slaptaja dalimi. 

Atsiliepdama į Vakarų priekaištus dėl Sovietų Sąjungos kėslų į 
Pabaltijo valstybes 1939-1940 metais, Sovietų valdžia dažniausiai 
nurodo tariamai rimtas anglų derybas su vokiečių atstovu Herbert 
von Dirksen karo išvakarėse. Sovietų valdžia, kerštaudama dėl 
Nacių-Sovictų santykių, išleido anų derybų aprašymą, kuris tačiau 
nepatiekia pakankamai tvirtų argumentų Vakarų kaltinimams at- 
mesti 0, 

Įprastinis sovietinės istoriografijos leitmotyvas Pabaltijo atžvilgiu 
1939-1940 metais, yra tariamasis Pabaltijo valstybių pro-vokiškas 


36 V. SiPoLs [SiPoLs], Tajnaja diplomatija. Buržuaznaja Latvija v antisovetskich 
planach imperialističeskich deržav, 1919-1940 gg., Ryga 1968, 314. 

37 A. A. DaRizuL [Daizuzis], Latvija pod igom fašizma, 1934-1940 gg., Ryga 1960. 

3 R. MEDvEDEv, Let History Judge, New Yorkas 1971, 442. 

3 P. G. GRIGORENKO, Sokrytie istoričeskoj pravdy — prestuplenie pered naro- 
dom! Pis'mo v redakciju žurnala « Voprosy istorii KPSS », Londonas (Kanada) 1970, 
85 psl. 

*0 G. N. REuTov, Pravda i vymysel o vtoroj mirovoj vojne, Maskva 1967, 76-77 ; 
1970, 132-33. 

nusiteikimas tarptautinėje situacijoje, todėl Vakarų valstybės ir 
norėjusios nukreipti Vokietijos agresiją prieš Sovietų Sąjungą 1. 
Vienu atveju kalbama, kad «reakcingos» Pabaltijo vyriausybės 
pačios ieškojo konilikto su Sovietų Sąjunga *2. Kalbama ir apie tai, 
kad. buržuazinė Estijos vyriausybė tik laukusi progos, kaip nudurti 
Sovietų Sąjungą iš užpakalio 3, lyg tai būtų įmanoma padaryti 
fiziškai. Vokiečių generolas Walter Brauchitsch ir Franz Halder, 
esą raginę lietuvius užimti Vilnių 1939 metais rugsėjo mėnesį ir 
taip įvelti Lietuvą į susirėmimą su Maskva *4. Reikia suprasti, kad 
tik britų-prancūzų karo paskelbimas Vokietijai sulaikė lietuvius 
nuo šio žygio *. Pagal kitą variantą, Vakarai norėję pasinaudoti 
Pabaltijo valstybėmis kaip placdarmu kryžiaus kare prieš Sovietų 
Sąjungą. Amerikos atstovo Sovietų Sąjungoje Lawrence Steinhardt 
kelionė į Rygą 1940 metais vasario mėnesį yra laikoma tokio slapto 
sąmokslo paruošiamuoju žygiu 46, 

O pagal dažniausiai girdimą varijantą, Vakarai, esą, atsisakę 
suteikti bendras garantijas Pabaltijo valstybėms dėl to, kad jie 
norėję palikti Pabaltijį atviru agresijos koridoriumi kovoje prieš 
Sovietų Sąjungą 47. 

Nekričo studija apie anglų užsienio politiką karo išvakarėse 
atspindi perėjimą nuo stalininio prie labiau sofistikuoto Pabaltijo 
valstybių žlugimo 1939 metais aiškinimo. Jo išleista studija 1955 
metais, apimanti britų politiką nuo Mūncheno iki karo pradžios, 
tikriausiai buvo parašyta metais anksčiau 48. Joje Nacių-Sovietų 


41 Očerki istorii Velikoj Otečestvennoj vojny, 1941-1945, Maskva 1955, 34. 

42 B. S. TEL'PUCHovsKUJ, Velikaja Otečestvennaja vojna Sovetskogo Sojuza, 
1941-1945 (Kratkij očerk), Maskva 1959, 15. 

43 V. A. MAAMJAGI [MaamMaGI], Protiv fal'sijikacii istorii Estonii buržuazno- 
nacionalističeskimi emigrantskimi istorikami, žr. Sovetskaja Pribaltika v. braiskoj 
sem'e narodov SSSR, Ryga 1960, 4 ir 50. 

4 S. A. ATAMUKAS, Kompartija Litvy v bor'be za Sovetskuju vlast' (1935-1940 gg.), 
Maskva 1961, 223. 

45 V. V. GuščiN, Bor'ba rabočego klassa Litvy protiv antinarodnoj vnešneį politiki 
buržuaznogo pravilel'stva, 1939-1940 gą., žr. V. T. FomiN ir kiti (išl.), Voprosy sovre- 
mennogo kommunističeskogo i rabočego dviženija, Maskva 1961, 213. 

4 V. SiPoLs, Tajnaja diplomatija (žr. aukščiau, išn. 36), 321 psl. 

47 L. N. IvaNoOv, Očerki meždunarodnych otnošenii v period vtoroj mirovoj vojny 
(1939-1945), Maskva 1958, 29. Neatrodo, kad autorius gerai orientuotųsi geografijoje, 
kalbėdamas apie hitlerininkų 1939 metų rugsėjo mėn. okupavimą lenkų šiaurinių 
komunikacijos centrų Gardino ir Kauno (48 psl.); V. SiPpoLs, Tajnaja diplomatija 
[žr. aukščiau, išn. 36], 299 psl.; Ju. V. BoRiIsov, Sovelsko-francuzkie otnošenija i bezo- 
pasnos' Evropy, Maskva 1960, 91. 

* A, M. NExkailč, Politika anglijskogo imperializma v Evrope (oktjabr' 1938 — 
sentjabr' 1939), Maskva 1955. 

sutartis visai nutylėta, bet užtai išryškinta tezė, kad Vakarai dėję 
pastangas sukelti karą tarp Vokietijos ir Sovietų Sąjungos. Pabaltijo 
žiemos įvykiai labai trumpai tepaminėti, bet ir tai ryšium su 1939 
metų vasaros derybomis, kai tuo tarpu ištisas poskyris skirtas 
Anglijos komunistų partijos kovai prieš vyriausybės antipopuliarią 
užsienio politiką. 

1962 metais Nekričas parašė straipsnį, apimantį laikotarpį nuo 
karo pradžios iki 1940 metų sausio mėnesio 49. Nors straipsnio apimtis 
labai plati, — jame paliesta ir Skandinavija, — ilgokas skyrius 
skirtas Pabaltijo respublikoms. Autorius, matomai, naudojosi Estijos 
archyvų medžiaga, ir visų trijų šalių politinius pasikeitimus grindžia 
Estijos įvykiais. Taigi, jis gana atvirai aprašo Estijos vyriausybės 
svarstymus dėl Savitarpio pagalbos sutarties priėmimo, o taip pat 
apie visus anuo metu buvusius galimus pasirinkimus. Nėra ko stebė- 
tis, kad Nekričas pateisina Sovietų Sąjungos politiką, bandydamas 
įrodyti, jog Pabaltijys ilgą laiką buvęs Maskvai pavojingas. Jis 
retoriškai klausia: « Ar galėjo Sovietų Sąjunga ramiai laukti, kol 
Vokietija įsitvirtins šiame rajone?» Nuo čia jis ir pradeda savo svars- 
tymus apie tariamą Vakarų vaidmenį, palaikant Pabaltijo valstybes 
kaip antisovietinės politikos centrą. Dėl tos priežasties jis cituoja 
buvusį Estijos valstybininką Jaan Tėnnison, parodydamas, koks 
buvo Estijos antisovietinis nusistatymas per visą tarpkarinį laiko- 
tarpį. 

Nekričo straipsnyje yra taip pat iškeltas vakarų ciniškumas 
Pabaltijo valstybių atžvilgiu. Chamberlainas ir jo pasekėjai Anglijoje 
norėję Pabaltijo respublikas panaudoti konfliktui sukelti tarp Maskvos 
ir Vokietijos, tačiau, aplinkybėms pasikeitus, tai nepavyko, kaip pats 
Chamberlainas prisipažino. Latvijos užsienio reikalų ministro Vilhelm 
Munters'o pasisakymas, Vakarams apleidus Lenkiją, cituojamas 
šiai tezei paremti. 

Netgi Didžiosios Britanijos atsisakymas 1940 metų vasarą pri- 
pažinti naujas Pabaltijo sovietines respublikas, laikomas motyvuotu 
britų susidomėjimu Pabaltijo aukso rezervais, kuriais, tariamai, 
ketino atsirevanšuoti liaudies valdžioms tose respublikose, kurios 
suvalstybino britų nuosavybę. Šią pažiūrą 1957 metais išryškino G. A. 
Deborinas, kuris įžiūrėjo, kad britai ir amerikiečiai gina pabaltiečių 
interesus, nes jų laivus bei auksą pasisavino“0. Pabrėžiant, kad 


* A. M. NeEkaRič, Politika anglijskogo pravite'siva na severo-zapade Evropy (sen- 
tjabr' 1939 — janvar' 1940), žr. Novaja i novejšaja istorija, 1962 m. 5 nr., 24-25 ir 29. 

50 G. A. DEBORIN, Vtoraja mirovaja vojna. Voenno-političeskij očerk, Maskva 
1958, 78. 

nebuvę konkrečios pagalbos Lenkijai 1939 metais, ir Vakarai melavę 
dėl tariamo negalėjimo teikti tokią paramą“!, tikriausiai, buvę 
tikėtasi prislopinti pro-vakarietiško sentimento apraiškas. Sovietiniai 
mokslininkai visokiausiais būdais stengiasi pabrėžti, kad Pabaltijo 
valstybės turėjo pro-vokišką nusistatymą. Pavyzdžiui, Nekričas 
cituoja Anglijos konsulo Taline 1939 m. liepos mėn. notą, kurioje 
išreiškiamas susirūpinimas dėl vis didėjančios Estijos valdžios vokiš- 
kos orientacijos 92. Kartais net tokia gana nereikšminga medžiaga, 
kaip laikraščio straipsnis, atspaudintas Lietuvos Krikščionių demo- 
kratų dienraštyję XX Amžius, kuriame išreiškiamas pasitenkini- 
mas dėl gerų santykių su Vokietija, net po įvykdyto Klaipėdos 
krašto prijungimo prie Vokietijos, yra laikomas fašizmui palankumo 
įrodymu 53. Reikia pagalvoti, kokias išvadas būtų galima pada- 
ryti, panašiu būdu skaitant nacių-sovietų sutarties laikotarpio 
Pravdą. 

Ryšium su tuo, kad trijų Pabaltijo respublikų vyriausybės turėjo 
pro-vokišką orientaciją, nemažai dėmesio skiriama, taip vadinamam 
Lietuvos prezidento Antano Smetonos 1939 metų rugsėjo mėnesio 
pasiūlymui — paversti Lietuvą Vokietijos protektoratu. Spėjama, 
kad Augustinas Povilaitis, Lietuvos Saugumo viršininkas, du kartūs 
lankęsis Vokietijoje tuo reikalu54, Jo pasikalbėjimai su vokiečiais 
Sopote, prie Danzigo, buvo atskleisti 1944 metais, prieš Jungtinių 
Amerikos Valstybių armijai užimant vokiečių užsienio reikalų minis- 
terijos archyvus Harzo kalnuose35. Sovietų mokslininkai, atrodo, 
nežinojo, bent oficialiai, apie slaptus Nacių-Sovietų pakto aktus 58. 
Kadangi tie Sopoto pasitarimai įvyko prieš 1939 metų rugsėjo 
20 d., t.y., dar prieš sudarymą sutarties, kuria vokiečiai perleido 
Lietuvą sovietams, matyti, kad Vokietija jau mėgino įvykdyti savo 
sutartį su Sovietų Sąjunga, kaip kad buvo nutarta prieš mėnesį. 


51 V. A. SEkIsTOV, Bol'šaja ož? o vojne. Kritika novejšej buržuaznoj istoriografii 
vtoroj mirovoj vojny, Maskva 1971, 149, 

52 A. M. NeExRIė, Politika anglijskogo imperializma v Europe (oktjabr', 1938 — 
senljabr', 1939), Maskva 1955, 344. 

5 J. BūLavas, Vokiškųjų fašistų okupacinis Lietuvos valdymas (1941-1944 m.), 
Vilnius 1969, 33. 

54 SipoLs, Tajnaja diplomatija. Buržuaznaja Latvija v antisovetskich planach 
imperialističeskich deržav, 1919-1940 gg., Ryga 1968, 338. 

55 Lietuvos TSR Aukščiausiosios Tarybos III-ji sesija, 1944 m. rupjūčio mėn. 
29-30 d. (stenografinė apyskaita), Vilnius 1947. 

5 V. V. GuščiN Bor'ba rabočego klassa Litvy protiv antinarodnoj vnešnej politiki 
buržuaznogo pravilelstva 1939-1940 gg., žr. V. T. FoMIN ir kiti (išl.), Vosprosy sovre- 
mennogo komunističeskogo i rabočego dviženija, Maskva 1961, 213; A. BuLoTA, Nuo 
balto žirgo iki svastikos, Vilnius 1962, 154. 

Žinant anų laikų įvykių eigą, išaiškėja ir kiti gana slapti įvykiai, 
aprašyti Roberto Žiugždos straipsnyje Pagalbos ranka baisiame laike“". 
Jis mini vokiečių planus sudaryti vokiečių karinę sąjungą su Lietuva, 
kuri «priklausė Vokietijos įtakos sferai». 

Lietuvos Užsienio reikalų ministras Juozas Urbšys, kurį vokie- 
čiai pakvietė aplankyti Berlyną, buvo paprašytas savo kelionę 
atidėti keliom dienom vėliau, greičiausiai dėl to, kad ministras savo 
paskutinėse kalbose pabrėžė Lietuvos neutralitetą. Urbšys nevyko į 
Berlyną, toliau tęsia straipsnis, o Ribbentrop'as sekančio vizito metu 
Maskvoje « buvo priverstas atsisakyti, bent laikinai, nuo agresyvaus 
sumanymo Lietuvos atžvilgiu ». Išeinant iš to, Lietuvos nepriklau- 
somybę užtikrino tik Sovietų Sąjungos Tarpusavio pagalbos paktas. 
Lietuvių mėginimas sau užsidėti vokiečių protektoratą priklauso taip 
pat vėlesniam periodui?š. Kulturverband'o sąmokslas, diskutuotas 
J. Žiugždos, daugiau niekados nepasirodė. Vienas autorius, neidamas į 
detales, bando prileisti, kad misija, pasiųsta įtikinti prezidentą 
Smetoną grįžti iš Vokietijos 1940 metų birželio 16 dieną, esą, turėjusi 
uždavinį pasitarti gauti iš Vokietijos karinę paramą 59. 


1940 METŲ VASARA 


Dabartiniai sovietiniai pabaltiečių veikalai daugiau turi balan- 
suotą požiūrį į brolišką pagalbą, gautą iš Sovietų Sąjungos 1940 
metais. Pirma, ši tema jau buvo praradusi savo aktualumą 1949 
metais. Antra, per dažnai atskiriami vidaus gyvenimo sunkumai, 
kurie laikomi prielaidomis revoliucinei situacijai bręsti, nuo tarptau- 
tinės padėties, kuri sugriovė fašistinius režimus ir kuri pastūmėjo 
prie papildomų sovietinių karinių dalinių įvedimo 1940 metų birželio 
viduryje. Sovietų kariuomenės įvedimas į Pabaltijį yra vaizduojamas 
kaip būtinumas, kadangi Baltijos valstybių vyriausybės, slaptai vedė 
antisovietinius pasitarimus, darydavo provokacijas prieš sovietų 
karines įgulas, didindavo antisovietinę indoktrinaciją, turėjo pro- 
suomiškas pažiūras, taigi, trumpai kalbant, tuos visus anksčiau 
minėtus aktus, kuriuos Molotovas 1940 metais iškėlė“0. Agresijos 


57 R. Žiucžna, [ŽiucžpA] Ruka pomošči v grozny chaos, žr. Komunistas, 1972 
m. 10 nr. 15-23, 

5 A. BuLoTA, Nuo balio žirgo iki svastikos 159 psl. 

5 K. TiškEvIčIus, Fašistinės santvarkos krizė Lietuvoje tarybų valdžios atkūrimo 
išvakarėse (1938-1940 m.), žr. J. Žiucžpa ir kiti, Už socialistinę Lietuvą, Vilnius 
1960, 239. 

*0 Istorija Latvijskoj SSR (sokrašennyj kurs), Ryga *1971, 554 ir sek. psl. ; 
SirPoLs, Tajnaja diplomatija. Buržuaznaja Latvija v antisovetskich planach imperia- 

pavojus iš Vokietijos pusės vis didėjo. Kraštas buvęs derlinga 
dirva vokiečių špionažui, ir vokiečių 1939 metų repatriantai pradėjo 
rodyti nepaprastą interesą grįžti atgal. Nesvarbu, kad Vokietija 
neužpuolė Pabaltijo kraštų 1939 metų rudenį — ji tai galėjo pada- 
ryti 1940 metų vasarą. Sovietų nepasitikėjimas pabaltiečių fašisti- 
niais lyderiais, pagal sovietų istorikus, privedė prie 1940 metų bir- 
želio ultimatumo ir papildomo Raudonosios armijos karinių dalinių 
įvedimo. 

Stalininė formulė, kalbanti apie Pabaltijo revoliucinę padėtį, 
jau buvo svarstyta, tačiau ji vis dar pasirodydavo įvairiomis formo- 
mis ir postalininėse istoriografijose. Kol Pabaltijo vyriausybės išlaikė 
antisovietines pozicijas, tų kraštų gyventojai, didieji istorijos 
kūrėjai, tvirtai laikėsi amžino, istoriškai pagrįsto, prosovietinio 
nusistatymo. V. V. Guščinas savo 1960 metų straipsnyje Lietuvos 
darbininkų klasės kova prieš nepopuliarią užsienio politiką, prave- 
damą buržuažinės vyriausybės, 1939-1940 metais9“ duoda pirmos 
rūšies šmeižikiško tono pavyzdį, kokį gali panaudoti sovietiniai 
istoriografai. Nors Guščino darbas, paremtas archyviniais tyrinė- 
jimais Maskvoje ir Lietuvoje, tačiau jis aiškiai parodo tą niekada 
nesibaigiančią kovą su emigrantais — « falsifikaioriais ». 

Dauguma dabartinių sovietinių autorių vaizduoja atskirai išori- 
nius ir vidinius įvykius. Estas Peeter Larinas eina net toliau: jis kal- 
bėdamas apie išorinę ir vidinę krašto padėtį, atskirai įveda skyrių 
apie nacių planus išnaikinti Estijos gyventojus“. Kiti nušviečia 
tuos įvykius vykusius tuo pat metū“3, nepabrėždami jų priežastinio 
santykio“*. Paskutiniausias Latvijos TSR Istorijos leidinys iškelia 
ankstesnę tezę, naudotą esto istoriko Viktoro Maamagi 6, kuris pri- 


listicheskikh deržav, 1919-1940 gg., Ryga 1968, 323-336; V. PETROV, June 22 1941: 
Soviet historians and the German invasion, Columbia, S. C., 1968, 145-146, 77; A. 
BuLoTA, Nuo balto žirgo iki svastikos, Vilnius 1962, 161. 

1 V. V. GuščiN, Bor'ba rabočego klassa Litvy protiv antinarodnoj vnešnej politiki 
buržuaznogo pravite'stva 1939-1940 gg., žr. V. T. FoMIN ir kiti (išl), Voprosy sovre- 
mennego komuinunističeskogo i rabočego dviženija, Maskva 1961, 213, 

“2 P. A. LARIN, Estonskij narod v Velikoj Otečestvennoj vojne, 1941-1945 gą., 
Talinas 1964. 

8 V. V. GuščiN, Bor'ba rabočego klassa Litvy protiv antinarodnoj vnešnej politiki 
buržuaznogo pravitel'stva 1939-1940 gg., žr. V. T. Fomiyx ir kiti (išl.), Voprosy sovre- 
mennogo kommunističeskogo i rabočego dviženija, Maskva 1961, 183. 

94 Očerki istorii Velikoj Otečestvennoj vojny, 1941-1945, 37. 

8 V. A. MAAMJAGI [Maamacij, O nekotorych osobennostjach perechoda pribal- 
tijskich soveiskich respublik k stroitel'stvu socializma (1940-1941 gg.), žr. Istorija 
SSSR, 1962 m. 6 nr., 27-43; Istorija Latvijskoj SSSR, 590-591, 583-584; A. K. 
BiRoN ir V. V. DoRošENKO, Sovetskaja istoriografija Latvii, Ryga 1970, 390. 

stato socialistinę revoliuciją Pabaltijo valstybėse, kaip iškovotą 
proletarų pergalę be ginkluotos kovos. Raudonosios armijos buvimo 
reikšmė yra suprantama, nes ji neleido buržuazijai pavartoti savo 
karines jėgas revoliucijai malšinti ar prašyti pagalbos iš užsienio, 
kaip kad ji padarė 1919-1920 metais. Iš tikrųjų revoliucinė agitacija, 
kaip oficialiai teigia latvių istorikai šiame darbe, iššaukė policijos 
atakas prieš darbininkus, kurie išėjo pasveikinti Raudonąją armiją. 
Lietuvis istorikas Vytautas Kancevičius laiko, kad pagrindiniu ele- 
mentu lietuvių revoliucijoje esanti jėgų persvara tarp klasių darbi- 
ninkų naudai“. Tačiau Raudonosios armijos įžengimas yra pavaizduo- 
tas kaip «objektyvi » padėtis, kuri pakėlė antifašistinę masių nuo- 
taiką, versdama veikti juos prieš senąjį režimą. Tikriausiai, sovietų 
propagandistų kariniame bare 1970 metais išvedžiojimai turėjo 
įtakos į vėlesnę Kancevičiaus studiją*?, kurioje jis bando pabrėžti 
pozityvią ir naudingą Raudonosios armijos rolę Pabaltijo valstybėse. 
Kancevičius netiesiogiai giria buržuazinės Lietuvos kariuomenę, 
kad ji nesitraukė į Vokietiją kartu su Smetona *ė. Bet revoliucijai 
pavykus, Raudonoji armija kartu su visais kitais sovietų veiksmais, 
dingsta iš Kancevičiaus apysakos. Sekanti reorganizacija yva pavaiz- 
duota kaip grynai vidaus reikalas. 

Kitas vėliausių laikų kritikas, interpretuojąs 1940 metų įvykius 
Vakarų požiūriu, kalba gana neaiškiai apie Raudonosios armijos 99 
specifinį vaidmenį Pabaltijyje. H. Šadžius mechaniškai teigia, kad 
dauguma vakarietiškų išvedžiojimų, jog «revoliucija» Pabaltijui 
buvusi primesta Sovietų Sąjungos, yra melas. Grubiu būdu jis sten- 
giasi nuneigti buržuazinius teiginius, kad 1940 metų revoliucija 
Lietuvoje nebuvo bazuota ant klasių antagonistinio pagrindo ir 
kad 1939 metų savitarpinės pagalbos paktas buvo prievartos būdu 
primestas Pabaltijo valstybėms. 


“6 V. KaNcEvIčius, Revoliucinės siluacijos peraugimas į socialistinę revoliuciją 
Lietuvoje 1940 metais, žr. Spalio revoliucija ir visuomeniniai mokslai, Vilnius 1967, 
110-111. Tas pats autorius visur bandė suklasifikuoti lietuvių socialines grupes į 
«viršutines » ir « apatines» 1940 metų įvykių raidoje: V. KaNcEvIčiuS, “ Viršūnės" 
ir “apačios? 1940 m. socialistinės revoliucijos Lietuvoje išvakarėse, žr. Už socializmo 
sukūrimą Lietuvoje, Vilnius 1969, 199-207. 

“7 V. KANCEvIčIUS, 1940 metų birželis Lietuvoje, Vilnius 1973. Tais pačiais 
metais išėjo dvi karinės apybraižos karo metų tema, parašytos lietuvių: [Gen.] V. 
KaRvELIS, Lietuvos TSR išvadavimas iš hitlerinės okupacijos, 1944-1945, Vilnius 
1973, ir J. ARvasEvIčIus, 1418 dienų mūšiuose, Vilnius 1973. G. ABRAMAVIČIUS, 
Nuo Kauno iki Vilniaus 1502 dienos, Vilnius 1974. Tie leidiniai yra panašūs i 
memuarinio tipo apsakymus, parašytus buvusio politinio karininko. 

“8 V. KaNcEvIčIuS, 1940 metų birželis Lietuvoje, 54 psl. 

* H. Šapžius, Buržuazinės istorijografijos kritika 1940 metų socialistinės revo- 
liucijos Lietuvoje klausimu, žr. Ideologinė kova ir jaunimas, Vilnius 1972, 60-61. 

Sovietų ambasadorius Ivanas Maiskis ciniškai atpasakoja savo 
susitikimą su lordu Halifaxu 1940 metais rugpiūčio 15 dieną. Maiskis 
paprašė uždaryti Pabaltijo valstybių misijas Didžiojoje Britanijoje. 
Štai kokia keista jo interpretacija. Kada jis akis į akį susitiko su 
Haliiaxu, kuris kaltino sovietus, kad jie yra padarę agresijos aktą 
Pabaltijyje, tada Maiskis pateikė jam analogišką istoriją apie Sibiro 
ūkininką Ivaną. Ivanui sergant, jo kaimynai pavogė visus jo 
turtus, bet kai jis pasveiko, jis jėga iš jų juos atsiėmė. « O dabar, 
lorde Halifaxai, sakykite, kas, Jūsų nuomone, buvo agresorius — 
ūkininkas Ivanas ar jo kaimynai ? » 70. 

1940 metų įvykiai įgyja kiek skirtingą reikšmę lietuvio istoriko 
Kosto Navicko darbe. Pagal jį, jei Lietuvos buržuazinė vyriausybė 
siekė Lietuvą padaryti «nelegalia » hitlerinės Vokietijos kolonija, 
tai toks aktas palietė tiek lietuvių tautos, tiek sovietų interesus. 
Tada «naujos saugumo priemonės — 1940 metų birželio ultimatumas, 
kurį įteikė Sovietų Sąjunga, — visumoje, net žiūrint iš tarptauti- 
nės buržuazinės teisės taško, yra pateisinamos » 71. Jis neina į detales. 
Vėlesniame veikale jis duoda originalų, nors neįtikėtiną aiškinimą, 
kuris pasilieka už sovietinio pilkumo rėmų. Jis teigia, kad Lietuvos 
inkorporavimo į Sovietų Sąjungą būtinumas — tai tarptautinis 
reikalas. Kitomis aplinkybėmis Lietuva būtų galėjusi tapti liaudies 
respublika, surišta su Sovietų Sąjunga tik tarptautiniais ryšiais. Bet 
Vokietijos grėsmės artumas reikalavo artimesnių ryšių su Sovietų 
Sąjunga 72, 


PIRMIEJI SOVIETŲ OKUPACIJOS METAI 


Be bendrų sovietų sistemos garbinimų ir kokią ji naudą atnešė 
Baltijos valstybėms, sovietiniai pabaltiečių istoriografai mažai kreipė 
dėmesio į pirmuosius sovietų valdymo metus. 

Vienas iš nedaugelio sovietinių studijų apie nacionalistinę opo- 
ziciją prieš sovietinį režimą metų būvyje, po 1940 birželio, yra A. 


"0 Ivan Maisky, Memoirs of a Soviet Ambassador: The War, 1939-1943, vertė 
A. Rothstein, New Yorkas 1967, 139-40. 

" K. Navickas, Leninės nacionalinės politikos reikšmė lietuvių tautai, Vilnius 
1960, 71 psl. Sovietų reikalavimų teisingumas Baltijos valstybių vyriausybėms 
1940 metų birželio mėnesį yra panaudotas iš Savitarpio pagalbos pakto; J. ŽiucžDa, 
Buržuazinės santvarkos Lietuvoje krizė ir fašistinės diktatūros nuvertimas (1939-1940 
metai), žr. Mokslas tarybų Lietuvoje, Vimnius 1961, 5-29 psl. 

"2 K. Navickas, TSRS vaidmuo, ginant Lietuvą nuo imperialistinės agresijos 
1920-1940 metais, Vilnius 1966, 322-323. 

Žagars straipsnis 3. Jis daugiausia liečia, sakytum, relatyviai nepa- 
vojingas temas, kaip antai, latvių raudonųjų partizanų didvyriškumą, 
nacių ekonominę eksploatacija Latvijoje ir karinę istoriją. Žagars 
tezė — kad įsišaknijusios buržuazinės nuomonės bei pažiūros negalėjo 
būti pakeistos vienų metų bėgyje. Ta pačia teze aiškina ir karo laikų 
kolaboraciją su vokiečiais. Pradžioje jis duoda aštuonis faktorius, 
kurie 1940 metais palengvino Latvijos proletariato pergalę. Tarp 
jų yra komunistų partijos vaidmuo (visuomet pozityvus), vidiniai 
sunkumai, tiek ekonominiai, tiek politiniai, ir buržuazinio lagerio 
suskilimas, atsiradęs dėl tos priežasties, kad 1934 metais buvo 
užgniaužta įvairi (antivyriausybinė) veikla. Kaipo paskutinį iš tų 
aštuonių faktorių jis laiko Raudonosios armijos buvimą Latvijoje, 
kruopščiai aiškindamas, kad tai nebuvo lemiamasis faktorius ir, kad 
įvykiai panašiai būtų susiklostę ir be jos pozityvaus buvimo. Žagars 
duodami faktoriai nesiskiria nuo Maamūgi. 

Latvijos respublikos „Aiesargi (savanorių milicija) yra vaiz- 
duojama kaip antisovietinio judėjimo Latvijoje širdis. Kai kurie 
sugebėjo paslėpti savo ginklus, kad juos būtų galima panaudoti 
prieš sovietinį režimą, kai jį užpuls vokiečiai. Žagars straipsnyje yra 
stebinantis momentas, kad net 1940 metų birželį Sovietams užėmus 
Latviją, buvo toleruojami antisovietiniai jausmai. Dėka ilgos indoktri- 
nacijos 1939-1940 metų laikotarpyje, Latvijos kariuomenė, kurios 
daugumą sudarė darbininkų ir valstiečių sūnūs, buvo visgi priešiškai 
nusistačiusi sovietų tvarkos atžvilgiu 4. Mažų krautuvių ir kitų 
ekonominių vienetų nacionalizavimas 1940 metų rudenį didino nepa- 
sitenkinusiųjų gretas. Inteligentiją daugiausia sudarė buržuazijos 
ir buožių, stambių žemvaldžių atstovai. 1940 metų rūudevį buržuazi- 
niai mokytojai organizavo antisovietinės demonstracijas ir daug 
studentų, kurie neapkentė sovietų sistemos, vėliau prisijungė prie 
hitlerininkų. Bet kad sovietinis skaitytojas negautų netikusį latviš- 
kojo šovinizmo vaizdą, Žagars pastebi, kad tokia padėtis buvo ne 
vieu tik latviškose mokyklose, kuriose buvo antisovietiškų neramumų 
punktai. « Rusų mokyklos turėjo ryšius su įvairiomis baltagvardietiš- 
komis rusų organizacijomis, o žydų mokyklos buvo žydų buržuazijos 


3 E. A. ŽaGAR [ŽaGARS], Nekotorye voprosy klassovoj bor'by v Latvijskoj SSR 
nakanune Velikoj Otečestvennoj vojny, žr. DRizuL, V dni vojny, 1941-1945 gg., 27-28 
ir 30-34 psl. 

* Ten pat, 34-35 ir 40-41 psl.: Istorija Laivijskoj SSR, 614 psl., samprotaujama 
apie nepasitikėjimą Šiaurės-Vakarų karine vadovybe, vadovavusia buvusiems lat- 
viškos armijos junginiams, ir po to sekusi jų demobilizacija, paplitus gandams, kad 
lietuviškasis teritorialinis korpusas įvykdęs masinius pabėgimus. 

objektas, turėjęs tikslą nukreipti jaunimą į sionizmo susitelkimo 
centrus, kur brendo žydiškojo išskirtinumo idėja » 5. 

Žagars nuomone, Latvijos buržuazijos pogrindis neturėjęs kitos 
programos, išskyrus jos antisovietizmą ir norą sugrąžinti naciona- 
lizuotą turtą. Kai kurios buržuazijos grupės tarnavo vokiečių žvalgy- 
bai. Žagars aprašymas kelia klausimą dėl oficialiai paskelbtų 1940 
liepos ir 1941 metų sausio mėnesio rinkimų tvezultatų tikrumo. Jeigu 
opozicija buvo taip plačiai paplitusi, tai ji kai kuriais atvejais, 
galėjo paveikti varginguosius valstiečius (ūkininkus) atsisakyti nuo 
dalinamų buožių (stambių žemvaldžių) žemių, arba galėjo vykdyti 
sabotažą kai kuriose kaimo rinkiminėse vietovėse, tad rinkiminiai 
rezultatai, galbūt, buvo išpūsti. Žagars net neįstengia duoti 1940 
metų rinkimų rezultatų statistikos, apsiribodamas tvirtinimu, kad 
jie parodė netikėtą darbininkų ir valstiečių lūkestį. Kai; pateikia 
Žagars, už sovietų kandidatus sausio rinkimuose pasisakė 989,, 
tačiau lieka neįtikinami skaičiai, turint galvoje 60.000 Latvijos Aiz- 
sargų šalia kitų opozicinių grupių. 

1941 metų birželio mėn. deportacijos iš Pabaltijo valstybių galėjo 
būti ignoruotos tol, Kol kitos problemos, susijusios su karo padėtimi, 
buvo tik menkai minimos. Chruščiovo politikos linija istoriografijoje 
yra daugiau atvira ir sofistikuota, todėl atsirado reikalo atviriau 
kalbėti ir deportacijų klausimų. Jos (deportacijos) paparvastai buvo 
pateisinamos dėl neišvengiamo pavojaus iš Vokietijos pusės. 1941 metų 
birželio 15 d. sovietų vyriausybė paskelbė savo garsiąją dėl karo 
pavojaus nebuvimo deklaraciją Pravdoje. Tasai TASS komunikatas 
buvo be pertraukos naudojamas Chruščiovo laikų karo istorikų, kaip 
labiausiai pragaištinga aplinkybė Stalinui, už jo trumparegiškumą ir 
nesugebėjimą pažiūrėti faktams į akis, paneigiant, kad Vokietija 
pateikusi teritorinius ir ekonominius reikalavimus Sovietų Sąjungai. 
Pranešimas kategoriškai pabrėžė, kad « Vokietija neabejotinai tebesi- 
laiko sovietų-vokiečių nepuolimo pakto lygiai taip, kaip darė ir 
Sovietų Sąjunga. Todėl sklidę gandai sovietinėje valdančiųjų 
steroje, kad Vokietija turinti tikslą nutraukti draugystės ir nepuolimo 
paktą ir pradėti karinį Sovietų Sąjungos užpuolimą, buvę visai 
nepagrįsti » 79. Jei taip, nesant pavojaus iš Vokietijos pusės, kokiu 
pagrindu galima išaiškinti deportacijas ? Faktiškai, Chruščiovo gene- 


“ E. A. ZHaGAR [ŽaGARS], Nekotorye vosprosy klassovoj bor'by v Latvijskoj SSR 
nakanune Velikoj Otečestvennoj vojny, žr. DRIzUL, V dni vojny, 1941-1945 gg., 46-48 
psl. citata, 37, 54-55 numeriai. 

"6 Cituota A. WeRTHE, Russia ai War, 1941-1945, New Yorkas 1964, 125. 

ralinė linija, liečianti Stalino vadovavimą prieš ir karo metu, kažkaip 
stengiasi nepaliesti 1941 metų birželio 15 d. deklaracijos. 

Kita pažiūra į deportacijas yra kruopščiai detalizuota, tarpe 
kitų esto Maamagi?'. Jis nurodo kaip priežastį — klasių kovos 
intensyvumą. Tai buvo daroma paskubomis. Deportacijų priežastys 
nebuvo išaiškintos liaudžiai ir nenustatytas laikas. Visa tai privedė 
prie klaidingai parinktų asmenų ištrėmimo. Buržuaziniai nacionalistai 
pasinaudojo tomis klaidomis, platindami gandus, kad « Pabaltijo 
gyventojai būsią sistemingai išvežti» 8. Bet, aplamai, padėjus ant 
sovietinių vertybų istorijos svarstyklių, pagal Maamūgi, deporia- 
cijos buvusios «progresyvus» reiškinys ir jos pasitarnavusioš 
valstybės iateresams prieš pat karą, nes atėmasios iš nacių svarbią 
dalį jų potencialios penktosios kolonos » ?9, 


VOKIEČIŲ OKUPACIJA 


Nacių žiaurumai yra viena iš lengviausių ir saugiausių sričių 
sovietų istoriograiiniams tyrinėjimams apie pasaulinio karo laiko- 
tarpį. Todėl nenuostabu, kad jie dominavo naujoje stalinistinėje 
literatūroje apie Pabaltijo kraštus. Nuo 1960 metų pradžios dar 
pagausėjo leidiniai apie nacių nusikaltimus, kurie yra surišti su praeito 
karo viešais nusikaltėlių procesais. Kai kurie iš kaltinamųjų būvo 
išeiviai, teisiami už akių, nes kraštai, į kuriuos jie išemigravo, atsisakė 
juos išduoti. Dauguma tokios propagandinės medžiagos turėjo mažai 
mokslinės vertės, nors vaizdinga to laiko tendencijų krypčiai 80. 


“7 Ten pat., 55 psl.; V. A. MAAMJAGI [ĮMAAMAGI], O nekotorykh osobennostjach 
perechoda pribaltijskich sovetskich respublik k stroitel'stvu socializma (1940-1941 gg., 
žr. Istorija SSSR, 1962 m. 6 nr., 32 psl. 

"8 Bor'ba za sovetskuju Pribaltiku v Velikoj Otečestvennoj vojne, 1941-1945, Ryga 
1966, I t. 24 psl. 

7 ŽaGAR [ŽAGARSĮ, Nekotorye voprosy klassovoj bor'by v Latvijskoj SSR naka- 
nune Velikoj Otečestvennoj vojny, žr. DaRizUL, V dni vojny, 1941-1945 gg., 55 psl. 

80 Žiūrėk, E. MARTINSON, Slugi svastika, Talinas 1962; K. LEMMIK ir E. MaR- 
TINSON, 12.000, Talinas 1962, dėl Linnas ir Viiks atvejų. Dalis tos literatūros buvo 
skirta užsieniečiams, tokiems kaip (Anoniminis), Do You Know This Man? Vilnius 
1963, A. Impulevičiaus atvejis Philadelphijoje. Latvių pastanga, J. SILABRIEDIS ir 
ARKLANS, Political refjugees Unmasked, Ryga 1965, veikalas pabrėžia, jog buvo ryšys 
tarp padarytų nusikaltimų ir karo kolaborantų iš įvairių buržuazinių nacionalistų 
pusės. Iš rusų dokumentų rinkinių ta pačia tema yra minimi F. A. BoLTox ir kiti (išl), 
Prestupnye celi — prestupnye sredstva. Dokumentų ob okkupaisionnoj politike fašistkoj 
Germanii na territorii SSSR 1941-1944 gg., Maskva *1968. Ši dokumentacija yra dau- 
giau moksliška ir apima daug Pabaltijo valstybių dokumentų. 

Pabaltiečių karo metų žiaurumų traktavimas yra surištas su 
Pabaltijo kraštų nacionalistų vaidmeniu 1940-1941 metų laikotarpyje. 
Aukščiausias šiems nacionalistams kaltinimas, tai bendradarbiavi- 
mas su naciais, kad taip inkriminuotų jiems tuos žiaurumus, kuriais 
buvo pasižymėjusi vokiečių okupacija. Propagandistai piešė nebūtus 
paveikslus, kuriuose vaizdavo « buržuazinius nacionalistas » ir « fašis- 
tus», siekiančius paversti jų kraštus Vokietijos kolonijomis dar 
prieš Savitarpinės pagalbos paktus, tęsiančius antisovielinį aktyvumą 
1940 metų žiemos ir pavasario laikotarpyje, pasitraukusius į pogrindį 
pirmosios sovictų okupacijos metais, vėl iškilusius į paviršių, kai vo- 
kiečiai užpuolė sovietus, kad įgyvendintų savo brangiausias svajones. 
Lietuvos dokumentų serija, Faktai kaltina, susidedanti kol kas iš 
devynių tomų, išspausdintų 1960-1968 metų laikotarpyje 81, supina 
prieškarinius dešiniojo sparno veiksmus (oficialius ir neoficialius) su 
karo laikų kolaboracija bei žiaurumais, net su pokarine antisovietine 
rezistencija, kaip vieno ir to paties tyrinėjamo objekto nors skirtingus 
aspektus. Kai Žagars susikoncentravo į vidinius ancisovietizmo aspek- 
tus Latvijoje, tai lietuviai tyrinėtojai nuo 1960 metų linko pabrėžti 
opozicijos Lietuvoje išorinius ryšius. Viena iš pirmųjų lietuviškų 
studijų buvo Aldonos Gaigalaitės straipsnis 82. Ji prieina prie šios 
problemos per kraštutinio dešiniųjų sparno grupę — prieškarinės 
Lietuvos Geležinį Vilką, mėgindama surišti prieškarinius nacių 
tikslus vienos grupės su kita, nurodydama panašumą tarp visų 
nacionalistinių grupių, jas pavadindama — dešiniųjų grupių termi- 
nais. Jos žalingiausias kaltino aktas yra tai, kad Lietuvos Aktyvistų 
Fronto vadai (antisovietinis, opozicinis pogrindis, vadovaujamas 
buvusio Lietuvos ministro Berlyne Kazio Škirpos), esą, žinoję vo- 
kiečių vyriausybės nusistatymą prieš «nepriklausomos » Lietuvos 
kaip valstybės atkūrimą, sovietų-vokiečių konilikto metu, bet ap- 
gaudinėdami tą žinią slėpę nuo savo organizacijos narių. Šis neįbi- 
kimas pateisinimas, dar prieš sovietinės Lietuvos įkūrimą, lieka, 
kiek man žinoma, retas tarp sovietinių dviprasmiškų aiškinimų apie 
nacionalistų antisovietinę veiklą Pabaltijo respublikose. Gaigalai- 
tės 1941 metų birželio 23 dienos Lietuvos sukilimo aprašymas, kuris 
sekė Vokietijos įsiveržimą į Sovietų Sąjungą, yra pažymėtinas savo 
detalėmis ir atvicumu bei reališkumu, kurių trūksta vėlesniuose tų 
laikų aprašymuose. 


31 Taip pat yra minimas dvitomis rinkinys, parašytas G. ERsLovaiTĖS ir kitų 
autorių, Masinės žudynės Lietuvoje, 2 tomai, Vilnius 1965 ir 1973. 

32 A. GAIGALAITĖ, Buržuaziniai nacionalistai hitlerinės Vokietijos tarnyboje, 
1939-1941 m., žr. LTSR Mokslų Akademijos darbai, Serija A 2 (9), 1960, 145-146. 

Po Gaigalaitės straipsnio sekė J. Dobrovolskio studija 8. Jo 
moksliškumo ir tyrinėjimo lygis atitinka Gaigalailės studijos lygį, bet 
jo tonas yra polemiškas ir išskaičiavimas antisovietinio nepasitenkini- 
mo — daugiau konservatyvus. Išdavystės tema — pro-vokiška veikla, 
nežiūrint nacių planų Lietuvos atžvilgiu žinojimo — stadijoje karto- 
jama, nenurodant žinomos tikrosios padėties. Toks klausimo dėstymas 
pasidarė standartinis sovietinėje Lietuvos literatūroje. 

Noras pademonstruoti, kad nacionalistai sąmoningai kolaboravo 
su vokiečiais, nors nebuvo remiami liaudies, be abejo, taip pat yra 
viena iš priežasčių, kuri paskatino išleisti visą seriją redaguotų ir 
sutrumpintų dokumentų, liečiančių kolaboraciją 4. Visų įdomiausia 
yra Lietuvos Laikinosios vyriausybės einančio ministro pirmininko 
pareigas, J. Ambrazevičiaus 1941 metų rugpiūčio mėnesio 5 dienos 
kalba, kai Laikinoji vyriausybė, negalėdama pasiekti modus vivendi 
su vokiečiais, nutraukė savo veiklą. Nors Ambrazevičius suminėjo 
bandymus pasiekti karinį ir diplomatinį bendradarbiavimą, doku- 
mentas taip pat atidengia stiprų nacionalizmo ir nepriklausomybės 
bruožą Laikimosios vyriausybės siekimuose. Nėra duomenų, kad tai 
buvo grupė vokiškų iškamšų ir kad jos santykiai su okupantų 
jėgomis tebuvo šokančių marionečių. Šis ir kiti rinkinio dokumentai 
įrodo, kad bendradarbiavimo pirmame vokiečių okupacijos periode 
lygis, buvo iš tikrųjų žemesnis, negu nurodomas rinkinio redakto- 
riaus. 

Buržuazinis nacionalizmas Lietuvoje yra trumpai diskutuojamas 
J. Būtėno trumpame nedokumentuotame rusiškame straipsnyje 88. 
Kaip dažnai tipiškoje populiarioje sovietinio istorinio rašymo 
manieroje, išsireiškimai «buržuaziniai nacionalistai» iv « fašistai» 
yra naudojami sinonimiškai, kada patogu ir atskiromis prasmėmis 
kada nepatogų. Pavyzdžiui, labai sunku suprasti, kodėl « fašis- 
tinė » organizacija Geležinis Vilkas privalėjo veikti pogrindyje tais 
laikais, kai Lietuvą valdė « fašistinis » Smetonos režimas? Būtėno 
aiškinimas, kodėl lietuviai nacionalistai stojo į generolo Plechavi- 
čiaus armiją 1944 metais taip pat yra žalingas jo bendrai tezei. Juk 
kariucmenės eiliniai bėgo į miškus, bijodami, kad okupantai jų 
neišvežtų iš Lietuvos, — tai kiti motyvai ir idealai, o ne tie, kad 


83 J. DoBRovoLsKas, Lietuviškųjų baržuazinių nacionalistų antiliaudinis veikimas 
okupaciniame hitlerininkų valdžios aparate, 1941-1944 m., žr. LTSR Mokslų Akade- 
mijos darbai, Serija A 2 (13), 1962. 

“4 B. BARANAUSKAS ir kiti, Documents Accuse, Vilnius 1970, 93-101, 55 psl. 

85 Jų. BuTĖNAS, Buržuaznye nacionalisty — posobniki gitlerovskich okkupantov, 
žr. Gitlerovskaja okkupacija v Litve. Sbornik statej, Vilnius 1966, 37, 43-44 psl. 

lietuviai norėjo išgelbėti nacizmą nuo subyrėjimo. Tai faktai, kurių 
autorius nenori ar nesugeba paminėti. Būtėnas, kuris daro užuominas 
dėl stiprių nesutarimų tarp nacionalistų ir vokiečių, tačiau atsako- 
mybę už visus okupacijos blogumus Lietuvoje jis suverčia ant buūr- 
žuazinių nacionalistų. 

Panaši tema eina per Jono Aničo veikalus apie Katalikų Bažnyčią 
Lietuvoje vokiečių okupacijos metais *š. Jis laiko, kad katalikų 
hierarchija, o taip pat katalikų visuomenės aktyvistai buvę atvirai 
pro-vokiški. Jei jie kaitais būdavo antivokiški, tai tik todėl, kad 
apgautų liaudį. Jų pranašumas 1941 metų Laikinoje vyriausybėje 
išplaukia iš antismetoniškų nusiteškimų — taip jie tapo labiau 
priimtini liaudies masėms. Aničas taip pat mėgina prijungti Lietuvos 
Katalikų Bažnyčią prie vokiškosios naikinimo politikos, nors prilei- 
džia, kad būta išimčių dvasiškijos tarpe. Jo vienintelis įrodymas 
yra Žydų statuso nuostatui, paskelbti 1941 metų 1ugpiūčio 1 dieną, 
neva su Laikinosios vyriausybės palašų. Visų pirma šie nuostatai 
savyje nėra dokumentas, nusprendžiantis naikinimo politiką. Antra, 
jie buvo išleisti rugpiūčio mėnesį, kai, kaip pats Aničas pripažįsta, 
nacių Zivilverwaliungas jau kontroliavo visą administracijos aparatą. 
Trečia, kadangi Laikinoji vyriausybė Depaskelbė jokių antižydiškų 
įstatymų birželio ir liepos mėnesiais, tai kyla klausimas, ar parašai, 
tariamai pridėti prie dokumenių, yra autentiški. Likusieji Aničo 
tvirtinimai apkaltina Lietuvos katalikus už atvirą ar slaptą bendra- 
darbiavimą su vokiečiais, daugiausia gal todėl, kad jie nesipriešino 
okupantams kariškai. Sovietų istorikai bet kokį pasipriešinimo 
veiksmą, nukreiptą prieš vokiškuosiūs okupantus Lietuvoje, priskiria 
pogrindžio komunistų partijos vadovybei, nežiūrint į tai, kad ta 
partija tuo metu buvo labai silpna ir nereikšminga. 

Kiek švelnesnis įvertinimas yva patiektas Juozo Bulavo 
studijoje apie vokiečių okupacijos administraciją Lietuvoje. Nega- 
lima, teigia Bulovas, pasmerkti visus vietinius organus okupacijos 
metu, kadangi daugelis jų veikė vietinių gyventojų naudai tūolai- 
kinėmi, sąlygomis *7*. Kai latvių kai kurie mokslininkai sakė, kad 


8 J. AnNiIčas, Katalikiškasis klerikalizmas Lietuvoje 1940-1944 metais, Vilnius 
1972; J. Anitčas, Pasauliečių klerikalų reakcinė veikla Lietuvoje hitlerinės okupacijos 
metais (1941-1944), žr. LTSR Mokslų Akademijos darbai, Serija A 4 (41), 1972, 71-81. 
Iš šaltinių, kurios citavo Aničas, sekantieji šaltiniai nebuvo tinkami svarstymui 
šioje studijoje: P. BaGackKas, Lietuvos reakcinė katalikų dvasiškija hitlerinių oku- 
pantų tarnyboje žr. LKP istorijos klausimai, 5 (5), 1966, 79-87 psl. A. BuLorTA, 
Katalikų bažnyčya hitlerinės okupacijos metais Lietuvoje, žr. Religija, ateizmas, dabartis, 
Vilnius 1966, 76-93 psl. 

57 J. BuLavas, Vokiškųjų fašistų okupacinis Lietuvos valdymas (1941-1944), 
Vilnius 1969, 33, 47, 271 psl. 

Latvijos nacionalistų « opczicija » prieš vokiečius iš tikrųjų sustiprino 
vokiečių okupaciją, Būlavas tvirtina, kad lietuvių naciocaslitų 
vienintelė veikla prieš vokiečius buvo pogrindinių laikraščių leidimas. 
Jų išdavystė tautos atžvilgiu glūdi ne tiek kclaboravime su vokie- 
čiais, kiek pabėgime į Vakarus 1944 metais, įbauginus daug ką bėgti 
kartu su jais. Išvadoje siūlosi kaltinimas, kad jie paliko Lietuvą 
griuvėsiuose ir dūmuose, vertindami savo asmeninius ar mMateriali- 
nius reikalus aukščiau už tautos inieresūs. 

Kiek nauja kryptis, skirstant buržuazinių nacionalistų tipus 
okupacijos metu, pasirodo vėlesniame rūsų kalba išleistame Alek- 
sandro Drizulio veikale. Tai didelis ir liuksusinis tomas apie karo 
laikų Latvijos Liaudies kovas $. Didesnioji tomo dalis paskirta, kaip 
buvo galima tikėtis, anksčiau išvystytoms ir priimtoms temoms, 
kaip rezistencija ir karinis heroizmas. Mažesnioji tomo dalis yra 
apie buržuazinius nacionalistus. Joje priimama jau nurodyta 1966 
metų trijų tomų Pabaltijo kraštų karo istorijos prielaida, kad kai 
kurie buržuaziniai nacionalistai nebuvo naciai. Skirtumas tarp jų 
nurodomas akademine išvada, kad, aplamai imant, palengva 
susilpnėjo opozicijos pasipriešinimas vokiečių okupacijai. Duodama 
aiškiai suprasti, kad buržuazinių nacionalistų opozicija vokiečių 
buvo toleruojama, kaip priemonė tą opoziciją sumažinti. Kai ne- 
pavyko pasiekti laukiamų rezultatų, Alfredo Valdmanio «opozicija » 
buvo uždadaryta, kaip ir latvių Tautinė taryba. Nerimtai buvo 
mėginama apeiti tą aiškią kontradikciją tarp tvirtinimo, kad vo- 
kiečiai nelietė latvių Tautinės tarybos, ir nemalonaus fakto, kad 
vienas iš jos narių — Konstantinas Čakste — mirė Stutthofo 
stovykloje. Galbūt, autorius tikėjosi išrišti šitą  kontradikciją, 
apkaltinandamas kitą tarybos narį, Bruno Kalninš, socialdemokratų 
aktyvistą, dabar esantį emigracijoje, buvus vokiečių agentu. 
Panašiai yra aprašyta ir generolo Janis Kurelis armija, jog ji 
buvusi nenaudinga ir nepopuliari, nors, matomai, buvo pakan- 
kamai įkyri vokiečiams, kadangi jos keli nariai buvo išsiųsti į 
Stutthofo stovyklą. 


BENDRA KARO METŲ PABALTIJO ISTORIJA 
Tritomis Kova už sovietinį Pabaltijį didžiojo tėvynės karo metu 


sudaro pabaltietišką ekvivalentą visasąjuginei oficialiajai karo istori- 


3 A. A. DaizuL [DaizuLis], ir kiti, Bor'ba latyšskogo naroda v gody Velikoj 
Otečestvennoj vojny, 1941-1945 gg., Ryga 1970, 96-99, 900-901 psl. 

jai. Tas tritomis buvo išleistas 1966 metais Rygos karirės apygardos 
karininkų klubo. Knyga parašyta didelio žmonių kolektyvo, kuriame 
rusai, tikriausiai karinės istorijos ekspertai, sudaro dominuojančią 
daugumą 9, Ši didžiulė visasąjunginė istorija daugiausia dėmesio skiria 
karo veiksmų istorijai. Pirmasis tomas savo pirmuose skyriuose palie- 
čia vokiečių-sovietų santykius prieš karo pradžią gana paviršuti- 
nišku būdu, daugiausia kartojant ankstyvesnes tezes. Ištisas para- 
grafas skiriamas diskutuoti nepuolimo paktą su Vokietija, kuris 
lietė tiesiogiai Pabaltijo kraštus. Jau priėjus 369 puslapių veikalo 23 
puslapį visi 1940 metų įvykiai išnagrinėti. Įdomiausia šito veikalo 
dalis randama trečio tomo gale, kai 49 iš 319 to tomo pusla- 
pių, yra pašvęsti skyriams, pavadintiems: Nepopuliari buržuazi- 
nių nacionalistų veikla Lietuvoje, Latvijoje, Estijoje ir Prieš istorijos 
klastotojus. Pakartojus buržuazinių nacionalistų, kaip slaptų vokie- 
čių agentų, temą, minint tuos, kurie veikė prieš 1939 metų rugsėjį, 
ir po trumpo 1940 metų įvykių aprašymo, seka skyrius, aiškiai parem- 
tas Žagars tyrinėjimais, liečiančiais buržuazinių nacionalistų suge- 
bėjimus išlaikyti savo ribotas ekonomines pozicijas ir įtaką į gyven- 
tojus net po darbininkų laimėjimo. Atsižvelgiant į tai, 1940 m. rinki- 
mų daviniai, atspausdinti pirmajame tome, čia jau nėra pakartoti. 

Tačiau čia yra diskutuojama antisovietinių emigrantų veikla 
dar vokiečių-sovietų karui nekilus. Užsimenama taip pat apie vei- 
kiančią estų grupę Helsinkyje. Bet vienintelė sėkminga kontrre- 
voliucinė organizacija egzistavo Lietuvoje. Karui prasidėjus, šios 
grupės, matomai, atliko konkrečius diversijos aktus, tačiau vis 
dėlto Lietuvos laikinoji vyriausybė aprašoma tiktai kaip vokiečių 
karinės administracijos šaka. Nieko nėra pasakyta apie diversi- 
nius veiksmus Latvijoje. Tačiau netiesioginė užuomina apie didžią 
antisovietinę reakciją, matoma 1943 metų Latvijos komjaunuolio, 
didvyrio Imants Sudmali'o slaptame raporte Latvijos Komunistų 
partijai, kad pirmomis karo dienomis trys tūkstančiai buržuazinių 
nacionalistų veikė Liepojoje. Buvo mėginta okupacinės policijos 
sąstatą diskredituoti, nes ji daugiausia buvusi sudaryta iš buržua- 


3? Bor'ba za sovetskuju Pribaltiku v Velikoj Otečestvennoj vojne, 1941-1945. Į: 
Pervye gody, Ryga 1966, 24, 18 psl. ; III: Zaveršajuščij etap, Ryga 1969, 206, 208, 211, 
218 psl. Estijos buržuazinių sukilėlių aprašymas atsitiktinai pasirodo ir kituose kon- 
tekstuose. Žinomas atviro teismo nuosprendis, kur minimos Jūriste ir kitų ginkluotos 
diversantų grupės, suformuotos iš reakcingų karin'nkų ir karinių nacionalistų, priklau- 
susių buvusiai Estijos buržuazinės armijos organizacijai Kaitseliit-Lemmik ir Martinson, 
161 psl. Pirmasis Latvijos darbininkų pulkas sumušė estų buržuazinių nacionalistų 
grupes netoli Piltsama 1941 metų vasarą — Istorija Latvijskoj SSR (sokraščionnyj 
kurs), Ryga *1971, 614 psl. 

zinės Latvijos kariuomenės personalo. Autorius juos charakterizuoja 
kaip buvusių kriminalistų priglaudėjus: 1941 m. lapkričio 22 dieną 
iš 2327 Daugpilio prefektūros narių, 28 jau buvo buvę nuteisti 
praeityje. Nėra nurodyta už ką buvo nuteisti, nors galima manyti, 
kad tai buvo politiniai nusikaltimai. Skyrius apie Estiją yra trum- 
piausias ir bendriausias. Ten yra mažai apie politiką ir nacionalistų 
motyvus — vien tik duotas sąrašas okupacinės vyriausybės ir 
policijos asmenų, jų funkcijos ir jų tariami nusikaltimai. 

Nors ši istorija tebebando sutapatinti nacionalistų interesus su 
nacių interesais okupacijos metu, tačiau vienoje vietoje atsiranda 
bandymas juos atskirti Latvijos ir Lietuvos atžvilgiu. Pagal šią ver- 
siją kai kurie kolaborantai, atsižvelgdami į visaliaudinę neapykantą 
vokiečiams, mėgino apsimesti ir vaidinti opoziciją, kad gautų liaudies 
ir inteligentų pasitikėjimą. Valdmanio grupė Latvijoje nurodoma 
pavyzdžiu. Jie, matomai, buvę pasiryžę vokiečiams paaukoti viską, 
kad už tai jiems būtų leidžiama eksploatuoti Latviją. Kiti buržujai, 
kurie 1919 metų laikotarpyje, norėdami kontroliuoti kraštą, naudo- 
josi britų-amerikiečių pagalba, siūlė pasyvumą iki lemiamo momento. 
Jie nei priešinosi, nei padėjo sovietiniams partizanams. Jų nelegali 
spauda, piktai šmeiždama Sovietų Sąjungą, labai švelniai kritikavo 
vokiečius. Vienas šio tipo latvių vadas — Bruno Kalninš — esą, 
prisipažinęs, kad jo opozicinė veikla iš tikro padėjusi vokiečių 
jėgoms žygyje prieš raudonuosius partizanus 90. Nepaisant krašto 
gyventojų politinių polinkių, bandymas yra aiškus — parodyti 
buržuazinių nacionalistų pakrypimą į vokiečių pusę. 

Skyrius apie istorijos klastotojus perkelia karo laikų įvykius į 
dabarties politikos forumą. Jo autorius tvirtina, kad kai kurie Vaka- 
*ų Vokietijos elementai ir emigrantai veda propagandinį karą prieš 
Sovietų Sąjungos tautas, sąmoningai iškreipdami karo istoriją. Esamas 
mitas, sovietiniu požiūriu, kad pabaltiečiai sveikino Wehrmachto ka- 
rines jėgas kaip išvaduotojas, yra labai nepakankamai atsvertas 
buvusio Wehrmachto propagandos viršininko neaiškios datos citata, 
kuri teigė, kad užimtų kraštų vietiniai gyventojai nebuvo linkę 
bendradarbiauti su vokiečiais. Panašiai ir emigrantų spaudos citatos 
rodo, kaip trūko latviams entuziazmo tarnauti SS daliniuose. 
Buržuaziniai «istorijos klastotojai» yra griežtai kritikuojami už 
ignoravimą Baltijos kraštų raudonųjų karinių dalinių egzistavimo. 
Nežiūrint į tai, kad Goebbelso propaganda tuos pabaltiečių karinius 
dalinius sakė buvusius sudarytus iš rusų, autorius aiškina, kad 8 


90 Bor'ba za soveiskuju Pribaltiku v Velikoj Otečesivennoj vojne, 1941-1945, III: 
Zaveršajuščij etap, Ryga 1969, 227-229 ir 244-247 psl. 

estų šaulių korpusas, nenustatytu laikotarpiu, esą, turėjęs 88,51, 
estų karių. Nėra duomenų apie 130-tą latvių korpusą ir apie 16-ją 
lietuvių diviziją. 

Vienu metu, mėgindamas demaskuoti buržuazinius klastoto- 
jus, autorius pertempia skaitytojo įtikėtumą. Emigrantų leidinys 
Estijos valstybė ir gyventojai pasaulinio karo metu 9, esą, į Estijos 
laisvės kovotojų sąrašą yra įtraukęs vokiečių generalinį komisarą 
Karl Litzmann, kuris buvęs nuteistas sovietinio teismo, karo nusi- 
kaltėlį Ain Mere ir net Heinrichą Himmlerį. Be to, sovietinis auto- 
xzius pažymi, kad iš emigrantų leidinio istorikų 12 yra buvę geštapo 
aukštieji valdininkai, 20 buvę slapti geštapo agentai, 16 buvę SS- 
ninkai, 9 šnipai, kurie tarnavę 10 valstybių žvalgybose ir 5 
buvę vokiečių žvalgybos agentoi 92, 

Teigiama, kad emigrantai-klastotojai neneigią' fašistinio žvėriš- 
kumo, naikinant taikų Lietuvos kaimą Pirčiupį, bet kažkaip 
klastingai jie sugebą mesti kaltę už valstiečių žudymus sovie- 
tiniams partizanams. "Tačiau jokios detalės neduodamos apie 
tokį patvirkusį buržuazinį galvojimą. Būtų galima logiškai manyti, 
laikantis tariamo emigrantų teigimo, kad nacių ir sovietų partizanai 
kartu organizavo žygį sunaikinti kaimą 93. Sentimentaliai baigiamas 
skyrius estų emigranto, istoriko Evald Uustalu puolimu dėl jo tvir- 
tinimo, kad vokiečių kapituliacija neatnešė džiaugsmo Estijai. Ar 
jis nemato, klausia sovietinis autorius, kokį likimą Estijai turėjęs 
galvoje Hitleris. Tik dėka Raudonosios armijos galybės visi Hitle- 
rio planai žlugo 94, 

Apskritai, šis vienintelis sovietų bandymas žvelgti į Pabaltijo 
kraštus karo metu turi daug trūkumų, kurių, aišku, gali atsirasti 
darant tos rūšies mėginimus. Trijų tomų veikalas rodo mažai ori- 
ginalaus moksliškumo. Kitaip sakant, grubi kompiliacija iš įvairių 
ir skirtingų šaltinių Pabaltijo respublikose yra labai ryški. Taip 
pat aišku, kad nedaugelis autorių mokėjo visas tris Pabaltijo kal- 
bas, todėl jiems teko naudotis rusų vertimais bei santraukomis ar 
bent daliniais šaltiniais. Dėl jau minėto medžiagos trūkumo rusų 


21 Eesti riik ja rahvas teises maailmasėjas, Stockholmas 1954-1962, 10 tomų. Tos 
serijos buvo tęsiamos to paties formato, bet popierius prastesnės kokybės, Sovie- 
tinėje Estijoje pristatoma taip, kaip Sovietijoje; Eesti riik ja rahvas teises maail- 
masėojoas, Talinas 1964-1972, 11-15 tomai. 

22 Bor'ba za sovetskuju Pribaltiku v Velikoj Otečestvennoj vojne, 1941-1945. III: 
Zaveršajuščij etap, Ryga 1969, 250 psl. 

3 Ten pat. 

*4 Ten pat, 252 psl. V. MaAMJAGI [MaAMAGTI)], Protiv fal'sifikacii istorii Estonii 
buržuazno-nationalističeskimi emigrantskimi istorikami, žr. Sovietskaja Pribaltika v 
bratskoi sem'e narodov SSSR, Ryga 1960, 52 psl. 

kalba apie karo laikų Estiją (išskyrus karo istoriją) 95 perdėtas dėme- 
sys yra skiriamas Lietuvai ir Latvijai. 


IšvADOS 


Sovietų istoriografija apie Pabaltijo kraštus pasaulinio karo 
metu, kaip ir visa sovietų istoriografija, pilna sovietinės politikos 
klaidžiojimų. Pirmiausia, Stalino laikotarpis, pasižymįs relatyvia 
tyla, pertraukiama tik būtinumo atsakyti į užpuolimus iš užsienio. 
Po to, vėlyvame penkiasdešimtmetyje ir ankstyvame šešiasdešimt- 
metyje, seka standartinės linijos nustatymas. Bandoma surasti spe- 
cifinių punktų detales ir atremti kompromituojančius faktus, pa- 
skelbtus emigrantų. 

Kaip bet koks istorijos raštų rinkinys, sovietų istoriografija, 
liečianti Pabaltijo sritis II pasaulinio karo metu, yra nelygi. Nekričo 
lygio veikalai yra tikrai vertingi. Kandangi svarbūs archyvai yra 
neprieinami svetimšaliams, kiekvienas sovietinis veikalas, pusiau 
akademinis ar net turįs populiarų charakterį, gali įgyti mokslinę 
vertę, kurios jie normaliose sąlygose nebūtų turėję. Dar liko daug 
kas išsiaiškinti ir svarstyti. Pabaltijo kraštų archyvai neabejotinai 
gali daug ką atskleisti, netgi į juos žvelgiant per sovietinio mokslo 
prizmę. Tokie atskleidimai dažnai pateikia vertingus įnašus, ypač 
dokumentinių rinkinių formoje. 

Atrodo, kad kai kurių temų tik pati ledkalnio viršūnė tebuvo 
paliesta. Tačiau palyginus su tuo, kas buvo spaudoje prieinama 
prieš dešimt metų, jau daug yra padaryta. Brežnevo kultūrinė šalna, 
matoma kai kuriuose bendresniuose karą liečiančiuose klausimuose, 
kaip pavyzdžiui. Nekričo afera, kol kas mažai įžvelgiama siaures- 
niuose klausimuose kaip kad Pabaltijis karo laiku. Sovietų rašliava 
šia tema ir anksčiau dažniausiai būdavo atsargi. Tokiomis aplinky- 
bėmis naujų specifinių temų studijavimas ir tikrų atidengiančių 
detalių pristatymas sovietinėje istoriografijoje, kalbant apie Pabal- 
tijo valstybes praeito karo metu, matomai, išliks nepasikeitęs. 

95 P. Larino knyga (žr. aukščiau išn. 62), tai sutrauktas darbas rusų kalba, 
pasinaudojant dviem ankstyvesniais estiškais darbais. Ji yra visai trumpa, jei kalbė- 
sime apie 1939-1940 metų įvykius (pirmieji 37 puslapiai iš 352). Didžiausioji darbo 
dalis yra skirta sovietiniam estų kariniam didvyriškumui. Tiesa, čia pasitaiko truputį 
realybės nuolaužų, kai vyksta diskusija apie sovietams nelojalius elementus. Iš serijos 
B paminėti Talino Politechnikos Instituto darbai, 1960, įdeda du esoterinius straips- 
nius: kaip ruošėsi karui sovietiniai mokytojai Estijoje 1940-1941 metais, o taip pat 
kokią rolę atliko Baltijos laivynas gindamas Estiją. 

DEŠIMTOJO L.K.M. AKADEMIJOS SUVAŽIAVIMO EIGA 


PIRMOJI DIENA 


(1976 m. lapkričio 24 d., trečiadienis) 
REGISTRACIJA IR PARODŲ ATIDARYMAS 


X Lietuvių Katalikų Mokslo Akademijos suvažiavimas įvyko 
1976 metų lapkričio 24-28 dienomis Detroito priemiestyje Southfield, 
lietuvių Dievo Apvaizdos parapijos Kultūros centro patalpose. 

Programa prasidėjo septintą valandą vakare. Tai suvažiavimo 
dalyvių registracija ir dviejų parodų atidarymas — preliudija į 
suvažiavimą. Maloniai teko stebėtis dalyvių skaičiais: puskapis 
žmonių registracijos sąrašuose, apie 50 — pirmosios parodos atida- 
ryme ir 80 — antrosios. Registracijos sąrašas pradėtas prof. dr. 
Kazio Almino pavarde. 

Kad prie registracijos sąrašų nebereiktų grįžti, pastebėsime, jog 
per keturias registracijos dienas įsirašė 102 asmenys. Iš dalies dėl 
to, kad registracija buvo surišta su pinigine auka, o iš dalies ir dėl 
kuklumo, registracijos sąrašas toli gražu neatspindi dalyvių skai- 
čiaus. Paskaitų klausė keleriopai daugiau žmonių, negu užsiregi- 
stravo. Suvažiavime dalyvavo 46 L.K.M. Akademijos nariai: 


„ Prof. Dr. Kazimieras Alminas 

„ Dr. Leonas Bajorūnas 

Mons. Dr. Vytautas Balčiūnas 
Ses. Margarita Bareikaitė 

J. E. vysk. Dr. Vincentas Brizgys 
„ Kun. Dr. Valdemaras Cukuras 

„ Dr. Antanas Čerškus 

„ Dr. Adolfas Damušis 

„ Mons. Kazimieras Dobrovolskis 

„ Kun. Dr. Pranas Gaida 

„ Proi. Dr. Antanas Gaigalas 

„ Tėv. Dr. Viktoras Gidžiūnas, O. F. M. 
„ Inž. Antanas Girnius 

14. Dr. Juozas Girnius 

15. Dr. Kęstutis Girnius 

16. Dr. Saulius Girnius 

17. Kun. Stasys Yla 

18. Dr. Juozas Jakštas 

19. Mons. Dr. Paulius Jatulis 

20. Prof. Dr. Pranas Jucaitis 

21. Prof. Dr. Antanas Klimas 

22. Kun. Gediminas Kijauskas, S. J. 
23. Dr. Juozas Kriaučiūnas 

24. Dr. Arch. Alfredas Kulpa-Kulpavičius 
25. Kun. Kazimieras Kuzminskas 
26. Kun. Prof. Dr. Antanas Liuima, S. J. 
27. Dr. Antanas Matukas 

28. Prof. Dr. Antanas Musteikis 
29. Inž. Jurgis Mikaila 

30. Ses. Ona Mikailaitė 

31. Inž. Kazys Pabedinskas 

32. Prof. Dr. Justinas Pikūnas 
33. Kun. Kazimieras Pugevičius 
34. Kun. Dr. Viktoras Rimšelis 
35. Kun. Prof. Antanas Rubšys 
36. Inž. Antanas Rudis 

37. Istorikė Alicija Rugytė 

38. Birutė Saldukienė, M. S. 

39. Prof. Dr. Kestutis Skrupskelis 
40. Dr. Juozas Sungaila 

41. Dr. Saulius Sužiedėlis 

42. Dr. Vacys Šaulys 

43. Teis. Marijonas Šnapštys 

44. Inž. Alfonsas Šukys (Shukis) 
45. Dr. Kestutis Valiūnas 

46. Prof. Dr. Vytautas Vardys 


Pirmoji atidaryta paroda — Lietuvių Katalikų Mokslo Aka- 
dAemijos leidinių bei jos narių raštų. Publika buvo sukviesta į Dievo 
Apvaizdos šventovės prieškambarį, šalia parodos patalpos. Keletą 
žodžių tarė šios parodos organizatorė Rita Garas-Garliauskaitė. Ji 
džiaugėsi teigiama LKMA narių reakcija ir dėkojo už susiųstus 
gausius eksponatus. Ši paroda ją pačią ypač nudžiuginusi ir pratur- 
tinusi, nes anksčiau nežinojusi, kad LKMA nariai tiek daug yra 
sukūrę (Rita gimė išeivijoje, išsimokslino Amerikoje ir Prancūzijoje, 
turi magistro laipsnį). Štai jos žodis : 

«Ši Lietuvių Katalikų Mokslo Akademijos leidinių ir narių raštų 
paroda iškalbingai byloja apie lietuvio kūrybinį genijų. Tik gaila, 
kad ne visi Akademijos nariai savo raštus atsiuntė. Tikiu, kad kai 
kurie nariai savo raštus atsiveš su savimi, atvykdami į šį suvažia- 
vimą, ir mes šią parodą papildysime. 

Besidžiaugiant šiuo kultūriniu lobiu, noriu pastebėti, kad lietu- 
viškos knygos kelias į platųjį pasaulį nėra lengvas ; tačiau nors ir 
pamažu, nors ir nedideli skaičiai lietuviškų veikalų patenka į šio 
krašto mokslo įstaigas ir bibliotekas. 

Šioje parodoje matysite įvairių knygų, kurias paskirsčiau į 
sekančias sekcijas : 


1. L. K. M. A. leidiniai 

2. Muzika, menas, literatūra 
3. Techniški darbai 

4. Kalba |, 
5. Mokslas 

6. Psichologija 

7. Istorija 

8. Tautos likimo keliai 
9. Filosofija 

10. Religija 


Šios knygos parašytos lietuvių, anglų, prancūzų, vokiečių, ispanų 
bei lotynų kalbomis. 

Man šis darbelis [suruošti parodą] labai patiko, nes buvo proga 
susipažinti su daugeliu lietuvių rašytojų bei mokslininkų. Tikiu, 
kad ir Jūs turėsite progos per šį suvažiavimą bent keletą kartų parodą 
aplankyti, pasižiūrėti šituos darbus». 


Jos pakviestas, LKMA pirmininkas kun. dr. Antanas Liuima, 
SJ, po šiltų žodžių parodos rengėjams ir atidarymo dalyviams, per- 
kirpo tautinių spalvų kaspiną. 

Ankštokoje, bet jaukioje ir gerai apšviestoje patalpoje radome 
per 300 eksponatų. Geresnei orientacijai jie buvo suskirstyti į mi- 
nėtus skyrelius. Iš kiekvieno skyrelio pavadinimo aiškų, kokie 
veikalai ten yra. Tik «tautos likimo keliai», be abejo, mažai ką 
pasako. Čia pateko veikalai, nepriskiriami jokiam minėtam žanrui, o 
vartoti žodį « įvairenybės » parodos rengėja atsisakė. 

Matėme storų, puošnių knygų, menkų, plonyčių knygelių, moks- 
linių referatų atspaudų, techniškų brėžinių ir diagramų. Matėme 
net keletą poezijos bei grožinės prozos veikalų. Vėl ir vėl akį traukė 
aštuoni LKMA Akademijos Suvažiavimo darbų tomai: tokie jie 

stambūs ir brandaus turinio, tokie kuklūs pilkų, plonų viršelių išore. 
Daugiausia, žinoma, lietuvių kalba, o toliau, pagal gausumą, dar 
šiomis : anglų, prancūzų, vokiečių, ispanų ir lotynų. 

Autorių tarpe buvo šios pavardės (titulų neminėsime) : Juozas 
Girnius, Jonas Grinius, Antanas Škėrys, Andrius Baltinis, Antanas 
Kučas, Juozas Vaišnora, Aleksandras Dambrauskas-Jakštas, Anta- 
nas Maceina, Alfonsas Grauslys, Stasys Yla, St. Žilys, Anta- 
nas Liuima, Povilas Gaučys, Juozas Eretas, Vincentas Liulevičius, 
Adolias Damušis, Jurgis Mikaila, Leonas Bajorūnas, Juozas Kėkš- 
tas, Kazys Bradūnas, Alfonsas Nyka-Niliūnas, Vytautas Mačernis, 
Henrikas Nagys, Pranas Jucaitis. Tai ne visi. Antra vertus, kai 
kurių autorių radome po kelis, keliolika ir kelias dešimtis veikalų 
(pavyzdžiui, Stasio Ylos). 


Ši paroda atidaryta dar prieš aštuntą. O prieš pusę devintos jau 
buvome sukviesti į daug didesnę patalpą, nuo kurios sienų švietė 
Anastazijos Tamošaitienės margaspalviai kilimai. Šios parodos ati- 
daryme — Anastazijos ir Antano Tamošaičių darbų — dalyvavo 
80 žmonių. Čia, parodos rengėjams tiek publikos nesitikint, kelio- 
likai pritrūko kėdžių. 

Parodą atidarė jos organizatorius, detroitiškis dailininkas Vikto- 
ras Veselka. Jis apibūdino Tamošaičių dailės charakterį ir papa- 
sakojo, kaip entuziastiškai jų dailės kūriniai sutinkami ne vien lietu- 
vių, bet ir svetimtaučių. Antaną Tamošaitį pavadino liaudies meno 
autoritetu, su pagarba minimu net pavergtoje tėvynėje. V. Veselkos 
kalba: 


« Man, gal didžiausiam jų kūrybos gerbėjui, yra garbė ir malo- 
numas pasveikinti dailininkus Anastaziją ir Antaną Tamošaičius, 
atidarant šią parodą. 

Surengdami šią parodą mes parodome pagarbą už jų nepapras- 
tai didelį įnašą lietuvių tautiniam menui ir kultūrai, reprezentuo- 
jant jį tarptautinėje plotmėje. 

Jau daugiau 40 metų praėjo nuo pirmos p. Anastazijos parodos 
Kaune; o kiek tų parodų vėliau Europos ir Amerikos kontinente 
vyko, tik pati dailininkė težino. 

Dalyvavo tarptautinėse parodose 1937, 1938, 1939, 1949 metais 
Paryžiuje, Berlyne, du kartus New Yorke, laimėdama aukso medalius. 

Įsijungusi į atgimusios Lietuvos dailininkų būrį ji tyrinėjo, puo- 
selėjo ir vystė liaudies meno tradicijas, ne tik tautiniuose rūbuose 
ir audiniuose. Ausdama kilimus, dideliu įgimtu talentu ir skoniu 
stebino visus savo pasiektais laimėjimais. 

Gyvendama puikiame Kanados gamtos prieglobstyje, bran- 
dino savo kūrybines jėgas, tobulino stilių, gobelenų, kilimų, guašų 
ir aliejinės tapybos technikose. To visko nors mažą dalį matote čia. 

Didžiausias jos įnašas gryninant ir puoselėjant mūsų tautinius 
rūbus. Net nespecialistui lengva atskirti tautinių šokių šventėse 
jos sukurtus rūbus. 

Jos mėgiama sritis, tai gobelenai, nes jų technika leidžia didesnį 
linijų, teksturinį ir spalvinį rafinuotumą.. 


Dailininkas Antanas, dar vaiku būdamas, domėjosi motinos ir 
sesers audinių raštais ir technika. Piešdavo audinių raštus, velyki- 
nius margučius. 

Baigęs Meno mokyklą Kaune ir vėliau jau ten dėstydamas, 
jis neprarado savo susižavėjimo lietuvių liaudies kūryba, ir savo 
mokinius, būsimus dailininkus, ragino kreipti ypatingą dėmesį 
į šią nepakartojamą ir amžinos vertės kūrybą. Apie 1930 metus, 
dirbdamas Žemės ūkio rūmuose, jis buvo atsakingas už plataus 
masto liaudies meno tyrinėjimus ir aprašymus spaudoje. Jo pastan- 
gomis buvo atgaivintas susidomėjimas liaudies menu visame krašte. 
Jis rinko eksponatus, klasifikavo ir išleido serijas leidinių apie liau- 
dies meną. Jis ir yra didžiausias šios srities autoritetas. Tai pripa- 
žįsta ir pavergtos Lietuvos menininkai, dažnai jį cituodami. 

Ir tolimesnėje dailininko Antano kūryboje atspindi tautiniai 
motyvai, vaizdai, legendos, kryžiai, koplytėlės, samanotos bakūžės, 
gėlės, paukščiai. Visa tai panaudojęs jis įeina į tarptautinę visumą, 
nes ir kitos tautos vartoja tuos motyvus, tik Antanas juos išreiškia 
savitai. 

Jo naudojamos spalvos ir kompozicijos sukelia ramybės išbalan- 
suotą efektą, taip būdingą liaudies meno formose. 

Reikia džiaugtis, kad abu dailininkai nepasidavė dabartinei 
madai, kuri ieško pigaus efekto, sensacijų, naujovių, pataikavimo 
blizgėjimais prisotintai miniai. 

Dar neseniai teko dalyvauti Toronte surengtame Antano kūry- 
bos ir amžiaus minėjime. Ten buvo pasidžiaugta jo nuveiktais dar- 
bais, kurių man nė laikas neleidžia išvardinti, bet, tikiu, jums, kaip 
mūsų kultūros elitui, viskas žinoma ir bent dalį matote čia parodoje. 

Abiejų dailininkų įnašas į mūsų dailės ir kultūros gyvenimą — 
didelis. Jų kūriniai įgavo nepraeinamą vertę ir laimi prieš laiko 
tėkmės bandymus. 

Baigdamas linkiu abiem dar daug kūrybingų metų». 


Žodžiui pakviestas, A. Tamošaitis priminė, jog lietuvių liaudies 
menas savo šaknimis siekia žilą senovę, prieškrikščioniškus laikus. 

Prisipažino, kad ir jis, ir Anastazija esą liaudies dailę pamilę, kiek- 
vienas savaip ją puoselėją. Paminėjo tuoj išeisiantį jų veikalą apie 
tautinius lietuvių rūbus anglų kalba, kurio tekstas jau paruoštas 
ir atiduotas leidėjams Kanadoje. 


A. Tamošaitienė buvo išstačiusi 20 kilimų, 3 guašus, tris aliejaus 
darbus ir keletą tautinių kostiumų. A. Tamošaitis parodė 22 tapybos 
kūrinius ir 20 litografijos darbų. A. Tamošaičio paveikslai buvo iš. 
kabinėti ant didžiosios Kultūros centro salės sienų. Jų darbus matė 
visi suvažiavimo dalyviai visas sekančias keturias dienas tiek paskaitų, 
tiek masinių susibūrimų metu. Tai mokslinio suvažiavimo meninis 
fonas. 


ANTROJI DIENA 
(1976 m. lapkričio 25 d., ketvirtadienis — Padėkos diena) 
1. IšKILMINGOS PADĖKOS PAMALDOS 


Rytą, 9 val. Dievo Apvaizdos lietuvių parapijos bažnyčioje 
buvo koncelebruotos padėkos Mišios. Dalyvius pasveikino ir pamoks- 
lą pasakė kun. dr. A. Liuima, pabrėždamas, kad dera Dievui padė- 
koti už gausius L.K.M. Akademijos darbus Lietuvoje ir už galimybę 
juos tęsti laisvajame pasaulyje. 


2. SUVAŽIAVIMO PRADEDAMASIS PILNATIES POSĖDIS 


Po devintos valandos Padėkos pamaldų, dešimtos valandos regis-- 
tracijos naujai atvykusių narių ir svečių, suvažiavimo atidarymo 
iškilmės prasidėjo pusėj vienuoliktos. 

Prabilo suvažiavimui rengti komiteto pirmininkas, prof. dr. 
Justinas Pikūnas. Apgailėjo, kad tik trys pirmieji Lietuvių Katalikų 
Mokslo Akademijos suvažiavimai įvyko tėvynėje, kuri dabar išgy- 
vena didesnę priespaudą, negu devynioliktojo šimtmečio carų laikais.. 
Prisiminė Lietuvos Katalikų Bažnyčios Kroniką ir Aušrą kaip vil- 
tingus reiškinius, kad lietuvių tauta tebėra atspari ir trokšta laisvės. 
Lietuvių tautos švietimosi raidoje ypač daug buvo pasiekta, Lietu- 
vos nepriklausomybę atgavus. Kvietė visur «sėti pasėlio grūdą o», 
kad išugdytume naujus filosofus, teologus, mokslininkus, meni- 
ninkus, kurių vardai skambėtų laisvajame pasaulyje ir bylotų apie 
mūsų tautą. Šio suvažiavimo dalyvius prašė brandžiai išreikšti savo 
kūrybines galias ir prisidėti prie savosios tautos kultūros kūrimo ;. 
eiti Simano Daukanto ir Aleksandro Dambrausko-Jakšto keliais ; 

vadovautis vyskupo Motiejaus Valančiaus mintimi — didinti lie- 
tuvio meilę lietuviui. Pabrėžęs, jog šie metai yra 20-tieji nuo L.K.M. 
Akademijos atsikūrimo tremtyje, o šis suvažiavimas 10-tasis, dviejų 
jubiliejų fone paskelbė suvažiavimą atidarytą. 


Prof. dr. J. Pikūnas į suvažiavimo prezidiumą pakvietė šiuos 
asmenis : pirmininkais — L.K.M. Akademijos garbės narį, plataus 
masto visuomenininką Antaną Rudį ir politinių mokslų profesorių 
dr. Vytautą Vardį; sekretore — seselę Oną Mikailaitę. Į garbės 
prezidiumą — L.K.M. Akademijos pirm. kun. prof. Antaną Liuimą, 


prof. dr. Adolfą Damušį, dail. Anastaziją Tamošaitienę ir prof. 
dr. Kazį Alminą. Dr. V. Vardys dar nebuvo atvykęs. Jis pirminin- 
kaus uždaromajam posėdžiui. Atidarymo posėdžiui pirmininkavo 
A. Rudis. 

Ilgesnio įžanginio žodžio gale metęs šūkį « per mokslą — į ateitį », 
A. Rudis pakvietė kalbėti dr. A. Liuimą. LKM Akademijos pirmi- 
ninko kalba buvo be daugelio sparnuotų frazių, bet su daugeliu 
tikrų pavardžių ir skaičių. Jis prisiminė visus Akademijos mece- 
natus bei rėmėjus. Ne tik, kaip sakiau, pavardes, bet ir aukotas 
sumas. Dėkojo. Tarp kitko pasakė, kad kun. J. Prunskio dėka Aka- 
demija yra paskyrusi penkias žurnalistikos premijas : prof. Juozui 
Brazaičiui (1971), prof. dr. Juozui Eretui (1972), p. Vladui Būtėnui 
(1973), kun. dr. Pranui Gaidai (1974), ir Broniui Kvikliui (1975); 
tris mokslinio veikalo premijas už Reliacijų I tomą (1972), prof. 
dr. Griniui už veikalą Veidai ir problemos lietuvių literatūroje (1974) 
ir dr. Juozui Girniui (1975) už Praną Dovydaitį ; religinio turinio 
veikalo dvi premijas: prof. dr. Antanui Maceinai už veikala Krikš- 
čionis pasaulyje (1973) ir kun. Alfonsui Grausliui už veikalą Šviesa 
tamsoje (1974). Iš viso 10 premijų už 9000 dolerių. Prisiminė miru- 
sius Akademijos narius. Pranešė, jog dabar LKM Akademija turi 
234 narius. Baigė malda : « Šventoji Dvasia, Tiesos, Meilės ir Kūry- 
bos Dvasia, tevadovauja šiam suvažiavimui, telemia nutarimus ir 
šimteriopus tesuteikia darbams ir pastangoms vaisius. Gausi Dievo 
palaima telydi visus Akademijos darbus ir užsimojimus ». 

A. Rudis perskaitė sveikinimus : Vakarų Europos lietuvių vyskupo 
Antano Deksnio; JAV Lietuvių Bendruomenės vicepirm. Balio 
Raugo, kuris sveikino ir pirm. Algimanto Gečio vardu; PLB pirm. 
Broniaus Nainio ir Lituanistikos instituto pirm. dr. Jurgio Gim- 
buto (vėliau gauti sveikinimai perskaityti baigiamajame pilnaties 
posėdyje). 


Atidaromojo suvažiavimo pilnaties posėdžio pagrindinė paskai- 
ta išklausyta iš magnetofono juostos, nes autorius dėl nesveikatos 

negalėjo atvykti. Tai prof. dr. Antano Maceinos Asmuo ir istorija: 
žmogaus istoriškumo prasmė ir vertė (žr. 3-17 psl.). 

Tai paskaita apie iš savo krašto išvietinto, kitur persodinto žmo- 
gaus santykį su istorija, jo istoriškumo galimybes svetimame krašte. 
Nagrinėjo klausimą, ar išeivis, atitrūkęs nuo gimtojo krašto istorijos 
ir negalėdamas įsijungti į svetimo krašto istoriją, neliks « klajo- 
kliu laike ». 


3. ISTORIJOS MOKSLŲ SEKCIJA 


Tą pačią Padėkos dieną, 2 val. po pietų, dar buvo istorijos mokslų 
sesija, kuriai vadovavo kun. dr. Viktoras Gidžiūnas, OFM. Šioje 
sesijoje — dvi paskaitos. 

Pirmasis kalbėjo mons. dr. Paulius Jatulis iš Romos. Jo tema 
— Pastangos įsteigti Lietuvos Bažnytinę provinciją nuo Mindaugo 
ėki nepriklausomybės laikų (žr. 169-186 psl.) Paskaitos tikslas — 
parodyti, kiek lietuviai stengėsi išlaikyti savarankiškumą religijos 
srityje amžių bėgyje. Jo paskaitos turinys maždaug šitoks. 

Mindaugo laikų vyskupija, priklausanti tiesiogiai nuo Romos, 
deja, ilgai negalėjo išsilaikyti dėl kryžiuočių karinių veiksmų. Vė- 
liau įkurtos vyskupijos Vilniuje (1387) ir Medininkuose (1417), atsi- 
ribojant nuo kryžiuočių, turėjo priklausyti Gniezno arkivyskupi- 
jai Lenkijoje. Dėl savo savarankiškumo lietuviai ne kartą turėjo 
kovoti su Gniezno arkivyskupo įtaka. Tai rodo dramatiškos varžy- 
bos dėl Žemaičių vyskupo sosto 1574-1575 m., kai lietuviai laimėjo 
ir gavo sau vyskupą — apaštalą Merkelį Giedraitį. 

Lietuviai ryžtingai kovojo dėl Vilniaus vyskupo skyrimo, kai 
1591 m. Vilniaus vyskupas kardinolas Jurgis Radvilas buvo nukel- 
tas į Krokuvą. Lenkai tuomet norėjo įbrukti į Vilnių lenką Lucko 
vyskupą Bernardą Maciejowskį. Kova truko 8 metus (1592-1600). 
Lietuviai laimėjo, gavo iš savo tarpo Vilniaus vyskupą Benediktą 
Vainių. 

Nors Vilniaus vyskupas «abiejų tautų respublikoje» (XVI- 
XVIII a.) buvo « pirmasis Lietuvos senatorius », jei jis kartais pasi- 
vadindavo «Lietuvos primu», susilaukdavo Gniezno arkivyskupo 
priekaišto. 

Lietuvos nepriklausomumui nuo lenkų išlaikyti daug prisidėjo 
lietuviškai mokančių kunigų ruošimas trijose seminarijose: Vil- 
niaus diecezinėje, Vilniaus popiežiškoje ir Kraslavos seminarijoje 
Latvijoje, kuri XVIII a. viduryje buvo įsteigta Livonijos ir Smo- 
lensko vyskupų. Iš jų išėjo daug lietuvių kunigų, kurie veikė savo 
krašte ir, be to, tarp protestantų bei stačiatikių Latvijoje, net Sibire. 

Prie Mogiliavo arkivyskupijos 1798 m. prijungus Vilniaus ir 
Žemaičių vyskupijas, lietuviai jau savo D. L. Kunigaikštystės ribose 
turėjo bažnytinę provinciją. Bet Lietuva pateko į rusų priespaudą. 
Mogiliavo arkiv. Siestrencevičius (miręs 1826) bandė arkivysku- 
pijos centrą perkelti į Vilnių, nes pats save laikė lietuvių kilmės. 
Deja, tai nepavyko. 

Paskaitos pabaigoje prelegentas prisiminė lietuvių memoran- 
dumą, siųstą popiežiui 1906 m. (paruoštą Basanavičiaus) ir Lietu- 
vos Tarybos žygius 1917-1919 m., prašant įsteigti bažnytinę pro- 
vinciją su Vilniaus arkivyskupu. Provincija įsteigta tik nepriklau- 
somybės laikais, 1926 metais. 


Antroji paskaita — kun dr. Stepono Matulio, MIC, tema Arki- 
vyskupo Jurgio Matulaičio vaidmuo, steigiant Lietuvos Bažnytinę 
provinciją. (Šią paskaitą autorius išspausdino Šaltinyje). Autorius, 
kaip ir A. Maceina, dėl silpnos sveikatos iš Anglijos į suvažiavimą 
neatskrido. Jo darbą perskaitė sekcijos vadovas dr. V. Gidžiūnas. 
Trumpa paskaitos santrauka yra ši. 

Lietuvai atgavus laisvę, atsirado nenormalumų vyskupijų val- 
dyme. Didelės dalys Vilniaus ir Seinų vyskupijų su savo katedromis 
paliko lenkų užgrobtoje Lietuvos teritorijoje. Didelė Žemaičių vysku- 
pija neteko Kuršo, kai jis buvo prijungtas prie Rygos arkivyskų- 
pijos. Atgautojo Klaipėdos krašto katalikai priklausė Varmijos 
vyskupijai; Seinų vyskupija priklausė Varšuvos arkivyskupui, o 
Vilniaus ir Žemaičių — Mogiliavo arkivyskupui. Tai buvo nenor- 
mali padėtis. Dėl to pop. Pijus XI, Lietuvos valdžiai ir vyskupams 
prašant, nutarė įsteigti Lietuvos bažnytinę provinciją. Tam rei- 
kalui apaštališkuoju delegatu popiežius paskyrė buvusį Vilniaus 
vyskupą Jurgį Matulaitį. Jis, kartu su Lietuvos vyskupais ir valdžia 
sudarė Lietuvos bažnytinės provincijos projektą, kurį pop. Pijus XI 
savo konstitucija Lituanorum gente paskelbė tokiu sąstatu. Didžiulė 
Žemaičių vyskupija buvo padalinta į Kauno, Panevėžio ir Telšių 
vyskupijas. Prie Telšių vyskupijos buvo prijungta Klaipėdos krašto 
prelatūra, o Lietuvoje likusiose Seinų ir Vilniaus vyskupijų dalyse 
įkurtos naujos Vilkaviškio ir Kaišiadorių vyskupijos. Šią konsti- 
tuciją popiežius paskelbė 1926 m. per Velykas, IV 4 d. Sekančią 
dieną paskirta ir naujos provincijos hierarchija: Kauno arkivys- 
kupu metropolitu — J. Skvireckas, Panevėžio vyskupų — K. Pal- 
tarokas, Telšių vyskupų — J. Staugaitis, Kaišiadorių vyskupu 
— J. Kukta, Vilkaviškio vyskupu — A. Karosas, kuriam vyskupu 
pagelbininku koadjutorium buvo duotas vyskupas M. Reinys. 

Kaip matome, istorijos sekcijos abi paskaitos lietė tą pačią temą, 
tik antroji prasidėjo ten, kur pirmoji sustojo. Taip buvo prisiminta 
Lietuvos bažnytinės provincijos įsteigimo 50-ties metų sukaktis. 


4. SUSIPAŽINIMO VAKARIENĖ 


Padėkos dienos programa užbaigta susipažinimo vaišėmis (6 val. 
vakare), kuriose dalyvavo svečiai mokslininkai, suvažiavimui reng- 
ti komiteto nariai ir nemažas būrys Detroito lietuvių visuomenės. 
Svečius supažindino ir detroitiškius vaišių rengėjus pagerbė finan- 
sinių reikalų vedėjas inžinierius Jurgis Mikaila. 


TREČIOJI DIENA 


(1976 m. lapkričio 26 d., penktadienis) 


Diena pradėta koncelebruotomis pamaldomis už mokslus einantį 
lietuvių jaunimą. Sekcijų programa nuo 10 iki 12.30 val. ir nuo 2 
iki 5 val. p. p. Prieš ir po pietų — po dvi paraleles sekcijas. Prieš- 
piet — teologijos ir lietuvių kalbos bei literatūros sekcijos. Pub- 
lika rinkosi kas sau geriausią. Teologijos sekcijoje klausytojų buvo 
žymiai daugiau (60). 


1. TEOLOGIJOS SEKCIJA 


Šios sekcijos vadovas — kun. dr. Viktoras Rimšelis, MIC, se- 
kretorė — ses. Ona Mikailaitė. Pirmąją paskaitą, pavadintą Antrojo 
Vatikano Bažnyčia be valstybinės religijos skaitė Kun. Rimšelis. 
(žr. 61-75 psl.). 

Didžiają paskaitos dalį dr. V. Rimšelis skyrė Bažnyčios istorijai 
iki antrojo Vatikano. Ir tai istorijai nuo krikščionybės pradžios. 
Prelegento beklausydami, grižome į cezarių Romą, krikščionių perse- 
kiojimų laikus, paskui prie Romos valstybės agonijos, krikščio- 
nybės paskelbimo valstybinė Romos religija, popiežių iškilimo, jų 
santykių su pasauliniais valdovais, popiežių supasaulėjimo, val- 
džios, garbės ir turtų troškulio, o prie paskutinių poros amžių popie- 
žių enciklikų sąžinės laisvės ir kitomis temomis. Tik į paskaitos 
galą buvo prieita prie antrojo Vatikano nutarimų, ir prelegentas 
juos labai palankiai traktavo. Kai vos prieš 100 metų sąžinės laisvė 
buvusi paskelbta klaidinga, tai antras Vatikano susirinkimas uu- 
sprendęs priešingai. Bažnyčia atsisakė nuo sąžinės varžymo, tik neat- 
sisakė nuo auklėjimo. Taip pat atsisakė nuo valstybinės religijos. 

Pažymėtina, kad gyvose po paskaitos diskusijose, vėl ir vėl buvo 
grįžtama prie klausimo, kodėl Vatikanas II panaikino lotynų kalbą, 
nors prelegentas kiekvieną kartą aiškino, jog tai jo temos neliečia. 

Po paskaitos buvo gyvos diskusijos. Iškelti šie klausimai: kokia 
turi būti valdžios forma Bažnyčioje ir kaip toli siekia tos valdžios 
teisės į tikinčiuosius ir netikinčiuosius? Koks turi būti santykis 
tarp bažnytinės ir politinės valdžios? Į tai paskaitininkas atsakė, 
jog bažnytinė valdžia yra dvasinė, apeliuojanti į sąžinę ir tuo 
visai skirtinga nuo politinės valdžios. Po Vatikano II susirin- 
kimo Bažnyčia atsisako valstybinės religijos ir apskritai valdžios 
paramos, bet reikalauja laisvės vykdyti Kristaus jai patikėtą misiją. 
Paklausta, ar tuo Bažnyčia atsisako hierarchinio valdymosi būdo. 
Atsakyta, kad ne; ji atsisako visų sankcijų, išskyrus moralines, 
savo mokslo įgyvendinimui. 

Antroji paskaita, kun. lic. Antano Rubšio Istorinis Jėzus ir tikė- 
jimo Kristus (žr. T1-104 psl.). Prelegentas nagrinėjo klausimą, ar 
tikrai Jėzus buvo istorinis asmuo, ar tik nėra jis išsigalvotas, « dirb- 
tinė konstrukeja »? Atsakymui į savo klausimą jis pateikė eilę šal- 
tinių iš romėnų, žydų ir šiuolaikinių istorikų veikalų, įrodančių Kris- 
taus Jėzaus istoriškumą. Kad klausytojams lengviau paskaitą 
būtų sekti, kun. A. Rubšys paruošė paskaitos santrauką ir ją visiems 
išdalino. 

Norint taupyti laiką, diskusijos buvo nukeltos iki trečiosios 
paskaitos pabaigos. 


Trečioji ir paskutinė teologijos sekcijos paskaita buvo skaityta 
kun. dr. Valdemaro Cukuro : Siiuacinės etikos dezorientuojanti įtaka 
religiniam-moraliniam gyvenimui (žr. 105-123 psl). Paskaitos 
vedamoji mintis : 

Situacinė etika — šių laikų fenomenas, prasiskverbiąs net į 
pačių tikinčiųjų moralinį-religinį gyvenimą nepaprastu greičiu. Tai 
nėra kokia tiksliai apibrėžta doktrina ar etinė sistema, bet greičiau 
naujas moralinis klimatas, beveik panašus į epidemiją, padariusią 
nepaprastos įtakos ypač jaunajai kartai ir darančią proveržių į tikin- 
čiųjų katalikų tarpą. 

Situacinės etikos sąjūdis pradėjo ypač reikštis po antrojo pasau- 
linio karo. Jis buvo pasmerktas pop. Pijaus XII dviejose kalbose 
1952 m. Ypač išryškėjo nuo 1964 m. protestantų teologų tarpe. 
Ryškiausi jų atstovai: anglikonų vysk. A. T. Robinson ir čia, Ame- 
rikoje, prof. Joseph Fletcher. Jų pagrindiniai postulatai : a) Situa- 
cinė — kontekstualinė moralė pirmoje eilėje rūpinasi ne atsitikti- 
niais principais, bet konkrečiu žmogumi ; b) Šios etikos efektingu- 
mas priklauso nuo to, kiek yra apeliuojama į žmogaus vidinę laisvę, 

o ne jį verčia; ir e) Ši etika pripažįsta tik vieną vienintelį abso- 
liutą — Agapes — Meilės įstatymą. 

Iš šito principo išvada : tikrai morališkai gera yra tik meilė, niekas 
kitas ; vienintelė norma žmogaus moraliniam gyvenimui — meilė; 
tikslas pateisina priemones; moraliniai meilės diktuojami spren- 
dimai vis naujai, kūrybiškai daromi situacijoje. 

Kame šios moralinės linkmės dezorientuojanti galia ? Atsakome : 
daugelyje teigimų yra dalis tiesos — yra tikra, kad dabarties žmogus 
nekenčia abstraktinių, neigiamųjų draudimų, taisyklių. Žmogaus 
laisvė, atsakomybė ir kūrybiškumas randa teigiamą atsakymą žmo- 
nių sielose. Pavojus — situacinė etika, atsirėmusi į nominalizmą, 
pragmatizmą, egzistencializmą, neturi objektyvios atramos. Iš čia 
visuotinis pasimetimas, netikrumas. 


Antrosios paskaitos prelegentas buvo paklaustas, ar nėra atra- 
sta kitų tekstų, šalia senųjų paskaitininko minėtų, patvirtinan- 
čių Jėzaus istoriškumą. Paskaitininkas atsakė, kad kol kas dar ne, 
bet archeologiniai ir kiti duomenys labai išryškino Jėzaus laikų isto- 
rinį foną ir tuo praturtino žinias apie jį. 

Situacinės etikos klausimu nurodyta, kad Tomas Akvinietis pri- 
pažįsta aplinkybių svarbą moralinio akto vertės aptarimui, tad situa- 
cinė etika nėra visiškai naujas dalykas. Paskaitininkas su tūo sutiko, 
pastebėdamas, kad dabar vyksta diskusijos tarp « situacininkų » 
ir tomistų, bandant naujai nušviesti krikščioniškosios moralės pagrin- 
dus. Pati situacinė etika gimė krikščioniškai laisvės sąmonei stip- 
rėjant šio šimtmečio antrojoje pusėje. Situacinė etika, tačiau, per 
mažai pabrėžia, jog krikščioniškosios moralės pagrindas yra Kris- 
taus mokslas apie Dievo ir artimo meilę ir jo paties pavyzdys, kuris 
iškelia ir paklusnumo vertę. 


2. LIETUVIŲ KALBOS IR LITERATŪROS SEKCIJA 


Lietuvių kalbos ir literatūros sekcijai vadovavo prof. dr. Anta- 
nas Klimas. Buvo pramatytos dvi paskaitos, bet Paulius Jurkus 
iš New Yorko, turėjęs skaityti paskaitą Juozas Brazaitis — 
literatas, neatvyko, tad vieninteliu sekcijos paskaitininku liko pats 
dr. A. Klimas. Jis savo temą patikslino į Lietuvių kalbos veiksma- 
žodžių daryba ir indoeuropiečių prokalbė (žr. 139-198 psl.) 

Prelegentas irgi kiekvienam klausytojui, kaip kun. Rubšys, davė 
po savo paskaitos santrauką, tad buvo lengva kartu sekti. Paskaitos 
turinį sudarė veiksmažodžių abstraktai arba veiksmų pavadinimai, 
veiksmažodžių priešdėliai, sūudurtiniai (sudėtiniai) daiktavardžiai, 

sudurtiniai (sudėtiniai) veiksmažodžiai ir (indoeuropiečių) prokal- 
bės išsivystymo hipotezė. 

Nepaisant didžiąją dalį klausytojų nurungusios teologijos sek- 
cijos, dr. A. Klimas turėjo apsčiai (apie 50) klausytojų, jų tarpe 
ir keletą jaunųjų studentų. Kalbėjo gyvai, su humoru. 


8. FILOSOFIJOS SEKCIJA 


Posėdis pradėtas po pietų pertraukos 14 val. 15 min. sekcijos 
vadovo dr. Juozo Girniaus įvadiniu žodžiu. Kadangi šis LKMA 
suvažiavimas yra sukaktuvinis — dešimtasis, savo įvadiniame 
žodyje J. Girnius ėmėsi apžvelgti ligšiolinių suvažiavimų filosofijos 
sekcijas, kaip apskritai atsfindinčias mūsų filosofinės minties 
plėtojimąsi laiko tėkmėje. Šis įvadinis žodis duodamas atskirai, 
(žr. 127-130 psl.). 

Baigęs savo įvadinį žodį, J. Girnius jautriu žodžiu prisiminė 
šių metų vasarą Baltijos jūroje nuskendusį filosofą Joną Repšį, 
Vilniaus universiteto docentą. Tardamas «amžiną atilsį», apibū- 
dino velionį kaip autentišką filosofą (tokį retą pavergtojoje Lietu- 
voje), kuris nuoširdžiai ieškojo tiesos, pirmasis stengėsi domėtis 
Vakarų filosofine mintimi, nes, jo paties žodžiais, manė, kad « užsi- 
darymas bei provincializmas yra žalingas bet kurios tautos kultū- 
riniam gyvenimui ir jo pažangai ». 

Posėdžio sekretoriumi buvo pakviestas prof. dr. kūn. Valde- 
maras Cukuras. Pirmininkauti liko pats sekcijos vadovas J. Girnius. 

Pirmasis paskaitą skaitė prof. dr. Kęstutis I. Skrupskelis, pasi- 
rinkęs temą Valstybė ir moralinės normos (Redakcija šios paskaitos 
teksto negavo). Aktuali tema sukėlė nemaža diskusijų, kuriose 
prelegentui teikė klausimus proti. J. Pikūnas, teisininkas M. Šnapštys, 
kun. dr. V. Rimšelis, prel. V. Balčiūnas, inž. A. Rudis. Visi rūpinosi, 
kad valstybė aiškiais įstatymais gintų bendrąjį gėrį, moralinį gyve- 
nimą, atsižvelgdama į daugumos įsitikinimus. Prelegentas ryškino 
savo mintį: valstybė negali iš anksto suponuoti, kad visi žmonės 
joje laikysis vieno įsitikinimo gėrio klausimu ; valstybė negali vienos 
kurios ideologinės ar religinės grupės įsitikinimus primesti visiems 
kaip pareigą. 


Antrąją paskaitą skaitė doktorantas Kęstutis K. Girnius — Moralės 
pagrindų klausimas (žr. 131-149 psl.). Jam porą klausimų pateikė 
kun. dr. V. Cukuras: kaip jaunasis prelegentas ketina pats spręsti 
dialektiką tarp išdėstytų pasekmizmo ir absoliutizmo teorijų, ir ar 
nėra negalima šalia šių krypčių išvystyti grynai krikščionišką 

orientaciją, pavydžiui, agapeinę kryptį. Prelegentas atsakė, kad 
lis tikisi ateityje dar grįžti prie šių klausimų ir gal kada nors 
paskelbti savo teoriją. 


Trečiajai paskaitai buvo pakviesta dr. Mirga Girniuvienė. Pro- 
gramos skelbimuose ji dar buvo tituluojama doktorante, bet prieš 
suvažiavimą jau spėjo apginti savo daktarinę disertaciją (apie Kantą). 
Tai paskelbus, auditorija sutiko prelegentę džiugiais plojimais. Jos 
paskaitos tema — Poetinės minties prigimtis (žr. 151-165 psl.). Vieną 
psichologinį klausimą jai pateikė prof. J. Pikūnas. 


Sekcijoje dalyvavo 56 asmenys, tarp jų buvo palyginti nemaža 
jaunimo. 


4. GAMTOS MOKSLŲ IR MATEMATIKOS SEKCIJA 


Gamtos mokslų ir matematikos sekcija popietinėje programoje 
buvo lygiagreti filosofijos sekcijai. Gamtos mokslų ir Matematikos 
sekcijos vadovas — prof. dr. Adolias Gaigalas. Jo paskaita — Kvan- 
tų teorija po 60 metų. (Autorius savo paskaitos redakcijai neatsiuntė). 


Antroji šios sekcijos paskaita — prof. dr. Prano Jucaičio Orga- 
ninė evoliucija ir žmogaus fenomenas (Šią paskaitą, labai papildęs 
ir iš naujo peiredagavęs, autorius kaip knygą savo lėšomis išleido 
atskirai). Paskaita buvo trijų dalių: 1. Evoliucija ir transfor- 
mizmas; 2. Gyvybės kilmė, jos sintezė, genetinė inžinerija bei 
jos ryšys su evoliucija ir 3. Žmogaus fenomenas. 

Prelegentas apžvelgė evoliucijos įrodymus bei juos kritiškai 
įvertino faktų šviesoje, be digresijų į filosofinius ir teologinius klau- 
simus. Ilgiau apsistojo ties embriologiniais, paleontologiniais ir 
genetiniais klausimais. Aptarė naujausius bandymus susintetinti 
«gyvybes», dr. Karnbergo ir prof. Sinsheimerio pasiekimus šioje 
srityje. Bandymai esą įdomūs, tačiau ir pavojingi. Trumpai apžvelgė 
Teilhardo de Chardino knygą The Phenomenon of Man grynai gam- 
tamokslio atžvilgiu. 

Dr. Jucaitis tiesiog grūmėsi su laiko stigliumi. Jis turėjęs per 
100 puslapių, o tebuvo leista skaityti tik apie 30. Po paskaitos daug 
buvo klausimų iš auditorijos, o diskusijos nusitęsė iki pat vakarie- 
nės. Jose daugiausia reiškėsi B. Saldukienė, M. S., prof. J. Jakštas, 
dr. A. Damušis, kun. dr. T. Žiūraitis, O. P. Ypač gyvos disku- 
sijos buvo su p. Saldukiene. 

5. SIMPOZIUMAS JAUNIMUI 


Vakare įvyko simpoziumas jaunimui, tema Išeivijos mokslo in- 
stitucijų reikšmė jauno mokslininko kelyje į apsisprendimą Lietuvai 
(Redakcija simpoziumo pranešimų teksto negavo). Simpoziumo 
dalyviai — trys jauni ir jau gerai žinomi mokslo žmonės: prof. 
dr. Augustinas Idzelis, dr.Ramūnas Girnius ir inžinierius Almis 
Kuolas. Vadovė-moderatorė — Lilė Gražulienė. Ilgas bet siauras 
simpoziumo pavadinimas trijų prelegentų nepažabojo, ir jie kalbėjo 
kiek plačiau. Dr. R. Girnius siūlė savo receptus, kad ateityje 
suvažiavimai būtų sėkmingesni. Apie jaunimą, čia buvo teužsiminta 
tik keliais žodžiais. 


Dr. Idzelis kritikavo dabartinį lituanistinį švietimą. Siūlė leisti 
mokslo veikalus kitomis kalbomis. Lietuvių akademikų trūksta visur. 
Pavyzdžiu nurodė baltų mokslinę instituciją, kuri turi tam tikrą 
prestižą — Association for the Advancement of Baltic Studies, ir 
išvardijo ten vietas užimančių lietuvių. Iš 24 straipsnių, kurie pasi- 
rodė 1974 m. baltų leidinyje, nė vienas nebuvo paruoštas lietuvio. 
Prašė susirūpinti humanitarų prieaugliu, ir tai tuoj, dabar. Siūlė 
steigti jiems stipendijų fondus. Organizuoti lituanistinės informa- 
cijos rinkimą. Rinkti medžiagą apie sovietų okupaciją 1941 metais. 
Žydai renka medžiagą « nacių kriminalams » ir mūs kaltina, 0 mes 
tylime. « Ar lietuvių išeivija gali turėti tokį liuksusą, kaip opera, 
bet neturėti geros Lietuvos istorijos knygos anglų kalba » ? 


A. Kuolas prisipažino, kad jaunoji karta neseka lietuvių spaudos. 
Jis pats, paskaitęs straipsnio antraštę apie LK Mokslo Akademiją 
arba Lituanistikos institutą, straipsnį praleisdavęs. Klausė, kam 
šios abi institucijos, kas yra jaunimas ir kaip jį į abi mokslo insti- 
tucijas įtraukti? Tiek L.K. Mokslo Akademijai, tiek ir Lituanistikos 
institutui siūlė neplėsti savo veiklos tikslų ir likti tuo, kuo jos šian- 
dien yra. Ne visi jauni mokslininkai turį talentą lituanistikai. Be 
to, lituanistikoje sunku iškilti ir pelnyti geresnę duoną. Lituanistinių 
mokslų studentams siūlė L.K. Mokslo Akademijos Metraščius. Baig- 
damas klausė, ar lietuvių mokslo institucijos turi įtakos į jaunuolio 
apsisprendimą Lietuvai, ir atskė, kad ne, o reikšmės gali turėti tik 
auklėjančios organizacijos, kaip ateitininkai ir skautai. Mokslo insti- 
tucijos gali turėti reikšmės tik jau apsisprendusiam, jaunam moks- 
lininkui. 

Visi trys buvo tikslūs, konkretūs, punktualūs. Visų trijų puiki, 
be akcento, kalba. Klausėsi apie 70 Žmonių, jų tarpe tik keletas 
jaunuolių. Baigus, į viršų kilo rankos. Retas tepritarė. Daugumas 


360 SES. ONA MIKAILAITĖ IR ALFONSAS NAKAS 


diskutuotojų gynė visokias mūsų institucijas. Sūskaitėme net 14 
diskutuotojų arba paklausėjų. 


KETVIRTOJI DIENA 


(1976 m. lapkričio 27 d., šeštadienis) 


Rytą, 9 val., buvo koncelebruotos šv. Mišios už mirusius Aka- 
demijos narius. Ypatingai prisimintas kun. dr. Kazimieras Matu- 
laitis, MTC, miręs Anglijoje, š. m. lapkričio 17 d., Akademijos narys 
nuo 1956 m. Taip pat neseniai miręs didelis Akademijos mecenatas 
ir jos narys nuo 1968 m. — prel. dr. h.c. Mykolas Urbonas. 


1. POLITINIŲ IR SOCIALINIŲ MOKSLŲ SEKCIJA 


Pamaldas už mirusius Akademijos narius sekė politinių ir sociali- 
nių mokslų sekcija. Sekcijai buvo duotas šis bendras vardas: XX 
amžiaus Lietuvos istorija ir politika pagal Vakarų ir Rytų autorių 
raštus. Sekcijai vadovavo prof. dr. Vytautas Vardys. Jis pasidžiaugė, 
kad visi trys šios sekcijos paskaitininkai yra jauni lietuviai moks- 
lininkai, mokslus baigę svetur, tačiau gyvai besidomintys lietuviš- 
kais reikalais savo pasirinktoje srityje. Sekretoriavo ses. Ona Mi- 
kailaitė. Gausu dalyvių: įsiregistravo 91 asmuo. 

Pirmąją paskaitą skaitė dr. Saulius Sužiedėlis — Užnemunio 
lietuvių valstiečių ekonominė padėtis ir jų vaidmuo tautiniame atgi- 
mime XIX amžiuje (Šios paskaitos teksto redakcija negavo). 

Jo paskaitoje buvo paryškinta, kad lietuviškosios inteligenti- 
jos socialinė bazė, pasiturinčioji valstietija, jau buvo susiformavusi 
XIX a. pirmojoje pusėje. Svarstė keletą specifinių social-ekono- 
minių faktorių, kurie padėjo pasiturinčiai lietuviškai valstietijai 
iškilti. 

Diskusijose paskaitininkas buvo paklaustas, ar nebuvo ir kitų 
svarbių elementų, turėjusių reikšmės tautinio atgimimo sąjūdžio 
ugdymui, kaip, pavyzdžiui, Suvalkijos patekimas Prūsijos valdžion 
po I padalinimo, baudžiavos panaikinimas, tautos švietėjų bei veikėjų 
darbai — vyskupo Valančiaus ir kitų. Paskaitininkas atsakė, jog 
daugelis elementų susidėjo atgimimo sąjūdį išugdyti, tačiau jis pasi- 
rinko nagrinėti suvalkiečių ekonominę padėtį, kuri, jo nuomone, 
buvo stipri jau XVIII a. pabaigoje ir XIX a. pradžioje, reiškia, 
gerokai anksčiau, negų buvo manoma. 

Antrąją paskaitą skaitė doktorantas Saulius Girnius — Nepri- 
klausoma Lietuva amerikiečių ir britų akimis (žr. 293-312 psl.). 

Iš pradžių jis pastebėjo, kad pereito šimtmečio angliškų raštų 
literatūroje apie Lietuvą ar lietuvių tautą buvo stebėtinai mažai, 
o kas parašyta, tai tik kuo juodžiausiai. Tik nepriklausomybės 1si- 
kais raštai anglų kalba pagausėjo ir jau buvo kitokio pobūdžio. 
Trumpiau ar ilgiau prelegento paliesti šie autoriai: Alfred Erich 
Senn, E. J. Harrison, Owen Norem, Albertas Tarulis, Leonas Saba- 
liūnas — rašiusieji Amerikoje. O britų — Royal Institute of Inter- 
national Affairs, Frances Kellor, Malbone Graham, John Buchanan, 
E. Newman. Paskaitos gale davė disertacijų apie nepriklausomą 
Lietuvą Amerikos universitetuose sąrašą, nežinomą plačiajai lietu- 
vių visuomenei. Bendra išvada: amerikiečiai Lietuvą vertinę tei- 
giamiau negu anglai. 

Po paskaitos paklausta, kodėl į savo veikalų sąrašą paskaiti- 
ninkas neįtraukė valdžios atstovų pareiškimų, lietuvių istorikų 
bei politinių mokslų specialistų veikalų, kad būtų objektyvesnis ir 
pilnesnis vaizdas. Atsakyta, jog apsiribota tik tam tikro laiktarpio 
literatūra, maždaug ligi 1930 m. Šiame laiko tarpsnyje pasirodo, 
jog amerikiečiai žurnalistai, istorikai buvo palankesni Lietuvos 
laisvės kovai negu britai; o britų požiūris, pradžioje šiek tiek 
buvęs palankesnis, pasikeitė po 1930 m., kada pradėjo simpatizuoti 
lenkams. 


Trečiąją šios sekcijos paskaitą skaitė dr. Romas Misiūnas — 
Lietuva antrajame pasauliniame kare 1939-1945 m.: sovietinis žvilgs- 
nis, kurią patikslino į Sovietų istoriografija, liečianti II pasaulinį 
karą ir Pabaltijo valstybes, 1944-1947 m. (žr. 313-342 psl.). 

Paskaita lietė karo meto sovietinę istoriografiją, kurią jis ištisai 
vadina tarybine (ne mūsiškai, protesto vardan, sovietine). Tą isto- 
riografiją būtų galima padalinti į dvi dalis, perskirtas 20-tojo par- 
tijos suvažiavimo. Iki 1956 metų apie karo laikotarpį buvę mažai 
rašoma. Lietuviškoje istoriografijoje esąs išskirtinas J. Žiugždos 
Tarybų Sąjungos pagalba lietuvių tautai apginant savo laisvę ir nepri- 
klausomybę 1939 ir 1940 metais. Jis siekė sutaikinti ankstesnį tei- 
ginį, kad tarybinės valdžios pradžią Lietuvoje reikia laikyti liau- 
dies išsivadavimo, o ne Tarybų Sąjungos tarptautinės veiklos rezul- 
tatu, su tada paskleista Sovinformbiuro paskelbta teze, kad ką darė 
Tarybų Sąjunga Pabaltijyje, iš esmės nesiskyrė nuo Anglijos veiklos 
Egipte ar JAV išsilaipinimo į Maroką. 

Antroji paskaitos dalis apžvelgė istoriografiją po 1956 metų. 
Ji liečia tris klausimus: Tarybų Sąjungos santykiai su Pabaltijo 
valstybėmis 1939-1940 metais ; pirmieji tarybiniai metai ; ir vokie- 

čių okupacijos laikotarpis. Aplamai buvo nupieštas tarybinės isto- 
riografijos nevienodumas šiais klausimais. 

Po paskaitos nebeliko laiko klausimams, bet paskaitininkas 
pats padarė kelias pastabas. Paminėjo, kad sovietų įvertinimas 
Lietuvos padėties antrajame pasauliniame kare mums, aišku, nepri- 
įimtinas, tačiau mums naudinga su juo susipažinti, nes jis yra skel- 
biamas dabartinėje Lietuvoje. Taip pat įdomu, kad tas įvertinimas 
yra pasikeitęs — pradžioje buvo metami priekaištai Vakarų vals- 
tybėms už įsikišimą, t. y., pagalbą, o vėliau keliamos Vakarų « mela- 
gystės ». 


2. ARCHITEKTŪROS IR MENO SEKCIJA 


Architektūros ir meno sekcijai, kurioje dalyvavo 44 asmenys, 
vadovavo arch. dr. Alfredas Kulpa-Kulpavičius. Jis pats paskaitos 
neskaitė. Pirmasis paskaitininkas — dail. Antanas Tamošaitis. Tema 
— Kryžmos, jų formos, ornamentika ir simboliai (žr. 201-222 psl.). 

Lietuvių stogastulpius bei koplytėlių kryžius puošė, vainikavo 
beraščio sodiečio kalvio darbo kryžma. Ji pasižymi estetiniu grožiu, 
įvairiomis formomis, turtinga ornamentika, giliaprasme, religine 
simbolika. Kai lietuvių liaudies menas, kaip sodiečių trobesių įren- 
gimai, audiniai, keramika ir t. t., jau etnografų bei menotyrininkų 
bemaž išstudijuota, tai kryžmų kūrybos istorija, jų tyrinėjimai, 
iki šiol buvo likę nuošaliai, ir tik jų piešinėliai su trumpomis užuo- 
minomis apie kilmę kai kur paskelbti tarp kitų liaudies dailės 
objektų. 

Lig šiol Lietuvoje surinkta daugiau kaip tūkstantis fotografijų 
ir piešinių koplytėlių bei kryžių, kurių viršūnėse matomos kryžmos. 
Atskirų kryžmų piešinių muziejuose ir leidiniuose esama keleto 
šimtų. Pačių gi kryžmų originalų neturima nė vieno šimto. Gal dar 
šimtai tų kryžmų slepiasi sodiečių gryčių pastogėse, kapinių koply- 
čiose, bažnyčių sandėliuose. 

Kryžmų atsiradimo istorinę eigą reikia kildinti iš gilios senovės, 
gal iš prieškrikščoniškų laikų, kada paminklo stulpo viršūnėje buvo 
saulės, mėnulio, žvaigždžių formų simboliai, išpiaustyti iš medžio. 
Vėliau, XVIII ir XIX a., kryžmos buvo kalamos iš geležies, bet vis 
dar saulės formų, su trykštančiais, besiskleidžiančiais į visas puses 
raitytais spinduliais, augalų, gėlių, lapų bei žiedų stilizuotomis for- 
momis. Pagaliau laiko tėkmėje ėmė ryškėti kryžiaus ženklas. Kalvių 
darbo kryžmoms gausėjant, ima reikštis ir kiti krikščioniški simbo- 
liai : širdies, augalo, gaidžio, Trejybės. 

Savo paskaitoje A. Tamošaitis naudojo ir vaizdines priemones — 
diagraminį piešinį bei apie šimtą skaidrių. Pačias būdingiausias skaid- 
res apžvelgė. Kryžmas bandė susumuoti į sistemas pagal jų for- 
mas, ornamentiką, simbolius. Paskaita buvo perdėm lituanistinė 
su religiniu atspalviu. 


Antroji paskaita — kun prof. Stasio Ylos Čiurlionio asmenybės 
ir pasaulėjautos bruožai (žr. 223-245 psl.). 


Čiurlionio kūrybos negalima atsieti nuo jo asmenybės. Anot draugų 
ir sesers Jadvygos atsiminimų, Čiurlionyje rungėsi dvi galios : aštrus, 
kritiškas protas ir gaivališkas jausmas bei nuojauta. Vidaus rung- 
tyje jis priėjęs išvadą, kad savęs pažinimas yra už žmogaus proto 
ribų, kaip ir priežasčių priežasties pažinimas. Čiurlionio asmenybėje 
stiprūs estetinis ir etinis elementai. Buvęs perfekcionistas ne tik 
kūrybiniu, bet ir vertybių požiūriu. Čiurlionio neurotikos prielaida 
atmetama. Turėjęs įtampų ir depresijų, bet tai normalu didiesiems 
kūrėjams. Jo susirgimas — persitempimo išdava. Čiurlionio pasaulė- 
jautą, kuri esanti vakariečių ir sovietų kontroversijoje, prelegentas 
analizavo, remdamasis literatūriniais Čiurlionio dienoraščiais. Joje 
2do tris pakopas : realinę (gamtą), dramatinę (žmogų) ir transcen- 
dentinę (Rexą). Čiurlionis nebuvęs panteistas, o greičiau teistas 
— teocentrikas. Iš stebėjimų, Čiurlionis atrodęs labai inteligentiškas, 
moderuotai socialus, artimųjų tarpe — šiltas, paprastas, mėgstąs 
bumorą, neieškąs sau dėmesio, greičiau kuklus. 


Trečiasis, paskutinis architektūros ir meno sekcijos paskaitininkas 
— arch. Jonas Mulokas. Jis kalbėjo savo bei savo sūnaus arch. Rimo 
Muloko, atvykti negalėjusio, vardu. 

Jis pagrečiui vystė abi temas : Lietuvių įnašas į Amerikos architek- 
tūrą ir Lietuviškos architektūros pėdsakai Europoje (Paskaitos teksto 
redakcija negavo). Čia ištisai pateikiame jo duotą dvigubos paskaitos 
santrauką. 

Pasiremiant prof. M. Moralewskio, dr. Bochdrewicziaus, Algės 
Jankevičienės, K. Čerbulėno ir arch. V. Zubovo ruošiamos daktaro 
disertacijos medžiaga, buvo išryškinta ir apibrėžta Vilniaus — Lietu- 
vos architektūros mokyklos, istorinės Lietuvos pastatų savitumai ir 
vietinės apraiškos, vaizduojančios senosios Lietuvos architektūros 
klasikinių stilių savybes. Antai, šv. Onos bažnyčia Vilniuje. Buvo 
įrodyta, kad jos stiliaus savitumai yra išaugę iš ankstyvesnių Lietuvos 
gotikos pavyzdžių, kaip Perkūno namai Kaune, Zapyškio bažnyčia, 
Pranciškonų bažnyčia Vilniuje. Kitų seniau daryti palyginimai, kad 
stilistinės savybės atkeliavo iš Prancūzijos ir Šiaurės Vokietijos. 

Pavyzdžiais įrodyta, kad anos buvo vienos iš akmens iškaltos, kitos 
visai skirtingos negu Šv. Onos bažnyčia. 

Tas pats su, ypač vėlyvuoju, baroku. Ir pačių anksčiau minėtų 
lenkų autorių buvo pripažinta, kad senojoje Lietuvos-Lenkijos 
valstybėje aiškiai išryškėjo dvi architektūros mokyklos — Krokuvos 
ir Vilniaus. Vilniaus architektūros mokykla turėjo kur kas daugiau 
vietinių požymių negu Krokuvos, kuri buvo daug artimesnė Italijos 
mokykloms. To laiko Lietuvoje architektus ruošė Vilniaus Jėzuitų 
akademija, Domininkonų mokykla, Polocko Jėzuitų mokykla. Bet 
Vilnius, aiškiai visas apjungdamas, apėmė Vilnių, Kauną, Gardiną, 
Žemaitiją, Latgalę su Daugpiliu, Piltenę, Polocką, Vitebską, Minską, 
Nesvyžių. Tai daug kartų pabrėžė ir anglų kalba dabar išleisti leidi- 
niai. Paminėtas vienas veikalas anglų kalba 2pie baroką, kūr jo plitimo 
ribos žemėlapis apibrėžtas pradedant Roma ir baigiant Vilniumi. Visa 
čia paminėta tezė buvo pailiustruota 300 naujausių skaidrių iš Vil- 
niaus, Kauno, Maskvos, Varšuvos, Krokuvos, Romos ir Paryžiaus. 

Amerikos lietuvių architektūroje architektai Mulokai, pasekdami 
kitų tantų tautinės architektūros pavyzdžiu, taipgi panašių uždavinių 
darbais žinomiausių pasaulio architektų, kaip Fr. L. Wright, Sullivan, 
La Corbusier, kūrė lietuviams pastatus, sekdami daugiau lietuvių 
liaudies architektūra. Jų pastatai buvo keletą kartų amerikiečių 
premijuoti. Tuo tarpu lietuvių visuomenei daug kainuoją pastatai, 
kitų statomi, tik gal su 10 proc, lietuviškom žymėm-aspiracijom, gi 
90 proc. ten internacionalinio-komercinio stiliaus, o kartais ir visiškai 
kitų tautų stiliumi. Per 30 metų nebuvo girdėta, kad bent vienas 
toks pastatas būtų amerikiečių išskirtinai pažymėtas. 

Labai būtų tikęs Lietuvos kaimo stilius Dainavai, Kultūros 
Židiniui New Yorke, Lietuvių namams Clevelande. Apgailėtina, kad 
Chicagoje — Marguette Parko bažnyčios durys, sukurtos pagal šv. 
Kazimiero koplyčios Vilniaus katedroje duris, su Lietuvos herbais, 
statytojų ir aukotojų aukomis įstatytos (jos dabar kainuotų mažiausia 
50.000 dolerių), kurijos paskirtų administratorių išimtos ir įdėtos 
paprastos, skardinės. Net 100 aukotojų piktų prašymų buvo nepaisyta. 

Kad dabar Amerikos architektūros darbus apsprendžiančios insti- 
tucijos daugiau vertina lietuvišką savitą architektūros charakterį, 
negu internacionalinius-komercinius darbus, rodo ir anksčiau minėti 
pavyzdžiai. Dar minėtinas prieš keletą dienų atsitikimas Los Angeles 
mieste. Dr. Brinkis savo statomam medicinos pastatui (Medical 
Building'ui) buvo jau išgavęs leidimą. Būtų buvę statoma šiuolai- 
kiniame komerciniame stiliuje, bet tuo nepatenkintas dr. Brinkis 
kreipėsi į arch. Mulokus, kad įterptų ką nors lietuviško. Arch. Mulokas 
pasiūlė padaryti ką nors Kuršių Nerijos stiliumi, prisiminimui pir- 
mojo Amerikoje gydytojo Kuršiaus, kurį lenkai savinasi, Kurszewskiu 

vadindami. Kaip medinė konstrukcija nedegamų pastatų rajone, 
pirmųjų egzaminatorių projektas buvo atmestas, bet išaiškinus 
minėtas aspiracijas specialiai sušauktame apklausinėjime, komisijos 
projektas buvo labai šiltai įvertintas kaip American Heritage ir nutarta 
jį priimti be mažiausio pakeitimo, tik paprašyta įvesti priešgaisrines 
priemones. 


3. MEDICINOS MOKSLŲ SEKCIJA 


Medicinos sekcijai vadovavo dr. Juozas Sungaila. Ir ši sekcija 
trijų paskaitų. Pirmasis paskaitininkas — prof. dr. Anatolijus 
C. Matulis. Tema — Žmogaus kalba — naujos pažiūros moder- 
mioje psichiatrijoje (žv.249-263 psl. Tekstas duodamas anglų kalba). 
Dr. Matulis kalbėjo apie šizofrenikų gydymą kalbos terapija. Tai 
jo paties revoliucinis metodas. Jis tokio gydymo bandymus atliko 
vienoje amerikiečių ligoninėje, naudodamas ligoniams nepažįstamą 
vokiečių kalbą. Rezultatai buvę geri, daug vilties teikią ateičiai. 
Dr. Matulinui baigus kalbėti, diskusijos buvo vienos gyviausių visame 
suvažiavime. Jo metodu domėjosi prelatai, psichologai ir paprasti 
suvažiavimo svečiai. 


Medicina okupuotoje Lietuvoje — antroji medicinos sekcijos pa- 
skaita, skaityta dr. Vaclovo Šaulio. (Autorius savo paskaitos teksto 
redakcijai neprisiuntė). Ilga, pilna skaičių — statistikų ir kitokios 
medžiagos, paskaita gan gerai nušvietė okupuotos tėvynės gyventojų 
medicininio aptarnavimo būklę. Sveikatos tarnyboje dirbama didelės 
armijos, net arti 70.000 žmonių (1973 metų duomenys). Juos kontro- 
liuoja Sveikatos apsaugos ministerija, didžiulė biurokratinė organiza- 
cija. Gydytojų paruošimas prasideda 18-19 metų amžiumi. Į medicinos 
fakultetą stojant, reikalingi egzaminai rūsų kalbos, literatūros, mate- 
matikos, fizikos, chemijos ir vienos svetimos kalbos. Anksčiau dar 
reikėdavo ir proletarinės kilmės įrodymo. Gydytojų paruošimas 
trunka šešerius metus, dantistų ir farmacininkų — trumpiau. 60-70 
proc. medicininio personalo — moterys. Nepaisant propagandos, 
<veikatos apsauga bloga. Fabrikūuose nesirūpinama  profilaktine 
apsauga, tad dažni sužeidimai, epidemijos, kurios sunkiai sukon- 
troliuojamos. 


Trečia ir paskutinė paskaita — prof. dr. Kazio Almino Veterina- 
rinės medicinos reikšmė Lietuvos žemės ūkiui (žr. 265-290 psl.). 

Be veterinarinės medicinos pagalbos mūsų krašto ūkis būtų 
turėjęs milžiniškus nuostolius dėl epizootinių ligų paplitimo. O įsi- 
galėjus joms, būtų buvęs neįmanomas gyvulinių produktų eksportas. 

Ogi nepriklausomybės laikais didžiąją dalį eksporto ir sudarė gyvuli- 
ninkystės ūkio produktai. Nepriklausomybės pradžioje, 1918 metais, 
buvo tik 22 veterinarijos gydytojai, o jos pabaigoje — 178. Ir šitas 
mažas veterinarijos gydytojų skaičius sugebėjo ne tik vesti kovą su 
gyvūlių užkrečiamomis ligomis, bet ir prižiūrėti gyvulinės kilmės 
maisto sanitarinę apsaugą. "Taipgi gaminosi apsauginius skiepus 
ne tik gyvuliams, bet i“ žmonėms, nuo tifo, paratifo, difterito 
ir stabo ligų. 

Veterinarijos akademija buvo įsteigta 1936 m. moderniuose vals- 
tybiniuose Veterinarijos-bakteriologijos instituto rūmuose. O 1938 m. 
jau buvo pastatyti modernūs Anatomijos instituto rūmai ir Vetė- 
rinarinės klinikos. Jos buvo vienos iš moderniausių Vidurio ir Rytų 
Europoje. Tokiomis tebelaikomos ir šiandien, po 40 metų. Veteri- 
narijos akademija paruošė aukštos kvalifikacijos veterinarijos gydy- 
tojus, kurie sugeba ir Amerikoje verstis savo profesija, veiklą išplės- 
dami iki to, kad samdo net kelis amerikiečius veterinarijos gydy- 
tojus nuosavose klinikose (pvz. Chicagoje ir jos apylinkėse įsikūrę 
akademijos auklėtiniai). 

Karo metu prie Veterinarijos akademijos įsteigta gyvulinin- 
kystės tyrimų stotis, kurios veikla dabar jau išplėsta net 5.000 ha 
dydžio ūkyje. Pati Veterinarijos akademija po karo 1944 metais 
pradėjo darbą su nedideliu skaičiumi krašte likusių dėstytojų ir 
44 studentais. 

Darbas jiems buvo nelengvas dėl didesnės dalies personalo pasi- 
traukimo į Vakarus. Tas mokymo ir tyrimo darbas yra tęsiamas ir 
dabar pasišventusių mūsų tautiečių, tautos ir krašto ūkio labui. 
Veterinarijos gydytojų ruošimas yra pagausintas, nes, nusavinus 
ūkininkų gyvulius, atsirado reikalas didesnio kiekio specialistų jų 
priežiūrai. Dėl to prireikė ruošti ne vien veterinarijos gydytojus, 
bet ir zootechnikus. Iki 1970 m. buvo išleista 1438 veterinarijos 
gydytojai ir 1265 zootechnikai. 


4. KONCERTAS IR BANKETAS 


Koncertu-banketu buvo užbaigta šeštadienio programa. Vakare, T 
val. 30 min., į didžiąją Kultūros centro salę susirinko per 300 puošniai 
apsirengusių žmonių. Dabar suvažiavę mokslininkai išsikirstė tarp 
detroitiečių prie apvalių, baltai dengtų stalų. Meninę dalį tvarkė 
Vacius Lelis ir Janina Udrienė. Vidos Kazlauskaitės akompanuoja- 
ma, koncertinę programą atliko chicagiškė dainininkė ir aktorė 
Elena Blandytė. Pradėjo M. K. Čiurlionio ir kitų lietuvių kompo- 
zitorių įdomiomis, retai girdimomis dainomis. Pirmosios dalies gale 

ištisai išdeklėmavo — išsakė Krėvės Užkeikią mergą. Antroje dalyje 
vėl dainavo beveik visas lietuvių kurtas dainas ir tik porą sveti- 
mųjų. Elena Blandytė ir jos pasirinkta labai jaunutė akompania- 
torė pateikė daugiau negu tikėtasi. Puikus repertuaras, nepapras- 
tai impresyvūs jo atlikimas ! 

Po koncerto, po geros vakarienės, akademikai dar ilgai, šiltai 
bendravo su Detroito, Windsoro ir iš kelių kitų aplinkinių didmiesčių 
suvažiavusiais tautiečiais. 


PENKTOJI DIENA 


(1976 m. lapkričio 28 d., sekmadienis) 


1. SUVAŽIAVIMO UŽBAIGIMO PAMALDOS 


Paskutinė suvažiavimo diena prasidėjo pusę vienuolikos konce- 
lebruotomis Mišiomis Dievo Apvaizdos bažnyčioje. Pamaldų centre 
— vyskupas Vincentas Brizgys, o aplink jį gal tuzinas prelatų, 
monsinjorų diecezinių ir vienuolių kunigų. Bažnyčia perpildyta 
sėdinčiais ir stačiais. Tai pamaldos už religinę ir tautinę laisvę Lie- 
tuvoje. Vyskupo pamokslas moksliškas, kaip ir visos paskutinių 
trijų dienų paskaitos. Tik jis nebeskelbė jokių naujų tezių, o priminė, 
kad žmogus yra didis, verždamasis į vis pilnesnį visatos pažinimą, 
bet kartu yra ir mažas šalia kosmoso begalybės, o ypač neišsemiamos 
Kūrėjo išminties ir visagalybės akivaizdoje. Reikšmingas ir įspū- 
dingas buvo vysk. Brizgio paminėtas sutapimas, kad tą pačią dieną, 
lapkričio 28, visa Airija meldžiasi už Lietuvą ir Amerikos lietuvius 
kviečia prie jų prisidėti. 


2. UŽBAIGIAMASIS PILNATIES POSĖDIS 


Po pamaldų, gal po valandos pertraukos, prasidėjo baigiamasis 
pilnaties posėdis, užtrukęs geras dvi valandas. Taip ilgai todėl, kad 
posėdis buvo dviejų dalių: prieš suvažiavimo uždarymo iškilmes, 
dar buvo pagerbti du neseniai mirę mokslo vyrai : kalbininkas prof. 
dr. Antanas Salys ir literatas, literatūros kritikas prof. Juozas Bra- 
zaitis. Minėjimą suorganizavo ir jam vadovavo Jadvyga Damušienė. 
Minėjimą ji pradėjo šiais žodžiais : 


«+ Didžiai gerbiamas Vyskupe, gerbiami Lietuvių Katalikų Mokslo 
Akademijos suvažiavimo dalyviai ir svečiai. 

Šiandien, po trijų darbingų Mokslo Akademijos suvažiavimo 
dienų, ši valanda yra skiriama dviejų Akademijos narių moksli- 
ninkų pagerbimui. Tai kalbininko prof. dr. Antano Salio ir literato 
prof. Juozo Brazaičio valanda. 

Savo žemiškosios kelionės metu dirbdami savo profesiniame 
darbe, jie savo laiko neribojo ir nesiekė jie sau materialinės gerovės : 
jiems rūpėjo skverbtis į savo profesijos gilumas ir turtinti mūsų 
tautos kultūrinį lobyną. Jų gyvenimas todėl ir nesibaigia tik šalto 
marmuro užverstu akmeniu ir iškalta gimimo ir mirimo data jame, 
nes yra gyvenimas, kurio mirtis neatima ir laikas nesunaikina. Kol 
tauta bus gyva, jų mirties datos nėra. Jie yra įveikę laiką. 

Šiandien jų abiejų darbo įnašą į mūsų kultūrinį gyvenimą vieno 
kaip kalbininko, kito kaip moksliminko, aptars du šioje srityje kom- 
petentingi Katalikų Mokslo Akademijos nariai: dr. Antanas Klimas, 
ir dr. Juozas Girnius. Truputį apie kalbėtojus. 


Apie dr. Antaną Šalį kalbės dr. Antanas Klimas, kuūrį noriu 
trumpai pristatyti. Dr. Antanas Klimas, prieniškis, baigęs ten gimna- 
ziją, studijavo Vytauto Didžiojo universitete Kaune iki II pasau- 
linio karo pradžios, po to Pabaltijo universitete, Hamburge, Penn- 
sylvanijos universitete, Philadelphijoje, ir tame pačiame universi- 
tete dėstė šešerius metus. Nuo 1957 m. iki dabar tebedėsto Roche- 
sterio universitete. 

Jo mokslo specialybė — lyginamoji indoeuropiečių kalbotyra. 
Jis yra koautorius kelių knygų, parašęs daugelį straipsnių ir recenzijų 
savo specialybės klausimais. Šiuo metu rašo du veikalus anglų kalba : 
A Pre-history of Baltic it Continuing Mother Lithuanian. 

Rochesterio universitete jis yra kalbotyros ir germanistikos profe- 
sorius ir germanistikos sekcijos vedėjas. Dr. Klimas yra taip pat 
Lituanistikos instituto Kalbos sekcijos vedėjas, vienas iš Lituanus 
žurnalo redaktorių ir Kento valstybiniame universitete lietuvių 
kalbos egzaminatorius. 


Pristatau taip pat ir antrąjį kalbėtoją, kuris prof. Brazaitį aptars 
kaip mokslininką. Tai dr. Juozas Girnius, vienas mūsų tautos sti- 
priausių filosofų, uteniškis, 1986 m. baigęs Vytauto Didžiojo uni- 
versiteto Teologogijos-Filosofijos fakultetą, vėliau gilinęsis užsienio 
universitetuose : Louvaine, Freiburge, Sorbonnoje. Nuo 1941 iki 1941 
metų dėstė Vytauto Didžiojo universitete Kaune. 1951 metais Mont- 
realio universitete, Kanadoje, įsigijo filosofijos daktaro laipsnį. 
Jis taip pat Lietuvių enciklopedijos it dabartinis Aidų žurnalo redak- 
torius. 

Ribojantis laiku sunku yra ir suminėti visus jo išspausdintus 
straipsnius, pradedant nuo kultūrinių žurnalų, ėjusių Lietuvoje, 
iki šių dienų einančių, ir kitos periodinės spaudos šitame konti- 
nente. Tarp gausybės jo veikalų mūsų tautos gyvybiniais klausimais 
vėliausiu savo veikalu Pranas Dovydaitis pastatė paminklą atei- 
tininkų organizacijos kūrėjui, mokslininkui ir Sibiro kankiniui. 
Tai nepaprasto produktyvumo ir aktyvios minties asmenybė. Šiuo 
metu dr. Girnius jau yra užangažuotas ruošti prof. Brazaičio mono- 
grafijąo. 


Po šios įvadinės kalbos, scenai atsiveriant, išgirdome ilgesingą 
ariją iš Verdi operos Nabucco. Ant lietuviškom drobėm dengtų stalų 
stovėjo abiejų vyrų portretai. Skambant muzikai, J. Damušienė 
deklamavo : 


Skriskit, skriskit į mielą mums šalį, 
Kur širdis mus vilios visados. 


Ji gyvenimas mūsų ir darbas ji buvo. 
Ji ir bus amžiais ainių tautos. 


O tėvyne, graži tu kaip saulė! 
Atminimuos tu mūs visados : 


Tos auksinės sodybų pakrantės, 
Susipynusios džiaugsme ir skausmuos. 


Tuo metu du maži mokinukai (mergytė, apsirengusi tautiniais 
Tūbeliais, ir berniukas) prie A. Salio portreto padėjo geltonų 
gvazdikų vazą ir degančią žvakę. 

Dr. Antanas Klimas skaitė paskaitą apie Antano Salio mokslinius 
darbus lietuvių kalbotyroje (žr. 19-29 psl.). 

Jam baigus, su muzika, gėlėmis ir žvake ceremonija pakartota 
ties J. Brazaičio paveikslu (tik dabar scenoje buvo suaugesni jaunuo- 
liai). Sekė dr. Juozo Girniaus paskaita apie Juozą Brazaitį — 
literatūros mokslininką (žr. 31-57 psl.). Abu kalbėtojai buvo gerai 
pasiruošę, užtrukdami beveik po akademinę valandą. 


Suvažiavimo uždarymo iškilmės praėjo sklandžiai ir ilgai neuž- 
truko. Čia vadovavo prof. dr. Vytautas Vardys, vienas iš dviejų 
suvažiavimo pirmininkų. Į garbės prezidiumą jis pakvietė vysk. 
Vincentą Brizgį, LK Mokslo Akademijos pirm. kun. dr. Antaną 
Liuimą, SJ, Vliko pirm. dr. Kęstutį Valiūną, Nekalto Prasidėjimo 
seserų vienuolyno provinciolę ses. Margaritą Bareikaitę, Lietuvių 

žondo atstovą dr. Kazį Ambrozaitį, Krikščionis Gyvenime ved. prel. 
Vytautą Balčiūną, Amerikos Lietuvių katalikų tarnybos ir Reli- 
ginės šalpos reikalų vedėją kun. Kazimierą Pugevičių, dail. Antaną 
Tamošaitį, šio suvažiavimo antrąjį pirm. Antaną Rudį, šio suva- 
žiavimo organizacinio komiteto pirmininką prof. dr. Justiną Pikūną 
ir suvažiavimo sekretorę ses. Oną Mikailaitę. 

Pirmasis sveikintojas gyvu žodžiu, dr. K. Valiūnas, suvažiavimą 
pavadino lietuvių kultūros žiedu. Džiaugėsi, jog suvažiavimas 
buvo pašvęstas ir okupuotos Lietuvos klausimų nagrinėjimui, Pri- 
minė, kad idėjos gimsta ne būtinai ten, kur yra aukštas materia- 
lizmas. « Tačiau mums, lietuviams, idėjų naujų nereikia — mes 
jų turime. Nepriklausomybės neprašome — mes jos reikalaujame 
[-..] Aš didžiuojuosi jumis, dėkoja jums ir uždedu jums visų lietuvių 
vardu pareigą priauginti daugiau tokių žmonių kaip jūs» (kabu- 
tėse autentiški žodžiai iš magnetofono juostos). 

Trumpai kalbėdamas, kun. K. Pugevičius prašė neužmiršti tų, 
kurie patys negali kalbėti. Kopiant į mokslo aukštumas, viena 
ranka siekti aukštyn, o kitą paduoti pasiliekantiems. Prašė neuž- 
miršti Amerikoje gimusių lietuvių, kurie domisi lietuviška veikla. 
Dr. Ambrozaičio sveikinimus lydėjo 2.000 dolerių čekis — L.F. 
dovana — L.K.M.A. X-jo suvažiavimo darbams leisti. Be to, jis visus 
kvietė į kitais metais Chicagoje įvyksiantį Mokslo ir kūrybos simpo- 
ziumą. Balfo 76-to skyriaus pirm. Rožė Ražauskienė sveikino Balio 
centro pirmininkės Marijos Rudienės vardu. 

Raštu sveikinusiųjų laiškų ištraukas perskaitė ses. O. Mikai- 
laitė. Lietuvių Tarybos pirm. dr. Kazio Bobelio, Ateitininkų Federa- 
cijos vado dr. P. Kisieliaus, Draugo dienraščio red. kun. Pr. Garšvos, 
Anglijos lietuvių sielovados direktoriaus bei Šaltinio redaktoriaus 
kun. dr. St. Matulio. 


Paskutiniame žodyje, kuriame buvo išreikštos keleriopos padėkos, 
ir po konstatavimo jaukios nuotaikos ir nuoširdumo, kun. dr. 
A. Liuima pranešė, jog sekantis L.K.M.A. suvažiavimas, vienuolik- 
tasis, už trejų metų įvyks Chicagoje ir kad jo metu bus paminėta 
Vilniaus akademijos 400 metų sukaktis. 

Suvažiavimo pirmininkas dr. V. Vardys padėkojo kūn. Liuimai 
ir jo štabui už kruopštų darbą, ruošiant suvažiavimą. Tuo metu 
dr. K. Alminas pažadėjo įteikti dar 1.000 dolerių suvažiavimo dar- 
bams išleisti. Dr. V. Vardys jam nuoširdžiai padėkojo ir taip pat įver- 
tino spaudos atstovų dėmėsį suvažiavimui: tuo «tyrinėjamoji ir 
gyvenimiškoji lietuvybė » susijungia į darnų vienetą. 

Suvažiavimas užbaigtas Tautos himnu, artėjant trečiai popiečio 
valandai. 

Detroitiečiai labai gausiai lankė paskaitas ir kitus renginius. 
Nesusipratimų laikytinas sekmadienį rengtas Kariuomenės šven- 
tės minėjimas, kai tuo pačiu laiku vyko Salio ir Brazaičio pagerbimas 
bei suvažiavimo pabaiga. Kariuomenės minėjimą buvo galima savaitei 
atidėti. 

Techniškai, regis, buvo viskas puikiai suorganizuota. O tai todėl, 
kad klebonas kun. Viktoras Kriščiūnevičius ne tik kooperavo, bet 
ir pats į mokslininkų sutikimą įsijungė. Ir todėl, kad dr. J. Pikūnui 
pavyko į komitetą įtraukti tokius žmones, kaip Jonas Dunčia, Jurgis 
Mikaila, Vacius Lelis, Rita Garas-Garliauskaitė, Viktoras Veselka, 
Jadvyga Damušienė, Lilė Gražulienė, Dalia Čečiūraitė, Aida Sma- 
linskaitė, Janina Udrienė ir dr. Kęstutis Keblys. Čia pavardėmis 
išminėjome tik komiteto narius. Dar keliolika asmenų dirbo išsijuosę, 
nė komitetui nepriklausydami. 

